
PREFATA 


Daca v-ati vizitat vreodata neamurile de la 
tara, este foarte probabil sa fi primit pe ulita 
întrebarea: „Al cui esti tu?” Batranele ce se 
aduna in fata portilor sunt experte in 
genealogiile locale si pot rapid sa identifice 
relatii de rudenie pornind de la parinti si, 
apoi, creionand liniile de descendenta şi 
căsătorie ce definesc identitatea unei 
persoane. în timpul cercetărilor etnografice, 
m-au fascinat întotdeauna curiozitatea lor şi 
complexele analize pe care localnicii le făceau 
despre legăturile dintre oameni, ca nişte 
antropologi amatori. Până la urmă, puneau 
aceleaşi întrebări pe care şi le pun oamenii de 
ştiinţă ce studiază omul şi umanitatea. Spune- 
mi din cine te tragi ca să-ţi spun cine eşti. 

Răspunsul iniţial şi cel mai simplu este cel 
pe care îl dădeau unii copii mai sturlubatici. 
„Sunt al lu’ mama şi-al lu’ tata”. în mod 
direct, oamenii se trag din părinţii lor, iar 
sistemele culturale de rudenie codifică 
această relaţie în diverse moduri. La nivel 
biologic însă, există un singur proces de 
descendență comun tuturor oamenilor (ca şi 
altor animale). Aparem pe lume din 
fertilizarea celulelor reproductive feminine 
(ovule) cu garneti masculini (spermatozoizi). 
Procesul central din zigotul rezultat este 
combinarea genelor celor doi părinţi, iar noul 
organism va primi exact jumătate din 
materialul genetic de la fiecare din ei, fiecare 
micro-componentă fiind selectată într-un mod 
aleatoriu. Acest element biologic va rămâne 


neschimbat din momentul concepţiei, şi joacă 
un rol fundamental în existenţa noastră. 


De la firele de păr până la neuroni, fiecare 
celulă din corpul nostru conţine o copie 
identică a ADN-ului nostru - cu excepţia unor 
mutații minore. Dacă nu avem un geamăn 
monozigotic conceput din diviziunea celulară 
a unui ovul fecundat, genomul nostru este 
unic, deşi este aproape similar cu genomul 
celorlalţi oameni. O infimă variaţie de 0,001 
procente este responsabilă pentru diferenţele 
de aspect şi funcţionare ce le găsim în 
interiorul speciei noastre. Diferențe aparent 
minore la nivel genetic pot duce însă la 
diferenţe uriaşe între specii. ADN-ul nostru 
este 99% identic cu cel al cimpanzeilor şi 60% 
cu cel al musculitei de oţet (faimoasa 
drosophila melanogaster folosită în biologie 
ca un organismmodel datorită rapiditatii de 
reproducere Şi simplităţii genetice). 
Diferenţele importante apar însă la nivelul 
unei părţi fundamentale a ADN-ului. 

Din punct de vedere chimic, ADN-ul este o 
moleculă complexă. Din punct de vedere 
biologic, ADN-ul este informaţie. Mai multe 
metafore au fost folosite pentru a descrie într- 
un mod intuitiv ce este şi ce face ADN-ul. Una 
ar fi ca genomul este ca planul unui arhitect. 
Undeva în dublul lanţ  spiralat de 
polinucleotide se afla schiţa detaliată a 
rinichilor, a structurii osoase, a culorii părului 
sau a formei urechilor. O altă metaforă 
sugerează ca ADN-ul este ca un program de 
calculator, un software. Formula chimică 
complexă a acidului dezoxiribonucleic ar 
putea fi asemuita unor linii de cod care contin 


instructiunile de construire a fiecarei parti a 
organismului si a sistemului sau de 
organizare. 

Aceste metafore sunt utile pentru a intelege 
ce este si ce face genomul, dar sunt limitate. 
Formele figurative sunt intuitive, dar 
incapabile să descrie exact mecanismele, 
pentru că natura nu lucrează cu informaţia 
precum oamenii. Genele sunt în acelaşi timp 
mult mai simple şi mult mai complexe decât o 
schiţă sau un program. Metafora mai potrivită 
este o reţetă de bucatarie sau, mai bine zis, o 
carte de bucate. De la bacterii pana la 
oameni, genele conţin informaţia ce ghidează 
producerea de proteine din aminoacizi. Tipul 
proteinelor şi interacţiunile dintre acestea 
sunt elementele de bază ale vieţii, cu un rol 
decisiv în formarea si funcţionarea celulelor, 
si a organismului în general. Determinând ce 
proteine sunt produse şi când, structura 
moleculară a genomului reprezintă factorul 
cauzal initial si fundamental pentru 
construirea şi menţinerea organismului, de la 
cele mai discrete aspecte la cele mai 
evidente. 

Acum câţiva ani, am început să sufăr de 
tulburări digestive. După mai multe 
diagnostice ambigue, am aflat una dintre 
cauze în urma unui test ADN: intoleranta la 
lactoză. Lactoza este o glucidă ce se găseşte 
în lapte şi derivați ai acestuia, însă nu poate fi 
asimilată direct de sistemul nostru digestiv. 
Aici apare o proteină cu rol de catalizator 
biologic. Lactaza este o enzimă ce transformă 
lactoza în galactoză şi glucoză, zaharuri ce 
pot fi asimilate de organismul nostru. 
Mamiferele produc lactaza de-a lungul 


perioadei de alaptare, insa productia se 
incheie la maturitate. Este ineficient sa 
produci o enzimă de-a lungul vieţii dacă ea nu 
are un rol decât în primii ani de viaţă, pentru 
că laptele nu se găseşte în natură decât la 
sânul mamei, iar evoluţia naturală nu 
încurajează procese risipitoare. 

Majoritatea oamenilor seamana cu celelalte 
mamifere si nu mai produc lactază la 
maturitate, însă mulţi membri ai speciei 
noastre au mutații genetice ce duc la 
persistenta lactazei de-a lungul vietii. Daca 
beti un pahar mare de lapte dulce pe 
stomacul gol şi nu simtiti niciun disconfort, 
atunci felicitări! Probabil aveţi una dintre 
acele variante avantajoase de gene şi vă 
puteţi bucura de orice fel de lactate pentru că 
ADN-ul dumneavoastră include în meniu 
producţia acestei proteine (iar daca nu, puteti 
totuşi digera mai bine lactatele produse prin 
fermentație sau puteţi adauga la dietă 
capsule cu lactază sintetizată). 

Persistenta lactozei variază global. Este 
foarte intalnita In Europa nordica, ceva mai 
putin în sudul Europei, iar în China este rară. 
Populatiile din estul Africii au o alta mutație 
genetică decât cea din Europa ce duce la 
producerea de lactoză, un exemplu minunat 
de convergenţă în care evoluţia naturală duce 
la apariţia unor trăsături avantajoase pe 
diferite cai biologice. într-o populaţie anume 
vom găsi un amestec de oameni care au 
aceste mutatii sau nu. în 


România, raportul este probabil în jur de 50% 
- 50%. Distributiile acestea nu sunt 
întâmplătoare, ci spun o poveste despre 


evoluţia şi transformarea omenirii. Mutatiile 
de toleranţă la lactoză au început să se 
răspândească semnificativ acum câteva mii de 
ani, o frântură din istoria speciei noastre, dar 
exact în perioada de trecere de la societăţile 
de vânător- culegători la societăţile agrare în 
anumite parti ale globului. 

începem să înţelegem mai bine această 
istorie a umanităţii pentru că putem să vedem 
astăzi ceva ce era de neconceput acum câţiva 
ani. Putem astăzi analiza codul genetic al 
strămoşilor noştri prin decodarea materialului 
biologic din fosile. Frenezia cercetării ADN- 
ului ancestral se hrâneşte din mai multe 
revoluţii ştiinţifice. Prima, şi poate cea mai 
importantă, este teoria evoluţiei naturale, 
propusă de Darwin. Ea poate fi sumarizata 
citând direct autorul: „descendență cu 
modificare”. Organismele moştenesc 
însuşirile de la părinţi şi uneori apar 
transformări. întrucât există variaţie în 
interiorul unei populaţii, iar unele trăsături 
sunt mai benefice decât altele, anumite 
caracteristici devin mai numeroase în rândul 
membrilor. Aceste mecanisme explică cum 
speciile apar, se schimbă, dispar, dar şi cum 
împart un strămoş comun undeva în istoria 
adâncă. 

Teoria evoluţiei naturale a fost completată 
de un alt imens salt în biologie. Ceea ce 
Gregor Mandel numea „factori” pentru a 
explica moştenirea trăsăturilor s-a numit 
ulterior „gene” pentru a defini elementele 
cauzale ale transmiterii caracteristicilor de la 
o generaţie la alta şi variaţia lor într-o 
populaţie. Descoperirea structurii ADN-ului 


de catre Francis Crick si James Watson pe 
baza studiilor lui Rosalind Franklin si Maurice 
Wilkins a oferit doar confirmarea şi 
descrierea empirică a lucrurilor Sl 
mecanismelor propuse de sinteza moderna a 
biologiei. 

Progresul ştiinţific a fost puternic 
impulsionat de dezvoltarea tehnologiei de 
cercetare. Descoperirea structurii ADN-ului a 
fost urmată de analiza, din ce în ce mai 
sofisticată, a genomului uman folosind 
instrumente si tehnici ce au avansat de la un 
an la altul. Revoluţia industrială a tehnologiei 
digitale a creat o imensă putere de calcul ce a 
fost folosită pentru decodarea genomului şi 
analiza componentelor acestuia. Costurile au 
scăzut rapid, iar capacitatea de prelucrare a 
informaţiei şi cea de analiză statistică au 
crescut exponential. Cercetarea genetică a 
devenit rapid una dintre principalele ramuri 
din medicină şi biologie, însă a început să 
prindă rădăcini şi în domenii ce erau fieful 
altor discipline. 

Inovaţiile tehnologice pot schimba uneori o 
întreagă disciplină. Datarea cu radiocarbon 
(carbon- 14) a oferit măsurători şi estimari 
mult mai precise decât metodele clasice din 
arheologie, răsturnând multe dintre teoriile 
existente. Impactul a fost resimţit si în 
paleoantropologie, disciplină ce a combinat 
arheologia cu antropologia fizică în studiul 
fosilelor umane sau umanoide pentru a 
reconstrui istoria evoluţiei speciei Homo 
Sapiens. lar analiza genetică poate să 
răspundă la întrebări fundamentale, cum ar fi 
dacă a existat un salt biologic major care a 


dat nastere trasaturilor extraordinare ale 
omului modern (spoiler alert: nu se gasesc 
dovezi ale unei modificari unice si majore, se 
susţine mai repede ipoteza unor evoluţii 
graduale, pe mai multe dimensiuni, o 
continuitate biologică ce acordă mai mare 
importanţă evoluţiei culturale). 

Dacă tehnologia a avansat enorm, 
materialul empiric ridică nişte probleme 
imense. în timp ce este foarte uşor să 
analizezi genomul prelevat direct de la 
organisme vii, ADN-ul se deteriorează rapid în 
fosile şi există pericolul contaminării cu 
material genetic străin. Au apărut însă noi 
metode de extragere şi de analiză care permit 
reconstrucţia codului genetic al unui 
organism mort de zeci sau sute de mii de ani 
din care a rămas o bucăţică de os. Mai mult, 
metode statistice care estimează rata de 
mutație normală pot genera estimări privind 
legăturile dintre ADN-ul ancestral şi cel 
contemporan. 

Analiza ADN-ului ancestral propune astăzi o 
nouă revoluţie ştiinţifică, iar Cine suntem şi 
cum am ajuns aici ne arată cât de departe a 
ajuns munca lui David Reich şi a celorlalţi 
specialişti în paleogenetică. David Reich este 
unul dintre experţii cei mai importanţi din 
lume în studierea ADN-ului ancestral. A 
început prin a studia fizica şi biochimia, 
obţinând apoi un doctorat în zoologie şi 
specializându-se în genetică. Marele său salt 
a început prin dezvoltarea unui laborator de 
genetică ancestrală la Harvard. O adevărată 
fabrică alimentată cu fonduri şi tehnologie de 
ultimă generaţie, acest centru produce zeci 
de articole în fiecare an, dintre care multe 


apar in Nature si Science - standardele de 
excelenta in 


cercetarea stiintifica. Ascensiunea lui Reich 
se ;; 


asociază unei explozii a domeniului său. în 
2010 au apărut 5 articole despre ADN-ul 
ancestral. Zece ani mai târziu s-au publicat 
peste 5 000, un avans extraordinar al 
cunoaşterii facilitate de avansul 


tehnologic şi de interesul crescut pentru o 
ramură ştiinţifică ce promite să revolutioneze 
cunoaşterea 


speciei noastre. 

în spatele unei cărţi scrise pentru publicul 
larg se ascunde un volum imens de cercetare, 
analize statistice complexe, laboratoare de 
ultimă generaţie, toate pentru a extrage cât 
mai multe informaţii dintrun număr foarte 
mic de fosile disponibile. Fiecare noua 
descoperire este primită cu entuziasm, cum 
ar fi rămăşiţele din Peştera cu Oase din 
Caras-Severin, ce aparţin unuia dintre cei mai 
vechi oameni moderni descoperiţi vreodată. 
Analizele genetice ale ADN-ului unuia dintre 
specimene sugerează că acesta avea un 
stramos Neanderthalian cu maximum 


Sase generatii inainte, dovada a incrucisarii 
dintre cele doua subspecii ale speciei Homo. 

Tema amestecului de populatii este una 
dintre cele mai importante idei transmise de 
David Reich. Mintea noastră si ideile noastre 
culturale ne fac să ne 


gândim la specii sau la populaţii umane în 
mod esentializat. Considerăm că există ceva 
special care sta la baza unei specii sau o 


calitate specială împărtăşită de toţi oamenii 
dintr-o zona sau dintr-un grup etnic. Tindem 
să Impartim animale şi oameni în cutiute clar 
definite, cu etichete, însoţite de descrieri ale 
trăsăturilor comune si definitorii. Pe cât de 
usor 

sunt aceste concepte de inteles si de folosit, 
pe atat de gresite sunt acestea din punct de 
vedere al ontologiei stiintifice. 

Biologia si antropologia prezinta o alta 
realitate, mai greu de inteles, dar mai 
apropiata de modul in care functioneaza 
natura si umanitatea. Speciile nu sunt 
categorii ideale (platoniciene), ci distributii de 
trasaturi variabile concentrate in jurul unor 
medii statistice. Imaginea de puritate 
genetică sau de esenţă comună unui grup de 
oameni trebuie înlocuită cu o istorie a 
filogeniei în care amestecul şi variaţia sunt 
procesele fundamentale, nu permanenta. Toți 
suntem rezultatul încrucişării dintre 
nenumărați indivizi aparţinând unor straturi 
istorice si unor valuri de mişcare de 
populaţie, cu nenumărate variaţii şi modificări 
de-a lungul timpului. 

Una dintre imaginile care ne distorsionează 
înţelegerea este cea a arborelui evolutiv în 
care Homo Sapiens este o ramură alături de 
alţi hominizi, primate şi aşa mai departe. însă 
stramosii nostri identificabili ca oameni 
moderni din punct de vedere anatomic s-au 
combinat cu rude apropiate, cum ar fi 
Neanderthalienii sau denisovanii. Urme ale 
genelor acestora le regăsim în oamenii 
contemporani care au intrat în contact cu 
aceste populaţii în timpul migraţiilor în afara 


Africii, unde gasim radacinile speciei noastre. 
Analiza acestor segmente de ADN sugerează 
anumite adaptări la mediu ce ar putea fi 
moştenite până astăzi, cum ar fi adaptarea 
Neanderthalienilor la clime reci sau a 
denisovanilor la altitudini înalte. Nu doar că 
Homo Sapiens s-a încrucişat cu alte populaţii 
umanoide, dar diferite populaţii de oameni 
preistorici s-au mişcat, s-au amestecat, s-au 
diversificat sau au disparut. ADN-ul ancestral 
ne spune o poveste a unor interacțiuni şi 
evoluţii complexe ale strămoşilor noştri. 

Deşi paleogenetica ar trebui să fie într-o 
conversaţie continua cu arheologia şi 
paleoantropologia, metodele si modelele 
teoretice pot intra uneori în conflict. Modelele 
genetice pot, de exemplu, să propună 
existenţa teoretică a unor tipologii de indivizi 
ce nu au fost descoperite de explorări fizice. 
Cu atât mai fascinante devin cazurile în care 
fosile nou descoperite susţin ipoteze derivate 
prin analiza ADN-ului ancestral, iar un 
organism reconstruit prin analiza codului 
genetic al fosilelor existente se dovedeşte a fi 
existat în realitate. 


Analiza ADN-ului ancestral intră în coliziune 
cu multe idei puternic ancorate în realitatea 
politică si socială în care se desfasoară 
demersul ştiinţific. Orice t ji 


discuție despre trecut va ajunge, inevitabil, la 
o discuție despre prezent. Puține lucruri sunt 
mai mult dezbătute şi folosite în conflictele 
contemporane decât tema originilor, a 
categoriilor de oameni sau a dreptului asupra 
patrimoniului istoric. Cu abordarea sa 
empirica, rece, cantitativă, paleogenetica 
ajunge sa conteste sau sa confirme modele 
teoretice care au fost fie ținute sub tācere, fie 


manipulate in scop politic. Iar uneori mizele 
sunt foarte mari. 

Sa luam cazul Indiei. Din miturile exprimate 
din Mahabharata si Rig Veda, multi au lansat 
teoria unei invazii din nord a „arienilor”, ce a 
înlocuit sau subjugat populaţiile ancestrale 
din subcontinentul indian acum câteva mii de 
ani. Această teorie a fost folosită şi de 
pseudostiinta nazistă pentru a formula 
imaginea unor populaţii superioare ariene ce 
au format leagănul civilizaţiei europene, 
legitimând ideologia rasistă şi exterminarea 
raselor  „inferioare”. In India, miturile 
fondatoare includ o justificare a sistemului de 
castă pe care statul modern a încercat să îl 
demonteze, deşi el persistă în societatea 
contemporană. Unii antropologi au 
argumentat chiar că sistemul de castă este, 
de fapt, produsul colonialismului si nu ar avea 
o vechime istorică relevantă ca sistem de 
organizare socială. 

Nu voi dezvălui întreg argumentul lui David 
Reich, dar paleogenetica poate să confirme şi 
chiar sa nuanteze miturile istorice ale 
mişcărilor de populaţie şi ale reproducerii 
unui sistem de caste sociale endogame. Au 
existat valuri de migraţie ancestrală spre 
subcontinentul indian, deşi acestea au fost 
mai multe şi mai complexe decât cele 
promovate în ideologiile ariene sau în miturile 
hinduse. Ca un fapt absolut uimitor, există de 
trei ori mai multe diferenţe genetice între 
membrii a două caste dintr-un sat din India 
decât există între un european nordic şi unul 
sudic. Mai mult, paleogenetica poate să 
analizeze separat descendența pe linie 


feminină (ADN mitocondrial) si pe linie 
masculină (cromozomul Y). Folosind această 
tehnică, se susţine ipoteza unui influx de 
bărbaţi care au lăsat descendenţi împreună 
cu femeile localnice acum câteva mii de ani - 
proces care apare în mai multe locuri unde un 
grup extern devine dominant peste o 
populatie cucerita. 

Lingvistica este un alt domeniu cu care 
paleogenetica intra in conversație. Un 
exemplu fascinant sunt limbile amerindiene 
vorbite de populatiile pre-columbiene. Pot fi 
ele clasificate în familii si care sunt 
diferenţele îndeajuns de semnificative pentru 
a crea o clasă? Lingvistii nu pot afla ce limbi 
au fost vorbite în trecut, dar pot reconstrui 
arbori filogenetici pe baza lexicului şi a 
morfologiei actuale. Spre deosebire de gene, 
limba se poate transmite şi modifica mult mai 
rapid şi poate circula între populaţii în urma 
contactului social, însă analiza genomului 
ancestral poate susţine anumite teorii despre 
familii de limbi pornind de la valuri de 
migraţie a populațiilor, începând cu primii 
oameni ce au ajuns pe continentul american 
traversând Strâmtoarea Bering atunci când 
nivelul oceanului planetar era mult mai jos 
datorită marii ere glaciare. 

Studierea materialului genetic ancestral se 
poate lovi însă de o mare problemă etică. în 
special pe continentul american, unele 
populaţii native sunt sceptice sau complet 
opuse analizării genomului strămoşilor lor. O 
parte din această rezistenţă se datorează unei 
istorii de opresiune şi discriminare ce i-a 
făcut să nu aibă încredere în oameni de 


stiinta si in modul in care cunoasterea 
ştiinţifică a fost folosită pentru a portretiza 
populaţiile indigene. 0 altă sursă de 
respingere a paleogeneticii este cosmologia 
locală care include mituri fondatoare ce 
explică cum a apărut un trib din acţiunea 
unor actori supranaturali, principii religioase 
care intră în conflict cu teoriile ştiinţifice. 


Situaţia devine şi mai complicată când se 
pune problema proprietății asupra fosilelor 
umane. Are oare un trib dreptul de a primi şi 
dispune de rămăşiţele găsite pe teritoriul 
sau? Chiar dacă acele populaţii ancestrale nu 
sunt neapărat strămoşii lor - sau dacă alte 
triburi mult mai îndepărtate geografic sunt 
mai apropiate din punct de vedere genetic? 
Pot liderii unei comunităţi sa oprească 
cercetătorii din a folosi probe prelevate în 
trecut? Sau să blocheze o cercetare chiar 
dacă unii dintre membrii tribului au fost de 
acord sa isi ofere materialul genetic pentru 
studiu? Deşi toate aceste piedici întârzie 
progresul ştiinţific, doar respectul pentru alte 
culturi şi colaborarea cu populaţiile indigene 
pot oferi o soluţie etică pentru înţelegerea 
istoriei omenirii. 

Pe lângă analize fascinante despre genetica 
ancestrală, cartea lui David Reich contribuie 
la o conversaţie ce va deveni din ce în ce mai 
relevantă în . 
următorii ani. Revoluţia ştiinţifică adusă de 
analiza ADN-ului va zdruncina discipline 
academice, ortodoxii, ideologii şi principii 
morale. Cât de semnificative sunt diferenţele 
genetice dintre oameni şi ce relevanţă au 
acestea pentru fenomenele socioculturale? 
Există vreo realitate în spatele conceptului de 


,rasa”? Cat de prudenti ar trebui sa fim 
ținând cont de uzul si abuzul de teorii.. 
(pseudo)stiintifice de câtre regimuri totalitare 
sau mişcări politice rasiste sau xenofobe? 
Poziţia lui Reich este nuanţată, dar înclină 
clar câtre tabăra neo-iluminiştilor precum 
Steven Pinker sau Richard Dawkins. Stiinta si 
raţiunea sunt 
* , * > fundamentale 
pentru acţiunile Şi ideile societăţii 
contemporane, iar orice încercare de a 
ascunde sau a împiedica cunoaşterea 
adevărului - indiferent de motivele nobile 
invocate - va avea efecte perverse. Impunerea 
unei ortodoxii eronate, chiar daca manata de 
scopuri profund umaniste, va ajunge să 
credibilizeze criticii acesteia şi le va da putere 
să îşi impună o agendă toxică pentru 
discursul public. Ideile greşite nu pot fi 
combătute prin metoda pumnului în gură, ci 
prin idei mai bune. Adevărul poate uneori să 
nu arate aşa cum ne dorim, însă doar 
acceptând realitatea şi continuând să aflăm 
din ce în ce mai mult despre specia umană în 
întreaga sa complexitate vom putea construi o 
societate mai bună şi mai dreaptă. 
Radu Umbres 


INTRODUCERE 


A ceasta carte a fost inspirata de un 
vizionar, Luca Cavalli-Sforza, fondatorul 
studiilor genetice asupra trecutului nostru. L- 
am avut drept profesor pe unul dintre 
studenţii sai, astfel încât pot spune că aparţin 
şcolii sale şi ca am fost inspirat de viziunea sa 
asupra genomului ca perspectivă pentru 


intelegerea istoriei speciei noastre. 

Punctul culminant al carierei lui Cavalli- 
Sforza l-a reprezentat anul 1994, cand a 
publicat The History and Geography of 
Human Genes, în care a sintetizat tot ceea ce 
se cunostea, la acea data, in arheologie, 
lingvistica, istorie si genetica, pentru a ne 
relata o măreaţă istorie a modului in care 
omenirea a ajuns să fie ceea ce este astăzi.! 
Cartea oferea o trecere în revistă a trecutului 
îndepărtat. Dar se baza pe ceea ce se 
cunoştea la vremea respectivă, astfel încât a 
fost marcată de putinatatea datelor genetice 
disponibile atunci, care erau atât de limitate, 
încât păreau aproape inutile, comparativ cu 
informaţiile mult mai ample din arheologie şi 
lingvistică. Datele genetice din acea vreme 
puteau evidenția, uneori, nişte tipare care se 
potriveau cu ceea ce se cunoştea deja, dar 
informaţiile pe care le conţineau nu erau 
suficient de bogate pentru a demonstra 
lucruri cu adevărat noi. Ba chiar, puţinele noi 
afirmaţii principale lansate de Cavalli-Sforza 
s-au dovedit a fi, în esenţă, greşite. Acum 
două decenii, toată lumea, de la Cavalli-Sforza 
la studenţii începători de anul întâi, cum eram 
eu însumi, lucra în epoca întunecată a ADN- 
ului. 

în 1960, Cavalli-Sforza a făcut un mare 
pariu, care i-a orientat întreaga carieră. El a 
pus ramasag ca ar fi posibilă reconstituirea 
marilor migrații din trecut, exclusiv pe baza 
diferenţelor genetice dintre popoarele 
actuale.’ 

De la un studiu la altul, vreme de cinci 
decenii, Cavalli-Sforza a pārut a se afla pe 
drumul cel bun pentru câştigarea pariului. 


Când a început aceasta munca, tehnologia 
care să permită studiul variațiilor umane era 
intr-atat de modestă, încât singura 
posibilitate era aceea de a măsura proteinele 
serice, folosind variaţii de tipul celor ale 
grupelor de sânge A, B şi 0, testate de medici 
pentru a potrivi donatorii de sânge cu 
primitorii. Până în anii 1990, el şi colegii săi 
adunaseră date provenite de la peste 100 de 
astfel de variații, existente în diferite 
populaţii. Folosind aceste date, au reuşit să 
grupeze indivizii, în mod convingător, după 
continent, bazându-se pe cât de des se 
potrivesc între ele aceste variaţii: de exemplu, 
locuitorii Europei aveau o rată mai mare de 
potrivire cu alţi europeni, cei din estul Asiei 
cu est-asiaticii şi africanii cu africanii. în anii 
1990 şi 2000, ei au dus cercetările la un nou 
nivel, trecând dincolo de variaţia proteinelor, 
prin examinarea directă a ADN- ului, codul 
nostru genetic. Au analizat un număr total de 
aproximativ 1 000 de indivizi din cam 50 de 
populaţii diferite, răspândite pe întreaga 
planetă, examinând variațiile de la nivelul a 
peste 300 de poziţii din genom.? Atunci când 
au cerut computerului - care nu cunoştea 
identitatea populațiilor - să împartă subiecţii 
în cinci grupuri, rezultatele au corespuns 
nemaipomenit de bine cu intuiţia generală cu 
privire la diviziunea ancestrală profundă a 
oamenilor (vest-eurasiatici, est-asiatici, nativi 
americani, papuaşi şi africani). 

Cavalli-Sforza era interesat, în mod 
deosebit, de interpretarea grupurilor genetice 
în rândul populaţiei umane de astăzi, din 
perspectiva istoriei populaţiei. El şi colegii sai 


au analizat datele referitoare la grupele de 
sange, folosind o tehnica de identificare a 
combinatiilor de variatii biologice, care sunt 
cele mai eficiente in evidentierea diferentelor 
dintre indivizi. Proiectand aceste combinaţii 
ale tipurilor de grupe de sânge pe o hartă a 
Eurasiei Occidentale, au găsit ca acea 
combinaţie care concentra cele mai multe 
variaţii între indivizi a atins valoarea extremă 
la nivelul Orientului Apropiat, scăzând în 
Europa, în lungul unui gradient, de la sud-est 
câtre nord-vest.- Ei au interpretat această 
constatare ca fiind o amprentă genetică a 
migraţiei fermierilor în Europa, dinspre 
Orientul Apropiat, migraţie cunoscută, din 
informaţiile arheologice, că ar fi avut loc 
acum 9 000 de ani. Scăderea intensității 
gradientului le-a sugerat că, după ce au ajuns 
în Europa, fermierii s-au amestecat cu 
populaţiile locale de  vânător-culegători, 
acumulând mai multă informaţie genetică de 
la aceştia, pe măsură ce s-au răspândit, 
proces denumit „difuzie demică'- 
(pătrunderea, migrarea unui grup într-o arie 
geografică cu totul noua, cu sau fără 
înlocuirea sau amestecul cu populaţia locală - 
n. tr.). Până nu demult, numeroşi arheologi au 
privit modelul difuziei demice ca pe un model 


de intrepatrundere exemplara a 
perspectivelor provenite din arheologie si 
genetica. 


Modelul propus de Cavalli-Sforza si colegii 
lui pentru des-crierea datelor era atractiv din 
punct de vedere intelectual, dar greşit. 
Erorile sale au devenit vizibile începând cu 
anul 2008, când John Novembre şi colegii săi 


au demonstrat ca astfel de gradienti, precum 
cei observati in Europa, pot sa apara si in 
absenţa migrației.” Apoi au arătat că 
expansiunea agricolă din Orientul Apropiat 
spre Europa ar putea, în mod contraintuitiv, 
determina tehnica matematică folosită de 
Cavalli-Sforza sa producă un gradient 
perpendicular pe directia de migratie, si nu 
paralel cu aceasta, aşa cum se observase in 
datele reale.’ 

A fost nevoie de revolutia provocata de 
capacitatea de extragere a ADN-ului din oase 
străvechi - „revoluţia ADN-ului ancestral” - 
pentru a bate un cui în coşciugul modelului 
difuziei demice. Revoluţia ADN-ului ancestral 
a certificat faptul ca primii agricultori, chiar 
şi cei din cele mai îndepărtate colţuri ale 
Europei - Anglia, Scandinavia şi Iberia erau 
foarte putin înrudiţi genetic cu vânător- 
culegătorii. în realitate, ei aveau mai puţini 
descendenţi vânător-culegători decât 
diversele populaţii europene de astăzi. Cea 
mai mare proporţie de stramosi agricultori 
timpurii din Europa nu se află astăzi în sud- 
est Europei, locul în care gândea Cavalli- 
Sforza că s-ar afla, bazându-se pe datele 
provenite de la grupele de sânge, ci în insula 
mediteraneeana Sardinia, în vestul Italiei.- 


Originea agricultorilor aiii 
anatolieni în cuprins = | 


Europel / Dedusă de Cavali- 
Sforza, 1993 " 

Figura la. Conturul trasat de Luca Cavalli-Sforza în 
1993 (adaptat mai sus) sugerează ca deplasarea 
agricultorilor dinspre est ar putea fi reconstruita dupa 
tiparele variațiilor grupelor de sânge în rândul 
locuitorilor de astăzi, cu cea mai mare proporție a unei 
asemenea descendente în zona de sud-est, din 


apropierea Anatoliei. 


Exemplul hartilor lui Cavalli-Sforza arată de 
ce marele sau pariu a fost unul pierzator. Ela 
avut dreptate in presupunerea ca structura 
genetica a populatiilor de astazi reflecta unele 
dintre marile evenimente din trecutul 
omenirii. De exemplu, diversitatea genetică 
mai scazuta a non-africanilor, comparativ cu 
africanii, reflectă diversitatea redusă a 
populaţiei umane moderne care s-a răspândit 
în afara Africii şi a Orientului Apropiat, acum 
aproximativ 50 000 de ani. Dar structura 
actuală a populațiilor umane nu poate 
restabili detaliile de fineţe ale evenimentelor 
ancestrale. Nu este vorba numai despre faptul 
că oamenii s-au amestecat cu vecinii lor, 
estompând semnăturile genetice ale 
evenimentelor din trecut. în realitate, 
lucrurile sunt mult mai complicate, în sensul 
Ca acum cunoaştem, din ADN-ul ancestral, ca 
oamenii care trăiesc astăzi într-o anumită 
regiune nu descind, aproape niciodată, în 
exclusivitate, din oamenii care au trait în 
aceleaşi locuri, în trecutul foarte indepartat.° 
în aceste condiţii, capacitatea oricărui studiu 
de a reconstitui deplasările din trecut ale unei 
populaţii, bazându-se pe populaţiile existente 
astăzi, este limitată. în The History and 
Geography of Human Genes, Cavalli-Sforza 
scria ca a exclus din analiza sa populatiile 
cunoscute a fi rezultat în urma unor migratii 
majore, precum cele de origine europeană şi 
africană din Americi, care-şi datorează 
originea migraţiilor transatlantice din ultimii 
500 de ani, sau a minorităţilor europene 
precum romii şi evreii. El pariase pe faptul că 
trecutul a fost mult mai simplu decât 
prezentul şi ca, dacă s-ar concentra pe 


populatiile de astazi, care nu sunt afectate de 
migratii majore in istoria lor scrisa, ar fi 
posibil sa studieze urmaşii directi ai 
oamenilor care au trăit în 


acelaşi loc, cu foarte mult timp în urmă. Dar 
ceea ce ne arată astăzi studiul ADN-ului 
ancestral este că trecutul nu a fost mai puţin 
complicat decât prezentul. Populatiile umane 
s-au transformat în mod repetat. 

Contribuţia transformatoare a lui Cavalli- 


Sforza la domeniul studiilor genetice ale 
preistoriei umane aminteşte de povestea lui 
Moise, acel lider vizionar a cărui realizare a 
fost mai mare decât a oricărui altcuiva care i- 
a urmat si care a creat un model nou dea 
privi lumea. Biblia spune „nu s-a mai ridicat 
în Israel niciun alt profet asemenea lui 
Moise”, dar mai spune şi că lui Moise nu i s-a 
permis să ajungă pe pământul fagaduintei. 
După ce şi-a condus poporul timp de 40 de ani 
prin deşert, Moise a urcat pe muntele Nebo şi 
a privit către vest, dincolo de râul Iordan, sa 
vadă pământul care-i fusese promis poporului 
Sau. Dar nu i s-a permis să calce pe acel 
pământ. Acest privilegiu fusese rezervat 
urmaşilor sai. 


Estimări după datele 
la nivel de genom, 2015 

Figura 1b. Datele de la nivelul genomului modern 
arata ca gradientul initial al originii agricultorilor din 
Europa nu s-a repartizat de la sud- est catre nord-vest, 
ci pe o direcție aproape perpendiculara, ca rezultat al 
unei migrații majore a pastorilor din est, care au 
înlocuit mare parte a strămoşilor primilor agricultori. 


Tot astfel s-a întâmplat si cu studiile 
genetice din trecut. Cavalli-Sforza a văzut 
înaintea tuturor care este potenţialul geneticii 
în  dezvăluirea trecutului omenirii, dar 
viziunea sa a precedat tehnologia necesară 
pentru a o împlini. Astăzi însă, lucrurile stau 
foarte diferit. Avem de câteva sute de mii de 
ori mai multe date şi, în plus, avem acces la 
bogăţia de informaţii conţinute de ADN-ul 
ancestral, care a devenit o sursă mult mai 
precisă de informaţie despre mişcările 
populațiilor din trecut decât uneltele 
tradiționale ale arheologiei si lingvisticii. 

Primele cinci genomuri umane străvechi au 
fost publicate în 2010: câteva genomuri 
arhaice de Neanderthalieni—, genomul arhaic 
al denisovanului!! şi genomul unui individ în 
vârstă de aproximativ 4 000 de ani, din 
Groenlanda.— în următorii câţiva ani au mai 
fost publicate date la nivel de genom 
provenite de la alte cinci fiinţe umane, 
urmând apoi o avalanşă de date provenite de 
la 38 de indivizi, în 2014. Dar în 2015, analiza 
întregului genom al ADN- ul ancestral s-a 
accelerat. Trei lucrări au adăugat seturi de 
date la nivel de genom provenind de la alte 66 
—, apoi 100— şi apoi de la alte 83 de 
eşantioane.— Până în august 2017, numai în 
laboratorul meu au fost generate informaţii la 
nivel de genom provenite de la mai mult de 3 
000 de probe străvechi. Astazi, producem 
aceste date atât de rapid, încât decalajul 
dintre producerea şi publicarea datelor este 
mai mare decât timpul necesar dublării 
datelor din teren. 

Mare parte a tehnologiei pentru 


revolutionarea analizei genomice a ADN-ului 
ancestral a fost inventata de Svante Paabo si 
colegii sai de la Institutul de Antropologie 
Fvolutionista Max Planck din Leipzig, 
Germania, care a dezvoltat-o pentru a studia 
probe extrem de vechi, precum cele de 
Neanderthalieni si  denisovani străvechi. 
Contribuţia 


‘ ; ;mea a constat 
in extinderea metodelor, pentru studierea 
unui numar mare de probe, relativ mai 
recente, deşi vechi de ani intregi. Durata 
obişnuită de ucenicie este de şapte ani, iar 
eu mi-am inceput-o pe a mea In 2007, cand 
am inceput să lucrez cu Paabo la proiectele 

enomurilor de Neanderthalian şi ; 
denisovan. in 2013, Paabo m-a ajutat sa-mi 
inflintez propriu laborator de ADN 
ancestral - primul din Statele Unite. 
concentrat pe studierea datelor la nivel de 
genom al ADN-ului ancestral. Partenerul 
meu in aceasta realizare a fost Nadin 
Rohland care, la rândul ei, şi-a facut cei 
pie ani de ucenicie în laboratorul lui 
Paabo, inainte de a veni să lucreze ; 
impreună cu mine. Ideea noastra a fost sa 
abordam industrial 


ADN-ul ancestral - sa construim o „fabrică de 
genomica” în stil american, cu tehnicile 
dezvoltate în Europa, pentru a studia probele 
individuale. 

Eu si Rohland ne-am dat seama că o tehnică 
dezvoltată de Matthias Meyer şi Qiaomei Fu, 
în laboratorul lui Paabo, ar putea reprezenta 
cheia studiului, la scală industrială, a ADN- 
ului ancestral. Invenţia lui Meyer şi Fu s-a 
născut din necesitate: nevoia de a extrage 
ADN-ul unui om modern de acum aproximativ 
40 000 de ani, din peştera Tianyuan, din 
China.— Cand Meyer şi Fu au extras ADN-ul 
din oasele piciorului găsit în Tianyuan, au 
descoperit ca numai aproximativ 0,02% din 
acesta provenea de la însăşi fiinţa umană. 


Restul provenea de la microbii care i-au 
colonizat oasele, după moartea sa. Acest lucru 
făcea ca secventierea directa să fie prea 
costisitoare, chiar şi folosind tehnologia de 
100 000 de ori mai ieftină, care a devenit 
disponibilă prin anul 2006. Pentru a rezolva 
această problemă, Meyer şi Fu au împrumutat 
o pagină din manualul de metode dezvoltat de 
medicii geneticieni. în acelaşi mod în care 
aceşti geneticieni au dezvoltat metode pentru 
izolarea ADN-ului din cele mai interesante 2 
procente ale genomului, îndepărtând restul 
de 98%, Meyer şi Fu au izolat o mică parte 
din secvențele osului de la Tianyuan, care 
erau umane, îndepărtând restul. 


Numărul cumulat de esantioane cu date la nivelul întregului 
genom generate din 2010 


— Publicate - - Total (inclusiv 
(începând din date nepublicate 
noiembrie 2017) provenite din 


laboratorul 
-4 000 

Figura 2. Laboratoarele de ADN ancestral produc 
astazi datele atat de rapid, incat decalajul dintre 
producerea si publicarea datelor este mai mare decat 
timpul necesar dublarii datelor din teren. 


Metoda izolării ADN-ului, pe care au 
dezvoltat-o Meyer şi Fu, a fost esenţială 
pentru succesul revoluţiei ADN-ului ancestral. 
în anii 1990, biologii molecularişti au învăţat 
cum să adapteze tehnicile de gravare cu 
laser, inventate pentru imprimarea circuitelor 
electronice, cu scopul de a ataşa milioane de 
secvenţe ADN, la alegere, unor plachete de 
silicon sau de sticlă. Aceste secvenţe puteau 
apoi sa fie tăiate de pe aceste plachete cu 
ajutorul unor foarfeci moleculare (enzime) şi 
eliberate într-un amestec apos. Meyer şi Fu 
au valorificat această metodă pentru a 
sintetiza secvenţe lungi de ADN alcătuite din 
52 de litere, care, suprapunandu-se, 
asemenea tiglelor de pe acoperiş, au acoperit 
mare parte a cromozomului uman 21. 
Exploatând tendinţa ADN- ului de a se lega de 
secvențele foarte asemănătoare, ei au 
„pescuit” secvențele de ADN din Tianyuan, de 
care erau interesaţi, folosind drept 
„momeală” secvenţe pe care le-au sintetizat 


in mod artificial. Au descoperit ca o mare 
fractiune din ADN-ul obtinut astfel apartinea 
genomului din Tianyuan. Mai mult decat atat, 
era exact partea genomului de care erau 
interesati. Au analizat datele pentru a arata 
ca Tianyuan a fost un om modern timpuriu, 
parte a ramurii care duce la est-asiaticii din 
prezent. Acest om Tianyuan nu avea cantitati 
deosebit de mari de genom provenite de la 
liniile umane arhaice, care sa se fi separat, cu 
sute de mii de ani in urma, de linia omului 
modern, lucru care a contrazis opiniile 
anterioare, bazate pe forma scheletului.— 

Eu şi Rohland am adaptat această tehnică 
pentru a studia întregul genom. Am lucrat 
alături de colegii noştri din Germania pentru 
sintetizarea de secvenţe de ADN, lungi de 52 
de litere, acoperind mai mult de 1 000 000 de 
poziţii în care se cunoaşte că oamenii prezintă 
variaţii. Am folosit aceste secvenţe 
„momeală” pentru a îmbogăţi ADN-ul uman, 
comparativ cu cel microbian, lucru care a 
condus, în anumite cazuri, la creşterea de 
peste o sută de ori a fracțiunii de ADN care 
ne interesa. Am obtinut, de asemenea, o 
creştere cam de zece ori a eficienţei, 
deoarece nu am păstrat decât acele poziţii din 
genom care sunt purtătoare de informatie. 
Am automatizat intreaga abordare, procesand 
ADN-ul cu ajutorul robotilor, care au permis 
unei singure persoane sa studieze peste 90 de 
probe simultan, In decursul catorva zile. Am 
angajat o echipa de tehnicieni care sa 
transforme în pudră rămăşiţele străvechi, să 
extragă ADN-ul din această pudră şi apoi să 
transforme acest ADN extras într-o formă pe 
care o puteam secventia. Munca de laborator 


a reprezentat doar începutul. 0 sarcină la fel 
de complicată a fost aceea de sortare a 
miliardelor de secvenţe de ADN în 


> 


raport cu indivizii cărora le aparținuseră, 
analizare a datelor şi eliminare a probelor cu 
dovezi de contaminare, astfel încât să creăm o 
bază de date uşor accesibilă. Shop Mallick, un 
fizician care se alâturase laboratorului meu 
cu şase ani înainte, ne-a programat 
computerele să realizeze toate aceste lucruri, 
reactualizând in permanenţă strategia 
noastră de procesare, pe măsură ce natura 
datelor a evoluat si volumul lor a crescut. 


Rezultatele s-au dovedit a fi chiar mai bune 
decât sperasem. Costul producerii datelor la 
nivel de genom au scăzut la mai puţin de 500 
de dolari pe probă. Asta însemna de multe 
zeci de ori mai ieftin decât secventierea prin 
forţă brută a întregului genom. Mai mult 
decât atât, metoda noastră a făcut posibilă 
obţinerea de date la nivel de genom din 
aproximativ jumătate din probele osoase pe 
care le- am investigat, deşi rata succesului a 
variat, evident, în funcţie de gradul de 
conservare a scheletelor examinate. De 
exemplu, am obţinut o rată de succes de 
aproximativ 75% în cazul probelor străvechi, 
provenite din ţinuturile reci ale Rusiei, dar de 
numai 30% în cazul probelor provenite din 
încinsul Orient Apropiat. 

Aceste progrese au însemnat că studiul 
întregului genom al ADN-ului ancestral nu 
mai necesita investigarea unui număr mare 
de rămăşiţe osoase, înainte de a fi posibilă 
găsirea câtorva indivizi al căror ADN să poată 
fi analizat. în schimb, o fracțiune substanţială 


din probele investigate, avand o vechime de 
cel putin 10 OOO de ani, poate fi, acum, 
convertita in date de lucru la nivel de genom. 
Noile metode au facut posibila analizarea a 
sute de probe intr-un singur studiu. Cu astfel 
de date este posibila reconstituirea, in mare 
amănunt, a schimbărilor survenite in 
populaţii, fapt care transformă cunoştinţele 
noastre despre trecut. 

Până la sfârşitul anului 2015, laboratorul 
meu de la Harvard de analiză a ADN-ului 
ancestral a publicat mai mult de jumătate din 
genomul ADN-ului uman ancestral din 
întreaga lume. Am descoperit că populaţia din 
nordul Europei a fost, în mare măsură, 
înlocuită de o migraţie de masă, care s-a 
petrecut acum aproximativ 5 000 de ani şi 
care a pornit din stepele estului Europei—; că 
agricultura s-a dezvoltat în Orientul Apropiat, 
cu mai mult de 10 000 de ani în urmă, printre 
numeroase populaţii umane înalt diferenţiate, 
care apoi s-au răspândit în toate direcţiile şi 
s-au amestecat între ele, în paralel cu 
răspândirea  agriculturii—; şi că primii 
oameni, care au migrat în insulele îndepărtate 
ale Pacificului şi care şi-au început călătoria 
acum aproximativ 3 000 de ani, nu sunt 
singurii strămoşi ai locuitorilor de astăzi.— în 
paralel, am iniţiat un proiect de evaluare a 
diversităţii populațiilor umane de astazi, 
folosind un  microcip pentru analizarea 
variațiilor umane, pe care l-am proiectat 
împreună cu colaboratorii mei, în mod 
special, pentru a studia trecutul omenirii. Am 
folosit acest microcip pentru a studia peste 10 
000 de indivizi din mai mult de 1 000 de 


populatii raspandite pe intreg Pamantul - o 
baza de date care a devenit un pilon principal 
al studiilor referitoare la variatia umana, nu 
numai în laboratorul meu, dar si în celelalte 
laboratoare din întreaga lume.— 

Claritatea cu care această revoluţie ne-a 
permis sa reconstituim evenimentele din 
trecutul omenirii este uimitoare. îmi amintesc 
de o cină, la sfârşitul studiilor mele 
postuniversitare, la care eram împreună cu 
îndrumătorul meu de doctorat, David 
Goldstein, şi soţia sa, Kavita Nayar, ambii 
foşti studenţi ai lui Cavalli-Sforza. Era în 
1999, cu un deceniu înaintea apariţiei ADN- 
ului ancestral la nivel de genom, şi visam cu 
toţii, cu ochii deschişi, întrebându-ne cât de 
corect vor putea fi reconstituite evenimentele 
din trecut, pornind de la urmele râmase. 
După explozia unei grenade într-o încăpere, 
ar putea oare fi reconstituită poziţia fiecărui 
obiect dinainte de explozie prin punerea 
laolaltă a tandarilor ramase şi studierea 
schijelor din pereţi? Oare ar putea limbile 
demult dispărute sa fie reamintite prin 
pătrunderea într-o peşteră în care ar mai 
reverbera, încă, ecoul cuvintelor rostite acolo 
cu mii de ani în urmă? Astăzi, ADN-ul 
ancestral permite o asemenea reconstrucţie 
detaliată a relaţiilor 

profunde dintre populaţiile umane antice. 

în zilele noastre, variaţia genomului uman a 
depăşit setul traditional de unelte ale 
arheologiei - studiul artefactelor lăsate în 
urmă de societăţilor apuse - prin faptul că 
poate evidenția modificarile din cadrul 
populațiilor umane din trecutul foarte 


indepartat.— Acest lucru a reprezentat o 
surpriză pentru aproape toată lumea. Carl 
Zimmer, un jurnalist pe probleme ştiinţifice 
de la The New York Times, care a scris 
deseori despre acest nou domeniu, mi-a spus 
că atunci cand a fost numit, de către 
conducerea jurnalului, să se ocupe de 
problema ADN-ului ancestral, a acceptat-o ca 
pe un serviciu facut echipei de cercetători, 
gândindu-se că va fi o ramificaţie colaterală, 
minora, fata de interesul sau ştiinţific major 
pentru evoluţia si fiziologia umană. Şi-a 
imaginat că va scrie un articol despre acest 
domeniu la fiecare sase luni sau cam asa 
ceva, si ca, dupa un an sau doi, valul de 
descoperiri se va sfarsi, In schimb, Zimmer se 
ocupă acum de cate o lucrare ştiinţifică 
majoră la fiecare câteva săptămâni, pe 
măsura accelerării progreselor si a 
intensificării revoluţiei. 

Cartea de faţă tratează tema revoluţiei 
genomice în studierea trecutului omenirii. 
Această revoluţie 
constă într-o avalanşă de descoperiri bazate 
pe date provenite din studiul întregului 
genom - ceea ce înseamnă că întregul genom 
este analizat simultan, şi nu pe mici secvenţe, 
cum ar fi ADN-ul mitocondrial. Revoluţia a 
devenit mult mai puternică prin apariţia 
noilor tehnologii de extracţie, de la oamenii 
ancestrali, a cantităţii de ADN 
corespunzătoare întregului genom. Nu am 
încercat să schiţez o istorie a studiilor 
anterioare din domeniului geneticii - 
deceniile de analiză ştiinţifică a variațiilor 
umane, care au început cu studiul variațiilor 


scheletice si au continuat cu studii ale 
variatiei genetice in fragmente minuscule de 
genom uman. Aceste eforturi au furnizat 
informaţii cu privire la relaţiile dintre 
populaţii şi migrații, dar aceste date au palit 
în comparaţie cu informaţiile ameţitoare 
provenite din tranşele extraordinare de date 
care au început să fie disponibile după 2009. 
înainte şi după acest an, studiile asupra uneia 
sau a câtorva locaţii din genom reprezentau, 
uneori, baza pentru descoperiri importante, 
oferind dovezi în favoarea unor scenarii si în 
detrimentul altora. Si 


totuşi, dovezile genetice dinainte de 2009 au 
fost, în cea mai mare parte, incidentale 
studiilor din alte domenii asupra trecutului 
uman, o slujnică sarmana a domeniului major 
al arheologiei. Din 2009 încoace totuşi, datele 
asupra întregului genom au început să 
conteste vechile teorii din arheologie, istorie, 
antropologie şi chiar şi din lingvistică - şi să 
rezolve controversele din aceste domenii. 
Revoluţia ADN-ului ancestral clatină rapid 
supoziţiile noastre despre trecut. Cu toate 
acestea, nu există, până acum, nicio carte a 
unui genetician activ, care să prezinte 
impactul acestei noi ştiinţe şi care să explice 
modul în care aceasta poate fi folosită pentru 
stabilirea de noi teorii convingătoare. 
Descoperirile necesare pentru înţelegerea 
scopului revoluţiei ADN- ului ancestral sunt 
împrăştiate în cuprinsul lucrărilor ştiinţifice, 
scrise într-un limbaj puţin accesibil, plin de 
termeni greu de pronunţat, la care se adaugă, 
uneori, sute de pagini de note dense 
privitoare la metodologie. în Cine suntem şi 


cum am ajuns aici doresc sa ofer cititorilor o 
privire clara prin această fereastră 
extraordinară câtre trecut - să ofer o carte 
despre revoluţia ADN-ului ancestral, 
accesibilă cititorului de rând, dar şi 
specialiştilor. Intenţia mea nu este aceea de a 
prezenta o sinteză - domeniul evoluează mult 
prea rapid. Până când această carte va ajunge 
sub ochii cititorilor, unele progrese pe care le 
descriu aici vor fi fost depasite sau chiar 
infirmate, în cei trei ani de când am început 
Sa scriu aceasta carte, au apărut multe 
descoperiri noi, astfel încât mare parte din 
lucrurile pe care le descriu aici se bazează pe 
rezultate obţinute după ce am început. Sper 
ca cititorii să privească subiectele pe care le 
abordez ca pe nişte exemple ale forței 
perturbatoare a studiilor asupra întregului 
genom, şi nu ca pe un rezumat definitiv al 
stadiului actual al ştiinţei. 

Abordarea mea este aceea de a-i purta pe 
cititori prin procesul descoperirii, fiecare 
capitol servind un argument în sprijinul 
schimbării perspectivei cititorilor care, poate, 
aveau o imagine diferită despre acest subiect 
înainte de a începe lectura acestei cărţi, 
încerc să transform într-un avantaj rolul 
central al laboratorului meu în revoluţia ADN- 
ului ancestral, povestindu-vă propria mea 
munca, acolo unde aceasta este relevantă - 
deoarece acesta este un subiect despre care 
pot vorbi cu mare autoritate -, prezentand in 
acelasi timp si activitati la care nu am 
participat, atunci cand sunt cruciale pentru 
aceasta povestire. Datorita acestei abordari, 
cartea evidentiaza, In mod disproportionat, 


activitatea din laboratorul meu. imi cer scuze 
ca nu am menţionat decât o extrem de mică 
parte dintre cei care au adus contribuţii la fel 
de importante. Prioritatea mea a fost aceea 
de a stârni interesul şi surprinderea cu privire 
la revoluţia genomului şi de a-i purta pe 
cititori pe o cale narativă atrăgătoare, nu de a 
face o trecere în revistă ştiinţifică. 

Scot în evidenţă, de asemenea, unele dintre 
marile teme care apar, în special 
descoperirea că amestecul între populaţii 
înalt diferenţiate este un proces care se 
repetă în trecutul omenirii. Astăzi, mulţi 
presupun că oamenii pot fi grupaţi biologic în 
grupuri „primordiale” corespunzând noţiunii 
noastre de „rase”, la originea cărora stau 
populaţii care s-au separat acum zeci de mii 
de ani. Dar această teorie îndelungată despre 
„rasă" tocmai s-a dovedit, în ultimii câţiva ani, 
a fi greşită - iar critica ideii de rasă oferită de 
noile date este foarte diferită de cea clasică, 
dezvoltată de antropologi, în ultima sută de 
ani. O mare surpriză care derivă din revoluţia 
genomului este aceea că, în trecutul relativ 
recent, populaţiile umane erau la fel de 
diferite unele de altele precum sunt astazi, 
dar că liniile de demarcaţie dintre acele 
populaţii erau aproape de nerecunoscut faţă 
de cele de astăzi. Extractele de ADN 
provenite de la oameni care au trait, să zicem, 
acum 10 000 de ani arată că structura 
populațiilor umane era diferită calitativ. 
Populaţiile de astăzi sunt amestecuri ale 
populațiilor din trecut care, la rândul lor, erau 
amestecuri. Afro- americanii şi populaţiile 
latino din Americi sunt numai ultimele din 


acest lung sir de amestecuri populationale 
majore. 

Cine suntem si cum am ajuns aici este 
împărţită în trei parti. Partea I, „Istoria 
profundă a speciei noastre”, descrie modul în 
care genomul uman nu numai că oferă 
întreaga informaţie de care are nevoie 
un ovul fertilizat pentru a se dezvolta, dar 
conţine şi istoria speciei noastre. Capitolul 1, 
„Cum explică genomul cine suntem", 
argumentează că revoluţia genomului ne-a 
învăţat cine suntem, ca oameni, nu prin 
evidenţierea trăsăturilor distinctive ale 
biologiei noastre, comparativ cu alte animale, 
ci prin dezvaluirea istoriei migraţiilor si a 
amestecurilor dintre populaţiile care ne-au 
format. Capitolul 2, „întâlnirile cu 
Neanderthalienii”, ne arată modul în care 
progresul tehnologic în studierea ADN-ului 
ancestral ne oferă date cu privire la 
Neanderthalieni, verii noştri cu creiere mari, 
şi arată cum s-au încrucişat aceştia cu 
strămoşii tuturor oamenilort > * 
moderni care traiau in afara Africii. Capitolul 
explica, de asemenea, felul in care datele 
genetice pot fi folosite pentru a dovedi faptul 
ca au avut loc amestecuri intre populatii 
stravechi. Capitolul 3, ,ADN-ul ancestral 
deschide zagazurile”, subliniază modul in 
care ADN-ul ancestral poate evidenția 
trăsături ale trecutului pe care nimeni nu le-a 
anticipat, pornind de la descoperirea 
denisovanilor, O populaţie arhaică 
necunoscută anterior, a cărei existenţă nu a 
fost banuita de arheologi şi care s-a 
amestecat cu strămoşii papuasilor din Noua 
Guinee de astăzi. Secventierea genomului 


denisovan a  dezlânţuit o avalansa de 
descoperiri ale altor populaţii arhaice şi 
amestecuri, demonstrând, în mod 
incontestabil, că amestecul de populaţii este o 
trăsătură centrală a naturii umane. 

Partea a Il-a, „Cum am ajuns unde ne aflăm 
în prezent”, tratează modul în care revoluţia 
genomică şi ADN-ul ancestral au transformat 
înţelegerea noastră cu privire la genealogia 
particulară a oamenilor moderni şi îi poartă 
pe cititori printr-o călătorie prin lume, având 
drept tema  unificatoare amestecul de 
populaţii. Capitolul 4, „Fantomele umanităţii”, 
introduce ideea că putem reconstitui populaţii 
care nu mai există într-o formă neamestecată, 
pe baza urmelor de material genetic pe care 
le-au lăsat în genomul oamenilor de astăzi. 
Capitolul 5, ,Faurirea Europei moderne”, 
explică modul în care europenii de astăzi 
provin din trei populaţii înalt divergente, care 
au ajuns laolaltă, în cursul ultimelor 9 000 de 
ani, într-un fel pe care arheologii nu l-au 
anticipat niciodată, înainte de apariţia datelor 
oferite de ADN-ul ancestral. Capitolul 6, 
„Coliziunea care a dus la formarea Indiei”, 
explică felul în care formarea populațiilor din 
sudul Asiei se aseamănă cu cea a formării 
europenilor. în ambele cazuri, migraţia în 
masă a agricultorilor din Orientul Apropiat, 
de acum 9 000 de ani, a dus la amestecarea 
cu vânător-culegătorii pre-existenti în zonele 
respective, iar apoi o a doua migraţie în masă, 
din stepa eurasiatică, de acum 5 000 de ani, a 
adus un tip diferit de descendență şi, 
probabil, şi limbile indo- europene. Capitolul 
7, „ìn căutarea strămoşilor nativilor 


americani”, arată felul in care analiza ADN- 
ului modern şi a celui ancestral a demonstrat 
faptul că populaţiile americane native de 
dinaintea sosirii europenilor provin din 
multiple valuri majore de migraţie din Asia. 
Capitolul 8, „Originea genomica a est- 
asiaticilor”, descrie cat de mult din 
ascendenta est-asiatica provine din 
expansiunea majora a populatiilor din zonele 
agricole din centrul Chinei. Capitolul 9, 
,Realaturarea Africii la istoria omenirii”, 
subliniaza modul in care studiile asupra ADN- 
ului ancestral Incep sa ridice valul de pe 
istoria profundă a continentului african, 
istorie schitata de marea expansiune a 
agricultorilor, în ultimele câteva mii de ani, 
care au înlocuit sau s-au amestecat cu 
populaţiile rezidente anterioare. 

Partea a Il-a, „Genomul perturbator”, îşi 
îndreaptă atenția asupra  implicaţiilor 
revoluţiei genomului asupra societăţii. Oferă 
unele sugestii despre cum să concepem locul 
nostru personal în lume, conexiunile noastre 
cu cele peste 7 000 000 000 de oameni care 
trăiesc pe Pământ, alături de noi, şi cu un 
număr mult mai mare de oameni care ne-au 
populat trecutul şi ne vor popula viitorul. 
Capitolul 10, „Genomica inegalităţilor”, arată 
modul în care studierea ADN-ului ancestral a 
evidential istoria profundă a inegalitatilor, în 
privinţa puterii sociale, între diferite 
populaţii, între sexe şi între indivizii din 
cadrul unei populaţii, bazându-se pe felul în 
care inegalitatile determina succesul sau 
eşecul reproductiv. Capitolul 11, „Genomica 
rasei şi a identităţii”, susţine că doctrina care 


a aparut in ultimul secol - ideea ca populatiile 
umane sunt prea strans legate unele de altele 
pentru a exista diferente biologice 
substanţiale între ele - nu mai este 
sustenabilă, arătând, în acelaşi timp, că 
imaginea rasistă a lumii, care a fost oferită 
multă vreme drept alternativă, se află şi mai 
mult în conflict cu lecţiile pe care ni le oferă 
datele genetice. Capitolul sugerează un nou 
mod de a concepe aceste diferenţe dintre 
populaţiile umane - un mod bazat pe 
informaţiile oferite de revoluţia genomului. 
Capitolul 12, „Viitorul ADN-ului ancestral”, 
este o discuţie despre ceea ce va urma în 
revoluţia genomului. Argumenteaza că 
revoluţia genomului, cu ajutorul ADN-ului 
ancestral, a dus la realizarea visului lui 
Cavalli-Sforza, dezvoltându-se ca instrument 
pentru investigarea populațiilor trecute, care 
nu este mai puţin folositor decât 
instrumentele tradiţionale ale arheologiei şi 
lingvisticii istorice. ADN-ul ancestral şi 
revoluţia genomica pot oferi astăzi răspunsuri 
unei întrebări, de nerezolvat anterior, despre 
trecutul îndepărtat: ce anume s-a întâmplat - 
cum s-au înrudit oamenii ancestrali între ei si 
felul în care migrațiile au contribuit la 
schimbările evidente în înregistrările 
arheologice. ADN-ul ancestral ar trebui să le 
uşureze munca arheologilor, deoarece, 
răspunzându-se acestor întrebări, arheologii 
pot continua să investigheze lucrurile de care 
au fost cel putin la fel de interesaţi 
întotdeauna, şi anume din ce cauză au apărut 
schimbările. 

înainte de a pătrunde în miezul acestei cărţi, 


voi povesti o intamplare petrecuta in timpul 
unei prelegeri pe care am ţinut-o la 
Massachusetts Institute of Technology in 
2009. Prelegerea mea a fost una dintre 
ultimele ale semestrului, menită sa 
condimenteze un curs care dorea să-i 
introducă pe studenţi în studiile genomice 
asistate de computer, cu scopul de a găsi 
tratamente pentru diferite boli. în timp ce mă 
refeream la istoria populaţiei indiene, un 
student din ciclul inferior, care stătea în 
mijlocul primului rând, mă privea fix, sfidător. 
Când am încheiat, m-a întrebat cu un rânjet: 
„Cum primiţi finanţare pentru astfel de 
studii?” 

Am mormait ceva despre cum trecutul 
oamenilor a modelat variatiile genetice si 
cum, pentru a identifica factorii de risc ai 
unor boli, este important sa intelegem acest 
trecut. Am dat exemplul modului in care, la 
miile de populatii distincte din India, exista 
rate crescute de risc, deoarece mutatiile care 
s-a întâmplat sa fie păstrate de fondatorii 
populațiilor au crescut ca frecvenţă pe 
măsură ce grupurile s-au extins. Am adus 
argumente în această direcţie în cererile mele 
adresate Institutelor Nationale de ; 
Sănătate din Statele Unite, în care 
propuneam descoperirea factorilor de risc ai 
unor boli care apar cu frecvenţe diferite la 
nivelul populaţiei. Subventiile de acest tip au 
finantat o mare parte din activitatea mea de 
la infiintarea laboratorului, in 2003. 

Oricat de adevarate sunt aceste argumente, 
imi doresc sa fi raspuns altfel. Noi, oamenii de 
ştiinţă, suntem conditionati de sistemul de 
finanţare a 

cercetarii sa justificam ce anume facem, din 
punct de vedere al aplicatiilor practice, in 
domeniul sanatatii sau al tehnologiei. Dar 
oare nu ar trebui pretuita şi curiozitatea 
intrinsecă în sine? Oare întrebarea 
fundamentală referitoare la cine suntem nu ar 
trebui să reprezinte o culme a ceea ce noi, ca 
specie, sperăm sa realizam? Nu este oare 
atributul unei societăţi luminate să pretuiasca 
activitatea intelectuală, care s-ar putea să nu 
aibă un impact economic sau practic imediat? 
Studiile asupra trecutului uman - ca şi cele 
din domeniul artei, al muzicii, literaturii sau 
cosmologiei - sunt vitale, deoarece ne fac să 
fim conştienţi de aspecte ale condiţiei noastre 
comune, care sunt profund importante şi pe 
care nu ni le-am imaginat niciodată până 
acum. 

CAPITOLUL 1 


CUM EXPLICĂ GENOMUL 
CINE 


SUNIEM 


LETOPISETUL FUNDAMENTAL AL 
VARIATIEI UMANE 


P entru a înțelege de ce genetica este 
capabila sa clarifice trecutul omenirii, 
este necesar sa înțelegem modul în care 
genomul - definit drept setul complet al 
codului genetic, pe care fiecare dintre noi il 
moşteneşte de la părinţi - înregistrează 
informaţia. Francis Crick, Rosalind Franklin, 
James Watson si Maurice Wilkins au arătat, In 
1953, că genomul este scris în lanțuri 
gemene, alcatuite din aproximativ trei 
miliarde de unități chimice (şase miliarde în 
total), la care ne putem gândi ca fiind literele 
unui alfabet: A (adenină), C (citozina), G 
(guanină) si T (timină).! Ceea ce numim 
,gena” reprezintă fragmente foarte mici din 
aceste lanțuri, lungi de obicei de aproximativ 
1 000 de litere, care sunt folosite drept tipare 
pentru asamblarea proteinelor care 
îndeplinesc cele mai multe sarcini în 
interiorul unei celule. între gene se află ADN 
necodificator, numit uneori şi ADN „deşeu”. 
Ordinea literelor poate fi citita de maşinile 
care executa reacții chimice pe fragmentele 
de ADN, eliberând scântei luminoase pe 


masura ce reactiile trec de-a lungul secventei 
de ADN. Reactiile emit o culoare diferită 


pentru fiecare dintre cele patru litere A, C, G 
sau T, astfel încât secvenţa de litere poate fi 
înregistrată într-un computer cu ajutorul unei 
camere video. 


Genomul poate fi înţeles ca o secvenţă de litere. 


o celulă 23 2 3 miliarde de perechi 
umană de perechi de genomuri de nucleotide 

Figura 3. Genomul conţine în jur de 3 OOO OOO OOO 
de nucleotide, pe care le putem considera ca fiind patru 
litere ale unui alfabet biologic: adenina (A), citozina 
(C), guanina (G) şi timina (1). Aproximativ 99,9% dintre 
aceste litere sunt identice in lungul a doua genomuri, 
dar în jur de O, I % sunt diferite, reflectând mutatiile 
care s-au acumulat in timp. Aceste mutații ne spun cat 
de strâns înrudiţi sunt doi oameni şi înregistrează 


Matern 


informaţii extrem de precise despre trecut. 
Cu toate ca majoritatea cercetatorilor se 


concentrează pe informaţia biologică 
conținută in gene, există, de asemenea, 
diferente ocazionale între secvențele de ADN. 
Aceste diferente se datorează 


> 


erorilor aleatorii în copierea genomului 
(cunoscute drept mutații), care au apărut 
cândva, în trecut. Aceste diferenţe, care apar 
cu o frecvenţă de aproximativ una la fiecare o 
mie de litere, atât la nivelul genelor, cât şi la 
nivelul ADN necodificator, sunt cele studiate 
de câtre geneticieni pentru a afla lucruri 
despre trecut. La nivelul a aproximativ 3 000 
000 000 de litere, există, de regulă, în jur de 
3 000 000 de diferenţe între genomurile 


neinrudite. Cu cat este mai mare densitatea 
acestor diferente, care separa doua genomuri 
în oricare segment, cu atât este mai lung 
timpul de când respectivele segmente au avut 
un stramos comun, deoarece mutatiile se 
acumuleaza, in timp, cu o rata mai mult sau 
mai putin constantă. Astfel, frecvența 
diferenţelor reprezintă un cronometru 
biologic, o înregistrare a cât de mult timp s-a 
scurs de la apariţia unor evenimente-cheie, în 
trecut. 

Prima utilizare uimitoare a geneticii la 
studierea trecutului a implicat ADN-ul 
mitocondrial. Acesta este o mică porţiune a 
genomului - reprezentând numai 1/200 000 
din el - care este transmisă pe linie maternă, 


de la mama la fiică, la nepoată. în 1987, Allan 
Wilson si colegii sai au secventiat cateva sute 
de litere din ADN-ul mitocondrial al 
diferitelor persoane din lume. Comparând 
mutatiile descoperite în aceste secvenţe, el si 
colegii sai au fost în stare să reconstituie un 
arbore genealogic al relaţiilor pe linie 
maternă. Ceea ce au descoperit a fost că cea 
mai profundă ramură a arborelui - cea care a 
părăsit trunchiul principal cel mai timpuriu - 
se găseşte astăzi numai la oamenii cu origine 
africană subsahariană, fapt care sugerează că 
strămoşii oamenilor moderni au trait în 
Africa. în schimb, toţi non-africanii de astăzi 
provin dintr-o ramură a arborelui apărută mai 
târziu. Această descoperire a devenit o parte 


importanta a sintezei triumfatoare a dovezilor 
arheologice, genetice si scheletale, care au 
apărut in anii 1980 si 1990, în favoarea 
teoriei că oamenii moderni provin din 
strămoşi care au trăit în Africa în ultima sută 
de mii de ani. Bazându-se pe rata cunoscută 
de acumulare a mutatiilor, Wilson şi colegii 
Sai au estimat ca cel mai recent stramos 
african al tuturor ramurilor, „Eva 
mitocondrială”, a trait acum aproximativ 200 
000 de ani.* Cea mai bună estimare actuală 
este de 160 000 de ani, deşi este important să 
ne dăm seama că, la fel ca majoritatea datele 
genetice, şi aceasta este imprecisă din cauza 
incertitudinii cu privire la rata reală de 
apariţie a mutatiilor.* 


Descoperirea unui stramos comun atat de 
recent a fost incitanta, deoarece respingea 
„ipoteza multiregionalismului”, conform 
căreia oamenii de astăzi, care au trăit în 
multe părţi ale Africii şi Eurasiei, proveneau 
efectiv dintr-o răspândire mai timpurie (de 
acum cel putin 1 800 000 de ani) a lui Homo 
erectus, o specie care confectiona unelte 
rudimentare din piatră şi care avea un creier 
cu o dimensiune de aproximativ două treimi 
din cea a creierului nostru. Ipoteza 
multiregională presupunea ca urmaşi ai lui 
Homo erectus au evoluat în paralel în Africa 
şi în Eurasia, dând naştere populațiilor care 
trăiesc şi astăzi acolo. Ipoteza multiregionala 
presupunea, deci, ca ar exista secvenţe de 


ADN mitocondrial la oamenii de astazi, care 
sunt separate de acum aproximativ 2 000 000 
de ani, corespunzand perioadei raspandirii lui 
Homo erectus. Totusi, datele genetice nu au 
putut fi potrivite cu aceasta presupunere. 
Faptul ca, în prezent, toţi oamenii 
împărtăşesc un strămoş mitocondrial comun, 
de aproximativ zece ori mai recent, 
demonstrează că oamenii de astăzi provin, în 
mare parte, dintr-o expansiune mult mai 
târzie din Africa. 

Dovezile antropologice înclinau către un 
asemenea scenariu. Cele mai timpurii 
schelete umane cu trăsături „moderne 
anatomic” - definite ca încadrându-se în gama 
de variaţie a tuturor oamenilor de astăzi, cu 


privire la existenta unui craniu globular si a 
altor trasaturi - datează de acum 200 000 - 
300 000 de ani si toate provin din Africa.° 
Totuşi, în afara Africii şi a Orientului Apropiat 
nu există dovezi convingătoare, mai vechi de 
100 000 de ani, privind prezenţa oamenilor 
moderni anatomic, ci dovezi foarte limitate 
referitoare la prezenţa acestora cu mai mult 
de 50 000 de ani în urmă.” Dovezile 
arheologice oferite de tipurile de unelte de 
piatră subliniază, de asemenea, o schimbare 
marcantă, petrecută acum aproximativ 50 
000 de ani, o perioadă numită de arheologii 
din vestul Eurasiei Paleoliticul Superior, iar 
de câtre arheologii din Africa, Epoca Veche a 
Pietrei. După acest moment, tehnologia 


producerii uneltelor din piatra s-a modificat 
foarte mult si au aparut schimbari ale stilului 
de confectionare, la fiecare cateva mii de ani, 
comparativ cu ritmul anterior foarte lent al 
schimbarilor. Oamenii din aceasta perioadă 
au început, de asemenea, să lase în urmă tot 
mai multe artefacte, care le reflectă viaţa 
estetică şi spirituală: mărgele realizate din 
coajă de ou de strut, brățări din piatră 
şlefuită, vopsea de corp făcută din oxid de fier 
rosu şi primele forme de artă 
reprezentationala din lume. Cea mai veche 
figurină din lume cunoscută până acum este 
aceea a „omului-leu”, veche de 40 

OOO de ani, sculptată în fildeş de mamut şi 
găsită în Hohlenstein-Stadel, în Germania.’ 


Picturile de acum aproximativ 30 000 de ani, 
gasite pe peretii pesterii Chauvet, din Franta, 
Si reprezentand animale din perioada pre- 
glaciara, sunt recunoscute si astazi drept 
forme de arta transcendentala. 

Accelerarea dramatica a schimbarilor in 
sfera dovezilor arheologice, dupa perioada de 
acum aproximativ 50 000 de ani, este 
reflectata si de dovezi ale schimbarilor la 
nivelul populatiei. Neanderthalienii, care au 
evoluat in Europa acum aproximativ 400 000 
de ani si sunt consideraţi „arhaici”, în sensul 
ca scheletul lor nu se potrivea cu variatiile 
umane de astazi, au disparut din ultimul lor 
refugiu din vestul Europei, într-o perioadă 
cuprinsă între 41 000 şi 39 000 de ani în 


urmă, la câteva mii de ani dupa sosirea 
oamenilor moderni.” Schimbarea populaţiei a 
avut loc şi în alte părţi ale Eurasiei, ca şi în 
sudul Africii, unde există dovezi ale 
abandonării aşezărilor si ale unei apariţii 
bruste a culturilor Epocii Vechi a Pietrei.” 

Explicaţia naturală pentru toate aceste 
schimbări a fost răspândirea oamenilor 
moderni anatomic, ai câror strămoşi o 
includeau şi pe „Eva mitocondrială”, care 
practicau o cultură nouă şi sofisticată şi care 
au înlocuit în mare parte oamenii care trăiau 
anterior în acele locuri. 


CÂNTECUL DE SIRENĂ AL 
COMUTATORULUI GENETIC 


Descoperirea faptului ca genetica poate 
ajuta la  diferen-tierea între ipoteze 
concurente referitoare la originea omului a 
condus, în anii 1980 si 1990, la o exuberanta 
în legătură cu forţa acestei discipline de a 
oferi explicaţii simple. Unii chiar se întrebau 
dacă genetica nu ar putea să facă mai mult 
decât să furnizeze un sprijin dovezilor 
referitoare la răspândirea oamenilor moderni 
în afara Africii şi a Orientului Apropiat, după 
momentul de acum aproximativ 50 000 de 
ani. Ar fi putut fi posibil ca genele să fie, de 
asemenea, cauza acestei răspândiri, oferind o 
explicaţie la fel de simplă şi de frumoasă 
precum cea a codului de patru litere scris în 
ADN, pentru accelerarea ritmului 


schimbărilor înregistrate de dovezile 
arheologice. 

Antropologul cel mai bine cunoscut pentru 
faptul ca a adoptat ideea conform căreia o 
modificare genetică ar putea explica felul în 
care am ajuns să fim deosebiți de 
predecesorii noştri a fost Richard Klein. El a 
avansat ideea că revoluţia din Epoca Veche a 
Pietrei, din Africa, şi revoluţia din Paleoli-ticul 
Superior, din vestul Eurasiei, atunci când a 
înflorit pe deplin comportamentul oamenilor 
moderni, cu aproximativ 50 000 de ani în 
urmă, s-a datorat creşterii frecvenţei unei 
singure mutații a unei gene care influenţa 
biologia creierului si care a permis 
confecţionarea de unelte inovatoare si 


dezvoltarea unui comportament complex. 
Conform teoriei lui Klein, creşterea 
frecvenţei acestei mutații i-a pregătit pe 
oameni pentru dobândirea unei trăsături 
precum este capacitatea de a folosi limbajul 
conceptual. Klein considera că, înainte de 
apariţia acestei mutații, oamenii nu erau 
capabili de comportamente moderne. El îşi 
sprijinea ideea pe exemple provenite de la 
alte specii, la care un număr mic de 
modificări genetice au condus la adaptări 
majore, cum ar fi cele cinci modificări care 
sunt suficiente pentru a transforma micile 
spice ale Zea mays parviglumis, cunoscute în 
Mexic sub numele de teosinte, în stiuletii 
enormi de porumb pe care-i cumparam astăzi 


de la supermarket.'® 

Ipoteza lui Klein a fost intens criticată 
aproape imediat ce a fost formulată, mai ales 
de câtre arheologii Sally McBrearty şi Alison 
Brooks, care au aratat că aproape fiecare 
trăsătură considerată de Klein ca fiind o 
caracteristică distinctivă a comportamentului 
omului modern era prezentă, în mod evident, 
în dovezile arheologice din Africa şi Orientul 
Apropiat, cu zeci de mii de ani înainte de 
trecerea la Paleoliticul Superior sau la Epoca 
Veche a Pietrei.!! Dar chiar dacă niciunul 
dintre respectivele comportamente nu era 
nou, Klein atinsese un subiect important. 
Sporirea dovezilor referitoare la un 
comportament modern uman cu 50 000 de ani 


în urmă este un fapt incontestabil si ridică 
problema daca nu cumva modificările 
biologice au contribuit la aceasta. 

Un genetician care a atins vârsta 
majoratului în această perioadă de entuziasm 
cu privire la puterea geneticii de a oferi 
explicaţii simple pentru marile mistere a fost 
Svante Păăbo, care a ajuns în laboratorul lui 
Allan Wilson imediat după descoperirea „Evei 
mitocondriale” şi care a mers mai departe, 
inventând cea mai mare parte a uneltelor 
necesare revoluţiei ADN-ului ancestral si 
secventiind genomul omului de Neanderthal. 
în 2002, Paabo şi colegii sai au descoperit 
două mutații ale genei FOXP2 care păreau sa 
fie candidate pentru propulsarea marilor 


schimbari care au avut loc incepand de acum 
50 000 de ani. în anul anterior, medicii 
geneticieni au identificat FOXP2 ca fiind o 
genă care, atunci când suferă mutații, 
produce un sindrom extraordinar; cei care 
suferă de el au capacităţi cognitive în limite 
normale, dar nu pot folosi limbajul complex, 
inclusiv cea mai mare parte a gramaticii.” 
Paabo si colegii sai au aratat ca proteina 
produsa de gena FOXP2 a ramas aproape 
nemodificata in decursul mai multor sute de 
milioane de ani de evolutie, care i-a separat 
pe cimpanzei de soareci. Cu toate acestea, 
doua modificari ale acestei proteine au aparut 
doar pe linia umana, de vreme ce aceasta 
linie s-a separat din populatia ancestrala 


comuna a oamenilor si cimpanzeilor, aratand 
că gena a evoluat mult mai rapid pe linia 
umana.'’ Lucrări ulterioare ale lui Paabo si 
ale colegilor sai au scos la iveala faptul ca 
şoarecii modificaţi genetic cu versiuni umane 
ale FOXP2 sunt identici cu şoarecii normali în 
cele mai multe privinţe, dar chitaie diferit, 
observaţie care se potriveşte ideii ca aceste 
schimbări afectează formarea sunetelor.'* 
Aceste două mutatii ale FOXP2 nu ar fi putut 
să contribuie la modificările care au avut loc 
acum 50 000 de ani, deoarece 
Neanderthalienii le aveau si ei!?, însă Paabo si 
colaboratorii au identificat mai târziu o a treia 
mutație, care este prezentă la aproape toţi 
oamenii din ziua de astăzi si care influenţează 


cand si in care celule este activata gena 
FOXP2 pentru a produce respectiva proteina. 
Aceasta mutatie este absenta la 
Neanderthalieni, reprezentând astfel un 
candidat genetic care a contribuit, probabil, 
la evoluția oamenilor moderni, dupa 
separarea lor de Neanderthalieni, cu sute de 
mii de ani în urma.*° 

Indiferent de cât de importantă este FOXP2 
în sine, pentru biologia oamenilor moderni, 
Paabo citează cercetarea bazelor genetice ale 
comportamentului oamenilor moderni ca 
justificare pentru secventierea genomurilor 
oamenilor arhaici.!” între 2010 şi 2013, cand 
a condus o serie de studii în care a publicat 
secventierea întregului genom al oamenilor 


arhaici de tipul Neanderthalian, lucrarile lui 
Paabo au evidenţiat o lista cuprinzând 
aproximativ 100 000 de locuri din genom in 
care aproape toţi oamenii actuali prezintă 
mutații care sunt absente la 
Neanderthalieni.!* Există cu siguranță 
modificări biologice importante cuprinse în 
această listă, dar ne aflăm doar la începutul 
procesului de determinare a ce anume 
reprezintă aceste diferenţe, fapt care reflectă 
o problemă de ordin mai general, aceea că 
suntem asemenea unor copii de grădiniţă în 
privinţa capacităţii noastre de a citi genomul. 
Deşi am învăţat sa decodificăm cuvinte 
separate - întrucât stim cum se transformă o 
secvenţă de litere ADN într-o proteină încă nu 


putem formula propozitii. 

Tristul adevar este ca putem numara pe 
degetele de la doua maini exemplele de 
mutatii de tipul FOXP2, care au crescut ca 
frecventa la Stramosii oamenilor 


sub presiunea selectiei naturale si ale caror 
functii le intelegem partial. in fiecare dintre 
aceste cazuri, revelatiile au venit numai dupa 
ani de lupta corp la corp cu secretele vietii, 
luptă dusă de studenţii, doctoranzii sau 
cercetătorii postdoctoral! care au modificat 
genetic soareci sau pesti, fapt care sugereaza 
ca va fi nevoie de un Proiect Manhattan în 
domeniul evolutiei pentru a intelege functia 
fiecărei mutații pe care noi o avem, iar 
Neanderthalienii, nu. Acest Proiect 


Manhattan al biologiei umane evolutioniste 
este unul caruia noi, ca specie, ar trebui sa i 
ne dedicam. Dar si atunci cand va fi realizat, 
ma tem ca descoperirile vor fi atat de 
complicate - cu atat de multe modificari 
genetice individuale, care contribuie la ceea 
ce-i face pe oameni sa fie diferiţi -, încât 
puţini oameni vor găsi răspunsul uşor de 
înţeles. în timp ce problema ştiinţifică este 
deosebit de importantă, mă aştept să nu se 
găsească niciodată o explicaţie moleculară, 
elegantă intelectual Si satisfacatoare 
emotional, cu privire la modernitatea 
comportamentala. 

Dar chiar daca studierea a numai catorva 
locatii din genom nu va oferi o explicatie 


satisfacatoare a modului in care au evoluat 
oamenii moderni, marea surpriză pe care o 
reprezintă revoluţia genomului constă în 
explicaţiile pe care începe să le ofere dintr- o 
altă perspectivă - aceea a istoriei. Prin 
înţelegerea întregului genom - trecând 
dincolo de felia subţire de trecut cuprinsă în 
ADN-ul mitocondrial şi cel al cromozomului Y, 
şi acceptând istoria trecutului nostru, relatată 
de multitudinea strămoşilor noştri şi scrisă în 
arhiva întregului nostru genom -, am început 
deja să creionăm o nouă imagine a modului în 
care am ajuns să fim aşa cum suntem. 
Această explicaţie bazată pe migrații şi 
amestecul de populaţii reprezintă subiectul 
acestei cărți. 


O SUTA DE MII DE ADAMI SI DE EVE 


Atunci cand, in 1987, jurnalistul Roger 
Lewin a numit Stramosul matern comun 
tuturor oamenilor , 


existenţi astăzi „Eva mitocondrială”, el a 
evocat o istorie a creaţiei - aceea a unei femei 
care a fost mama noastră, a tuturor, şi ai 
cărei urmaşi s-au răspândit pe întreg 
Pământul.!* Numele a captivat imaginaţia 
colectivă şi este încă folosit, nu numai de 
câtre public, ci şi de câtre mulţi oameni de 
ştiinţă, pentru a se referi la acest stramos 
matern comun. Dar numele a fost mai curând 
derutant decât folositor. A alimentat impresia 
greşită că întregul nostru ADN provine de la 
doi strămoşi precişi şi că, pentru a învăţa 


despre istoria noastră, este suficient sa 
trasam pur si simplu o linie materna pura 
reprezentata de ADN-ul mitocondrial si o linie 
paterna pura reprezentata de cromozomul Y. 
Inspirat de aceasta posibilitate, „Proiectul 
Genografic”, început în 2005 de National 
Geographic Society, a colectat date despre 
ADN-ul mitocondrial şi cromozomul Y de la 
aproape 1 000 000 de persoane din diferite 
grupuri etnice. Doar că proiectul era depăşit 
încă dinainte de a fi început. A fost, în mare 
parte, un proiect recreational si a produs 
puţine rezultate ştiinţifice interesante. De la 
bun început era clar că cea mai mare parte a 
informaţiei despre trecutul omului, prezentă 
în ADN-ul mitocondrial şi în cromozomul Y, 


fusese deja explorata si ca existau povesti cu 
mult mai bogate, ascunse în întregul genom. 
Adevărul este ca genomul conţine istoriile 
multor strămoşi diferiţi - zeci de mii de linii 
genealogice independente, nu numai cele 
două ale căror trasee pot fi indicate de ADN- 
ul mitocondrial şi cromozomul Y. Pentru a 
înţelege acest lucru, trebuie să realizăm că, 
dincolo de ADN-ul mitocondrial, genomul nu 
este o secvenţă continuă, provenită de la un 
singur strămoş, ci este, în schimb, un mozaic. 
46 dintre piesele mozaicului, ca să spunem 
aşa, sunt cromozomii - segmente lungi de 
ADN, separate fizic în celulă. Un genom 
constă în 23 de cromozomi, şi pentru că 
fiecare persoană poartă două genomuri, câte 


unul de la fiecare parinte, numarul total este 
de 46 de cromozomi. 

Dar cromozomii, în sine, sunt şi ei mozaicuri 
alcătuite din piese şi mai mici. De exemplu, 
prima treime a unui Cromozom, pe care o 
femeie o transmite ovulului sau, poate sa 
provină de la tatăl ei, iar celelalte două 
treimi, de la mama sa, ca urmare a unei 
matisări în ovare a copiilor de cromozomi de 
la mama si de la tatăl ei. Femelele creează o 
medie de aproximativ 45 de noi matisari 
atunci când produc ovulele, în timp ce 
masculii creează numai aproximativ 26 de 
matisări, când produc sperma, rezultând un 
total de aproximativ 71 de noi matisari în 
fiecare generatie.*° Astfel, pe măsură ce 


trasam inapoi, in timp, fiecare generatie, 
genomul fiecărei persoane este provenit 
dintr-un număr din ce în ce mai mare de 
segmente ancestrale matisate. 

Asta înseamnă că genomurile noastre conţin 
în interiorul lor o multitudine de strămoşi. 
Genomul 


x 
fiecărei persoane este derivat din 47 de 
segmente de ADN, corespunzātoare 


cromozomilor transmisi de la mama si de la 
tata, plus ADN-ul mitocondrial. Cu o 
generaţie în urmă, genomul res-pectivei 
persoane era derivat din 118 fragmente (47 + 
71) de ADN transmise de părinţii sai. Două 
generaţii în urmă, numărul de fragmente 


ancestrale de ADN creste la aproximativ 189, 
47 + 71 + 71, transmise de la cei patru 
bunici. Daca privim mai departe in trecut, 
numarul de fragmente ancestrale de ADN 
creste rapid prin dublarea stramosilor. Cu 
zece generatii in urma, de exemplu, numarul 
de fragmente ancestrale de ADN este de 
aproximativ 757, dar numarul stramosilor a 
ajuns la 1 024, ceea ce garanteaza ca fiecare 
persoana are cateva sute de stramosi de la 
care nu a primit niciun pic de ADN. Dupa 20 
de generatii, numarul de stramosi este de 
aproape 1 000 de ori mai mare decat numarul 
de fragmente ancestrale din genomul unei 
persoane, astfel incat este o certitudine faptul 
că fiecare persoană nu a moştenit niciun fel 


de ADN din partea majoritatii Stramosilor sai. 

Aceste calcule reflecta faptul ca genealogia 
unei persoane, aşa cum este ea reconstruită 
din date istorice, nu este acelaşi lucru cu 
moştenirea genetică. Biblia şi cronicile 
familiilor regale consemnează cine a născut 
pe cine de-a lungul a zeci de generaţii. Cu 
toate acestea, chiar dacă genealogiile sunt 
corecte, regina Elisabeta a Il-a a Angliei 
aproape cu certitudine nu a moştenit niciun 
fel de ADN de la William de Normandia, care 
a cucerit Anglia in 1066 şi despre care se 
crede câ este stramosul ei de acum 24 de 
generații.” Asta nu înseamnă ca regina 
Elisabeta a Il-a nu a mostenit ADN de la 
stramosi atat 


de indepartati in timp, ci că numai 
aproximativ 1 751 dintre cei 16 777 216 
stramosi genealogici ai sai au contribuit cu 
vreun pic de material genetic la ADN-ul 
acesteia. Aceasta reprezinta o fractiune atat 
de mica, incat singurul mod in care William ar 
fi putut sa fie, in mod plauzibil, stramosul sau 
genetic este daca ar fi fost stramosul sau 
genealogic pe mii de cai genealogice diferite, 
ceea ce pare putin probabil, chiar daca se ia 


în considerare nivelul înalt de 
consangvinizare din cadrul familiei regale a 
Angliei. 


Mergând mai adânc înapoi, în timp, 
genomul unei persoane se împrăştie în din ce 


în ce mai multe fragmente ancestrale de 
ADN, răspândite în rândul unui număr din ce 
în ce mai mare de strămoşi. Mergând cu 50 
000 de ani în urmă, genomul nostru este 
împrăştiat în mai mult de 100 000 de 
fragmente ancestrale de ADN, mai multe 
decât numărul de oameni care au trăit în 
oricare populaţie la vremea respectivă, astfel 
încât moştenim ADN de la aproape toţi cei 
care au facut parte din populaţia ancestrală si 
care au avut un număr substantial de 
descendenti în acele vremuri de mult trecute. 


Istoria cu mult mai bogata spusa de intregul genom 


Cromozomul Y si ADN-ul mitocondrial reflecta numai informatia pe linia 
complet masculina sau feminina (liniile punctate). intregul genom poarta 
informatia provenita de la zeci de mii de alti indivizi. 

Figura 4. Numărul de strămoşi pe care îi ai se 
dublează cu fiecare generaţie cu care mergi înapoi in 
timp. Totuşi, numărul de fragmente de ADN care au 
contribuit la genomul tau creşte cu numai aproximativ 
71 în fiecare generaţie. Asta înseamnă ca, dacă mergi 
înapoi opt sau mai multe generaţii, este aproape sigur 
că vei avea unii strămoşi care nu au contribuit cu nimic 
la ADN-ul tău. Mergând în urmă cu 15 generații, 
probabilitatea ca fiecare dintre strămoşii tai sa fi 
contribuit direct la ADN-ul tau devine extrem de mică. 


Cu toate acestea, exista o limita privind 
informaţia despre acele vremuri pe care o 
oferă comparatiile între fragmentele de 
genom. Din comparatia cu secvențele de ADN 
provenind de la oamenii care trăiesc astăzi, în 
fiecare loc din genom, dacă trasam 
descendența noastră cu destul de mult timp 
înapoi, ajungem în punctul în care fiecare 
provine din acelaşi stramos, dincolo de care 
devine imposibil să mai obţinem vreo altă 
informatie cu privire la timpuri mai 
îndepărtate. Din această perspectivă, 


stramosul comun al oricarui punct din genom 
este ca o gaură neagră din astrofizică, din 
care nu poate scâpa nicio informaţie despre 
vremuri mai îndepărtate. în cazul ADN-ului 
mitocondrial, această gaură neagră apare în 
urmă cu 160 000 de ani, perioada „Evei 
mitocondriale”. Pentru majoritatea restului 
genomului, gaura neagră apare în perioada 
cuprinsă între acum 5 000 000 şi 1 000 000 
de ani, astfel încât restul genomului poate 
oferi informaţii despre un timp cu mult mai 
îndepărtat decât este posibil prin analizarea 
ADN-ului mitocondrial.** Dincolo de aceasta 
limita, totul devine negru. 

Puterea de a urmari aceasta multitudine de 
descendente pentru a evidentia trecutul este 
extraordinara. in imaginatia mea, cand ma 
gandesc la genom, il vad nu ca pe un lucru 
din prezent, ci ca pe unul profund inradacinat 
in timp, o tapiserie de fire constand in linii de 
descendenta si secvente de. : 
ADN copiate de la parinte la copil, care 
serpuiesc pana în trecutul îndepărtat. 
Urmărindu-le înapoi în trecut, aceste fire se 
intretes prin din ce în ce mai multi strămoşi, 
oferind informatii despre dimensiunea 
populaţiei şi substructura sa, în fiecare 
generaţie. 

Când se spune, de exemplu, despre o 
persoană afro-americană că are O 
descendentă 80% vest- africana si 20% 
europeana, se afirma ca, acum aproximativ 
500 de ani, inainte ca migratia si amestecul 
populațiilor sa se fi accelerat prin 
colonialismul european, 80% dintre firele 
ancestrale ale  descendenţei persoanei 


respective erau probabil localizate în vestul 
Africii, iar restul trăiau probabil în Europa. 
Dar astfel de afirmaţii sunt asemenea 
cadrelor dintr-un film, capturând doar un 
punct din trecut. O perspectivă la fel de 
valabilă este şi aceea ca, acum 100 000 de 
ani, majoritatea strămoşilor afro-americani, 
asemenea celor ai tuturor oamenilor de 
astăzi, se aflau în Africa. 


ISTORIA SPUSĂ DE MULȚIMILE DIN 
GENOMURILE 


J 
NOASTRE 


în 2001, genomul uman a fost secvențial 
pentru prima dată - ceea ce înseamnă că 
majoritatea literelor sale chimice a fost citită. 
Aproximativ 70% din secventiere provenea de 
la un singur individ, un afro-american“, alte 
câteva proveneau de la alte persoane. Nu mai 
târziu de 2006, companiile au început să 
vândă roboți care au redus costul citirii 
literelor ADN de mai mult de 10 000 de ori şi, 
curând după aceea, de mai mult de 100 000 
de ori, făcând cartografierea genomului mai 
multor oameni mult mai economica. Astfel a 
devenit posibilă compararea de secvenţe, nu 
numai din câteva locaţii izolate, cum ar fi 
ADN-ul mitocondrial, ci din întregul genom. 
Acest lucru a facut posibilă reconstruirea 
zecilor de mii de linii ancestrale ale fiecărei 
persoane. Faptul acesta a revoluționat 
studierea trecutului. Oamenii de ştiinţă 
puteau să obţină date cu ordin de mărime mai 
mare si să testeze dacă istoria speciei 
noastre, sugerată de întregul genom, era 


aceeasi cu cea spusa de ADN-ul mitocondrial 
Si de cromozomul Y. 


O lucrare din 2011, a lui Heng Li şi Richard 
Durbin, a aratat ca ideea ca genomul unei 
Singure persoane contine informatii despre o 
multitudine de stramosi nu este doar o 
posibilitate teoretica, ci si o realitate. Pentru 
a descifra istoria profunda a unei populatii din 
ADN-ul unei singure persoane, Li si Durbin au 
exploatat faptul ca fiecare persoana poarta, in 
realitate, nu unul, ci doua genomuri: unul 
provenit de la mama si celalalt provenit de la 
tata.** Astfel, este posibil sa calculam numarul 
de mutatii care separa genomul pe care o 
persoana il primeste de la mama de cel 
provenit de la tata, pentru a determina daca 
împărtăşesc vreun stramos comun pentru 
fiecare locaţie. Prin examinarea intervalului 
de timp în care au trăit aceşti strămoşi - 
reprezentând grafic vârstele a 100 000 de 
Adami si de Eve -, Li şi Durbin au stabilit 
dimensiunea populatiei ancestrale la diferite 
momente. intr-o populatie mica, exista sanse 
substanţiale ca două secvenţe de genom, 
alese la întâmplare, să provină dintr-o 
secvenţă a aceluiaşi părinte, deoarece 
indivizii care le poartă au un părinte comun. 
Totuşi, în cazul unei populaţii largi, şansele 
sunt mult mai scăzute. Astfel, perioadele din 
trecut, când dimensiunea populaţiei era 
scăzută, pot fi identificate bazându-ne pe 
perioadele din trecut în care o fracțiune 
disproportionata de descendente evidenţiază 
împărtăşirea strămoşilor comuni. Walt 
Whitman, în poemul Cântec despre mine, 


scria „Ma  contrazic?/ E-n regula, ma 
contrazic,/ (Sunt vast, cuprind multimi in 
mine)”. La fel de bine, ar fi putut Whitman sa 
vorbească despre experimentul lui Li şi 
Durbin si despre demonstratia ca o intreaga 
istorie a unei populaţii este cuprinsă într-o 
singură persoană, aşa cum s-a arâtat prin 
multitudinea de strămoşi ale căror istorii sunt 
înregistrate în genomul acelei persoane. 

O descoperire neanticipată a studiului lui Li 
şi Durbin a fost aceea câ, după separarea 
populațiilor non-africane de cele africane, a 
existat o perioadă îndelungată de istorie 
comună a non-africanilor, pe vremea când 
populaţiile erau de dimensiuni mici, după cum 
se reflectă în dovada multor strămoşi comuni 
care s-au răspândit timp de zeci de mii de 
ani.” 

Un „eveniment de gâtuire” (bottleneck 
event) împărtăşit de non-africani - când un 
numar mic de strămoşi au dat naştere unui 
număr mare de 


descendenţi de astăzi - nu era o descoperire 
nouă. Dar înaintea studiului lui Li şi Durbin, 
nu existau informaţii valabile cu privire la 
durata acestui eveniment şi părea plauzibil ca 
ar fi durat numai câteva generaţii - de 
exemplu, o mică ceată de oameni care 
traversează Sahara spre nordul Africii sau din 
Africa spre Asia. Dovezile lui Li şi Durbin 
referitoare la perioada extinsă de existenţă a 
unei populaţii de mici dimensiuni au fost, de 
asemenea, greu de potrivit cu ideea unei 
expansiuni neîncetate a oamenilor moderni 
atât în interiorul Africii, cât şi în afara ei, 
acum aproximativ 50 000 de ani. Este posibil 


ca istoria noastra sa nu fie la fel de simpla ca 
istoria unui grup dominant care a avut succes 
imediat, oriunde s-a dus. 


Fiecare dintre noi are doua genomuri: unul de la mama si celalalt de la tata. Unele 
segmente sunt mai asemănătoare decât altele. Cu cât există mai multe diferente - sau 
mutații - într-un anumit segment, cu atât mai lung este timpul de cand copii ale acestor 
gene ne-au fost lăsate moştenire de stramosul comun al părinţilor nostri. 

Pentru fiecare pereche de genomuri non-africane. mai mult de 20% dintre genele 
individuale împărtăşesc un strămoş comun acum 90 000 - 50 000 de ani h urmă. Acest 
lucru reflectă efectul de .gâtuire genetică" a populaţiei, când un număr mic de indivizi 
fondatori ai unei populaţii au dat naştere unui număr mare de descendenţi care trăiesc 
astăzi în afara Africii. 


Probabilitatea ca o pereche de 90 000 - 50 000 de ani în urmă 
genomuri sa împărtăşească un Gâtuirea genetică a populaţiei - 


strămoş comun în acest 24% din secvenţe au împărtăşit 
moment un strămoş comun în cazul non- 
----- non-african africanilor, '*1%.in cazul 


— african africanilor 

300 000 de ani în 200 000 100 Prezen 


9 în rândul cromozomilor l-22, cel mai recent strămos comun al tuturor oamenilor de astăzi 
se plasează într-o perioadă cuprinsă între acum 5 000 000 şi 1 000 000 de ani în urmă şi nu 
este estimat a fi mai recent decât acum 320 000 de ani. 


-I 900 000 de ani în urmă 70 000 - 50 
Strămoşul comun al tuturor oamenilor, la de ani în urmă 
o genă importantă pentru vorbire şi Tranzitia la 
FOXP2 Superior si la Epoca 


Veche a Pietrei 


Probabilitatea ca sute de genomuri 
sa impartaseasca un stamos 
comun.in. acest moment 


5 000 000 de ani in Prezen 


Figura 5. Cum putem spune cat de mult timp a trecut 
de cand genele noastre au impartasit stramosi comuni 


CUM PERSPECTIVA INTREGULUI GENOM 
A PUS CAPĂT EXPLICATIILOR SIMPLE 


Nou descoperita capacitate de a vedea 
întregul genom al biologiei umane, devenită 
posibilă prin salturile tehnologice din ultimele 
decenii, a permis reconstituirea istoriei 
populaţiei în mult mai mare detaliu decât 
fusese posibil înainte. Astfel s-a demonstrat 
că imaginea simplă oferită de ADN-ul 
mitocondrial şi poveştile exacte despre una 
sau câteva schimbări care ar fi propulsat 
tranziţiile câtre Paleoliticul Superior sau 
Epoca Veche a Pietrei, când comportamentul 
uman identificabil a devenit larg răspândit, 
aşa dupa cum se reflectă în şantierele 
arheologice din Africa şi Asia, nu mai sunt 
sustenabile. 

în 2016, eu şi colegii mei am folosit o 
adaptare a metodei lui Li şi Durbin” pentru a 
compara populaţiile din întreaga lume cu cea 
mai timpurie ramificaţie a descendentei 
oamenilor moderni, care a contribuit într-o 
mare proporţie la descendența unei populaţii 
care trăieşte astăzi: una care a adus 
contribuţia cea mai importantă la moştenirea 
populaţiei san de vânător-culegători din sudul 
Africii. Studiul nostru”, ca si multe altele’®, a 
descoperit ca separarea a inceput acum 
aproximativ 200 OOO de ani si a fost aproape 
completa dupa mai mult de 100 000 de ani. 
Dovada constă in faptul că densitatea 
mutatiilor care separa genomurile san de 
genomurile non-san este uniform crescuta, 
ceea ce sugereaza un numar redus de 


strămoşi comuni, in ultima 100 000 de ani, 
între san şi non-san. Grupurile de „pigmei” 
din pădurile Africii Centrale posedă o 
moştenire probabil la fel de distinctă. Izolarea 
extrem de timpurie a unor perechi de 
populaţii umane contravine ideii ca a apărut o 
singură mutație esentiala, care Sa 
diferentieze comportamentul oamenilor 
moderni, cu putin timp inainte de Paleoliticul 
Superior şi Epoca Veche a Pietrei. O 
asemenea modificare esenţială pentru 
comportamentul oamenilor moderni, în acest 
interval de timp, ar fi de aşteptat sa se 
întâlnească cu o mare frecvenţă la unele 
populaţii umane de astăzi - acelea care 
descind din populaţia în care a apărut mutatia 
- si să fie absentă sau foarte rară la ceilalţi. 


Dar acest lucru pare dificil de conciliat cu 
faptul că astăzi toţi oamenii sunt capabili să 
utilizeze un limbaj conceptual şi să îşi inoveze 
cultura, într-un mod care reprezintă o 
caracteristică esenţială a oamenilor moderni. 

O a doua problemă legată de noţiunea de 
comutator genetic a devenit evidentă atunci 
când am aplicat metoda lui Li şi Durbin 
pentru a căuta locurile în care toate 
genomurile pe care le-am studiat împărtăşeau 
un stramos comun, în perioada anterioară 
Paleoliticului Superior şi a Epocii Vechi a 
Pietrei. în cazul genei FOXP2 - gena care 
părea, pe baza studiilor anterioare, să fie cel 
mai bun candidat pentru rolul de comutator -, 
am descoperit că stramosul comun al tuturor 
celor care trăiesc astăzi (asta însemnând 
persoana la care a apărut, ultima dată, o 
copie a genei FOXP2 a umanităţii modeme) a 


trait cu mai mult de 1 000 000 de ani în 
urma.*” 

Extinzându-ne analiza la întregul genom, nu 
am putut găsi nicio locaţie - în afară de ADN- 
ul mitocondrial şi de cromozomul Y în care 
aproape toată lumea să împărtăşească un 
stramos comun, care sa fi trait acum mai 
putin de 320 000 de ani. Acesta este un 
interval de timp cu mult mai mare decat cel 
invocat de ipoteza lui Klein. Daca Klein ar fi 
avut dreptate, atunci ar fi fost de asteptat sa 
existe 
locuri in genom, în afara ADN-ului 
mitocondrial şi a cromozomului Y, în care 
aproape toţi indivizii sa aibă un stramos 
comun, în ultimii 100 000 de ani. Dar se pare 
că astfel de locuri nu există. 

Rezultatele noastre nu infirmă pe de-a- 
ntregul ipoteza existenței unei singure 
modificari genetice decisive. Existā o micā 
porțiune din genom care conţine secvențe 
complicate, dificil de analizat şi care nu a fost 
inclusă în studiul nostru. Dar schimbarea 
fundamentală, daca a fost vreuna, nu prea are 
unde sa se ascundă. Scala de timp a 
inovatiilor genetice umane si a diferentierii 
populaţiei este, de asemenea, cu mult mai 
lunga decat au sugerat ADN-ul mitocondrial si 
alte date genetice anterior revoluției 
genomului. Dacă este sa încercăm sa 
descoperim, în genom, repere legate de ceea 
ce i-a facut pe oamenii moderni să fie diferiţi, 
este foarte probabil să fie explicaţii care să 
implice doar una sau câteva modificări. 

Abordările întregului genom, care au 
devenit posibile după revoluţia tehnologică a 
anilor 2000, au evidenţiat curând că selecţia 


naturala nu pare sa se fi manifestat intr-un 
mod simplu, prin modificari ale unui mic 
numar de gene, asa cum si-a imaginat Klein. 
Cand au fost publicate datele primului genom 
intreg, multi geneticieni (intre care ma numar 
Si eu) au dezvoltat metode prin care sa 
rascoleasca genomul în căutarea de mutații 
care fuseseră influențate de selecția 
naturală.“ Cautam calea cea 


mai simplă - situaţiile în care selecţia 
naturală a operat puternic asupra câtorva 
mutații. Exemple de astfel de tinte, cel mai 
uşor accesibile, includ mutaţiile ce permit 
oamenilor să digere laptele de vaca la 
maturitate sau care determină deschiderea 
sau închiderea culorii pielii ca o adaptare la 
climatul local sau mutatiile care oferă 
rezistentă la malarie. 


Noi, geneticienii, am avut succes în 
identificarea selecţiei pe mutații ca acestea, 
deoarece ele au crescut rapid de la o 
frecvenţă scăzută la una ridicată, rezultând 
într-un număr mare de oamenii din prezent 
care împărtăşesc un strămoş comun, sau 
diferente şocante în privinţa frecventei 
mutatiei între două populaţii care, din alte 
puncte de vedere, sunt asemanatoare. 
Evenimente ca acestea lasa cicatrici (marci) 
mari pe tiparele de variaţie a genomului, care 
pot fi detectate fara prea mult efort. 
Entuziasmul legat de acest noroc neasteptat 
a fost potolit de studiile lui Molly Przeworski, 
care a analizat tipurile de tipare pe care 
selectia naturala ar putea sa le lase asupra 
genomului în ansamblu. Un studiu realizat în 
2006, de Przeworski şi colegii sai, a aratat ca 


scanarile genomice ale variaţiei genetice 
umane actuale vor omite cele mai multe 
exemple ale selecţiei naturale, deoarece, pur 
şi simplu, acestea nu vor avea puterea 
statistică necesară pentru a fi detectate şi că 
scanările de acest gen vor avea, de asemenea, 
o capacitate mai mare de a detecta unele 
tipuri de selecţie decât altele.” Un studiu pe 
care l-a condus în 2011 a demonstrat ca 
numai o mică parte din evoluţia oamenilor a 
implicat o selecţie naturală intensă a unor 
mutații avantajoase, care sa nu fi fost 
prezente anterior în cadrul populaţiei.“ Prin 
urmare, episoade intense şi uşor de depistat 
ale selecţiei naturale, precum cel care a 
permis digerarea laptelui de vacă de câtre 
adulţi, sunt nişte excepţii.” 

Şi atunci care a fost modul dominant prin 
care a acţionat selecţia naturală asupra 
oamenilor, dacă nu acela de a selecta o 
mutație nou apărută, care apoi să ajungă la o 
frecvenţă înaltă? Un indiciu important provine 
din studiul înălțimii. în 2010, medicii 
geneticieni au analizat  genomurile a 
aproximativ 180 000 de persoane cu înălţimea 
cunoscută si au găsit 180 de modificări 
genetice independente, care sunt mai comune 
în cazul oamenilor de statură mai mică. Asta 
înseamnă că aceste modificări sau unele 
apropiate de pe genom au contribuit în mod 
direct la reducerea înălţimii. în 2012, un al 
doilea studiu a aratat că dintre cele 180 de 
modificări, persoanele din sudul Europei au 
tendinţa de a deţine acele versiuni care reduc 
înălţimea şi că acest tipar este atât de 
pronunţat, încât singura explicaţie posibilă 


este selecţia naturală - predispozitie spre o 
înălţime crescută la europenii nordici sau una 
redusă la europenii sudici, de când s-au 
separat cele două descendenţe.** in 2015, un 
studiu asupra ADN-ului ancestral, condus de 
fain Mathieson, în laboratorul meu, a relevat 
mai multe lucruri despre acest proces. Am 
adunat informaţii ADN provenite din oasele şi 
dinţii a 230 de europeni străvechi şi le-am 
analizat pentru a sugera ca aceste tipare 
reflectă selecţia naturală a mutatiilor care 
duc la o înălţime redusă a agricultorilor din 
sudul Europei, de acum mai puţin de 8 000 de 
ani, sau a unei înălţimi crescute a strămoşilor 
nord-europenilor, care au trăit în stepele din 
estul Europei, înainte de acum 5 000 de ani.’ 
Avantajele care au sporit la persoanele mai 
scunde, din sudul Europei, sau la cele mai 
înalte, din estul îndepărtat al Europei, trebuie 
că fi crescut numărul copiilor lor care au 
supravieţuit, fapt care a avut efectul unei 
modificări sistematice a frecventelor acestor 
mutații până când s-a atins o nouă înălţime 
medie. 

De la descoperirile legate de înălţime, alţi 
oameni de ştiinţă au documentat exemple 
suplimentare de selecţie naturală pe alte 
trasaturi umane complexe. Un studiu din 
2016 a analizat genomurile câtorva mii de 
britanici din ziua de astăzi şi a descoperit 
selecţia naturală ca fiind răspunzătoare 
pentru înălţimea crescută, părul mai blond, 
ochii mai albaştri, dimensiunea crescută a 
capului nou-născutului, lăţimea crescută a 
şoldurilor la femei, puseul de creştere mai 
întârziat la bărbaţi si vârsta mai crescută de 


atingere a pubertatii de către femei.” Aceste 
exemple demonstrează că, prin valorificarea 
puterii întregului genom pentru examinarea 
de mii de poziţii independente din genom, în 
mod simultan, este posibil sa depasim bariera 
pe care a identificat-o Molly Przeworski - 
„limita lui Przeworski” -, profitând de 
informaţiile pe care le detinem acum despre 
un număr mare de variaţii genetice, din multe 
locaţii ale genomului, care au efecte biologice 
asemănătoare. Avem astfel de informaţii din 
„studii de asocieri la nivel de genom”, care, 
începând din 2005, au adunat date de la peste 
1 000 000 de persoane, cu o varietate de 
trăsături măsurate, identificându-se astfel 
peste 10 000 de mutații individuale care apar 
cu o frecvenţă semnificativ crescută la 
persoanele cu trăsături particulare, inclusiv 
înălţimea.“ Valoarea studiilor de asociere la 
nivel de genom pentru înţelegerea sănătăţii şi 
bolilor umane a fost controversată, deoarece 
modificările mutatiilor specifice, pe care 
aceste studii le-au identificat, de obicei, au 
efecte atât de mici, încât rezultatele lor cu 
greu sunt folositoare pentru a prezice cine 
anume va moşteni boala respectivă şi cine 
nu.“ Dar ceea ce este deseori neglijat este 
faptul că aceste studii de asociere la nivel de 
genom au reprezentat o resursă puternică 
pentru investigarea modificărilor evolutive 
care apar la om, în decursul timpurilor. 
Testand dacă mutatiile identificate de studiile 
de asociere la nivel de genom ca afectând 
anumite trăsături biologice au avut toate 
tendinţa de a-şi modifica frecvenţa în aceeaşi 
direcţie, putem obţine dovezi ale selecţiei 
naturale în cazul unor trăsături biologice 


specifice. 

Pe masură ce se desfăşoară astfel de studii 
de asociere la nivel de genom, ele încep să 
investigheze variaţia umană în trăsăturile 
cognitive şi comportamentale“, iar astfel de 
studii - precum cele legate de înălţime - vor 
face posibil de stabilit dacă trecerea la 
modernitatea comportamentală a Stramosilor 
nostri a fost determinata de selectia 

naturală. Asta înseamnă că există o nouă 
speranţă de a oferi perspective genetice 
misterului care l-a frământat pe Klein - marea 
schimbare a comportamentului uman, 
sugerată de dovezile arheologice din 
Paleoliticul Superior şi Epoca Veche a Pietrei. 

Dar chiar dacă schimbările genetice - prin 
selecţie naturală coordonată pe combinaţii de 
mai multe mutații simultan - au facilitat noi 
abilităţi cognitive, acesta este un scenariu 
foarte diferit fată de ideea lui Klein cu privire 
la comutatorul genetic. în acest scenariu 
modificările genetice nu reprezintă o forţă 
creatoare care să fi indus, în mod brusc, 
comportamentul uman modern, ci sunt 
răspunzătoare de presiunile non-genetice 
impuse din afară. în acest scenariu nu este 
vorba despre faptul că populaţia umană nu ar 
fi fost capabilă să se adapteze, pentru că 
nimeni nu purta o mutație care sa permită 
abilităţi biologice inexistente anterior. în 
schimb, formula genetică potenţial necesară 
pentru a determina progresele uimitoare în 
comportamentul uman şi abilităţile care au 
apărut în Paleoliticul Superior şi în Epoca 
Veche a Pietrei nu este foarte misterioasă. 
Mutatiile necesare apariţiei 


comportamentului omului modern existau 
deja, şi combinaţiile posibile ale acestor 
mutații e posibil să fi crescut în frecvenţă, 
împreună, ca urmare a selecţiei naturale ca 
răspuns la nevoile modificate, impuse de 
dezvoltarea limbajului conceptual sau a noilor 
condiţii de mediu. La rândul lor, aceste 
lucruri ar fi putut să faciliteze schimbari 
ulterioare în stilul de viată si inovaţii, într-un 
ciclu auto-întretinut. Astfel, chiar daca este 
adevărat că sporirea frecvenţei mutatiilor a 
fost importantă, permițându-le oamenilor 
moderni să-şi potrivească biologia la noile 
condiţii din Paleoliticul Superior şi Epoca 
Veche a Pietrei, ceea ce cunoaştem astazi 
despre natura selecţiei naturale la oameni şi 
despre codificarea genetică a multor trăsături 
biologice sugerează că este puţin probabil ca 
prima apariţie a acestor mutatii sa fi 
declanşat marile modificări care au urmat. 
Dacă umblăm după răspunsuri într-un mic 
număr de mutații, care au apărut cu putin 
timp înainte de tranziţiile la Paleoliticul 
Superior şi Epoca Veche a Pietrei, este puţin 
probabil ca vom găsi explicaţii satisfăcătoare 
despre cine suntem. 


CUM POATE EXPLICA GENOMUL CINE 
SUNIEM 


Biologii molecularişti au fost primii care au 
focalizat puterea genomului asupra studiului 
evoluţiei umane. Probabil din cauza pregătirii 
lor - şi a experienţei lor anterioare de folosire 
a unor abordări  reducţioniste pentru 
explicarea marilor mistele ale vieţii, precum 


codul genetic -, biologii molecularişti erau 
motivaţi de speranţa că genetica le va oferi 
dovezi cu privire la natura biologică a felului 
în care oamenii diferă de celelalte animale. 
Entuziasmul legat de o asemenea perspectivă 
a fost împărtăşit, de asemenea, de arheologi 
şi de publicul larg. Dar acest program de 
cercetare, oricât de important este, se află 
totuşi la început, căci răspunsul nu va fi deloc 
unul simplu. 


Revoluţia genomului a înregistrat un succes 
fulminant mai degrabă prin faptul că a facut 
lumină în privinţa migraţiilor umane - decât 
prin explicarea biologiei umane. în ultimii 
câţiva ani, revoluţia genomului - accelerată 
de ADN-ul ancestral - a arătat ca populaţiile 
umane sunt legate unele de altele în moduri 
la care nu se aşteptase nimeni. Istoria care 
rezultă diferă de cea pe care am invatat-o pe 
cand eram copii sau de cea care este cuprinsa 
în cultura populară. Este plină de surprize: 
amestecuri masive de populaţii diferenţiate; 
înlocuiri ale populaţiei şi  expansiuni 
năvalnice; şi diviziuni ale populaţiei în 
timpurile preistorice, care nu se potrivesc cu 
diferenţele dintre populaţiile de astăzi. Este 
povestea modului în care s-a format familia 
umană, interconectată în infinit de multe 
feluri, niciodată, înainte, imaginate. 


770 000-550 020 da 
ani În urma 


Estimare genetică 
a separăm intre 
Neanderthalieni şi 
oamenii moderni 


Epoca Neanderthalienilor 


-430 000 de ani În urmă 300 000 - 250000 
Scheletele şi ADN-ul da ani în urmă 

din Sima de los Tranzitia spre 
Huesos arata ca Paleoliticul Mijlociu / 
descendenta Epoca Mijlocie a 


Neanderthaliana 
evolua deja in Europa 


PERIOADA DE 
— 
800 000 de ani in 
330000 - 300 OOO da ani in urma 
Cele mai vechi fosile cu trasaturi 
comune cu cele ale oamenilor moderni 
(Jebel Irhoud, Maroc) 
70 020 - 50 030 de ani 1n 
urmă 
Tranzitia spre 
Paleoliticul Superior/ 
130002- - 100 030 de ani in urma -70 002 de ani în 
Oamenii moderni anatomic s-au Neanderthalieni -39 020da ani in 
răspândit in Orientul Apropiat. i s-au răspândit urma 
(Peşterile Skhul şi Qafzeh. Israel) in sudul şi estul Dispar ultimii 


Europei. Neanderthalieni 


100 000 de amin Prezent 


-40 003 de ani in urma 
Hibrid de 
Neanderthalian cu omul 
modern (Romania) 


<50 OCOde ani in urma 
Oamenii moderni se 
raspandesc in afara Afncn 
si a Orientului Apropiat 
-60 OOO de ani in urma 
Schelet de Neanderthalian 
(Pestera Kebara. Israel) 


150 000 de ani în urmă - prezent 


CAPITOLUL 2 


INTALNIRILE CU 
NEANDERTHALIENII 


ÎNTÂLNIREA DINTRE NEANDERTHALIENI 
SI 
OAMENII MODERNI 


A subgrupul particular de oameni 
căruia îi apartinem - oamenii moderni - 
este singurul de pe planetă. I-am învins sau i- 
am exterminat pe ceilalți oameni, mai ales în 
perioada de dupā acum aproximativ 50 000 
de ani, când oamenii moderni sau răspândit 
prin Eurasia şi când mişcări majore ale 
oamenilor s-au petrecut probabil şi în 
interiorul Africii. Astăzi, cele mai apropiate 
rude pe care le mai avem sunt maimutele 
antropoide africane: cimpanzeii, cimpanzeii 
bonobo (altfel cunoscuţi şi ca cimpanzei pitici 
- n. red.) şi gorilele, toate incapabile să 
confectioneze unelte sofisticate sau să 
folosească un limbaj conceptual. Dar până 
acum aproximativ 40 000 de ani în urmă, 
lumea era locuită de numeroase grupuri de 
oameni arhaici, care erau diferiţi faţă de noi, 
din punct de vedere fizic, dar se deplasau 
biped şi împărtăşeau multe dintre abilităţile 
noastre, întrebarea la care informaţiile 
arheologice nu pot raspunde - dar la care 
ADN-ul poate - este în ce fel erau înrudiţi 
aceşti oameni arhaici cu noi. 


Pentru niciun alt grup arhaic, raspunsul la 
aceasta intrebare nu parea mai presant decat 
în cazul Neanderthalienilor. în Europa de 
acum 400 000 de ani, peisajul era dominat de 
aceşti oameni cu corpuri masive şi cu creiere 
puţin mai mari, în medie, decât ale noastre. 
Specimenul care le-a dat numele de 
Neanderthalieni a fost găsit de mineri, în 
1856, într-o carieră de calcar de pe valea 
Neanderului (cuvântul german pentru vale 
este Thal sau Tal). Ani de zile, au existat 
dispute incinse daca aceste rămăşiţe 
aparţineau unui om cu malformații, un 
stramos uman, sau unei genealogii umane 
extrem de diferită de a noastră. 
Neanderthalienii au devenit primii oameni 
arhaici recunoscut! de stiintă. în 

Descendenta omului si selectia sexuală, 
publicată în 1871, Charles Darwin susţinea că 
oamenii sunt la fel ca şi celelalte animale, un 
produs al evoluției.’ Desi Darwin nu le-a 
apreciat el însuşi semnificaţia, Neander- 
thalienii au fost în cele din urmă recunoscuţi 
ca făcând parte dintr-o populaţie mult mai 
îndeaproape înrudită cu omul modern decât 
antropoidele care trăiesc şi astăzi, aducându- 
se dovezi în favoarea teoriei lui Darwin că 
astfel de populaţii trebuie să fi existat în 
trecut. 

în următorul secol şi jumătate s-au 
descoperit multe alte schelete de 
Neanderthalieni. Aceste studii au evidenţiat 
faptul ca Neanderthalienii au evoluat în 
Europa din oameni şi mai arhaici. în cultura 
populară, ei şi-au câştigat reputaţia de 
animalici - mult mai diferiţi de noi decât erau 


în realitate. Reputația de primitivi a 
Neanderthalienilor a fost alimentată, în mare 
parte, de reconstrucția, într-o postură 
cocosata, a scheletului de Neanderthalian de 
la La Chapelle-aux-Saints, Franța, realizată in 
1911. Dar din toate dovezile pe care le avem, 
datând de acum peste 100 000 de ani, 
Neanderthalienii erau, din punct de vedere 
comportamental, la fel de sofisticati ca si 
stramosii nostri - oamenii moderni 

anatomic. 

Atât Neanderthalienii, cat şi oamenii 
moderni anatomic confectionau unelte din 
piatră, folosind o tehnică numită Levallois, 
care necesită la fel de multă abilitate 
cognitivă şi dexteritate ca şi tehnicile de 
confectionare a uneltelor care au apărut la 
oamenii moderni de acum aproximativ 50 000 
de ani. Prin această tehnică, aşchiile de piatră 
se desprind cu grijă, pregătindu-se un miez 
care este foarte puţin asemănător cu unealta 
care va rezulta, astfel încât cei care 
confecţionează unealta trebuie să păstreze în 
minte o imagine a felului în care va trebui să 
arate produsul finalizat şi să execute paşi 
complecşi de prelucrare a pietrei iniţiale 
pentru a ajunge la produsul dorit. 

Alte semne ale complexităţii cognitive a 
Neanderthalienilor includ dovezile că aveau 
grijă de cei bolnavi şi bătrâni. Săpăturile 
arheologice din peştera Shanidar, din Irak, au 
dus la descoperirea a nouă schelete, care se 
pare că au fost îngropate acolo în mod 
deliberat, unul dintre ele aparţinând unui 
individ bătrân, pe jumătate orb, cu un braţ 
atrofiat, fapt care sugerează că acest bătrân 


nu ar fi putut supravieţui decât dacă prietenii 
şi familia sa i-ar fi purtat de grijă cu dragoste, 
multă vreme.* Neanderthalienii pretuiau, de 
asemenea, simbolismul, asa dupa cum reiese 
din podoabele facute din gheare de vulturi, 
gasite in pestera Krapina, din Croatia, si 
datand de acum aproximativ 130 000 de ani’, 
precum si cercurile de piatra construite in 
adancul pesterii Bruniquel, din Franta, care 
dateaza de acum aproximativ 180 000 de ani.* 

Si totuşi, în ciuda asemănărilor dintre 
Neanderthalieni şi oamenii moderni, există şi 
diferenţe profunde. Un articol din anii 1950 
susţinea ca un Neanderthalian la metroul din 
New York nu ar atrage în niciun fel atenţia, 
„dacă ar fi spălat, ras şi îmbrăcat cu haine 
moderne”. Dar, în realitate, fruntea sa, cu 
sprâncenele straniu ieşite în evidenţă şi 
corpul foarte musculos, l-ar da de gol. 
Neanderthalienii erau mult mai diferiţi de 
populaţia umană de astăzi decât sunt 
populaţiile de astăzi, unele fată de celelalte. 

întâlnirea dintre Neanderthalieni si oamenii 
moderni a alimentat, de asemenea, imaginaţia 
scriitorilor. în cartea Moștenitorii, a lui 
William Golding, apărută în 1955, o ceată de 
Neanderthalieni este ucisă de oamenii 
moderni care adoptă, ulterior, un copil 
Neanderthalian care a supravieţuit.” în The 
Clan of the Cave Bear, a lui lean Auel, din 
1980, o femeie de om modern este crescută 
de Neanderthalieni, iar ideea acestei cărţi 
este dramatizarea interacțiunii strânse dintre 
aceste două grupuri sofisticate de oameni, 
atât de străine unul faţă de celălalt şi în 
acelaşi timp atât de asemănătoare.” 


Există dovezi ştiinţifice solide că oamenii 
moderni si Neanderthalienii s-au întâlnit. Cele 
mai directe provin din vestul Europei, de 
unde  Neanderthalienii au dispărut acum 
aproximativ 39 000 de ani.* Sosirea oamenilor 
moderni în vestul Europei s-a petrecut cu cel 
puţin câteva mii de ani înainte, după cum s-a 
descoperit în peştera Fumane, din sudul 
Italiei, unde, acum aproximativ 44 000 de ani, 
uneltele de tip Neanderthalian au fost 
înlocuite cu unelte caracteristice oamenilor 
moderni. în sud-vestul Europei, au fost găsite 
unelte tipice oamenilor moderni, 
confecţionate în stilul numit Châtelperronian, 
printre rămăşiţe de Neanderthalieni, care 
datează de acum 40 000 - 39 000 de ani, ceea 
ce sugerează că este posibil ca 
Neanderthalienii sa fi imitat uneltele 
oamenilor moderni sau că între cele două 
grupuri aveau loc schimburi de bunuri. 
Totuşi, nu toţi arheologii sunt de acord cu 
aceste interpretări, existând controverse dacă 
uneltele respective au fost realizate de 
Neanderthalieni sau de oamenii moderni.” 

întâlniri între Neanderthalieni si oamenii 
moderni nu au avut loc doar în Europa, Ci, 
aproape sigur, şi în Orientul Apropiat. 
începând de acum aproximativ 70 000 de ani, 
o populaţie de Neanderthalieni puternică şi 
de succes s-a răspândit din Europa în Asia 
Centrală, până la munţii Altai, şi în Orientul 
Apropiat. Orientul Apropiat era deja locuit de 
oamenii moderni, după cum este atestat de 
rămăşiţele găsite în peştera Skhul, din 
Carmel Ridge, Israel şi în peştera Qafzeh, din 
Galileea Inferioară, datând de acum 130 000 - 


100 000 de ani.' Mai târziu, Neanderthalienii 
s-au deplasat în aceasta zona, unde s-a găsit 
un schelet în peştera Kebara, din Carmel 
Ridge, datând de acum 60 000 - 48 000 de 
ani.!! Anulând ideea pe care am putea sa o 
avem, aceea că oamenii moderni au înlocuit 
Neanderthalienii pretutindeni, 
Neanderthalienii avansau din patria lor 
(Europa), chiar în momentul în care oamenii 
moderni se retrăgeau. Cu toate acestea, 
cândva acum 60 000 de ani, oamenii moderni 
au început să predomine în Orientul Apropiat. 
Acum Neanderthalienii erau cei învinşi, în 
urma acestor întâlniri, şi au dispărut nu 
numai din Orientul Apropiat, ci şi din toate 
celelalte părţi ale Eurasiei. Astfel, în Orientul 
Apropiat au existat cel puţin două ocazii 
favorabile de întâlnire între Neanderthalieni 
şi oamenii moderni: prima, atunci cand 
oamenii moderni timpurii au populat pentru 
prima oară regiunea, acum mai bine de 100 
000 de ani, şi i-au întâlnit pe Neanderthalienii 
aflaţi în expansiune, şi a doua, atunci când 
oamenii moderni au revenit şi i-au înlocuit pe 
Neanderthalieni, acum 60 000 - 50 OOO de 
ani. 


Interacțiunea Neanderthalienilor 


Oamenii moderni în Europa, acum ~43 000 ani 
Dispariția Neanderthalienilor, acum = 29 000 ani 


“ Valea 
Neander 


Un al doilea val de Neanderthalieni 


se raspandeste in est și în sud, 
acum *70 000 ani Peștera 
n Shanidar 
p 4 


$i oamenii moderni 
acum 54 000 - 49 000 ani 
70 000 — 35 = 70 000 - 35 000 de ani in urmă ani in urmă 


FIJAN. Acum aproximativ4 OO 000 „de ani, 
Neanderthalienii erau oajiăiiiisdaminanţi în vastul 
Fuzasiei, raspandindu-se în cele din urmă spre est ‘pana 
lamaânții Alti" Ei au supravieţuit valului initial de 
oameni mogyi, cel putin până acum 120 OOO de ani. 
Apoi, acum aproximativ 60 OOO de ani, oamenii 


moderni au pornit-intiatn al doilea val dinspre Africa in 


” Peştera Skhul şi Neancterthaha 
Peştera Qafzeh n 
A 0 1500 
Oraspandnea oamenilor În» 


130 000 - 100 000 de ani În moderni in afara Africii 


Furasia, tn scurta vreme, Neanderthalienii au disparut. 
Oare s-au incrucisat intre ele cele doua 


populatii? Se numara oare Neanderthalienii 
printre stramosii directi ai vreunora dintre 
Oamenii din prezent? Exista unele dovezi 
scheletale ale hibridizarii. Erik Trinkhaus a 
identificat ramasite precum cele din Pestera 
cu Oase din Romania, pe care le considera a 
fi intermediare între Neanderthalieni si 
oamenii moderni.!? Totuşi, trăsături 
scheletice comune pot reflecta, uneori, 
adaptări la aceleaşi presiuni ale mediului 
ambiant, nu neapărat o origine comună. 
Acesta este motivul pentru care descoperirile 
arheologice si scheletele nu pot stabili 
înrudirea noastră cu  Neanderthalienii. 
Studiile asupra genomului pot. 


ADN-UL NEANDERTHALIAN 


La început, oamenii de ştiinţă care studiau 
ADN-ul ancestral s-au concentrat aproape în 
exclusivitate pe ADN-ul mitocondrial din două 


motive. în primul rand, există aproximativ 1 
000 de copii ale ADN-ului mitocondrial în 
fiecare celulă, comparativ cu numai două 
copii ale celei mai mari părţi din restul 
genomului, din fiecare celulă, ceea ce creştea 
şansa unei extractii reuşite. în al doilea rând, 
ADN-ul mitocondrial este dens în informaţie: 
pentru un număr dat de litere, există mult 
mai multe diferenţe în ADN-ul mitocondrial 
decât în cele mai multe alte locuri din genom, 
ceea ce permite obţinerea unei măsurători 
mai precise cu privire la timpul de separare 
genetică pentru fiecare literă ADN care este 
analizată. Analiza datelor mitocondriale a 
confirmat că Neanderthalienii împărtăşeau, 
pe linie maternă, strămoşi comuni cu oamenii 
moderni, de dată mai recentă decât se credea 
initial’? - cea mai bună estimare actuală a 
vârstei strămoşului comun este de 470 000 - 
360 OOO de ani.!* 

Analiza ADN-ului mitocondrial a confirmat, 
de asemenea, ca Neanderthalienii erau foarte 
diferiţi. Tipul lor de ADN se găseşte în afara 


paletei de variatii ale oamenilor din prezent, 
împărtăşind un strămoş comun cu noi, la o 
dată de câteva ori mai îndepărtată decât cea 
la care „Eva mitocondrială”! a trăit. 

ADN Neanderthalian mitocondrial nu a adus 
dovezi în sprijinul teoriei că Neanderthalienii 
şi oamenii moderni s-ar fi încrucişat între ei, 
atunci când s-au întâlnit, dar în acelaşi timp, 
dovezile provenite din ADN-ul mitocondrial 
nu au putut exclude contribuţia 
Neanderthalienilor, cu aproximativ 25%, la 
ADN-ul non-africanilor de astăzi.'* Există o 
explicaţie pentru care afirmaţiile despre 
contribuţia Neanderthaliana la zestrea 
genetică a oamenilor moderni, contribuţie 
bazată numai pe ADN-ul mitocondrial, sunt 
atât de slabe. Chiar dacă oamenii moderni de 
astăzi, din afara Africii, au o moştenire 
Neanderthaliană substanţială, există doar una 
sau câteva femei care au trăit pe acea vreme 
şi care au fost suficient de norocoase, încât să 
transmită ADN lor mitocondrial oamenilor de 
astăzi, iar dacă cele mai multe dintre aceste 


femei apartineau liniei oamenilor moderni, 
tiparele pe care le gasim astazi nu ar fi 
surprinzătoare. Aşadar, datele mitocondriale 
nu erau concludente, însă totuşi opinia 
conform căreia Neanderthalienii şi oamenii 
moderni nu s-au încrucişat a rămas literă de 
lege până când echipa lui Svante Paabo a 
extras ADN-ul din întregul genom al unui 
Neanderthalian, făcând posibilă examinarea 
istoriei tuturor strămoşilor sâi, nu numai a 
celor pe linie maternă. 

Progresele in secventierea întregului genom 
Neanderthalian au fost posibile gratie saltului 
urias in eficienta tehnologiei de studiere a 
ADN-ului ancestral, în deceniul ce a urmat 
secvenţierii ADN- ului mitocondrial 
Neanderthalian. 

înainte de 2010, pilonul cercetării ADN-ului 
ancestral era o tehnică numită „reacţia de 
polimerizare în lanţ” (PCR). Tehnica implica 
selectarea unui fragment ţintă de ADN, 
urmată de sintetizarea de fragmente de ADN, 
lungi de aproximativ 20 de litere, care să se 


potriveasca genomului din fiecare capat al 
segmentului tintit. Aceste fragmente unice 
selecteaza partea tintita a genomului, care 
este apoi duplicata de numeroase ori de catre 
enzime. Rezultă ca, dintr-un fragment 
minuscul de ADN din probă, se ajunge la 
alcâtuirea unei secvenţe dominante. Această 
metodă elimină majoritatea restului de ADN 
(partea care nu este tintita). Totusi, poate 
extrage cel putin acea parte de ADN care 
este de interes. 

Noua metoda de extragere a ADN-ului 
ancestral era radical diferita. Se baza pe 
secventierea întregului ADN din probă, 
indiferent din ce parte a genomului provenea 
şi fara o preselectare a ADN-ului prin 
secvenţe tintite. Această metodă a valorificat 
puterea noilor tehnologii, care din 2006 până 
în 2010 au redus costurile secventierii de cel 
puţin 10 000 de ori. Datele puteau fi analizate 
de computer pentru a pune laolaltă cea mai 
mare parte a genomului sau, dimpotrivă, 
pentru selectarea unei gene care prezenta 


interes. 

Pentru a face posibila functionarea acestei 
noi metode, echipa lui Paabo a trebuit sa 
depaseasca numeroase dificultati. In primul 
rand, a trebuit sa găsească un os din care sa 
poată extrage suficient ADN. Antropologii 
lucrează deseori cu fosile - oase complet 
mineralizate, transformate în piatră. Dar este 
imposibil să obţii vreun pic de ADN din fosile 
propriu-zise. Paabo cauta deci oase care nu 
fusesera complet mineralizate si care mai 
contineau material organic, inclusiv urme de 
ADN bine conservate. in al doilea rand, 
presupunând că echipa putea sa găsească „o 
probă de aur” cu ADN bine conservat, trebuia 
Sa depăşească problema contaminarii probei 
cu ADN microbian, provenit de la ciupercile şi 
bacteriile care s-au încorporat în os, după 
moartea individului. Acestea reprezintă 
majoritatea copleşitoare a ADN-ului provenit 
din probele cele mai vechi. in cele din urma, 
echipa trebuia să ia în considerare si posibila 
contaminare realizată de câtre cercetători - 


arheologi sau biologi molecularisti -, care au 
manevrat probele si chimicalele si care este 
posibil sa fi lasat urme ale propriului lor ADN 
pe probe. 

Contaminarea reprezinta un pericol urias 
pentru studierea ADN-ului uman ancestral. 
Secventele contaminate pot induce in eroare 
analiştii, deoarece oamenii moderni care 
manipulează probele sunt înrudiţi, chiar dacă 
foarte îndepărtat, cu individul de la care se 
execută extragerea şi secventierea. Un 
fragment de ADN ancestral tipic, de la o 
probă bine conservată de Neanderthalian, are 
o lungime de aproximativ 40 de litere, în timp 
ce raportul diferentelor dintre oamenii 
moderni si Neanderthalieni este de 1:600 de 
litere, astfel încât uneori este imposibil de 
precizat dacă un anumit fragment de ADN 
provine din os sau de la persoana care a 
manevrat osul. Contaminarea a dat 
nenumarate batai de cap cercetatorilor ADN- 
ului ancestral. De exemplu, in 2006, grupul 
lui Paabo a secventiat aproximativ 1 000 000 


de litere ADN de la Neanderthalieni, ca o 
proba-test inainte de secventierea intregului 
genom.'’ O mare parte dintre secvenţe erau 
contaminate de oamenii moderni, fapt care a 
compromis interpretarea datelor.'® 

Măsurile moderne de prevenire a 
contaminării ADN-ului ancestral, care 
începuseră deja să fie aplicate în studiul din 
2006 şi care au devenit chiar şi mai elaborate 
după aceea, implică un set obsesiv de 
precautii. Pentru studiul din 2010, în care 
Paabo şi echipa lui au secventiat cu succes un 
genom Neanderthalian necontaminat, au luat 
fiecare dintre oasele pe care le-au analizat 
într-o „cameră sterilă”, pe care au adaptat-o 
după tiparul camerelor sterile utilizate în 
instalaţiile de producere a microcipurilor din 
industria computerelor. Exista o lampă 
suspendată cu ultraviolete precum cele 
folosite în sălile de operaţie, care era aprinsă 
de fiecare dată când cercetătorii nu erau 
prezenţi acolo, pentru a transforma ADN-ul 
contaminant într-o forma care nu poate fi 


secventiata (lumina distruge si ADN-ul 
ancestral de la suprafata probelor, dar 
cercetătorii gauresc piesa in profunzime, 
astfel putand accesa ADN-ul care nu a fost 
distrus). Aerul era ultra-filtrat pentru a 
îndepărta şi cele mai mici particule de praf - 
orice era mai mare de o miime din grosimea 
firului de par uman - care ar fi putut conţine 
ADN. Laboratorul era presurizat astfel încât 
aerul circula dinspre interior spre exterior, 
pentru a proteja probele de orice ADN 
contaminant care ar fi putut pătrunde din 
afara laboratorului. 

Existau trei camere separate în laborator. în 
prima, cercetătorii primeau costume întregi, 
curate, manusi şi măşti faciale. in a doua 
încăpere, plasau oasele alese pentru analiză 
într-o incintă unde erau expuse la radiaţii UV 
de înaltă energie, pentru a transforma ADN-ul 
contaminant, care s-ar fi putut găsi la 
suprafaţa probelor, într-o formă care nu 
poate fi secventiata. Apoi, cercetătorii 
perforau oasele cu ajutorul unei freze dentare 


sterilizate,  colectau zeci sau sute de 
miligrame de pudră într-o fo-lie de aluminiu 
iradiată UV şi depozitau această pudră într- 
un tub iradiat UV. în a treia cameră, 
scufundau pudra în soluţii chimice care 
îndepărtau mineralele şi proteinele din os şi 
treceau soluţia prin nisip pur (dioxid de 
siliciu), care, în condiţii adecvate, leagă ADN- 
ul, în acelaşi timp îndepărtând compuşii care 
afectează reacţiile chimice folosite pentru 
secventiere. 

Apoi cercetătorii au dat fragmentelor de 
ADN o formă care putea fi secventiata. Mai 
întâi, au îndepărtat chimic capetele 
zdrentuite ale fragmentelor de ADN care se 
degradaseră după zeci de mii de ani petrecuţi 
sub pământ. Ca o măsură suplimentară de 
îndepărtare a contaminărilor, faţă de ceea ce 
se făcuse în studiul din 2006, Păăbo şi echipa 
sa au ataşat o secvenţă artificială de litere, un 
„cod de bare” chimic la capetele fragmentelor 
de ADN. Orice secvenţe contaminate care au 
intrat în experiment după fixarea acestui cod 


de bare puteau astfel sa fie diferentiate fata 
de ADN-ul ancestral din proba. Pasul final a 
fost acela de a atasa adaptori moleculari la 
fiecare capat, ceea ce permitea secventierea 
fragmentului de ADN in una dintre noile 
maşini care realiza secventieri de zeci de mii 
de ori 


mai ieftin decât tehnologia precedentă. 

Cele mai bine conservate probe de 
Neanderthalian au fost trei oase ale mâinii şi 
piciorului, cu o vechime de aproximativ 40 
000 de ani, descoperite în peştera Vindija, din 
munţii Croaţiei. După secventierea ADN- ului 
din aceste oase, echipa lui Paabo a descoperit 
că majoritatea fragmentelor de ADN obţinute 
aparţineau bacteriilor si  fungilor care 
colonizaseră oasele. Dar prin compararea a 
milioane de fragmente cu secvențele de 
genom ale oamenilor moderni şi ale 
cimpanzeilor, au descoperit aur în mijlocul 
zgurii. Aceste genomuri de referinţă erau ca 
imaginea de pe o cutie de puzzle, oferind 


cheia alinierii micilor fragmente de ADN pe 
care le secventiasera. Oasele conţineau pana 
la 4% ADN uman arhaic. 

Odată ce Paabo şi-a dat seama, in 2007, ca 
va putea sa secventieze aproape întregul 
genom Neanderthalian, a organizat o echipă 
internaţională de experţi cu scopul de a se 
asigura că analiza datelor va fi corectă. Astfel 
am ajuns să fiu implicat, împreună cu 
principalul meu partener ştiinţific, 
matematicianul Nick Patterson. Paabo ne-a 
contactat, deoarece, în ultimii cinci ani, 
deveniseram noi înşine inovatori în studiul 
amestecului populational. în cursul 
numeroaselor deplasări în Germania, am 
jucat un rol important în analizele care au 
dovedit încrucişările dintre Neanderthalieni 
si unii oameni moderni. 


AFINITĂŢILE DINTRE NEANDERTHALIENI 
SI NON. 


AFRICANI 


Secventele de genom Neanderthalian cu 
care am lucrat au fost, din pacate, pline de 
erori. Ne puteam da seama de acest lucru, 
deoarece datele sugerau ca au aparut de 
câteva ori mai multe mutații în linia 
Neanderthalienilor decat in linia oamenilor 
moderni, dupa momentul separarii celor doua 
secvente de Stramosii lor comuni. Cele mai 
multe dintre aceste mutatii aparente nu pot fi 
reale, deoarece mutatiile apar cu o rata 
relativ constantă, în timp, şi cum oasele 
Neanderthalienilor erau străvechi, ele erau 
mai apropiate în timp de strămoşul comun 
decât genomurile oamenilor moderni de 
astăzi, deci ar fi trebuit sa acumuleze mai 
puţine mutații. Bazandu-ne pe gradul de 
mutații în exces din genealogia 


Neanderthaliana, am estimat că secvențele cu 
care lucram aveau, cu aproximaţie, câte o 
eroare la fiecare 200 de litere ADN. Deşi 
poate părea puţin, este în realitate cu mult 
mai mare decât adevăratul raport al 


diferentelor dintre Neanderthalieni si oamenii 


moderni de astazi, astfel incat majoritatea 
diferentelor pe care le-am gasit erau erori 
create de procesul de masurare, iar nu 
diferente reale intre genomul Neanderthalian 
Si cel al oamenilor moderni actuali. Pentru a 
rezolva aceasta problema, ne-am restrâns 
studiul la poziţiile din genom despre care se 
cunoaşte ca sunt variabile în rândul 
oamenilor de astăzi. în aceste poziţii, o rată a 
erorilor de aproximativ 0,5% era prea mică 
pentru a induce confuzii de interpretare. 
Bazându-ne pe aceste poziţii, am creat un test 
matematic pentru a măsura dacă 
Neanderthalienii erau mai strâns înrudiţi de 
unii oameni moderni de astăzi decât de alţii. 


Testul pe care l-am dezvoltat se numeşte, 
astăzi, „testul celor patru populaţii” şi a 
devenit calul de bătaie în compararea 
populațiilor. Testul ia drept informaţii de 
intrare literele ADN găsite în aceeaşi poziţie 
în patru  genomuri: de exemplu, două 


genomuri de oameni moderni, un genom de 
Neanderthalian si unul de cimpanzeu. Testul 
examineaza daca, in pozitiile In care exista o 
mutatie care deosebeste cele doua genomuri 
de oameni moderni, aceasta mutatie este 
observabila si in genomul Neanderthalian - 
ceea ce trebuie sa reflecte o mutatie care a 
apărut înainte de separarea finală a 
Neanderthalienilor de oamenii moderni - si 
dacă se potriveşte cu al doilea genom uman 
modern, într-un mod diferit decât se 
potriveşte cu primul. Dacă cei doi oameni 
moderni descind dintr-o populaţie ancestrală 
comună, care s-a separat mai timpuriu de 
strămoşii Neanderthalienilor, nu există 
motive pentru care mutatia respectivă să se fi 
transmis în mai mare măsură într-o linie de 
oameni moderni decât în cealaltă. în acest 
caz, rata de potrivire a fiecăruia dintre 
genomurile celor două linii umane moderne 
cu cel al Neanderthalienilor ar trebui să fie 
egală. Din contra, dacă Neanderthalienii s-au 
încrucişat cu unii oameni moderni, atunci 


populatia umana moderna descendenta din 
încrucişare va avea 


în comun cu Neanderthalienii mai multe 
mutatii. 

Când am testat diverse populaţii umane 
actuale, am descoperit că Neanderthalienii 
sunt aproape la fel de apropiaţi de europeni, 
est-asiatici şi papuaşi, dar mai aproape 
înrudiţi cu toate populaţiile non- africane 
decât cu toate populaţiile africane 
subsahariene, inclusiv populaţii atât de 
diferite precum vest-africanii şi populaţia san 
de vanator- culegători din sudul Africii. 
Diferenţa a fost mică, dar probabilitatea ca 
aceste descoperiri să fie întâmplătoare este 
mai mică de una la un cvadrilion. Am ajuns la 
aceeaşi concluzie indiferent de modul în care 
am analizat datele. Acesta a fost tiparul care 
era de aşteptat daca Neanderthalienii s-ar fi 
încrucişat cu strămoşi ai non-africanilor, dar 
nu si cu cei ai africanilor. 


Testul celor patru populatii 


Genomul cimpanzeilor 

Genomul Neanderthalienilor 


DOOOODOOODAITOR 


Genomul europenilor 
contemporani 
ra XDA AD ADS x OA i m hal 
Genomul africanilor contemporani 
Oameni NM \yV | A 


Ax MUTAȚIE moderni 


A| Numărul de mutații comune 
== | cu Neanderthalienii 


+ 


| I 
Neanderthalian 


[A A 103612 95 347 
Cimpanzeu European African European African 


Figura 7. Putem evalua daca doua populatii se 
potrivesc descendentei dintr-o populaţie ancestrala 
comună folosind „testul celor patru populaţii”. De 
exemplu, considerâm o mutație care a apărut la 
strămoşii Neanderthalienilor (litera T, de mai sus) şi 
care nu se gaseste in ADN-ul cimpanzeilor. Exista cu 
9% mai multe mutatii de acest fel impartasite cu 
genomurile populatiilor europene decat cu genomurile 


INCERCAREA DE A SCAPA DE DOVEZI 


Eram. sceptici cu rivire acea 
concluzie, deoarece era contrară neces 
Stiintific de la acea » 


data - un consens care era puternic fixat In 
mintea multora dintre membrii echipei 
noastre. Paabo îşi făcuse pregătirea 
postdoctorala in laboratorul care a 
descoperit, în 1987, ca ramificatia cea mai 
profundă a descendentelor ADN-ului 
mitocondrial uman se găseşte astăzi în Africa, 
reprezentând o dovadă puternică în favoarea 
originii africane a tuturor oamenilor moderni. 
însăşi lucrarea lui Paabo, din 1997, a întărit 
aceasta dovadă, a originii pur africane, 
aratand că ADN-ul mitocondrial 
Neanderthalian se plasează mult în afara 
tuturor variațiilor omului modern.'’ Si eu m- 


am alăturat proiectului genomului 
Neanderthalian cu o puternică prejudecată 
împotriva posibilităţii încrucişării 


Neanderthalienilor cu oamenii moderni. 
îndrumătorul meu de doctorat, David 
Goldstein, fusese elev al lui Cavalli-Sforza, 
care transformase modelul originii africane a 
omului în piesa centrală a modelelor sale de 
evoluţie umană şi eram cufundat în această 
paradigmă. Datele genetice pe care le 
cunoşteam susțineau scenariul originii 
africane într-un mod atât de solid, încât, din 
punctul meu de vedere, versiunea cea mai 
stricta a ipotezei originii africane, cea in care 
nu existaseră încrucişări între 
Neanderthalieni si strămoşii oamenilor de 
astăzi, părea a fi un pariu sigur. 


Din cauza convingerilor noastre anterioare 
eram foarte suspiciosi in legatura cu dovada 
referitoare la incrucisarile cu 
Neanderthalienii, astfel încât am aplicat o 
serie de teste foarte severe pentru a-i gasi o 
hibā. Am testat dacā rezultatul era dependent 
de tehnologia de secventiere a genomului, pe 
care am folosit-o, dar am obținut acelaşi 
rezultat folosind două tehnologii foarte 
diferite. Am considerat posibilitatea ca 
descoperirea noastra să fi fost un artefact dat 
de o rata crescuta de erori din ADN-ul 
ancestral, care se cunoaşte ca afectează 
anumite litere ADN mai mult decât pe altele. 
Totuşi, am obţinut acelaşi rezultat indiferent 
de tipul de mutație pe care l-am analizat. Ne- 
am pus întrebarea dacă datele noastre nu se 
datorau contaminarii probei Neanderthaliene 
cu ADN uman contemporan. Poate ca acest 
lucru ar fi alterat datele, în ciuda măsurilor 
pe care echipa lui Paabo le luase pentru 
protejarea lor în laborator şi în ciuda testelor 
pe care le-am facut pentru a măsura gradul 
de contaminare umană modernă, care a 
sugerat că orice contaminare care ar fi existat 
era prea mică pentru a produce tiparele 
observate. Totuşi, chiar dacă ar fi existat 
contaminări provenite de la oamenii din ziua 
de azi, tiparele pe care le-am observat nu 
arâtau deloc precum cele la care ne-am fi 
aşteptat. Dacă ar fi existat contaminare, cel 
mai probabil aceasta ar fi provenit de la un 
european, de vreme ce majoritatea oaselor de 
Neanderthalieni pe care le-am analizat au fost 
dezgropate şi manevrate de europeni. Şi 
totuşi, secvenţa Neanderthaliană nu era mai 


apropiata de europeni decat de est-asiatici 
sau de papuasi - trei populaţii foarte diferite. 

Am ramas sceptici, Intrebandu-ne daca nu 
exista ceva la care nu ne-am gandit si care ar 
putea explica aceste tipare. Apoi, In iunie 
2009, am participat la o conferinţă la 
Universitatea din Michigan, unde l-am întâlnit 
pe Rasmus Nielsen, care  cercetase 
genomurile diverselor persoane din întreaga 
lume. în cele mai multe părţi ale genomului, 
africanii sunt mai diverşi genetic decât non- 
africanii şi poartă genealogiile cele mai 
profund divergente, cum este cazul ADN-ului 
mitocondrial. Dar Nielsen identificase locuri 
rare din genom în care diversitatea genetică 
dintre non-africani era mai mare decât la 
africani, din cauza descendentelor care au 
scindat, de timpuriu, arborele secventelor 
umane actuale şi care erau prezente numai la 
non-africani. Nielsen s-a alăturat grupului 
nostru şi a comparat regiunile pe care le 
identificaseră el şi colegii sâi, cu datele 
noastre. Când a comparat 12 dintre regiunile 
sale speciale cu secvențele de genom 
Neanderthalian, a găsit că în zece dintre ele 
exista o potrivire strânsă cu Neanderthalienii. 
Aceasta era o fracțiune mult prea mare 
pentru a fi apărut întâmplător. Majoritatea 
fragmentelor de ADN extrem de divergente 
ale lui Nielsen trebuiau să fi avut origine 
Neanderthaliană. 

Apoi am obţinut o datare a momentului în 
care materialul genetic de proveniența 
Neanderthaliană a pătruns în cel al 
stramosilor non-africanilor. Pentru asta, am 
profitat de recombinari - procesul care apare 


în cursul producerii spermatozoizilor sau a 
ovulelor unei persoane şi prin care porţiuni 
mari de ADN parental este schimbat pentru a 
produce noi cromozomi care sunt transmişi 
urmaşilor. Sa considerăm, de exemplu, o 
femeie care reprezintă prima generaţie, în 
urma împerecherii dintre O mamă 
Neanderthaliană si un tată om modern. în 
celulele sale, fiecare pereche de cromozomi 
constă dintr-un cromozom nefragmentat de la 
mamă şi unul, de asemenea, nefragmentat, de 
la tată. în schimb, ovulele sale conţin 23 de 
cromozomi micsti. Unul , 3 
dintre cromozomii sai din ovul poate sa fie 
alcătuit dintr-o jumătate de origine 
Neanderthaliana şi cealalta jumatate, de 
origine umana moderna. Sa presupunem ca 
această femeie se împerechează cu un bărbat 
aparţinând oamenilor moderni, iar 
încrucişarea continuă, de-a lungul 
generaţiilor, cu mai mulţi oameni moderni. De 
la o generaţie la alta, segmentul de ADN 
Neanderthalian este fragmentat în bucățele 
din ce în ce mai mici, recombinările operând 
ca lama unui procesor de alimente, care taie 
ADN-ul parental în diferite poziţii din lungul 
cromozomului, în fiecare generaţie. Măsurând 
dimensiunile tipice ale fragmentelor de ADN 
înrudit cu Neanderthalienii la oamenii din 
ziua de astăzi, evidente din dimensiunile 
secventelor care se potrivesc cu genomul 
Neanderthalian mai mult decât cu cele 
africane subsahariene, putem afla cat de 
multe generaţii au trecut de când ADN-ul 
Neanderthalian a pătruns în strămoşii unei 
persoane care trăieşte astăzi. 

Adoptând această abordare, am constat că 


cel putin o parte din materialul genetic 
înrudit cu Neanderthalienii a pătruns in 
stramosii non- africanilor de astazi acum 86 
000 - 37 000 de ani în urmă.” Am mai revizuit 
de atunci aceste date, prin analizarea ADN- 
ului ancestral provenit de la un om modern 
din Siberia, care, dupa cum au aratat studiile 
de datare cu tC, a trait acum aproximativ 45 
OOO de ani. Fragmentele de ADN provenite de 
la Neanderthalieni şi prezente la acest individ 
sunt, in medie, de şapte ori mai mari decât 
fragmentele cu aceeaşi provenienţă, întâlnite 
la oamenii moderni de astăzi, confirmând că 
acesta a trait mult mai aproape de momentul 
în care s-a produs  încrucişarea cu 
Neanderthalienii. Apropierea în timp de 
momentul încrucişării face posibilă datarea 
mai precisă a acestui eveniment la o perioadă 
cuprinsă între acum 54 000 si 49 000 de ani 
în urmă.” 

Dar, în anul 2012, nu dovedisem încă faptul 
că încrucişarea pe care am detectat-o fusese 
cu Neanderthalieni propriu-zisi. Cea mai 
serioasa intrebare a venit de la Graham Coop, 
care era convins ca am detectat incrucisari cu 
Oameni arhaici, dar care sublinia ca este 
posibil ca aceste Incrucisari sa nu fi fost, in 
realitate, cu Neanderthalienii.* în schimb, 
tiparele ar fi putut să fie rezultatul 
încrucişării cu un alt om arhaic, necunoscut 
încă, şi care ar fi fost, de departe, înrudit cu 
Neanderthalienii. 


Li 
Fragmentarea cromozomilor în fiecare generaţie... 


„ne furnizează un registru pentru datarea încrucişărilor. 
ADN Neanderthalian din cromozomul 12 


ADN de la un individ roman la 200 - 100 de ani după încrucișare 

ADN de la un individ siberian la 8 000 - 5 000 de ani dupd Fragmente de ADN Neanderthalian — 


incrucisare 
HI 1 1 Milq 


ADN de la o persoană din China de astăzi la 54 000 - 49 000 de ani dupd/ncrudtare 


Wil limn mi JIII mu Mi In IMN Figura 8. Când o persoana 
produce un spermatozoid sau un ovul, el ori ea 
transmite noii generații numai câte un cromozom din 
fiecare dintre cele 23 de perechi pe care le deține. 
Cromozomii transmisi sunt versiuni încrucişate ale 
celor mosteniti de la mama si de la tatal persoanei 
respective (vezi schema de la pag. 84). Asta inseamna 
ca dimensiunile fragmentelor de ADN Neanderthalian 
din genomurile oamenilor moderni devin tot mai mici, 
pe măsură ce crește timpul de la momentul încrucişării 
(alăturat, date reale de la cromozomul 12). 


Un an mai tarziu, am fost capabili sa 
eliminam scenariul lui Coop, dupa ce 
laboratorul lui Paabo a realizat o secventiere 
de înaltă calitate a genomului Neanderthalian 
dintr-o falangă a unui deget, găsită în sudul 
Siberiei, şi care data de acum cel puţin 50 
000 de ani (dacă proba este mai veche de 50 
000 de ani, datarea cu radiocarbon poate 
oferi doar data cea mai recentă, prin urmare 
proba ar putea fi semnificativ mai veche).* 
Din acest genom, am fost capabili să 
extragem cam de 40 de ori mai multe date 
decât din proba de Neanderthal din Croaţia. 
Cu atât de multe date la dispoziţie, am putut 
verifica încrucişat secvenţa si elimina erorile. 
secvenţa rezultată era 

mai putin încărcată de erori decât cele mai 
multe genomuri generate de la oamenii vii. 
Secvența de înaltă calitate ne-a permis sa 
determinăm cât de îndeaproape sunt înrudiţi 
oamenii moderni cu Neanderthalienii, 
bazându-ne pe numărul de mutații care au 
apărut in diferitele filiatii de când s-au 
separat. Nu am descoperit aproape niciun 
segment prin care Neanderthalianul siberian 
sa fi împărtăşit vreun strămos comun cu 
africanii subsaharieni de astăzi, în ultima 
jumātate de milion de ani. Cu toate acestea, 
existau segmente comune cu non-africanii, în 
ultimii aproximativ 100 000 de ani. Aceste 
date se potrivesc cu intervalul de timp in care 
Neanderthalienii s-au stabilit pe deplin în 
vestul Eurasiei. Asta înseamnă că 
încrucişarea a avut loc cu Neanderthalieni 
adevăraţi, nu cu grupuri vag înrudite cu 
aceştia. 


INCRUCISAREA IN ORIENTUL APROPIAT 


Asadar, cat de multa mostenire 
Neanderthaliana ; 
poseda non-africanii din ziua de astazi? Am 
descoperit ca genomurile non-africanilor de 
astazi au 


între 1,5 - 2,1% ADN de origine 
Neanderthaliana**, cu valorile cele mai mari 
la est-asiatici si valorile cele mai scazute la 
europeni, in ciuda faptului ca Europa a fost 
leagănul Neanderthalienilor.* Stim acum ca 
parte a explicatiei este dilutia. ADN-ul 
ancestral al europenilor, care au trait cu mai 
bine de 9 000 de ani în urmă, arată ca 
europenii pre-agricultori aveau la fel de multa 
origine Neanderthaliana ca si est- asiaticii de 
astăzi. Reducerea moştenirii 
Neanderthaliene la europenii de astăzi se 
datorează faptului ca ei posedă parte din 
genealogie de la un grup de oameni care s-au 
separat de toţi ceilalţi non- africani înainte de 
amestecul cu  Neanderthalienii (povestea 
acestui grup separat timpuriu, evidenţiată de 
studiul ADN-ului ancestral, este prezentată în 
partea a doua a acestei cărţi). Răspândirea 
agricultorilor cu această moştenire a diluat 
moştenirea Neanderthaliană în Europa, dar 
nu si în estul Asiei.” 

Bazandu-ne numai pe datele arheologice, ar 
părea plauzibil ca Neanderthalienii s-au 
încrucişat cu oamenii moderni în Europa, 
locul de origine a Neanderthalienilor. Dar 
oare acesta este locul unde sau petrecut cele 
mai multe  încrucişări care şi-au lăsat 
amprenta asupra oamenilor de astăzi? Datele 
genetice nu ne pot spune acest lucru cu 


certitudine. Ele pot arata felul in care sunt 
înrudiţi oamenii, dar aceştia sunt capabili sa 
migreze mii de kilometri în cursul vieţii, chiar 
pe jos, astfel încât tiparele genetice nu 
reflectă, în mod obligatoriu, evenimente care 
s-au petrecut în apropierea locurilor unde 
trăiesc oamenii care au acest ADN. Daca 
studiile din ultimii câţiva ani, referitoare la 
ADN-ul ancestral, au aratat cu limpezime 
ceva, atunci acest lucru este faptul ca 
distributia geografica a oamenilor care traiesc 
astăzi este deseori înşelătoare în privinţa 
locurilor în care au locuit strămoşii lor. 


Cu toate acestea, se pot face legături 
plauzibile cu privire la originea geografică. 

Dovezi ale încrucişării sunt detectate astăzi 
nu numai la europeni, dar şi la est-asiatici şi 
la papuasii din Noua Guinee. Europa 
reprezintă un fel de fundatura a circulaţiei din 
Eurasia, şi nu ar fi reprezentat un posibil 
punct de ocol pentru oamenii moderni care se 
extindeau câtre est. Si atunci, unde s-ar fi 
putut întâlni şi încrucişa Neanderthalienii şi 
oamenii moderni, în asa fel încât să dea 
naştere unei populaţii care să se fi răspândit 
apoi atât în Europa, cât şi în estul Asiei şi în 
Noua Guinee? Arheologii au arătat modul în 
care, în Orientul Apropiat, Neanderthalienii si 
oamenii moderni au făcut schimb de locuri ca 
populaţie dominantă, cel puţin de două ori, în 
perioada cuprinsă între acum 130 000 şi 50 
000 de ani şi este rezonabil să presupunem că 
ei s-ar fi putut întâlni în decursul acestei 
perioade. Astfel, încrucişarea în Orientul 
Apropiat oferă o explicaţie plauzibilă a 
moştenirii Neander-thaliene împărtăşită atât 


de europeni, cat si de est-asiatici. 

A avut loc, oare, vreo incrucisare în Europa? 
în 2014, echipa lui Paabo a secventiat ADN-ul 
dintr-un schelet din Peştera cu Oase, 
România, acelaşi schelet pe care Erik 
Trinkaus l-a interpretat ca fiind un hibrid de 
Neanderthalian cu oamenii moderni, bazându- 
se pe trăsăturile craniului, care erau 
asemănătoare cu ale ambilor.” Analiza 
noastră a aratat ca individul din Peştera cu 
Oase, în cazul cărora studiile de datare cu 
radiocarbon au indicat ca ar fi trait cu 
aproximativ 40 000 de ani în urmă, avea în jur 
de 6 - 9% origine Neanderthaliană, cu mult 
mai mult decât cei aproximativ 2% pe care îi 
întâlnim la non-africanii din ziua de astăzi.’ 
Unele fragmente de ADN Neanderthalian 
depaseau O treime din lungimea 
cromozomilor săi - un lanţ atât de lung şi 
neîntrerupt de recombinati!, încât putem fi 
siguri că individul din Peştera cu Oase a avut 
un Neanderthalian adevărat, cu nu mai mult 
de şase generaţii în urmă, în arborele său 
genealogic. Contaminarea nu poate explica 
aceste descoperiri, căci ar fi trebuit să dilueze 
moştenirea 


Neanderthaliană a individului din Peştera cu 
Oase, nu să o amplifice. Ar fi creat, de 
asemenea,  potriviri la întâmplare cu 
Neanderthalienii în întregul genom, iar nu 
segmente lungi de ADN Neanderthalian care 
au putut fi rapid identificate cu ochiul liber, 
atunci când s-au plasat grafic, în lungul 
genomului, pozițiile mutatiilor care se 
potrivesc cu secvenţa genomică 
Neanderthaliană, mai îndeaproape decât se 


potrivesc cu cele umane moderne. Aceste 
dovezi ale incrucisarii cu Neanderthalienii nu 
au avut nevoie de analiza statistica. Dovada 
era In imagine. 

Descoperirile despre incrucisarile din 
arborele genealogic recent al individului din 
Peştera cu Oase sugerează că oamenii 
moderni şi Neanderthalienii sau hibridizat şi 
în Europa, locul de baştină al 
Neanderthalienilor. Dar populaţia din care 
face parte individual din Peştera cu Oase - şi 
care a purtat această dovadă clara a 
hibridizarii cu Neanderthalienii europeni - 
este posibil sa nu fi lăsat niciun fel de urmaşi 
printre oamenii care trăiesc astăzi. Atunci 
când am analizat genomul de la Peştera cu 
Oase, nu am găsit dovezi că acest individ ar fi 
fost mai îndeaproape înrudit cu europenii 
decât cu est- asiaticii. Asta înseamnă că, 
probabil, a făcut parte dintr-o populaţie 
considerată o fundatura evolutivă - o 
populaţie de oameni moderni care au ajuns 
timpuriu în Europa, a înflorit acolo, pentru o 
scurtă perioadă, s-a încrucişat cu 
Neanderthalienii, iar apoi a dispărut. Astfel, 
în timp ce individul din Peştera cu Oase a 
oferit o dovadă puternică a faptului că au avut 
loc hibridizari între  Neanderthalieni si 
oamenii moderni în Europa, nu oferă nicio 
dovadă că moştenirea Neanderthaliană a non- 
africanilor de astazi ar fi provenit de la 
Neanderthalienii europeni. Rămâne ideea că 
cea mai probabilă sursă de moştenire 
Neanderthaliană prezentă la non-africani este 
reprezentată de Neanderthalienii din Orientul 
Apropiat. 

Descoperirea că individul din Peştera cu 


Oase era reprezentantul unei populatii care a 
disparut se potriveste cu datele arheologice 
referitoare la primii oameni moderni din 
Europa. Uneltele de piatră pe care le 
confectionau aceşti oameni aveau o varietate 

de stiluri, dar ca şi populaţia individului din 
Peştera cu Oase, multe dintre ele reprezentau 
o fundatura, în sensul ca au dispărut din 
înregistrările arheologice după câteva mii de 
ani. Totuşi, stil numit proto- aurignacian - 
care se crede ca a provenit din stilul mai 
timpuriu Ahmarian, din Orientul Apropiat - a 
persistat şi după perioada de acum 39 000 de 
ani şi se pare că s-a dezvoltat în stilul 
aurignacian, prima cultură larg răspândită 
din Europa.“ Aceste tipare ar putea fi 
explicate dacă producătorii uneltelor 
aurignaciene ar fi provenit dintr-o migraţie 
diferită în Europa, comparativ cu alţi oameni 
moderni timpurii, precum cei din Peştera cu 
Oase. Scenariul ar putea explica modul în 
care populaţia din Peştera cu Oase s-a 
încrucişat într-o bună măsură cu 
Neanderthalienii europeni, Şi totuşi 
moştenirea Neanderthaliană a europenilor de 
astăzi nu provine din Europa. 


DOUĂ GRUPURI LA LIMITA 
COMPATIBILITATII 


Fertilitatea scazuta a hibrizilor este posibil, 
de asemenea, sa fi redus moştenirea 
Neanderthaliană din ADN-ul oamenilor care 
trăiesc astăzi. Această idee a fost lansată 
prima dată de Laurent Excoffier, care ştia din 
studii pe animale şi plante că, atunci când o 


populatie se muta intr-o regiune ocupata de o 
altă populaţie, cu care se poate încrucişa, 
chiar şi o rată scăzută de încrucişare este 
suficientă pentru a produce proporţii mari de 
amestec la descendenţi - cu mult mai mult 
decât acel aproximativ 2% moştenire 
Neanderthaliană găsită la non-africanii de 
astăzi. Excoffier a susţinut că singurul mod în 
care genomul oamenilor moderni putea să 
reţină atât de puţin ADN Neanderthalian este 
dacă oamenii moderni, în expansiune, s-au 
încrucişat de cel puţin 50 de ori mai mult cu 
oamenii moderni decât cu Neanderthalienii 
care trăiau în preajma lor.*' El a considerat ca 
explicaţia cea mai plauzibilă pentru acest fapt 
era aceea că descendenţii Neanderthalienilor 
cu oamenii moderni erau mult mai puţin fertili 
decât cei produşi din împerecherea oamenilor 
moderni între ei. 

Această explicaţie nu m-a convins. Mai 
degrabă decât o fertilitate redusă a hibrizilor, 
Sustineam ideea conform căreia nu a existat 
prea multă hibridizare din motive sociale. 
Chiar şi astăzi, multe grupuri de oameni 
moderni se încrucişează, în mare parte, doar 
între ei, din cauza barierelor culturale, 
religioase sau de castă. De ce ar fi fost 
diferite lucrurile pentru oamenii moderni si 
Neanderthalieni atunci când s-au întâlnit? 

Dar Excoffier a avut dreptate într-o anumită 
privinţă. Acest lucru a devenit evident atunci 
când noi şi alţi cercetători am analizat 
fragmentele de ADN Neanderthalian care a 
pătruns în populaţia umană modernă şi le-am 
cartografiat în genom. Pentru asta, Sriram 
Sankararaman, din cadrul laboratorului meu, 


a cautat mutatiile care erau prezente in ADN- 
ul Neanderthalian secventiat, dar care erau 
rare sau absente la africanii subsaharieni. 
Studiind fragmentele cu astfel de mutatii, am 
putut sa gasim o fractiune substantiala a 
tuturor acestor fragmente de origine 
Neanderthaliană în fiecare genom nonafrican. 
Uitandu-ne unde anume apar aceste 
fragmente de origine Neanderthaliana, a 
devenit limpede ca impactul amestecului cu 
Neanderthalienii a variat dramatic în cadrul 
genomului non-africanilor de astăzi. Proporția 
medie de moştenire Neanderthaliana la 
populatia non- africana este de aproximativ 
2%, dar nu este raspandita uniform. in mai 
mult de jumatate din genom, nu s-a putut 
detecta nicio urmă de fragment ADN 
Neanderthalian. Dar în unele locuri 
neobişnuite din genom, mai mult de 50% din 
secvențele ADN aparţin Neanderthalienilor.*? 

Un indiciu important, care ne-a ajutat să 
înţelegem cum s-a croit acest tipar, a provenit 
din studierea locurilor din genomul non- 
africanilor în care urmele Neanderthaliene 
sunt rare. în oricare fragment de ADN, o 
absenţă a urmelor de ADN Neanderthalian, în 
cadrul unei populaţii, poate să se datoreze 
întâmplării, aşa cum credem că se întâmplă în 
cazul ADN-ului mitocondrial. Totuşi, este 
puţin probabil ca un subset substanţial al 
genomului, cu funcţii biologice particulare, să 
fi lipsit sistematic din ascendenta 
Neanderthaliana, cu exceptia cazului in care 
selecţia naturală a intervenit în mod 
sistematic pentru a-l înlătura. 

Dar dovada unei înlăturări sistematice a 


mostenirii Neanderthaliene este exact ceea ce 
am gasit - si, in mod remarcabil, am observat 
O eliminare intensa a moştenirii 
Neanderthaliene, prin selecţie naturală, în 
două parti ale genomului cunoscute a fi 
importante pentru fertilitatea hibrizilor. 

Primul loc cu o moştenire Neanderthaliană 
redusă a fost pe cromozomul X, unul din cei 
doi cromozomi ai sexului. Acest lucru mi-a 
amintit de un tipar peste care eu si Nick 
Patterson am dat în munca noastră de 
separare a strămoşilor omului şi ai 
cimpanzeilor, într-un studiu pe care l-am 
realizat împreună şi l-am publicat cu mulţi ani 
înainte.“ Există doar trei copii ale 
cromozomului X în oricare populaţie pentru 
fiecare alti patru cromozomi (deoarece 
femelele au doi cromozomi X, iar masculii, 
numai unul, comparativ cu câte două copii, 
pentru fiecare dintre ceilalţi cromozomi, la 
fiecare dintre cele două sexe). Asta înseamnă 
că, în fiecare generaţie, probabilitatea ca 
oricare doi cromozomi X să împărtăşească un 
părinte comun este de patru treimi din 
probabilitatea ca oricare alti doi cromozomi 
de acelaşi fel sa aibă un părinte comun. 
Rezultă că timpul de când oricare pereche de 
secvenţe ale cromozomului X a descins dintr-o 
secvenţă ancestrală comună este de 


aproximativ patru treimi din cel pentru restul 
genomului. De fapt însă, datele reale 
sugerează o valoare care este de aproximativ 
jumătate, dacă nu chiar mai mică.“ în studiul 
nostru privind populaţia ancestrală comună 
oamenilor şi cimpanzeilor, nu am putut să 
identificâm nicio modalitate prin care să 


explicam acest tipar, cum ar fi fost un numar 
mai scazut de femele care sa se miste intre 
grupuri, comparativ cu masculii, sau o mai 
mare variabilitate a descendenților femele în 
comparaţie cu descendenţii masculi, sau 
expansiunea or reducerea populaţiei. Totuşi, 
aceste tipare puteau fi explicate de un 
scenariu în care strămoşii oamenilor si ai 
cimpanzeilor, initial separați, s-au reunit 
pentru a forma fie strămoşii cimpanzeilor, fie 
pe cei ai oamenilor, înainte de separarea 
finală a celor două genealogii. 

Cum este posibil ca hibridizarea să conducă 
la o variaţie mult mai mică a cromozomului X 
decât a restului genomului? Din studiile 
întreprinse pe numeroase specii animale, se 
cunoaşte faptul că, atunci când două populaţii 
sunt separate suficient de mult timp, 
descendenţii hibrizi au o fertilitate redusă. La 
mamifere cum suntem noi, reducerea 
fertilităţii este mult mai răspândită la masculi 
decât la femele, iar factorii genetici care 
contribuie la aceasta reducere sunt 
concentrați pe cromozomul X.” Astfel, atunci 
când două populații sunt într-atât de 
separate, încât descendenții lor prezintă o 
fertilitate redusă, dar totuşi se incruciseaza si 
produc hibrizi, este de aşteptat sā existe o 
intensă selecție naturală de îndepărtare a 
factorilor care contribuie la reducerea 
fertilităţii. Acest proces se va manifesta mai 
ales la nivelul cromozomului X, din cauza 
concentratiei sale in gene care contribuie la 
infertilitate. Prin urmare, selectia naturala 
asupra cromozomului X se va exercita mai 
ales asupra acelor fragmente de ADN care 


provin de la populatia care a contribuit cel 
mai mult la mostenirea populatiei hibride. 
Aceasta selectie va determina ca populatia 
hibridă sa aibă cromozomul X provenit, 
aproape în întregime, din populația 
majoritară, ceea ce conduce la o divergenta 
genetică anormal de scăzutā a cromozomului 
X între populația hibrida si una dintre 
populațiile care au participat la hibridizare, 
tipar confirmat în studiile efectuate pe 
oameni şi cimpanzei. 

Această predictie teoretică poate părea 
fantezistă, dar apare, în realitate, în cazul 
hibridărilor dintre soarecii de casă vest- 
europeni şi cei est-europeni. Hibrizii rezultați 
sunt dispuşi într-o fâşie teritorială cu direcţia 
de la nord spre sud, care trece prin Europa 
Centrală şi care se suprapune, în mare parte, 
peste linia Cortinei de Fier a Razboiului Rece. 
în timp ce densitatea mutatiilor care 
deosebesc soarecii hibrizi de soarecii din 
vestul Europei este crescuta In cea mai mare 
parte a genomului, deoarece soarecii hibrizi 
nu poarta numai ADN provenit de la soarecii 
vest-europeni, ci şi de la şoarecii est- 
europeni, foarte diferiti genetic, densitatea 
cromozomului X este mult mai mica, pentru 
că şoarecii hibrizi deţin foarte putin ADN 
provenit de la populaţia est-europeana, 
despre ai cărei cromozomi X se ştie că produc 
infertilitatea hibrizilor masculi.°° 

De la momentul publicării lucrării noastre, 
în 2006, care sugera că fie oamenii, fie 
cimpanzeii pot să provină dintr-o hibridizare 
străveche majoră, dovezile în favoarea 
existentei unei  hibridizări majore în 


descendenta oamenilor si a cimpanzeilor au 
devenit si mai puternice. In 2012, Mikkel 
Schierup, Thomas Mailund si colegii lor au 
dezvoltat o noua metodă pentru a estima, din 
informatiile genetice, durata redusa de timp 
în care s-a produs separarea strămoşilor 
acestor două specii de astăzi, bazându-se pe 
principii asemănătoare abordării lui Li şi 
Durbin, descrise în capitolul unu.“ Cand au 
aplicat metoda pentru a determina data 
separării cimpanzeilor comuni de verii lor 
îndepărtați, cimpanzeii bonobo, ei au găsit 
dovezi că separarea a fost foarte bruscă, fapt 
care se potriveşte cu ipoteza că cele două 
specii au fost separate de un fluviu imens 
(Congo), care a apărut destul de brusc, acum 
1 000 000 sau 2 000 000 de ani. Din contră, 
atunci când au aplicat metoda pentru a studia 
oamenii şi cimpanzeii, ei au găsit dovezi ale 
unei perioade îndelungate de schimburi 
genetice după momentul începerii 
diferentierii populațiilor, lucru de aşteptat în 
cazul hibridizarii.°° 

O dovadă chiar şi mai importantă a provenit 
dintr-o lucrare pe care au publicat-o Schierup 
şi Mailund, în 2015, si în care au arătat, 
împreună cu colegii lor, că regiunile de pe 
cromozomul X care sunt golite de amestecul 
cu ADN Neanderthalian, la indivizii non- 
africani, sunt în mare măsură aceleaşi regiuni 
la care este prezentă o divergență genetică 
scăzută între oameni şi cimpanzei.” Acest 
lucru ar fi de aşteptat daca mutatiile care 
contribuie la reducerea fertilităţii, atunci 
când apar la indivizii hibrizi, nu numai că tind 
Sa se concentreze pe cromozomul X, ci chiar 


în anumite regiuni specifice ale cromozomului 
X, ducând la eliminarea moştenirii minoritare 
din 

populaţie, prin selecţia naturală exercitată 
împotriva hibrizilor masculi care o poartă. 
Dovada că selecţia naturală a favorizat 
eliminarea ADN-ului de Neanderthalian din 
cromozomul X a fost un semn clar al faptului 
că masculii hibrizi aveau o fertilitate redusă. 

Figura 9. Mostenirea Neanderthaliană a fost 
înlăturată de-a lungul timpului prin selecţie naturală. 


Am mai găsit o a doua categorie de dovezi 
legate de  infertilitatea  hibrizilor de 
Neanderthalieni cu oamenii moderni - o 
categorie care nu are nimic de a face cu 
cromozomul X. Atunci când se observa 
reducerea fertilităţii la  hibrizii masculi, 
genele răspunzătoare au tendinţa de a fi 
foarte active în țesutul reproducător al 
acestor masculi, producând disfunctionalitati 
ale spermei. Astfel, o predictie a ipotezei 
infertilitatii hibrizilor masculi, care mi-a fost 
sugerată de biologul evolutionist Daven 
Presgraves, după ce i-am aratat dovezile de la 
nivelul cromozomului X, este că genele care 
sunt deosebit de active la nivelul 
spermatozoizilor din testiculele unui bărbat 
vor avea, în medie, mai puţină moştenire 
Neanderthaliană, decât genele deosebit de 
active în alte ţesuturi ale corpului. Când am 
studiat datele reale, predicția lui Presgraves a 
fost precis confirmată.“ 


Problemele cu care s-au confruntat oamenii 
moderni cu descendență Neanderthaliana au 
depăşit fertilitatea redusă, dovedindu-se că 
moştenirea Neanderthaliană nu este redusă 
numai la nivelul cromozomului X şi al genelor 
importante pentru reproducerea masculină, 
dar este redusă şi la nivelul majorităţii 
genelor (există mult mai mult ADN 
Neanderthalian în porțiunile  „deşeu”, 
noncodificatoare, ale genomului, care au 
puţine funcţii biologice). Cea mai evidentă 
dovadă a venit de la un studiu din 2016, în 
care am publicat un set de date despre ADN- 
ul ancestral la nivel de genom, provenite de la 
peste 50 de eurasiatici răspândiţi în ultimele 
45 000 de ani.“! Am arătat că moştenirea 
Neanderthaliană a scăzut în mod continuu de 
la 3 - 6%, în majoritatea probelor analizate 


din perioada anterioara, pana la valoarea sa 
de astazi, de circa 2%, si ca aceasta scadere a 
fost determinata de o selectie naturala, larg 
răspândită, orientată împotriva ADN- ului 
Neanderthalian. 

O mare parte a Neanderthalienilor erau 


răspândiţi în zona în care epocile de gheaţă 
au provocat afectari periodice semnificative 
ale populațiilor de plante şi animale de care 
depindeau Neanderthalienii, situaţie cu care, 
cel mai probabil, stramosii oamenilor moderni 
care trăiau în Africa tropicală nu s-au 
confruntat în aceeaşi măsură. Există 
confirmari genetice cu privire la dimensiunile 
mai reduse ale populațiilor de 
Neanderthalieni comparativ cu cele ale 
oamenilor moderni, probate prin faptul că 
diversitatea genomurilor lor era de 
aproximativ patru ori mai redusă. Situaţia 
unui efectiv mic este problematică pentru 
sănătatea genetică a unei populaţii, deoarece 
fluctuațiile frecvenţei mutatiilor, care apar în 
fiecare generaţie, sunt suficient de mari 
pentru a permite unor mutații să se 
răspândească în populaţie, chiar împotriva 
tendinței dominante a selecţiei naturale, care 
încearcă să le reducă frecvenţa.“ Astfel, în 
jumătate de milion de ani de când 
Neanderthalienii s-au separat de oamenii 
moderni, genomurile Neanderthalienilor au 
acumulat mutații care s-ar fi putut dovedi 
dăunătoare atunci când, mai târziu, a apărut 
hibridizarea dintre Neanderthalieni si oamenii 
moderni. 

Mutaţiile problematice din genomul 
Neanderthalian sunt într-un contrast puternic 
cu amestecurile mai recente ale populațiilor 


diferite de oameni moderni, unde nu apar 
dovezi ale unor astfel de efecte. De exemplu, 
în rândul afro-americanilor, în urma unor 
studii efectuate pe aproximativ 30 000 de 
indivizi, nu am găsit nicio dovadă a acţiunii 
selecţiei naturale împotriva moştenirii 
africane sau a celei europene.“ O explicaţie 
pentru acest fapt este aceea că atunci când 
Neanderthalienii si oamenii moderni s-au 
amestecat, ei fuseseră separați pentru o 
perioadă de zece ori mai mare decât cea care 
a separat vest-africanii de europeni, dând 
mult mai mult timp  incompatibilităţilor 
biologice sa se dezvolte. 0 a doua explicaţie 
derivă din studii asupra multor specii, în care 
s-a observat că, atunci când apare 
infertilitatea între populaţii, aceasta este 
adesea datorată interacțiunilor dintre două 
gene situate în părţi diferite ale genomului. 
Fiind nevoie de două modificări pentru 
producerea unei astfel de incompatibilitati, 
rata infertilitatii creşte cu pătratul timpului 
de separare a populaţiei, astfel încât un timp 
de separare de zece ori mai mare se traduce 
printr-o incompatibilitate genetică de 100 de 
ori mai accentuată. Având în vedere acest 
lucru, lipsa infertilitătii la hibrizii oamenilor 
moderni din ziua de astăzi nu mai pare a fi 
atât de surprinzătoare. 


TEZĂ, ANTITEZĂ, SINTEZĂ 


Un element important al filozofiei Europei 
continentale, începând cu secolul al XVIII-lea, 
a fost convingerea că marşul ideilor se 
desfăşoară în mod „dialectic”: ciocnirea 
perspectivelor opuse, care conduce la o 


sinteza.** Dialectica începe cu o „teză” urmată 
de o „antiteză”. Progresul este realizat în 
urma unei rezoluţii sau a unei „sinteze”, care 
transcende dezbaterea bilaterală care l-a 
generat. 

Astfel s-a petrecut şi cu înţelegerea originii 
oamenilor moderni. Vreme îndelungată, mulţi 
antropologi au susţinut multiregionalismul, 
teoria conform căreia oamenii moderni din 
oricare loc din lume descind, in mod 
substantial, din oamenii arhaici care au trait 
în aceeaşi regiune geografică. Astfel, se 
considera că europenii îşi datorează mare 


parte a mostenirii de la Neanderthalieni, est- 
asiaticii, de la oameni care s-au răspândit in 
estul Eurasiei, cu mai mult de 1 000 000 de 
ani în urmă, iar africanii, de la tipurile 
africane arhaice. Diferenţele biologice dintre 
populaţiile umane moderne ar fi avut, atunci, 
origini extrem de adânci. 

Multiregionalismul şi-a întâlnit curând 
antiteza, teoria „afară din Africa”. Conform 
acestei teorii, oamenii moderni nu au evoluat 
în fiecare locaţie din lume, în mod separat, 
din formele locale arhaice. în schimb, oamenii 
moderni de pretutindeni provin dintr-o 
migraţie relativ recentă „afară din Africa” şi 
din Orientul Apropiat, care a început cu 
aproximativ 50 000 de ani în urmă. Datele 
recente referitoare la „Eva mitocondrială”, 
comparate cu divergenta profundă a ADN-ului 
mitocondrial  Neanderthalian, oferă unele 
dintre cele mai bune dovezi în favoarea 
acestei teorii. in opoziţie cu ipoteza 
multiregionalismului, teoria „afară din Africa” 
accentuează originea recentă a diferenţelor 
dintre populaţiile umane de astazi, 
comparativ cu vârsta de mai multe milioane 
de ani a probelor de schelet uman. 

Şi totuşi, nici argumentul teoriei „afară din 
Africa” nu este pe deplin corect. Astăzi 
detinem O sinteză determinată de 
descoperirea fluxului de gene dintre 
Neanderthalieni şi oamenii moderni, bazată 
pe ADN- ul ancestral. Aceasta susţine o teorie 
de tip „ afară din Africa, în cea mai mare 
parte” şi relevă, de asemenea, ceva profund 
legat de cultura acelor oameni moderni care 
trebuie să-i fi cunoscut în mod intim pe 


J 


Neanderthalieni. in timp ce, din datele 
genetice, este limpede ca oamenii moderni 
din afara Africii descind din expansiunea unui 
grup de origine africana, care s-a raspandit In 
intreaga lume, mai stim si ca au avut loc 
unele incrucisari. Acest lucru trebuie sa ne 
faca sa 


gândim diferit despre strămoşii nostri şi 
despre oamenii arhaici pe care i-au întâlnit. 
Neanderthalienii erau mult mai asemănători 
cu noi decât ne-am imaginat, fiind probabil 
capabili de multe comportamente pe care, în 
mod obişnuit, le asociem oamenilor moderni. 
Trebuie să fi existat schimburi culturale care 
au însotit acest amestec - 


romanele lui William Golding şi Jean Auel au 
avut dreptate să dramatizeze aceste întâlniri. 
Ştim, de asemenea, că a existat o moştenire 
biologică transmisă de Neanderthalieni non- 
africanilor, inclusiv genele care au permis 
adaptarea la diferite medii eurasiatice, un 
subiect la care voi reveni în capitolul următor. 

La încheierea proiectului genomului 
Neanderthalian sunt încă uimit de surprizele 
întâlnite. După ce am găsit primele dovezi ale 
încrucişării dintre Neanderthalieni si oamenii 
moderni, continui să am coşmaruri cum că 
această descoperire este un fel de eroare. Dar 
datele sunt teribil de consistente: dovezi ale 
încrucişării cu Neanderthalienii încep să îşi 
facă simțită prezenţa peste tot. Pe masură ce 
ne continuăm lucrul în domeniul geneticii, 
întâlnim din ce în ce mai multe tipare care 
reflectă extraordinarul impact al acestei 
încrucişări asupra genomului oamenilor care 
trăiesc astăzi. 

Astfel, analiza genetică ne-a forţat mâna. în 
loc să confirme aşteptările oamenilor de 
ştiinţă, a produs surprize. Acum ştim că 
populaţiile hibride, rezultate din încrucişarea 
Neanderthalienilor cu oamenii moderni, au 
trăit în Europa şi în lungul Eurasiei şi că, în 
timp ce multe populaţii hibride au murit la un 


moment dat, unele au supravietuit si au dat 
nastere unui mare numar de oameni din 
prezent. Astazi cunoastem, cu aproximatie, 
cand anume s-au separat genealogiile 
Neanderthalienilor de cele ale oamenilor 
moderni. Stim, de asemenea, ca atunci cand 
aceste genealogii s-au reintalnit, evoluasera 
într-o asemenea măsură, încât se aflau la 
limita compatibilitatii biologice. Acest fapt 
ridică O întrebare: Au fost oare 
Neanderthalienii singurii oameni arhaici care 
s-au încrucişat cu strămoşii 

nostri? Sau au existat si alte incrucisari 
majore in trecutul nostru? 


O varietate de linii umane 


1 400 000 - 900 000 de ani În urma 770 000 - 550 000 de ani in urma 
Principala populatie ancestrala de Estimarea genetica a separarii 
oameni moderni. Neanderthalieni. populationale între Neanderthalieni şi 
si denisovani se separa de liniile oamenii moderni 


super-arhaice. 


700 OOO - 50 000 de ani în urma 
„Hobi ţii'continuă să locuiască în 


1 500 000 de am în 


Liniile de ADN mitocondrial ale 
şi ale indivizilor din Sima de los Huesos se separă 
de cele ale Neanderthalienilor si oamenilor 


470 000 - 380 000 de ani in 
urma Estimarea genetica a 
separarii populatiei de 
Neanderthalieni de cea de 


-430 000 de ani in urma 54 000 - 48 000 de 
Scheletele din Sima de los ani în urmă 
Huesos si ADN-ul lor arată că Neanderthalienii 
lima Neanderthalienilor evolua şi oamenii 
deja în Europa. moderni se 
200 000 de am în urmă 100 000 = Prezent 
400 000 - 270 000 de ani în urmă Descendenta 49000 - 44 000 de 
denisovanilor siberieni se separă de cea ani În urmă 
a australo-denisovanilor Denisovanii şi 


oamenii moderni 


se încrucişează. 
470 000 - 360 000 de ani în urma 


Data estimată la care liniile de ADN mitocondrial Neanderthalian se separă de cele ale 
oamenilor moderni 


500 000 de am în urma - prezent 


CAPITOLUL 2 


INTALNIRILE CU 
NEANDERTHALIENII 


ÎNTÂLNIREA DINTRE NEANDERTHALIENI 
SI 
OAMENII MODERNI 


A subgrupul particular de oameni 
căruia îi apartinem - oamenii moderni - 
este singurul de pe planetă. I-am învins sau i- 
am exterminat pe ceilalți oameni, mai ales în 
perioada de dupā acum aproximativ 50 000 
de ani, când oamenii moderni sau răspândit 
prin Eurasia şi când mişcări majore ale 
oamenilor s-au petrecut probabil şi în 
interiorul Africii. Astăzi, cele mai apropiate 
rude pe care le mai avem sunt maimutele 
antropoide africane: cimpanzeii, cimpanzeii 
bonobo (altfel cunoscuţi şi ca cimpanzei pitici 
- n. red.) şi gorilele, toate incapabile să 
confectioneze unelte sofisticate sau să 
folosească un limbaj conceptual. Dar până 
acum aproximativ 40 000 de ani în urmă, 
lumea era locuită de numeroase grupuri de 
oameni arhaici, care erau diferiţi faţă de noi, 
din punct de vedere fizic, dar se deplasau 
biped şi împărtăşeau multe dintre abilităţile 
noastre, întrebarea la care informaţiile 
arheologice nu pot raspunde - dar la care 
ADN-ul poate - este în ce fel erau înrudiţi 
aceşti oameni arhaici cu noi. 


Pentru niciun alt grup arhaic, raspunsul la 
aceasta intrebare nu parea mai presant decat 
în cazul Neanderthalienilor. în Europa de 
acum 400 000 de ani, peisajul era dominat de 
aceşti oameni cu corpuri masive şi cu creiere 
puţin mai mari, în medie, decât ale noastre. 
Specimenul care le-a dat numele de 
Neanderthalieni a fost găsit de mineri, în 
1856, într-o carieră de calcar de pe valea 
Neanderului (cuvântul german pentru vale 
este Thal sau Tal). Ani de zile, au existat 
dispute incinse daca aceste rămăşiţe 
aparţineau unui om cu malformații, un 
stramos uman, sau unei genealogii umane 
extrem de diferită de a noastră. 
Neanderthalienii au devenit primii oameni 
arhaici recunoscut! de stiintă. în 

Descendenta omului si selectia sexuală, 
publicată în 1871, Charles Darwin susţinea că 
oamenii sunt la fel ca şi celelalte animale, un 
produs al evoluției.’ Desi Darwin nu le-a 
apreciat el însuşi semnificaţia, Neander- 
thalienii au fost în cele din urmă recunoscuţi 
ca făcând parte dintr-o populaţie mult mai 
îndeaproape înrudită cu omul modern decât 
antropoidele care trăiesc şi astăzi, aducându- 
se dovezi în favoarea teoriei lui Darwin că 
astfel de populaţii trebuie să fi existat în 
trecut. 

în următorul secol şi jumătate s-au 
descoperit multe alte schelete de 
Neanderthalieni. Aceste studii au evidenţiat 
faptul ca Neanderthalienii au evoluat în 
Europa din oameni şi mai arhaici. în cultura 
populară, ei şi-au câştigat reputaţia de 
animalici - mult mai diferiţi de noi decât erau 


în realitate. Reputația de primitivi a 
Neanderthalienilor a fost alimentată, în mare 
parte, de reconstrucția, într-o postură 
cocosata, a scheletului de Neanderthalian de 
la La Chapelle-aux-Saints, Franța, realizată in 
1911. Dar din toate dovezile pe care le avem, 
datând de acum peste 100 000 de ani, 
Neanderthalienii erau, din punct de vedere 
comportamental, la fel de sofisticati ca si 
stramosii nostri - oamenii moderni 

anatomic. 

Atât Neanderthalienii, cat şi oamenii 
moderni anatomic confectionau unelte din 
piatră, folosind o tehnică numită Levallois, 
care necesită la fel de multă abilitate 
cognitivă şi dexteritate ca şi tehnicile de 
confectionare a uneltelor care au apărut la 
oamenii moderni de acum aproximativ 50 000 
de ani. Prin această tehnică, aşchiile de piatră 
se desprind cu grijă, pregătindu-se un miez 
care este foarte puţin asemănător cu unealta 
care va rezulta, astfel încât cei care 
confecţionează unealta trebuie să păstreze în 
minte o imagine a felului în care va trebui să 
arate produsul finalizat şi să execute paşi 
complecşi de prelucrare a pietrei iniţiale 
pentru a ajunge la produsul dorit. 

Alte semne ale complexităţii cognitive a 
Neanderthalienilor includ dovezile că aveau 
grijă de cei bolnavi şi bătrâni. Săpăturile 
arheologice din peştera Shanidar, din Irak, au 
dus la descoperirea a nouă schelete, care se 
pare că au fost îngropate acolo în mod 
deliberat, unul dintre ele aparţinând unui 
individ bătrân, pe jumătate orb, cu un braţ 
atrofiat, fapt care sugerează că acest bătrân 


nu ar fi putut supravieţui decât dacă prietenii 
şi familia sa i-ar fi purtat de grijă cu dragoste, 
multă vreme.* Neanderthalienii pretuiau, de 
asemenea, simbolismul, asa dupa cum reiese 
din podoabele facute din gheare de vulturi, 
gasite in pestera Krapina, din Croatia, si 
datand de acum aproximativ 130 000 de ani’, 
precum si cercurile de piatra construite in 
adancul pesterii Bruniquel, din Franta, care 
dateaza de acum aproximativ 180 000 de ani.* 

Si totuşi, în ciuda asemănărilor dintre 
Neanderthalieni şi oamenii moderni, există şi 
diferenţe profunde. Un articol din anii 1950 
susţinea ca un Neanderthalian la metroul din 
New York nu ar atrage în niciun fel atenţia, 
„dacă ar fi spălat, ras şi îmbrăcat cu haine 
moderne”. Dar, în realitate, fruntea sa, cu 
sprâncenele straniu ieşite în evidenţă şi 
corpul foarte musculos, l-ar da de gol. 
Neanderthalienii erau mult mai diferiţi de 
populaţia umană de astăzi decât sunt 
populaţiile de astăzi, unele fată de celelalte. 

întâlnirea dintre Neanderthalieni si oamenii 
moderni a alimentat, de asemenea, imaginaţia 
scriitorilor. în cartea Moștenitorii, a lui 
William Golding, apărută în 1955, o ceată de 
Neanderthalieni este ucisă de oamenii 
moderni care adoptă, ulterior, un copil 
Neanderthalian care a supravieţuit.” în The 
Clan of the Cave Bear, a lui lean Auel, din 
1980, o femeie de om modern este crescută 
de Neanderthalieni, iar ideea acestei cărţi 
este dramatizarea interacțiunii strânse dintre 
aceste două grupuri sofisticate de oameni, 
atât de străine unul faţă de celălalt şi în 
acelaşi timp atât de asemănătoare.” 


Există dovezi ştiinţifice solide că oamenii 
moderni si Neanderthalienii s-au întâlnit. Cele 
mai directe provin din vestul Europei, de 
unde  Neanderthalienii au dispărut acum 
aproximativ 39 000 de ani.* Sosirea oamenilor 
moderni în vestul Europei s-a petrecut cu cel 
puţin câteva mii de ani înainte, după cum s-a 
descoperit în peştera Fumane, din sudul 
Italiei, unde, acum aproximativ 44 000 de ani, 
uneltele de tip Neanderthalian au fost 
înlocuite cu unelte caracteristice oamenilor 
moderni. în sud-vestul Europei, au fost găsite 
unelte tipice oamenilor moderni, 
confecţionate în stilul numit Châtelperronian, 
printre rămăşiţe de Neanderthalieni, care 
datează de acum 40 000 - 39 000 de ani, ceea 
ce sugerează că este posibil ca 
Neanderthalienii sa fi imitat uneltele 
oamenilor moderni sau că între cele două 
grupuri aveau loc schimburi de bunuri. 
Totuşi, nu toţi arheologii sunt de acord cu 
aceste interpretări, existând controverse dacă 
uneltele respective au fost realizate de 
Neanderthalieni sau de oamenii moderni.” 

întâlniri între Neanderthalieni si oamenii 
moderni nu au avut loc doar în Europa, Ci, 
aproape sigur, şi în Orientul Apropiat. 
începând de acum aproximativ 70 000 de ani, 
o populaţie de Neanderthalieni puternică şi 
de succes s-a răspândit din Europa în Asia 
Centrală, până la munţii Altai, şi în Orientul 
Apropiat. Orientul Apropiat era deja locuit de 
oamenii moderni, după cum este atestat de 
rămăşiţele găsite în peştera Skhul, din 
Carmel Ridge, Israel şi în peştera Qafzeh, din 
Galileea Inferioară, datând de acum 130 000 - 


100 000 de ani.' Mai târziu, Neanderthalienii 
s-au deplasat în aceasta zona, unde s-a găsit 
un schelet în peştera Kebara, din Carmel 
Ridge, datând de acum 60 000 - 48 000 de 
ani.!! Anulând ideea pe care am putea sa o 
avem, aceea că oamenii moderni au înlocuit 
Neanderthalienii pretutindeni, 
Neanderthalienii avansau din patria lor 
(Europa), chiar în momentul în care oamenii 
moderni se retrăgeau. Cu toate acestea, 
cândva acum 60 000 de ani, oamenii moderni 
au început să predomine în Orientul Apropiat. 
Acum Neanderthalienii erau cei învinşi, în 
urma acestor întâlniri, şi au dispărut nu 
numai din Orientul Apropiat, ci şi din toate 
celelalte părţi ale Eurasiei. Astfel, în Orientul 
Apropiat au existat cel puţin două ocazii 
favorabile de întâlnire între Neanderthalieni 
şi oamenii moderni: prima, atunci cand 
oamenii moderni timpurii au populat pentru 
prima oară regiunea, acum mai bine de 100 
000 de ani, şi i-au întâlnit pe Neanderthalienii 
aflaţi în expansiune, şi a doua, atunci când 
oamenii moderni au revenit şi i-au înlocuit pe 
Neanderthalieni, acum 60 000 - 50 OOO de 
ani. 


Interacțiunea Neanderthalienilor 


Oamenii moderni în Europa, acum ~43 000 ani 
Dispariția Neanderthalienilor, acum = 29 000 ani 


“ Valea 
Neander 


Un al doilea val de Naanderthalieni 


se raspandeste in est și în sud, 
acum *70 000 ani Peștera 
g Shanidar 
p 4 


$i oamenii moderni 
acum 54 000 - 49 000 ani 
70 000 - 35 000 de ani in urmă 


Fifa “6. Acum aproxizativimp4(0 OOQ „de ani, 
Neanderthalienii erau oaie Aeminanți în vasgul 
Euxasiei, raspandindu-se în cele din urmă spre est ‘pana 
la avanti Alţăi "Fi au supraviețuit valului initial de 
oameni modefni, cel putin pana acum 120 OOO de ani. 
Apoi, acum aproximativ 60 OOO de ani, oamenii 


moderni au pornit- intran al doilea val dinspre, Africa in 


* Peştera Skhul şi Neancterthaha 
Pestera Qafzeh n 
A 0 1500 
Oraspanduea oamenilor în» 


130 000 - 100 000 de ani În moderni in afara Africii 


Furasia, tn scurta vreme, Neanderthalienii au disparut. 
Oare s-au incrucisat intre ele cele doua 


populatii? Se numara oare Neanderthalienii 
printre stramosii directi ai vreunora dintre 
Oamenii din prezent? Exista unele dovezi 
scheletale ale hibridizarii. Erik Trinkhaus a 
identificat ramasite precum cele din Pestera 
cu Oase din Romania, pe care le considera a 
fi intermediare între Neanderthalieni si 
oamenii moderni.!? Totuşi, trăsături 
scheletice comune pot reflecta, uneori, 
adaptări la aceleaşi presiuni ale mediului 
ambiant, nu neapărat o origine comună. 
Acesta este motivul pentru care descoperirile 
arheologice si scheletele nu pot stabili 
înrudirea noastră cu  Neanderthalienii. 
Studiile asupra genomului pot. 


ADN-UL NEANDERTHALIAN 


La început, oamenii de ştiinţă care studiau 
ADN-ul ancestral s-au concentrat aproape în 
exclusivitate pe ADN-ul mitocondrial din două 


motive. în primul rand, există aproximativ 1 
000 de copii ale ADN-ului mitocondrial în 
fiecare celulă, comparativ cu numai două 
copii ale celei mai mari părţi din restul 
genomului, din fiecare celulă, ceea ce creştea 
şansa unei extractii reuşite. în al doilea rând, 
ADN-ul mitocondrial este dens în informaţie: 
pentru un număr dat de litere, există mult 
mai multe diferenţe în ADN-ul mitocondrial 
decât în cele mai multe alte locuri din genom, 
ceea ce permite obţinerea unei măsurători 
mai precise cu privire la timpul de separare 
genetică pentru fiecare literă ADN care este 
analizată. Analiza datelor mitocondriale a 
confirmat că Neanderthalienii împărtăşeau, 
pe linie maternă, strămoşi comuni cu oamenii 
moderni, de dată mai recentă decât se credea 
initial’? - cea mai bună estimare actuală a 
vârstei strămoşului comun este de 470 000 - 
360 000 de ani.!* 

Analiza ADN-ului mitocondrial a confirmat, 
de asemenea, ca Neanderthalienii erau foarte 
diferiţi. Tipul lor de ADN se găseşte în afara 


paletei de variatii ale oamenilor din prezent, 
împărtăşind un strămoş comun cu noi, la o 
dată de câteva ori mai îndepărtată decât cea 
la care „Eva mitocondrială”! a trăit. 

ADN Neanderthalian mitocondrial nu a adus 
dovezi în sprijinul teoriei că Neanderthalienii 
şi oamenii moderni s-ar fi încrucişat între ei, 
atunci când s-au întâlnit, dar în acelaşi timp, 
dovezile provenite din ADN-ul mitocondrial 
nu au putut exclude contribuţia 
Neanderthalienilor, cu aproximativ 25%, la 
ADN-ul non-africanilor de astăzi.'* Există o 
explicaţie pentru care afirmaţiile despre 
contribuţia Neanderthaliana la zestrea 
genetică a oamenilor moderni, contribuţie 
bazată numai pe ADN-ul mitocondrial, sunt 
atât de slabe. Chiar dacă oamenii moderni de 
astăzi, din afara Africii, au o moştenire 
Neanderthaliană substanţială, există doar una 
sau câteva femei care au trăit pe acea vreme 
şi care au fost suficient de norocoase, încât să 
transmită ADN lor mitocondrial oamenilor de 
astăzi, iar dacă cele mai multe dintre aceste 


femei apartineau liniei oamenilor moderni, 
tiparele pe care le gasim astazi nu ar fi 
surprinzătoare. Aşadar, datele mitocondriale 
nu erau concludente, însă totuşi opinia 
conform căreia Neanderthalienii şi oamenii 
moderni nu s-au încrucişat a rămas literă de 
lege până când echipa lui Svante Paabo a 
extras ADN-ul din întregul genom al unui 
Neanderthalian, făcând posibilă examinarea 
istoriei tuturor strămoşilor sâi, nu numai a 
celor pe linie maternă. 

Progresele in secventierea întregului genom 
Neanderthalian au fost posibile gratie saltului 
urias in eficienta tehnologiei de studiere a 
ADN-ului ancestral, în deceniul ce a urmat 
secvenţierii ADN- ului mitocondrial 
Neanderthalian. 

înainte de 2010, pilonul cercetării ADN-ului 
ancestral era o tehnică numită „reacţia de 
polimerizare în lanţ” (PCR). Tehnica implica 
selectarea unui fragment ţintă de ADN, 
urmată de sintetizarea de fragmente de ADN, 
lungi de aproximativ 20 de litere, care să se 


potriveasca genomului din fiecare capat al 
segmentului tintit. Aceste fragmente unice 
selecteaza partea tintita a genomului, care 
este apoi duplicata de numeroase ori de catre 
enzime. Rezultă ca, dintr-un fragment 
minuscul de ADN din probă, se ajunge la 
alcâtuirea unei secvenţe dominante. Această 
metodă elimină majoritatea restului de ADN 
(partea care nu este tintita). Totusi, poate 
extrage cel putin acea parte de ADN care 
este de interes. 

Noua metoda de extragere a ADN-ului 
ancestral era radical diferita. Se baza pe 
secventierea întregului ADN din probă, 
indiferent din ce parte a genomului provenea 
şi fara o preselectare a ADN-ului prin 
secvenţe tintite. Această metodă a valorificat 
puterea noilor tehnologii, care din 2006 până 
în 2010 au redus costurile secventierii de cel 
puţin 10 000 de ori. Datele puteau fi analizate 
de computer pentru a pune laolaltă cea mai 
mare parte a genomului sau, dimpotrivă, 
pentru selectarea unei gene care prezenta 


interes. 

Pentru a face posibila functionarea acestei 
noi metode, echipa lui Paabo a trebuit sa 
depaseasca numeroase dificultati. In primul 
rand, a trebuit sa găsească un os din care sa 
poată extrage suficient ADN. Antropologii 
lucrează deseori cu fosile - oase complet 
mineralizate, transformate în piatră. Dar este 
imposibil să obţii vreun pic de ADN din fosile 
propriu-zise. Paabo cauta deci oase care nu 
fusesera complet mineralizate si care mai 
contineau material organic, inclusiv urme de 
ADN bine conservate. in al doilea rand, 
presupunând că echipa putea sa găsească „o 
probă de aur” cu ADN bine conservat, trebuia 
Sa depăşească problema contaminarii probei 
cu ADN microbian, provenit de la ciupercile şi 
bacteriile care s-au încorporat în os, după 
moartea individului. Acestea reprezintă 
majoritatea copleşitoare a ADN-ului provenit 
din probele cele mai vechi. in cele din urma, 
echipa trebuia să ia în considerare si posibila 
contaminare realizată de câtre cercetători - 


arheologi sau biologi molecularisti -, care au 
manevrat probele si chimicalele si care este 
posibil sa fi lasat urme ale propriului lor ADN 
pe probe. 

Contaminarea reprezinta un pericol urias 
pentru studierea ADN-ului uman ancestral. 
Secventele contaminate pot induce in eroare 
analiştii, deoarece oamenii moderni care 
manipulează probele sunt înrudiţi, chiar dacă 
foarte îndepărtat, cu individul de la care se 
execută extragerea şi secventierea. Un 
fragment de ADN ancestral tipic, de la o 
probă bine conservată de Neanderthalian, are 
o lungime de aproximativ 40 de litere, în timp 
ce raportul diferentelor dintre oamenii 
moderni si Neanderthalieni este de 1:600 de 
litere, astfel încât uneori este imposibil de 
precizat dacă un anumit fragment de ADN 
provine din os sau de la persoana care a 
manevrat osul. Contaminarea a dat 
nenumarate batai de cap cercetatorilor ADN- 
ului ancestral. De exemplu, in 2006, grupul 
lui Paabo a secventiat aproximativ 1 000 000 


de litere ADN de la Neanderthalieni, ca o 
proba-test inainte de secventierea intregului 
genom.'’ O mare parte dintre secvenţe erau 
contaminate de oamenii moderni, fapt care a 
compromis interpretarea datelor.'® 

Măsurile moderne de prevenire a 
contaminării ADN-ului ancestral, care 
începuseră deja să fie aplicate în studiul din 
2006 şi care au devenit chiar şi mai elaborate 
după aceea, implică un set obsesiv de 
precautii. Pentru studiul din 2010, în care 
Paabo şi echipa lui au secventiat cu succes un 
genom Neanderthalian necontaminat, au luat 
fiecare dintre oasele pe care le-au analizat 
într-o „cameră sterilă”, pe care au adaptat-o 
după tiparul camerelor sterile utilizate în 
instalaţiile de producere a microcipurilor din 
industria computerelor. Exista o lampă 
suspendată cu ultraviolete precum cele 
folosite în sălile de operaţie, care era aprinsă 
de fiecare dată când cercetătorii nu erau 
prezenţi acolo, pentru a transforma ADN-ul 
contaminant într-o forma care nu poate fi 


secventiata (lumina distruge si ADN-ul 
ancestral de la suprafata probelor, dar 
cercetătorii gauresc piesa in profunzime, 
astfel putand accesa ADN-ul care nu a fost 
distrus). Aerul era ultra-filtrat pentru a 
îndepărta şi cele mai mici particule de praf - 
orice era mai mare de o miime din grosimea 
firului de par uman - care ar fi putut conţine 
ADN. Laboratorul era presurizat astfel încât 
aerul circula dinspre interior spre exterior, 
pentru a proteja probele de orice ADN 
contaminant care ar fi putut pătrunde din 
afara laboratorului. 

Existau trei camere separate în laborator. în 
prima, cercetătorii primeau costume întregi, 
curate, manusi şi măşti faciale. in a doua 
încăpere, plasau oasele alese pentru analiză 
într-o incintă unde erau expuse la radiaţii UV 
de înaltă energie, pentru a transforma ADN-ul 
contaminant, care s-ar fi putut găsi la 
suprafaţa probelor, într-o formă care nu 
poate fi secventiata. Apoi, cercetătorii 
perforau oasele cu ajutorul unei freze dentare 


sterilizate,  colectau zeci sau sute de 
miligrame de pudră într-o fo-lie de aluminiu 
iradiată UV şi depozitau această pudră într- 
un tub iradiat UV. în a treia cameră, 
scufundau pudra în soluţii chimice care 
îndepărtau mineralele şi proteinele din os şi 
treceau soluţia prin nisip pur (dioxid de 
siliciu), care, în condiţii adecvate, leagă ADN- 
ul, în acelaşi timp îndepărtând compuşii care 
afectează reacţiile chimice folosite pentru 
secventiere. 

Apoi cercetătorii au dat fragmentelor de 
ADN o formă care putea fi secventiata. Mai 
întâi, au îndepărtat chimic capetele 
zdrentuite ale fragmentelor de ADN care se 
degradaseră după zeci de mii de ani petrecuţi 
sub pământ. Ca o măsură suplimentară de 
îndepărtare a contaminărilor, faţă de ceea ce 
se făcuse în studiul din 2006, Păăbo şi echipa 
sa au ataşat o secvenţă artificială de litere, un 
„cod de bare” chimic la capetele fragmentelor 
de ADN. Orice secvenţe contaminate care au 
intrat în experiment după fixarea acestui cod 


de bare puteau astfel sa fie diferentiate fata 
de ADN-ul ancestral din proba. Pasul final a 
fost acela de a atasa adaptori moleculari la 
fiecare capat, ceea ce permitea secventierea 
fragmentului de ADN in una dintre noile 
maşini care realiza secventieri de zeci de mii 
de ori 


mai ieftin decât tehnologia precedentă. 

Cele mai bine conservate probe de 
Neanderthalian au fost trei oase ale mâinii şi 
piciorului, cu o vechime de aproximativ 40 
000 de ani, descoperite în peştera Vindija, din 
munţii Croaţiei. După secventierea ADN- ului 
din aceste oase, echipa lui Paabo a descoperit 
că majoritatea fragmentelor de ADN obţinute 
aparţineau bacteriilor şi  fungilor care 
colonizaseră oasele. Dar prin compararea a 
milioane de fragmente cu secvențele de 
genom ale oamenilor moderni şi ale 
cimpanzeilor, au descoperit aur în mijlocul 
zgurii. Aceste genomuri de referinţă erau ca 
imaginea de pe o cutie de puzzle, oferind 


cheia alinierii micilor fragmente de ADN pe 
care le secventiasera. Oasele conţineau pana 
la 4% ADN uman arhaic. 

Odată ce Paabo şi-a dat seama, in 2007, ca 
va putea sa secventieze aproape întregul 
genom Neanderthalian, a organizat o echipă 
internaţională de experţi cu scopul de a se 
asigura că analiza datelor va fi corectă. Astfel 
am ajuns să fiu implicat, împreună cu 
principalul meu partener ştiinţific, 
matematicianul Nick Patterson. Paabo ne-a 
contactat, deoarece, în ultimii cinci ani, 
deveniseram noi înşine inovatori în studiul 
amestecului populational. în cursul 
numeroaselor deplasări în Germania, am 
jucat un rol important în analizele care au 
dovedit încrucişările dintre Neanderthalieni 
si unii oameni moderni. 


AFINITĂŢILE DINTRE NEANDERTHALIENI 
SI NON 


AFRICANI 


Secventele de genom Neanderthalian cu 
care am lucrat au fost, din pacate, pline de 
erori. Ne puteam da seama de acest lucru, 
deoarece datele sugerau ca au aparut de 
câteva ori mai multe mutații în linia 
Neanderthalienilor decat in linia oamenilor 
moderni, dupa momentul separarii celor doua 
secvente de Stramosii lor comuni. Cele mai 
multe dintre aceste mutatii aparente nu pot fi 
reale, deoarece mutatiile apar cu o rata 
relativ constantă, în timp, şi cum oasele 
Neanderthalienilor erau străvechi, ele erau 
mai apropiate în timp de strămoşul comun 
decât genomurile oamenilor moderni de 
astăzi, deci ar fi trebuit sa acumuleze mai 
puţine mutații. Bazandu-ne pe gradul de 
mutații în exces din genealogia 


Neanderthaliana, am estimat că secvențele cu 
care lucram aveau, cu aproximaţie, câte o 
eroare la fiecare 200 de litere ADN. Deşi 
poate părea puţin, este în realitate cu mult 
mai mare decât adevăratul raport al 


diferentelor dintre Neanderthalieni si oamenii 


moderni de astazi, astfel incat majoritatea 
diferentelor pe care le-am gasit erau erori 
create de procesul de masurare, iar nu 
diferente reale intre genomul Neanderthalian 
Si cel al oamenilor moderni actuali. Pentru a 
rezolva aceasta problema, ne-am restrâns 
studiul la poziţiile din genom despre care se 
cunoaşte ca sunt variabile în rândul 
oamenilor de astăzi. în aceste poziţii, o rată a 
erorilor de aproximativ 0,5% era prea mică 
pentru a induce confuzii de interpretare. 
Bazându-ne pe aceste poziţii, am creat un test 
matematic pentru a măsura dacă 
Neanderthalienii erau mai strâns înrudiţi de 
unii oameni moderni de astăzi decât de altii. 

Testul pe care l-am dezvoltat se numeşte, 
astăzi, „testul celor patru populaţii” şi a 
devenit calul de bătaie în compararea 
populațiilor. Testul ia drept informaţii de 
intrare literele ADN găsite în aceeaşi poziţie 
în patru  genomuri: de exemplu, două 


genomuri de oameni moderni, un genom de 
Neanderthalian si unul de cimpanzeu. Testul 
examineaza daca, in pozitiile In care exista o 
mutatie care deosebeste cele doua genomuri 
de oameni moderni, aceasta mutatie este 
observabila si in genomul Neanderthalian - 
ceea ce trebuie sa reflecte o mutatie care a 
apărut înainte de separarea finală a 
Neanderthalienilor de oamenii moderni - si 
dacă se potriveşte cu al doilea genom uman 
modern, într-un mod diferit decât se 
potriveşte cu primul. Dacă cei doi oameni 
moderni descind dintr-o populaţie ancestrală 
comună, care s-a separat mai timpuriu de 
strămoşii Neanderthalienilor, nu există 
motive 

pentru care mutatia respectivă sa se fi 
transmis în mai mare măsură într-o linie de 
oameni moderni decât în cealaltă. în acest 
caz, rata de potrivire a fiecăruia dintre 
genomurile celor două linii umane moderne 
cu cel al Neanderthalienilor ar trebui să fie 


egala. Din contra, daca Neanderthalienii s-au 
încrucişat cu unii oameni moderni, atunci 
populaţia umană modernă descendentă din 
încrucişare va avea 


J 


în comun cu Neanderthalienii mai multe 
mutatii. 

Când am testat diverse populaţii umane 
actuale, am descoperit că Neanderthalienii 
sunt aproape la fel de apropiaţi de europeni, 
est-asiatici şi papuaşi, dar mai aproape 
înrudiţi cu toate populaţiile non- africane 
decât cu toate populaţiile africane 
subsahariene, inclusiv populaţii atât de 
diferite precum vest-africanii şi populaţia san 
de vanator- culegători din sudul Africii. 
Diferenţa a fost mică, dar probabilitatea ca 
aceste descoperiri să fie întâmplătoare este 
mai mică de una la un cvadrilion. Am ajuns la 
aceeaşi concluzie indiferent de modul în care 
am analizat datele. Acesta a fost tiparul care 
era de aşteptat daca Neanderthalienii s-ar fi 
încrucişat cu strămoşi ai non-africanilor, dar 


nu si cu cei ai africanilor. 


Testul celor patru populatii 


Genomul cimpanzeilor 

Figura 7. Putem evalua daca doua populatii se potrivesc 
descendentei dintr-o populaţie ancestrala comună 
folosind „testul celor patru populații”. De exemplu, 
considerăm o mutație care a apărut la strămoşii 
Neanderthalienilor (litera 1, de mai sus) şi care nu se 
găseşte în ADN-ul cimpanzeilor. Există cu 9% mai 
multe mutații de acest fel impartasite cu genomurile 
populațiilor europene decât cu genomurile celor 


INCERCAREA DE A SCAPA DE DOVEZI 


Fram sceptici cu privire la aceasta 
concluzie, deoarece era contrara consensului 
ştiinţific de la acea data - un consens care era 
puternic fixat în mintea multora dintre 
membrii echipei noastre. Paabo isi făcuse 
pregătirea postdoctorală în laboratorul care a 
descoperit, în 1987, că ramificatia cea mai 
profundă a descendentelor ADN-ului 
mitocondrial uman se găseşte astăzi în Africa, 
reprezentând o dovadă puternică în favoarea 
originii africane a tuturor oamenilor moderni. 
însăşi lucrarea lui Paabo, din 1997, a întărit 
această dovadă, a originii pur africane, 
arătând că ADN-ul mitocondrial 
Neanderthalian se plasează mult în afara 
tuturor variațiilor omului modern.'’ Si eu m- 


am alăturat proiectului genomului 
Neanderthalian cu o puternică prejudecată 
împotriva posibilităţii încrucişării 


Neanderthalienilor cu oamenii moderni. 
îndrumătorul meu de doctorat, David 
Goldstein, fusese elev al lui Cavalli-Sforza, 
care transformase modelul originii africane a 
omului în piesa centrală a modelelor sale de 
evoluţie umană şi eram cufundat în această 
paradigmă. Datele genetice pe care le 
cunoşteam susțineau scenariul originii 
africane într-un mod atât de solid, încât, din 
punctul meu de vedere, versiunea cea mai 
strictă a ipotezei originii africane, cea în care 
nu existaseră încrucişări între 
Neanderthalieni si strămoşii oamenilor de 
astăzi, părea a fi un pariu sigur. 


Din cauza convingerilor noastre anterioare 
eram foarte suspiciosi in legatura cu dovada 
referitoare la incrucisarile cu 
Neanderthalienii, astfel încât am aplicat o 
serie de teste foarte severe pentru a-i gasi o 
hibā. Am testat dacā rezultatul era dependent 
de tehnologia de secventiere a genomului, pe 
care am folosit-o, dar am obținut acelaşi 
rezultat folosind două tehnologii foarte 
diferite. Am considerat posibilitatea ca 
descoperirea noastra să fi fost un artefact dat 
de o rata crescuta de erori din ADN-ul 
ancestral, care se cunoaşte ca afectează 
anumite litere ADN mai mult decât pe altele. 
Totuşi, am obţinut acelaşi rezultat indiferent 
de tipul de mutație pe care l-am analizat. Ne- 
am pus întrebarea dacă datele noastre nu se 
datorau contaminarii probei Neanderthaliene 
cu ADN uman contemporan. Poate ca acest 
lucru ar fi alterat datele, în ciuda măsurilor 
pe care echipa lui Paabo le luase pentru 
protejarea lor în laborator şi în ciuda testelor 
pe care le-am facut pentru a măsura gradul 
de contaminare umană modernă, care a 
sugerat că orice contaminare care ar fi existat 
era prea mică pentru a produce tiparele 
observate. Totuşi, chiar dacă ar fi existat 
contaminări provenite de la oamenii din ziua 
de azi, tiparele pe care le-am observat nu 
arâtau deloc precum cele la care ne-am fi 
aşteptat. Dacă ar fi existat contaminare, cel 
mai probabil aceasta ar fi provenit de la un 
european, de vreme ce majoritatea oaselor de 
Neanderthalieni pe care le-am analizat au fost 
dezgropate şi manevrate de europeni. Şi 
totuşi, secvenţa Neanderthaliană nu era mai 


apropiata de europeni decat de est-asiatici 
sau de papuasi - trei populaţii foarte diferite. 

Am ramas sceptici, Intrebandu-ne daca nu 
exista ceva la care nu ne-am gandit si care ar 
putea explica aceste tipare. Apoi, In iunie 
2009, am participat la o conferinţă la 
Universitatea din Michigan, unde l-am întâlnit 
pe Rasmus Nielsen, care  cercetase 
genomurile diverselor persoane din întreaga 
lume. în cele mai multe părţi ale genomului, 
africanii sunt mai diverşi genetic decât non- 
africanii şi poartă genealogiile cele mai 
profund divergente, cum este cazul ADN-ului 
mitocondrial. Dar Nielsen identificase locuri 
rare din genom în care diversitatea genetică 
dintre non-africani era mai mare decât la 
africani, din cauza descendentelor care au 
scindat, de timpuriu, arborele secventelor 
umane actuale şi care erau prezente numai la 
non-africani. Nielsen s-a alăturat grupului 
nostru şi a comparat regiunile pe care le 
identificaseră el şi colegii sâi, cu datele 
noastre. Când a comparat 12 dintre regiunile 
sale speciale cu secvențele de genom 
Neanderthalian, a găsit că în zece dintre ele 
exista o potrivire strânsă cu Neanderthalienii. 
Aceasta era o fracțiune mult prea mare 
pentru a fi apărut întâmplător. Majoritatea 
fragmentelor de ADN extrem de divergente 
ale lui Nielsen trebuiau să fi avut origine 
Neanderthaliană. 

Apoi am obţinut o datare a momentului în 
care materialul genetic de proveniența 
Neanderthaliană a pătruns în cel al 
stramosilor non-africanilor. Pentru asta, am 
profitat de recombinari - procesul care apare 


în cursul producerii spermatozoizilor sau a 
ovulelor unei persoane şi prin care porţiuni 
mari de ADN parental este schimbat pentru a 
produce noi cromozomi care sunt transmişi 
urmaşilor. Sa considerăm, de exemplu, o 
femeie care reprezintă prima generaţie, în 
urma împerecherii dintre O mamă 
Neanderthaliană si un tată om modern. în 
celulele sale, fiecare pereche de cromozomi 
constă dintr-un cromozom nefragmentat de la 
mamă şi unul, de asemenea, nefragmentat, de 
la tată. în schimb, ovulele sale conţin 23 de 
cromozomi micsti. Unul , 3 
dintre cromozomii sai din ovul poate sa fie 
alcătuit dintr-o jumătate de origine 
Neanderthaliana şi cealalta jumatate, de 
origine umana moderna. Sa presupunem ca 
această femeie se împerechează cu un bărbat 
aparţinând oamenilor moderni, iar 
încrucişarea continuă, de-a lungul 
generaţiilor, cu mai multi oameni moderni. De 
la o generaţie la alta, segmentul de ADN 
Neanderthalian este fragmentat în bucățele 
din ce în ce mai mici, recombinările operând 
ca lama unui procesor de alimente, care taie 
ADN-ul parental în diferite poziţii din lungul 
cromozomului, în fiecare generaţie. Măsurând 
dimensiunile tipice ale fragmentelor de ADN 
înrudit cu Neanderthalienii la oamenii din 
ziua de astăzi, evidente din dimensiunile 
secventelor care se potrivesc cu genomul 
Neanderthalian mai mult decât cu cele 
africane subsahariene, putem afla cat de 
multe generaţii au trecut de când ADN-ul 
Neanderthalian a pătruns în strămoşii unei 
persoane care trăieşte astăzi. 

Adoptând această abordare, am constat că 


cel putin o parte din materialul genetic 
înrudit cu Neanderthalienii a pătruns in 
stramosii non- africanilor de astazi acum 86 
000 - 37 000 de ani în urmă.” Am mai revizuit 
de atunci aceste date, prin analizarea ADN- 
ului ancestral provenit de la un om modern 
din Siberia, care, dupa cum au aratat studiile 
de datare cu tC, a trait acum aproximativ 45 
OOO de ani. Fragmentele de ADN provenite de 
la Neanderthalieni şi prezente la acest individ 
sunt, in medie, de şapte ori mai mari decât 
fragmentele cu aceeaşi provenienţă, întâlnite 
la oamenii moderni de astăzi, confirmând că 
acesta a trait mult mai aproape de momentul 
în care s-a produs  încrucişarea cu 
Neanderthalienii. Apropierea în timp de 
momentul încrucişării face posibilă datarea 
mai precisă a acestui eveniment la o perioadă 
cuprinsă între acum 54 000 si 49 000 de ani 
în urmă.” 

Dar, în anul 2012, nu dovedisem încă faptul 
că încrucişarea pe care am detectat-o fusese 
cu Neanderthalieni propriu-zisi. Cea mai 
serioasa intrebare a venit de la Graham Coop, 
care era convins ca am detectat incrucisari cu 
Oameni arhaici, dar care sublinia ca este 
posibil ca aceste Incrucisari sa nu fi fost, in 
realitate, cu Neanderthalienii.* în schimb, 
tiparele ar fi putut să fie rezultatul 
încrucişării cu un alt om arhaic, necunoscut 
încă, şi care ar fi fost, de departe, înrudit cu 
Neanderthalienii. 


4 
Fragmentarea cromozomilor in fiecare generatie... 


„ne furnizează un registru pentru datarea încrucişărilor. 
ADN Neanderthalian din cromozomul 12 


ADN de la un individ roman la 200 - 100 de ani după încrucișare 

ADN de la un individ siberian la 8 000 - 5 000 de ani dupd Fragmente de ADN Neanderthalian — 

ADN de la o persoană din China de astăzi la 54 000 - 49 000 de ani dupd/ncrudtare 


Wil limn mill lt mu Mi In IMN Figura 8. Când o persoana 
produce un spermatozoid sau un ovul, el ori ea 
transmite noii generatii numai cate un cromozom din 
fiecare dintre cele 23 de perechi pe care le detine. 
Cromozomii transmisi sunt versiuni incrucisate ale 
celor mosteniti de la mama si de la tatal persoanei 
respective (vezi schema de la pag. 84). Asta inseamna 
ca dimensiunile fragmentelor de ADN Neanderthalian 
din genomurile oamenilor moderni devin tot mai mici, 
pe măsură ce crește timpul de la momentul încrucişării 
(alăturat, date reale de la cromozomul 12). 


Un an mai tarziu, am fost capabili sa 
eliminam scenariul lui Coop, dupa ce 
laboratorul lui Paabo a realizat o secventiere 
de înaltă calitate a genomului Neanderthalian 
dintr-o falangă a unui deget, găsită în sudul 
Siberiei, şi care data de acum cel puţin 50 
000 de ani (dacă proba este mai veche de 50 
000 de ani, datarea cu radiocarbon poate 
oferi doar data cea mai recentă, prin urmare 
proba ar putea fi semnificativ mai veche).* 
Din acest genom, am fost capabili să 
extragem cam de 40 de ori mai multe date 
decât din proba de Neanderthal din Croaţia. 
Cu atât de multe date la dispoziţie, am putut 
verifica încrucişat secvenţa si elimina erorile. 
Secvența rezultată era 

mai putin încărcată de erori decât cele mai 
multe genomuri generate de la oamenii vii. 
Secventa de inalta calitate ne-a permis sa 
determinam cat de indeaproape sunt inruditi 
oamenii moderni cu Neanderthalienii, 
bazându-ne pe numărul de mutații care au 
apărut în diferitele filiatii de când s-au 
separat. Nu am descoperit aproape niciun 
segment prin care Neanderthalianul siberian 
sa fi împărtăşit vreun strămos comun cu 
africanii subsaharieni de astăzi, în ultima 
jumātate de milion de ani. Cu toate acestea, 
existau segmente comune cu non-africanii, în 
ultimii aproximativ 100 000 de ani. Aceste 
date se potrivesc cu intervalul de timp in care 
Neanderthalienii s-au stabilit pe deplin în 
vestul Eurasiei. Asta înseamnă că 
încrucişarea a avut loc cu Neanderthalieni 
adevăraţi, nu cu grupuri vag înrudite cu 
aceştia. 


INCRUCISAREA IN ORIENTUL APROPIAT 


Asadar, cat de multa mostenire 
Neanderthaliana ; 

poseda non-africanii din ziua de astazi? Am 
descoperit ca genomurile non-africanilor de 
astazi au intre 1,5 - 2,1% ADN de origine 
Neanderthaliana™, cu valorile cele mai mari 
la est-asiatici si valorile cele mai scazute la 
europeni, in ciuda faptului ca Europa a fost 
leagănul Neanderthalienilor.* Stim acum ca 
parte a explicatiei este dilutia. ADN-ul 
ancestral al europenilor, care au trait cu mai 
bine de 9 000 de ani în urmă, arată ca 
europenii pre-agricultori aveau la fel de multa 
origine Neanderthaliana ca si est- asiaticii de 
astazi.*° Reducerea mostenirii 
Neanderthaliene la europenii de astazi se 
datoreaza faptului ca ei poseda parte din 
genealogie de la un grup de oameni care s-au 
separat de toţi ceilalţi non- africani înainte de 
amestecul cu  Neanderthalienii (povestea 
acestui grup separat timpuriu, evidenţiată de 
studiul ADN-ului ancestral, este prezentată în 
partea a doua a acestei cărţi). Răspândirea 
agricultorilor cu această moştenire a diluat 
moştenirea Neanderthaliană în Europa, dar 
nu si în estul Asiei.” 

Bazându-ne numai pe datele arheologice, ar 
părea plauzibil ca  Neanderthalienii s-au 
încrucişat cu oamenii moderni în Europa, 
locul de origine a Neanderthalienilor. Dar 
oare acesta este locul unde sau petrecut cele 
mai multe  încrucişări care şi-au lăsat 
amprenta asupra oamenilor de astăzi? Datele 
genetice nu ne pot spune acest lucru cu 


certitudine. Ele pot arata felul in care sunt 
înrudiţi oamenii, dar aceştia sunt capabili sa 
migreze mii de kilometri în cursul vieţii, chiar 
pe jos, astfel încât tiparele genetice nu 
reflectă, în mod obligatoriu, evenimente care 
s-au petrecut în apropierea locurilor unde 
trăiesc oamenii care au acest ADN. Daca 
studiile din ultimii câţiva ani, referitoare la 
ADN-ul ancestral, au aratat cu limpezime 
ceva, atunci acest lucru este faptul ca 
distributia geografica a oamenilor care traiesc 
astăzi este deseori înşelătoare în privinţa 
locurilor în care au locuit strămoşii lor. 


Cu toate acestea, se pot face legături 
plauzibile cu privire la originea geografică. 

Dovezi ale încrucişării sunt detectate astăzi 
nu numai la europeni, dar şi la est-asiatici şi 
la papuasii din Noua Guinee. Europa 
reprezintă un fel de fundatura a circulaţiei din 
Eurasia, şi nu ar fi reprezentat un posibil 
punct de ocol pentru oamenii moderni care se 
extindeau câtre est. Si atunci, unde s-ar fi 
putut întâlni şi încrucişa Neanderthalienii şi 
oamenii moderni, în asa fel încât să dea 
naştere unei populaţii care să se fi răspândit 
apoi atât în Europa, cât şi în estul Asiei şi în 
Noua Guinee? Arheologii au arătat modul în 
care, în Orientul Apropiat, Neanderthalienii si 
oamenii moderni au făcut schimb de locuri ca 
populaţie dominantă, cel puţin de două ori, în 
perioada cuprinsă între acum 130 000 şi 50 
000 de ani şi este rezonabil să presupunem că 
ei s-ar fi putut întâlni în decursul acestei 
perioade. Astfel, încrucişarea în Orientul 
Apropiat oferă o explicaţie plauzibilă a 
moştenirii Neander-thaliene împărtăşită atât 


de europeni, cat si de est-asiatici. 

A avut loc, oare, vreo incrucisare în Europa? 
în 2014, echipa lui Paabo a secventiat ADN-ul 
dintr-un schelet din Peştera cu Oase, 
România, acelaşi schelet pe care Erik 
Trinkaus l-a interpretat ca fiind un hibrid de 
Neanderthalian cu oamenii moderni, bazându- 
se pe trăsăturile craniului, care erau 
asemănătoare cu ale ambilor.” Analiza 
noastră a aratat ca individul din Peştera cu 
Oase, în cazul cărora studiile de datare cu 
radiocarbon au indicat ca ar fi trait cu 
aproximativ 40 000 de ani în urmă, avea în jur 
de 6 - 9% origine Neanderthaliană, cu mult 
mai mult decât cei aproximativ 2% pe care îi 
întâlnim la non-africanii din ziua de astăzi.’ 
Unele fragmente de ADN Neanderthalian 
depaseau O treime din lungimea 
cromozomilor săi - un lanţ atât de lung şi 
neîntrerupt de recombinati!, încât putem fi 
siguri că individul din Peştera cu Oase a avut 
un Neanderthalian adevărat, cu nu mai mult 
de şase generaţii în urmă, în arborele său 
genealogic. Contaminarea nu poate explica 
aceste descoperiri, căci ar fi trebuit să dilueze 
moştenirea 


Neanderthaliană a individului din Peştera cu 
Oase, nu să o amplifice. Ar fi creat, de 
asemenea,  potriviri la întâmplare cu 
Neanderthalienii în întregul genom, iar nu 
segmente lungi de ADN Neanderthalian care 
au putut fi rapid identificate cu ochiul liber, 
atunci când s-au plasat grafic, în lungul 
genomului, pozițiile mutatiilor care se 
potrivesc cu secvenţa genomică 
Neanderthaliană, mai îndeaproape decât se 


potrivesc cu cele umane moderne. Aceste 
dovezi ale incrucisarii cu Neanderthalienii nu 
au avut nevoie de analiza statistica. Dovada 
era In imagine. 

Descoperirile despre incrucisarile din 
arborele genealogic recent al individului din 
Peştera cu Oase sugerează că oamenii 
moderni şi Neanderthalienii sau hibridizat şi 
în Europa, locul de baştină al 
Neanderthalienilor. Dar populaţia din care 
face parte individual din Peştera cu Oase - şi 
care a purtat această dovadă clara a 
hibridizarii cu Neanderthalienii europeni - 
este posibil sa nu fi lăsat niciun fel de urmaşi 
printre oamenii care trăiesc astăzi. Atunci 
când am analizat genomul de la Peştera cu 
Oase, nu am găsit dovezi că acest individ ar fi 
fost mai îndeaproape înrudit cu europenii 
decât cu est- asiaticii. Asta înseamnă că, 
probabil, a făcut parte dintr-o populaţie 
considerată o fundatura evolutivă - o 
populaţie de oameni moderni care au ajuns 
timpuriu în Europa, a înflorit acolo, pentru o 
scurtă perioadă, s-a încrucişat cu 
Neanderthalienii, iar apoi a dispărut. Astfel, 
în timp ce individul din Peştera cu Oase a 
oferit o dovadă puternică a faptului că au avut 
loc hibridizari între  Neanderthalieni si 
oamenii moderni în Europa, nu oferă nicio 
dovadă că moştenirea Neanderthaliană a non- 
africanilor de 


astăzi ar fi provenit de la Neanderthalienii 
europeni. Rămâne ideea că cea mai probabilă 
sursă de moştenire Neanderthaliană prezentă 
la  non-africani este reprezentată de 
Neanderthalienii din Orientul Apropiat. 


Descoperirea ca individul din Pestera cu 
Oase era reprezentantul unei populatii care a 
disparut se potriveste cu datele arheologice 
referitoare la primii oameni moderni din 
Europa. Uneltele de piatră pe care le 
confectionau aceşti oameni aveau o varietate 
de stiluri, dar ca şi populaţia individului din 
Peştera cu Oase, multe dintre ele reprezentau 
o fundatura, în sensul ca au dispărut din 
înregistrările arheologice după câteva mii de 
ani. Totuşi, stil numit proto- aurignacian - 
care se crede ca a provenit din stilul mai 
timpuriu Ahmarian, din Orientul Apropiat - a 
persistat şi după perioada de acum 39 000 de 
ani şi se pare că s-a dezvoltat în stilul 
aurignacian, prima cultură larg răspândită 
din Europa.“ Aceste tipare ar putea fi 
explicate dacă producătorii uneltelor 
aurignaciene ar fi provenit dintr-o migraţie 
diferită în Europa, comparativ cu alţi oameni 
moderni timpurii, precum cei din Peştera cu 
Oase. Scenariul ar putea explica modul în 
care populaţia din Peştera cu Oase s-a 
încrucişat într-o bună măsură cu 
Neanderthalienii europeni, Şi totuşi 
moştenirea Neanderthaliană a europenilor de 
astăzi nu provine din Europa. 


DOUĂ GRUPURI LA LIMITA 
COMPATIBILITATII 

Fertilitatea scazuta a hibrizilor este posibil, 
de asemenea, sa fi redus moştenirea 
Neanderthaliană din ADN-ul oamenilor care 
trăiesc astăzi. Această idee a fost lansată 
prima dată de Laurent Excoffier, care ştia din 
studii pe animale şi plante că, atunci când o 


populatie se muta intr-o regiune ocupata de o 
altă populaţie, cu care se poate încrucişa, 
chiar şi o rată scăzută de încrucişare este 
suficientă pentru a produce proporţii mari de 
amestec la descendenţi - cu mult mai mult 
decât acel aproximativ 2% moştenire 
Neanderthaliană găsită la non-africanii de 
astăzi. Excoffier a susţinut că singurul mod în 
care genomul oamenilor moderni putea să 
reţină atât de puţin ADN Neanderthalian este 
dacă oamenii moderni, în expansiune, s-au 
încrucişat de cel puţin 50 de ori mai mult cu 
oamenii moderni decât cu Neanderthalienii 
care trăiau în preajma lor.*' El a considerat ca 
explicaţia cea mai plauzibilă pentru acest fapt 
era aceea că descendenţii Neanderthalienilor 
cu oamenii moderni erau mult mai puţin fertili 
decât cei produşi din împerecherea oamenilor 
moderni între ei. 

Această explicaţie nu m-a convins. Mai 
degrabă decât o fertilitate redusă a hibrizilor, 
Sustineam ideea conform căreia nu a existat 
prea multă hibridizare din motive sociale. 
Chiar şi astăzi, multe grupuri de oameni 
moderni se încrucişează, în mare parte, doar 
între ei, din cauza barierelor culturale, 
religioase sau de castă. De ce ar fi fost 
diferite lucrurile pentru oamenii moderni si 
Neanderthalieni atunci când s-au întâlnit? 

Dar Excoffier a avut dreptate într-o anumită 
privinţă. Acest lucru a devenit evident atunci 
când noi şi alţi cercetători am analizat 
fragmentele de ADN Neanderthalian care a 
pătruns în populaţia umană modernă şi le-am 
cartografiat în genom. Pentru asta, Sriram 
Sankararaman, din cadrul laboratorului meu, 


a cautat mutatiile care erau prezente in ADN- 
ul Neanderthalian secventiat, dar care erau 
rare sau absente la africanii subsaharieni. 
Studiind fragmentele cu astfel de mutatii, am 
putut sa gasim o fractiune substantiala a 
tuturor acestor fragmente de origine 
Neanderthaliană în fiecare genom nonafrican. 
Uitandu-ne unde anume apar aceste 
fragmente de origine Neanderthaliana, a 
devenit limpede ca impactul amestecului cu 
Neanderthalienii a variat dramatic în cadrul 
genomului non-africanilor de astăzi. Proporția 
medie de moştenire Neanderthaliana la 
populatia non- africana este de aproximativ 
2%, dar nu este raspandita uniform. in mai 
mult de jumatate din genom, nu s-a putut 
detecta nicio urmă de fragment ADN 
Neanderthalian. Dar în unele locuri 
neobişnuite din genom, mai mult de 50% din 
secvențele ADN aparţin Neanderthalienilor.*? 

Un indiciu important, care ne-a ajutat să 
înţelegem cum s-a croit acest tipar, a provenit 
din studierea locurilor din genomul non- 
africanilor în care urmele Neanderthaliene 
sunt rare. în oricare fragment de ADN, o 
absenţă a urmelor de ADN Neanderthalian, în 
cadrul unei populaţii, poate să se datoreze 
întâmplării, aşa cum credem că se întâmplă în 
cazul ADN-ului mitocondrial. Totuşi, este 
puţin probabil ca un subset substanţial al 
genomului, cu funcţii biologice particulare, să 
fi lipsit sistematic din ascendenta 
Neanderthaliana, cu exceptia cazului in care 
selecţia naturală a intervenit în mod 
sistematic pentru a-l înlătura. 

Dar dovada unei înlăturări sistematice a 


mostenirii Neanderthaliene este exact ceea ce 
am gasit - si, in mod remarcabil, am observat 
O eliminare intensa a moştenirii 
Neanderthaliene, prin selecţie naturală, în 
două parti ale genomului cunoscute a fi 
importante pentru fertilitatea hibrizilor. 

Primul loc cu o moştenire Neanderthaliană 
redusă a fost pe cromozomul X, unul din cei 
doi cromozomi ai sexului. Acest lucru mi-a 
amintit de un tipar peste care eu si Nick 
Patterson am dat în munca noastră de 
separare a strămoşilor omului şi ai 
cimpanzeilor, într-un studiu pe care l-am 
realizat împreună şi l-am publicat cu mulţi ani 
înainte.“ Există doar trei copii ale 
cromozomului X în oricare populaţie pentru 
fiecare alti patru cromozomi (deoarece 
femelele au doi cromozomi X, iar masculii, 
numai unul, comparativ cu câte două copii, 
pentru fiecare dintre ceilalţi cromozomi, la 
fiecare dintre cele două sexe). Asta înseamnă 
că, în fiecare generaţie, probabilitatea ca 
oricare doi cromozomi X să împărtăşească un 
părinte comun este de patru treimi din 
probabilitatea ca oricare alti doi cromozomi 
de acelaşi fel sa aibă un părinte comun. 
Rezultă că timpul de când oricare pereche de 
secvenţe ale cromozomului X a descins dintr-o 
secvenţă ancestrală comună este de 

aproximativ patru treimi din cel pentru restul 
genomului. De fapt însă, datele reale 
sugerează o valoare care este de aproximativ 
jumătate, dacă nu chiar mai mică.“ în studiul 
nostru privind populaţia ancestrală comună 
oamenilor şi cimpanzeilor, nu am putut să 
identificâm nicio modalitate prin care să 


explicam acest tipar, cum ar fi fost un numar 
mai scazut de femele care sa se miste intre 
grupuri, comparativ cu masculii, sau o mai 
mare variabilitate a descendenților femele în 
comparaţie cu descendenţii masculi, sau 
expansiunea or reducerea populaţiei. Totuşi, 
aceste tipare puteau fi explicate de un 
scenariu în care strămoşii oamenilor si ai 
cimpanzeilor, initial separați, s-au reunit 
pentru a forma fie strămoşii cimpanzeilor, fie 
pe cei ai oamenilor, înainte de separarea 
finală a celor două genealogii. 

Cum este posibil ca hibridizarea să conducă 
la o variaţie mult mai mică a cromozomului X 
decât a restului genomului? Din studiile 
întreprinse pe numeroase specii animale, se 
cunoaşte faptul că, atunci când două populaţii 
sunt separate suficient de mult timp, 
descendenţii hibrizi au o fertilitate redusă. La 
mamifere cum suntem noi, reducerea 
fertilităţii este mult mai răspândită la masculi 
decât la femele, iar factorii genetici care 
contribuie la aceasta reducere sunt 
concentrați pe cromozomul X.” Astfel, atunci 
când două populații sunt într-atât de 
separate, încât descendenții lor prezintă o 
fertilitate redusă, dar totuşi se incruciseaza si 
produc hibrizi, este de aşteptat sā existe o 
intensă selecție naturală de îndepărtare a 
factorilor care contribuie la reducerea 
fertilităţii. Acest proces se va manifesta mai 
ales la nivelul cromozomului X, din cauza 
concentratiei sale in gene care contribuie la 
infertilitate. Prin urmare, selectia naturala 
asupra cromozomului X se va exercita mai 
ales asupra acelor fragmente de ADN care 


provin de la populatia care a contribuit cel 
mai mult la mostenirea populatiei hibride. 
Aceasta selectie va determina ca populatia 
hibridă sa aibă cromozomul X provenit, 
aproape în întregime, din populația 
majoritară, ceea ce conduce la o divergenta 
genetică anormal de scăzutā a cromozomului 
X între populația hibrida si una dintre 
populațiile care au participat la hibridizare, 
tipar confirmat în studiile efectuate pe 
oameni şi cimpanzei. 

Această predictie teoretică poate părea 
fantezistă, dar apare, în realitate, în cazul 
hibridărilor dintre soarecii de casă vest- 
europeni şi cei est-europeni. Hibrizii rezultați 
sunt dispuşi într-o fâşie teritorială cu direcţia 
de la nord spre sud, care trece prin Europa 
Centrală şi care se suprapune, în mare parte, 
peste linia Cortinei de Fier a Razboiului Rece. 
în timp ce densitatea mutatiilor care 
deosebesc soarecii hibrizi de soarecii din 
vestul Europei este crescuta In cea mai mare 
parte a genomului, deoarece soarecii hibrizi 
nu poarta numai ADN provenit de la soarecii 
vest-europeni, ci şi de la şoarecii est- 
europeni, foarte diferiti genetic, densitatea 
cromozomului X este mult mai mica, pentru 
că şoarecii hibrizi deţin foarte putin ADN 
provenit de la populaţia est-europeana, 
despre ai cărei cromozomi X se ştie că produc 
infertilitatea hibrizilor masculi.°° 

De la momentul publicării lucrării noastre, 
în 2006, care sugera că fie oamenii, fie 
cimpanzeii pot să provină dintr-o hibridizare 
străveche majoră, dovezile în favoarea 
existentei unei  hibridizări majore în 


descendenta oamenilor si a cimpanzeilor au 
devenit si mai puternice. In 2012, Mikkel 
Schierup, Thomas Mailund si colegii lor au 
dezvoltat o noua metodă pentru a estima, din 
informatiile genetice, durata redusa de timp 
în care s-a produs separarea strămoşilor 
acestor două specii de astăzi, bazându-se pe 
principii asemănătoare abordării lui Li şi 
Durbin, descrise în capitolul unu.“ Cand au 
aplicat metoda pentru a determina data 
separării cimpanzeilor comuni de verii lor 
îndepărtați, cimpanzeii bonobo, ei au găsit 
dovezi că separarea a fost foarte bruscă, fapt 
care se potriveşte cu ipoteza că cele două 
specii au fost separate de un fluviu imens 
(Congo), care a apărut destul de brusc, acum 
1 000 000 sau 2 000 000 de ani. Din contră, 
atunci când au aplicat metoda pentru a studia 
oamenii şi cimpanzeii, ei au găsit dovezi ale 
unei perioade îndelungate de schimburi 
genetice după momentul începerii 
diferentierii populațiilor, lucru de aşteptat în 
cazul hibridizarii.°° 

O dovadă chiar şi mai importantă a provenit 
dintr-o lucrare pe care au publicat-o Schierup 
şi Mailund, în 2015, si în care au arătat, 
împreună cu colegii lor, că regiunile de pe 
cromozomul X care sunt golite de amestecul 
cu ADN Neanderthalian, la indivizii non- 
africani, sunt în mare măsură aceleaşi regiuni 
la care este prezentă o divergență genetică 
scăzută între oameni şi cimpanzei.” Acest 
lucru ar fi de aşteptat daca mutatiile care 
contribuie la reducerea fertilităţii, atunci 
când apar la indivizii hibrizi, nu numai că tind 
Sa se concentreze pe cromozomul X, ci chiar 


în anumite regiuni specifice ale cromozomului 
X, ducând la eliminarea moştenirii minoritare 
din populaţie, prin selecţia naturală exercitată 
împotriva hibrizilor masculi care o poartă. 
Dovada că selecţia naturală a favorizat 
eliminarea ADN-ului de Neanderthalian din 
cromozomul X a fost un semn clar al faptului 
că masculii hibrizi aveau o fertilitate redusă. 


-10% Hibridul din Pestera Procentul estimat 
aia de descendenti Neanderthalieni 
în populaţia eu roşiatică 
selectată, 
50 000 de ani în urmă - prezent 

Figura 9. Moştenirea Neanderthaliană a fost 
înlăturată de-a lungul timpului prin selecţie naturală. 


Am mai găsit o a doua categorie de dovezi 
legate de  infertilitatea  hibrizilor de 
Neanderthalieni cu oamenii moderni - o 
categorie care nu are nimic de a face cu 
cromozomul X. Atunci când se observa 
reducerea fertilităţii la  hibrizii masculi, 
genele răspunzătoare au tendinţa de a fi 
foarte active in țesutul reproducător al 
acestor masculi, producând disfunctionalitati 
ale spermei. Astfel, o predictie a ipotezei 
infertilitatii hibrizilor masculi, care mi-a fost 
sugerată de biologul evolutionist Daven 
Presgraves, după ce i-am arătat dovezile de la 
nivelul cromozomului X, este că genele care 
sunt deosebit de active la nivelul 
spermatozoizilor din testiculele unui bărbat 
vor avea, în medie, mai puţină moştenire 
Neanderthaliană, decât genele deosebit de 
active în alte ţesuturi ale corpului. Când am 
studiat datele reale, predicția lui Presgraves a 
fost precis confirmată.“ 


Problemele cu care s-au confruntat oamenii 
moderni cu descendență Neanderthaliana au 
depăşit fertilitatea redusă, dovedindu-se că 
moştenirea Neanderthaliană nu este redusă 
numai la nivelul cromozomului X şi al genelor 
importante pentru reproducerea masculină, 
dar este redusă şi la nivelul majorităţii 
genelor (există mult mai mult ADN 


Neanderthalian în porțiunile  „deşeu”, 
noncodificatoare, ale genomului, care au 
puţine funcţii biologice). Cea mai evidentă 
dovadă a venit de la un studiu din 2016, în 
care am publicat un set de date despre ADN- 
ul ancestral la nivel de genom, provenite de la 
peste 50 de eurasiatici răspândiţi în ultimele 
45 000 de ani.“! Am arătat că moştenirea 
Neanderthaliană a scăzut în mod continuu de 
la 3 - 6%, în majoritatea probelor analizate 
din perioada anterioară, până la valoarea sa 
de astăzi, de circa 2%, si ca această scădere a 
fost determinată de o selecţie naturală, larg 
răspândită, orientată împotriva ADN- ului 
Neanderthalian. 

O mare parte a Neanderthalienilor erau 


răspândiţi în zona în care epocile de gheaţă 
au provocat afectari periodice semnificative 
ale populațiilor de plante şi animale de care 
depindeau Neanderthalienii, situaţie cu care, 
cel mai probabil, strămoşii oamenilor moderni 
care trăiau în Africa tropicală nu s-au 
confruntat în aceeaşi măsură. Există 
confirmari genetice cu privire la dimensiunile 
mai reduse ale populațiilor de 
Neanderthalieni comparativ cu cele ale 
oamenilor moderni, probate prin faptul că 
diversitatea genomurilor lor era de 
aproximativ patru ori mai redusa. Situatia 
unui efectiv mic este problematica pentru 
Sanatatea genetica a unei populatii, deoarece 
fluctuatiile frecventei mutatiilor, care apar in 
flecare generatie, sunt suficient de mari 
pentru a permite unor mutatii să se 
răspândească în populaţie, chiar împotriva 
tendinței dominante a selecţiei naturale, care 
încearcă să le reducă frecvenţa.“ Astfel, în 
jumătate de milion de ani de când 
Neanderthalienii s-au separat de oamenii 


moderni, genomurile Neanderthalienilor au 
acumulat mutatii care s-ar fi putut dovedi 
daunatoare atunci cand, mai tarziu, a aparut 
hibridizarea dintre Neanderthalieni si oamenii 
moderni. 

Mutaţiile problematice din genomul 
Neanderthalian sunt într-un contrast puternic 
cu amestecurile mai recente ale populațiilor 
diferite de oameni moderni, unde nu apar 
dovezi ale unor astfel de efecte. De exemplu, 
în rândul afro-americanilor, în urma unor 
studii efectuate pe aproximativ 30 000 de 
indivizi, nu am găsit nicio dovadă a acţiunii 
selecţiei naturale împotriva moştenirii 
africane sau a celei europene.“ O explicaţie 
pentru acest fapt este aceea că atunci când 
Neanderthalienii si oamenii moderni s-au 
amestecat, ei fuseseră separați pentru o 
perioadă de zece ori mai mare decât cea care 
a separat vest-africanii de europeni, dând 
mult mai mult timp  incompatibilităţilor 
biologice sa se dezvolte. 0 a doua explicaţie 
derivă din studii asupra multor specii, în care 
s-a observat ca, atunci când apare 
infertilitatea între populaţii, aceasta este 
adesea datorată interacțiunilor dintre două 
gene situate în părţi diferite ale genomului. 
Fiind nevoie de două modificări pentru 
producerea unei astfel de incompatibilitati, 
rata infertilitatii creşte cu pătratul timpului 
de separare a populaţiei, astfel încât un timp 
de separare de zece ori mai mare se traduce 
printr-o incompatibilitate genetică de 100 de 
ori mai accentuată. Având în vedere acest 
lucru, lipsa infertilitătii la hibrizii oamenilor 
moderni din ziua de 

astazi nu mai pare a fi atat de surprinzatoare. 


TEZA, ANTITEZA, SINTEZA 


Un element important al filozofiei Europei 
continentale, incepand cu secolul al XVIII-lea, 
a fost convingerea ca marsul ideilor se 
desfăşoară în mod ,dialectic”: ciocnirea 
perspectivelor opuse, care conduce la o 
sinteză.“ Dialectica începe cu o „teză” urmată 
de o „antiteză”. Progresul este realizat în 
urma unei rezoluţii sau a unei „sinteze”, care 
transcende dezbaterea bilaterală care l-a 
generat. 

Astfel s-a petrecut şi cu înţelegerea originii 
oamenilor moderni. Vreme îndelungată, mulţi 
antropologi au susţinut multiregionalismul, 
teoria conform căreia oamenii moderni din 
oricare loc din lume descind, in mod 
substantial, din oamenii arhaici care au trait 
în aceeaşi regiune geografică. Astfel, se 
considera că europenii îşi datorează mare 
parte a moştenirii de la Neanderthalieni, est- 
asiaticii, de la oameni care s-au răspândit în 
estul Eurasiei, cu mai mult de 1 000 000 de 
ani în urmă, iar africanii, de la tipurile 
africane arhaice. Diferenţele biologice dintre 
populaţiile umane moderne ar fi avut, atunci, 
origini extrem de adânci. 

Multiregionalismul şi-a întâlnit curând 
antiteza, teoria ,afara din Africa”. Conform 
acestei teorii, oamenii moderni nu au evoluat 
în fiecare locaţie din lume, în mod separat, 
din formele locale arhaice. în schimb, oamenii 
moderni de pretutindeni provin dintr-o 
migrație relativ recentă „afară din Africa” şi 
din Orientul Apropiat, care a inceput cu 


aproximativ 50 000 de ani în urmă. Datele 
recente referitoare la „Eva mitocondrială”, 
comparate cu divergenţa profundă a ADN-ului 
mitocondrial  Neanderthalian, oferă unele 
dintre cele mai bune dovezi în favoarea 
acestei teorii. în opoziţie cu ipoteza 
multiregionalismului, teoria „afară din Africa” 
accentuează originea recentă a diferenţelor 
dintre populaţiile umane de astăzi, 
comparativ cu vârsta de mai multe milioane 
de ani a probelor de schelet uman. 

Şi totuşi, nici argumentul teoriei „afară din 
Africa” nu este pe deplin corect. Astăzi 
detinem O sinteză determinată de 
descoperirea fluxului de gene dintre 
Neanderthalieni şi oamenii moderni, bazată 
pe ADN- ul ancestral. Aceasta susţine o teorie 
de tip „ afară din Africa, în cea mai mare 
parte” şi relevă, de asemenea, ceva profund 
legat de cultura acelor oameni moderni care 
trebuie să-i fi cunoscut în mod intim pe 
Neanderthalieni. în timp ce, din datele 
genetice, este limpede că oamenii moderni 
din afara Africii descind din expansiunea unui 
grup de origine africană, care s-a răspândit în 
întreaga lume, mai ştim şi că au avut loc 
unele încrucişări. Acest lucru trebuie să ne 
facă să 


gândim diferit despre strămoşii nostri şi 
despre oamenii arhaici pe care i-au întâlnit. 
Neanderthalienii erau mult mai asemănători 
cu noi decât ne-am imaginat, fiind probabil 
capabili de multe comportamente pe care, în 
mod obişnuit, le asociem oamenilor moderni. 
Trebuie să fi existat schimburi culturale care 
au însotit acest amestec - 


romanele lui William Golding şi Jean Auel au 
avut dreptate să dramatizeze aceste întâlniri. 
Ştim, de asemenea, că a existat o moştenire 
biologică transmisă de Neanderthalieni non- 
africanilor, inclusiv genele care au permis 
adaptarea la diferite medii eurasiatice, un 
subiect la care voi reveni în capitolul următor. 

La încheierea proiectului genomului 
Neanderthalian sunt încă uimit de surprizele 
întâlnite. După ce am găsit primele dovezi ale 
încrucişării dintre Neanderthalieni si oamenii 
moderni, continui să am coşmaruri cum că 
această descoperire este un fel de eroare. Dar 
datele sunt teribil de consistente: dovezi ale 
încrucişării cu Neanderthalienii încep să îşi 
facă simțită prezenţa peste tot. Pe masură ce 
ne continuăm lucrul în domeniul geneticii, 
întâlnim din ce în ce mai multe tipare care 
reflectă extraordinarul impact al acestei 
încrucişări asupra genomului oamenilor care 
trăiesc astăzi. 

Astfel, analiza genetică ne-a forţat mâna. în 
loc să confirme aşteptările oamenilor de 
ştiinţă, a produs surprize. Acum ştim că 
populaţiile hibride, rezultate din încrucişarea 
Neanderthalienilor cu oamenii moderni, au 
trăit în Europa şi în lungul Eurasiei şi că, în 
timp ce multe populaţii hibride au murit la un 


moment dat, unele au supravietuit si au dat 
nastere unui mare numar de oameni din 
prezent. Astazi cunoastem, cu aproximatie, 
cand anume s-au separat genealogiile 
Neanderthalienilor de cele ale oamenilor 
moderni. Stim, de asemenea, ca atunci cand 
aceste genealogii s-au reintalnit, evoluasera 
într-o asemenea măsură, încât se aflau la 
limita compatibilitatii biologice. Acest fapt 
ridică O întrebare: Au fost oare 
Neanderthalienii singurii oameni arhaici care 
s-au încrucişat cu strămoşii 

nostri? Sau au existat si alte incrucisari 
majore in trecutul nostru? 


O varietate de linii umane 


1 400 000 - 900 000 de ani În urma 770 000 - 550 000 de ani in urma 
Principala populatie ancestrala de Estimarea genetica a separarii 
oameni moderni. Neanderthalieni. populationale între Neanderthalieni şi 
si denisovani se separa de liniile oamenii moderni 


super-arhaice. 


700 OOO - 50 000 de ani în urma 
„Hobi ţii'continuă să locuiască în 


1 500 000 de am în 


Liniile de ADN mitocondrial ale 
şi ale indivizilor din Sima de los Huesos se separă 
de cele ale Neanderthalienilor si oamenilor 


470 000 - 380 000 de ani în 
urma Estimarea genetică a 
separării populaţiei de 
Neanderthalieni de cea de 


-430 000 de ani în urma 54 000 - 48 000 de 
Scheletele din Sima de los ani în urmă 
Huesos si ADN-ul lor arată că Neanderthalienii 
lima Neanderthalienilor evolua şi oamenii 
deja în Europa. moderni se 
200 000 de am în urmă 100 000 = Prezent 
400 000 - 270 000 de ani în urmă Descendenta 49000 - 44 000 de 
denisovanilor siberieni se separă de cea ani În urmă 
a australo-denisovanilor Denisovanii şi 


oamenii moderni 


se încrucişează. 
470 000 - 360 000 de ani în urma 


Data estimată la care liniile de ADN mitocondrial Neanderthalian se separă de cele ale 
oamenilor moderni 


500 000 de am în urma - prezent 


CAPITOLUL 3 


ADN-UL ANCESTRAL 
DESCHIDE 
ZAGAZURILE 


O SURPRIZA VENITA DIN EST 


| n 2008, arheologii ruşi au găsit un os de la 
degetul mic în peştera Denisova din munţii 
Altai, din sudul Siberiei, numită astfel după 
pustnicul rus Denis care a trăit acolo în 
secolul al XVIII-lea. Cartilajele de creştere ale 
osului nu erau închise, fapt care arăta că osul 
provine de la un copil. Vârsta osului nu era 
bine stabilită, deoarece era prea mic pentru a 
fi datat cu radiocarbon şi fusese găsit într-un 
strat de pământ amestecat, care cuprindea 
artefacte aparţinând atât unei perioade mai 
recente de 30 000 de ani, cât şi uneia mai 
veche de 50 000 de ani. Conducătorul 
săpăturilor, Anatoly Derevianko, a considerat 
că posesorul degetului ar fi putut să fie un om 
modern şi proba a fost etichetată ca atare. 
Oare ar fi fost posibil ca posesorul osului să fi 
fost un Neanderthalian, ţinând cont de faptul 
că au fost găsite rămăşiţe Neanderthaliene în 
apropierea peştii? t Derevianko a trimis o 
parte din os lui Svante Paabo, în Germania. 
Echipa lui Paabo, condusă de Johannes 
Krause, a reuşit cu succes să extragă ADN 
mitocondrial din osul din peştera Denisova.? 


Secventa sa era de un tip care nu mai fusese 
întâlnit niciodată înainte, la peste 10 000 de 
oameni moderni Şi 7 probe de 
Neanderthalieni. Există în jur de 200 de 
diferente mutationale care separa ADN-ul 
mitocondrial al oamenilor de astazi de cel al 
Neanderthalienilor. Noul ADN mitocondrial 
din degetul de la Denisova prezenta în jur de 
400 de diferente, atât fata de ADN- ul 
mitocondrial al oamenilor moderni de astazi, 
cat si fata de cel al Neanderthalienilor. 
Bazandu-ne pe rata cu care se acumuleaza 
mutatiile, secventele de ADN mitocondrial de 
la oamenii moderni de astăzi si 
Neanderthalieni se estimează că s-au separat 
acum circa 470 000 - 360 000 de ani.’ 
Numărul de diferente mutationale găsite in 
ADN-ul mitocondrial provenit din osul de la 
Denisova sugerează o separare care ar fi avut 
loc acum aproximativ 800 000 - 1 000 000 de 
ani, lucru care sugerează că osul respectiv ar 
putea să aparţină unui membru al unui grup 
uman arhaic nemaiintalnit până acum.“ 

Identitatea acestei populaţii era totuşi 
neclară. Nu s-au găsit schelete sau unelte 
care să ne ofere vreun reper, aşa cum s-a 
întâmplat în cazul Neanderthalienilor. în 
cazul Neander-thalienilor, descoperirile 
arheologice au fost cele care au motivat 
secventierea genomului. în cazul acestui nou 
grup arhaic, datele genetice au apărut 
primele. 


UN GENOM ÎN CĂUTAREA UNEI FOSILE 


Am aflat prima dată de această populaţie de 


Oameni arhaici, necunoscuta anterior, la 
începutul anului 2010, în timpul unei vizite in 
laboratorul lui Svante Paabo de la Leipzig, 
Germania. Eram acolo in cadrul uneia dintre 
cele trei calatorii anuale pe care le faceam de 
cand ma alaturasem consortiului . înfiinţat de 
Paabo, in 2007, pentru analizarea genomului 
Neanderthalian. intr-o seară, Paabo m-a 
invitat la o berărie şi mi-a spus despre noua 
secvenţă mitocondrială pe care o găsiseră. în 
mod miraculos, degetul de la Denisova s-a 
dovedit a fi una dintre cel mai bine conservate 
probele de ADN ancestral găsite vreodată. în 
timp ce Paabo examinase zeci de probe de 
Neanderthalian pentru a găsi câteva cu un 
conţinut de până la 4% ADN de primate, acest 
os de deget avea aproximativ 70% ADN. 
Paabo şi echipa sa fuseseră deja capabili sa 
obţină mai multe date despre întregul genom 
(nu numai despre ADN-ul mitocondrial) din 
acest mic fragment de deget decât obtinusera 
înainte din probele de Neanderthalieni. M-a 
întrebat dacă aş fi interesat să ajut la 
analizarea datelor. Invitatia de a examina 
genomul denisovan a fost cel mai mare noroc 
din întreaga mea carieră ştiinţifică. 


Genomul mitocondrial sugera că falanga de 
deget din peştera Denisova provenea de la un 
individ care făcuse parte dintr-o populaţie 
umană care s-a separat de strămoşii 
oamenilor moderni si ai Neanderthalienilor, 
înainte ca aceştia din urmă să se fi separat 
între ei. Dar ADN-ul mitocondrial deţine 
numai informaţia întregii linii feminine, o 
mică fracțiune din multele zeci de mii de linii 
care au s 
contribuit la genomul oricărei persoane. 


Pentru a înţelege ce s-a întâmplat cu adevărat 


în istoria unui individ, este incomparabil mai 
valoros să examinezi toate liniile ancestrale 
împreună. în cazul degetului de la Denisova, 
întregul genom a ilustrat o imagine foarte 
diferită de ceea ce cuprindea ADN-ul 
mitocondrial. 

Prima revelaţie, apărută în urma studierii 
întregului genom, a fost aceea că 
Neanderthalienii şi noii oameni din Denisova 
erau mai îndeaproape înrudiţi unii de ceilalţi 
decât era fiecare dintre ei cu oamenii moderni 
- un tipar diferit de ceea ce se observase în 
ADN-ul mitocondrial.” Am estimat, în cele din 
urmă, că separarea dintre populațiile 
ancestrale ale Neanderthalienilor si 
denisovanilor a: 
avut loc acum 470 000 - 380 000 de ani, în 
timp ce separarea dintre populațiile 
ancestrale comune ale acestor grupuri 
arhaice şi oamenii moderni a avut loc acum 
770 000 - 550 000 de ani." Tiparul diferit de 
înrudire evidenţiat de ADN-ul mitocondrial si 

consensul restului genomului nu a 
reprezentat neapărat o contradicţie, deoarece 
momentul din trecut când doi indivizi 
împărtăşesc un strămoş comun în orice 
secţiune a ADN-ului lor este întotdeauna cel 
putin la fel de îndepărtat ca momentul la care 
strămoşii lor s-au separat în populaţii diferite, 
uneori putând fi cu mult mai îndepărtat. Cu 
toate acestea, prin studiul întregului genom 
putem afla când anume s-au separat 
populaţiile, recunoscând că întregul genom 
cuprinde o multitudine imensă de strămoşi, 
astfel ca putem căuta fragmente scurte de 
genom cu o densitate relativ scăzută de 


mutatii, ceea ce reflecta un stramos comun 
care a trait chiar inainte de separarea 
populatiilor. Observatiile noastre au aratat ca 
denisovanii erau veri cu Neanderthalienii, 
dar, in acelasi timp, erau foarte diferiti de 
acestia, separându-se de strămoşii 
Neanderthalienilor înainte ca multe dintre 
trăsăturile Neanderthaliene să apară în 
probele fosile. 

Am avut o dezbatere aprinsă în legătură cu 
denumirea noii populaţii şi am hotărât să 
folosim numele generic  nelatinesc de 
„denisovani”, după numele peşterii în care a 
fost descoperit prima oară, în acelaşi fel în 
care Neanderthalienii sunt numiţi astfel după 
valea Neanderului, din Germania. Această 
decizie i-a deranjat pe unii colegi, care 
înclinau pentru un nume de nouă specie - 
probabil Homo  altaiensis, dupa numele 
munţilor unde este localizată peştera 
Denisova. Homo altaiensis este acum folosit 
într-un muzeu din Novosibirsk, Rusia, 
unde este descrisă descoperirea de la 
Denisova. Noi, geneticienii, totuşi am fost 
rezervaţi în a folosi un nume de specie. Au 
fost multe controverse dacă Neanderthalienii 
constituie o specie separată de oamenii 
moderni, unii experți referindu-se la 
Neanderthalieni ca fiind o specie separată a 
genului Homo (Homo Neanderthalensis), iar 
alţii, ca un subgrup al oamenilor moderni 
(Homo sapiens Neanderthalensis). 
Desemnarea a două grupuri aflate în viaţă ca 
fiind specii distincte se bazează, adesea, pe 
presupunerea că cele două nu se încrucişează 
în practică.” Dar acum cunoaştem faptul ca 


Neanderthalienii s-au incrucisat cu succes cu 
oamenii moderni, în multiple ocazii, ceea ce 
subminează argumentul ca ar fi specii 
distinctive. Datele noastre au arâtat ca 
denisovanii au fost veri cu Neanderthalienii şi 
astfel, daca nu suntem siguri că 
Neanderthalienii ar fi o specie, atunci trebuie 
Sa păstrăm aceeaşi incertitudine şi cu privire 
la considerarea denisovanilor ca fiind o specie 
aparte. Decizia dacă populaţiile dispărute 
sunt suficient de distincte pentru a merita 
încadrarea în specii diferite se ia, în mod 
obişnuit, pe baza formei scheletelor, dar în 
cazul  denisovanilor există foarte puţine 
rămăşiţe fizice, ceea ce reprezintă un motiv în 
plus pentru a fi prudenti. 

Cele cateva ramasite pe care le avem sunt 
derutante. Derevianko şi colegii sai i-au trimis 
lui Paabo o pereche de molari de la Denisova, 
care conţinea ADN mitocondrial strâns înrudit 
cu cel găsit în deget. Aceşti dinţi erau enormi, 
depăşind dimensiunile aproape ale tuturor 
dinţilor consideraţi a fi aparţinut genului 
Homo. Molarii de mari dimensiuni sunt 
considerati a fi o adaptare biologica la o dieta 
care include cantitati mari de plante dure, 
nepregatite termic. inaintea denisovanilor, 
oamenii cei mai apropiaţi de noi, care era 
cunoscuţi ca având dinţi de o asemenea 
dimensiune, erau australopitecinele, care se 
hrăneau în principal cu plante, cum este 
faimoasa „Lucy”, al cărei schelet, datând de 
acum mai bine de 3 000 000 de ani, a fost 
găsit în valea Awash din Etiopia. „Lucy” nu 
folosea unelte şi avea un creier doar cu puţin 
mai mare decât cel al unui cimpanzeu, după 


aplicarea corectiei pentru dimensiunea mai 
redusa a corpului, dar avea mers biped. 
Astfel, putinele informatii scheletale pe care 
le avem confirma ideea ca denisovanii erau 
foarte diferiti comparativ atat cu 
Neanderthalienii, cat si cu oamenii moderni. 


PRINCIPIUL HIBRIDIZARII 


înarmaţi cu secventierea întregului genom, 
am testat daca denisovanii erau mai 
îndeaproape înrudiţi cu unele populaţii umane 
actuale decât cu altele. Acest lucru a condus 
la o surpriză imensă. 

Denisovanii erau, din punct de vedere 
genetic, putin mai apropiaţi de papuasii din 
Noua Guinee decat de oricare alta populatie 
de pe continentul eurasiatic, sugerand ca 
strămoşii papuasilor s-au încrucişat cu 
denisovanii. Si totuşi, distanta dintre peştera 
Denisova şi Noua Guinee este de aproape 9 
000 de kilometri, iar Noua Guinee este, 
desigur, o insulă, separată de continent. 
Climatul din Noua Guinee este, de asemenea, 
în cea mai mare parte, unul tropical, lucru 
cum nu se poate mai diferit de iernile 
naprasnice ale Siberiei, iar acest aspect face 
puţin probabil ca nişte oameni arhaici, care s- 
au adaptat unui mediu, să înflorească în altul. 

Fiind sceptici cu privire la descoperirile 
noastre, am căutat sa găsim explicaţii 
alternative. Era oare posibil ca strâmoşii 
oamenilor moderni să se fi divizat în mai 
multe populaţii cu câteva sute de mii de ani în 
urmă, între care una să fi fost mai 
îndeaproape înrudită cu denisovanii şi să fi 


contribuit mai mult la mostenirea populatiei 
din Noua Guinee decât a contribuit la 
moştenirea celor mai multe dintre celelalte 
populaţiile umane de astăzi? Totuşi, acest 
scenariu ar sugera că afinitatea genetică a 
denisovanilor fata de papuaşii actuali din 
Noua Guinee ar fi datorată unor segmente de 
ADN care au pătruns în descendența 
papuaşilor cu multe sute de mii de ani în 
urmă. în genomurile locuitorilor de astăzi ai 
Noii Guinee am putut măsura dimensiunea 
segmentelor arhaice intacte şi am găsit că 
cele înrudite cu  denisovanii erau cu 
aproximativ 12% mai lungi decât cele înrudite 
cu Neanderthalienii, sugerând că segmentele 
de origine denisovană fuseseră introduse mult 
mai recent. 

De îndată ce populaţiile arhaice se amestecă 
cu cele moderne, segmentele de ADN 
provenite de la oamenii arhaici sunt 
fragmentate printr-un proces de recombinare, 
combinându-se cu cele ale oamenilor moderni 
cu o rată de una sau două îmbinări / 
cromozom / generaţie. Aşa cum am discutat în 
capitolul doi, lungimea segmentelor provenite 
de la  Neanderthalieni corespunde unui 
amestec care s-a petrecut acum 44 000 - 49 
000 de ani.” Considerând cu cât de mult mai 
lungi sunt segmentele denisovane fata de cele 
Neander-thaliene, in genomul oamenilor din 
Noua Guinee, am putut concluziona ca 
încrucişarea dintre denisovani si strămoşii 


papuaşilor a avut loc acum 59 000 - 44 000 
de ani.!9 

Ce procent din genomul papuaşilor din 
Noua Guinee derivă din genomul 


denisovanilor? Masurand cat de puternice 
sunt dovezile genetice ale unei descendente 
arhaice în Noua Guinee, comparativ cu cele 
prezente la ceilalţi non-africani, am estimat că 
aproximativ 3 până la 6% din zestrea genetică 
a papuaşilor provine de la denisovani. O 
valoare cu mult peste cea de 2%, a moştenirii 
provenite de la Neanderthalieni. Astfel, per 
total, între 5 şi 8% din genomul papuaşilor 
provine de la oamenii arhaici. Aceasta este 
cea mai mare contribuţie, cunoscută până 
astăzi, a oamenilor arhaici la zestrea genetică 
a unei populaţii umane din prezent. 

Descoperirea denisovanilor a dovedit ca 
încrucişările dintre oamenii arhaici si cei 
moderni, din cursul migraţiei oamenilor 
moderni din Africa şi din Orientul Apropiat, 
nu erau un eveniment neobişnuit. Până acum, 
a fost secventiat ADN-ul de la două populaţii 
arhaice - Neanderthalienii şi denisovanii - şi, 
în ambele cazuri, datele au permis 
evidenţierea hibridizarilor dintre oamenii 
moderni si cei arhaici, necunoscute anterior. 
Nu as fi surprins dacă ADN-ul de la 
următoarea nouă descoperire a unei populaţii 
arhaice ar evidenția, de asemenea, si alte 
hibridizări necunoscute înainte. 


Proportia de moştenire Neanderthaliana la oamenii 

Figura 10. Proportiile aproximative de descendență 
Neanderthaliana (stânga) si denisovana (dreapta) in 
populațiile umane reprezentative din zilele noastre, ca 
o fracțiune din numărul maxim detectat în oricare grup 
de astăzi. În prezent, zestrea denisovană este 
concentrată in estul Liniei Huxley, o porţiune de ape de 
mare adâncime, care a separat intotdeauna continentul 
asiatic de Australia şi Noua Guinee, chiar şi în epocile 
glaciatiilor, când nivelul mărilor era mai coborât. 


Proportia de mostenire denisovana la oamenii de 
astăzi 

INCALCAREA LINIEI HUXLEY 


Data fiind distanta imensa dintre Siberia si 
Noua J 
Guinee, unde anume ar fi avut loc 


încrucişarea dintre denisovani şi strămoşii 
papuasilor? 

Prima noastra presupunere a fost că 
încrucişarea sa întâmplat pe continentul 
asiatic, probabil în India sau în Asia Centrală, 
pe o cale de migraţie plauzibilă a oamenilor, 
din Africa până în Noua Guinee. Dacă aşa s-a 
întâmplat, lipsa unei mosteniri provenite de la 
denisovani în estul sau în sudul Asiei ar putea 
fi explicată prin valurile ulterioare de 
expansiune din partea oamenilor moderni, 
fără moştenire denisovană, care au înlocuit 
populaţiile cu moştenire denisovană. Faptul 
că aceste migrații ulterioare nu au contribuit 
prea mult la ADN-ul papuasilor de astăzi ar 
putea explica proporţia relativ mare de 
moştenire denisovană în populaţiile din Noua 
Guinee din prezent. 

O primă privire asupra distribuției 
moştenirii denisovane la oamenii moderni din 
prezent părea să susţină această idee. Am 
colectat ADN de la oamenii de astăzi, din 
insulele din sud-vestul Pacificului, din estul 
Asiei, sudul Asiei si Australia si am estimat 
cât ’ J f 
de mult ADN de origine denisovana contine. 
Cea mai mare cantitate de ADN de acest gen 
am identificat-o la populatiile indigene din 
insulele de dincolo de sud-estul Asiei, in 
special în Filipine şi în insulele de foarte mari 
dimensiuni, Noua Guinee şi Australia (prin 
cuvântul ,indigen” ma refer la persoanele 


care erau stabilite în aceste locuri înaintea 
mişcărilor populationale asociate răspândirii 
agriculturii).!! Aceste populaţii se găsesc, în 
mare parte, la est de Linia Huxley, o graniţă 
naturală care separă Noua Guinee, Australia 
şi Filipinele de părţile vestice ale 

Indoneziei si ale teritoriului asiatic 


continental, t 
Această linie a fost descrisă de naturalistul 


britanic Alfred Russel Wallace şi adaptată de 
contemporanul sau, biologul Thomas Henry 
Huxley, pentru a sublinia diferentele dintre 
animalele care traiesc de cele doua parti ale 
acestei linii care marcheaza, de exemplu, 
granita dintre mamiferele placentare din vest 
şi marsupialele din est. Ea corespunde 
zonelor foarte adanci ale oceanului care au 
reprezentat bariere geografice în calea 
trecerii animalelor şi plantelor, chiar şi în 
perioadele glaciatiilor, când nivelul mării era 
cu până la 100 de metri mai scăzut. Este 
remarcabil faptul că oamenii moderni de 
acum 50 000 de ani au reuşit să treacă de 
această barieră. Aceşti pionieri au traversat 
bariera, dar probabil ca a fost o acţiune 
dificilă. Oamenii moderni, cu moştenire 
genetică denisovana, care traiau la est de 
Linia Huxley - strāmoşii populațiilor de 
papuasi, australieni si filipinezi pe care le-am 
gāsit sunt grupurile cu cea mai mare 
proporție de ADN denisovan de astazi -, 
probabil cā au fost protejați, de aceeaşi 
bariera, fata de migrațiile ulterioare dinspre 
Asia, la fel ca animalele cu care împărțeau 
teritoriul. 

Dar o privire mai atentā sugerează cā 


amestecul de populaţii în inima Asiei nu este 
o explicaţie atât de simplă precum ar putea să 
pară. Cu toate că unele populaţii situate în 
estul Liniei Huxley au cantităţi mari de 
moştenire denisovana, situaţia este foarte 
diferită în vest. Cel mai remarcabil este faptul 
că, indigenii vânător-culegători din Insula 
Andaman, de dincolo de coastele Indiei şi 
Sumatrei, ca şi indigenii vânător-culegători 
din Peninsula Malaieză a Asiei de Sud-Est, 
descind din linii la fel de divergente ca şi 
indigenii din Noua Guinee şi Australia şi 
totuşi nu au multe urme ale moştenirii 
denisovane. Nu există, de asemenea, dovezi 
ale prezenţei unei moşteniri denisovane în 
datele oferite de întregul genom al omului din 
peştera Tianyuan, de lângă Beijing, China, 
vechi de aproximativ 40 000 de ani, care a 
fost secventiat câţiva ani mai târziu de Păăbo 
si 

cercetătorii din laboratorul său.'* Dacă 
încrucişarea ar fi avut loc în interiorul 
continentului asiatic, iar oamenii moderni 
care deţineau o moştenire 


denisovană s-ar fi răspândit peste tot, multe 
populații din aceasta regiune geografică, ca si 
oamenii stravechi din estul Asiei, ar fi fost de 
aşteptat ca dețină o incarcatura genetică 
denisovana asemănătoare celei întâlnite în 
Noua Guinee. Dar nu asta este ceea ce am 
observat. 

Cea mai simpla explicație în legatura cu 
fractiunile mari de mostenire de tip 
denisovan, în insulele din afara extremității 
sud-estice a Asiei si din Noua 


3 J 


Guinee si Australia, ar fi producerea 


încrucişărilor undeva în apropierea insulelor - 
chiar pe insulele respective sau în teritoriul 
continental din sud-estul Asiei dar în orice caz 
într-o regiune tropicală, foarte îndepărtată de 
peştera Denisova. Cu toate acestea, 
antropologul Yousuke Kaifu a subliniat, într- o 
prezentare la care am participat şi eu în 2011, 
că ipoteza amestecului cu denisovani în 
apropierea insulelor este dificil de susţinut în 
lipsa artefactelor arheologice din regiune, 
care ar fi putut în mod plauzibil să reflecte 
prezenţa unor veri cu creiere mari al 
Neanderthalienilor si ai oamenilor moderni. 


Kaifu a subliniat că, în regiunea respectivă, 
până în prezent nu au fost descoperite 
schelete cu cranii mari din acea perioadă. 
Acest lucru mă face să mă gândesc că este 
mai posibil ca încrucişarea să se fi petrecut în 
sudul Chinei sau în sud-estul Asiei 
continentale. Există ramasite de oameni 
arhaici în ; 


Dali, provincia Shaanxi din China nord- 
centrală, în Jinniushan din Lia-oning, situat în 
partea nord-estică a Chinei şi în Maba, din 
Guangdong, sud-estul Chinei, toate datând de 
acum aproximativ 200 000 de ani. Aceste 
fragmente scheletice se potrivesc cu cele ale 
denisovanilor. Un om arhaic din Narmada, din 
centrul Indiei, datează de acum aproximativ 
75 000 de ani. Regulamentele 
guvernamentale din China şi India complică 
exportul de material scheletic, dar sau 
infiintat acum, in China, laboratoare de prima 
clasă, specializate in studiul ADN-ului 
ancestral şi încep să fie înfiinţate şi în India. 
ADN-ul din aceste probe ar putea să aducă 
descoperiri extraordinare. 


SĂ FACEM CUNOȘTINȚĂ CU AUSTRALO- 


DENISOVANII 


în timp ce  Neanderthalienii care au 
participat la încrucişări erau rude apropiate 
cu cei de la care am obţinut probele pe care 
le-am secventiat, oamenii arhaici care s-au 
încrucişat cu strămoşii papuaşilor nu erau 
rude apropiate cu denisovanii din Siberia. 
Când am examinat genomurile oamenilor de 
astăzi din Noua Guinee si Australia si am 
calculat numărul . 
diferentelor de litere ADN între ei si 
denisovanii siberieni, pentru a estima dacă 
strămoşii lor s-au separat dintr-o populaţie 
parentală comună, am descoperit că, peste tot 
în genom, numărul de diferenţe a fost cel 
putin egal cu ceea ce ar fi de aşteptat de lao 
populaţie a cărei separare s-ar fi produs acum 
400 000 - 280 000 de ani.!* Asta însemna ca 
strămoşii denisovanilor siberieni s-au separat 
de linia denisovană care a contribuit la 
moştenirea papuaşilor din Noua Guinee la 
două treimi de timp de momentul separării 
strămoşilor denisovani de cei al 
Neanderthalienilor. 


în lumina acestei relaţii îndepărtate, cele 
două grupuri au dobândit, probabil, adaptări 
diferite, care ar putea explica cum de au 
putut să reziste în climate atât de diferite. 
Data fiind extraordinara diversitate a 
denisovanllor - cu o separare de mult mai 
lungă durată între populaţiile lor decât există 
între grupurile de oameni din prezent - este 
logic să ne gândim la ei ca fiind o categorie 
largă de oameni, dintre care o ramură a 
devenit stramosul populaţiei arhaice care s-a 


amestecat cu papuasii şi o alta a dat naştere 
denisovanllor siberieni. Cel mai probabil că 
au mai existat şi alte populaţii denisovane pe 
care nu le-am descoperit încă. Poate că am 
putea chiar să considerăm Neanderthalienii 
ca fiind parte a acestei largi familii 
denisovane. 

Nu am dat niciodată o denumire specială 
populaţiei înrudite cu denisovanii, care s-a 
încrucişat cu oamenii moderni care au migrat 
în insulele de dincolo de sud-estul Asiei, dar 
îmi place să-i numesc „australo-denisovani”, 
pentru a sublinia probabila lor distribuţie 
geografică sudică. Antropologul Chris 
Stringer preferă denumirea de „denisovani 
Sunda”, după masa de pământ care lega cele 
mai multe insule indoneziene de partea 
continentală sud-est asiatică.!* Dar acesta nu 
ar fi un nume potrivit dacă încrucişarea s-a 
produs acolo unde se află, astăzi, Asia de Sud- 
Est continentală, China sau India. 

Este tentant sa gândim că  australo- 
denisovanii, denisovanii şi Neanderthalienii 
descind din primele populaţii de Homo 
erectus care s-au răspândit în afara Africii şi 
că oamenii moderni provin din populaţiile de 
Homo erectus care au rămas în Africa, dar ar 
fi greşit. Cele mai vechi schelete de Homo 
erectus din afara Africii au fost găsite la 
Dmanisi, în Georgia, având o vârstă de 
aproximativ 1 800 000 de ani, şi în insula 
Java, din Indonezia, datând cam din aceeaşi 
perioadă. Dacă Homo erectus din prima 
radiaţie care a părăsit Africa era stramosul 
denisovanilor şi Neanderthalienilor, atunci 
separarea acestor populaţii de oamenii 


moderni ar trebui sa fie cel putin la fel de 
veche ca si răspândirea în Eurasia - mult prea 
îndepărtată în timp pentru a se potrivi cu 
observaţiile genetice. Datele genetice 
sugerează o dată de separare plasată acum 
770 000 - 550 OOO de ani, prea recentă 
pentru a fi concordanta cu o separare de 
acum 1 800 000 de ani a populatiei. 

Exista totusi, printre probele fosile, un 
candidat la pozitia de stramos din perioada 
potrivita, datand cu mult dupa migratia lui 
Homo erectus afara din Africa, dar si dupa 
migratia lui Homo sapiens. Un schelet cu un 
craniu mare, găsit lângă Heidelberg, 
Germania, în 1907, şi datat ca având o vârstă 
de aproximativ 600 000 de anit”, aparţinea, în 
mod credibil, unei specii de strâmoşi ai 
oamenilor moderni si ai 


Neanderthalienilor’® si, implicit, şi ai 
denisovanilor. Homo heidelbergensis este 
adesea considerat a fi o specie atat vest- 
eurasiatica, cat si africana, dar nu şi est- 
asiatică. Cu toate acestea, dovezile genetice 
provenite de la australo-denisovani arată că 
este posibil ca linia Homo heidelbergensis sa 
se fi stabilit cu foarte mult timp in urma si In 
estul Eurasiei. Una dintre implicaţiile 
profunde ale descoperirii denisovanilor a fost 
aceea că estul Eurasiei reprezintă o scenă 
centrală a evoluţiei umane, iar nu una 
secundară, aşa cum afirmă deseori 
occidentalii. 

Avem acum acces la informaţii la nivel de 
genom provenite de la patru populaţii umane 
foarte divergente, care aveau, toate, un creier 
de mari dimensiuni si care încă mai trăiau 


acum 70 000 de ani. Aceste populaţii sunt 
oamenii moderni, Neanderthalienii, 
denisovanii siberieni şi australo- denisovanii. 
Acestora trebuie să le adaugam micii oameni 
din insula Flores, Indonezia - „hobiţii”, care 
este posibil să fi provenit din Homo erectus 
timpuriu ai căror descendenţi au ajuns în 
insula Flores acum mai bine de 700 000 de 
ani si au rămas izolaţi acolo din cauza apelor 
adânci.!” Aceste cinci grupuri de oameni şi, 
probabil, multe alte grupuri care nu au fost 
încă descoperite şi care au trăit în acele 
vremuri erau separate, unele de altele, de 
sute de mii de ani de evoluţie. Această 
perioadă este mai mare decât intervalul de 
timp de când s-au separat cele mai îndepărtat 
înrudite linii umane de astăzi - de exemplu, 
aceea reprezentată de vânător-culegătorii san 
din sudul Africii faţă de toate celelalte 
populaţii. Acum 70 000 de ani, lumea era 
populată de forme umane foarte diverse, iar 
noi avem genomuri de la un număr crescând 
de astfel de linii, fapt care ne permite sa ne 
întoarcem privirea către un timp în care 
omenirea era mult mai schimbătoare decât 
este astăzi. 


CUM I-AU AJUTAT ÎNTÂLNIRILE CU 
OAMENII ARHAICI PE OAMENII MODERNI 


Care este moştenirea biologică a încrucişării 
dintre oamenii moderni si denisovani? Cea 
mai mare proporţie a moştenirii provenite de 
la denisovani în vreo populaţie de astăzi se 
întâlneşte la locuitorii din Noua Guinee, la 
australieni şi la oamenii la a căror moştenire 
au contribuit aceştia.!* Cu toate acestea, 


odata ce am obtinut date mai bune si am 
folosit . ; 

tehnici mai precise, am descoperit cā existā o 
oarecare moştenire de origine denisovana, 
chiar daca mult mai redusa, si la indivizii care 
trăiesc pe continentul asiatic, iar acest 
teritoriu continental este locul de unde avem 
un indicator cu privire la efectele biologice. 


Mostenirea denisovana a est-asiaticilor 
reprezinta aproximativ a 25-a parte din ceea 
ce gasim in cazul indivizilor din Noua Guinee 
- adica aproximativ 0,2% din genomul est- 
asiaticilor şi creşte pana la 0,3 - 0,6% in 
unele parti din sudul Asiei.*? Nu am reuşit 
încă sa determinăm daca moştenirea 
denisovana a 


oamenilor moderni din Asia continentala si 
din insulele din sud-estul Asiei provine de la 
aceeasi populatie arhaica sau de la populatii 
diferite. Daca mostenirea provine din surse 
foarte diferite, atunci ar însemna ca am 
surprins încă un moment de încrucişare a 
oamenilor arhaici cu cei moderni. Dar 
indiferent de originea sa,  încrucişarea 
denisovană a fost semnificativă din punct de 
vedere biologic. 

Una dintre cele mai şocante descoperiri 
genomice din ultimii câţiva ani este o mutație 
a unei gene care este activă în hematii şi care 
permite persoanelor care trăiesc la marile 
altitudini din Tibet să supravieţuiască in 
mediul lor sărac în oxigen. Rasmus Nielsen şi 
colegii săi au arătat că segmentul de ADN în 
care apare această mutație se potriveşte mult 
mai îndeaproape cu genomul denisovanllor 


Siberieni decat cu genomul 
Neanderthalienilor sau al africanilor de 
astăzi.?! Acest lucru sugerează ca este posibil 
ca unele rude ale denisovanilor din Asia 
continentală să fi prezentat o adaptare la 
altitudini mari, pe care strămoşii tibetanilor 
să o fi moştenit prin intermediul încrucişărilor 
cu denisovanii. Dovezile arheologice arată că 
primii locuitori ai platoului înalt al Tibetului 
au început să trăiască acolo sezonier, cam de 
acum 11 000 de ani, şi ca ocupaţia principală 
bazată pe agricultură a început acum 3 600 
de ani.” Este posibil ca mutatia să fi crescut 
rapid ca frecvenţă numai după acest moment, 
o predictie care va putea fi testată direct prin 
studiul ADN-ului tibetanilor stravechi. 

încrucişarea cu Neanderthalienii i-a ajutat 
pe oamenii moderni sâ se adapteze la medii 
noi, la fel ca si încrucişarea cu denisovanii. 
Atât noi, cât si alti geneticieni, am arătat că, 
la nivelul genelor asociate cu biologia 
proteinelor de keratină, europenii de astăzi şi 
est-asiaticii au moştenit, în medie, mult mai 
mult material genetic Neanderthalian, decât 
în cazul celor mai multe alte grupuri de 
gene.” Acest lucru sugerează că versiuni ale 
genelor asociate cu biologia proteinelor de 
keratină purtate de Neanderthalieni au fost 
păstrate la  non-africani, sub presiunea 
selecţiei naturale, probabil pentru că această 
keratină este un ingredient esenţial al pielii şi 
părului, care sunt importante pentru protecţia 
faţă de condiţiile de mediu din regiunile reci, 
asemenea celora în care sau deplasat oamenii 
moderni şi la care Neanderthalienii erau deja 
adaptati. 


OAMENII SUPER-ARHAICI 


Dat fiind ca Neanderthalienii si denisovanii 
sunt 
mai apropiaţi genetic între ei decât sunt 
oricare dintre ei fata de oamenii moderni, ar 
fi logic sa ne aşteptăm ca ei să fie înrudiţi 
echidistant cu populatiile actuale care nu au 
primit vreo mostenire genetica de la niciuna 
dintre aceste populatii arhaice - respectiv cu 
africanii subsaharieni. Si totuşi, am 
descoperit că africanii subsaharieni sunt uşor 
mai îndeaproape înrudiţi cu Neanderthalienii 
decât cu denisovanii.** Acest lucru pare să 
reflecte un alt exemplu de încrucişare de care 
nu am avut cunoştinţă. Tiparul pe care l-am 
observat ar putea fi explicat numai prin 
încrucişarea denisovanilor cu o altă populaţie 
încă necunoscută şi profund divergentă - una 
de la care africanii si Neanderthalienii au 
putin ADN sau chiar deloc si care s-a separat 
de stramosii comuni ai oamenilor moderni, 
Neanderthalieni si denisovani, cu mult Inainte 
de separarea acestora unii de altii. 

Dovadă a existentei unei contribuții 
genetice arhaice, necunoscute, la genomul 
denisovanilor este faptul că, în locaţii ale 
genomului în care toţi africanii împărtăşesc 
mutatii, aceste mutații sunt întâlnite mult mai 
frecvent la  Neanderthalieni decât la 
denisovani. Deoarece acestea sunt mutații 
prezente la toţi africanii, este evident că au 
apărut cu mult timp în urmă, deoarece, la 
oameni, durează, de obicei, 1 000 000 de ani 
sau mai mult pentru ca o nouă mutație, 
nedeterminată de selecţia naturală, să se 
răspândească în populaţie şi să atingă o 


frecventa de 100%. Singurul mod prin care se 
poate explica faptul ca denisovanii nu 
împărtăşesc si ei aceste mutatii este daca 
stramosii denisovanilor s-au imperecheat cu o 
populaţie divergentă fata de denisovani, 
Neanderthalieni si oamenii moderni, cu atat 
de mult timp in urmă, încât aproape toţi 
oamenii moderni deţin aceasta noua mutatie. 


Examinând  mutaţiile care apar cu o 
frecvenţă de 100% la africanii de astazi si 
măsurând rata cu mult mai mare cu care se 
potrivesc cu genomul Neanderthalienilor 
decât cu cel al denisovanilor, am estimat că 
populaţia arhaică necunoscută care s-a 
încrucişat cu denisovanii s-a separat de linia 
care conducea la oamenii moderni acum 1 
400 000 - 900 000 de ani si ca această 
populaţie arhaică necunoscută a contribuit cu 
cel putin 3 - 6% la zestrea denisovana. Datele 
sunt nesigure, deoarece cunoştinţele noastre 
despre rata mutatiilor umane sunt limitate. 
Totuşi, chiar şi cu această incertitudine legată 
de rata mutatiilor, putem estima date relative 
cu destula acuratete si putem sa avem 
încredere ca aceasta populaţie umană, 
neconsiderată anterior, s-a desprins cam cu 
de două ori mai mult timp în urmă decât s-au 
desprins denisovanii,  Neanderthalienii şi 
oamenii moderni. Mă gândesc la acest grup 
ca la nişte oameni „super-arhaici”, deoarece 
reprezintă o desprindere mult mai radicală 
decât denisovanii. Ei sunt ceea ce eu numesc 
„populaţii fantomă”, o populaţie despre care 
nu avem informaţii directe, dar a cărei 
existenţă poate fi detectată din contribuţiile 
genetice la oamenii de mai târziu. 


EURASIA CA INCUBATOR AL EVOLUTIEI 
UMANE 


Dintr-o combinare a datelor arheologice şi 
genetice putem să fim siguri că, în ultimii 2 
000 000 de ani, au avut loc cel puţin patru 
separări populationale majore, implicând 
descendentele de oameni moderni si arhaici. 


Dovezile scheletice arată ca prima mare 
răspândire a oamenilor în Eurasia a avut loc 
acum cel puţin 1 800 000 de ani, aducându-l 
pe Homo erectus din Africa. Datele genetice 
sugerează că o a doua ramură s-a desprins 
din aceea care a condus la oamenii moderni, 
acum 1 400 000 - 900 000 de ani, dând 
naştere unui grup super-arhaic despre a cărui 
existenţă avem cunoştinţă prin amestecul său 
cu stramosii denisovanllor şi care este 
plauzibil să considerăm că ar fi contribuit la 
secvențele foarte 

J 
divergente ale ADN-ului mitocondrial, care 
împărtăşeşte un stramos comun atât cu 
Neanderthalienii, cât şi cu oamenii moderni 
din respectiva perioadă. Genetica mai 
sugerează o a treia separare majoră care ar fi 
avut loc acum 770 000 - 550 000 de ani, când 
strămoşii oamenilor moderni sau separat de 
cei ai denisovanilor şi ai Neanderthalienilor, 
urmată de separarea denisovanilor de 
Neanderthalieni, acum 470 000 - 380 000 de 
ani. 


Aceste date genetice depi de estimăril 
rater mutatitor Si se vor PRS atuncl cand 
aceste : 


estimari vor fi mai precise. Este usor sa fii 
ademenit de încercarea de a stabili corelaţii 
clare între datele genetice şi dovezile 


arheologice, pentru ca apoi sa trebuiasca sa 
schimbi datele, atunci cand apare o noua 
estimare genetică a ratei de apariţie a unei 
noi mutații, fapt care conduce la dărâmarea 
întregului edificiu intelectual. Totuşi, ordinea 
acestor separări şi elementele distinctive ale 
populațiilor pot fi bine determinate cu 
ajutorul geneticii. 

Ideea comună este aceea că toate aceste 
patru separări corespund populațiilor 
ancestrale din Africa, care s-au răspândit în 
Eurasia. Dar este oare neapărat nevoie ca 
acesta să fie adevărul? 

Argumentul că oamenii moderni au pornit 
din Africa provine din observaţia ca ramurile 
cele mai profund divergente ale oamenilor 
care trăiesc în prezent sunt mult mai puternic 
reprezentate la vânător-culegătorii africani 
(precum populaţia san din sudul Africii şi 
pigmeii din centrul Africii). Cele mai vechi 
rămăşiţe de oameni cu trăsături moderne 


anatomic se găsesc, de asemenea, în Africa şi 
datează de acum aproximativ 300 000 de ani. 
Totuşi, comparatiile genetice între populaţiile 
umane de astăzi, care indică o origine în 
Africa, pot dovedi numai structura populaţiei 
care a apărut în ultimele 200 000 de ani, 
intervalul de timp in care s-a produs 
diversificarea strămoşilor populațiilor 
prezente. Având la dispoziţie datele despre 
ADN-ul ancestral, ne confruntăm cu 
observaţia că, din cele patru cele mai 
profunde descendente umane de la care avem 
date ADN, cele mai ramificate trei dintre ele 
sunt reprezentate numai în specimenele 
umane descoperite în Eurasia: 


Neanderthalienii, denisovanii si populatia 
,super-arhaica” care a lăsat urme printre 
denisovanii siberieni. 

în parte, motivul pentru care detectam cele 
mai vechi ramificații la eurasiatici poate fi 
datorat fenomenului pe care oamenii de 
Stiinta il numesc „prejudecata culegerii 
datelor”: faptul că aproape toate studiile pe 
ADN-ul ancestral s-au făcut în Eurasia, iar nu 
în Africa, astfel încât aici au fost descoperite 
noile genealogii. Probabil ca, dacă am fi avut 
la fel de multe probe de ADN arhaic ancestral 
din Africa, aşa cum avem din Eurasia, am fi 
descoperit acolo descendente care s-au 
separat de oamenii moderni si de 
Neanderthalieni chiar cu mai multă vreme în 
urmă decât super-arhaicii. 

Dar o altă posibilitate sugerează că 
populaţiile ancestrale ale oamenilor moderni, 
Neanderthalienilor si denisovanilor au trait 
într- adevăr în Eurasia, descinzând dintr-o 
populaţie originară de Homo erectus care a 
plecat din Africa. Conform acestui scenariu, 
au existat migrații ulterioare înapoi din 
Eurasia in Africa, migrații care au furnizat 
întemeietorii primari ai unei populaţii care, 
mai apoi, a evoluat în oamenii moderni. 
Atractivitatea acestei teorii este economia ei: 
necesită o mişcare majoră în minus între 
Africa şi Eurasia pentru explicarea datelor. 
Populaţia super-arhaica si populaţiile 
ancestrale ale oamenilor moderni, 
denisovanilor şi Neanderthalienilor ar fi putut 
să apară toate în Eurasia, fără a mai necesita 
alte două migrații majore, afară din Africa, 
atâta vreme cât ar fi existat o singură 


migratie mai tarzie inapoi In Africa, pentru a 
stabili o moştenire comună cu oamenii 
moderni de acolo. 


Un scenariu plauzibil în care strămoşii oamenilor moderni 
nu au trăit întotdeauna în Africa 


e Dovezi provenite O Dovezi provenite 
din date arheologice din datele genetice 
Teoria convenţională: Strămoşii Un scenariu alternativ plauzibil 

Figura 11. Este posibil ca strămoşii oamenilor 
moderni să fi locuit timp de sute de mii de ani în afara 
A fricii? Modelele convenționale considera ca strămoşii 
oamenilor au evoluat, tot timpul, numai în Africa. 
Pentru a explica datele actuale genetice şi arheologice, 
a fost nevoie de minimum patru migrații afară din 
Africa. Totuşi, dacă strămoşii nostri au trait in afara 
Africii, de acum mai mult de 1 800 OOO de ani până 
acum 300 000 de ani, atunci ar fi nevoie de numai trei 
migrații majore. 

Argumentul că această explicaţie se bazează 
pe mai puţine presupuneri, deci e mai 
„economică”, nu reprezintă însă o dovadă în 
sine. Dar ideea mai importantă este că 


dovezile diferitelor descendente şi hibridizari 


Da Pama M 


ar trebui sa  zdruncine convingerea, 
considerată de multi oameni a fi indiscutabila, 
ca Africa a fost epicentrul tuturor 
evenimentelor majore din evoluţia omului. 
Este cert, pe baza probelor scheletice, că 
Africa a jucat un rol central în evoluţia 
noastră, înainte de acum 2 000 000 de ani, 
aşa după cum ştiam de când s-au descoperit 
antropoidele bipede care au trăit în Africa cu 
milioane de ani înaintea lui Homo. 
Cunoaştem, de asemenea, în baza scheletelor 
de oameni cu trăsături moderne anatomic, de 
acum aproximativ 300 000 de ani, şi a 
dovezilor genetice ale dispersării lor, în 
ultimii 50 000 de ani, afară din Africa şi din 
Orientul Apropiat, ca Africa a jucat un rol 
central în apariția oamenilor moderni 
anatomic. Dar ce putem spune despre 
perioada intermediara cuprinsă între acum 2 
000 000 de ani şi acum 300 000 de ani? în 
mare parte a acestui interval de timp, 
scheletele umane provenite din Africa nu 
sunt, in mod evident, mai îndeaproape 
înrudite cu oamenii moderni decât scheletele 
din Eurasia.” Având în vedere ca acum mai 
bine de 2 000 000 de ani descendenta noastrā 
s-a aflat in Africa si ca se găsea acolo si acum 
aproximativ 300 000 de ani, a existat 
tendința, in ultimele două decenii, de a se 
considera ca stramosii nostri trebuie sā se fi 
aflat 


in Africa in tot acest timp. Dar Eurasia este 
un supercontinent bogat si variat si nu exista 
motive fundamentale pentru care stramosii 
care au condus la aparitia oamenilor moderni 
să nu fi stat acolo o perioadă importantă de 


timp, Inainte de a reveni in Africa. 

Dovezile genetice ca stramosii oamenilor 
moderni ar fi putut sa petreaca o parte 
substantiala a istoriei lor evolutive in Eurasia 
sunt, In fapt, concordante cu o teorie lansata 
de Maria Martinon-Torres si Robin Dennell.*° 
Punctul lor de vedere este unul minoritar in 
domeniul arheologiei si antropologiei, dar 
unul respectat. Ei sustin ca oamenii pe care-i 
numesc Homo antecessor, descoperiri in 
Atapuerca, Spania si care dateaza de acum 
aproximativ 1 000 000 de ani, prezintă un 
amestec de trăsături care indică faptul ca 
provin dintr-o populaţie strabuna oamenilor 
moderni si Neander-thalienilor. Aceasta este 
o dată foarte îndepărtată la care populaţia 
strabuna a oamenilor 
moderni/Neanderthalienilor sa fi existat în 
Eurasia. Multi dintre cei care cred că 
Neanderthalienii din f 
Europa au descins dintr-o ramura a populatiei 
ancestrale, care a migrat in afara Africii, 
presupun ca stramosii ambelor populatii se 
aflau inca in Africa în acel moment. 
Combinând aceasta dovadă cu analiza 
arheologică a tipurilor de unelte, Martinon- 
Torres şi Dennell susţin posibilitatea unei 
existente continue în Eurasia, de acum cel 
putin 1 400 000 de ani si pana la apariţia 
celui mai recent stramos comun al oamenilor 
moderni si al Neanderthalienilor, de acum 
mai putin de 800 000 de ani, moment in care 
una dintre linii a migrat inapoi in Africa 
devenind linia din care au evoluat oamenii 
moderni.*’ Teoria lui Martinon-Torres şi 
Dennell a devenit mai plauzibilă în lumina 
noilor dovezi genetice. 


Parte a scenariului ,afara din Africa” este 
ideea simplificata ca Africa - In special estul 
Africii - a fost dintotdeauna leagănul 
diversitatii umane si locul unde au aparut 
inovațiile, iar restul lumii este doar 
receptacolul inert al evolutiei. Dar exista oare 
suficiente motive pentru care sa credem că 
toate evenimentele-cheie ale evolutiei umane 
au avut loc. 


în aceeaşi regiune a lumii? Datele genetice 
arată că multe grupuri de oameni arhaici au 
populat Eurasia si ca unele dintre acestea s- 
au încrucişat cu oamenii ] 


moderni. Acest lucru ne obligă să ne întrebăm 
de ce direcţia migraţiei ar fi trebuit să fie 
întotdeauna doar în sensul ieşirii din Africa 
spre Eurasia, şi daca nu este posibil ca 
lucrurile să se fi petrecut, uneori, şi invers. 


CEL MAI VECHI ADN DESCOPERIT PÂNĂ 
ACUM 


La începutul anului 2014, Matthias Meyer, 
Svante Paabo şi colegii lor din Leipzig au 
crescut cu un factor de aproximativ patru 
recordul celui mai vechi ADN uman obtinut, 
secventiind ADN-ul mitocondrial al unui 
individ de Homo heidelbergensis, vechi de 
peste 400 000 de ani, din sistemul de peşteri 
Sima de los Huesos din Spania, unde au fost 
găsiţi, pe fundul unei galerii adânci de 13 
metri, 28 de oameni străvechi.?* Scheletele 
din Sima aveau trăsături de Neanderthalieni 
timpurii, iar arheologii care au făcut 
săpăturile le-au considerat ca aparţinând 
liniei care duce la Neanderthalieni, după 
separarea de strămoşii oamenilor moderni. La 
doi ani dupa ce Meyer si Paabo au publicat 


datele despre ADN-ul mitocondrial de la Sima 
de los Huesos, au publicat si datele la nivel de 
genom.** Analizele lor au confirmat nu numai 
că oamenii de la Sima aparţineau liniei 
Neanderthaliene, dar au mers mai departe, 
arătând că oamenii de la Sima erau mai 
îndeaproape înrudiţi de Neanderthalieni 
decât de denisovani. Aceste rezultate au adus 
dovezi directe ale faptului că strămoşii 
Neanderthalienilor evoluau deja în Europa, cu 
cel puţin 400 000 de ani în urmă, şi că 
separarea liniilor Neanderthaliene de cele 
denisovane începuse deja la acea dată. 


Dar rezultatele de la Sima erau, de 
asemenea, derutante: genomul mitocondrial 
al oamenilor de la Sima era mai strâns înrudit 
cu cel al denisovanilor decât cu cel al 
Neanderthalienilor, contrar datelor la nivel de 
genom care indicau o mai strânsă legătură cu 
Neanderthalienii.* Dacă ar fi existat numai o 
singură discrepanta între înrudirile medii 
măsurate în întregul genom şi înrudirile de la 
nivelul ADN-ului mitocondrial, am fi putut 
crede ca este vorba de o fluctuatie statistică. 
Dar există două discrepanțe în privinţa 
înrudirilor genetice: faptul că individul de la 
Sima de los Huesos avea ADN mitocondrial de 
tip denisovan, în ciuda faptului ca era mai 
apropiat de  Neanderthalieni prin restul 
genomului, şi faptul ca individul denisovan 
siberian avea ADN mitocondrial de două ori 
mai divergent faţă de oamenii moderni şi de 
Neanderthalieni decât aveau ei unul fată de 
celalalt, în ciuda faptului că era mai apropiat 
de Neanderthalieni în restul genomului." 
Coincidenţa acestor două observaţii este atât 


de putin probabila, incat pare mult mai 
plauzibila existenta unei istorii mai vechi care 
trebuie dezvaluita. 

Probabil ca oamenii super-arhaici - cei care 
s-au încru-cisat cu denisovanii - au avut un rol 
mult mai 


important în istoria populației umane 
eurasiatice, decât ne-am imaginat iniţial. Este 
posibil ca, după separarea de linia care ducea 
la oamenii moderni, acum aproximativ 1 400 
000 - 900 000 de ani, aceşti oameni super- 
arhaici să se fi răspândit în Eurasia, unde au 
început să dezvolte linia mitocondrială 
străveche întâlnită la denisovani si la oamenii 
din Sima. Cam pe la jumătatea acestui 
interval de timp, este posibil ca un alt grup să 
se fi desprins din linia care conducea la 
oamenii moderni şi apoi să se fi răspândit în 
Eurasia. Acest grup este posibil sa se fi 
amestecat cu populaţia  super-arhaică, 
contribuind la cea mai mare proporţie a 
moştenirii acestor populaţii din vest, care au 
evoluat către Neanderthalieni şi într-o 
proporție mai redusā, dar de asemenea 
substanţială, la moştenirea genetică a 
populațiilor din est, care au devenit strămoşii 
denisovanilor. Acest scenariu ar explica 
descoperirea a două tipuri străvechi, 
divergente, de ADN mitocondrial la diferite 
grupuri. Ar putea, de asemenea, explica o 
observație ciudatā, facută de mine si 
nepublicata: faptul că atunci cand am 
comparat variațiile în timp ale strămoşului 
genetic comun al genomului omului modern, 
atât cu genomul denisovanilor, cat si cu cel al 
Neanderthalienilor, nu am putut sā gasesc 


dovezi ale existenţei unei populaţii super- 
arhaice care să fi contribuit numai la genomul 
denisovanilor, dar nu si la cel al 
Neanderthalienilor. in schimb, tiparele 
sugerează ca denisovanii şi Neanderthalienii 
au o moştenire provenită de la o populaţie 
super-arhaică, care a contribuit genetic în 
mai mare măsură în cazul denisovanilor. 

Johannes Krause şi colegii sai au sugerat o 
teorie alternativă. Ideea lui Krause este că, 
acum câteva sute de mii de ani, o populaţie 
umană modernă a migrat afară din Africa şi s- 
a amestecat cu alte grupuri, precum cele care 
au trăit în Sima de los Huesos, înlocuindu-le 
ADN-ul mitocondrial împreună cu o mică 
parte din restul genomului lor şi creând o 
populaţie mixta care a evoluat câtre 
adevărații Neanderthalieni.** Ideea poate să 
pară complicată, dar ar putea, de fapt, să 
explice mai multe observaţii disparate, pe 
lângă faptul ca Neanderthalienii aveau o 
secvenţă mitocondrială mult mai 
asemanatoare cu cea a oamenilor moderni, 
decât cu oamenii din Sima sau cu individul 
denisovan siberian. Ar putea explica faptul că 
data existentei  strâmoşului comun al 
oamenilor si al 


Neanderthalienilor, estimată pe baza ADN- 
ului mitocondrial (470 000 - 360 000 de ani în 
urmă)” este, în mod paradoxal, mai recentă 
decât data separării strămoşilor acestor două 
populaţii, estimată prin analiza întregului 
genom (770 000 - 550 000 de ani în urmă). 
Ar putea, de asemenea, explica cum de 
Neanderthalienii si oamenii moderni au folosit 


aceleaşi metode complexe de confectionare a 


uneltelor de piatră, caracteristice Epocii 
Mijlocii a Pietrei, chiar dacă cele mai vechi 
astfel de unelte au o vârstă cu sute de mii de 
ani mai recentă decât momentul, estimat 
genetic, al separării liniilor Neanderthaliene 
de cele ale oamenilor moderni.” în cele din 
urmă, această teorie a devenit mai plauzibilă 
în lumina studiilor conduse de Sergi 
Castellano şi Adam Siepel, care au sugerat că 
a existat o hibridizare de până la 2% la 
strămoşii Neanderthalienilor, provenită de la 
o linie mai timpurie a oamenilor moderni.“ 
Dacă teoria lui Krause este corectă, aceasta 
ar putea să fie descendența care a răspândit 
ADN-ul mitocondrial prezent la toți 
Neanderthalienii. 

Oricare ar fi explicaţia acestor tipare, este 
limpede că mai avem multe lucruri de învătat. 
Perioada de dinainte de acum 50 000 de ania 
fost o perioadă intensă pentru Eurasia, cu un 
număr mare de populaţii umane care 
ajungeau din Africa, începând încă de acum 1 
800 000 de ani. Aceste populaţii s-au separat 
în grupuri surori, devenind divergente, care 
apoi s-au amestecat din nou între ele şi cu 
nou- venitii. Cele mai multe dintre aceste 
grupuri au dispărut de mult, cel puţin în 
forma lor ,pura”. Cunoşteam de ceva vreme, 
din schelete şi arheologie, că a existat o 
diversitate umană impresionantă înainte de 
migraţia oamenilor moderni afară din Africa. 
Nu ştiam totuşi, înainte de extragerea şi 
studierea ADN-ului ancestral, ca Eurasia a 
reprezentat un loc al evoluţiei umane, care 
rivaliza cu Africa. în acest context, dezbaterile 
aprinse cu privire la posibilitatea ca oamenii 


moderni sa se fi  împerecheat cu 
Neanderthalienii, atunci cand s-au intalnit in 
Furasia - care au fost definitiv încheiate în 
favoarea evenimentelor de incrucisare care 
au contribuit la miliardele de oameni care 
traiesc astazi par o simpla anticipare. Europa 
este o peninsulă, un capăt de mărime 
modestă al Eurasiei. Dată fiind marea 
diversitate a denisovanilor si a Neander- 
thalienilor - deja reprezentata prin secventele 
de ADN de la cel putin trei populatii separate 
între ele prin sute de mii de ani, şi anume 
denisovanii siberieni, australo-denisovanii şi 
Neanderthalienii -, modul corect de a privi 
aceste populaţii este ca fiind membri ai unei 
familii de oameni arhaici foarte evoluati, vag 
înrudiţi între ei, care locuiau într-o regiune 
vastă a Eurasiei. 

ADN-ul ancestral ne-a permis să pâtrundem 
adânc în timp şi ne-a obligat să ne punem 
întrebări în legătură cu modul în care ne 
înţelegem trecutul. Dacă primul genom 
Neanderthalian, publicat în 2010, a deschis 
un stavilar în barajul cunoaşterii despre 
trecutul îndepărtat, genomul de la Denisova şi 
apoi celelalte descoperiri legate de ADN-ul 
ancestral au deschis zăgazurile, producând un 
torent de descoperiri care a perturbat multe 
dintre concepţiile convenabile pe care le-am 
avut anterior. lar acesta a fost numai 
începutul. 

10 000 - 4 000 de ani in 
urmă Populația vest- 
eurasiatică se amestecă 


30 000 de am în 20 000 Prezent 14 000 - 8 000 de ani in urma 
l Perioada de încălzire Bolling-Allerod 
permite unui nou grup de vânător- 
culegători să se răspândească in 
Europa, venind din sud-est. 


~24 000 de ani in urma Băiatul Malta din Siberia un nord-eurasiatic 

CAPITOLUL 4 
FANTOMELE UMANITĂȚII 


DESCOPERIREA NORD-EURASIATICILOR 


STRĂVECHI 


ând se confruntă cu diversitatea vieții, 

biologii evolu-tionisti recurg la metafora 
arborelui. Charles Darwin, la întemeierea 
domeniului, a scris: ,,afinitatile tuturor 


fiinţelor din aceeaşi clasă au fost uneori 
reprezentate de un copac minunat... 
Crengutele verzi şi înmugurite pot reprezenta 
speciile existente... Bratele, divizate în ramuri 
mari, care la rândul lor sunt divizate în crengi 
din ce în ce mai mici, au fost ele însele, 
cândva, atunci când arborele era mic, nişte 
crengute înmugurite.”! Populatiile actuale au 
înmugurit din cele trecute, care s-au ramificat 
dintr-un trunchi comun, în Africa. Dacă 
metafora arborelui este corectă, atunci 
înseamnă că oricare populaţie de astăzi va 
avea o singură populaţie ancestrală în fiecare 
moment din trecutul ei. Semnificaţia arborelui 
este aceea că, odată ce o populaţie se separă, 
ea nu se mai reamestecă, deoarece crengile 
nu se pot reuni. 

Avalanşa de date noi, care au devenit 
disponibile ca urmare a revoluţiei genomului, 
a arătat cât de greşită este metafora 
arborelui, când se referă la descrierea 
relaţiilor dintre populaţiile umane moderne. 
Cel mai apropiat colaborator al meu, 
matematicianul Nick Patterson, a dezvoltat o 
serie de teste formale pentru a evalua dacă 
modelul arborelui este o reprezentare 


adecvata a relatiilor unei populatii reale. 
Primul dintre acestea a fost testul celor patru 
populatii, care, asa dupa cum l-am prezentat 
în partea I, examinează sutele de mii de 
poziţii ale genomului în care indivizii variază - 
de exemplu, acolo unde unii oameni au 
adenină (una dintre cele patru „litere” ale 
ADN-ului), iar alţii au guanina -, fapt care 
reflectă o mutație care a apărut cu mult timp 
în trecut. Dacă un set de patru populaţii este 
descris de un arbore, atunci este de aşteptat 
ca frecvențele mutatiilor lor să aibă o relaţie 


simplă.’ 
Cea mai naturala cale de testare a 
modelului arborelui este masurarea 


frecventelor mutatiilor din genomurile a doua 
populaţii despre care presupunem ca s-au 
separat din aceeasi ramura. Daca modelul 
arborelui este corect, frecventele mutatiilor 
din cele doua populatii se vor fi schimbat in 
mod aleator, de la momentul separarii lor de 
alte doua populatii, mai indepartat inrudite, si 
astfel diferentele de frecventa dintre aceste 
două perechi de populaţii vor fi statistic 
independente. Dacă modelul arborelui este 
greşit, va exista o corelaţie între diferenţele 


de frecventa a mutatiilor, fapt care sugereaza 
o posibilă amestecare între ramuri. Testul 
celor patru populaţii a fost esenţial pentru 
demonstraţia noastră conform căreia 
Neander- thalienii sunt mai îndeaproape 
înrudiţi cu non- africanii decât cu africanii si, 
astfel, că au avut loc încrucişări între 
Neander-thalieni si non-africani.* Dar 
descoperirile legate de încrucişarea între 
arhaici şi moderni reprezintă doar o mică 
parte din cele descoperite cu ajutorul testului 
celor patru populaţii. 

Prima descoperire majoră făcută în 
laboratorul meu, folosind testul celor patru 
populaţii, a apărut atunci când am testat 
ideea larg răspândită că nativii americani şi 
est-asiaticii sunt „populații surori” care 
descind dintr-o ramură ancestrală comună, 
care s-a separat mai devreme de strămoşii 
europenilor şi ai africanilor subsaharieni. 
Spre surprinderea noastră, am găsit ca, la 
nivelul mutatiilor neimpartasite cu africanii 
subsaharieni, europenii sunt mai indeaproape 
înrudiţi cu nativii americani decât sunt cu est- 
asiaticii. Ar fi tentant să susţinem că această 
observaţie are o explicaţie simplă, cum ar fi 


aceea ca nativii americani au o oarecare 
moştenire genetică provenită de la migratorii 
europeni care au venit în Americi în ultimii 
500 de ani. Dar am gasit acelaşi tipar la 
fiecare populaţie de nativi americani pe care 
am studiat-o, inclusiv la cei despre care 
putem demonstra ca nu s-au amestecat cu 
europenii. Scenariul nativilor americani şi al 
europenilor care ar proveni dintr-o populaţie 
comună, care s-a separat mai timpuriu de est- 
asiatici, a fost, de asemenea, contrazis de 
datele obţinute. Ceva a fost profund în 
neregulă cu modelul standard al arborelui 
relaţiilor populațiilor. 

Am scris o lucrare în care descriam aceste 
rezultate, sugerând că tiparele reflectă un 
episod de amestec timpuriu la nivelul 
strămoşilor nativilor americani: o amestecare 
a oamenilor înrudiţi cu europenii cu cei 
înrudiţi cu est-asiaticii, înainte de traversarea 
podului terestru Bering dintre Asia şi Americi. 
Am trimis spre publicare această lucrare, 
„Ancient Mixture in the Ancestry of Native 
Americans” (Amestecul ancestral in 
descendenta nativilor americani, n. tr.), in 
2009. A fost acceptata cu conditia unor 


modificări minore, dar, în cele din urmă, nu 
am mai publicat-o. 

Chiar in timp ce faceam revizuirea finala a 
textului acestei lucrari, Patterson a descoperit 
ceva şi mai ciudat, care ne-a facut sa ne dam 
seama ca intelesesem numai o parte a 
povestii.* Pentru a-i explica descoperirea, 
trebuie să descriu un alt test 
statistic pe care l-am creat, testul celor trei 
populaţii, care evaluează o populaţie „test” 
pentru evidenţierea amestecurilor. Dacă 
populaţia test este un amestec de linii 
înrudite cu populaţiile de referinţă în două 
feluri diferite - aşa după cum, de exemplu, 
afro- americanii sunt un amestec de europeni 
şi vest- africani atunci frecvenţa mutatiilor 
din populaţia test este de aşteptat să fie 
undeva pe la mijloc. în schimb, dacă 
încrucişarea nu s-a produs, nu există niciun 
motiv sa ne aşteptăm ca frecvențele 
mutatiilor din populaţie sa fie intermediare. 
Astfel, scenariile amestecului si non- 
amestecului conduc la două tipare foarte 
diferite calitativ. 

Când am aplicat testul celor trei populaţii 
unor populaţii umane diferite, am detectat 


Statistici negative atunci cand populatia test 
era cea a nord- europenilor, dovedind ca 
amestecul populaţiei avusese loc la nivelul 
strămoşilor nord-europenilor. Am încercat 
toate felurile posibile de cuplari pentru 
compararea a peste 50 de populaţii din 
întreaga lume şi am găsit că dovada 
amestecului era cea mai puternică atunci 
când una dintre populaţiile de comparat era 
cea din sudul Europei, în special din Sardinia, 
iar cealaltă era populaţia de nativi americani. 
în mod evident, populaţiile de nativi 
americani erau cele care produceau cele mai 
multe valori negative, aşa după cum am 
constatat că statistica era mai negativă atunci 
când foloseam nativi americani drept a doua 
populaţie de comparat decât atunci când 
foloseam est-asiaticii, siberienii sau papuaşii. 
Ceea ce am descoperit a fost dovada că 
oamenii din nordul Europei, precum francezii, 
provin dintr-un amestec de populaţii, care are 
o moştenire comună mai amplă cu nativii 
americani de astăzi decât cu oricare alte 
populaţii actuale. 

Cum putem înţelege aceste rezultate, atât 
cele ale testului celor trei populaţii, cât şi cele 


ale testului celor patru populatii? Am avansat 
ideea ca, acum mai bine de 15 OOO de ani, a 
existat o populaţie care trăia in nordul 
Eurasiei şi care nu era populaţia ancestrala 
primară a locuitorilor de astăzi ai acestor 
regiuni. Unii oameni din această populaţie au 
migrat spre est, traversând Siberia şi au 
contribuit la populaţia care a trecut podul 
terestru Bering, dând naştere nativilor 
americani. Alţii au migrat câtre vest şi au 
contribuit la geneza europenilor. Acest 
scenariu ar explica de ce, astăzi, dovezile 
amestecului europenilor sunt mai puternice 
atunci când folosim nativii americani ca un 
surogat de populaţie ancestrală şi nu sunt la 
fel de puternice în cazul indigenilor siberieni, 
care, in mod plauzibil, descind din migrații 
mai recente în Siberia, dupa epoca 
glaciatiilor, ale unor populaţii provenind din 
zone mai sudice ale estului Asiei. 

la genomul europenilor, cât şi la cel al nativilor americani 

£k Fantoma a fost găsită: Genomul 
băiatului Mal'ta de acum aproximativ 
24 000 de ani se potriveşte cu cel al 
prezumatei populaţii de vechi nord- 
eurasiatici. 


Figura 12. Gasirea fantomei nord-eurasiatice 


Am numit aceasta ipotetica noua populatie 
„vechii nord-eurasiatici”. La momentul la care 
am propus acest lucru, ei erau doar o 
„fantomă” - o populaţie despre care puteam 
presupune că a existat, bazându- ne pe 
reconstrucţia statistică, dar care nu mai 
există în formă neamestecată. Vechii nord- 
eurasiatici ar fi fost, fără îndoială, numiţi o 
„rasă”, dacă ar fi trait astăzi, aşa dupa cum 
am putut arata ca ar fi trebuit sa fie, din 
punct de vedere genetic, aproape la fel de 
deosebiti de toti ceilalti eurasiatici care au 
trait la 
vremea respectiva, pe cat sunt de diferiti 
între ei „vest-eurasiaticii”, „nativii americani” 
şi „est-asiaticii” de astăzi. Cu toate ca nu au 
lăsat descendent! neîncrucişaţi, vechii nord- 
eurasiatici au avut, în fapt, extrem de mult 
succes. Dacă punem laolaltă tot materialul 
genetic cu care au contribuit la populaţiile din 
ziua de astăzi, ei reprezintă, literal, 
genomurile a sute de milioane de oameni. 
Altfel spus, mai mult de jumătate din 
populaţia lumii îşi datorează vechilor nord- 
eurasiatici între 5 şi 40% din genom. 

Cazul vechilor nord-eurasiatici a arătat că, 
în timp ce un arbore este o analogie bună 
pentru relaţiile dintre specii - deoarece 
speciile rareori se încrucişează între ele şi 
astfel, ca şi ramurile adevărate ale unui 
arbore, nu este de aşteptat ca să se reunească 
după ce s-au separat” -, este o analogie 
riscantă, atunci cand se aplică populațiilor 
umane. Revoluţia genomului ne-a învăţat că 
marile amestecuri între populaţii înalt 
divergente au aparut in mod repetat.” în locul 


unui arbore, o metaforă mai potrivită ar putea 
fi aceea a unei împletituri, care se ramifică şi 
se reamesteca mult înapoi, în trecut.’ 


FANTOMA A FOST GĂSITĂ 


La sfârşitul anului 2013, Eske Willerslev şi 
colegii sai au publicat date la nivel de genom 
din oasele unui băiat, oase care au fost găsite 
în peştera Malta, din sudul Siberiei centrale, 
şi care aveau o vechime de aproximativ 24 
000 de ani.’ Genomul Malta are afinitatea 
genetică cea mai puternică cu europenii şi 
nativii americani si o afinitate mai slabă cu 
siberienii care trăiesc astăzi in aceasta 
regiune - exact după cum am prezis pentru 
populaţia fantomă a vechilor nord-eurasiatici. 
Genomul Malta a devenit acum un prototip 
pentru vechii nord-eurasiatici. Paleontologii l- 
ar numit un „specimen tip”, individul folosit în 
literatura ştiinţifică pentru a defini un grup 
nou- descoperit. 

Cu genomul Malta la dispoziţie, celelalte 
piese ale mozaicului s-au aşezat la locurile 
lor. Nu mai era necesar să reconstituim ce 
anume s-a petrecut cu mult timp înainte, pe 
baza populațiilor actuale. Dimpotrivă, cu un 
genom obţinut direct de la populaţia fantomă 
a fost posibilă înţelegerea migraţiilor şi 
amestecului de populaţii, petrecute în urmă 
cu zeci de mii de ani, ca şi cum am fi analizat 
istoria recentă. Ceea ce s-a putut realiza cu 
ajutorul genomului Malta este cel mai bun 
exemplu pe care-l cunosc despre puterea 
ADN-ului ancestral de a dezvălui istoria care, 
până atunci, putea fi doar vag bănuită din 
datele prezentului. 


Analiza genomului Malta a clarificat faptul 
că nativii americani îşi datorează aproape o 
treime din moştenirea lor genetică vechilor 
nord-eurasiatici şi restul, est-asiaticilor. Acest 
amestec major explică din ce cauză europenii 
sunt mai apropiaţi genetic de nativii 
americani decât de est-asiatici. Manuscrisul 
nostru rămas nepublicat, care susţinea ca 
nativii americani provin dintr-un amestec de 
est-asiatici şi vest-eurasiatici, era corect, dar 
nu spunea întreaga istorie; lucrarea a fost 
depăşită de evenimentele din domeniul ADN- 
ului ancestral, un domeniu foarte dinamic. 
Ceea ce au descoperit Willerslev şi colegii sai 
a depăşit cu mult ceea ce am fost noi capabili 
să facem bazându-ne numai pe populaţiile 
moderne. Echipa lui Willerslev nu numai ca a 
dovedit că nativii americani au provenit dintr- 
un amestec de populaţii - lucru pe care noi nu 
am putut să-l demonstrăm, deoarece nu 
aveam cum să excludem scenariul alternativ 
-, dar au şi arătat că amestecul a fost parte a 
unei istorii mult mai ample. 

Descoperirea că numeroase populaţii mari 
din afara Africii de astăzi sunt profund 
amestecate a fost în contradicție cu 
informaţiile la care se aşteptau cei mai multi 
oameni de stiinta. înainte de revoluţia 
genomului şi eu, ca mulţi alţii, presupuneam 
că marile grupuri genetice de populaţii pe 
care le cunoaştem astăzi reflectă ramificatiile 
profunde din trecut. Dar, în fapt, marile 
clustere de astăzi sunt, ele însele, rezultatul 
amestecurilor unor populaţii foarte diferite, 
care au existat mai înainte. De atunci am 
detectat tipare asemănătoare în fiecare 


populatie pe care am analizat-o; est-asiatici, 
sud-asiatici, vest- africani, sud-africani. Nu a 
existat niciodată un singur trunchi în trecutul 
oamenilor. A fost vorba de amestecuri tot 
timpul. 


FANTOMA DIN ORIENTUL APROPIAT 


Pe tot parcursul anului 2013, Iosif Lazaridis, 
care lucra în laboratorul meu, a fost tulburat 
de o descoperire care nu putea fi înţeleasă 
fara ADN-ul ancestral. 

Lazaridis încerca să înţeleagă un rezultat 
aparte al testului celor patru populaţii, care 
indica faptul ca est-asiaticii, europenii de 
astăzi şi vânător-culegătorii pre-agricultori 
din Europa de acum 8 000 de ani nu erau 
înrudiţi între ei, conform modelului arborelui, 
în schimb, analiza lui arăta că est-asiaticii de 
astăzi sunt, în medie, mai îndeaproape 
înrudiţi genetic cu strămoşii vânător- 
culegătorilor europeni decât sunt cu strămoşii 
europenilor din prezent. Studiile asupra ADN- 
ului ancestral aratasera, anterior studiilor lui 
Lazaridis, că europenii de astăzi deţin parte a 
moştenirii lor genetice de la agricultorii care 
au migrat din Orientul Apropiat şi despre care 
presupuneam că provin din aceeaşi populaţie 
ancestrală ca şi europenii vânător-culegători. 
Lazaridis a realizat că moştenirea primilor 
agricultori europeni era oarecum diferită de 
cea a europenilor vânător-culegători. Era 
vorba despre ceva cu mult mai complicat. 

Lazaridis a evaluat două explicații 
alternative. 0 explicaţie era aceea că a existat 
un amestec între strămoşii străvechilor 


europeni vanator-culegatori si est-asiatici, 
lucru care a adus laolaltă, din punct de 
vedere genetic, cele două populaţii. Nu există 
bariere geografice de netrecut între Europa şi 
estul Asiei, prin urmare aceasta era o 
posibilitate distinctă. Cealaltă explicaţie a fost 
aceea că agricultorii europeni timpurii, care 
au contribuit în mare măsură la ADN- ul 
europenilor de astăzi, îşi trag parte din 
originea lor genetică dintr-o populaţie care s- 
a separat timpuriu de grupul principal care a 
populat Eurasia. Acest lucru ar face ca est- 
asiaticii sa fie mai putin asemănători cu 
europenii de astazi decat sunt cu europenii 
vanator-culegatori pre-agricultori. 

Odată ce s-a realizat secventierea 
genomului baiatului din Mal’ta, Lazaridis a 
rezolvat instant problema.! Cu datele despre 
acest genom la dispozitie, el a facut testul 
celor patru populatii pe variate seturi de 
populaţii. Malta si vânător- culegatorii 
europeni pre-agricultori apareau a descinde 
dintr-o populatie ancestrala comuna, care a 
aparut dupa separarea de est-asiatici si de 
africanii subsaharieni. Datele erau 
concordante cu cele ale unui arbore simplu. 
Dar atunci când Lazaridis a înlocuit vânător- 
culegătorii europeni ancestrali din statistica 
sa cu europenii de astăzi sau cu agricultorii 
europeni timpurii, metafora arborelui nu a 
mai putut fi utilă pentru descrierea datelor. 
Europenii de astăzi şi locuitorii din Orientul 
Apropiat sunt amestecați: ei deţin o moştenire 
de la o linie divergentă eurasiatică, care s-a 
ramificat din trunchiul comun al indivizilor 
Mal'ta, vânător-culegătorilor europeni şi est- 


asiaticilor, inainte ca aceste trei linii sa se 
separe una de alta. 

Lazaridis a denumit această linie 
„eurasiatici iniţiali” pentru a-i sublinia poziţia 
ca fiind cea mai profundă separare din 
radiaţia liniilor care au contribuit la apariţia 
non-africanilor. Eurasiaticii iniţiali au fost o 
nouă populaţie fantomă, una la fel de 
importantă ca şi vechii nord-eurasieni, 
măsurată după numărul comun de genomuri 
descendente pe care le-a lăsat în urmă. 
Amploarea abaterilor din testul celor patru 
populaţii fata de valoarea zero, care ar fi de 
aşteptat daca populaţiile ar fi fost înrudite pe 
principiul unui arbore simplu, indica faptul ca 
aceasta populatie fantoma a contribuit cam cu 
un sfert la genomul europenilor si al 
locuitorilor din Orientul Apropiat de astazi. 
De asemenea, a contribuit în proporţii 
comparabile la moştenirea genetică a 
iranienilor şi indienilor. 

Nimeni nu a colectat până acum ADN 
ancestral de la eurasiaticii iniţiali. în prezent, 
găsirea unei astfel de probe reprezintă 
Sfântul Graal în domeniul ADN- ului, tot aşa 
cum a fost găsirea vechilor nord- eurasiatici, 
înaintea descoperirii ramasitelor băiatului de 
la Mal'ta. Dar ştim faptul că eurasiatici iniţiali 
au existat. Si chiar în absenta ADN-ului lor 


ancestral, cunoaştem lucruri importante 
despre ei, bazându-ne pe fragmentele 
genomice pe care le-au lăsat în urmă, în 
probele de la care avem date. 

O caracteristică extraordinară a 
eurasiaticilor iniţiali, comparativ cu celelalte 
descendente care au contribuit la apariţia 


oamenilor din ziua de astazi din afara Africii, 
este faptul ca nu au avut sau au avut foarte 
putina zestre de provenienta 
Neanderthaliana. in 2016, am analizat ADN-ul 
ancestral din Orientul Apropiat pentru a arata 
Ca Oamenii care au trait in aceasta regiune cu 
14 000 - 10 000 de ani în urmă au 
aproximativ 50% din mostenirea lor genetica 
provenita de la eurasiaticii initiali, adica de 
doua ori mai mult decat au europenii de 
astăzi. Reprezentând grafic proporţia de 
moştenire de la eurasiaticii iniţiali, 
comparativ cu proporţia de moştenire de la 
Neanderthalieni, ne-am dat seama ca o 
persoană non-africana are o moştenire 
genetică de la eurasiaticii iniţiali cu atât mai 
mică cu atât are o moştenire Neanderthaliană 
mai mare. Prin urmare, non-africanii, care nu 
au niciun fel de moştenire de la eurasiaticii 
iniţiali, au de două ori mai mult ADN 
Neanderthalian decât cei care au o moştenire 
de 50% de la eurasiaticii iniţiali. Prin 
extrapolare, ne putem aştepta ca aceia care 
sunt 100% eurasiatici iniţiali să nu aibă niciun 
fel de moştenire Neanderthaliană.!! Astfel, se 
pare că oricând ar fi avut loc amestecul cu 
Neander-thalienii, acesta s-a produs după ce 
celelalte ramuri ale arborelui familiei non- 
africane s-au separat de eurasiaticii iniţiali. 

O idee tentantă este aceea că eurasiaticii 
iniţiali ar reprezenta urmaşii celui de-al doilea 
val de migraţie a oamenilor moderni de la 
nord de Sahara, cu mult după răspândirea 
populaţiei care s-a încrucişat cu 
Neanderthalienii. Totuşi, aceasta idee nu este 
corecta, deoarece liniile de eurasiaticii initiali 
împărtăşesc mare parte din istoria altor non- 


africani, inclusiv descinderea dintr-o aceeasi 
populatie relativ mica, ce a pus bazele tuturor 
liniilor non-africane, acum mai mult de 50 000 
de ani. Prezenta străveche a eurasiaticilor 
iniţiali în Eurasia devine chiar si mai evidentă 
atunci când luăm în considerare oamenii care 
au trait acum cel putin 10 000 de ani în aria 
care reprezinta astazi Iranul si Israelul si care 
au, cu toţii, în jur de 50% moştenire provenită 
de la eurasiaticii iniţiali!?, în ciuda dovezilor 
genetice clare că aceste două populaţii au fost 
izolate, una de cealaltă, timp de zeci de mii de 
ani.!* Acest fapt sugerează posibilitatea ca ar 
fi existat mai multe linii de eurasiatici iniţiali, 
înalt divergente între ele, care coexistau în 
Orientul Apropiat şi între care nu au existat 
multe schimburi migratorii înainte de 
extinderea agriculturii. Eurasiaticii iniţiali 
erau o sursa masivā si distincta de variație 
genetică umana, cu sub-populatii multiple, 
care au persistat o lunga perioada. 

Unde ar fi putut să traiasca eurasiaticii 
iniţiali izolaţi, precum se pare că au fost, timp 
de zeci de mii de ani, de celelalte linii non- 
africane? în lipsa unui ADN ancestral, putem 
face numai speculaţii. Este posibil să fi trait in 
nordul Africii, care era greu de accesat 
dinspre părţile sudice ale Africii din cauza 
barierei reprezentate de deşertul Sahara şi 
care este mult mai legat, din punct de vedere 
ecologic, de vestul Asiei. Astăzi, populaţiile 
din nordul Africii îşi datorează cea mai mare 
parte a moştenirii genetice emigranților din 
vestul Eurasiei, lucru care îngreunează 
descifrarea trecutului străvechi în această 
regiune.* Cu toate acestea, studiile 


arheologice au evidenţiat prezenţa unor 
culturi străvechi care ar putea, teoretic, să 
corespundă eurasiaticilor inițiali. Valea 
Nilului, de exemplu, a fost ocupată de oameni 
pe parcursul întregii perioade de când 
eurasiaticii de astăzi s-au separat de rudele 
lor cele mai apropiate din Africa 
Subsahariană. 

Un indiciu cu privire la posibilul loc de 
baştină al eurasiaticilor iniţiali vine de la 
natufieni, vânător- culegatorii care au trait 
acum aproximativ 14 000 de ani, în părţile 
sud-vestice ale Orientului Apropiat.! Ei au 
fost primii oameni cunoscuţi că ar fi trait în 
locuinţe permanente - nu au migrat din loc în 
loc, în căutarea hranei, în ciuda faptului că 
erau vânător- culegători. Ei construiau 
structuri mari din piatră şi se ocupau activ de 
plantele sălbatice locale, înainte ca urmaşii 
lor să devină propriu-zis agricultori. Craniile 
lor, ca şi uneltele de piatră pe care le 
confectionau, au o formă asemănătoare cu 
cele întâlnite la nord-africanii care au trăit 
cam în acelaşi timp, iar pe baza acestui fapt, 
s-a sugerat că natufienii au migrat din nordul 
Africii spre Orientul Apropiat.'* in 2016, 
laboratorul meu a publicat ADN- ul ancestral 
provenit de la şase natufieni din Israel şi am 
descoperit că aceştia împărtăşesc cu vânător- 
culegătorii iranieni timpurii cea mai mare 
proporţie de moştenire genetică eurasiatică 
iniţială din Orientul Apropiat.!* Cu toate 
acestea, datele noastre referitoare la ADN-ul 
ancestral nu pot preciza unde au trait 
strămoşii natufienilor, deoarece nu avem, 
încă, date comparabile de ADN ancestral 


provenit de la nicio alta populatie care sa fi 
trait pe atunci sau mai timpuriu, in nordul 
Africii, in Arabia sau in partea sud-vestica a 
Orientului Apropiat. Si chiar daca legatura 
genetică dintre natufieni şi nordul Africii este 
stabilită, asta nu va reprezenta întreaga 
istorie, deoarece nu poate explica proporţiile 
la fel de mari de moştenire de la eurasiaticii 
iniţiali, la vânător-culegătorii ancestrali şi la 
agricultorii din Iran si Caucaz. 


FANTOMELE EUROPENILOR TIMPURII 


Descoperirea, una după alta, de mari 
populaţii fanto-mă - nord-eurasiaticii 
ancestrali si eurasiaticii iniţiali - poate sa 
sugereze faptul ca ADN-ul ancestral nu este 
necesar, deoarece existenţa acestor fantome 
poate fi prezisă pe baza populațiilor moderne. 
Dar reconstrucţia statistică nu poate face mai 
mult de atât. Este dificil să aduci dovezi mai 
vechi decât cel mai recent eveniment de 
încrucişare numai cu date provenite de la 
oamenii de astăzi. în plus, din cauza faptului 
că oamenii sunt atât de mobili, este imposibil 
Sa determini, cu vreo certitudine, unde au 
trait aceste populatii ancestrale, in baza 
analizei genomurilor urmasilor lor. Cu ADN-ul 
ancestral extras direct de la aceste fantome, 
este posibil sa facem proiectii mai adanci in 
timp, evidentiind chiar si mai multe fantome 
decat cele care ar putea fi deduse numai din 
datele provenite de la oamenii moderni. Astfel 
s-a întâmplat atunci cand a fost secventiat 
genomul de la Malta. Descoperisem acest 
genom Malta prin mijloace statistice, dar 
atunci cand am avut acces la secvențele reale, 


am fost capabili sa descoperim si existenta 
eurasiaticilor inițiali, mai îndepărtați in 
timp.! 

în 2016, cutia Pandorei s-a deschis larg şi o 
întreagă bandă de fantome a năvălit afară. 
Laboratorul meu a asamblat date la nivel de 
genom de la 51 de oameni moderni străvechi 
din Eurasia, cei mai mulţi dintre ei provenind 
din Europa, care au trait între acum 45 000 si 
acum 7 000 de ani.!* Aceste probe acopereau 
întreaga perioadă a ultimului maxim glaciar - 
care a avut loc în perioada cuprinsă între 25 
000 şi 19 000 de ani în urmă atunci când 
ghețarii acopereau latitudinile nordice si 
medii ale Europei, astfel încât toţi oamenii 
trăiau în refugii, în peninsulele sudice ale 
Furopei. înaintea studiului nostru, numai 
câteva rămăşiţe oferiseră date genetice din 
această perioadă, iar imaginea rezultată din 
analiza lor era statică şi monocromatică. Dar, 
cu toate noile noastre datele, am putut arăta 
că, în decursul acestei largi perioade, au avut 
loc transformări repetate, înlocuiri, migrații şi 
încrucişări ale populațiilor. 

Când analizăm date provenite din ADN-ul 
ancestral, abordarea obişnuită este aceea de 
a compara indivizii strâvechi cu cei din 
prezent, încercând să culegem informaţii 
despre trecut, din perspectiva prezentului. 
Dar când acest lucru a fost realizat, în 
laboratorul meu, de câtre Qiaomei Fu, 
rezultatele ei au oferit puţine informaţii cu 
privire la aceşti vânător-culegători ancestrali. 
Diferenţele dintre oamenii de astăzi sunt 
puţin relevante pentru cele dintre oamenii 
care au trăit în Europa, în acele vremuri de 
demult şi pe care-i studia. Fu a trebuit să 


compare datele intre ele. Pentru a face acest 
lucru, ea a început sa compare indivizii 
străvechi unul cu celălalt. Ea i-a plasat în 
patru grupuri care conţineau multe probe 
similare atât genetic, cât şi în privinţa datării 
arheologice. Acum trebuia doar să înţeleagă 
relaţiile dintre grupuri. Erau, de asemenea, 
câţiva indivizi care nu se încadrau în niciun 
grup, mai ales printre probele cu cea mai 
mare vechime. 

Cu probele astfel organizate, Fu a fost 
capabilă să descifreze istoria primilor 35 000 
de ani ai oamenilor moderni din vestul 
Eurasiei, identificând cel puţin cinci 
evenimente-cheie. 

Evenimentul numărul unu a fost 
răspândirea oamenilor moderni în vestul 
Eurasiei, fapt evidenţiat de două dintre cele 
mai vechi probe, un individ în vârstă de 
aproximativ 45 000 de ani, al cărui os de 
picior a fost găsit ieşind din malul unui râu 
din vestul Siberiei!”, şi un individ cu o 
vechime de aproximativ 40 000 de ani, a cărui 
mandibulă a fost găsită într-o peşteră din 
România.* Ambii indivizi nu sunt mai 
îndeaproape înrudiţi cu vânător-culegătorii 
europeni mai târzii decât sunt cu est-asiaticii 
din prezent. Această descoperire a arătat ca 
probele aparţineau unor membri ai unor 
populaţii umane moderne pioniere, care au 
înflorit iniţial, dar ai căror urmaşi au dispărut, 
în mare parte, mai târziu. Existenţa acestor 
populaţii pioniere arată limpede că trecutul 
nu este un marş inevitabil câtre prezent. 
Istoria umană este plină de fundături şi nu ar 
trebui sa ne aşteptăm ca oamenii care au trait 


în vreun loc anume, în trecut, să fie strămoşii 
direcţi ai celor care trăiesc astăzi în acel loc. 
Acum aproximativ 39 000 de ani, un super- 
vulcan din apropierea oraşului Neapole de 
astăzi, din Italia, a împrăştiat aproximativ 300 
de km? de cenuşă peste Europa, separând 
straturile arheologice pre-existente de cele 
care s-au format după acest eveniment.” 
Aproape că nu se întâlnesc rămăşiţe sau 
unelte de-ale Neanderthalienilor deasupra 
acestui strat, lucru care sugerează că 
tulburările climatice produse de această 
erupție, care au determinat ierni de mai multi 
ani, ar fi putut amplifica competiţia cu 
oamenii moderni în generarea crizei care a 
dus la dispariţia Neanderthalienilor. Dar 
Neanderthalienii nu erau singurii surprinşi de 
această criză. Cele mai multe culturi umane 
arheologice, care au lăsat urme sub stratul de 
cenuşă, nu au mai lăsat niciun fel de urme 
deasupra stratului. Mulţi oameni moderni au 
dispărut la fel de dramatic ca şi 
contemporanii lor Neanderthalieni.* 

Al doilea eveniment a fost răspândirea 
genealogiei care a dat naştere tuturor 
vânător-culegătorilor ulteriori din Europa. 
Testul celor patru populaţii, realizat de Fu, a 
arătat că atât rămăşiţele unui individ 
vechi de aproximativ 37 000 de ani din estul 
Europei (Rusia europeană de astăzi), cât si 
cele ale altuia, în vârstă de aproximativ 35 
000 de ani, din vestul Europei (din Belgia de 
astăzi) erau parte a unei populaţii care a 
contribuit la apariţia tuturor celorlalţi 
europeni de mai târziu, inclusiv a celor de 
astăzi.** Fu a folosit, de asemenea, testul 


celor patru populatii pentru a arata ca, pe 
parcursul intregii perioade cuprinse intre 
acum 37 000 si acum 14 000 de ani, aproape 
toti indivizii din Europa pe care i-a analizat ar 
putea fi descrisi ca descinzand dintr-o singura 
populatie ancestrala comuna, care nu a 
experimentat incrucisari cu alte populatii non- 
europene. Arheologii au aratat ca dupa 
eruptia vulcanica de acum aproximativ 39 000 
de ani, in Europa s-a raspandit o cultura 
umană moderna, în care se confectionau 
unelte din piatra de tip aurignacian si ca 
aceasta a înlocuit stilurile diferite de 
confectionare a uneltelor existente anterior. 


Astfel, atât dovezile genetice, cât şi cele 
arheologice subliniază existenţa unor multiple 
migrații independente ale pionierilor 
oamenilor moderni în Europa, dintre care unii 
au dispărut, iar alţii au fost înlocuiţi de o 
populaţie cu o cultură mult mai omogenă. 

Atunci când ghețarii s-au retras, vestul Europei a fost 
repopulat dinspre sud-vest (4) de o populație care a 
reuşit sa supravieţuiască timp de zeci de mii de ani si 
care se inrudea cu un individ în vârstă de aproximativ 
35 OOO de ani, provenit din extremul vestic al Europei. 
O migraţie umană ulterioară, care a urmat primei 
perioade de incălzire substanţială, a avut un impact 
Chiar şi mai mare, cu o răspândire dinspre sud-est (5), 
care nu numai ca a transformat populația din vestul 
Europei, dar a şi omogenizat populaţiile Europei şi ale 


Orientului Apropiat. Faptul ca într-un Singur sit 
arheologic - Peştera Goyet, din Belgia - ADN-ul 
ancestral s-a răspândit pe parcursul a 20 000 de ani 
reflectă aceste transformări cu reprezentanți din 
perioadele aurigna- ciană, gravettiana şi magdaleniana. 


Al treilea eveniment a fost reprezentat de 
sosirea oamenilor care confectionau unelte 
gravettiene, care au dominat cea mai mare 
parte a Europei, în perioada cuprinsă între 33 
000 si 22 000 de ani în urmă. Ramasitele 
materiale pe care le-au lasat in urma lor 
includ statuete de femei voluptoase, ca şi 
instrumente muzicale şi uimitoare picturi 
rupestre. (Comparativ cu oamenii care 
confectionau unelte aurignaciene, care i-au 
precedat, oamenii care făceau unelte 
gravettiene manifestau mult mai multă 
intentionalitate în îngroparea inertilor lor; 
drept urmare, avem mult mai multe schelete 
din aceasta perioadă decât din cea 
aurignaciană. Am extras ADN de la indivizi 
gravettieni îngropaţi în locuri din Belgia, 
Italia, Franţa, Germania şi Republica Cehă de 
astăzi. Aceştia erau cu totii foarte 
asemănători 


genetic, în ciuda răspândirii lor geografice 
largi. Analizele lui Fu indicau că cea mai mare 
parte a moştenirii lor provenea dintr-o 
aceeaşi  sub-linie a  vânător-culegătorilor 
europeni ca şi proba de la individul de acum 


37 000 de ani, din estul indepartat al Europei, 
şi că s-au răspândit către vest, inlocuindu- i 
pe locuitorii asociaţi uneltelor aurignaciene şi 
reprezentaţi de individul belgian de acum 35 
000 de ani. Modificările în stilul uneltelor si 
artefactelor asociate cu dezvoltarea culturii 
gravettiene au fost deci determinate de 
raspandirea noilor oameni. 

Al patrulea eveniment a fost marcat de un 
schelet provenit din Spania de astazi, avand o 
vechime de aproximativ 19 000 de ani - unul 
dintre primii indivizi cunoscuti a fi asociati 
culturii magdaleniene, ai carei membri au 
migrat in urmatoarele 5 000 de ani spre nord- 
est, plecand din adaposturile lor localizate 
într-o regiune caldă si urmând retragerea 
gheturilor din Franţa si Germania de astăzi. 
Datele au arătat, o dată în plus, o 
corespondenţă între cultura arheologică şi 
descoperirile genetice, aducând dovezi cu 
privire la răspândirea oamenilor care nu 
descindeau direct din gravettieni care i-au 
precedat, în Europa Centrală. A existat, de 
asemenea, şi o surpriză: cea mai mare parte a 
moştenirii indivizilor asociaţi culturii 
magdaleniene provenea dintr-o sublime 
reprezentată de individul vechi de 35 000 de 
ani din Belgia, care a fost asociat cu uneltele 
aurignaciene şi care avea un ADN 


asemanator cu cel al altor europeni asociati 
acestei culturi de origine est-europeana. Aici 
era vorba şi despre o altă populaţie fantomă 
care a contribuit la grupurile mai târzii, sub o 
formă hibridizată. Linia aurignaciana nu a 
dispărut, ci a persistat în anumite colţuri 
geografice, posibil în vestul Europei, înainte 
de renaşterea sa la sfârşitul glaciatiei. 

Al cincilea eveniment s-a petrecut acum 
aproximativ 14 000 de ani, în cursul primei 
perioade de încălzire accentuată de după 
ultima glaciatie, o schimbare climatică majoră 
cunoscută sub numele de perioada Bolling- 
Allerod. Reconstrucţia geologică evidenţiază 
că, în acea vreme, calota glaciară alpină care 
se întindea până spre Marea Mediterană, în 
apropiere de Nisa de astăzi, s-a topit, în cele 
din urmă, după aproximativ 10 000 de ani de 
separare a estului şi vestului Europei. 
Plantele şi animalele din sud-estul Europei 
(din peninsulele italiană şi balcanică) au 
migrat din plin către sud-vestul Europei.” 
Testul celor patru populaţii aplicat datelor din 
ADN-ul nostru ancestral a aratat ca ceva 
asemănător s-a întâmplat şi cu oamenii. Acum 
aproximativ 14 000 de ani, în Europa s-a 
răspândit un grup de vânător-culegători cu o 
moştenire genetică destul de diferită de cea a 
oamenilor asociați culturii magdaleniene 


precedente, pe care iau inlocuit in mare 
parte. Indivizii care traiau in 

Europa între acum 37 000 si 14 000 de ani 
descindeau cu toții, probabil, dintr-o 
populație ancestrala comună, care se 
separase mai înainte de stramosii 
descendentilor reprezentati astazi in Orientul 
Apropiat. Dar cu aproximativ 14 000 de ani in 
urma, vanator-culegatorii din vestul Europei 
au devenit mult mai indeaproape inruditi cu 
populaţia din Orientul Apropiat de astăzi. 
Acest lucru demonstrează ca a avut loc o 
nouă migraţie între Orientul Apropiat şi 
Europa în această perioadă. 

Nu detinem încă ADN ancestral de la 
indivizi din sud-estul Europei şi Orientul 
Apropiat, dintr-o perioadă mai veche de acum 
14 000 de ani. Din acest motiv nu putem 
decât să presupunem mişcări ale populațiilor, 
în jurul acelei date. Oamenii care au aşteptat 
sfârşitul epocii glaciare în sudul Europei au 
devenit dominanti pe întregul continent 
european, după topirea ghețarilor alpini.*° 
Probabil că aceiaşi oameni s-au răspândit şi 
spre est, în Anatolia, iar urmaşii lor s-au 
răspândit mai departe, în Orientul Apropiat, 
aducând laolaltă mostenirile genetice 
europene şi cele din Orientul Apropiat, cu mai 
bine de 5 000 de ani înainte ca agricultorii să 


raspandeasca mostenirea genetica a 
Orientului Apropiat înapoi in Europa, prin 
migrarea in directie opusa. 


ALCATUIREA GENETICA A VEST- 
EURASIATICILOR 
DE ASTAZI 


Astăzi, oamenii din vestul Eurasiei - o 
regiune vastă, cuprinzând Europa, Orientul 
Apropiat şi mare parte din Asia Centrală - 
sunt foarte asemănători din punct de vedere 
genetic. Asemanarile fizice dintre populaţiile 
vest-eurasiatice au fost recunoscute în secolul 


al XVIII-lea de savanti care au clasificat 
„populaţia din vestul Eurasiei drept 


J) 


„caucaziană” pentru a o diferenția de est- _ 
asiaticii „mongoloizi”, africanii subsaharieni 
„negroizi” şi ,australoizii” din Australia şi 
Noua Guinee. in anii 2000, date ale intregului 
enom au oferit o modalitate, mai puternică 
ecat trăsăturile fizice, de a grupa populaţiile 
umane de astăzi. 
Datele la nivel de genom par, la prima 


vedere, să valideze unele dintre aceste 
categorii vechi. Cea mai obişnuită modalitate 
de a măsura asemănarea genetică dintre două 
populaţii este aceea de a lua pătratul 
diferenţei în frecvenţa mutatiilor dintre ele, şi 
apoi de a face media între mii de mutații 
independente din cuprinsul genomului, 
pentru a obține un numar precis determinat. 


Masurate în acest fel, populaţiile din vestul 
Eurasiei par să fie de şapte ori mai 
asemănătoare unele cu altele decât sunt vest- 
eurasiaticii cu est-asiaticii. Când frecvențele 
mutatiilor sunt reprezentate pe o hartă, 
Eurasia de Vest pare omogenă, de la capătul 
atlantic al Europei până la stepele din Asia 
Centrală. Există un gradient accentuat de 
modificări în centrul Asiei înainte de a se 
atinge o altă zonă de omogenitate în estul 
Asiei.” 

Cum a apārut structura populației de astazi 
din cea care a existat în trecutul îndepărtat? 
Noi, precum şi cercetătorii din alte 
laboratoare care studiază ADN-ul ancestral, 
am descoperit, în 2016, ca formarea 
populației de vest-eurasiatici de astazi a fost 
propulsată de răspândirea producătorilor de 
hrană. Agricultura a început acum 12 000 - 
11 000 de ani, în sud-estul Turciei şi în nordul 
Siriei, acolo unde vânător-culegătorii au 
început sa  domesticească multe dintre 
speciile de plante şi de animale de care vest- 
eurasiaticii depind chiar şi astăzi, incluzând 
grâul, orzul, secara, mazărea, vacile, porcii şi 
oile. Cu aproximativ 9 000 de ani în urmă, 
agricultura a început să se răspândească spre 
vest, până în Grecia actuală, şi aproximativ în 
acelaşi timp a început să se răspândească 


spre est, ajungand in Valea Indusului din 
Pakistanul de astazi. in interiorul Europei 
agricultura s-a raspandit catre vest, in lungul 
coastei mediteraneene a Spaniei, şi spre 
nord-vest, în Germania, în lungul văii Dunării, 
până a ajuns în Scandinavia, spre nord, şi în 
Insulele Britanice, spre vest - regiunile cele 
mai distantate în care a fost practicat acest 
tip de economie. 

Până în 2016, încercările de a obţine ADN 
ancestral din Orientul Apropiat, pentru a 
evalua gradul în care aceste schimbări din 
sfera arheologică au fost determinate de 
mişcările oamenilor, au eşuat, deoarece 
climatul cald din Orientul Apropiat grâbeşte 
reacţiile chimice, accelerând rata de alterare 
a ADN- ului. Două descoperiri tehnologice au 
schimbat însă această stare de fapt. Una 
provine dintr-o metodă dezvoltată de 
Matthias Meyer, care implică îmbogățirea 
ADN-ului extras din oase străvechi pentru 
secvențele umane de  interes.*® Această 
abordare face analiza ADN-ului ancestral de o 
mie de ori mai eficientă din punct de vedere 
al costurilor şi permite accesul la probe care 
altfel ar conţine prea puţin ADN pentru a 
putea fi studiate. Lucrând împreună cu 
Meyer, noi am adaptat această metodă pentru 
a face posibilă analiza întregului genom dintr- 


un mare număr de probe.” Al doilea progres 
tehnologic a fost alimentat de descoperirea ca 
portiunea urechii interne a craniului - zona 
cunoscuta sub numele de „stânca 
temporalului” - are o densitate ADN mult mai 
mare decât oricare altă parte a scheletului, 
obținându-se de peste o mie de ori mai mult 
ADN din fiecare miligram de pudră osoasă. în 
interiorul stâncii temporalului, antropologul 
Ron Pinhasi, lucrând la Dublin, a arătat ca 
filonul principal de ADN se găseşte în cohlee, 
organul în formă de melc al auzului.“ 
Analizele ADN- ului ancestral din stânca 
temporalului, din cursul anilor 2015 şi 2016, 
au depăşit o barieră după alta si au facut 
posibilă, pentru prima oară, obţinerea de 
ADN ancestral din  caldurosul Orient 
Apropiat. 

Lucrând împreună cu Pinhasi, am obţinut 
ADN ancestral de la 44 de indivizi din 
Orientul Apropiat, din cele mai multe locaţii 
ale leaganului geografic al agriculturii.’ 
Rezultatele au relevat că acum aproximativ 
10 000 de ani, pe vremea când agricultura 
începuse să se răspândească, structura 
populaţiei vest-eurasiaticilor era departe de a 
fi o  monocultură genetică asa cum o 
observam astăzi. Agricultorii din munţii 
vestici ai Iranului, care este posibil să fi fost 


primii care au domesticit caprele, proveneau 
genetic, in mod direct, din vânător- 
culegătorii care i-au precedat. în mod 
asemănător, primii agricultori din Israelul si 
Iordanul de astăzi descindeau in mare parte 
din vânător-culegătorii natufieni care i-au 
precedat. Dar aceste două populaţii erau, de 
asemenea, foarte diferite genetic una de 
cealaltă. împreună cu un alt grup de 
cercetare“, am descoperit ca gradul de 
diferenţiere genetică dintre primii agricultori 
din partea vestică a Orientului Apropiat 
(Semiluna  Fertilă, incluzând Anatolia şi 
Levantul) şi primii agricultori din partea 
estică (Iran) era cam la fel de mare pe cât 
este diferenţa dintre europenii şi est-asiaticii 
de astăzi. în Orientul Apropiat, răspândirea 
agriculturii a fost realizată nu numai prin 
mişcarea oamenilor, aşa cum s-a întâmplat în 
Europa, dar şi prin răspândirea unor idei 
comune printre grupuri foarte diferite 
genetic. 

Marea diferenţiere a populațiilor umane din 
Orientul Apropiat de acum 10 OOO de ani a 
reprezentat o situaţie specifică a unui tipar 
mai larg răspândit în vasta regiune a vestului 
Eurasiei, documentată de Iosif Lazaridis, care 
a condus analiza. Analizându-ne datele, el a 
gasit ca, acum aproximativ 10 000 de ani, 


existau cel putin patru populatii majore in 
vestul Eurasiei - agricultorii din Semiluna 
Fertilă, agricultorii din Iran, vânător- 
culegātorii din centrul şi vestul Europei şi 
vânător- culegătorii din estul Europei. Toate 
aceste populații erau la fel de diferite una de 
cealaltă precum sunt europenii de est-asiaticii 
de astāzi. Dacă ar fi trait acum 10 000 de ani, 
savanții care încercau sā stabilească 
clasificări rasiale, bazate pe originea 
străveche, ar fi categorisit aceste grupuri 
drept ,rase”, chiar daca niciunul dintre 
acestea nu a supraviețuit in forma 
neamestecata pana astăzi. 

Impulsionati de tehnologia revolutionara a 
domesticirii plantelor si animalelor, care 
putea sa sustina o crestere cu mult mai mare 
a densitatii 
populaţiei decât vânatul şi culesul, 
agricultorii din Orientul Apropiat au început 
să migreze şi să se amestece cu vecinii lor. 
Dar în loc ca un grup să le înlocuiască pe 
toate celelalte şi să le ducă la dispariţie, aşa 
cum s-a întâmplat în unele dintre răspândirile 
anterioare ale  vânător-culegătorilor in 
Europa, în Orientul Apropiat toate grupurile 
care s-au răspândit au contribuit la alcătuirea 
populațiilor de mai târziu. Agricultorii din 
Turcia de astăzi s-au extins în Europa. 


Agricultorii din Israelul de astăzi şi din Iordan 
s-au răspândit în estul Africii, iar zestrea lor 
genetică este cea mai accentuată în Etiopia 
zilelor noastre. Agricultorii înrudiţi cu cei din 
Iranul de astăzi s-au extins în India, ca şi în 
stepele de la nord de Marea Neagră şi Marea 
Caspică. Ei s-au amestecat cu populaţiile 
locale şi au pus bazele unor noi economii 
bazate pe păşunat, care a permis revoluţiei 
agricole să se extindă în părţi ale lumii 
neospitaliere cultivării grânelor. Diferitele 
populaţii producătoare de hrană s-au 
amestecat între ele, proces care a fost 
accelerat de dezvoltările tehnologice din 
Epoca Bronzului, începută acum aproximativ 
5 000 de ani. Asta a însemnat că substructura 
genetică înaltă care caracterizase înainte 
Eurasia de Vest s-a diluat, rezultând nivelurile 
foarte scăzute de diferenţiere genetică din 
zilele noastre, încă din timpul Epocii 
Bronzului. Este un exemplu extraordinar al 
modului în care tehnologia - în acest caz, 
domesticirea - a contribuit la omogenizarea, 
nu numai culturală, dar şi genetică. Aceasta 
arată că ceea ce se întâmplă cu Revoluţia 
Industrială si revoluția informatică din 
vremurile noastre nu reprezintă fenomene 
unice din istoria speciei noastre. 

Fuzionarea acestor populaţii foarte diferite, 


care a dus la aparitia vest-eurasiaticilor de 
astazi, este foarte evidenta prin ceea ce ar 
putea fi considerat fenotipul nord-european 
clasic: ochi albastri, piele deschisa la culoare, 
par blond. Analiza ADN-ului ancestral arata 
că vanator-culegatorii vest-europeni de acum 
aproximativ 8 000 de ani aveau ochii albaştri, 
dar pielea şi părul închise la culoare, o 
combinaţie care este rară astăzi.“ Primii 
agricultori din Europa aveau, în cea mai mare 
parte, o piele deschisă la culoare, dar un par 
închis şi ochi căprui - această piele deschisă 
la culoare, din Europa, îşi are originea, în 
mare parte, de la agricultorii migratori.“ Cel 
mai timpuriu exemplu cunoscut de european 
clasic cu o mutație pentru par blond se 
găseşte la un nord-eurasiatic străvechi din 
regiunea lacului Baikal, din estul Siberiei, de 
acum 17 000 de ani.“ Sutele de mii de copii 
ale acestei mutații întâlnite în centrul si 
vestul Europei de astăzi derivă, se pare, dintr- 
o migraţie masivă în regiune a oamenilor care 
purtau o moştenire provenită de la vechii 
nord-eurasiatici, eveniment despre care se va 
vorbi în următorul capitol.“ 

în mod surprinzător, revoluţia ADN-ului 
ancestral, prin descoperirea puterii de 
răspândire a populațiilor fantomă şi a 
amestecurilor lor, alimentează o critică a 


rasei adusa in discutie de savantii din trecut, 
dar niciodata pregnanta din lipsa sustinerii 
din partea ştiinţei serioase.” Prin 
demonstrarea faptului că liniile de perturbare 
genetică din vestul Eurasiei, din perioada 
cuprinsă între acum 10 000 şi acum 4 000 de 
ani, erau complet diferite de cele de astazi, 
revoluţia ADN-ului ancestral a aratat ca 
actualele clasificări nu reflectă unităţi 
fundamentale „pure” ale biologiei. în schimb, 
diviziunile de astăzi sunt fenomene recente, 
care-şi au originea în amestecuri şi migrații 
repetate. Descoperirile revoluţiei ADN-ului 
ancestral sugerează că amestecurile vor 
continua. Amestecul este fundamental pentru 
cine suntem şi trebuie să îl acceptăm, nu să îi 
negam realitatea. 


Cum au ajuns laolaltă cele trei populaţii ancestrale 

CAPITOLUL 5 


FAURIREA EUROPEI 
MODERNE 


STRANIA SARDINIE 


| n 2009, geneticienii conduşi de Joachim 
Burger au secvențial porţiuni de ADN 
mitocondrial de la vânător-culegătorii 
europeni ancestrali şi de la unii dintre 
agricultorii timpurii din Europa.! Deşi ADN-ul 
mitocondrial este de sute de mii de ori mai 
scurt decât restul genomului, conţine 
suficient de multă variaţie pentru a permite 
categorisirea oamenilor din lume în tipuri 
distincte. Aproape toţi vânător- culegătorii 
ancestrali purtau un set de tipuri de ADN 
mitocondrial. Dar agricultorii care i-au 
succedat nu deţineau mai mult de câteva 
procente din aceste tipuri, iar ADN-ul lor era 
mai asemănător cu cel întâlnit în zilele 
noastre în sudul Europei şi în Orientul 
Apropiat. Era limpede că agricultorii 


proveneau dintr-o populatie care nu a descins 
din vanator-culegatorii europeni. 

Totuşi, ADN-ul mitocondrial reprezinta 
numai o mică porţiune din genom, iar studiile 
asupra întregului genom, care au urmat, au 
oferit rezultate ciudate. în 2012, o echipă de 
geneticieni a secventiat genomul lui „lceman” 
(Otzi; omul ghețarilor), o mumie naturală 
datând de acum aproximativ 5 300 de ani, 
care a fost descoperită în 1991, într-un ghețar 
în curs de topire din Alpi. Frigul i-a conservat 
corpul şi îmbrăcămintea, oferind un 
instantaneu viu a ceea ce, în mod evident, a 
fost o cultură extraordinar de complexă 
datând cu mii de ani înainte de inventarea 
scrisului. Pielea sa era acoperită cu zeci de 
tatuaje, purta o pelerină împletită din ierburi 
şi o încălţăminte cusută cu migală. Purta un 
topor cu lamă de cupru şi o tolbă cu cele 
necesare pentru a face focul. Un vârf de 
săgeată din umăr şi o arteră sfâşiată indicau 
că fusese rănit si că s-a târât către o 
trecătoare, înainte de a muri. Bazându-ne pe 
informaţiile furnizate de izotopii unor 
elemente precum strontiu, plumb şi oxigen 
din smaltul dinţilor, se pare ca acest om a 


trăit într-o vale din apropiere, unde izotopii 
(continuti în pânza freatică sau derivați din 
rocile locale) aveau aceeaşi proporţie.” Dar 
datele din ADN-ul ancestral au arâtat că 
rudele sale cele mai apropiate nu se numără 
printre persoanele care trăiesc astăzi în 
această zonă a Alpilor. în schimb, rudele cele 
mai apropiate sunt oamenii de astăzi din 
Sardinia, o insulă din Marea Mediterană. 
Această stranie legătură cu sarzii de astăzi 
a continuat să apară. în acelaşi an în care a 
fost publicat genomul lui Otzi, Pontus 
Skoglund, Mattias Jakobsson şi colegii lor de 
la Universitatea Uppsala au publicat patru 
secventieri de genom provenit de la indivizi 
care au trăit acum aproximativ 5 000 de ani în 
Suedia.“ Teoria predominantă existentă 
înainte de apariţia studiului, era că vânător- 
culegătorii suedezi, care au trait pe atunci, 
descindeau din agricultori care au adoptat un 
stil de viaţă de vânător-culegători, pentru a 
exploata apele bogate în peşte ale Mării 
Baltice şi nu proveneau direct din vânător- 
culegătorii care traisera în nordul Europei 
(inclusiv în Suedia) cu câteva mii de ani 
înainte. Dar ADN-ul ancestral a contrazis 


aceasta teorie. in loc sa fie apropiati genetic 
unii de alţii, agricultorii şi vanator-culegatorii 
erau aproape la fel de diferiţi precum sunt 
europenii de est-asiaticii de astăzi. Şi, încă o 
dată în plus, agricultorii aveau această 
ciudată legătură cu sarzii. 

Skoglund şi Jakobsson au propus un nou 
model pentru explicarea acestor descoperiri - 
agricultorii care au migrat si ai caror strămoşi 
proveneau din Orientul Apropiat s-ar fi 
răspândit în Europa, având amestecuri reduse 
cu vânător-culegătorii cu care s-au întâlnit în 
drum, o diferenţă semnificativă fată de 
modelul lui Cavalli-Sforza, referitor la 
expansiunea agricultorilor în Europa, care 
fusese popular până acum si care susţinea că 
au avut loc amestecuri intense şi interacțiuni 
ample cu  vânător-culegătorii în timpul 
expansiunii.” Noul model nu numai că explica 
diferenţa genetică şocantă dintre vânător- 
culegătorii şi agricultorii din Suedia de acum 
circa 5 000 de ani. El explica, de asemenea, şi 
din ce cauză agricultorii ancestrali erau 
asemănători genetic cu sarzii de astăzi, care, 
în mod plauzibil, provin din migrarea 
agricultorilor in aceasta insulă, acum 


aproximativ 8 000 de ani, unde i-au înlocuit, 
în mare măsură, pe vanator-culegatorii de 
acolo. Izolati In Sardinia, urmasii acestor 
agricultori erau foarte putin afectati de 
evenimentele demografice care au 
transformat mai tarziu populatiile din Europa 
continentala. Pana aici toate bune - acest nou 
model explica compozitia genetica a celor mai 
multi europeni de pana acum aproximativ 5 
OOO de ani. Dar Skoglund si Jakobsson au 
mers mai departe sugerand ca aceste doua 
surse - vanator-culegatorii si agricultorii - 
este posibil sa fi contribuit la aproape 
întreaga moştenire a europenilor de astăzi. în 
acest punct, ei au omis un detaliu 
extraordinar de important. 


UN NOR LA ORIZONI 


în 2012, se părea că marea problemă a 
originilor ancestrale ale populațiilor europene 
de astăzi poate fi rezolvată. Dar exista o 
observaţie care nu se potrivea. 

Figura 14a. Arheologia şi lingvistica oferă dovezi ale 
unei transformări profunde a culturii umane. Dovezile 
arheologice arată că agricultura s-a extins din Orientul 
Apropiat până in nord-vestul îndepărtat al Europei într- 
o perioadă cuprinsă intre 11 500 şi 5 500 de ani in 
urmă, transformând economiile din regiunea 
respectivă. 


în acel an, Nick Patterson a publicat un 
rezultat uimitor folosind testul celor trei 
populaţii. După cum am descris în capitolul 
anterior, el aratase că frecvențele mutatiilor 
din nordul Europei de astăzi tind să fie 
intermediare între cele ale europenilor sudici 
si cele ale nativilor americani. El emisese 
ipoteza că aceste rezultate ar putea fi 
explicate prin existența unei „populaţii 
fantomă” - nord-eurasiaticii ancestrali - care 
se răspândise în nordul Eurasiei acum mai 
bine de 50 000 de ani si care contribuise atât 
la populaţia care a migrat pe traseul podului 
terestru Bering dând naştere oamenilor din 
Americi, cât si la genomul nord-europenilor.°® 
Un an mai târziu, Eske Willerslev şi colegii săi 
au obţinut o probă de ADN ancestral din 
Siberia - individul din Malta al cărui schelet 
datează de acum aproximativ 24 000 de ani şi 
care se potrivea cu cel al ipoteticilor nord- 
eurasiatici ancestrali.’ 


Reconstructie >6 500 de ani in 


Soares urma a arborelui linthilor indo 
europene ANATOLIANA 
x g BALTICĂ 
CELTICA GERMANICĂ 
Stiamoan englezei S Pat 
SLAVONA GREACA ARMEANA 
CELTICĂ BALTO- 
INDO- GERMANICA 
ARMEANA 

` ITALICĂ 
CELTICA ANATOLIANA 
GREACA 


Regiune actuală 
— nevorbitoare de limbi indo-europene 


Figura 14b. Limbile europene sunt, aproape toate, 
parte a familiei de limbi indo-europene care provin 
dintr-o limba ancestrala comuna, de acum aproximativ 
6 500 de ani (Harta arata distribuția pre-romana a 
limbilor indo-europene) 


Cum ar putea fi reconciliata descoperirea 
unei contribuţii a nord-eurasiaticilor 
ancestrali la genomul nord-europenilor de 
astăzi cu amestecul bidirectional al vanator- 
culegatorilor indigeni europeni cu agricultorii 
sosiți din Anatolia, aşa dupa cum s-a 
demonstrat, în mod direct, din studiile asupra 
ADN-ului ancestral? Diagrama a devenit şi 
mai incredibilă atunci când noi, precum şi alţi 
cercetători am obţinut probe suplimentare de 
ADN ancestral de la vânător-culegători şi 
agricultori, datând dintr-o perioadă cuprinsă 
între 8 000 şi 5 000 de ani în urmă, şi am 
descoperit că se potrivesc cu modelul 
amestecului bidirectional, neexistând nicio 
dovadă a vreunei moşteniri din partea nord- 
eurasiaticilor ancestrali. Ceva profund 
trebuie că s-a petrecut mai târziu - un nou val 
de emigranţi trebuie să fi sosit, introducând 
moştenirea genetică a nord- eurasiaticilor 
ancestrali şi transformând Europa. 

în 2014-2015, comunitatea cercetătorilor în 
domeniul ADN-ului ancestral si mai ales 
cercetătorii din laboratorul meu au publicat 
date provenite de la peste 200 de europeni 
ancestrali din Germania, Spania, Ungaria, 
stepa din estul îndepărtat al Europei şi primii 
agricultori din Anatolia.” Comparând indivizii 
ancestrali cu oamenii vest-eurasiatici de 
astăzi, losif Lazaridis, cercetător care lucra în 
laboratorul meu, a fost în stare să-şi dea 
seama cum anume a pâtruns moştenirea 
nord-eurasiatică ancestrala în Europa în 
ultimii 5 000 de ani. 


Abordarea noastră iniţială a fost în sensul 
analizei componentelor principale, care poate 
identifica combinaţii de frecvente ale 


mutatiilor care sunt cele. ini 
mai eficiente în găsirea diferenţelor dintre 


probe. în acest demers, am beneficiat de 
datele noastre, cu o rezoluţie extraordinară, 
de la nivelul a aproximativ 600 000 de locaţii 
variabile din genom, de aproximativ 10 000 
de ori mai multe locaţii decât a putut Cavalli- 
Sforza să analizeze în cartea sa din 1994.'° în 
timp ce Cavalli-Sforza a încercat să-şi dea 
seama de rezumatele componentelor 
principale ale variațiilor genetice prin 
proiectarea valorilor lor pe o hartă a lumii, 
noi am putut face cu mult mai mult. Am 
proiectat câte un singur punct pentru fiecare 
individ, în funcție de locul în care apărea a fi 
înrudit cu cele două componente principale. 
Pe diagrama de dispersie pe care am obținut- 
o pentru aproape 800 de vest-eurasiatici de 
astăzi, au apārut douā linii paralele: cea din 
stânga conținând aproape toti europenii si 
cea din dreapta conţinând aproape toți 
indivizii din Orientul Apropiat, cu o distanta 
clara între ele. Plasand toate probele 
străvechi pe aceeaşi diagramă, am putut 
urmari felul în care pozițiile lor se schimbă in 
timp, iar ultimii 8 000 de ani de istorie a 
Europei s-au desfasurat sub ochii nostri, 
oferindu- ne o filmare cu incetinitorul a 
modului în care s-au format europenii de 
astăzi din populații care aveau puţină 
asemanare genetică cu cei mai multi europeni 
care trăiesc astăzi.!! 

Primii sunt  vânător-culegătorii care 
proveneau ei înşişi dintr-o serie de 
transformări ale populației, pe parcursul a 35 
OOO de ani anteriori, aşa cum am descris in 


ultimul capitol, cea mai recenta transformare, 
de acum aproximativ 14 000 de ani,- fiind 
datorata unei raspandiri masive a oamenilor 
din sud-estul Europei, care au înlocuit mare 
parte din populaţia stabilită anterior.’* in 
analiza componentelor principale, vânător- 
culegătorii care au trăit în Europa la acea 
dată se plasează dincolo de europenii de 
astăzi, în lungul unei axe care măsoară 
diferenţa dintre Europa şi Orientul Apropiat. 
Această constatare se potriveşte cu faptul că 
aceştia au contribuit la moştenirea genetică a 
europenilor, dar nu şi la cea a locuitorilor 
Orientului Apropiat de astăzi. 

în al doilea rând au venit primii agricultori, 
care au trăit în perioada cuprinsă între 8 800 
şi 4 500 de ani în urmă, în Germania, Spania, 
Ungaria şi Anatolia. Agricultorii ancestrali din 
toate aceste locaţii erau asemanatori genetic 
cu sarzii de astăzi, fapt care arată ca o 
populaţie pionieră de agricultori a ajuns în 
Grecia, venind probabil din Anatolia, şi apoi s- 
au răspândit în Iberia, în vest, şi în Germania, 
în nord, având cel puţin 90% din ADN 
provenind de la o sursă migratoare, ceea ce 
înseamnă că s-au amestecat cel mai puţin cu 
vânător-culegătorii întâlniți în drumul lor. 
Investigaţii ulterioare au aratat totuşi ca 
lucrurile nu au fost atât de simple. De 
asemenea, am descoperit ca agricultorii din 
Peloponez, în sudul Greciei, care au trăit 
acum aproximativ 6 000 de ani, este posibil să 
fi provenit, parţial, dintr-o populaţie sursă 
diferită, din Anatolia - o populaţie care 
descindea în mai mare măsură din populaţiile 
înrudite cu iranienii decât fermierii din vestul 


Anatoliei, care se pare ca au reprezentat o 
sursă pentru restul agricultorilor din 
Europa." in Europa, agricultura s-a practicat 
pentru prima dată în Peloponez şi în insula 
Creta, de cātre oameni care nu se ocupau cu 
olăritul. Acest lucru i-a facut pe unii arheologi 
Sa se Întrebe daca nu cumva proveneau dintr- 
o alta migraţie.!! ADN-ul nostru ancestral este 
în concordanţă cu această idee şi sugerează 
posibilitatea ca această populaţie sa fi 
continuat să existe timp de mii de ani. 

în al treilea rând, am identificat o nouă 
evoluţie a stilului de viaţă al agricultorilor în 
perioada cuprinsă între acum 6 000 si 4 500 
de ani. La multi dintre 


aceşti agricultori de mai târziu, am observat o 
schimbare câtre o moştenire genetică 
suplimentară de aproximativ 20% provenită 
de la vânător- culegători şi care nu era 
prezentă la agricultorii timpurii, fapt care 
implică începutul amestecului genetic între 
populaţii stabilite anterior şi nou-veniti, cu o 
întârziere de cam două mii de ani.! 

Cum au coexistat culturile agricultorilor şi 
vânător- culegătorilor? Unele indicii vin de la 
cultura Funnelbeaker (cultura „vaselor cu gât 
în forma de pâlnie”, TRB, n. tr.), care este 
numită aşa după vasele de lut decorate, vechi 
de aproximativ 6 300 de ani, plasate în 
morminte. Cultura Funnelbeaker a apărut 
într-o fâşie de pământ situată la câteva sute 
de kilometri de Marea Baltică, care nu fusese 
atinsă de primul val de agricultori, probabil 
din cauză ca metodele lor nu erau 
perfecţionate pentru solurile dure din nordul 
Europei. Protejati de fortăreaţa mediului lor 


dificil de cultivat si sustinuti de 

resursele de peste si vanat din Europa baltica, 
vanator-culegatorii nordici au avut nevoie de 
mai mult de 1 000 de ani ca sa se adapteze la 
provocarea reprezentata de agricultura. Ei au 
adoptat animale domestice si mai apoi Si 
cereale de la vecinii lor din sud, dar au 
pastrat multe elemente ale modului lor 
traditional de viata, caracteristic vanator- 
culegatorilor. Oamenii culturii TRB se 
numărau printre cei care au construit 
megalitii, morminte colective facute din pietre 
atât de mari, încât era nevoie de zeci de 
oameni pentru a le mişca din loc. Arheologul 
Colin Renfrew a sugerat ca ridicarea 
megalitilor ar putea fi o reflectare directa a 
acestei granițe dintre agricultorii din sud şi 
vânător- culegătorii transformați în 
agricultori - o modalitate de a marca 
teritoriul prin care o cultură şi o populaţie se 
separa de celelalte.!* Datele genetice ar putea 
să conţină dovezi ale acestei interacțiuni, 
având în vedere că a existat un val cert de noi 
migratori în această populaţie amestecată. 
între acum 6 000 si 5 OOO de ani, cea mai 
mare parte a bazei genetice din nord a fost 
depăşită de moştenirea genetică a 
agricultorilor, iar acest amestec dintre o 
cantitate modestă de moştenire provenită de 
la vânător- culegători şi o cantitate mare de 
moştenire genetică provenită de la 
agricultorii anatolieni - într-o populaţie care a 
reţinut elementele-cheie ale culturii vânător- 
culegatorilor - este ceea ce i-a caracterizat pe 
producătorii de vase TBR si pe multi alti 
europeni contemporani. 

Figura 15. Aceasta diagrama ilustreaza o analiza 
statistică a gradientilor primari ai variaţiei genetice la 
oamenii de astăzi (punctelegri) şi la vest- eurasiaticii 
ancestrali (puncte negre şi deschise). Cu 10 000 de 
ani în urmă, vestul Eurasiei era căminul a patru 
populații, la fel de deosebite intre ele cum sunt, în 
prezent, europenii fata de est-asiatici. Agricultorii din 
Europa şi din vestul Anatoliei, din perioada cuprinsă 
intre acum 9 OOO şi 5 OOO de ani, erau un amestec 
de vanator-culegatori din vestul Europei (A), 
agricultori din Levant (C) şi agricultori iranieni (D). In 
acelaşi timp, păstorii din nordul stepelor din 
apropierea Mării Negre şi a Marii Caspice, de acum 5 
000 de ani, erau un amestec de vânător-culegători 
est-europeni (B) si de agricultori iranieni (D). in 
Epoca Bronzului, aceste populații mixate s-au 
încrucişat intre ele, fonnând populaţii cu o moştenire 
genetică asemănătoare cu cea a oamenilor de astăzi. 


Europa a atins un nou echilibru. Vanator- 
culegatorii neamestecati cu alte populaţii au 
dispărut, persistand numai în zone izolate, 
precum insulele din sudul Suediei. în sud- 
estul Europei, o populaţie de agricultori 


sedentarizata a dezvoltat societatile cele mai 
stratificate social de pana atunci si ritualuri 
care, dupa cum a aratat arheologul Marija 
Gimbutas, a plasat femeile într-o poziţie 
centrală - o distanţă mare faţă de ritualurile 
centrate pe bărbaţi, care au urmat.! în 
îndepărtata Britanie, constructorii de megaliti 
munceau din greu la ceea ce a devenit cel mai 
mare monument creat de om pe care l-a văzut 
omenirea vreodată: stâncile erecte de la 
Stonehenge, care au devenit un loc naţional 
de pelerinaj, după cum s-a văzut din bunurile 
aduse din colturi , îndepărtate ale Britaniei. 
Oameni precum cei de la Stonehenge le-au 
construit temple marete zeilor lor şi morminte 
pentru morţii lor şi nu aveau de unde să ştie 
că, peste câteva sute de ani, urmaşii lor vor 
dispărea şi pământurile lor vor fi invadate. 
Faptul extraordinar care se desprinde din 
ADN-ul ancestral este acela că, numai cu 5 
000 de ani în urmă, oamenii care sunt acum 
strămoşii primari ai tuturor nord- europenilor 
dispăruţi încă nu ajunseseră aici. 


MAREEA DINSPRE ESI 


Păşunile stepei se întind pe aproximativ 8 
000 de kilometri, din centrul Europei până în 
China. Dovezile arheologice demonstrează că, 
înainte cu 5 000 de ani, aproape nimeni nu 
locuia departe de văile râurilor din stepă, 
deoarece între aceste zone exista puţină 
ploaie care să susţină agricultura şi prea 
puţine surse de apă pentru a susţine 
supraviețuirea vitelor. Treimea europeană a 
stepei era un amestec de culturi locale, 
fiecare cu stilul ei propriu de olarit, 


raspandite modest, in zone unde se putea gasi 
apa.’ 

Această situație s-a schimbat odată cu 
apariția culturii Yamnaya, acum aproximativ 5 
000 de ani, a cărei economie se baza pe 
creşterea vitelor si a oilor. Populația Yamnaya 
a provenit din culturi anterioare, localizate în 
stepă şi la periferia acesteia, şi exploata 
resursele stepei cu mult mai bine decat 
înaintaşii sai. Ea s-a răspândit pe o suprafaţă 
vastă, cuprinsă între Ungaria, in Europa, si 
poalele muntilor Altai, in Asia Centrala, si, în 
multe locuri, a înlocuit populațiile risipite care 
au precedat-o cu una cu un mod de trai mai 
omogen. 

Una dintre invențiile care a condus la 
răspândirea culturii Yamnaya a fost roata, a 
carei origine geografica nu este cunoscută, 
deoarece, odată apărută - cu cel puțin câteva 
sute de ani înainte de dezvoltarea culturii 
Yamnaya -, s-a răspândit în cuprinsul 
Eurasiei, ca un incendiu. Carele purtate pe 
roti este foarte posibil sa fi fost adoptate de 
Yamnaya de la vecinii lor din sud: cultura 
Maikop, din regiunea Caucazului dintre 
Marea Neagra şi Marea Caspica. Pentru 
Maikop, ca şi pentru multe alte culturi din 
Eurasia, roata a fost extraordinar de 
importantā. Dar pentru oamenii din stepă, a 
fost mai importantă decât orice altceva, 
deoarece a facut posibila o economie şi o 
cultură complet noi. Prin  înhămarea 
animalelor la care, oamenii Yamnaya puteau 
să aducă cu ei apa şi provizii in mijlocul stepei 
deschise şi să exploateze vastele pământuri 
care le fuseseră, înainte, inaccesibile. 


Profitand de o alta inovatie de-a lor - calul, 
care fusese recent domesticit in partea mai 
estică a stepei si care făcea mai eficientă 
supravegherea vitelor, deoarece un singur 
călăreț putea să mâne un număr mult mai 
mare de animale decât ar fi putut să o facă o 
persoană umblând pe jos -Yamnaya au devenit 
cu mult mai productivi.!* 

Profunda transformare a culturii, care a 
început cu populaţia Yamnaya, este evidentă 
multor arheologi care lucrează în zona stepei. 
Creşterea intensității folosirii stepei de câtre 
oameni a coincis cu dispariţia aproape 
completă a aşezărilor permanente - aproape 
toate structurile pe care Yamnaya le lăsa în 
urmă erau morminte, movile uriaşe de pământ 
numite gorgani (kurgan în 1b. rusă si 1b. 
turcă, n. tr.). Uneori omenii erau îngropaţi în 
gorgani împreună cu care şi cai, subliniind 
importanţa cailor în stilul lor de viaţă. Roata 
şi calul au modificat atât de profund 
economia, încât au dus la abandonarea vieţii 
în sate. Oamenii trăiau în permanentă 
mişcare, o versiune straveche a locuinţelor 
mobile. 

înainte de explozia datelor furnizate de 
ADN-ul ancestral, în 2015, cei mai mulţi 
arheologi considerau de neconceput ca 
modificările genetice asociate cu răspândirea 
culturii Yamnaya să poată fi la fel de 
dramatice ca şi modificările arheologice. 
Chiar si arheologul David Anthony, un 
susţinător de marcă al ideii că răspândirea 
culturii Yamnaya a fost transformatoare 
pentru istoria Eurasiei, nu a îndrăznit să 
sugereze că această răspândire ar fi fost 


provocată de o migraţie în masa. in schimb, el 
considera că cele mai multe aspecte ale 
culturii Yamnaya s-au răspândit prin imitație 
şi prozelitism.*° 

Dar genetica a arâtat altceva. Analizele 
noastre asupra ADN-ului Yamnaya - conduse 
de Iosif Lazaridis, în laboratorul meu - au 
aratat ca aceştia posedau o combinaţie de 
moşteniri genetice care nu mai existaseră 
înainte în Europa Centrală. Yamnaya erau 
ingredientul lipsă, care deţinea exact tipul de 
zestre genetică necesar a fi adăugat 
agricultorilor europeni timpurii şi vânător- 
culegătorilor pentru a produce populaţii cu 
amestecul de gene observat în Europa de 
astăzi.*! De asemenea, datele noastre despre 
ADN-ul ancestral ne-au permis să aflăm cum 
s-au format cei din cultura Yamnaya din 
populaţiile mai timpurii. în perioada cuprinsă 
între 7 000 şi 5 000 de ani, am observat un 
influx constant, în stepă, al unei populaţii ai 
cărei strămoşi proveneau din sud - şi care 
prezentau o afinitate genetică cu populaţia 
străveche si actuală din Armenia si Iran - 
care, în cele din urmă, s-a concretizat în 
populaţia Yamnaya, care avea o zestre 
genetică provenită din aceste două surse în 
raport de 1:1,” 0 presupunere logică este că 
migraţia s-a desfăşurat prin istmul caucazian 
dintre Marea Neagră şi Marea Caspică. 
Datele referitoare la ADN-ul ancestral, 
obţinute de Wolfgang Haak, Johannes Krause 
şi colegii lor, au arătat ca populaţiile din 
nordul Caucazului aveau o moştenire genetică 
de acest tip, continuată până în timpul culturii 
Maikop, care a precedat îndeaproape cultura 


Yamnaya. 

Tinand cont de influentele culturale pe care 
populaţia Maikop le-a avut asupra culturii 
Yamnaya, dovada ca Maikop sau populaţia 
care le-a urmat, în Caucaz, a avut o 
contribuţie genetică la cultura Yamnaya nu 
este surprinzătoare. Nu numai ca Maikop a 
transmis celor din cultura Yamnaya 
tehnologia carelor, dar au fost şi primii care 
au construit gorganii care au caracterizat 
culturile din stepă, timp de mii de ani după 
aceea. Patrunderea dinspre sud a teritoriilor 
Maikop de câtre strămoşii iranienilor şi 
armenilor e plauzibilă şi din perspectiva 
studiilor care arată că artefactele Maikop au 
fost puternic influențate din sud de elemente 
ale civilizaţiei Uruk din Mesopotamia - care 
dispunea de puţine resurse de metal şi care se 
ocupa cu negotul şi schimbul de produse cu 
nordul, după cum arată obiectele Uruk găsite 
în aşezările din nordul 
Caucazului.” Oricare ar fi fost procesul 
cultural prin care oamenii din sud au ajuns să 
aibă un asemenea impact demografic, odată 
ce cultura Yamnaya s-a format, urmaşii 
acesteia s-au răspândit în toate direcțiile.” 


CUM A AJUNS STEPA ÎN EUROPA 
CENTRALĂ 


în ajunul sosirii strămoşilor din stepă, acum 
aproximativ 5 000 de ani, moştenirea genetică 
a oamenilor care trăiau în Europa Centrală 
provenea, în mare parte, de la primii 
agricultori care au sosit din Anatolia, cu circa 
9 000 de ani în urmă, cu o contribuţie minoră 
din partea vânător-culegâtorilor europeni 


indigeni, care s-au încrucişat cu ei. în estul 
îndepărtat al Europei, cam tot acum 5 000 de 
ani, structura genetică a populaţiei Yamnaya 
reflecta un amestec diferit de mosteniri 
genetice: o populaţie înrudită cu cea iraniană, 
împreună cu o populaţie est-europeană de 
vânător-culegători, în proporţii aproximativ 
egale. Nu se produsese, inca, amestecul 
dintre populaţia de agricultori europeni şi 
grupurile din stepă înrudite cu Yamnaya. 

Impactul genetic al moştenirii genetice 
provenite din stepă asupra Europei Centrale, 
s-a materializat sub forma unor oameni care 
erau parte a unei culturi străvechi, numită de 
arheologi „cultura ceramicii cordate”, nume 
care provine de la vasele lor de lut, decorate 
prin amprentarea cu snururi în lutul moale, 
începând de acum 4 900 de ani, artefactele 
caracteristice culturii ceramicii cordate au 
început să se răspândească amplu, din Elveţia 
până în Rusia europeană. Datele ADN-ului 
ancestral au arătat că, începând cu această 
cultură a ceramicii cordate, au apărut pentru 
prima oară, în Europa, indivizii cu o moştenire 
genetică asemănătoare celei a europenilor de 
astăzi.” Nick Patterson, Iosif Lazaridis si cu 
mine am dezvoltat noi metode statistice care 
ne-au permis sa estimam ca oamenii ingropati 
cu vase specifice culturii ceramicii cordate, in 
Germania, detineau cam trei sferturi din 
zestrea lor genetică de la grupurile înrudite 
cu Yamnaya şi restul de la oameni înrudiţi cu 
agricultorii care locuiseră anterior în regiunea 
respectivă. Mostenirea genetică din stepă a 
rezistat, fiind întâlnită în toate culturile 
ulterioare ale nordului Europei, ca şi la 
europenii nordici de astăzi. 


Datele genetice au condus la o lungă 
dispută, în arheologie, cu privire la legăturile 
dintre culturile ceramicii cordate şi Yamnaya. 
Cele două prezentau multe paralele şocante, 
cum ar fi construcţia de morminte mari sub 
formă de movile, exploatarea intensă a cailor 
şi a vitelor şi o cultură surprinzător de 
centrată pe bărbat, care celebra violenţa, 
după cum se reflectă din marile buzdugane 
(sau baroase) îngropate în multe morminte. în 
acelaşi timp, existau diferenţe profunde între 
cele două culturi, reflectate mai ales prin 
tipurile complet diferite de oale de lut 
confecţionate, cu elemente importante ale 
stilului ceramicii cordate adaptate din 
celelalte stiluri de olarit anterioare, din 
Europa Centrală. Dar genetica a aratat ca 
legătura dintre cultura ceramicii cordate şi 
cultura Yamnaya reflecta mişcări majore de 
populaţii. Făuritorii culturii ceramicii cordate 
au fost, cel puţin din punct de vedere genetic, 
o răspândire către vest a culturii Yamnaya. 

Descoperirea ca pătrunderea culturii 
ceramicii cordate în Europa Centrală a 
reflectat o migraţie în masă a oamenilor 
dinspre stepă nu a fost doar o simplă 
constatare academică sterilă. Avea rezonanţe 
politice şi istorice. La începutul secolului XX, 
arheologul german Gustaf Kossinna a fost 
printre primii cercetători care au exprimat 
ideea că acele culturi din trecut, care s-au 
răspândit pe suprafeţe geografice mari, pot fi 
recunoscute prin asemănările în stilul 
artefactelor pe care le-au lăsat în urmă. De 
asemenea, el a mers mai departe, considerând 
culturile identificate arheologic ca fiind 


sinonime cu oamenii si a lansat ideea ca 
raspandirea culturii materiale ar putea fi 
folosita pentru trasarea migratiilor stravechi, 
O abordare pe care a denumit-o 
„siedlungsarchăologische Methode” sau 
„arheologia  aşezărilor”. Bazându-se pe 
suprapunerea distribuţiei geografice a culturii 
ceramicii cordate cu locurile în care se 
vorbeşte limba germană, Kossinna a sugerat 
că rădăcinile culturale ale Germaniei si ale 
limbilor 


* 


germanice de astazi se gasesc in cultura 
ceramicii cordate. în eseul sau, The 
Borderland of Eastern Germany: Home 
Territory of the Germans, el a sustinut ca, 
avand in vedere prezenta culturii ceramicii 
cordate pe teritoriul Poloniei, Cehoslovaciei si 
în vestul Rusiei din vremea sa, acest lucru le 
dă germanilor dreptul moral, prin naştere, de 
a pretinde aceste teritorii ca fiind ale lor.*° 
Ideile lui Kossinna au fost imbratisate de 
nazisti si, desi el a murit in 1931, inainte ca 
aceştia să vină la putere, învăţăturile sale au 
fost folosite ca o bază pentru propaganda lor 
Si o justificare a pretențiilor teritoriale asupra 
estului.” Ideea lui Kossinna că migraţia a fost 
explicaţia principală a schimbărilor din 
materialul arheologic era, de asemenea, 
atractivă pentru nazişti, deoarece se potrivea 
cu ideea lor rasistă despre lume, fiind uşor de 
imaginat ca migrațiile au fost propulsate de 
superioritatea biologică înnăscută a unor 
oameni asupra altora. După cel de-al Doilea 
Război Mondial, arheologii europeni, 
reactionand la politizarea domeniului lor, au 
început sa  demonteze argumentele lui 


Kossinna si ale colegilor sai, aducand dovezi 
in favoarea cazurilor in care schimbari ale 
culturii materiale au fost produse prin 
inventie locala sau prin imitatie, iar nu prin 
răspândirea oamenilor. Ei recomandau o 
prudenţă extremă în invocarea migraţiilor 
pentru explicarea modificărilor conţinute de 
dovezile arheologice. Astăzi, o opinie comună 
printre arheologi este aceea ca migrațiile 
reprezintă numai una dintre multiplele 
explicaţii ale schimbărilor culturale majore. 
Mulţi arheologi încă mai susţin că, acolo unde 
există dovezi ale unor schimbări culturale 
majore, ipoteza de lucru trebuie să fie că 
aceste schimbări reflectă comunicarea de idei 
sau invenţii locale, iar nu, în mod obligatoriu, 
deplasări de masă ale oamenilor.’ 

Alaturarea culturii ceramicii cordate şi a 
migraţiei, în aceeaşi propoziţie, declanşează 
reacţii de alertare deosebit de puternice din 
cauza încercării lui Kossinna si a naziştilor de 
a folosi cultura ceramicii cordate pentru a 
construi o bază pentru identitatea naţională 
germană.” Atunci când eram în stadiul final 
de pregătire a unei lucrări pentru a o trimite 
spre publicare, în 2015, unul dintre arheologii 
germani care a contribuit cu probe de 
schelete a scris o scrisoare tuturor 
coautorilor: „Trebuie (!) să evitam... sa fim 
comparati cu «siedlungsarchaologische 
Methode» a lui Gustaf Kossinna!” Apoi el si 
alţi câțiva colaboratori s-au retras din 
colectivul autorilor înainte ca noi să fi 
modificat lucrarea pentru a sublinia 
diferenţele dintre teza lui Kossinna şi 
descoperirile noastre, mai precis că această 


cultura a ceramicii cordate a venit din est si 


Ca Oamenii asociati cu ea nu fusesera 
æ A 

anterior stabiliţi în Europa Centrală. 

Teoria corectă cu privire la răspândirea 
culturii ceramicii cordate prin migraţie 
dinspre est fusese deja propusă în anii 1920 
de un contemporan al lui 
Kossinna, arheologul V. Gordon Childe“, deşi 
şi această idee a fost evitată, din cauza a ceea 
ce s-a întâmplat în al Doilea Război Mondial şi 
ca reacţie la folosirea abuzivă a arheologiei de 
către nazişti, o reacţie care a îmbrăcat forma 
unui scepticism extrem în legătură cu 
referirea la oricare migraţie.”! Descoperirile 
noastre despre legătura genetică dintre 
cultura Yamnaya şi cultura ceramicii cordate 
demonstrează puterea perturbatoare a ADN- 
ului ancestral. Ele pot demonstra mişcările 
din trecut ale oamenilor şi, în acest caz, a 
dovedit amploarea înlocuirii populaţiei, pe 
care niciun arheolog modern, nici chiar cei 
mai infocati susţinători ai migraţiei, nu a 
îndrăznit să o afirme. Legătura dintre 
moştenirea genetică a stepei şi oamenii 
aparţinând culturii arheologice a ceramicii 
cordate, prin artefacte şi morminte, nu mai 
este astăzi o simplă ipoteză, ci este un fapt 
dovedit. 

Cum a fost posibil ca o populaţie de păstori 
din stepă, puţin numeroasă, să fie capabilă să 
înlocuiască agricultorii dens răspândiţi din 
centrul şi vestul Europei? Arheologul Peter 
Bellwood a afirmat că, odată ce populaţiile 
dense de agricultori s-au stabilit şi 
sedentarizat în Europa, ar fi fost practic 
imposibil, pentru alte grupuri, care au sosit 


mai târziu, să provoace o lovitură 
demografică, deoarece numărul lor ar fi părut 
mic în comparaţie cu populaţia deja existentă 
acolo."? Ca o analogie, să considerăm efectul 
ocupaţiei britanice sau mogule în India. 
Ambele puteri au controlat subcontinentul 
timp de sute de ani, dar au lăsat puţine urme 
în populaţia de astăzi. Dar ADN-ul ancestral 
arată, în mod incontestabil, că înlocuirea 
populaţiei majoritare s-a petrecut în Europa, 
cu aproximativ 4 500 de ani în urmă. 

Cum au fost capabili oamenii cu o moştenire 
genetică provenită din stepă să aibă un 
asemenea impact asupra unei regiuni deja 
locuite? Un posibil răspuns ar fi acela ca 
agricultorii care i-au precedat nu ar fi ocupat, 
probabil, toate nişele economice disponibile 
din Europa Centrală, oferind popoarelor 
venite din stepă ocazia să se extindă. Deşi 
este dificilă estimarea dimensiunii unei 
populaţii, după dovezile arheologice, numărul 
oamenilor din Europa de Nord, de acum mai 
bine de 2 000 de ani, a fost estimat a fi fost de 
aproximativ o sută de ori mai mic decât cel de 
astăzi sau chiar mai mic, reflectând metode de 
practicare a agriculturii mai puţin eficiente, 
lipsa accesului la pesticide şi fertilizatori, 
absenţa unor plante cu un randament ridicat 
şi o mortalitate infantilă mai ridicată.“ Atunci 
când cultura ceramicii cordate a ajuns în 
centrul Europei, multe câmpuri cultivate de 
acolo erau înconjurate de păduri virgine. Dar 
studii asupra polenului din Danemarca şi din 
alte părţi, arată că, la momentul respectiv, 
mari părţi din nordul Europei fuseseră 
transformate din păduri în păşuni, sugerând 
că nou- venitii aparţinând culturii ceramicii 


cordate au tăiat probabil padurile, 
remodelând părţi ale peisajului pentru a 
semăna în mai mare măsură cu stepa şi şi- au 
creat o nişă proprie, pe care ceilalţi oameni 
din regiune nu o folosiseră cu adevărat 
niciodata.** 

Mai există şi o a doua explicaţie posibilă a 
faptului ca oamenii din stepă au reuşit sa se 
stabilească în Europa - una pe care nimeni nu 
ar fi considerat-o credibilă, în lipsa ADN-ului 
ancestral. Eske  Willerslev şi Simon 
Rasmussen, lucrând împreună cu arheologul 
Kristian Kristiansen, au avut ideea de a testa 
101 probe de ADN ancestral provenite din 
Europa si din stepa, pentru evidențierea 
agenţilor patogeni.” în şapte probe au găsit 
ADN provenit de la Yersinia pestis, bacteria 
răspunzătoare de Ciuma neagră, care se 
estimează că a omorât o treime din populaţia 
Europei, Indiei şi Chinei, acum 700 de ani. 
Urmele acestei boli în dinţii unei persoane 
sunt un semn aproape sigur ca respectiva 
persoană a murit din această cauză. 
Genomurilor celor mai timpurii bacterii pe 
care le-au secventiat le lipseau câteva gene 
importante, necesare pentru ca boala să se 
răspândească prin intermediul  puricilor, 
detaliu necesar pentru răspândirea ciumei 
bubonice. Dar genomurile bacteriene posedau 
genele necesare pentru a provoca ciuma 
pulmonară, care se raspandea prin stranut si 
tuse, la fel ca si gripa. Faptul ca o proportie 
substanţială din mormintele alese aleatoriu 
pentru analiză aveau Yersinia pestis indica 
faptul că această boală era endemică în stepă. 

Este posibil ca oamenii din stepă, care au 


facut boala si care ar fi dezvoltat un raspuns 
imun, sa o fi transmis apoi agricultorilor 
central-europeni, sensibili din punct de vedere 
imunologic, fapt care ar fi putut determina o 
reducere a numarului acestora, facand astfel 
loc expansiunii culturii ceramicii cordate? 
Asta ar fi o mare ironie. Unul dintre cele mai 
importante motive pentru disparitia 
populațiilor de nativi americani, dupa anul 
1492, a fost raspandirea bolilor infectioase de 
catre europenii care aveau, probabil, o 
oarecare rezistenţă imunitara, dupa mii de ani 
de expunere, ca rezultat al traiului in 
apropierea animalelor lor domestice. Dar 
nativii americani, care în general nu aveau 
animale domestice, este posibil să fi fost cu 
mult mai putin rezistenți la aceste boli. A fost 
oare posibil ca, într-un mod asemănător, şi 
agricultorii nord-europeni de acum 5 000 de 
ani să fi fost decimati de boli aduse din est, 
pavând drumul răspândirii moştenirii genetice 
din stepă, în Europa? 
CUM A SUCOMBAT BRITANIA 


După ce valul de moştenire genetică din 
stepă s-a pravalit asupra Europei centrale, a 
continuat să se rostogolească. înce-pând cu 
perioada de acum 4 700 de ani, la două secole 
după ce cultura ceramicii cordate a maturat 
Europa Centrală, a avut loc o răspândire la fel 
de dramatică a culturii vaselor în formă de 
clopot, venită, probabil, din zona iberică de 
astăzi. Cultura vaselor-clopot (bell beaker în 
limba engleză - n.red.) este denumită astfel 
după forma de clopot a vaselor de baut, care 
s-au răspândit rapid în vestul Europei 
împreună cu alte artefacte, incluzând nasturi 


decorativi si bratari protectoare pentru 
incheieturile arcasilor. Este posibil sa obtinem 
informatii despre miscarea oamenilor si a 
obiectelor prin studierea raporturilor 
izotopilor unor elemente precum stronţiul, 
plumbul şi oxigenul, care sunt caracteristice 
materialelor din diferite părţi ale Europei. 
Prin studiul compoziţiei izotopice a dinţilor, 
arheologii au arătat că unii oameni aparţinând 
culturii vaselor-clopot s-au deplasat la sute de 
kilometri de locurile lor natale.“ Cultura 
vaselor- clopot s-a răspândit în Britania cu 4 
500 de ani în urmă. 

O întrebare majoră, rămasă deschisă, 
pentru înţelegerea răspândirii culturii vaselor- 
clopot, a fost, întotdeauna, dacă această 
răspândire s-a datorat mişcării oamenilor sau 
a ideilor. La începutul secolului XxX, 
recunoaşterea impactului masiv al culturii 
vaselor-clopot a dus la apariţia noțiunii 
romantice de „populaţia vaselor-clopot”, un 
neam care a răspândit o nouă cultură şi, 
probabil, şi limbile celtice - o reflectare a 
febrei naţionaliste din acea vreme. Dar, ca şi 
afirmaţiile facute cu privire la cultura 
ceramicii cordate, această poziţie a fost 
respinsă după cel de-al Doilea Razboi 
Mondial. 

în anul 2017, laboratorul meu a reuşit să 
asambleze datele din ADN-ul ancestral la 
nivel de genom provenit de la peste 200 de 
schelete asociate culturii vaselor-clopot din 
cuprinsul Europei.” Inigo Olalde, un 
cercetător postdoctoral, a analizat datele 
pentru a arata că indivizii din Iberia nu se 
distingeau genetic de oamenii care i-au 


precedat si care nu erau ingropati in stilul 
culturii vaselor-clopot. Dar indivizii asociati 
culturii vaselor-clopot din Europa Centrala 
erau extrem de diferiti, avand cea mai mare 
parte a zestrei lor genetice originara din stepa 
si foarte putina mostenire genetica comuna cu 
indivizii din Iberia, asociaţi culturii vaselor- 
clopot. Astfel, în mod deosebit fata de ceea ce 
s-a întâmplat în cazul răspândirii culturii 
ceramicii cordate dinspre est, răspândirea 
iniţială a culturii vaselor-clopot prin Europa a 
fost mediată de o mişcare a ideilor, iar nu deo 
migraţie fizică. 

Odată ce cultura vaselor-clopot a ajuns în 
Furopa Centrală prin răspândirea ideilor, 
aceasta s-a răspândit totuşi mai departe şi 
prin migrații. înainte de răspândirea culturii 
vaselor-clopot în Britania, nicio singură probă 
de ADN ancestral din multele zeci de probe pe 
care le-am analizat nu avea nicio urmă de 
moştenire genetică provenită din stepă. Dar 
după momentul 4 500, fiecare din multele zeci 
de probe de britanici ancestrali, pe care le-am 
analizat, aveau cantităţi mari de zestre 
genetică provenită din stepă şi nicio afinitate 
specială cu ibericii. Masurat în termenii 
proportiei de zestre genetică din stepă, ADN- 
ul extras din zeci de schelete aparţinând 
culturii vaselor-clopot din Anglia se potrivea 
cu cel al scheletelor din mormintele culturii 
vaselor-clopot din lungul Canalului Mânecii. 
Impactul genetic al răspândirii oamenilor de 
pe continent în Insulele Britanice, din acea 
perioadă, a fost unul permanent. Scheletele 
britanicilor si irlandezilor?’ din Epoca 
Bronzului, care a urmat culturii vaselor- 


clopot, contineau cel mult 10% mostenire 
genetica de la primii agricultori din aceste 
insule, celelalte 90% provenind de la oameni 
precum cei asociati culturii vaselor-clopot din 
Ţările de Jos. Rezultă că a avut loc o înlocuire 
a populaţiei cel puţin la fel de dramatică 
precum cea care a acompaniat răspândirea 
culturii ceramicii cordate. 

A reieşit că ideea discreditata a „populațiilor 
culturii vaselor-clopot” a fost corectă în cazul 
Angliei, cu toate că a fost greşită ca explicaţie 
a răspândirii culturii vaselor-clopot pe 
continentul european, în general. Astfel, 
datele provenite din ADN-ul ancestral încep 
să ne ofere o imagine mai nuanţată a modului 
în care s-au schimbat culturile în preistorie. 
Impulsionati de rezultatele ADN-ului 
ancestral, unii arheologi au speculat ca 
această cultura a vaselor- clopot ar putea fi 
privită ca un fel de religie străveche, care a 
convertit populaţiile de proveniente diferite la 
un nou mod de a privi lumea, servind astfel ca 
un solvent ideologic care a facilitat integrarea 
şi răspândirea moştenirii genetice şi culturale 
din stepă în centrul şi vestul Europei. într-un 
sit arheologic datând din perioada culturii 
vaselor-clopot, din Ungaria, am găsit dovezi 
directe că această cultură era deschisă 
oamenilor cu origini diverse, indivizii 
îngropaţi în stilul culturii vaselor-clopot având 
o paletă completă de moştenire genetică din 
stepă, de la 0% la 75% (la fel de mult ca şi în 
cazul oamenilor asociaţi culturii ceramicii 
cordate). 

Ce anume a făcut posibilă răspândirea atât 
de dramatică a oamenilor care practicau 


cultura vaselor- clopot, in nord-vestul Europei 
şi înlocuirea unor populaţii stabilizate si 
foarte sofisticate care existau deja acolo? 
Arheologii privesc cultura vaselor-clopot ca 
fiind foarte diferită de cultura ceramicii 
cordate, care la rândul ei a fost foarte diferită 
de cultura Yamnaya. Cu toate acestea, toate 
cele trei culturi au participat la răspândirea 
masivă a zestrei genetice din stepă, de la est 
la vest, şi probabil că au avut unele elemente 
ideologice comune, în ciuda trăsăturilor lor 
foarte diferite. 

Speculatiile despre caracteristici 
împărtăşite între culturile separate unele de 
altele prin sute de kilometri i-au facut pe 
oamenii de ştiinţă şi pe arheologi să fie 
stânjeniţi. Dar ar trebui să acordăm atenţie 
acestor probleme. înaintea descoperirilor 
genetice, oricare pretenţie că un nou mod de 
a privi lumea ar fi putut fi împărtăşit de 
culturi atât de diferite arheologic, una de 
cealaltă, precum Yamnaya, cultura ceramicii 
cordate şi cea a vaselor-clopt, ar fi fost 
respinsă, cu siguranţă, ca fiind fantezista. Dar 
astăzi cunoaştem că aceşti oameni erau legaţi 
între ei prin migrații majore, dintre care unele 
au copleşit culturile mai timpurii, oferind 
dovezi că aceste migrații au avut efecte 
profunde. Trebuie, de asemenea, sa ne uitam 
din nou la modul în care s-au răspândit 
limbile, o manifestare directă a răspândirii 
culturii. Faptul ca aproape toţi europenii de 
astăzi vorbesc limbi strâns înrudite este o 
dovadă că a existat o diseminare puternică a 
unei noi culturi în Europa, la un moment dat. 
Este oare posibil ca răspândirea limbilor în 


Europa sa fi fost propulsată de răspândirea 
oamenilor, dovedită de ADN-ul ancestral? 


ORIGINEA LIMBILOR INDO-EUROPENE 
Un mare mister al preistoriei îl reprezintă 


originea limbilor indo-europene, grupul de 
limbi strâns înrudite care sunt vorbite astăzi 
în cea mai mare parte a Europei, Armenia, 
Iran şi nordul Indiei, cu o mare separare în 
Orientul Apropiat, unde aceste limbi au 
existat numai la periferie, în ultimii 5 000 de 
ani - fapt cunoscut nouă deoarece scrisul a 
fost inventat acolo. 

Unul dintre primii oameni care au remarcat 
asemănările dintre limbile indo-europene a 
fost William Jones, un judecător care lucra în 
Calcutta, India Britanică. El cunoştea, din 
şcoală, greaca si latina si a învătat sanscrita, 
limba vechilor texte religioase indiene. în 
1786, el observa: „limba sanscrită, oricare i-ar 
fi vechimea, are o structură minunată; mai 
perfectă decât greaca, mai copioasă decât 
latina si mult mai rafinată decât oricare dintre 
ele, având totuşi o afinitate mult mai 
puternică cu ambele, atât prin rădăcinile 
verbelor, cât şi prin structura gramaticii, 
decât ar fi posibil să apară în mod accidental; 
atât de puternică, încât niciun filolog nu ar 
putea să le examineze pe toate trei fără să 
creadă ca au răsărit dintr-o sursă comună, 
care, probabil, nu mai există”. Mai mult de 
200 de ani, savantii au fost nedumeriti cum de 
s-a dezvoltat o 

asemenea asemănare între limbi răspândite 
într-o regiune geografică atât de vastă. 


AFRICA 
Fenomenul vaselor-clopot 
si raspandirea mostenirii din stepa in 

Figura 16. Răspândirea ceramicii vaselor-clopot intre 
Portugalia si Spania de astazi si Europa Centrala s-a 
datorat unei mişcări a ideilor, nu a oamenilor, dupa cum 
reiese din tiparele lor genetice diferite. In schimb, 
răspândirea ceramicii vaselor-clopot in Insulele 
Britanice a fost acompaniată de o migraţie în masă. 
Cunoaştem acest lucru deoarece aproximativ 90% din 
populația care a construit Stonehenge - oameni care nu 
aveau o moştenire genetică Yamnaya - au fost înlocuiți 
de oameni din Europa continentală, care aveau aceasta 
moştenire. 


in 1987, Colin Renfrew a propus o teorie 
unificatoare cu privire la modul in care 
limbile indo- europene au ajuns la distributia 
lor actuala. in cartea sa, Archaeology and 
Language: The Puzzle of IndoEuropean 
Origins, el a sugerat ca omogenitatea limbilor 
pe intinderea atat de vasta a Eurasiei de 
astazi ar putea fi explicata prin unul si acelasi 
eveniment: raspandirea din Anatolia, acum 9 
OOO de ani, a oamenilor care au adus 
agricultura.“ Argumentul sau îşi avea 
rădăcinile în ideea că agricultura ar fi oferit 
anatolienilor un avantaj economic care ar fi 
permis noilor populații sa se disperseze masiv 
in Europa. Studiile antropologice au arătat 
fara lacuna ca este nevoie de migrații majore 
ale oamenilor pentru a realiza o schimbare a 
limbii, In societățile de mici dimensiuni, astfel 
încât un fenomen atât de profund precum 
răspândirea limbilor indo-europene a fost 
produs, probabil, de o migraţie în masă.” 
Cum nu existau dovezi arheologice 
convingătoare cu privire la o migraţie majoră 
mai târzie în Europa şi cum era greu de 
imaginat că vreun alt grup, nou-venit, ar fi 
putut să câştige un avanpost, odată ce 
populaţiile dense de agricultori erau 
sedentarizate si bine stabilite, Renfrew si 
savantii care i-au urmat au tras concluzia că 
răspândirea agriculturii a fost cea care a 
adus, probabil, limbile indo-europene în 
Europa.“ 

Logica lui Renfrew era convingătoare, 
ţinând cont de datele pe care le avea atunci la 
dispoziţie, dar argumentul că răspândirea 
agriculturii din Anatolia a condus la 


răspândirea limbilor indo-europene în Europa 
a fost contrazis de constatările rezultate din 
studierea ADN-ului ancestral, care au arâtat 
că, acum aproximativ 5 000 de ani, a existat o 
mişcare în masă a oamenilor în Europa 
Centrală, asociată culturii ceramicii cordate. 
Conform primului principiu - acela că, după 
răspândirea agriculturii în Europa, nu putea fi 
plauzibil, din punct de vedere demografic, să 
mai fi existat o alta mi-gratie substanţială, 
care să inducă schimbarea limbii -, Renfrew a 
construit un argument atractiv în favoarea 
ipotezei anatoliene, care a câştigat mulţi 
adepţi. Dar teoria este întotdeauna învinsă de 
date, iar datele arată că şi Yamnaya a avut un 
impact demografic major - de fapt, este clar 
că singura sursă importantă de moştenire 
genetică din nordul Europei de astăzi este 
provenită de la Yamnaya sau de la grupurile 
strâns înrudite cu ea. Acest lucru sugerează 
că expansiunea Yamnaya este posibil să fi 
adus un nou grup major de limbi în întreaga 
Europă. Omniprezenta limbilor indo-europene 
în Europa ultimelor câteva mii de ani şi faptul 
că migraţia legată de Yamnaya a fost mai 
recentă decât cea a agricultorilor fac credibil 
faptul că cel puţin unele dintre limbile indo- 
europene din Europa, dar cel mai probabil 
toate, au fost răspândite de Yamnaya.*° 
Principalul contraargument al ipotezei 
anatoliene este ipoteza stepei - ideea că 
limbile indo-europene s-au răspândit din 
stepa de la nord de Marea Neagră şi Marea 
Caspică. Cel mai bun argument unic, pentru 
ipoteza stepei, înainte de obţinerea datelor 
genetice, ar putea fi cel construit de David 


Anthony, care a aratat ca un vocabular comun 
unei mari majoritati a limbilor indo-europene 
de astazi este putin probabil sa se potriveasca 
cu aparitia lor mult mai timpurie decat acum 
6 000 de ani. Observatia sa esentiala a 


fost aceea ca toate ramurile existente ale 
familiei limbilor indo-europene, cu exceptia 
celor mai vechi limbi divergente anatoliene, 
care sunt dispărute astăzi (precum hitita 
veche), au un vocabular elaborat comun 
pentru noţiunea de „car”, incluzând cuvinte 
pentru „osii”, „harnaşament” şi ,,roata”. 
Anthony a interpretat aceste înrudiri ca fiind 
dovada că toate limbile indo-europene vorbite 
astăzi, din India, în partea de est, până la 
ţărmul Atlanticului, în vest, provin dintr-o 
limbă vorbită de o populaţie străveche care 
utiliza carele. Această populaţie nu putea să fi 
trăit cu mult mai înainte de acum 6 000 de 
ani, deoarece cunoaştem, din dovezile 
arheologice, că în jurul acelei date s-au 
răspândit roata şi carul.** Această data 
exclude expansiunea anatoliană a 
agricultorilor în Europa, care s-a petrecut 
acum 9 000 - 8 000 de ani. Candidatul 
evident pentru răspândirea celor mai multe 
limbi indo-europene de astăzi este deci 
Yamnaya, care depindea de tehnologia carelor 
şi a roţilor care s-au răspândit acum 
aproximativ 5 000 de ani. 

Faptul că s-ar fi putut ca o migraţie suficient 
de masivă a păstorilor din stepă să 
înlocuiască populaţiile stabilite de agricultori 
pare, în aceste condiţii, şi mai puţin plauzibilă 
pentru India decât pentru Europa. India este 
separată de stepă prin munţii înalţi ai 


Afganistanului, în timp ce o asemenea barieră 
protectoare nu există în cazul Europei. Şi 
totuşi păstorii din stepă au pătruns şi în India. 
După cum voi povesti într-un alt capitol, 
aproape toată lumea din India este un 
amestec între două populaţii ancestrale înalt 
divergente, dintre care una îşi trage 
aproximativ jumătate din moştenirea genetică 
direct din Yamnaya. 

în timp ce descoperirile genetice indică un 
rol central al populaţiei Yamnaya în 
răspândirea limbilor indo-europene, 
înclinând, în mod categoric, balanţa în 
favoarea unei variante a ipotezei stepei, 
aceste descoperiri totuşi nu rezolvă problema 
locului de origine a limbilor indo-europene 
iniţiale, locul unde aceste limbi erau vorbite 
înainte ca Yamnaya să se fi răspândit atât de 
dramatic. Limbile anatoliene cunoscute după 
tablitele de acum 4 000 de ani, recuperate de 
la imperiul hitit si culturile ancestrale 
învecinate, nu  împărtăşeau vocabularul 
complet al cuvintelor car şi roată, prezent în 
toate limbile indo- europene care se vorbesc 
astăzi. ADN-ul ancestral disponibil din 
Anatolia acelor vremuri nu prezintă urme de 
moştenire genetică de la vreo populaţie din 
stepă, asemănătoare Yamnayei (deşi dovezile 
în acest caz sunt circumstantiale, deoarece nu 
a fost publicat până acum niciun ADN 
ancestral provenit de la hitiţi). Mie, acest 
lucru îmi sugerează că cea mai plauzibilă 
localizare a populaţiei care a vorbit pentru 
prima oară o limbă indo-europeană se afla la 
sud de munţii Caucaz, probabil în Iranul sau 
Armenia de astăzi, deoarece ADN-ul ancestral 


provenit de la oamenii care au trait acolo se 
potriveste cu ceea ce ne asteptam de la o 
populatie sursa atat pentru Yamnaya, cat si 
pentru  anatolienii străvechi. Daca acest 
scenariu este corect, populaţia a trimis o 
ramură în stepă - care s-a amestecat cu 
vânător- culegătorii de acolo într-o proporţie 
de 1:1 pentru a deveni populaţia Yamnaya 
descrisă anterior -, iar altă ramură în 
Anatolia, pentru a pune bazele strămoşilor 
oamenilor care vorbeau o limbă precum 
hitita. 

Pentru cineva din afară, poate părea 
surprinzător ca ADN-ul să poată avea un 
impact categoric asupra unei dispute 
referitoare la limbi. Desigur, ADN-ul nu poate 
dezvălui ce limbă vorbea populaţia respectivă. 
Dar ceea ce pot face geneticienii este să 
stabilească daca au avut loc migratii. Daca 
Oamenii s-au miscat, inseamna ca au avut loc 
si contacte culturale - cu alte cuvinte, 
urmărirea genetică a migraţiilor face posibilă 
şi urmărirea răspândirii potenţiale a culturii 
şi limbii. Prin trasarea unor câi de migraţie 
plauzibile şi eliminarea altora, ADN-ul 
ancestral a încheiat un deceniu de impas în 
controversa privitoare la originea limbilor 
indo-europene. Ipoteza anatoliana şi-a pierdut 
dovada sa cea mai plauzibila, iar cea mai 
comuna versiune a ipotezei stepei - care 
sugerează că originea fundamentală a tuturor 
limbilor indo- europene, inclusiv a celor 
anatoliene, se află în stepă - trebuie si ea să 
fie modificată. ADN-ul s-a dovedit esenţial 
pentru o nouă sinteză a geneticii, arheologiei 
şi lingvisticii, care înlocuieşte teoriile 


depasite din prezent. 

O lecţie esenţială furnizată de revoluţia 
ADN-ului ancestral este aceea că 
descoperirile, aproape întotdeauna, aduc 
dovezi foarte diferite de modelele pre- 
existente, cu privire la migrațiile umane, 
arătând cât de puţine lucruri cunoşteam cu 
adevărat despre migraţia umană şi formarea 
populațiilor, înainte de inventarea acestei noi 
tehnologii. Perspectiva indo- europenilor sau 
„arienilor” ca reprezentând un grup „pur” a 
iscat sentimente naţionaliste în Europa încă 
din secolul al XIX-lea.” Au existat controverse 
dacă celții sau teutonii sau alte grupuri erau 
adevaratii „arieni”, iar rasismul nazist a fost 
alimentat de aceste dispute. Datele genetice 
au oferit ceea ce ar părea un sprijin incomod 
pentru unele dintre aceste idei - sugerând că 
un Singur grup coerent genetic a fost 
răspunzător pentru răspândirea multor limbii 
indo- europene. Dar datele evidenţiază, de 
asemenea, şi faptul că aceste discuţii timpurii 
au fost eronate în presupunerea purității 
strămoşilor. Indiferent dacă vorbitorii limbii 
indo-europene originare au trăit în Orientul 
Apropiat sau în estul Europei, Yamnaya, care 
era principalul grup răspunzător pentru 
răspândirea limbilor indo-europene pe o mare 
suprafaţă a globului, era formată dintr-un 
amestec. Oamenii care practicau cultura 
ceramicii cordate erau, la rândul lor, un 
amestec, iar europenii nord-vestici asociaţi 
culturii vaselor-clopot erau, la rândul lor, un 
amestec. ADN-ul ancestral a stabilit migrațiile 
majore şi amestecul între populaţii înalt 
divergente ca o forţă esenţială în modelarea 


preistoriei umane, iar ideologiile care cauta 
întoarcerea la o puritatea mitică se naruie în 
fata dovezilor stiintei serioase. 


Istoria populaţiei sud-asiatice 

CAPITOLUL 6 


COLIZIUNEA CARE A DUS 
LA 


FORMAREA INDIEI 


CĂDEREA CIVILIZAŢIEI INDUSULUI 


| n cel mai vechi text al hinduismului, Rig 
Veda, zeul războinic Indra goneşte 
împotriva duşmanilor săi impuri, sau dasa, 
într-un car tras de cal, le distruge fortăreaţa, 
sau pur, şi le ia în stăpânire pământul şi 
apele, pentru a le oferi oamenilor sai, arya 
sau arieni.! 

Compusă în intervalul de timp cuprins între 
acum 4 000 şi acum 3 000 de ani, în sanscrita 
veche, Rig Veda a fost transmisă oral timp de 
aproximativ 2 000 de ani, înainte de a fi 
scrisă, în mod foarte asemănător Iliadei si 
Odiseei în Grecia, care au fost compuse cu 
câteva sute de ani mai târziu, într-o altă limbă 
indo-europeană timpurie. Rig Veda este o 
extraordinară fereastră deschisă câtre trecut, 
care oferă informaţii despre felul în care 
trebuie să fi aratat cultura indo-europeană 
într-o perioadă mult mai apropiată, în timp, 
de vremurile în care aceste limbi au radiat 
dintr-o sursă comună. Dar ce au de a face 
istoriile din Rig Veda cu evenimentele reale? 
Cine erau dasa, cine erau arya şi unde anume 
era localizată acea fortăreață? S-a întâmplat 
oare, cu adevărat, ceva din toate 


evenimentele descrise acolo? 

în anii 1920 si 1930, a existat un entuziasm 
extraordinar în legătură cu posibilitatea de a 
folosi arheologia pentru a  cāpăta o 
perspectivă asupra acestor întrebări. în acei 
ani, săpăturile arheologice au dezvăluit 
rămăşiţele unei civilizaţii ancestrale, oraşe 
înconjurate de ziduri la Harappa, Mohenjo- 
daro şi prin alte locuri din Punjab şi Sindh, 
care datau de acum 4 500 - 3 800 de ani. 
Aceste cetati si 


oraşe mai mici şi sate se înşirau pe valea 
fluviului Indus, în Pakistanul de astăzi şi în 
regiuni din India, iar unele dintre ele 
adăposteau zeci de mii de oameni.“ Oare ele 
să fi fost fortărețele sau pur-urile din Rig 
Veda? 

Oraşele civilizaţiei Vaii Indusului erau 
înconjurate de ziduri de apărare şi aveau 
locuinţele dispuse într- un caroiaj. Aveau 
locuri mari de stocare a grânelor obţinute 
prin cultivarea terenului din câmpiile fluviale 
învecinate. Oraşele adăposteau meşteşugari 
pricepuţi în prelucrarea lutului, aurului, 
cuprului, cochiliilor si lemnului. Oamenii din 
civilizaţia Văii Indusului se ocupau cu 
schimburi şi un comerţ înfloritor, lucru 
reflectat de greutăţile şi măsurile de piatră pe 
care le-au lăsat în urmă şi de partenerii lor de 
comerţ care trăiau în arii geografice foarte 
distantate, precum Afganistanul, Arabia, 
Mesopotamia şi chiar şi Africa.* Confectionau 
sigilii decorative cu imagini ale oamenilor sau 
animalelor. Deseori, pe aceste sigilii existau 
semne sau simboluri ale căror semnificaţii au 
rămas, în mare parte, nedescifrate.° 


Nu numai scrierea, ci si multe alte lucruri 
legate de civilizatia Vaii Indusului au ramas 
enigmatice, de cand au fost facute primele 
Sapaturi. Cel mai mare mister este 
reprezentat de decaderea acestei civilizatii. 
Acum aproximativ 3 800 de ani, asezarile 
Indusului şi-au pierdut importanţa, centrele 
de populaţie mutându-se către est, spre valea 
Gangelui.° Cam la acea vreme, a fost compusă 
Rig Veda în sanscrita veche, o limba 
anterioară marii majorităţi a limbilor vorbite 
în nordul Indiei de astăzi si care se ramificase 
cu o mie de ani înainte de compunerea Rig 
Veda, din limbi vorbite în Iran. Limbile indo- 
iraniene sunt, la rândul lor, veri ai aproape 
tuturor limbilor vorbite în Europa şi împreună 
formează marea familie lingvistică indo- 
europeană. Religia dezvăluită de Rig Veda, cu 
panteonul sau de zeități care guvernează 
natura şi controlează societatea, are 
asemănări de neconfundat cu mitologia altor 
regiuni indo-europene ale Eurasiei, incluzând 
Iranul, Grecia si Scandinavia, fapt care oferă 
dovezi suplimentare referitoare la legăturile 
culturale dintre vastele spaţii ale Eurasiei.” 

Unii au speculat că prabusirea civilizaţiei 
Văii Indusului a fost provocată de sosirea în 
regiune a emigranților din nord şi vest, care 
vorbeau limbi indo-europene, aşa numiții 
indo-arieni. în Rig Veda, invadatorii aveau cai 
si care. Cunoaştem din informaţii arheologice 
că civilizaţia Vâii Indusului a fost o societate 
anterioară folosirii cailor. Nu există o dovadă 
clară cu privire la prezenţa cailor în siturile 
lor arheologice şi nici nu s-au găsit urme de 
vehicule cu roti, deşi există figurine din lut 


reprezentand care cu roti, trase de vite.® Caii 
Si carele de lupta trase de cai erau armele de 
distrugere in masa din Epoca Bronzului in 
Eurasia. Au folosit oare  indo-arienii 
tehnologia militară pentru a înlătura 
civilizaţia din Valea Indusului? 

De când au fost făcute primele săpături de 
la Harappa, „teoria invaziei ariene” a fost 
acaparata de nationalisti atât în Europa, cât şi 
în India, fapt care face dificilă discutarea 
acestei idei într-o manieră obiectivă. Rasiştii 
europeni, incluzându-i pe nazişti, au fost 
atraşi de ideea unei invazii în India, în urma 
căreia locuitorii cu piele închisă la culoare au 
fost subjugati de războinicii cu o piele 
deschisă la culoare, înrudiţi cu nord-europenii 
şi care le-au impus un sistem ierarhizat de 
caste care interzicea căsătoria între grupuri 
diferite. Pentru nazişti şi alţii, distribuţia 
familiei de limbi indo-europene, care lega 
Europa de India şi care avea un impact redus 
asupra Orientului Apropiat cu evreii Sai, 
vorbea de o cucerire străveche care s-a 
deplasat din locurile ancestrale, înlocuind şi 
subjugând oamenii din teritoriile cucerite, un 
eveniment pe care doreau să-l imite.” Unii au 
plasat locul de origine a indo-arienilor în 
nord-estul Europei, incluzând Germania. Ei au 
adoptat, de asemenea, caracteristici ale 
mitologiei vedice ca fiind ale lor, numindu-se 
arieni, după numele din Rig Veda, şi folosind 
zvastica, un simbol hindus tradiţional pentru 
noroc.!9 

Interesul nazistilor în migrații şi in 
răspândirea limbilor indo-europene a creat 
dificultăţi savanților serioşi din Europa în 


considerarea migraţiilor ca fiind calea de 
răspândire a limbilor indo-europene.!! în 
India, posibilitatea ca civilizaţia Vaii ludusului 
să fi cazut pradă migratorilor vorbitori ai unei 
limbi indo- europene, care veneau din nord, 
este, de asemenea, un subiect sensibil, 
deoarece sugerează ca elemente importante 
ale culturii din sudul Asiei ar fi putut să fie 
influențate din exterior. 


Ideea migraţiilor în masa dinspre nord a 
ajuns să fie defa-vorizată de savanti nu numai 
din cauză că 


J 


devenise atat de politizata, dar si din cauza ca 
arheologii au realizat ca principalele 
schimbări culturale din dovezile arheologice 
nu implică întotdeauna migrații majore. Si, în 
fapt, există puţine dovezi arheologice în 
favoarea unei asemenea mişcări a oamenilor. 
Nu există straturi evidente de cenuşă şi 
distrugere în jurul datei de 3 800 de ani, care 
să sugereze incendierea şi jefuirea oraşelor 
Indusului. Există dovezi că declinul civilizaţiei 
Vâii Indusului s-a desfăşurat pe o perioadă 
îndelungată de timp, cu emigrarea la distanţă 
de oraşe şi degradarea mediului ambiant, 
care s-a produs în decurs de decenii. Dar lipsa 
dovezilor arheologice nu înseamnă că nu au 
existat incursiuni majore dinspre exterior. în 
urmă cu 1 600 - 1 500 de ani, Imperiul 
Roman de Apus s-a prâbuşit sub presiunea 
expansiunii germanice, cu mari lovituri, în 
plan politic şi economic, aplicate Imperiului 
Roman de Apus, atunci când vizigoții si 
vandalii au prădat Roma şi au preluat 
controlul politic asupra provinciilor romane. 
Totuşi, se pare că sunt puţine urme 


arheologice ale distrugerii oraselor romane 
de pe acea vreme si daca nu ar fi existat 
relatari istorice detaliate, am fi putut sa nu 
stim ca au avut loc astfel de evenimente 
cruciale.!? Este posibil ca în aparenta 
depopulare a vâii Indusului să fim limitați, de 
asemenea, de dificultăţile pe care le au 
arheologii în a depista astfel de schimbări 
bruşte. Tiparele care reies din studiul 
arheologiei pot ascunde evenimente 
declanşatoare violente. 

Ce poate să aducă în plus genetica? Nu ne 
poate spune ce s-a întâmplat la sfârşitul 
civilizaţiei Vaii Indusului, dar ne poate spune 
dacă a avut loc o ciocnire între populaţii cu 
moşteniri genetice foarte diferite. Cu toate că 
amestecul nu este, prin el însuşi, o dovadă a 
migraţiilor, dovada genetică a amestecului 
confirmă modificări demografice dramatice şi, 
astfel, posibilitatea să fi avut loc un schimb 
cultural în apropierea momentului căderii 
Harappei. 


UN TĂRÂM AL COLIZIUNILOR 


Marii munţi Himalaya s-au format acum 
aproximativ 10 000 000 de ani, prin ciocnirea 
plăcii continentale indiene, care se mişca 
înspre nord prin Oceanul Indian, cu Eurasia. 
India de astazi este, de asemenea, produsul 
ciocnirilor dintre culturi şi oameni. 

Să consideram agricultura. Subcontinentul 
indian este unul dintre coşurile de pâine ale 
omenirii - astăzi hraneste un sfert din 
populaţia lumii - şi a fost unul dintre cele mai 
mari centre populationale, încă de când s-au 


raspandit oamenii moderni in Eurasia, acum 
aproximativ 50 000 de ani. Şi totuşi, 
agricultura nu a fost inventată în India. 
Agricultura indiană de astăzi s-a născut din 
coliziunea a două mari sisteme agrare din 
Furasia. Culturile de grâu şi orz din Orientul 
Apropiat, cu ierni ploioase, au ajuns în Valea 
Indusului acum mai puţin de 9 000 de ani, 
conform datelor arheologice - aşa cum este 
atestat, de exemplu, din vechiul Mehrgarh, 
situat în extremitatea vestică a Văii Indusului, 
în Pakistanul de astăzi.!* Acum aproximativ 5 
000 de ani, agricultorii locali au reuşit să 
adapteze aceste culturi de cereale la tiparele 
de ploi musonice din timpul verii, culturi care 
s-au răspândit în toată India peninsulară.!* 
Culturile de orez şi mei din China, cu ploi 
musonice în cursul verii, au ajuns şi ele în 
India peninsulară tot acum aproximativ 5 000 
de ani. India pare să fie primul loc în care s-a 
petrecut ciocnirea dintre sistemele de culturi 
agricole din Orientul Apropiat şi din China. 
Limba este o altă amalgamare. Limbile indo- 
europene din nordul Indiei sunt înrudite cu 
limbile din Iran şi Europa. Limbile dravidiene, 
vorbite mai ales de indienii din sud, nu sunt 
strâns înrudite cu limbile din afara Asiei de 
Sud. Mai există limbile sino-tibetane vorbite 
de grupuri care trăiesc în munţii care 
mărginesc nordul Indiei şi mici zone de 
grupuri tribale din est şi din centru, care 
vorbesc limbi austro-asiatice înrudite cu 
cambodgiana şi vietnameza şi care se crede 
că ar proveni din limbile vorbite de oamenii 
care au adus prima oară cultura orezului în 
sudul Asiei şi în părţi din sud-estul Asiei, în 


Rig Veda, sunt prezente cuvinte imprumutate 
din vechea dravidiana si din limbile austro- 
asiatice, pe care lingvistii le considera atipice 
limbilor indo- europene, ceea ce indică în mod 
direct faptul că aceste limbi au fost în contact 
unele cu altele, în India, timp de cel puţin 3 
000 - 4 000 de ani.” 

Oamenii din India sunt, de asemenea, 
variati ca înfăţişare, oferind dovezi evidente 
în favoarea amestecului genetic. 0 deplasare 
pe o stradă din oricare oraş indian 
demonstrează limpede cât de diverşi sunt 
indienii. Pielea variază de la culori închise la 
cele pale. Unii oameni au trăsături faciale 
asemanatoare europenilor, alţii sunt mai 
apropiaţi de chinezi. Este tentant să gândeşti 
că aceste diferenţe reflectă o ciocnire între 
populaţii care s-au amestecat într-un anumit 
moment din trecut, cu proporţii diferite de 
amestec, la diferitele grupuri care trăiesc 
astăzi acolo. Dar este, de asemenea, posibil să 
Suprainterpretam aspectele fizice, deoarece 
se ştie că acestea pot reflecta şi mediul, şi 
dieta. 

Primele studii genetice în India au furnizat 
date întrucâtva contradictorii. Cercetătorii 
care studiau ADN-ul mitocondrial, transmis, 
întotdeauna, pe linie maternă, au găsit că 
majoritatea ADN-ului mitocondrial indian era 
unic subcontinentului si au estimat că tipurile 
de ADN mitocondrial indian împărtăşesc o 
zestre genetică comună numai cu ADN 
mitocondrial predominant în afara sudului 
Asiei, din urmă cu multe zeci de mii de ani.!* 
Acest lucru sugera ca, pe linie maternă, 
strămoşii indienilor au fost în mare parte 


izolati In interiorul subcontinentului, pentru o 
lunga perioada, fara a se amesteca cu 
populatiile Invecinate din vest, est si nord. in 
schimb, o fracțiune importantă din 
cromozomul Y indian, transmis de la tată la 
fiu, a prezentat o mai strânsă înrudire cu vest- 
eurasiaticii - din Europa, Asia Centrală şi 
Orientul Apropiat -, sugerând încrucişarea.!” 

Unii istorici ai Indiei şi-au pus mâinile în cap 
şi au contestat informaţia genetică din cauza 
acestor date aparent contradictorii. Situatiei 
nu i-a fost de ajutor faptul că geneticienii nu 
au o pregătire formală în arheologie, 
antropologie şi lingvistică - domeniile care au 
dominat studiul preistoriei umane - şi pot 
face greşeli elementare sau se pot împiedica 
în erori de logică, atunci când rezumă 
descoperirile din domeniile respective. Dar 
este o nesabuinta sa ignori genetica. Noi, 
geneticienii, s-ar putea să fim barbarii care au 
apărut târziu la studierea trecutului uman, 
dar este întotdeauna o idee rea să ignori 
barbarii. Avem acces la un tip de date la care 
nimeni nu a avut acces înainte şi mânuim 
aceste date pentru a cauta răspuns la 
întrebări inabordabile anterior, cu privire la 
cine au fost oamenii străvechi. 


OAMENII IZOLAŢI DE PE INSULA MICUL 
ANDAMAN 


Cercetările mele cu privire la preistoria 
Indiei au început în 2007, cu o carte şi o 
scrisoare. 

Cartea era The History and Geography of 
Human Genes, marea opera a lui Cavalli- 
Sforza, in care-i menţiona pe ,negrite”, 


locuitori ai insulelor Andaman din golful 
Bengal, situate le sute de kilometri distanţă 
de continent. Insulele Andaman au râmas 
izolate prin bariere de ape adânci, în cea mai 
mare parte a istoriei dispersării oamenilor 
moderni prin Eurasia, cu toate că Marele 
Andaman a fost masiv perturbat de 
influenţele de pe continent, în ultimele câteva 
sute de ani (britanicii au folosit insula drept 
închisoare colonială). Insula Santinelei de 
Nord este ocupată de una dintre ultimele 
populaţii din Epoca de Piatră ramase 
neinfluentate de civilizaţia modernă - un grup 
de câteva sute de oameni care sunt acum 
protejaţi de influenţele din exterior, de câtre 
guvernul indian, şi care sunt atât de porniţi 
împotriva lumii din exterior, încât au tras cu 
săgeți în elicopterele indiene care au venit să 
le ofere ajutor după tsunamiul din Oceanul 
Indian, din 2004. Andamanezii vorbesc limbi 
atât de diferite de celelalte limbi din Eurasia, 
încât nu se pot trasa nici un fel de conexiuni 
cu acestea. De asemenea, arată diferit fată de 
ceilalţi oameni care trăiesc în împrejurimi, cu 
trăsături mai delicate si cu părul cret, strâns 
răsucit. într-o secţiune a cărţii sale, Cavalli- 
Sforza specula că andamanezii ar putea 
reprezenta urmaşii izolaţi ai celor mai 
timpurii expansiuni ale oamenilor moderni 
afară din Africa, mutându-se acolo, probabil, 
înainte de migraţia care a apărut după acum 
50 000 de ani şi care a furnizat cea mai mare 
parte din moştenirea genetică a non- 
africanilor de astazi. 

Citind aceste lucruri, colegii mei şi cu mine 
le-am scris o scrisoare lui Lalji Singh şi 


Kumarasamy Thangaraj de la Centru de 
Biologie Celulara si Moleculara (CCMB) din 
Hyderabad, India. Cu câţiva ani înainte, Singh 
si Thangaraj publicasera un articol despre 
ADN-ul mitocondrial si cel al cromozomului Y 
al oamenilor din insulele Andaman.!* Studiul 
lor arăta că locuitorii din Micul Andaman au 
fost separați timp de zeci de mii de ani de 
populaţiile din Eurasia. l-am întrebat dacă ar 
fi posibil să analizăm întregul genom al 
andamanezilor pentru a obţine o imagine mai 
completă. 

Singh şi Thangaraj au fost foarte 
entuziasmați de colaborare şi m-au convins 
repede că exista o imagine mult mai amplă de 
schiţat şi în ceea ce-i priveşte pe indienii de 
pe subcontinentul indian. Ei ne-au oferit 
accesul la o colecţie bogată de ADN. în 
frigiderele de la CCMB, adunaseră probe care 
ilustrau extraordinara diversitate umană din 
India - ultima oară când am verificat, colecţia 
lor cuprindea peste 300 de grupuri şi mai 
mult de 18 000 de probe individuale de ADN. 
Acestea fuseseră colectate de studenţi din 
toată India, care vizitaseră sate şi luaseră 
probe de sânge de la oameni ai căror bunici 
trăiseră în acelaşi loc şi în acelaşi grup. Din 
colecţia CCMB am selectat 25 de grupuri care 
erau cât se poate de diferite geografic, 
cultural şi lingvistic. Grupurile cuprindeau 
indivizi din sistemul tradiţional de caste, atât 
dintre cei cu un statut social inferior, cât şi 
dintre cei cu statut social superior, dar şi un 
număr de triburi care erau complet în afara 
sistemului de caste. 

Câteva luni mai târziu, Thangaraj a venit in 


laboratorul nostru din Boston, aducand cu el 
acest set unic si pretios de probe ADN. Le-am 
analizat folosind microarray SNP (single 
nucleotide polymorphism sau polimorfismul 
uninucleotidic in limba romana - n. red.), o 
tehnologie care devenise de curând 
disponibila in Statele Unite, dar nu si In India. 
Thangaraj primise acordul guvernului indian 
de a scoate ADN-ul din India (regulamentele 
indiene limitează exportul de material 
biologic, dacă cercetarea poate fi făcută în 
interiorul ţării.) 

Un microarray SNP conţine sute de mii de 
pixeli microscopici, fiecare dintre ei fiind 
acoperit de fragmente de ADN sintetizate 
artificial, din locuri ale genomului care sunt 
alese de cercetători pentru a fi analizate. 
Când o probă ADN este trecută peste 
microarray, fragmentele care se suprapun 
peste secvențele artificiale de ADN se leagă 
strâns, iar fragmentele care nu o fac sunt 
îndepărtate. Bazandu- se pe intensitatea 
relativă a legarii de aceste fragmente 
momeală, o cameră care detectează lumina 
fluorescentă poate determina ce tipuri 
genetice posibile poartă o anumită persoană 
în genomul său. Microarray SNP pe care l-am 
folosit a fost capabil să studieze multe sute de 
mii de poziţii dintr-un genom, care conţin 
mutații caracteristice unor oameni, dar nu şi 
altora. Prin studierea acestor poziţii, este 
posibil să determinăm care dintre indivizi 
sunt cel mai îndeaproape înrudiţi cu alţii. 
Tehnica este mult mai puţin costisitoare decât 
secventierea întregului genom, deoarece se 
concentrează pe punctele de interes - acelea 


care au tendinta sa difere intre oameni, 
oferind astfel cea mai mare densitate de 
informatie despre istoria populatiei. 

Pentru a obtine o imagine initiala a modului 
în care erau înrudite probele între ele, am 
folosit tehnica matematică a analizei 
componentelor principale, care este descrisă 
şi în capitolul anterior despre istoria 
populaţiei vest-eurasiatice şi care găseşte 
combinaţii ale modificărilor câte unei singure 
litere din ADN, care oferă cele mai multe 
informaţii cu privire la diferenţele dintre 
indivizi. Folosind această metodă pentru a 
reprezenta datele genetice ale indienilor pe 
un grafic bidimensional, am descoperit că 
probele se distribuiau în lungul unei linii. La 
extrema îndepărtată erau plasați indivizii 
vest- eurasiatici - europeni, locuitori din Asia 
Centrală şi din Orientul Apropiat - pe care i- 
am inclus în analiză pentru comparaţie. Am 
numit partea non-vest- eurasiatică a liniei 
„Clina indiană”: un gradient de variaţie între 
grupurile de indieni care indicau, pe 
diagramă, ca o săgeată direct câtre vest- 
eurasiatici.!* 

Un gradient în diagrama analizei 
componentei principale putea fi datorat unor 
istorii destul de diferite, dar un tipar atât de 
evident ne-a determinat să consideram ca 
multe grupuri indiene de astăzi pot 
reprezenta un amestec, în proporţii diferite, 
dintre o populaţie ancestrală înrudită cu vest- 
eurasiaticii şi o altă populaţie foarte diferită. 
Văzând că grupurile din părţile cele mai 
sudice ale Indiei - care vorbesc, de asemenea, 
limbi dravidiene - au tendinţa de a fi cel mai 
îndepărtate de vest-eurasiaticii din diagramă, 


am cercetat un model in care indienii de 
astazi ar fi aparut ca rezultat al unui amestec 
a două populaţii ancestrale si am evaluat 
concordanta acestui model cu datele. 

Pentru a testa dacă a avut loc amestecul a 
trebuit să dezvoltăm metode noi. Metodele pe 
care le-am aplicat în 2010 pentru a arata că a 
existat amestecul dintre Neanderthalieni şi 
oamenii moderni“ au fost, de fapt, dezvoltate 
pentru studiul istoriei populaţiei indiene. 

Initial, am testat ipoteza ca europenii şi 
indienii descind dintr-o populaţie ancestrală 
comună care s-a separat timpuriu de 
strămoşii est-asiaticilor cum ar fi chinezii 
Han. Am identificat literele ADN în care 
genomurile europene şi cele indiene erau 
diferite şi apoi am măsurat cât de des probele 
chinezeşti prezintă tipurile genetice găsite la 
europeni sau indieni. Am descoperit că, în 
mod clar, chinezii împărtăşesc mai multe 
litere ADN cu indienii decât cu europenii. 
Acest rezultat a eliminat posibilitatea ca 
europenii si indienii să provină dintr-o 
populaţie ancestrală comună şi omogenă, de 
la momentul separării lor de strămoşii 
chinezilor. 

Figura 17a. Oamenii din nord vorbesc mai ales limbi 
indo-europene şi au o proporţie mare de moştenire 
genetică de tip vest-eurasiatic. Oamenii din sud vorbesc 
în principal limbi dravidiene şi au proportii relativ 
reduse de zestre genetică vest-eurasiatica. Multe 
grupuri din nord şi din est vorbesc limbi sino-tibetane. 
Grupuri tribale izolate din centru si din est vorbesc 
limbi austro-asiatice. 


Apoi am testat ipoteza alternativă ca 
indienii şi chinezi să provină dintr-o populaţie 
ancestrală comună, de la momentul separării 
lor de strămoşii europenilor. Nici acest 
scenariu nu a stat în picioare: grupurile 
europene sunt mai apropiat înrudite de toţi 
indienii decât fată de toti chinezii. 

Am descoperit ca frecvențele mutatiilor 
genetice gasite la toti indienii sunt, in medie, 
intermediare intre cele ale europenilor si cele 
ale est-asiaticilor. Singurul mod în care acest 
tipar ar fi putut sa apara este printr-un 
amestec al populațiilor ancestrale - una 
legată de europeni, asiaticii centrali şi cei din 
Orientul Apropiat şi o altă populaţie înrudită 
de departe cu est-asiaticii. 

Figura 17b. Analiza tiparelor primare ale variației 
genetice din sudul Asiei arată ca majoritatea 
grupurilor indiene formează un gradient de 
ascendență, la o extremă grupându-se vorbitorii de 
limbi indo-europene din nord, iar la cealaltă extremă, 


vorbitorii de limbi dravidi- ene din sud. 

Initial, am numit aceasta prima populatie 
„vest- eurasiatici”, ca o modalitate de a ne 
referi la un set larg de populatii din Europa, 
Orientul Apropiat si Asia Centrala, intre care 
exista numai diferente modeste in privinta 
frecventei mutatiilor, de la un grup la altul. 
Aceste diferente sunt, in medie, de 
aproximativ zece ori mai mici decât 
diferențele dintre europeni şi est-asiatici. A 
fost surprinzător să descoperim că una dintre 
cele două populaţii care au contribuit la 
moştenirea genetică a indienilor de astăzi se 
grupează cu vest-eurasiaticii. Asta ni se 
părea că ar reprezenta extremitatea cea mai 
estică a distribuției  Strâmoşilor vest- 
eurasiatici, unde s-au amestecat cu alţi 
oameni foarte diferiţi. Am putut vedea că 
cealaltă populaţie era mai îndeaproape 
înrudită cu est-asiaticii de astăzi, precum 
chinezii, dar era limpede, în acelaşi timp, că 


exista o separare de zeci de mii de ani fata 
de acestia. Astfel, era vorba de o linie care s- 
a separat timpuriu si care a contribuit la 
mostenirea genetica a oamenilor care traiesc 
in sudul Asiei de astazi, dar nu a contribuit 
prea mult si la mostenirea genetica a 
oamenilor care traiesc oriunde altundeva. 
Odată ce am identificat amestecul, am 
căutat să vedem care sunt populaţiile indiene 
de astăzi care ar fi putut sa scape de acest 
amestec. Toate populațiile din zona 
continentală au o oarecare moştenire de la 
vest-eurasiatici. Şi totuşi, locuitorii din Micul 
Andaman nu au nicio urmă de asemenea 
moştenire. Andamanezii se dovedeau a fi 
descendenti izolaţi ai. 
unei vechi populaţii înrudite cu est-asiaticii, 
care a contribuit la apariţia populaţiei sud- 
asiatice. Populația indigenă din Micul 
Andaman, deşi numără mai puţin de 100 de 
indivizi, s-a dovedit a fi cheia pentru 


înţelegerea istoriei populaţiei indiene. 
AMESTECAREA ESTULUI CU VESTUL 


Cele mai tensionate 24 de ore din întreaga 
mea carieră ştiinţifică s-au petrecut în 
octombrie 2008, când eu şi colaboratorul 
meu, Nick Patterson, am călătorit la 
Hyderabad sa discutam aceste rezultate 
iniţiale cu Singh si Thangaraj. 

întâlnirea noastră din 28 octombrie a fost 
dificilă. Singh si Thangaraj păreau sa 
ameninte cu respingerea întregului proiect. 
înaintea întâlnirii, le- am arătat un rezumat al 
descoperirilor noastre, care aratau că 
indienii de astăzi provin din amestecul a 
două populaţii înalt divergente, una fiind 
„vest- eurasiaticii”. Singh şi Thangaraj s-au 
opus acestei formulări, deoarece, susțineau 
ei, asta implica faptul că vest-eurasiatici ar fi 
migrat în masă în India. în mod corect, ei au 
subliniat că datele noastre nu reprezentau o 


dovadă directa pentru o asemenea concluzie. 
Fi chiar au argumentat că ar fi putut exista o 
migraţie în sens invers, a indienilor spre 
Orientul Apropiat şi Europa. Bazându-se pe 
propriile lor date despre ADN-ul 
mitocondrial, le era clar ca majoritatea 
descendenților ADN-ului mitocondrial din 
India de astăzi au locuit în subcontinent 
vreme de multe zeci de mii de ani.” Nu 
doreau sa faca parte dintr-un studiu care 
sugera oO incursiune majoră a vest- 
eurasiaticilor în India, fără a fi absolut siguri 
de felul în care datele la nivel de genom se 
puteau potrivi cu datele obţinute de ei din 
studierea ADN- ului mitocondrial. De 
asemenea, ei presupuneau că ideea 
existenţei unei migrații dinspre estul Eurasiei 
ar fi fost explozivă din punct de vedere 
politic. Nu au spus în mod explicit acest 
lucru, dar existau subintelesuri evidente cu 
privire la ideea că migraţia dinspre exteriorul 


Indiei ar fi avut un efect transformator 
asupra subcontinentului. 

Singh si Thangaraj au sugerat termenul de 
„impărtăşire genetică” pentru a descrie 
relaţia dintre vest-eurasiatici şi indieni, o 
formulare care putea implica o descindere 
comună dintr-o populaţie ancestrală. Cu 
toate acestea, noi ştiam, din studiile noastre 
genetice, ca a avut loc un amestec profund 
între două populaţii diferite, care a contribuit 
la zestrea genetică a aproape tuturor 
indienilor care trăiesc astăzi, în timp ce 
sugestia lor lăsa valabilă posibilitatea de a nu 
se fi produs niciun fel de amestec. Ajunsesem 
într-un impas. La momentul respectiv, am 
simţit că, din consideraţii politice, suntem 
împiedicaţi să ne prezentăm descoperirile. 

în acea seară, în timp ce trosneau artificiile 
de Diwali, una dintre cele mai importante 
sărbători ale anului hindus, şi în timp ce 
copiii aruncau cu pocnitori pe sub roţile 


masinilor care se deplasau in apropierea 
complexului nostru, eu si Patterson neam 
retras in camera de oaspeţi a institutului 
unde lucrau Singh si Thangaraj si am 
încercat să înţelegem ce anume se petrecea. 
Rezonantele culturale ale descoperirilor 
noastre ne-au devenit clare. Astfel am bâjbâit 
după o formulare care să fie corectă ştiinţific 
şi, în acelaşi timp, şi delicată. 

în ziua următoare, ne-am reintrunit în 
biroul lui Singh. Am stat laolaltă şi am creat 
noi nume pentru grupuri indiene străvechi. 
Am scris că oamenii din India de astăzi sunt 
rezultatul unor amestecuri între două 
populații înalt diferențiate, „strămoşii nord- 
indienii” (ANI) şi „strāmoşii sud-indieni” 
(ASI), care înainte de amestec fuseseră la fel 
de diferiți între ei precum sunt europenii de 
est-asiaticii de astăzi. ANI sunt înrudiți cu 
europenii, central-asiaticii, cei din Orientul 
Apropiat şi locuitorii din Caucaz, dar nu am 


facut nicio precizare despre locul lor de 
origine sau despre vreo migratie. ASI provin 
dintr-o populaţie neinrudita cu nicio alta 
populatie din afara Indiei de astazi. Am 
aratat ca ANI si ASI s-au amestecat dramatic 
în India. Rezultatul a fost că toti cei care 
trăiesc în subcontinentul indian sunt un 
amestec, în proporţii diferite, de strămoşi 
înrudiţi cu vest- eurasiatici şi strămoşi mai 
îndeaproape înrudiţi cu diversele populaţii 
est-asiatice şi sud-asiatice. Niciun grup din 
India nu poate susţine puritate genetică. 


ORIGINE, PUTERE SI DOMINANTĂ 
SEXUALĂ 


Ajungând la această concluzie, am fost 
capabili să estimam fracțiunea de moştenire 
genetică vest- eurasiatică din fiecare grup 
indian. 

Pentru această estimare, am măsurat 


gradul de potrivire a genomului vest- 
eurasiatic cu genomul indian, pe de o parte, 
Si cu genomul insularilor din Micul Andaman, 
pe de alta parte. Locuitorii din Micul 
Andaman au avut un rol crucial aici, 
deoarece ei sunt înrudiţi (chiar dacă foarte 
îndepărtat) cu ASI, dar nu au niciun fel de 
moştenire genetică provenită de la vest- 
eurasiatici, aşa cum este cazul indienilor din 
zona continentală, astfel încât i-am putut 
folosi ca punct de referinţă pentru analiza 
noastră. Apoi am repetat analizele, înlocuind 
de această dată genomul indian cu genomul 
unei persoane din Caucaz, pentru a măsura 
rata de potrivire la care ne-am fi aşteptat, 
dacă vreun genom ar fi fost în întregime 
înrudit cu cel vest-eurasiatic. Comparând 
cele două numere, puteam să ne întrebăm: 
„Cât de îndepărtată este fiecare populaţie 
indiană faţă de o populaţie cu o moştenire 
integral provenită de la vest-eurasiatici?” 


Raspunzand la aceasta intrebare, puteam 
estima proportia de mostenire genetica vest- 
eurasiatica din fiecare populatie indiana. 


în acest studiu initial si în cele care au 
urmat, cu un numar mare de grupuri indiene, 
am găsit ca amestecul înrudit cu vest- 
eurasiaticii variază între 20% si 80%.** Acest 
continuum al descendentei 


J 


populatiilor din India din vest-eurasiatici este 
motivul Clinei indiene - gradientul pe care l- 
am gasit in diagrama componentelor noastre 
principale. Niciun grup nu a ramas neafectat 
de amestec, nici castele superioare, nici cele 
inferioare, inclusiv populaţia tribală non- 
hindusă care trăieşte în afara sistemului de 
caste. 

Proportiile amestecului au oferit indicii cu 
privire la evenimentele din trecut. în primul 
rând, datele genetice au sugerat limbile 
vorbite de stravechii ANI şi ASI. Grupurile 


din India care vorbesc limbi indo- europene 
au, de regula, o mos-tenire genetică ANI mai 
mare decat cele care vorbesc o limba 
dravidiană, care au o moştenire genetică ASI 
însemnată. Acest lucru ne-a sugerat faptul 
că, probabil, strămoşii nord- indieni (ANI) au 
răspândit limbile indo-europene, în timp ce 
strămoşii sud-indieni (ASI) le-au răspândit pe 
cele dravidiene. 

Datele genetice au sugerat, de asemenea, 
statutul social al vechilor ANI (în general, 
statut social superior) şi ASI (în general, 
statut social uşor inferior). Grupurile cu 
statut social mai înalt, din sistemul indian de 
caste, au de obicei o proporţie mai mare de 
moştenire genetică ANI decât cele cu un 
statut social mai scăzut, chiar într-un acelaşi 
stat din India, unde toti vorbesc o aceeaşi 
limbă. De exemplu, brahmanii, casta 
preoţilor, au tendinţa de a avea o moştenire 
genetică ANI mai semnificativă decât 


grupurile printre care traiesc, chiar si cele 
Care vorbesc o aceeasi limba. Cu toate ca 
există in India grupuri care reprezintă 
exceptii de la aceste tipare, incluzand situatii 
în care întregul grup şi-a schimbat statutul 
social“, descoperirile sunt clare din punct de 
vedere statistic şi sugerează că amestecul 
ANI-ASI din India antică a apărut in 
contextul stratificării sociale. 

Datele genetice provenite de la indienii de 
astăzi relevă cate ceva despre istoria 
diferenţelor de putere socială între bărbaţi si 
femei. între 20% si 40% dintre bărbaţii 
indieni şi aproximativ 30 - 50% dintre est- 
europeni au un tip de cromozom Y care, 
bazandu-ne pe densitatea mutatiilor care-i 
separă pe indivizii purtători, a descins, în 
ultimii 6 800 până la 4 800 de ani, din acelaşi 
strămos mascul.” Din contra, ADN-ul 
mitocondrial care se transmite pe linie 
maternă este aproape în totalitate restrâns la 


India, sugerând ca sar putea sa provină 
aproape in întregime de la ASI, chiar şi în 
nordul Indiei. Singura explicaţie posibilă 
pentru acest rezultat este existenţa unei 
migrații majore între Eurasia de Vest şi India 
în Epoca Bronzului sau după aceasta. 
Masculii cu cromozomul Y de acest tip au 
avut foarte mulţi descendenţi, în timp ce 
femeile imigrante au participat mult mai 
puţin la zestrea genetică a generaţiilor 
viitoare. 

Discrepanta dintre tiparele cromozomului Y 
şi cele ale ADN-ului mitocondrial i-a 
nedumerit initial pe istorici.” Dar o explicaţie 
posibilă este aceea că cea mai mare parte a 
contribuţiei genetice ANI, în India, a provenit 
de la masculi. Acest tipar de amestec 
asimetric in rândul unei populaţii este 
tulburător de familiar. Să luâm exemplul 
afro-americanilor. Acel aproximativ 20% care 
provine de la europeni derivă într-un raport 


aproximativ de 4:1 din partea masculilor.” 
Sa luam in considerare populatia latino din 
Columbia. Acel aproximativ 80% de zestre 
genetica provenita de la europeni deriva, 
intr-un mod chiar si mai neechilibrat, de la 
masculi (50:1).*° în partea a treia a cărţii, voi 
discuta cum anume se 

traduc aceste date în termenii relaţiilor 

dintre . 

populaţii şi a celor dintre bărbaţi şi femei, 
dar ideea centrală este că masculii din 
populaţiile cu o putere mai mare au tendinţa 
de a se împerechea cu femelele din populaţia 
cu putere mai mică. Este uimitor faptul că 
datele genetice ne pot dezvălui astfel de 
informaţii profunde în legătură cu natura 
socială a evenimentelor din trecut. 


AMESTECUL POPULAŢIEI LA APUSUL 
HARAPPEI 


Pentru a înţelege ce au însemnat, în 


contextul istoriei Indiei, descoperirile noastre 
despre amestecul populational, aveam nevoie 
Sa cunoastem nu numai ca a existat un 
asemenea amestec, ci si cand anume s-a 
produs acesta. 

O posibilitate pe care am luat-o in 
considerare a fost aceea ca acest amestec pe 
care l-am înregistrat a fost datorat unei 
migrații umane importante, la sfârşitul 
ultimei glaciatii, de acum aproximativ 14 000 
de ani, când îmblânzirea climei a transformat 
deserturile în terenuri locuibile si a 
contribuit la alte 


modificări ale mediului care i-au determinat 
pe oameni să circule încoace şi-n colo prin 
Eurasia. 

O a doua posibilitate este aceea ca 
amestecul a reflectat mişcări ale 
agricultorilor din Orientul Apropiat câtre 
Valea Indusului, acum aproximativ 9 000 de 
ani. 


A treia posibilitate este ca amestecul sa fi 
apărut in ultimii 4 000 de ani, perioadă 
asociată cu dispersia limbilor indo-europene, 
care sunt astăzi vorbite atât în India, cât şi în 
Europa. Această variantă se leagă de 
evenimentele descrise în Rig Veda. Oricum 
ar fi fost, chiar dacă amestecul a avut loc 
acum 4 000 de ani, este pe de-a-ntregul 
posibil ca el să se fi produs între populaţiile 
deja stabilite acolo, dintre care una a migrat 
către Vest-Eurasia cu câteva secole sau 
milenii înainte, dar care nu se hibridizase cu 
ASI, încă. 
moment dat, migraţia dinspre Vest-Eurasia în 
India. Cu toate ca Singh şi Thangaraj 
sustineau posibilitatea unei migratii afara din 
India pana în locuri atât de îndepărtate spre 
vest, precum Europa, pentru a explica 
înrudirea genetică dintre ANI şi populaţiile 
vest-eurasiatice, eu am considerat 


intotdeauna, bazandu-ma pe absenta oricarei 
urme de mostenire genetică ASI la 
majoritatea vest-eurasiaticilor de astazi si pe 
poziţia geografică extrema a Indiei în cadrul 
distribuţiei de astăzi a oamenilor care poartă 
o moştenire genetică legată de vest- 
eurasiatici, că această moştenire împărtăşită 
reflectă migraţia străveche în Asia de Sud 
dinspre nord şi dinspre vest. Prin datarea 
amestecului, am putea obţine informaţii mai 
concrete. 

Provocarea stabilirii unei date ne-a 
determinat sa dezvoltăm o serie de noi 
metode. Abordarea noastră a fost aceea de a 
profita de faptul că în prima generaţie după 
amestecul dintre ANI şi ASI, progenitura lor 
ar fi avut cromozomi cu o moştenire genetică 
integrală ANI sau ASI. în fiecare generaţie 
ulterioară, pe măsură ce indivizii au 
combinat cromozomii proveniţi de la părinţii 
lor, pentru a produce cromozomul pe care să- 


l transmită progeniturii lor, fragmentele de 
moştenire genetică ANI şi ASI s-ar fi rupt, cu 
o frecvenţă de unul sau două puncte de 
rupere pentru fiecare cromozom, în fiecare 
generaţie. Măsurând dimensiunea tipică a 
fragmentelor de moştenire genetică ANI şi 
ASI la indienii de astăzi şi determinând câte 
generaţii ar fi fost necesare pentru 
fragmentarea la dimensiunile de astăzi, Priya 
Moorjani, o doctorandă din laboratorul meu, 
a reuşit să estimeze o dată.“ 

Am găsit că, în cazul tuturor grupurilor de 
indieni pe care le-am analizat, amestecului 
ANI-ASI datează dintr-o perioadă cuprinsă 
între acum 4 000 şi acum 2 000 de ani, cu 
grupurile care vorbesc o limbă indo- 
europeană, având, în medie, un amestec mai 
recent decât grupurile care vorbesc 
dravidiana. Datele care vorbesc despre un 
amestec mai străvechi în cazul vorbitorilor 
de dravidiana ne-au surprins. Ne-am fi 


asteptat ca amestecurile cele mai stravechi 
sa fie gasite la grupurile vorbitoare de limbi 
indo-europene din nord, deoarece acolo 
probabil a aparut prima data amestecul. Apoi 
am realizat ca o data mai veche pentru 
amestecul cu dravidieni are sens, de fapt, 
deoarece localizarea de astazi a oamenilor nu 
reflectă în mod obligatoriu localizarea lor din 
trecut. Să presupunem că prima rundă de 
amestec în India s-a petrecut în nord, cu 
aproape 4 000 de ani în urmă, si a fost 
urmată de valuri ulterioare de amestecuri în 
nordul Indiei, pe măsură ce populaţiile 
stabilite anterior si oameni cu o moştenire 
vest-eurasiatică au 

venit in contact, in mod repetat, in lungul 
zonei de graniţă. Oamenii care erau 
rezultatul primului amestec din nordul Indiei 
este posibil, în decursul a mii de ani, să se fi 
amestecat cu sau să fi migrat câtre sudul 
Indiei, iar astfel datele despre amestecul 


oamenilor din sudul Indiei de astazi ar fi 
legate de primul val de amestec. Valurile 
ulterioare de amestecuri dintre oamenii 
înrudiţi cu vest-eurasienii şi grupurile nord- 
indiene ar fi putut avea loc la o dată, în 
medie, mai recentă decât data amestecului 
cu sud-indienii. O privire mai profundă 
asupra datelor genetice confirmă teoria 
valurilor multiple de amestec între oamenii 
cu o moştenire genetică ANI în nord. 
Intercalate între fragmentele scurte de ADN 
derivate din ANI, pe care le găsim la nord- 
indieni, am mai găsit şi fragmente destul de 
lungi de ADN provenit tot de la ANI, ceea ce 
trebuie că reflectă amestecuri recente cu 
oameni care aveau o moştenire genetică 
redusă sau chiar absentă de la ASI.” 

în mod remarcabil, tiparele pe care le-am 
observat erau concordante cu ipoteza că 
toate amestecurile între indivizi cu moştenire 
genetică ANI şi ASI, care au avut loc în 


istoria unora dintre grupurile indiene de 
astazi, s-au petrecut in decursul ultimilor 4 
000 de ani. Acest lucru înseamnă ca 
structura populaţiei din India, de dinainte de 
acum 4 000 de ani, era profund diferită de 
cea de astăzi. înainte de această perioadă, 
populaţiile nu erau amestecate, după acest 
moment însă, a existat un amestec convulsiv 
în India, care a afectat aproape fiecare grup. 

Deci în perioada dintre acum 4 000 şi acum 
3 000 de ani - atunci când s-a prăbuşit 
civilizaţia Vâii Indusului şi a fost compusă 
Rig Veda - a existat un amestec profund de 
populaţii care fuseseră segregate înainte. 
Astăzi, în India, oamenii care vorbesc limbi 
diferite şi au statuturi sociale diferite au 
proporţii diferite de moştenire genetică ANI 
în  genomurile lor. Astăzi, moştenirea 
genetică ANI în India derivă mai mult de la 
bărbaţi decât de la femei. Acest tipar este 
exact cel la care ne-am fi aşteptat de la o 


populaţie vorbitoare de limbă indo- 
europeană care a preluat frâiele puterii 
politice şi sociale, acum 4 000 de ani, şi s-a 
amestecat cu o populaţia locală dintr-o 
societate stratificată, bărbaţii din grupurile 
aflate la putere având mai mult succes în a-şi 
găsi partenere decât aceia din grupurile 
defavorizate. 


VECHIMEA CASTELOR 


Cum se face că urmele genetice ale acestor 
evenimente străvechi nu s-au estompat, până 
la a nu mai putea fi recunoscute, după mii de 
ani de istorie? 

Una dintre  caracteristicele cele mai 
distinctive ale societăţii indiene traditionale 
este casta - un sistem 


de stratificare socială care determină cu cine 
te poţi casatori şi care sunt privilegiile şi 
rolurile pe care le ai în societate. Natura 


represiva a castei a dat nastere, ca raspuns, 
religiilor majore - jainism, budism si sikhism 
- fiecare dintre ele oferind un refugiu fata de 
sistemul de caste. Succesul Islamului în India 
a fost, de asemenea, alimentat de scâparea 
pe care a oferit-o grupurilor cu statut social 
inferior, care s-au convertit în masă la noua 
religie a conducătorilor moguli. Casta a fost 
scoasă în afara legii în 1947, odată cu 
naşterea Indiei democratice, dar tot mai 
hotărăşte şi astăzi care sunt oamenii cu care 
poți să te aduni şi să te casatoresti. 

0 definiţie sociologică a castei este un grup 
care interactionează economic cu oamenii 
din afara sa (prin roluri economice 
specializate), dar se segregă social prin 
endogamie (care previne căsătoria cu oameni 
din afara castei). Evreii din nord-estul 
Europei, din care descind şi eu, erau, înainte 
de „emanciparea evreilor”, care a început la 
sfârşitul secolului al XVIII-lea, o castă în ţări 


în care nu toate grupurile erau caste. Evreii 
au îndeplinit o funcţie economică în calitate 
de camatari, vânzători de băuturi, 
comercianţi şi meşteşugari pentru populaţia 
în cadrul căreia trăiau. Evreii religioşi, atunci 
ca şi acum, s-au segregat social prin regim 
alimentar (legile kosher), vestimentație 
aparte, modificarea corpului (circumcizia 
bărbaţilor) şi interdicții cu privire la 
căsătoria cu persoane din afara etniei. 

în India, casta este organizată pe două 
niveluri, varna si jati.” Sistemul vama 
implică stratificarea întregii societăţi în cel 
puţin patru ranguri: la vârf, preoţii 
(Brahmanii) şi grupul războinicilor (Ksatriya); 
la mijloc, comercianții, agricultorii şi artizanii 
(Vaisya); iar în cele din urmă, castele cele 
mai de jos (Sudras), care sunt muncitorii. 
Mai există, de asemenea, chandalas sau 
dalitii - „castele înregistrate” (paria, cei de 
neatins) - oameni consideraţi a fi atât de jos, 


încât sunt „de neatins” si sunt excluşi din 
societatea normală. in final, sunt „triburile 
înregistrate”, denumire oficială data de 
guvern pentru oamenii care sunt în afara 
hinduismului şi nu sunt nici musulmani, nici 
creştini. Sistemul de caste este o parte 
fundamentală a societăţii hinduse 
traditionale si este descris 1 in 


detaliu in numeroase texte religioase (Vedas) 
care au fost compuse dupa Rig Veda. 
Sistemul jati, pe care puţini oameni din 
afara Indiei îl înţeleg, este mult mai 
complicat şi implică cel puţin 4 600 de 
grupuri sau, după alţii, în jur de 40 000 de 
grupuri endogame.** Fiecareia îi este 
desemnat un rang particular in sistemul 
vama, dar regulile puternice si complicate 
ale endogamiei îi împiedică pe oamenii din 
jati-urile cele mai diferite să se amestece 
între ele, chiar dacă au un acelaşi nivel 
varna. Este, de asemenea, clar că, în trecut, 


grupuri întregi de jati şi-au schimbat rangul 
varna. De exemplu, Gujjar jati (de unde îşi ia 
numele statul Gujarat, din nord-vestul Indiei) 
au o varietate de ranguri depinzând de locul 
unde trăiesc în India, ceea ce pare să reflecte 
faptul că, în anumite regiuni, Gujjarii au 
reuşit cu succes să-şi crească statutul jati- 
ului lor în cadrul ierarhiei varna.** 

Cum anume sunt legate între ele varna şi 
jati este un mister intens dezbătut. O ipoteză 
sugerată de antropologul Irawati Karve 
susţine că, în urmă cu mii de ani, populaţiile 
Indiei trăiau în grupuri tribale endogame, 
care nu se amestecau între ele, la fel ca 
multe grupuri tribale din alte părţi ale 
lumii.** Elitele politice s-au retras la vârful 
sistemului social (ca preoţi, regi şi 
negustori), creând un sistem stratificat în 
care grupurile tribale erau incorporate în 
societate sub forma de grupuri muncitoare 
care rămâneau la baza societăţii ca Sudras şi 


Daliţi. Organizarea tribală a fost deci 
contopită cu un sistem de stratificare socială 
pentru a forma jati timpurii si, în cele din 
urmă, structura jati a ajuns până la cele mai 
înalte ranguri sociale, astfel încât astăzi 
există numeroase jati atât în castele 
superioare, cât şi în cele de rang inferior. 
Aceste grupuri tribale ancestrale şi-au 
păstrat caracteristicile distinctive prin 
sistemul de caste şi regulile endogamiei. 

O ipoteză alternativă este că regulile foarte 
stricte ale endogamiei nu sunt deloc foarte 
vechi. Teoria sistemului de caste este, fara 
indoiala, veche, asa dupa cum este descrisa 
în vechia Carte a legii lui Manu, un text 
hindus compus la cateva sute de ani dupa Rig 
Veda. Cartea legii lui Manu descrie in mare 
amanunt sistemul vama de stratificare a 
societăţii pe ranguri si, în cadrul lor, 
nenumăratele grupuri jati. întregul sistem 
este pus într-un cadru religios, justificându-i 


existenta ca parte a ordinii naturale a vietii. 
Cu toate acestea, istoricii revizionisti, 
conduşi de antropologul Nicholas Dirks, au 
susţinut că, în realitate, endogamia strictă nu 
a fost practicată în India antică, ci este, în 
mare parte, o inovaţie a colonialismului 
britanic.” Dirks şi colegii au arătat ca, 
pentru a putea conduce efectiv India, politica 
britanică de la începutul secolului al XVIII-lea 
a fost aceea de a întări sistemul de caste, 
croind astfel un loc natural în societatea 
indiană, sub forma unei noi caste, pentru 
colonialiştii britanici. Pentru a realiza 
aceasta, britanicii au întărit instituţia 
castelor, în zone ale Indiei unde nu era foarte 
importantă, şi au lucrat la armonizarea 
regulilor castelor în diferite regiuni. Dirks 
sugerează că, date fiind aceste eforturi ale 
britanicilor, este posibil ca restricţiile severe 
ale endogamiei, aşa cum se manifestă în 
castele de astăzi, să nu fi fost atât de vechi 


pe cat se pare. 

Pentru a înţelege măsura in care jati 
corespundeau tiparelor genetice reale, am 
examinat gradul de diferentiere genetica 
între fiecare jati din care aveam date si toate 
celelalte, bazandu-ne pe diferente in privinta 
frecvenţei mutatiilor.°° Am găsit ca gradul de 
diferenţiere era de trei ori mai mare decât 
cel dintre grupuri europene separate prin 
distanţe geografice comparabile. Acest fapt 
nu ar putea fi explicat prin diferenţele în 
moştenirea genetică ANI între diferitele 
grupuri, prin diferenţele dintre diferitele 
regiuni din India, din care a provenit 
populaţia respectivă, sau prin diferenţe de 
statut social. Chiar şi atunci când am 
comparat perechi de grupuri care se 
potriveau conform acestor criterii, am 
descoperit că gradul de diferenţiere genetică 
dintre grupurile indiene era de câteva ori mai 
mare decât cel întâlnit în Europa. 


Aceste descoperiri ne-au determinat sa 
presupunem că multe grupuri indiene de 
astăzi ar putea fi rezultatul „gâtuirilor 
genetice” (în 1b. engl., population bottleneck 
- eveniment prin care o populaţie este 
eliminată sau împiedicată să participe la 
reproducere, n. tr.). Acestea apar atunci când 
un număr relativ mic de indivizi au multi 
descendenti, iar aceştia, la rândul lor, au 
multi descendenti si. . | & 333 
raman izolati genetic de oamenii din jurul 
lor, din cauza unor bariere sociale sau 
geografice. Gatuirile genetice faimoase din 
istoria populatiilor cu origine europeana le 
includ pe cele care au contribuit cel mai mult 
la mostenirea genetică a populaţiei 
finlandeze (acum aproximativ 2 000 de ani), 
la moştenirea genetică a evreilor aşkenazi de 
astăzi (acum aproximativ 600 de ani) şi la cea 
mai mare parte a moştenirii genetice a 
dizidentilor religioşi precum huteritii şi 


amish care, in cele din urma, au migrat in 
America de Nord (acum aproximativ 300 de 
ani). în fiecare dintre aceste cazuri, o rată 
reproductivă crescută, în cadrul unui grup 
având un număr mic de indivizi, a dus la 
creşterea frecvenţei apariţiei mutatiilor rare, 
purtate de acei indivizi, la progeniturilor 
lor.“ 

Am căutat semne ale unor astfel de gatuiri 
genetice în India şi le-am găsit: fragmente 
lungi de secvenţe genetice identice între 
perechi de indivizi din cadrul aceluiaşi grup. 
Singura explicaţie posibilă pentru prezenţa 
unor astfel de segmente este că cei doi 
indivizi descind dintr-un stramos care a trait 
în ultimele câteva mii de ani şi care avea 
respectivul ADN. în plus, dimensiunea medie 
a segmentelor comune de ADN relevă cât de 
mult timp a trecut de când a trăit acest 
stramos comun, deoarece segmentele 
comune se fragmenteaza, cu o rata 


constanta, la fiecare generatie, prin procesul 
de recombinare. 

Datele genetice au evidenţiat o istorie 
clară. în jur de o treime dintre grupurile de 
indieni au trecut prin gatuirii genetice la fel 
de puternice sau chiar mai severe decât cele 
întâlnite la finlandezi sau la evreii askenazi. 
Ulterior am confirmat aceste descoperiri într- 
un set şi mai mare de date pe care l-am 
colectat lucrând cu Thangaraj: date genetice 
provenite de la peste 250 de grupuri jati din 
întreaga Indie.“ 

Multe dintre gâtuirile genetice din India 
erau, de asemenea, extrem de vechi. Una 
dintre cele mai spectaculoase a fost 
descoperită la populaţia Vysya din statul 
Andhra Pradesh, din sudul Indiei, un grup de 
aproximativ 5 milioane de oameni, dintr-o 
castă medie, a cărei gâtuiri genetică am 
putut-o data (după lungimea segmentelor 
comune întâlnite la indivizii din aceeaşi 


populaţie) ca fiind de acum 3 000 - 2 000 de 
anl. 

Observarea unei gâtuiri genetice atât de 
puternice la stramosii Vysya a fost şocantă. 
însemna ca, după  gâtuirea genetică, 
strămoşii Vysya au menţinut o endogamie 
strictă, nepermitand practic niciun amestec 
genetic în grupul lor, timp de mii de ani. 
Chiar şi o rată medie de influx genetic în 
Vysya, de numai 1% pe generaţie, ar fi şters 
semnalul genetic al  gâtuirii genetice. 
Strămoşii Vysya nu au trait în izolare 
geografică. Ei au trait cot la cot cu alte 
grupuri, într-o regiune dens populată a 
Indiei. în ciuda apropierii de celelalte 
grupuri, regulile endogamiei şi identitatea de 
grup a Vysya au fost atât de puternice, încât 
s-au menţinut într-o izolare socială strictă 
fată de vecinii lor si au transmis această 
cultură a izolării sociale din generaţie în 
generaţie. 


lar Vysya nu era unica populaţie de acest 
fel. O treime dintre grupurile pe care le-am 
studiat prezinta semnale asemanatoare, ceea 
ce sugereaza faptul ca, in India, exista mii de 
grupuri ca acesta. Intr-adevar, este posibil 
chiar sa fi subestimat proportia de grupuri 
din India, afectate de endogamia pe termen 
lung. Pentru a prezenta un semnal, un grup 
trebuia sa fi trecut printr-o gatuire genetica. 
Grupurile care provin dintr-un numar larg de 
fondatori, dar care, în acelaşi timp, menţin o 
endogamie strictă, este posibil să fi scâpat 
analizei noastre statistice. Mai degrabă decât 
o invenţie colonialista, după cum sugera 
Dirks, endogamia pe termen lung, aşa cum 
este ea reflectată în India de astăzi, prin 
instituţia  castelor, a fost extrem de 
importantă timp de milenii. 

Aflarea acestor caracteristici ale istoriei 
Indiei a avut o rezonanţă puternică pentru 
mine. Când am început să lucrez cu grupurile 


indiene, am facut-o in calitate de evreu 
askenazi, membru al unei caste antice din 
vestul Eurasiei. Nu ma simteam confortabil 
cu apartenenţa mea, dar nu imi dădeam 
foarte bine seama ce anume ma deranja. 
Studiile mele legate de India mi-au cristalizat 
acest disconfort. Nu am cum sa scap de 
fondul meu ca evreu. Am fost crescut de 
parinti a caror cea mai mare prioritate era 
deschiderea catre lumea seculara, dar care 
fusesera crescuti intr-o comunitate profund 
religioasa si erau copii ai refugiatilor din 
calea persecutiilor din Europa, fapt care le-a 
lasat un sentiment puternic al diferentei 
entice. Cand eram mic, respectam regimul 
alimentar evreiesc, acasa - cred ca parintii 
mei au facut acest lucru, in parte, in speranta 
ca familiile lor se vor simti bine mancand la 
noi acasă -, am mers timp de 9 ani la o scoala 
evreiasca si mi-am petrecut multe veri in 
Ierusalim. De la părinţii mei, ca si din partea 


bunicilor si verilor mei, mi-am fost impregnat 
un profund simt al diferentei - sentimentul ca 
grupul nostru este special - si cunoasterea 
faptului ca voi fi un motiv de dezamagire si 
jena, daca nu ma voi casatori cu o evreica 
(convingere care a avut, de asemenea, un 
efect puternic asupra fratilor mei). Cu 
siguranţă, preocuparea mea de a nu-mi 
dezamagi familia nu se compară cu ruşinea, 
izolarea şi violenţa la care te poţi aştepta, în 
India, dacă îţi alegi un partener din afara 
grupului. Şi totuşi, perspectiva mea de evreu 
ma făcut să empatizez puternic cu toţi acei 
Romeo şi Juliete de pe parcursul miilor de ani 
de istorie indiană ale căror iubiri în afara 
grupului etnic au fost strivite de castă. 
Identitatea mea evreiască m-a ajutat, de 
asemenea, să înţeleg, în mod visceral, cum 
de această instituţie a reuşit sa se auto- 
perpetueze cu succes un timp atât de 
îndelungat. 


Ceea ce ne-au aratat datele a fost ca 
diferentele genetice dintre grupurile jati din 
India erau, in multe 
cazuri, reale, graţie lungii istorii de 
endogamie din cuprinsul subcontinentului. 
Oamenii au tendinţa să se gândească la 
India, cu cei peste 1,3 miliarde de locuitori ai 
săi, ca având o populaţie extrem de mare şi, 
într-adevăr, multi indieni, ca şi străinii, vad 
lucrurile în acest fel. Dar, din punct de 
vedere genetic, aceasta este o modalitate 
incorectă de a privi situaţia. Chinezii han 
sunt cu adevărat o populaţie mare. Ei s-au 
amestecat liber timp de mii de ani. în schimb, 
există puţine grupuri indiene, sau poate 
niciunul, care să fie foarte mari din punct de 
vedere demografic, iar gradul de diferenţiere 
genetică dintre grupurile jati de indieni, care 
trăiesc unele lângă altele, în acelaşi sat, este 
în medie de două-trei ori mai mare decât 
diferenţa genetică dintre europenii din nord 


si cei din sud.“ Adevărul este ca India este 
alcatuita dintr-un mare numar de populatii 
MICI. 


GENETICA, ISTORIA SI SĂNĂTATEA 
INDIANĂ 


Grupurile cu moştenire genetică 
europeană, care au experimentat gatuirii 
genetice, precum evreii aşkenazi, fin- 
landezii, huteritii, amish, canadienii francezi 
din regiunea Saguenay-Lac-St.-Jean şi alții, 
au fost subiectul unor studii nesfarsite si 
productive întreprinse de cercetătorii din 
domeniul medicinei. Din cauza gâtuirilor 
genetice, frecvența mutatiilor care produc 
boli rare, care s-au intamplat sa fie prezente 
la indivizii fondatori, a crescut dramatic. 
Mutatii rare, care sunt lipsite de nocivitate 
atunci cand o persoana mosteneste o singura 
copie, de la un singur parinte - adica au 
caracter recesiv, ceea ce înseamnă ca este 


nevoie de doua copii pentru aparitia bolii - 
pot deveni letale atunci cand se mostenesc 
copii ale acestor mutatii de la ambii parinti. 
Totusi, atunci cand frecventa acestor mutatii 
creste, din cauza gatuirii genetice, exista o 
Sansa crescuta ca indivizi din populatie sa 
mosteneasca aceeasi mutatie de la ambii 
parinti. De exemplu, la evreii askenazi exista 
o incidenţă crescută a unei boli 


devastatoare, Tay Sachs, care provoacă 
degenerarea cerebrală şi moartea în primii 
câţiva ani de viaţă. Unul dintre verii mei 
primari a murit la câteva luni de la naştere 
din cauza unei boli prezente la stramosii 
populaţiei, numită sindromul Zellweger, iar 
unul dintre verii primari ai mamei mele a 
murit tânăr, din cauza sindromului Riley-Day, 
sau disautonomie familială, o altă boală 
provenită de la fondatorii populației 
aşkenazi. Au fost identificate sute de astfel 
de boli, iar genele răspunzătoare au fost 


identificate în populaţiile fondatoare 
europene, inclusiv în cea a evreilor aşkenazi. 
Aceste descoperiri au dus la înţelegerea 
profundă a unor fenomene biologice şi, în 
câteva cazuri, la dezvoltarea de medicamente 
care contracarează efectul genelor defecte. 
India are, cu siguranţă, cu mult mai mulţi 
oameni care aparţin unor grupuri care au 
trecut prin fenomenul gâtuirii genetice, 
deoarece populaţia tarii este uriaşă şi 
aproximativ o treime dintre grupurile jati 
indiene provin din astfel de gâtuiri la fel sau 
chiar mai puternice decât cele care au fost 
prezente în istoria evreilor askenazi sau a 
finlandezilor. Din , 
această cauză, căutarea genelor 
răspunzătoare de boli, la aceste grupuri 
indiene, are potenţialul de a identifica 
factorii de risc pentru mii de boli. în ciuda 
faptului că nimeni nu a căutat în mod 
sistematic, câteva astfel de cazuri sunt deja 


cunoscute. De exemplu, populatia Vysya este 
cunoscuta ca avand o rata crescuta de 
paralizie musculara ca raspuns la relaxantii 
musculari administrati înaintea unei. 
intervenţii chirurgicale. in consecinţă, 
clinicienii din India ştiu să nu administreze 
astfel de medicamente oamenilor cu o origine 
Vysya. Boala este datorată nivelurilor scăzute 
ale proteinei butirilcolinesteraza la unii 
indivizi Vysya. Studiile genetice au aratat ca 
această stare patologică este datorată unei 
mutații recesive care apare la aproximativ 
20% dintre Vysya, o rată cu mult mai mare 
decât la toate celelalte grupurile indiene, 
probabil din cauză ca mutatia a apărut la 
unul dintre fondatorii Vysya.*° Această 
frecventă este suficient de mare, încât 
mutatia să apară în două copii la aproximativ 
4% dintre indivizii Vysya, provocând reacţii 
dezastruoase la oamenii care au această 
mutație şi care sunt supuşi unei anestezii. 


Dupa cum exemplul Vysya demonstreaza, 
istoria Indiei reprezintă o ocazie importantă 
pentru descoperiri biologice, deoarece 
gāsirea unor gene care provoacă boli 
recesive rare, cu ajutorul tehnologiei 
moderne, este ieftină. Nu este nevoie decât 
de accesul la un mic numar de oameni dintr- 
un grup jati, care sā aibă respectiva boalā, şi 
ale căror genomuri sā fie secvențiale. 
Metodele genetice pot identifica, dintre miile 
de grupuri indiene existente, pe acelea care 
au trecut printr-o gatuire genetică severă. 
Medicii locali şi moaşele pot identifica 
sindroamele care apar cu o frecvenţă 
crescută într-un anumit grup. Este sigur că 
medicii locali, care au asistat la naşterea a 
mii de copii, vor şti ca anumite boli si 
malformații apar mai frecvent în unele 
grupuri decât în altele. Aceasta este toată 
informația de care este nevoie pentru a 
colecta câteva probe de sânge pentru analiza 


genetică. Odată ce aceste probe sunt 
disponibile, munca genetică pentru găsirea 
genelor răspunzătoare este simplă. 

Ocazia de a face o schimbare de ordin 
medical in India prin urmărirea bolilor 
recesive rare este deosebit de mare, 
deoarece căsătoriile aranjate sunt 


foarte obişnuite. Oricât de mult as considera 
eu. 


aceste restricţii în privinţa căsătoriilor ca 
fiind jenante, căsătoriile aranjate sunt o 
realitate în numeroase comunităţi din India - 
asa cum sunt si în comunitatea evreiască 
ultraortodoxa. Unii dintre verii mei primari 
din comunitatea de evrei ortodocşi aşkenazi 
şi-au găsit perechea în acest fel. în această 
comunitate religioasă, o organizaţie de 
testare genetică, fondată de Rabbi Josef 
Ekstein, în 1983, dupa ce şi-a pierdut patru 
dintre propriii copii din cauza bolii Tay 
Sachs, a dus aproape la eliminarea multora 


dintre aceste boli recesive.*' in multe licee 
religioase ortodoxe din Statele Unite şi 
Israel, aproape toţi adolescenţii sunt testati 
pentru a se stabili dacă sunt purtători ai unor 
mutații rare, care produc boli recesive 
frecvente în comunitatea evreiască aşkenazi. 
Cei care sunt purtători, nu sunt niciodată 
prezentaţi de petitoare altor adolescenţi care 
poartă aceeaşi mutație. Există posibilitatea 
realizării aceluiaşi lucru şi în India, dar în loc 
să afecteze câteva sute de mii de oameni, în 
India această abordare ar putea avea impact 
asupra a sute de milioane de oameni. 


POVESTEA A DOUĂ SUBCONTINENTE: 
ISTORIA PARALELĂ A INDIEI SI A 
EUROPEI 


Până în 2016, studiile genetice pe grupurile 
din India s-au focalizat pe ANI şi ASI: cele 
două populaţii care s-au amestecat în 


proporţii diferite pentru a produce marea 
diversitate a grupurilor endogame pe care le 
întâlnim si astăzi. 

Dar acest lucru s-a schimbat în 2016, când 
diferite laboratoare, inclusiv laboratorul meu, 
au publicat primul ADN ancestral la nivel de 
genom, de la unii dintre cei mai timpurii 
agricultori, oameni care au trait acum 11 000 
- 8 000 de ani in urma in locatii din actualele 
Israel, Iordania, Anatolia si Iran.** Atunci 
cand am studiat modul in care erau inruditi 
aceşti agricultori timpurii din Orientul 
Apropiat cu oamenii care trăiesc astazi, am 
găsit că europenii contemporani au o 
afinitate genetica puternică cu agricultorii 
din Anatolia, fapt concordant cu migrația 
agricultorilor anatolieni în Europa, începând 
cu 9 000 de ani în urmă. Oamenii care 
locuiesc în prezent în India au o afinitate 
puternică cu agricultorii străvechi din Iran, 
fapt care sugerează că expansiunea 


agricultorilor din Orientul Apropiat spre est, 
in Valea Indusului, de acum 9 000 de ani, a 
avut un impact la fel de important asupra 
populaţiei Indiei. Dar studiile noastre au 
mai aratat si ca oamenii actuali din India au 
o afinitate genetică importantă cu păstorii 
străvechi din stepă. Cum ar putea dovezile 
genetice ale unui impact al expansiunii 
agricultorilor iranieni asupra populaţiei 
indiene să se potrivească cu dovezile 
referitoare la expansiunea din direcția 
stepei? Situaţia era asemănătoare cu ceea ce 
găsisem cu vreo doi ani înainte în Europa, în 
care populaţiile actuale sunt un amestec nu 
numai de vânător- culegători indigeni cu 
agricultorii care au migrat aici, dar şi cu un 
al treilea grup major, originar din stepă. 
Pentru a ajunge la o oarecare înţelegere, 
Iosif Lazaridis, cercetător în laboratorul meu, 
a creat modele matematice pentru grupurile 
prezente azi în India, privite ca un amestec 


de populatii inrudite cu insularii din Micul 
Andaman, stravechii agricultori din Iran şi 
vechii pastori din stepa. Ceea ce a descoperit 
a fost ca, aproape fiecare grup din India are 
o moştenire genetică provenită de la toate 
aceste trei populaţii.“ Nick Patterson a 
combinat apoi datele de la aproximativ 150 
de grupuri indiene de astăzi pentru a veni cu 
un model unificator, care i-a permis să obţină 
o estimare precisă a contribuţiei acestor trei 
populaţii ancestrale la indienii actuali. 

Atunci când Patterson a presupus ce ar fi 
fost de aşteptat în cazul unei populaţii cu 
moştenire complet ANI - care să nu aibă 
nicio urmă de moştenire genetică 
andamaneză el a determinat că această 
populaţie ar fi fost un amestec între cei cu o 
moştenire genetică provenită de la 
agricultorii iranieni şi cei cu moştenirea 
genetică provenită de la păstorii din stepă. 
Dar atunci când a presupus ce ar fi de 


aşteptat de la o populaţie cu moştenire 
genetică integrală ASI - una fara nicio 
moştenire genetică Yamnaya a gasit ca şi 
aceasta ar trebui să aibă o zestre genetică 
substanţială provenită de la agricultorii 
iranieni (restul provenind de la strămoşi din 
Micul Andaman). 

Aceasta a fost o mare surpriză. 
Descoperirea faptului că atât ANI, cât şi ASI 
au proporţii mari de moştenire genetică de la 
agricultorii iranieni a însemnat că ne-am 
înşelat când am presupus iniţial că una 
dintre cele două mari populaţii de pe Clina 
indiană nu avea strămoşi vest-eurasiatici. în 
schimb, a reieşit ca urmaşii agricultorilor 
iranieni au avut un impact major asupra 
Indiei, în două rânduri, amestecându-se atât 
cu ANI, cât şi cu ASI. 

Patterson a propus o revizuire majoră a 
modelului nostru de lucru referitor la istoria 
profundă a Indiei.” ANI erau un amestec de 


aproximativ 50% urmasi ai locuitorilor stepei, 
înrudiţi de departe cu Yamnaya, si 50% 
urmasi ai agricultorilor iranieni din grupurile 
pe care oamenii din stepă i-au întâlnit în timp 
ce se extindeau câtre sud. ASI au fost şi ei un 
amestec, o fuziune dintre o populaţie care 
provenea din agricultorii mai timpurii care s- 
au extins din Iran (aproximativ 25%) şi 
vânător-culegătorii stabiliţi anterior în sudul 
Asiei (aproximativ 75% din zestrea lor 
genetică). Aşadar, ASI nu au fost probabil 
populaţia de vanator-culegatori anterior 
stabilita din India, ci ar fi putut sa fie poporul 
raspunzator de raspandirea agriculturii din 
Orientul Apropiat în teritoriul sud-asiatic. Pe 
baza corelatiei înalte a strămoşilor ASI cu 
limbile dravidiene, pare posibil ca formarea 
ASI să fi fost procesul prin care s-au 
răspândit aceste limbi. 

Aceste rezultate relevă o mare paralelă 
între preistoriile a două subcontinente, de 


dimensiuni asemanatoare, ale Eurasiei - 
Europa si India. în ambele regiuni, 
agricultorii care au migrat din zona originară 
a Orientului Apropiat, acum aproximativ 9 
000 de ani - în Europa, cei din Anatolia şi în 
India, cei din Iran - au adus cu ei o 
tehnologie transformatoare si s-au amestecat 
cu vânător- culegătorii stabiliţi anterior, 
formând noi grupuri amestecate în perioada 
cuprinsă între 9 000 şi 4 000 de ani în urmă. 
Ambele subcontinente au fost apoi afectate 
de o a doua migraţie majoră mai târzie, care 
a pornit din stepă, de unde păstorii Yamnaya, 
care vorbeau o limbă indo-europeană, s-au 
amestecat cu populaţia de agricultori 
anterior stabilită acolo, pe care au întâlnit-o 
în drum, dând naştere, în Europa, populaţiei 
asociate culturii ceramicii cordate, iar în 
India, în cele din urmă, populaţiei ANI. 
Aceste populații, cu moştenire genetică 
provenită din încrucişarea celor din stepă cu 


agricultorii ancestrali, s-au amestecat apoi cu 
agricultorii stabiliţi anterior în regiunile 
respective, formând gradientii de amestec pe 
care îi întâlnim astăzi în ambele 
subcontinente. 


Povestea a două subcontinente 

Figura 18, Arat sudul Asiei, cât si Europa au fost afectate de două migrații succesive. Prima migrație a pornit din Orientul 
Apropiat, acum aproximativ 9 uoo de ani (1), si a adus agricultorii care s-au amestecat cu populațiile locale de vânător- 
culegători. A doua migrație a provenit din stepă, acum aproximativ 5 de ani (2), sia adus păstorii care probabil vorbeau o 
limbă indo-europeană si care s-au amestecat cu agricultorii locali pe care i-au întâlnit pe drum. Amestecurile acestor 
doua grupuri deja încrucişate au format apoi doi gradienti de moştenire genetică: unul in Europa si celălalt în India, 


Populaţiile Yamnaya - despre care datele 
genetice arată ca ar fi fost îndeaproape 
înrudite cu sursa moştenirii genetice din 
stepă atât în India, cât si în Europa - sunt 
candidaţi evidenti pentru răspândirea limbilor 
indo-europene în ambele subcontinente ale 
Eurasiei. în mod remarcabil, analiza lui 
Patterson referitoare la istoria Indiei a oferit 
un argument în plus în această direcţie. Al 
Sau model al Clinei indiene s-a bazat pe ideea 
unui amestec simplu între două populaţii 
ancestrale, ANI şi ASI. Dar când s-a uitat cu 
mai mare atentie si a testat fiecare dintre 


J p 


grupurile Clinei indiene, pentru a vedea daca 
se potrivesc cu modelul, a descoperit cā 
existau şase grupuri care nu corespundeau, în 
sensul ca aveau un raport mai mare de 
moştenire genetică provenita de la locuitorii 
stepei, comparativ cu cea provenita de la 
agricultorii iranieni, decât  prognozase 
modelul. Toate aceste şase grupuri sunt în 
vama brahmanilor - cu un rol tradițional în 
societate ca preoti şi custozi ai textelor 
străvechi, scrise în sanscrita indo-europeană - 
în ciuda faptului că brahmanii nu reprezentau 
decât aproximativ 10% din grupurile pe care 
le testase Patterson. O explicație naturală a 
acestui fapt a fost aceea că ANI nu reprezenta 
o populație omogenă atunci când s-a 
amestecat cu ASI, ci, în schimb, conținea 
subgrupuri distincte din punct de vedere 
social, cu proporţii caracteristice de 
moştenire genetică din stepă şi de la 
agricultorii iranieni. Custozii limbii şi culturii 
indo-europene erau aceia cu o moştenire 
genetică provenită din stepă relativ mai mare, 


Si din cauza fortei deosebite a sistemului de 
caste In conservarea mostenirii si a rolului lor 
social de-a lungul generatiilor, substructura 
straveche ANI este evidenta la unii brahmani 
de astazi, chiar si dupa mii de ani. Aceasta 
descoperire a oferit si o alta serie de dovezi in 
favoarea ipotezei stepei, aratand ca nu numai 
limbile indo-europene, dar si cultura indo- 
europeana reflectata in religie, pastrata timp 
de mii de ani de catre preotii brahmani, a fost 
răspândită în mod asemănător de către 
oameni ai căror strămoşi erau originari din 
stepă. 

Tabloul mişcărilor populaţiei din India nu 
este la fel de clar precum cel al celei din 
Europa, din cauza lipsei ADN-ului ancestral 
din Asia de Sud. Un mister deosebit îl 
reprezintă descendența oamenilor aparţinând 
civilizaţiei Văii Indusului, care erau răspândiţi 
de-a lungul Vâii Indusului şi a unor zone din 
nordul Indiei în perioada de acum 45 000 - 38 
000 de ani şi care se găseau la răscrucea 
tuturor acestor mari mişcări stravechi de 
populaţii. încă nu am obtinut ADN ancestral 
de la oamenii civilizaţiei 


I 


Vāii Indusului, însă multe echipe de 
cercetare, inclusiv cele conduse de mine, au 
facut din acest lucru un scop. La o întâlnire 
de laborator din 2015, analiştii din grupul 
nostru au facut pariuri privind ascendenta 
genetică probabila a oamenilor din civilizația 
Vāii Indusului, iar toate erau extrem de 
diferite. în acest moment, trei variante foarte 
diferite sunt inca valabile. Una dintre variante 
presupune ca oamenii civilizației Vāii 
Indusului ar fi fost descendenții neamestecati 


ai primilor agricultori iranieni din regiune, 
care vorbeau o limba dravidiana timpurie. A 
doua posibilitate este ca ei erau ASI - o 
populaţie de oameni deja amestecati, înrudiţi 
cu agricultorii din Iran şi cu vânător- 
culegătorii din sudul Asiei -, iar dacă este aşa, 
probabil că şi aceştia vorbeau o limbă 
dravidiană. A treia posibilitate este aceea că 
ei erau ANI, deja un amestec între strămoşii 
oamenilor din stepă şi cei ai agricultorilor 
iranieni şi că vorbeau o limbă indo-europeană. 
Aceste scenarii au implicaţii foarte diferite, 
dar cu ajutorul ADN-ului ancestral, acest 
mister şi altele din trecutul indian vor fi 
curând rezolvate. 

coridorul fără gifazijăea europenilor şi africanilor 
transformă structura populaţiei din 


Americi. 

raspandesc din Asia m 

CAPITOLUL 7 


IN CAUTAREA 
STRAMOSILOR 
NATIVILOR AMERICANI 


POVESTILE DESPRE ORIGINI 


| san poveste despre origini a tribului 
Surui din 


Amazonia, zeul Palop l-a creat mai întâi pe 
fratele său Palop Leregu şi apoi a creat 
oamenii. Palop a dat triburilor de nativi 
americani hamacele si 


ornamentele şi le-a spus să-şi tatueze corpul 
şi să-şi perforeze buzele, dar nu a dat niciunul 
dintre aceste lucruri albilor. Palop a creat 
limbile, câte una pentru fiecare grup, şi a 
împrăştiat grupurile pe întreg Pământul.! 
Această poveste a originii a fost culeasă de 


un antropolog care a lucrat si a înţeles 
cultura Surui şi, ca şi celelalte poveşti despre 
origini, de pretutindeni, şi aceasta a fost 
privită de câtre cercetători ca fiind o ficţiune, 
interesantă prin ceea ce dezvăluie despre o 
societate. Dar oamenii de stiintă au si ei 
povesti despre origini. Ne place să ne gândim 
că poveştile noastre sunt superioare, 
deoarece dovezile sunt testate cu metode 
ştiinţifice. Dar o oarecare smerenie 


este recomandată. în 2012, am condus un 
studiu care susţinea că nativii americani din 
Mezoamerica spre sud - incluzându-i pe surui 
- au provenit cu toţii din strămoşii unei 
singure populaţii, una care s-a deplasat la sud 
de întinderile de gheaţă, cândva, acum 15 
000 de ani.* Am avut atât de multă încredere 
în această teorie, care se potrivea cu datele 
arheologice, încât am folosit termenul de 
„primii americani” pentru a sublinia ca 
această descendență a fost una fondatoare. 
Trei ani mai târziu, aveam să aflu că am 
greşit. Suruii şi unii dintre vecinii lor din 
Amazonia dețin o moştenire genetică 
provenită de la o populaţie fondatoare diferită 


din Americi, ai cărei strămoşi au ajuns la o 
dată şi pe o cale pe care nu le înţelegem 
încă.” 

Dacă există vreun lucru asupra căruia 
savanții care studiază istoria oamenilor din 
Americi sunt de acord, acesta este că durata 
ocupării de câtre om a Lumii Noi a fost ca o 
clipire de ochi comparativ cu durata 
extraordinar de lungă a ocupării Africii şi 
Furasiei. Motivul sosirii târzii în America este 
determinat de barierele geografice care 
separă continentul de Eurasia: punți vaste de 
pamanturi reci, aspre si neproductive in 
Siberia, şi oceane la est si la vest. A durat 
pana la ultima perioada glaciara ca nord-estul 
Siberiei sa fie vizitat de oameni cu tehnologia 
şi abilităţile necesare pentru a supravieţui 
acolo, într-o vreme în care nivelul mării era 
suficient de scăzut, încât să apară un pod de 
uscat în regiunea Strâmtorii Bering de astăzi, 
care le-a permis să traverseze prin Alaska. 
Odată ajunşi acolo, emigranții au fost capabili 
să supravieţuiască, dar tot nu puteau să 
călătorească spre sud, cel puţin, nu pe uscat, 


deoarece erau blocati de un zid de gheata 
format prin unirea unor ghetari grosi de un 
kilometru, care acoperisera Canada. 

Cum au fost populate întâia data Americile? 
Până acum două decenii, ipoteza dominantă 
spunea că porţile Edenului American s-au 
deschis numai acum aproximativ 13 000 de 
ani. Dovezile provenite din resturile vegetale 
şi animale şi datarea cu radiocarbon a 
trasaturilor glaciare indica faptul ca, la acea 
vreme, ghetarii se topisera suficient de mult 
pentru a lasa o cale de patrundere si trecuse 
suficient de mult timp pentru ca stâncile 
goale, namolul si scurgerile glaciare sa fi 
facut loc vegetatiei.* in povestirile stiintifice, 
acest „coridor fara gheaţă” a fost o versiune 
americană a canalului de uscat pe care l-au 
folosit israelitii pentru a traversa Marea Rosie 
în relatarea biblică a Exodului din Egipt. 
Migrantii care l-au traversat au apărut în 
Marile Câmpii ale America de Nord. înaintea 
lor era o întindere plină de vânat de mari 
dimensiuni nemaiintalnit niciodată de 
vânătorii umani. în decurs de o mie de ani, 


Oamenii au ajuns pana in Tierra del Fuego, la 
poalele Americii de Sud, hranindu-se cu 
bizonii, mamutii si mastodontii care pasteau 
pe acele locuri. 

Ideea că oamenii au ajuns prima oară într-o 
Americă goală, venind din Asia - idee care şi 
astăzi se bucură de un consens uimitor 
printre oamenii de ştiinţă - provine de la 
naturalistul iezuit Jose de Acosta, din 1590, 
care, considerând că este foarte puţin 
probabil ca oamenii antici să fi putut naviga 
peste apele marelui ocean, a speculat că 
Lumea Nouă fusese legată de cea Veche 
printr-o porţiune arctică, netrasată pe vreo 
hartă.” Această idee a câştigat credit atunci 
când a fost descoperit podul terestru din zona 
Strâmtorii Bering, în urma călătoriei în jurul 
lumii a Capitanului Cook. Dovada ştiinţifică a 
existenţei oamenilor în America temperată, la 
sfârşitul ultimei glaciatii, a venit în anii 1920 
şi 1930, când arheologii care lucrau în siturile 
din Folsom şi Clovis, din New Mexico, au 
descoperit artefacte şi unelte de piatră - 
inclusiv vârfuri de săgeți, amestecate printre 


oasele de mamuti disparuti - care erau dovezi 
clare ale prezentei umane. Varfurile de sulite 
de tip Clovis au fost gasite, de atunci incolo, 
în sute de situri arheologice din Nordul 
Americii, înfipte uneori în oase de bizoni sau 
de mamuti. Aspectul lor asemanator, pe o 
întindere geografică atât de vastă - 
contrastând cu variaţia regională a stilurilor 
de fabricare a instrumentelor de piatră din 
culturile care au urmat - este de aşteptat 
dacă răspândirea s-a petrecut rapid (oamenii 
deplasându-se într-un spațiu  nepopulat). 
Dovezile disponibile sugerează ca aceasta 
cultura Clovis a aparut in probele arheologice 
in jurul datei la care,geologic, este atestata 
deschiderea coridorului fara gheata, astfel 
încât totul părea sa se potrivească. Părea 
natural să ne gândim că oamenii din cultura 
Clovis erau primii oameni la sud de calotele 
glaciare şi erau, de asemenea, Stramosii 
tuturor nativilor americani de astăzi. 

Figura 19. Dovezile 
genetice ale 
existenţei a cel puţin 
patru migrații 
preistorice în 
America. 


Au existat cel puţin 
două migrații care au 
lăsat moşteniri umane 
până în America de Sud 
(stânga) şi cel puţin 
două al căror impact a 
fost limitat la nordul 
Americii de Nord 
(dreapta). 


O Separarea de cei mai 
apropiaţi eurasiatici — 
23 000 de ani in urmă 


(2) Sursa populaţiei Y 
Data intrării 
necunoscută 


Acest modelul „întâi Clovis”, în care 
fauritorii culturii Clovis au ieşit din coridorul 
fara gheaţă şi au populat un continent gol, a 
devenit modelul standard al preistoriei 
americane. A încurajat scepticismul în rândul 
arheologilor în ceea ce priveşte pretenţiile 
unor situri arheologice pre-Clovis.° Faptul i-a 
influenţat pe lingviştii care pretindeau ca 
găsesc o origine comună pentru un număr 
mare de limbi diverse ale nativilor americani.” 
Datele ADN-ului mitocondrial, disponibile la 
acea data, erau, de asemenea, concordante 
ideii conform căreia majoritatea moştenirii 
genetice a nativilor americani de astăzi derivă 
dintr-o radiaţie a unei singure surse, deşi 
numai cu aceste date nu a fost posibil să se 
determine dacă radiaţia res-pectivă a apărut 


în timpul culturii Clovis sau inainte.® 


O Migraţia în afara 
Asiei formează linia 
paleo-eschimoşilor, -5 
000 ani în urmă 


O Un val final din Asia 
contribuie la apariţia 
neo-eschimosilor si-i 
înlocuieşte pe paleo- 
eschimosi, -l 000 de 
ani în urmă 


Paleo-eschimosii 
contribuie cu ceva 
moștenire genetică 

% la vorbitorii de na-dene 

Intinclaras aproximativă a ghaği 
și vechio țârmuri acum apraximaty 10 000 de ani 


9 2000 in 
1 ———— 


10 000 — 1 000 de ani în urmă 


in 1997, o lovitura majora a fost data ideii 
conform căreia grupurile Clovis au fost primii 
americani. Acel an a marcat publicarea 
rezultatelor unor sapaturi de la situl Monte 
Verde, din Chile, care conţinea oase sparte de 
mastodonti, rămăşiţe lemnoase ale unor 
structuri, noduri de frânghii, vetre străvechi 
şi unelte din piatră fara asemănări stilistice 
cu rămăşiţele Clovis din America de Nord.” 
Datarile cu radiocarbon ale ramasitelor de la 
Monte Verde indicau faptul ca unele artefacte 
aveau o vechime de aproximativ 14 000 de 
ani, în mod clar anterioare momentului 
deschiderii coridorului fara gheaţă, la mii de 
kilometri spre nord. Un grup de arheologi 
sceptici, care respinseseră anterior 
numeroase afirmaţii cu privire la existenţa 
unor urme pre-Clovis, au vizitat situl în 
acelaşi an si, cu toate ca au sosit acolo 
indoindu-se ca acel sit ar putea fi atat de 
vechi, au plecat cu convingerea ca este 
adevarat. Acceptarea de catre ei a datelor de 
la Monte Verde a fost urmata de acceptarea 
descoperirilor din alte locatii, care si ele 
indicau prezenţa umană pre-Clovis în Americi, 
înaintea deschiderii coridorului fără gheaţă. 
Un argument aproape la fel de puternic în 
favoarea ocupării Americii înainte de apariţia 
coridorului fără gheaţă a fost adus de 
descoperirile din peştera Paisley din Oregon, 
din nord-vestul Statelor Unite, unde au fost 
descoperite fecale străvechi în straturi de sol 
nerăscolite, care au fost şi ele datate ca având 
o vechime de aproximativ 14 000 de ani şi 
care conservasera secvenţe de ADN 
mitocondrial uman. t° 

Cum ar fi putut să ajunga oamenii la sud de 


calotele glaciare inaintea deschiderii acelui 
coridor fara gheata? in apogeul epocii de 
gheata, ghetarii ieseau chiar din mare, creand 
o barieră de peste o mie de kilometri în lungul 
țărmului vestic al Canadei. Dar în anii 1990, 
geologii şi arheologii, reconstituind momentul 
în care s-au retras gheturile, au realizat ca 
existau porţiuni de coastă fără ghețari inca de 
acum 16 000 de ani. Nu există situri 
arheologice cunoscute, în lungul coastei, 
datând din acea perioadă, deoarece nivelul 
apei a crescut cu mai mult de 100 m, 
acoperind orice astfel de urme care ar fi 
existat vreodată de-a lungul țărmului. Absența 
dovezilor arheologice cu referire la trecerea 
oamenilor pe acolo, în acea perioadă, nu este 
deci o dovadă că astfel de treceri nu au 
existat în trecut. Dacă ipoteza drumului pe 
coastă este corectă, oamenii ar fi putut să 
meargă atunci sau mai târziu (dar totuşi în 
timp util pentru a ajunge la Monte Verde) de- 
a lungul unor întinderi de coastă fără gheaţă, 
ocolind eventual sectoarele cu gheaţă cu 
ajutorul bărcilor sau plutelor, în aşa fel încât 
să ajungă la sud de ghețari cu mii de ani 
înaintea deschiderii coridorului. 

Studiile asupra ADN-ului ancestral au 
demonstrat acum cât de greşită este ideea 
„întâi Clovis” - cum îi lipseşte o întreagă 
ramură profundă a istoriei populaţiei de nativi 
americani. în 2014, Eske Willerslev şi colegii 
săi au publicat datele întregului genom 
provenit de la resturile unui sugar descoperit 
în Montana, al cărui context arheologic îl 
plasează în cultura Clovis si a cărui datare cu 
radiocarbon este cu puţin mai recentă de 
acum 13 000 de ani.!! Analizarea lor a arătat 


că acest sugar provenea, in mod categoric, 
din aceeasi populatie ancestrala ca si multi 
alti nativi americani, insa datele sale genetice 
mai arătau şi ca, pana la momentul naşterii 
sale, se dezvoltase deja o scindare profundă 
între populațiile de nativi americani. 
Ramasitele copilului Clovis se încadrau de o 
parte a acestei ramificari: partea care a 
contribuit în cea mai mare masura la 
descendenta 


populațiilor de nativi americani din 
Mezoamerica şi America de Sud de astăzi. 
Cealalta parte include 
nativii americani care trăiesc astăzi în estul si 
centrul . 
Canadei. Singurul mod în care se putea 
produce această separare este daca ar fi 
existat o populaţie anterioară populaţiei 
Clovis, care să fi dat naştere liniilor majore de 
nativi americani. 


NEÎNCREDEREA ÎN STIINTA VESTICĂ 


Studiile asupra ADN-ului ancestral, precum 
cele realizate pe ramasitele sugarului Clovis, 
au capacitatea de a rezolva controversele 
legate de istoria populaţiei de nativi 
americani. Dar astfel de studii au rezonanţe 
pentru descendenţii de astăzi ai acestor 
populaţii, care nu sunt în totalitate pozitive. 
Acest lucru se datorează faptului că, în ultimii 
500 de ani, au fost martorii unor situaţii 
repetate în care oamenii cu o descendență 
europeană i-au exploatat pe indigenii din 
Americi, folosindu-se de instrumentele stiintei 
occidentale. Aceste situații au  sâdit 


neîncrederea unor grupuri de nativi 
americani fată de comunitatea ştiinţifică - o 
neincredere 


problematică atunci când este vorba despre 
efectuarea studiilor genetice. 

După sosirea europenilor în Americi, în 
1492, populaţiile şi culturile nativilor 
americani s-au prabusit sub presiunea bolilor 
aduse de europeni, a campaniilor militare şi a 
unui regim economic şi politic pus pe 
exploatarea bogățiilor continentului şi 
convertirea locuitorilor la creştinism. Istoria 
este scrisă de învingători şi rescrierea istoriei 
trecutului de dupa cucerirea de câtre 
europeni a fost, în mod special, făcută de 
aceşti învingători, în Americi, unde anterior 
sosirii europenilor nu exista limbă scrisă, cu 
excepţia Mezo-americii. în Mexic, spaniolii au 
ars cărţile indigenilor, astfel că cea mai mare 
parte a scrierilor nativilor americani s-au 
mistuit literalmente în flăcări. Tradițiile orale 
au avut, de asemenea, de suferit. Schimbarea 
limbii, convertirea religioasă şi discriminările 
împotriva indigenilor au dus la plasarea 
culturii nativilor americani pe o poziţie cu un 
statul inferior culturii europene. 

Genomica moderna oferă o metodă 
neaşteptată de recuperare a trecutului. Afro- 
americani - o altă populaţie a cărei istorie a 
fost furată, de vreme ce strămoşii lor descind 
dintr-o populație răpită din Africa si 
transformată în sclavi - sunt în fruntea 
încercărilor de a folosi genetica pentru a-şi 
trasa rădăcinile. Dar dacă nativii americani 
manifestă deseori un interes deosebit pentru 
istoria lor genetică, consiliile tribale au fost 
uneori ostile. O îngrijorare comună este aceea 


ca studiile genetice asupra istoriei nativilor 
americani sunt doar un alt exemplu al 
modului in care europenii încearcă să-i 
„ilumineze". încercările anterioare - precum 
convertirea la creştinism sau educarea în 
spiritul culturii occidentale - au dus la 
disolutia culturii . nativilor americani. Există, 
de asemenea, şi o conştientizare a faptului că 
anumiţi cercetători i-au studiat pe nativii 
americani pentru a afla lucruri care- i 
interesează pe non-nativi, fara să acorde 
atenţie intereselor nativilor americani. 

Una dintre primele reacţii puternice la 
studierea genetică a nativilor americani a 
venit de la populaţia Karitiana, din Amazonia. 
în 1996, medicii au colectat probe de sânge 
de la populația  Karitiana, promițând 
participanţilor că le vor îmbunătăţi accesul la 
îngrijire medicală, lucru care nu s-a întâmplat 
niciodată. Iritati de această experienţă, 
Karitiana au fost cei care au obiectat cel mai 
tare fată de includerea probele lor într-un 
studiu internaţional referitor la diversitatea 
genetică umană - Human Genome Diversity 
Project - şi au jucat un rol de bază la 
împiedicarea finanţării întregului proiect. în 
mod ironic, în studii ulterioare, probele 
provenite de la Karitiana au fost folosite mai 
mult decât cele ale oricărei alte populaţii de 
nativi americani, pentru analizarea modului în 
care sunt înrudiţi nativii americani cu alte 
grupuri. Probele ADN de la Karitiana care au 
fost amplu studiate nu provin din setul 
controversat din 1996. Ele fac parte dintr-o 
colecţie obţinută în 1987, când participanţii 
au fost informaţi despre scopurile acestor 
studii şi li s-a spus că participarea lor este 


voluntara.'* Cu toate acestea, experienţa 
exploatarii ulterioare a populatiei Karitiana a 
umbrit studierea ADN-ului acestei populaţii. 

0 altă reacţie puternică la cercetarea 
genetică pe nativii americani a venit de la 
Havasupai, care trăiesc in zona canioanelor 
din sud-vestul Statelor Unite. Probele de 
sânge de la Havasupai au fost colectate în 
1989 de câtre cercetătorii de la Arizona State 
University, care încercau să înţeleagă riscul 
crescut al indivizilor din acest trib de a 
dezvolta diabetul de tip II. Participanţii şi-au 
dat consimţământul scris pentru a participa la 
„un studiu [asupra] cauzelor tulburărilor de 
comportament/medicale”, iar limbajul folosit 
în formularul de consimtamant le-a oferit 
cercetătorilor libertatea de a interpreta în 
sens foarte larg cele cuprinse în textul 
respectiv. Cercetătorii au împărţit apoi 
probele cu mulţi alţi cercetători, care le- au 
folosit pentru a studia subiecte care variază 
de la schizofrenie la preistoria Havasupailor. 
Reprezentatii Havasupai au susţinut ca 
probele lor au fost folosite în scopuri diferite 
faţă de cele pentru care îşi dăduseră acordul 
participanţii la studiu - chiar dacă formularea 
din documente spunea altceva, le fusese 
limpede, atunci când s-au adunat probele, că 
acestea urmau să fie folosite pentru un studiu 
centrat pe diabet. Această dispută a dus la un 
proces, care s-a soldat cu înapoierea probelor 
şi obligarea universităţii la plata unei 
compensaţii în valoare de 700 000 de dolari.*” 

Ostilitatea faţă de studiile genetice a fost 
chiar înscrisă în legea tribală. în 2002, Navajo 
- care alături de multe alte triburi de nativi 
americani sunt, pe baza unui tratat, parţial 


independente politic fata de Statele Unite - a 
adoptat un Moratoriu privind cercetarea 
genetică, interzicând participarea indivizilor 
aparţinând tribului Navajo la studii genetice, 
indiferent dacă este vorba despre 
determinarea factorilor de risc de boală sau a 
istoriei populaţiei. Un rezumat al acestui 
moratoriu poate fi găsit într-un document 
emis de Națiunea Navajo, care prezintă 
punctele pe care cercetătorii universitari 
trebuie să le ia în calcul, atunci când i-au în 
considerare un proiect de cercetare. 
Documentul spune: „testarea genomului 
uman este strict interzisă de către trib. 
Navajo au fost creați de Asdzaa Nadleehe 
(Changing Woman sau Femeia în schimbare - 
n. red.); aşa încât ei ştiu de unde provin” **. 
Am aflat de moratoriul Navajo în 2012, când 
eram in faza finală de redactare a unei lucrări 
despre variația genetică în rândul diversilor 
nativi americani. După ce am primit recenzii 
favorabile ale manuscrisului nostru, le-am 
cerut tuturor cercetatorilor care ne-au oferit 
probe Sa verifice din nou daca 
consimtamintele scrise asociate probelor erau 
concordante cu studiile referitoare la istoria 
populaţiei si să confirme ca ei înşişi erau de 
acord cu includerea probelor lor în studiu. 
Acest lucru a dus la retragerea a trei populaţii 
din studiu, inclusiv pe Navajo. Toate cele trei 
populaţii erau din Statele Unite, fapt care 
reflectă anxietatea care-i cuprinsese pe 
cercetătorii geneticieni din Statele Unite cu 
privire la studierea nativilor americani. La un 
workshop despre studiile genetice pe nativii 
americani, la care am participat în 2013, 
mulţi cercetători din audienţă s-au ridicat 


pentru a spune ca raspunsurile celor din 
triburile Karitiana, Havasupai, Navajo si altii 
i-au determinat sa fie prea precauti pentru a 
mai face orice fel de cercetare pe nativii 
americani (inclusiv cercetarea bolilor). 

Oamenii de stiinta interesati In studierea 
variaţiei 

genetice la populatiile de nativi americani 
sunt frustrati de aceasta situatie. Personal, 
înţeleg ceva din devastarea pe care sosirea 
europenilor si a africanilor în Americi a 
provocat-o nativilor americani, iar efectele 
acesteia sunt evidente pretutindeni, in datele 
pe care eu si colegii mei le-am analizat. Dar 
nu se cunoaşte nicio situaţie în care 
cercetarea în domeniul biologiei moleculare, 
incluzând genetica - un domeniu care a 
apărut, aproape integral, după sfârşitul celui 
de-al Doilea Război Mondial - să fi provocat 
un prejudiciu major vreunui grup persecutat 
pe plan istoric. Desigur, au existat cazuri bine 
documentate de folosire a materialului 
biologic în moduri care nu au fost apreciate 
de persoanele de la care a fost prelevat, nu 
numai în cazul nativilor americani. De 
exemplu celulele tumorale provenite de la 
cancerul de col uterin al Henriettei Lacks, o 
afro-americană din Baltimore, au fost 
distribuite, după decesul acesteia, fara 
consimţământul ei si fără ca familia ei să ştie 
acest lucru, câtre mii de laboratoare din 
întreaga lume, unde au devenit principala 
sursă pentru cercetarea cancerului.!” Dar, în 
ansamblu, există un motiv pentru care studiile 
modeme ale variaţiei ADN- ului - nu numai în 
cazul nativilor americani, dar şi al multor 


altor grupuri, incluzandu-i pe cei din grupul 
san din sudul Africii, evreii, populatia roma 
din Europa si grupurile tribale sau castele din 
sudul Asiei - sunt o forţă a binelui, 
contribuind la înţelegerea şi la tratamentul 
bolilor din respectivele populații şi la 
desfiinţarea ideilor fixe despre rase, care au 
fost folosite pentru a justifica discriminarea. 
Mă întreb dacă neîncrederea care a apărut în 
rândul unora dintre nativii americani, nu ar 
putea să-i afecteze, în fapt, în mod substanţial 
pe toţi nativii americani. Mă întreb dacă, în 
calitatea mea de genetician, nu am cumva 
responsabilitatea de a face mai mult decât să 
respect dorinţele celor care nu vor să 
participe la cercetarea genetică, ci ar trebui, 
în schimb, să aduc un argument respectuos, 
dar convingător în favoarea valorii unor astfel 
de cercetări. 

Retragerea probelor Navajo din studiul 
nostru a fost deranjantă, deoarece erau 
printre cele cu cea mai bună documentare a 
consimtamantului informat. Cercetătorul care 
ni le dăduse le colectase personal, în 1993, în 
cadrul „Zilei ADN-ului” pe care a organizat-o 
la Dine College din teritoriul Navajo, astfel 
încât nu existase nicio ambiguitate cu privire 
la transmiterea probelor prin mai mulţi 
intermediari. în cursul workshopului, el i-a 
întrebat pe participanţi dacă ar dori să 
doneze probe pentru scopul explicit de a fi 
incluse într-un studiu amplu asupra istoriei 
populațiilor - în mod special pentru studii 
„care să demonstreze că toti oamenii din lume 
sunt strâns înrudiţi între ei şi care să 
sublinieze unitatea originii oamenilor” -, iar 


membrii tribului Navajo, care au dorit sa 
participe, au semnat un formular care preciza 
participarea lor voluntara. Cu toate acestea, 
deciziile personale individuale de a participa 
la studiu au fost anulate, nouă ani mai târziu, 
de moratoriul consiliului tribal. 

Ar fi trebuit oare sa respectâm dorinţa 
studenţilor care au donat probele sau decizia 
de mai târziu a consiliului tribal? în final, am 
evitat disputa, supunându-ne cererii 
cercetătorului, care a fost atât de îngrijorat, 
încât ne-a cerut să nu includem probele sale 
în studiu. Nu m-am simţit niciodată împăcat 
cu aceasta decizie. Am considerat ca 
includerea probelor ar fi respectat dorinţa 
indivizilor care au ales să-şi doneze ADN-ul 
pentru studierea istoriei lor. Dar recunosc că 
diferite culturi au perspective diferite. Există 
o mişcare în rândul unora dintre eticienii si 
conducătorii comunităţilor de nativi 
americani, care susţin că orice cercetare care 
are drept subiect un trib ar trebui să fie 
considerată acceptabilă numai după 
consultarea comunității, nu numai prin 
consimţământul informat individual.!€ în cazul 
câtorva studii internaţionale asupra variaţiei 
genetice umane, aceste îngrijorări au 
determinat cercetătorii să poarte consultaţii 
în cadrul comunităţilor, pe lângă 
consimţământul informat individual, înainte 
de a include probe.'’ Cei foarte puţini 
cercetători care studiază acum diversitatea 
genetică a nativilor americani se consultă, 
aproape toţi, cu autorităţile tribale pentru a 
obţine feedback cu privire la proiectarea 
studiului - şi uneori chiar pentru a obţine 


consimţământul explicit al comunităţii -, chiar 
daca acest lucru nu este obligatoriu din punct 
de vedere legal. 

Este vorba aici despre o problemă generală 
referitoare la responsabilitatile etice ale 
cercetarii genetice. Cand examinez genomul 
unui individ, aflu lucruri nu numai despre 
genomul individului, ci şi despre familia şi 
strămoşii individului respectiv. Aflu lucruri, 
de asemenea, despre alti membri ai 


comunității - alti descendent! ai aceloraşi 
strămoşi. 
Care sunt responsabilitatile mele în acest 


caz? Ce anume datorez, nu numai rudelor 
apropiate ale familiei individului pe care-l 
studiez, ci şi membrilor mai îndepărtați ai 
familiei sale, populaţiei sale şi speciei 
noastre, ca întreg? Poziţia extremă conform 
căreia fiecare ar trebui să fie consultat ar face 
progresul ştiinţific in genetica umană 
(incluzând genetica medicală) aproape 
imposibil. Nu ar exista suficient de mult timp 
pentru cercetătorii care lucrează în 
laboratoare de dimensiuni modeste, aşa cum 
este al meu, sa vorbească cu fiecare grup 
tribal care ar putea fi interesat de cercetarea 
în cauză. 

Punctul meu de vedere personal este că 


trebuie, în calitatea noastră de comunitate 
ştiinţifică, sa găsim o cale de mijloc, o 
abordare care să nu necesite obţinerea 
permisiunii de la fiecare grup sau trib posibil 
interesat. Pe de altă parte, date fiind 
îngrijorările bine fundamentate ale 
comunităţilor tribale din America de Nord, 
care au apărut ca urmare a unei istorii de 
exploatări repetate, noi, oamenii de ştiinţă, ar 
trebui să aspiram la realizarea unei misiuni 
semnificative atunci când studiem istoria 


populatiei nativilor americani, pentru a fi 
Siguri ca toate lucrarile pe care le redactam 
tin cont si de perspectiva indigenilor. Detaliile 
despre cum sa realizam o astfel de consultare 
trebuie sa fie elaborate si am impresia ca nu 
va exista niciodata o solutie convenabila 
pentru toata lumea. Dar trebuie sa incercam 
Sa avansam dincolo de situatia in care ne 
aflăm astăzi, în care multi cercetători au 
retineri sa desfăşoare vreun studiu referitor 
la variaţia genetică a nativilor americani, de 
teama de a nu fi criticati si din cauza unui 
consum extraordinar de 


timp necesar pentru realizarea tuturor 
consultărilor recomandate de anumiți 
reprezentanţi tribali şi oameni de ştiinţă. 
Această situaţie a provocat suspendarea 
cercetării variaţiei genetice în rândul nativilor 
americani - cu mult mai puţine studii care să 
se desfăşoare în această arie decât si-ar dori 
toti, cu excepţia oamenilor ostili faţă de 
cercetarea ştiinţifică. 

CONTROVERSELE LEGATE DE OASE 


Studiile despre istoria populatiilor, 
întreprinse pe ADN-ul ancestral, nu sunt, în 
cele mai multe cazuri, la fel de tensionate 
precum sunt cele pe indivizi care traiesc 
astăzi. Totuşi, în anul 1990, Congresul 
Statelor Unite a aprobat legea privind 
protecţia şi repatrierea nativilor americani 
(NAGPRA  - Native American Graves 
Protection and Repatriation), prin care 
instituţiile care primesc fonduri de la Statele 
Unite trebuie să contacteze triburile de nativi 
americani si să se ofere să le înapoieze 


artefactele culturale, inclusiv osemintele, care 
provin de la grupuri cu care nativii americani 
pot dovedi ca au o legătură biologică sau 
culturală. Asta a însemnat că rămăşiţele 
nativilor americani sunt returnate .. 
triburilor lor, iar oportunitatea de a efectua 
analize asupra ADN-ului ancestral pe multe 
dintre probe dispare. NAGPRA a avut cel mai 
mare impact asupra ramasitelor arheologice 
datând din ultima mie de ani, în cazul cărora 
se pot susţine cu putere conexiunile culturale 
cu triburile de nativi americani existente 
astăzi. Demonstrarea conexiunilor culturale 
este mai dificilă în cazul resturilor mai vechi, 
cum ar fi cele ale bărbatului din Kennewick în 
vârstă de 8 500 de ani, găsit în anul 1996, pe 
teritoriul Statelor Unite, în statul Washington. 
Iniţial, scheletul omului Kennewick fusese 
prevăzut să fie înapoiat unui număr de cinci 
triburi de nativi americani care-l pretindeau 
ca fiind stramosul lor, dar a fost pus la 
dispoziţie pentru studii ştiinţifice după ce 
instanţele au constatat ca nu existau dovezi 
ştiinţifice evidente că ar fi fost un 


nativ american aflat sub incidenţa 
regulamentului NAGPRA. Pentru a câştiga 
cazul, oamenii de ştiinţă care au ripostat la 
pretenţiile triburilor au subliniat că analizele 
morfologiei scheletului sugerează că acesta ar 
fi mai apropiat de malul asiatic al Pacificului 
şi de populaţiile insulare din Pacific decât de 
nativii americani de astăzi.!* Totuşi, in 2015, 
Eske Willerslev şi colegii sai au extras şi 
studiat ADN-ul ancestral al omului 
Kennewick, care a arâtat ca acele concluzii 
provenite din studiile morfologice fuseseră 


greşite.!* Omul Kennewick derivă, în fapt, din 
aceeaşi populaţie ancestrală largă ca şi 
majoritatea nativilor americani. 

ADN-ul ancestral depăşeşte analiza 
morfologică de fiecare dată când este posibilă 
compararea acestor două tipuri de date. 
Motivul este simplu. Studiul morfologic al 
scheletelor poate analiza numai câteva 
trasaturi care sunt variabile intre indivizi, 
astfel încât permit numai o aproximare 
incertă la nivel populational. Din contră, 
analizele genetice ale zeci de mii de poziţii 
independente din ADN permit atribuirea 
exactă a probei unei populaţii anume. Astfel, 
caracterizarea descendentei unei singure 
probe (precum omul Kennewick), bazată pe 
un număr mic de trăsături morfologice, nu 
poate face o diferenţiere convingătoare între 
nativii americani şi o moştenire genetică din 
partea cealaltă a Pacificului. Datele genetice 
o pot face. 

în timp ce studiul ADN-ului ancestral a adus 
dovezi clare în favoarea descendentei nativ- 
americane a omului Kennewick, nu este 
limpede dacă acesta are o relaţie deosebit de 
puternică cu populaţiile de nativi americani 
din statul Washington, care pretinseseră 
scheletul. Lucrarea referitoare la genomul 
omului Kennewick eşantionase ADN provenit 
de la tribul Colville, unul dintre cele cinci 
triburi care prelinseseră o legătură de 
rudenie cu rămăşiţele respective, şi a susţinut 
că datele obţinute concordă cu o înrudire 
directă. Totuşi, Colville a fost singurul trib din 
cele 48 de state continentale ale Statelor 
Unite care a fost analizat de câtre cercetători, 


iar O privire mai atenta asupra detaliilor 
acestei lucrări nu oferă probe ca omul 
Kennewick este mai îndeaproape înrudit cu 
tribul Colville decât este înrudit cu alţi nativi 
americani mai îndepărtați, cum ar fi cei din 
America de Sud.*° Nici datele tribului Colville 
nu sunt puse la dispoziţia comunităţii 
ştiinţifice pentru analiza independentă - nu au 
fost oferite grupului meu, la solicitarea 
noastră, în ciuda faptului că jurnalul în care 
au fost publicate impune, ca o condiţie a 
publicării, împărtăşirea datelor. 

Interpretarea făcută din dorinţa de a 
confirma nişte teorii anume nu este specifică 
pentru cazul omului Kennewick. în 2017, un 
studiu pe un schelet vechi de aproximativ 10 
300 de ani, dezgropat într-o insulă din 
apropierea coastei canadiene a Pacificului de 
astăzi, a susţinut dovada unei prezenţe 
neîntrerupte a unei linii nativ-americane în 
aceeaşi regiune, de la acea vreme şi până în 
prezent. Dar o examinare a analizei 
prezentate în lucrare arăta ca acest individ nu 
era mai îndeaproape înrudit cu indivizii locali 
decât cu nativii americani din America de 
Sud. 

Acestea sunt numai două exemple despre 
modul în care literatura ADN-ului ancestral 
începe să se umple cu afirmaţii nefondate 
despre legături ancestrale directe între 
schelete străvechi şi grupuri care trăiesc 
astăzi, o problemă care nu se limitează doar 
la Americi. Oamenii de stiintă care lucrează 
cu 


populaţii indigene au tendinţa de a face astfel 
de afirmaţii, deoarece acestea sunt deseori 


bine primite 

de grupurile locale si deschid cale colectarii 
de probe. Procesul stiintific normal, In care 
oamenii de stiinta 

semnalează acele afirmaţii care nu sunt 
susţinute în | | 

mod convingător de date, nu funcţionează nici 
el aşa cum ar trebui. Există suspiciunea că 
atunci când membri ai grupurilor sunt 
implicaţi în mod direct în investigarea 
ştiinţifică a propriei lor istorii, dorinţa 
oamenilor ca unele lucruri să fie adevărate 
modifică adesea prezentarea datelor. lar 
oamenii de ştiinţă, care nu sunt implicaţi în 
respectiva activitate, se tem de consecinţele 
pe care le-ar suporta dacă ar semnala 
problemele. 

Cazul omului Kennewick a fost litigios şi s-a 
judecat în instanţă, generând ostilitate între 
comunitatea academică si triburile de nativi 
americani. A avut consecinţe pentru 
cercetătorii interesaţi în istoria populaţiei de 
nativi americani si a facut ca astfel de 
cercetări să devină cu mult mai dificile. Din 
experienţa mea în interacţiunea cu arheologii, 
antropologii şi directorii de muzee care sunt 
concentrați pe preistoria nativilor americani, 
îmi este clar ca multi dintre ei au un 
sentiment profund de frustrare atunci când 
trebuie să returneze colecţii de oase 
importante din punct de vedere ştiinţific şi pe 
care doresc să le păstreze în proprietatea 
muzeelor, recunoscând în acelaşi timp 
modalităţile dubioase prin care multe dintre 
aceste colecţii au fost adunate în cursul 
exproprierii pământurilor nativilor 
americani.** în contrapondere cu asta este 


sentimentul de frustrare pe care il resimt 
multi nativi americani din cauza tulburării 
liniştii ramasitelor 

strămoşilor lor. Pentru a se strecura printre 
aceste interese concurente şi lege, multe 
muzee angajează „funcţionari NAGPRA” al 
căror rol este acela de a identifica rămăşiţele 
culturale şi biologice care pot fi asociate cu 


un anumit trib de nativi americani si de 


-a-1 contacta pe reprezentantil acestor 
triburi in vederea returnarii ramasitelor 
respective. Dar, in timp ce funcţionarii 
NAGPRA cu care am interactionat eu sunt 
dedicați respectării literei legii si fac acest 
lucru in mod profesionist, au in Ala 
timp grijă să nu depăşească limitele. Se 
simt incomod atunci când, aşa cum a fost 
cazul omului Kennewick, rămăşiţele sunt 
restituite triburilor, fara dovada vreunei 
conexiuni biologice sau culturale, după 
cum prevede regulamentul NAGPRA. 


Un genetician care deschide noi drumuri în 
acest domeniu este Eske Willerslev. Nu numai 
în cazul probei provenite de la omul 
Kennewick, dar şi în cazul altor rămăşiţe 
scheletice provenite de la indigeni, de la care 
a recoltat ADN-ul, Willerslev a câştigat 
cooperarea comunităţilor indigene într-un 
mod inovator si strălucit - chiar dacă acest 
lucru nu-i mulţumeşte pe toţi cei din 
comunitatea arheologică şi muzeală. El a 
realizat ca pot exista interese comune ale 
comunităţilor indigene şi ale geneticienilor, 
deoarece studiile ADN pot susţine pretenţiile 
triburilor cu privire la respectivele rămăşiţe. 
Acest lucru s-a întâmplat în cazul secventierii 
genomului extras dintr-o probă de păr, veche 
de aproximativ 100 de ani, aparţinând unui 
aborigen australian, al scheletului Clovis, 
vechi de aproximativ 13 000 de ani™ si al 
scheletului Kennewick, în vârstă de 


aproximativ 8 500 de ani.“ în toate aceste trei 
cazuri, Willerslev a abordat direct triburile, 
după obţinerea ADN-ului, în loc să le 
contacteze prin intermediul unui proces 
instituţional, precum cele stabilite prin 
NAGPRA. 

Deşi multe persoane din comunitatea 
arheologilor au fost îngrijorate în legătură cu 
metoda folosită de Willerslev, aceea de a 
implica triburile, in afara procesului 
instituţional formal, el a avut succes în mai 
multe moduri. în Australia, colaborarea sa cu 
grupurile aborigene, în contextul studiului 
său asupra probei de păr veche de 100 de ani, 
a generat bunăvoință şi a deschis porţile unui 
studiu mult mai ambițios desfăşurat pe 
populaţiile de aborigeni de astăzi, publicat de 
el şi de colegii lui in 2016.*°° în mod 
asemănător, în Statele Unite, colaborarea lui 
Willerslev cu grupurile indigene, în cazurile 
Clovis şi Kennewick, a contribuit la câştigarea 
bunavointei si a încurajat triburile să susţină 
analizarea ADN-ului ancestral provenit şi din 
alte probe. 

Un exemplu remarcabil al acestui progres 
este oferit de rămăşiţele găsite în Spirit Cave, 
din Utah. în 2000, Biroul de Administrare a 
Teritoriului al Statelor Unite s-a opus 
înapoierii acestor rămăşiţe vechi de aproape 
11 000 de ani tribului Fallon Paiute- 
Shoshone care le  revendicase. Decizia 
biroului se baza pe faptul că nu existau dovezi 
ale legăturilor biologice sau culturale cu acest 
trib. în octombrie 2015, după publicarea 
lucrării privind omul Kennewick, lui 
Willerslev i s-a permis accesul la rămăşiţe 


pentru analiza ADN-ului ancestral si, dupa 
aproape un an, a prezentat biroului un raport 
tehnic care arata ca individul respectiv avea o 
mostenire care provenea integral din aceeasi 
linie străveche ca şi nativii americani de 
astăzi. Pe baza acestui raport, biroul a decis 
să înapoieze rămăşiţele tribului respectiv.” 

Această decizie l-a nedumerit pe 
funcţionarul NAGPRA cu care am corespondat 
pe această temă, care remarca faptul că 
interpretarea a depăşit litera legii NAGPRA, 
care solicita dovezi ale legăturilor mai 
apropiate ale ramasitelor cu tribul Fallon 
Paiute- Shoshone decât cu alte triburi, lucru 
pe care se pare ca Willerslev nu îl 
demonstrase. Dar atunci când am vorbit cu 
Willerslev despre înapoierea osemintelor 
tribului respectiv, opinia sa a fost ca litera 
legii NAGPRA nu era atat de importanta si ca 
standardul comunitar se schimbase, chiar 
dacă legea nu era adusă la zi. într-un articol 
din revista ştiinţifică Nature, referitor la 
decizia de înapoiere a ramasitelor din Spirit 
Cave, antropologul Dennis O'Rourke a fost 
citat ca spunând că acest caz dă un exemplu 
despre felul în care grupurile de nativi 
americani pot fi antrenate în folosirea 
geneticii pentru a determina care rămăşiţe 
pot fi studiate şi apoi  reîngropate. 
Antropologul Kim TallBear a subliniat modul 
în care exemplul ramasitelor de la Spirit Cave 
a demonstrat ca relaţiile dintre triburi si 
oamenii de stiintă nu trebuie să fie neaparat 
antagoniste: „Iriburilor nu le place să li se 
vâre pe gât o viziune ştiinţifică asupra lumii... 
dar există interes pentru stiinta.”*° 


intelegerea de catre Willerslev a faptului ca 
datele provenite din studiul ADN-ului 
ancestral ofera un gen de dovezi care pot fi 
folosite pentru stabilirea pretențiilor asupra 
unor ramasite neafiliate, deținute in colecțiile 
din muzee, a oferit o ocazie neasteptata de 
depăşire a acestui blocaj datorat putinelor 
relaţii existente între savanţi si comunităţile 
indigene. 

Există, de asemenea, un al doilea mare 
domeniu în care nu s-a ajuns la o cale de 
mijloc între nativii americani şi geneticieni - 
potenţialul de a folosi ADN-ul ancestral 
pentru a măsura dimensiunea populațiilor 
care au existat înainte de 1492, prin 
analizarea variațiilor din genomul probelor 
străvechi. Aceasta este o chestiune esenţială 
pentru nativii americani, deoarece există 
dovezi ale unei prabusiri de aproape zece ori 
a dimensiunilor populațiilor din Americi, după 
sosirea europenilor şi a valurilor de boli 
epidemice pe care le-au adus aceştia, ceea ce 
a condus la destrămarea societăţilor 
complexe preexistente. Dimensiunile relativ 
mici ale populațiilor pe care le-au întâlnit 
coloniştii europeni, atunci când au ajuns în 
Americi, au fost folosite pentru a oferi o 
justificare morală a ocupării pământurilor 
nativilor americani. Coloniştii europeni aveau 
un interes în minimizarea dimensiunilor 
populațiilor de nativi americani, susţinând că, 
în Americi, nu exista aproape nicio civilizaţie 
şi nici populaţii sofisticate, înainte de sosirea 
europenilor. 


Sper ca, pe măsură ce consecinţele 
revoluţiei genomului vor fi înţelese mai bine, 
indigenii vor realiza din ce în ce mai mult 


faptul ca ADN-ul poate deveni o unealta care 
să-i lege pe nativii americani de astăzi de 
radacinile lor si unii de ceilalti. Acest lucru nu 
va rezolva toate ingrijorarile pe care le-au 
formulat eticienii si liderii Comunitate de 
nativi i 

americani, dar poate servi i reducerea 


antagonismului şi la promovarea unei mai 
profunde înțelegeri si chiar a unei colaborări, 
în viitor. 


DOVEZILE GENETICE ALE PRIMILOR 
AMERICANI 


Primul studiu la scara genomica al istoriei 
populației de nativi americani a apărut în 
2012, când laboratorul meu a publicat date 
referitoare la 52 de populații diferite. O 
limitare majora a studiului a fost aceea ca nu 
aveam de loc probe din cele 48 de state 
continentale ale Statelor Unite, din cauza 
anxietatilor legate de cercetarea genetica pe 
nativii americani. Cu toate acestea, studiul a 
esantionat diversitatea nativilor americani, in 
mare parte din restul emisferei, şi a oferit noi 
informaţii despre trecut.“ 

Cei mai multi indivizi studiati aveau mici 
fracțiuni 


din ge-nom provenite de la strămoşii europeni 
sau africani, din ultimii 500 de ani, reflectând 
frământările care au avut loc după sosirea 
coloniştilor europeni. Am desfăşurat multe 
analize pe indivizii fara nicio urmă de astfel 
de amestecuri, dar în cazul unor populaţii, în 
mod special provenite din Canada, toți 
indivizii pe care i-am analizat aveau măcar o 
mică proporție de moştenire  non-nativ- 


americana. Deoarece am dorit sa includem 
aceste populaţii, am folosit o tehnică ce ne-a 
permis sa identificam acele secţiuni din 
genomul probelor care erau de origine 
europeană sau africană. Am făcut acest lucru 
căutând segmente lungi de genom în care 
indivizii prezentau variaţii genetice cu o 
frecvenţă mare la africani şi la europeni, dar 
cu o frecvenţă redusă la nativii americani. 
Mascând aceste secvenţe din genom am 
reuşit să îndepărtăm istoria ultimilor 500 de 
ani de amestec, pentru a înţelege ceva despre 
modul în care arăta structura relaţiilor dintre 
populaţiile de nativi americani înainte de 
contactul cu europenii. 

Am comparat toate perechile posibile de 
populaţii de nativi americani, folosind testul 
celor patru populaţii. Am folosit acest test 
pentru a evalua dacă populaţiile eurasiatice - 
de exemplu, populaţia chinezească han - 
aveau mai multe mutații genetice comune cu 
o populaţie de nativi americani sau cu alta, 
testând toate perechile posibile. Pentru 47 din 
cele 52 de populaţii nu am putut detecta 
diferenţe în privinţa înrudirii lor cu asiaticii. 
Acest lucru ne-a sugerat că vasta majoritate a 
nativilor americani de astăzi, incluzându-i pe 
toţi cei din Mexic, ca şi pe cei din estul 
Canadei, descinde dintr-o singură linie 
comuna. (Celelalte cinci populații ramase, 
toate provenind de pe coasta arctică sau de 
pe cea nord- vest pacifica din Alaska si 
Canada, prezentau, de asemenea, dovezi ale 
moştenirii provenite din diferite 
descendente). Astfel, diferențele fizice 
extraordinare dintre grupurile de nativi 
americani de astāzi sunt datorate evoluției de 


dupa separarea dintr-o populatie ancestrala 
comuna, nu imigratiei din diferite zone ale 
Eurasiei. Am denumit aceasta populaţie 
ancestrala comună „primii americani”. 

Am construit ipoteza ca linia „primilor 
americani” pe care am caracterizat-o îi 
reprezenta pe urmaşii primilor oameni care s- 
au răspândit la sud de calotele glaciare, fie pe 
calea unui coridor fara gheaţă, fie de-a lungul 
coastei. Studiile genomice de până acum nu 
au fost capabile să determine cât de mic a 
fost acest grup sau câte generaţii au tot 
călătorit. Dar orice s-a întâmplat, sustineam 
că aceasta a fost o populaţie pionier, de 
dimensiuni reduse, care s-a deplasat într-o 
zonă nepopulată, răspândindu-se dramatic în 
toate direcţiile. 

Datele genetice susţin această ipoteză în 
aspectele sale cele mai importante. Aplicând 
de nenumărate ori testul celor patru 
populaţii, a devenit limpede pentru noi că 
majoritatea nativilor americani din populaţiile 
din nordul Americii de Nord până în sudul 
Americii de Sud pot fi descrişi, în mare, ca 
fiind ramuri ale unui singur arbore, 
prezentând un contrast puternic cu tiparele 
relaţiilor dintre populaţiile Eurasiei. Cele mai 
multe populaţii s-au ramificat curat din 
trunchiul central, cu puţine amestecuri 
ulterioare. Ramificatiile s-au petrecut, de 
regulă, dinspre nord spre sud, în concordanţă 
cu ideea ca, pe măsură ce populaţiile au 
călătorit spre sud, grupurile s-au desprins şi 
s-au stabilit într-un loc, rămânând în 
aproximativ aceleaşi locuri de atunci încolo. 
Cea mai şocantă excepţie de la acest tipar a 
fost cazul sugarului de acum aproximativ 13 


OOO de ani, asociat culturii Clovis, care a fost 
gasit in Montana, foarte aproape de granita 
actuala cu Canada. Sugarul Clovis provine 
dintr-o linie genetica diferita de cea a 
locuitorilor de astăzi ai Canadei învecinate, 
reflectând mişcări majore ale populaţiei care 
trebuie să se fi petrecut mai târziu. 

în unele locuri din Americi, ADN-ul 
ancestral confirmă teoria ca populaţiile au 
rămas în aceeaşi regiune timp de mii de ani. 
După analizele pe care le- am realizat, noi şi 
Lars Fehren-Schmitz, pe peruvieni datând de 
acum aproximativ 9 000 de ani, a existat o 
continuitate solidă a populațiilor de nativi 
americani in aceasta regiune. ‘Toate 
genomurile ancestrale, din Peru, pe care le- 
am studiat, sunt mai strâns înrudite între ele 
şi cu nativii americani din Peru, care vorbesc 
quechua şi aymara, decât cu oricare alte 
populaţii sud-americane actuale. Avem date 
asemanatoare despre indivizii nativi 
americani din sudul Argentinei, datand de 
acum aproximativ 8 OOO de ani, si indivizii 
nativi americani din sudul Braziliei, datand de 
acum aproximativ 10 000 de ani. Acelaşi lucru 
se aplică şi nativilor americani din insulele 
din apropierea Columbiei Britanice, care par 
să fi fost parte a unei populaţii continue, timp 
de aproximativ 6 OOO de ani, chiar daca, 
continuitatea locala nu merge inapoi, in mod 
clar, mai mult de 10 000 de ani.*! Cu toţii sunt 
mai aproape înrudiţi cu nativii americani care 
trăiesc astăzi în aceeaşi regiune decât cu 
nativii americani din zone mai îndepărtate. 


REABILITAREA GENOMICĂ A LUI JOSEPH 


GREENBERG 


Descoperirea genetica a raspandirii primilor 
americani a contribuit, de asemenea, la 
rezolvarea unei controverse lingvistice. 
Extraordinara diversitate a limbilor nativilor 
americani a fost remarcată încă din secolul al 
XVII-lea, unii misionari europeni atribuind 
aceasta diversitate eforturilor diavolului de a 
rezista la convertirea populațiilor native, 
făcând ca limba pe care misionarii trebuiau sa 
o înveţe, pentru a-şi atrage adepţi dintr-o 
populaţie, să nu mai fie de niciun ajutor în 
cazul unei alte populaţii. Lingvistii pot fi 
împărţiţi în „splitters” (separatori) care pun 
accent pe diferențele dintre limbi şi 
„lumpers” (agregatori) care pun accent pe 
radacinile lor comune. Unul dintre separatorii 
extremi a fost Lyle Campbell, care a divizat 
cele aproximativ o mie de limbi ale nativilor 
americani in aproape 200 de familii (grupuri 
de limbi inrudite), localizandu-le uneori in 
anumite vai ale unor râuri.” Unul dintre 
grupatorii extremi a fost Joseph Greenberg, 
care susţinea că poate grupa toate limbile 
nativilor americani în numai trei familii, ale 
căror legături profunde le poate trasa. El 
susţinea că aceste trei familii reflectau trei 
mari valuri de migraţie din Asia. 

Campbell şi Greenberg au avut ciocniri 
faimoase cu privire la interpretarea relaţiilor 
dintre limbile nativilor americani, Campbell 
considerând clasificarea tripartita a lui 
Greenberg atât de inacceptabilă, încât, în 
1986, a scris că aceasta „ar trebui să fie 
desfiinţată”“. în realitate, două dintre 
familiile de limbi sunt indiscutabile: limbile 


eschimo- aleute vorbite de multi indigeni din 
Siberia, Alaska, nordul Canadei si Groenlanda 
si limbile na-dene 


J 


vorbite de un subset de triburi nativ- 
americane care traiesc pe coasta Pacificului 
din nordul Americii de Nord, în interiorul 
Canadei de Nord şi în partea sud- vestică a 
Statelor Unite. 

Dar cea de-a treia familie a lui Greenberg, 
„amerindiana”, despre care acesta a susţinut 
că include aproximativ 90% dintre limbile 
nativilor americani, este cea pe care atât de 
multi lingvişti au gasit-o criticabilă. Metoda 
pe care a folosit-o Greenberg pentru a 
propune familia amerindiană a fost aceea de a 
studia câteva sute de cuvinte în diferitele 
limbi ale nativilor americani si de a le 
cataloga în funcţie de gradul de înrudire. 
Găsind rate înalte de asemănare, el a susţinut 
că acest lucru reprezintă o dovadă a originii 
lor comune. După cum privea Greenberg 
lucrurile, proto-amerindiana fusese vorbită de 
primii americani de la sud de calotele de 
gheaţă. Deoarece a găsit că fiecare limbă, 
care nu aparţinea familiilor limbilor na-dene 
sau eschimo- aleute din Americi, putea fi 
clasificată drept amerindiană, a concluzionat 
că informaţiile lingvistice susțineau o teorie a 
trei mari valuri de dispersie a nativilor 
americani din Asia. Dacă ar fi existat şi un al 
patrulea val, acesta ar fi lăsat un alt set diferit 
de limbi. 

Critica la adresa ideilor lui Greenberg a fost 
distrugătoare. Criticii susțineau ca lista de 
cuvinte era prea scurtă pentru a stabili 
asemanari. Aceştia mai atacau, de asemenea, 


ideea ca aceste cuvinte ar fi provenit cu 
adevărat dintr-un trunchi comun. Se 
consideră că identificarea cuvintelor 
împărtăşite devine dificilă atunci când ne 
îndepărtăm în timp mai mult de câteva mii de 
ani, deoarece limbile se schimbă atât de 
rapid, dar Greenberg susţinea că poate să 
detecteze legături în cazul unor intervale de 
timp de două ori mai mari. 

Greenberg a avut totuşi dreptate într-o 
anumită privinţă. Categoria sa de limbi 
amerindiene corespunde aproape exact 
categoriei primilor americani, descoperită 
prin analiza genetică. Grupările de populaţii 
pe care le-a prezis a fi cel mai îndeaproape 
înrudite, bazându-se pe limbile vorbite, au 
fost verificate prin tiparele genetice ale 
populațiilor pentru care sunt disponibile date. 
lar diversificarea de astăzi a limbilor nativilor 
americani reflectă şi ea o poveste în care 
majoritatea populațiilor  descind dintr-o 
singură răspândire migratorie. Oricine 
priveşte harta lingvistica a Americilor poate 
vedea ca aspectul ei este calitativ diferit fata 
de cel din Eurasia si Africa, cu zeci de 


familii lingvistice restrânse la teritorii mici, 
comparativ cu vastele întinderi din Eurasia şi 
Africa, locuite de oameni care vorbesc limbi 
strâns înrudite din familiile de limbi indo- 
europene, austroneziene, sino-tibetane şi 
bantu, fiecare dintre ele reflectând o istorie a 
migraţiei de masă şi a înlocuirii populațiilor. 
Expansiunea primilor americani pare să fi fost 
atât de rapidă, încât limbile de pe continent 
sunt înrudite printr-o structură în formă de 
greblă cu mulţi dinţi care se extind în paralel, 


dintr-o rădăcină comună, care are o vârstă 
apropiată de momentul aşezărilor timpurii din 
Americi.** Astfel, atât datele genetice, cât si 
cele lingvistice susţin un scenariu în care 
multe dintre populaţiile de nativi americani 
de astăzi sunt descendenții direcţi ai 
populațiilor care, în mod plauzibil, au trait în 
aceleaşi regiuni la scurtă vreme după prima 
populare a continentului. Acest lucru 
sugerează ca, după dispersarea iniţială, 
înlocuirea populaţiei a fost un fenomen mai 
puţin frecvent în Americi decât a fost în Africa 
si Eurasia. 

în timp ce datele genetice au oferit o largă 
confirmare a imaginii de ansamblu propuse 
de Greenberg, acesta a omis un lucru 
important. Deşi vorbitorii de eschimo-aleută si 
de na-dene sunt diferentiabili genetic de 
ceilalţi nativi americani, deoarece poartă 
moşteniri genetice provenite din valuri 
distincte de migraţie din Asia, ambii au mari 
cantităţi de moştenire genetică provenită de 
la primii americani: în jur de 60%, în cazul 
vorbitorilor de eschimo-aleută pe care i-am 
studiat, şi în jur de 90%, în cazul unora dintre 
vorbitorii de na-dene.” Aşadar, în timp ce 
cele trei grupuri lingvistice prezise de 
Greenberg se corelează bine cu trei populaţii 
străvechi, primii americani au avut o 
contribuţie demografică dominantă la 
genomul tuturor indigenilor de astăzi din 
Americi. 


POPULAŢIA Y 


Următoarea carte servită din pachetul 


genetic a fost o surpriza totala - cel putin 
pentru noi, geneticienil. 

Unii specialişti in antropologia fizică, 
studiind formele  scheletelor umane, au 
susţinut ani de zile că există unele schelete 
americane, datând de acum peste 10 000 de 
ani, care nu seamana cu ceea ce neam 
aştepta de la strămoşii nativilor americani de 
astăzi. Cea mai reprezentativă este Luzia, un 
schelet vechi de aproximativ 11 500 de ani ale 
cărui rămăşiţe au fost găsite in Lapa 
Vermelha, Brazilia, în 1975. Mulţi antropologi 
au considerat că forma feţei sale este mai 
asemănătoare cu cea a populațiilor indigene 
din Australia si Noua Guinee decât cu cea a 
populațiilor străvechi sau moderne din estul 
Asiei sau cu nativii americani. Această enigmă 
a dus la speculatia ca Luzia ar fi provenit 
dintr-un grup care ia precedat pe nativii 
americani. Antropologul Walter Neves a 
identificat zeci de schelete de mezoamericani 
Si sud-americani care prezentau o morfologie 
pe care o numeşte „paleo-americană”. Proba 
numărul unu, din punctul lui Neves de 
vedere, este compusă dintr-un set de 55 de 
cranii datând de acum 10 000 de ani sau mai 
mult, găsite într-o groapă de gunoi preistorică 
din Lagoa Santa, Brazilia.** 

Aceste afirmaţii sunt controversate. 

Trăsăturile . 
morfologice variază în funcţie de dietă şi de 
mediul, iar după sosirea oamenilor în Americi, 
selecţia naturală, precum şi schimbările 
aleatorii care se acumulează în populaţii, în 
timp, au contribuit probabil la modificările 
morfologice. Experienţa omului Kennewick, al 


carui schelet avea afinitati morfologice cu 
cele ale populatiilor de pe coasta Pacificului, 
dar care, din punct de vedere genetic, 
provenea pe deplin din aceeasi populatie 
ancestrala ca şi ceilalţi nativi americani, 
serveşte drept semnal de atenţionare - o 
lecţie despre pericolul de a interpreta 
morfologia ca o dovadă puternică a relaţiilor 
populaţionale.“ Multi au criticat ideile lui 
Neves sugerând că analizele sale erau 
defectuoase din punct de vedere statistic, în 
sensul că el alesese siturile pe care să le 
includă în analiză, pentru a-şi consolida ideea 
paleo-americana şi  eliminase, in mod 
deliberat, pe cele care nu se potriveau, o 
abordare nepotrivită pentru o cercetare 
riguroasă. 

Cu toate acestea, Pontus Skoglund a decis 
să studieze mai îndeaproape datele genetice 
ale nativilor americani, uitându-se după alte 
urme de moştenire genetică în afara celor 
provenite de la primii americani. El a mers pe 
următoarea logică: dacă existau populaţii 
străvechi pe continent, care să fi fost înlocuite 
de primii americani, acestea trebuie să se fi 
amestecat cu strămoşii populațiilor de astăzi, 
lăsând ceva urme statistice în genomul 
oamenilor din prezent. 

Skoglund a folosit testul celor patru 
populaţii pentru a compara toate perechile 
posibile de populaţii din Americi, care 
fuseseră considerate, iniţial, a poseda o 
moştenire genetică provenită în totalitate de 
la primii americani, cu toate perechile 
posibile de populaţii din afara Americilor, 
între care a fost inclus ADN provenit de la 
populaţiile indigeni din Australasia (incluzând 


insularii din Andaman, Noua Guinee şi 
Australia) şi alte populatii considerate, 
ipotetic, de catre unii antropologi, ca ar putea 
fi inrudite cu paleo-americanii. El a descoperit 
doua populatii de nativi americani, ambele 
localizate în regiunea braziliană a 
Amazonului, care sunt mai strâns înrudite cu 
austral-asiaticii decât cu alte populaţii ale 
lumii. După ce s-a alăturat laboratorului meu, 
în calitate de cercetător postdoctoral, 
Skoglund a descoperit semnale mai slabe, dar 
totuşi reale, probabil, de afinitate genetică cu 
austral-asiaticii şi la alte populaţii de nativi 
americani din jurul bazinului Amazonului. El a 
estimat ca proporţia de moştenire ancestrală 
la aceste populaţii era mică - de l-6% -, restul 
potrivindu-se moştenirii genetice provenite de 
la primii americani.*® 

Eu şi Skoglund am fost sceptici, iniţial, în 
legătură cu aceste descoperiri, dar dovezile 
statistice au continuat să devină şi mai 
puternice. Am văzut aceleaşi tipare în 
multiple seturi de date, colectate 
independent. De asemenea, am demonstrat 
faptul că aceste tipare nu puteau să apară ca 
rezultat al migraţiilor recente ale populațiilor 
asiatice - în timp ce amazonienii aveau cea 
mai puternică afinitate cu indigenii din 
Australia, Noua Guinee şi insulele Andaman 
(comparativ cu est-asiaticii luaţi ca etalon), nu 
erau deosebit de apropiaţi de niciunul dintre 
aceştia. Ipoteza migraţiei polinezienilor din 
Pacific în Americi a fost, de asemenea, 
contrazisă de datele genetice. Cu toate ca o 
asemenea migraţie ar fi putut să aibă loc în 
ultimele două mii de ani, deoarece 
polinezienii deţineau abilitatea de a traversa 


oceanele, nu s-au gasit niciun fel de afinitati 
genetice cu acestia. Datele pareau a fi, cu 
adevarat, o dovada a migratiei in Americi a 
unei populatii ancestrale mai indeaproape 
înrudită cu australienii, papuasii din Noua 
Guinee si andamanezii decat cu siberienii de 


astazi. Am tras concluzia ca am gasit dovada 
unei populaţii ,fantoma”: o populaţie care nu 
mai există astăzi în formă neamestecată. Am 
numit această populaţie „populaţia Y” după 
cuvântul ppykuera, care înseamnă „strămoş” 
în tupi, familie de limbi utilizată de populaţiile 
care deţin proporţia cea mai mare din această 
moştenire genetică. 


Toate grupurile de nativi americani de astazi descind, 

într-o mare proporţie, din primii americani. 


Non-africanii 

Figura 20. Acest arbore simplificat se referă la cele 
trei grupări de populații de nativi americani propuse de 
Joseph Greenberg, pe baza datelor lingvistice. 
Grupările corespund celor trei intrări distincte in 
Americi, dar Greenberg nu ştia nimic despre existența 
unei proporții mari de moştenire genetică de la primii 
americani în toate aceste grupuri: aproape 90% pentru 
vorbitorii de na-dene şi aproximativ 60% pentru 
vorbitorii de eschimo-aleuta. 


Populaţia vorbitoare de tupi, la care am 
găsit cea mai mare moştenire genetică 
provenită de la populaţia Y, este populaţia 
surui, autorii mitului originii cu care începe 
acest capitol. în prezent, numără aproximativ 
1 400 de persoane care trăiesc în statul 
brazilian Rondânia.” Ei au fost relativ izolaţi, 
stabilind relaţii formale cu guvernul Braziliei 
numai începând din anii 1960, cand 
constructorii de drumuri au pătruns în 
teritoriul lor. De atunci, suruii şi-au apărat 


teritoriul impotriva despaduririlor au preluat 
plantatiile de cafea si au raportat taietorii de 
lemne si minerii ilegali. Suruii au cautat sa fie 
reprezen-tati de grupurile care lupta pentru 
drepturile indigenilor in Statele Unite si au 
pretins credite de carbon pentru gazele de 
sera pe care le-au contracarat prin protejarea 
pădurii tropicale. 

Alt grup aparţinând familiei lingvistice tupi 
la care am găsit moştenire genetică provenită 
de la populaţia Y este tribul Kantiana. Despre 
el s-a discutat la începutul capitolului, fiind 
unul dintre primele triburi de nativi 
americani, care au protestat activ împotriva 
cercetărilor genetice - în cazul lor, deoarece 
probele le-au fost recoltate, în 1996, cu 
promisiunea de a li se îmbunătăţi accesul la 
îngrijirea medicală, lucru care nu a fost 
realizat niciodată. Karitiana cuprinde în jur de 
300 de persoane şi provine tot din regiunea 
Rondânia. Probele pe care le-am analizat noi 
nu faceau parte din setul recoltat în 1996, ci 
dintr-un set din 1987, pentru care, se pare, că 
au fost respectate procedurile de consimtire 
informată, în concordanta cu standardele 
etice ale vremii. Sper că indivizii din tribul 
Karitiana, care vor da peste datele noastre, 
vor saluta aceste observaţii legate de originea 
lor ancestrală distinctă, ca fiind o descoperire 
pozitivă, care subliniază avantajele care pot 
decurge din implicarea în studii ştiinţifice.“ 


O conexiune profunda intre Amazonia si Australasia 


O 


OOcEURBPA e ` : 
go Ci Po Ie =) ASIA DE 
AFRICA & „o BR) © 
A: dc, Co OCEANUL PACIFIC NORD 
a a 7 Pi “9 
o 9 r l 
CD 7 5 £} 
o op Andamanezi a Noua ECUATOR e 
y Surul 9 
F Amazonia 
Kantia— 9 
le K Xavan 
oY 
ae AUSTRALIA 
AMERICA 
DE 
Afinitatea genetica cu populatia Y SUD 
Mai mult + + e o Mai putin 3990 


Figura 21. In ciuda distanțelor geografice 
extraordinare, populațiile din Amazon împărtăşesc o 
moştenire genetică comună cu australienii, papuasii din 
Noua Guinee si andamanezii, in mai mare masura decât 
cu alti eurasiatici. Acest lucru poate indica o mişcare 
timpurie, în Americi, a unor oameni dintr-o populație- 
sursă, care nu mai este reprezentată substantial in 


nord-estul Asiei. 

A treia populaţie la care am găsit o 
moştenire genetică substanţială provenită de 
la populaţia Y este tribul Xavante, care 
vorbeşte o limbă din grupul ge, diferită de 
grupul de limbi tupi vorbite de surui şi 
Karitiana. Ei numără aproximativ 18 000 de 
indivizi si sunt localizati în statul Mato 
Grosso, situat pe platoul brazilian. Au fost 
relocați forţat, teritoriul lor suferă astăzi din 
cauza degradării mediului, iar modul lor de 
viată este ameninţat de dezvoltarea . 
economică a zonei.“! 

La populaţiile din Mezoamerica sau din 
America de Sud, la vest de Anzi, am găsit 
puţine urme sau chiar absenţa vreunei 


moşteniri genetice provenite de la populaţia 
Y. De asemenea, nu am detectat urme 
genetice provenite de la populaţia Y în 
genomul vechi de aproximativ 13 000 de ani 
al sugarului din cultura Clovis din nordul 
Statelor Unite, sau în genomul vorbitorilor de 
algonquin de astăzi, din Canada. Distribuţia 
geografică a populaţiei Y este în mare măsură 
limitată la Amazonia, fapt care oferă o dovadă 
în plus în favoarea unei origini străvechi. 
Faptul ca descendenţii populaţiei Y sunt 
restrânşi pe un teritoriu dificil, îndepărtat de 
legătura Bering cu Asia, este, probabil, ceea 
ce era de aşteptat din partea unei populaţii 
pioniere originare, care a fost cândva mai 


larg raspandita, dar care a fost mai tarziu 
marginalizata prin expansiunea altor grupuri. 
Acest tipar oglindeste distributia altor familii 
de limbi - de exemplu, tuu, kx’a si khoe- 
kwadi, limbi vorbite de triburile Khoe si San 
din sudul Africii -, unde insule ocupate de 
vorbitori ai acestor limbi, situate pe un teren 
accidentat, sunt înconjurate de mari de 
oameni care vorbesc alte limbi. 

Faptul că cea mai puternică dovadă 
statistică a acestei linii străvechi am detectat- 
o în Brazilia, locul de baştină al „Luziei” şi al 
scheletelor din Lagoa Santa, este remarcabil, 
dar nu dovedeşte că această linie străveche 
pe care am descoperit-o coincide cu 


morfologia „paleo-americană” ipotetică a lui 
Neves si a altora. Neves a susţinut ca a 
depistat morfologia paleo-americana nu 
numai la brazilienii ancestrali, dar şi la 
mexicanii ancestrali şi relativ recenți; cu 
toate acestea, nu am găsit până acum niciun 
indiciu în acest sens la mexicani. în plus, 
grupul lui Eske Willerslev a obţinut ADN de la 
două grupuri de nativi americani, care ar fi 
avut morfologia scheletica tipică paleo- 
americanilor, conform aprecierii lui Neves: 
Pericues în peninsula Baja California, din 
nord-vestul Mexicului, şi  Fuegans, din 
extremitatea sudică a Americii de Sud. 
Niciunul dintre aceste grupuri nu descinde 


din populaţiei Y.** 

Şi atunci, ce anume indică tiparul genetic? 
Ştim deja, din date arheologice, că oamenii au 
ajuns probabil în sudul calotelor glaciare 
înaintea deschiderii coridorului fără gheaţă, 
lăsând rămăşiţe în situri precum peşterile 
Monte Verde şi Paisley. Dar marea explozie 
populationala, marcată de populaţia Clovis, a 
avut loc doar atunci când s-a deschis acest 
coridor. Datele genetice ar putea să furnizeze 
dovezi ale existenţei unei populări timpurii a 
Americilor prin cel puţin două grupuri foarte 
diferite, care au venit dinspre Asia, probabil 
pe două căi şi la două momente diferite. Dacă 
populaţia Y s-a răspândit prin zone din sudul 


Americii inaintea primilor americani, atunci 
pare verosimil ca dupa aceasta populare 
initiala, primii americani sa fi avansat in 
aproape toate teritoriile pe care oamenii 
populaţiei Y le vizitaseră deja, înlocuindu-i 
total sau doar parţial, aşa cum s-a întâmplat 
în Amazonia. Este posibil ca linia de populaţie 
Y să fi supravieţuit mai bine în Amazonia 
decât în alte regiuni, din cauza relativei 
impenetrabilitatii a regiunii amazoniene. Este 
posibil ca acest lucru sa fi Incetinit destul de 
mult deplasarea primilor americani in aceasta 
zona, fapt care a permis oamenilor care 
traiau acolo mai degraba sa se amestece cu 
noii emigranţi decât sa fie înlocuiţi de aceştia. 


Mostenirea genetică austral-asiatica la 
suruii de astăzi atinge un procentaj mic - 
aproximativ asemănător cu moştenirea 
Neanderthalienilor în genomul tuturor non- 
africanilor dar nu ar fi înţelept să neglijam 
importanţa ei. Si asta deoarece impactul 
populaţiei Y asupra amazonienilor ar putea să 
fie cu mult mai mare de 2%. Stramosii 
populaţiei Y au avut de traversat spaţii 
enorme prin Siberia şi nordul Americii de 
Nord, unde traiau, de asemenea, şi strămoşii 
primilor americani. Este probabil ca populaţia 
Y să se fi amestecat deja, în proporţii mari, cu 
strămoşii primilor americani atunci când au 
început să se răspândească în America de 


Sud. Daca lucrurile au stat asa, atunci 
moştenirea genetică derivată dintr-o linie 
înrudită cu asiaticii din sud este doar un soi 
de „substanţă de contrast” pentru 
descendența populaţiei Y - asemenea 
metalelor grele injectate în venele pacienţilor, 
pentru evidenţierea traseelor vaselor de 
sânge, în cursul unei tomografii 
computerizate. Estimarea noastră cu privire 
la prezenţa unei moşteniri genetice de 
aproximativ 2% populaţie Y la surui se 
bazează pe presupunerea că populaţia Y a 
traversat întreg nord-estul Asiei şi America, 
fara sa se fi amestecat cu alti oameni pe care 
i-a intalnit. Daca acceptam ideea, probabila, 


ca ar fi existat, pe drum, amestecuri ale 
populatiei Y cu populatiile inrudite cu primii 
americani, atunci proportia de populatie Y la 
Surui ar putea fi si de pana la 85% si tot ar 
produce dovezile statistice observate ale 
înrudirii cu austral-asiaticii. Dacă proporţia 
reală este chiar şi numai o fracțiune din cea 
prognozată, atunci istoria răspândirii într-un 
teritoriu virgin a primilor americani este 
foarte înşelătoare. în schimb, trebuie să ne 
gândim în termenii răspândirii unei populaţii 
fondatoare, înalt substructurată, a Americilor. 
Istoria şi datarea sosirii populaţiei Y în 
Americi va putea fi rezolvată numai atunci 
când se va putea obţine ADN străvechi din 


schelete cu moştenire provenită de la 
populatia Y. 


DUPA PRIMII AMERICANI 


Marea speranta, legata de datele genetice, 
consta nu numai in ceea ce ne pot spune 
acestea despre cele mai vechi origini ale 
nativilor americani, dar şi în ceea ce pot 
releva datele genetice cu privire la timpurile 
mai recente si despre cum au ajuns 
populaţiile să fie în felul în care sunt astăzi. 

Un prim exemplu îl constituie perspectiva 
asupra originii vorbitorilor de limbi na-dene, 
care au trait dea lungul coastei Pacificului din 


America de Nord, in partile nordice ale 
Canadei, coborând în sud pana în Arizona, 
Statele Unite. Covârşitorul consens între 
lingvişti este acela ca aceste limbi provin 
dintr-o limba ancestrală, veche de doar 
câteva mii de ani şi că răspândirea lor în 
aceste spaţii largi din nord- vestul Americii 
trebuie să fi fost datorată, cel puţin în parte, 
migraţiilor. într-o analiză uimitoare din 2008, 
lingvistul american Edward Vajda a 
documentat o conexiune mai profunda intre 
limbile na-dene şi o familie de limbi din 
Siberia centrală, numită yeniseiană, vorbită 
cândva de numeroase populaţii, deşi astăzi 
numai limba ket din familia yeniseiană mai 


este utilizată în mod curent.'* Aceste 
rezultate sugerează ca, in ciuda distanţei 
enorme, o migraţie relativ recentă din Asia a 
dat naştere vorbitorilor de na-dene din 
Americi. 


Ce informaţii noi poate să adauge genetica? 
în studiul nostru din 2012 am găsit că 
populaţia Chipewyan, vorbitoare de limbă na- 
dene, poartă un tip de moştenire genetică ce 
nu este împărtăşit cu multi alţi nativi 
americani, reprezentând o dovadă în favoarea 
teoriei existenţei unei migrații mai târzii din 
Asia.“* Am estimat că această moştenire 
genetică constituie numai aproximativ 10% 


din bagajul genetic al populatiei Chipewyan, 
dar aceasta constatare a fost socanta, chiar si 
asa. Ne întrebam daca am putea folosi acest 
filon distinct de zestre genetica al populatiei 
Chipewyan ca o substanta de marcaj pentru 
dovedirea unei legaturi ancestrale dintre 
vorbitorii de na-dene, cum sunt cei din 
populaţia Chipewyan, şi indivizii din vechile 
culturi arheologice care pot fi studiate cu 
ajutorul ADN-ului ancestral. 

în anul 2010, Eske Willerslev şi colegii lui 
au publicat date la nivel de genom dintr-o 
Suvita de par, veche de 4 000 de ani, 
prelevata de la un individ inghetat din cultura 
Saqqaq, prima cultura umana din 


Groenlanda.“ Analiza datelor a arătat ca 
acest om aparţinea unei populaţii care 
prezenta un amestec genetic distinct atât faţă 
de primii americani din sud, cât şi faţă de 
populaţia eschimo-aleută care i-a urmat în 
Arctica. Grupul lui Willerslev şi-a extins 
afirmaţiile în 2014, când a raportat date de la 
alţi câţiva „paleo-eschimoşi”, aşa cum sunt 
numiţi de câtre antropologi oamenii care au 
precedat populația  eschimo-aleută.“ Toți 
aceşti indivizi erau în mare înrudiţi, iar 
autorii susțineau ca ar fi reprezentat o 
migraţie distinctă din Asia, diferită de toate 
migrațiile anterioare şi ulterioare. Ei au 
susţinut că paleo- eschimoşii au dispărut, în 


mare parte, fara sa lase urmasi, dupa sosirea 
vorbitorilor de eschimo-aleuta, acum 
aproximativ 1 500 de ani. 

in studiul nostru din 2012, am testat ideea 
conform careia paleo-eschimosii reprezentati 
de individul Saqqaq descindeau dintr-o 
migrație aparte în Americi. Spre surprinderea 
noastră, nu am găsit dovezi statistice în 
favoarea unei migrații distincte, în schimb, 
testele noastre au fost concordante cu 
posibilitatea ca Saqqaq să-şi tragă moştenirea 
genetică din aceeaşi sursă care a contribuit si 
la apariția populației Chipewyan, vorbitoare 
de na- dene, dar în proporţii diferite. 
Deoarece cunoaştem, din datele genetice, că 


numai aproximativ 10% din mostenirea 
genetica a multor vorbitori de na-dene de 
astazi provine din aceasta migratie tarzie din 
Asia, este uşor de înţeles din ce cauză analiza 
de grup folosită de Willerslev a omis 
conexiunea cu vorbitorii de na-dene. Am 
propus ipoteza ca Na-Dene şi Saqqaq ar 
putea să-şi datoreze, parte a moştenirii lor 
genetice, aceleiaşi migrații vechi din Asia în 
Americi. 

în 2017, Pavel Flegontov, Stephan Schiffels 
şi cu mine am confirmat faptul că linia paleo- 
eschimosă nu a dispărut, ci trăieşte în 
populaţiile Na-Dene.“ Examinând mutatiile 
rare care reflectă  împărtăşiri genetice 


recente între diverse populaţii de nativi 
americani şi siberieni, am găsit dovezi în 
favoarea existentei unor strămoşi comuni 
recenti ai 

individului Saqqaq şi ai indivizilor Na-Dene 
din prezent. în realitate, ipoteza că liniile 
paleo- eschimose au dispărut după sosirea 
vorbitorilor de eschimo-aleută este şi mai 
profund greşită decât am sugerat în lucrarea 
mea din 2012.*% Modul de a privi corect 
originea acestor vorbitori de eschimo-aleută 
de astăzi este considerarea unui amestec de 
linii înrudite cu paleo-eschimosii şi cu primii 
americani. Cu alte cuvinte, departe de a se fi 
stins, populaţia care îi includea pe paleo- 


eschimosi traieste sub forma unui amestec, 
nu numai la vorbitorii de na-dene, ci şi la cei 
de eschimo-aleuta. 

Lucrarea noastră din 2017 a relevat, de 
asemenea, o cale complet nouă şi unificatoare 
de a privi originea profundă a populațiilor din 
Americi. în această nouă viziune, au existat 
numai două linii ancestrale care au contribuit 
la originea tuturor nativilor americani, 
separat de cea a populaţiei Y: primii 
americani şi populaţia care a adus noile mici 
unelte din piatră şi primul echipament de 
arcaşi în Americi, acum aproximativ 5 000 de 
ani şi care a fondat populaţia paleo- 
eschimosa.*” Am putut demonstra acest lucru 


deoarece, matematic, am putut potrivi un 
model cu datele in care toti nativii americani, 
cu exceptia amazonienilor, cu mostenirea lor 
provenita de la populatia Y, pot fi descrisi 
drept un amestec a doua populatii ancestrale 
înrudite în moduri diferite cu  asiaticii. 
Amestecuri ale acestor două populaţii 
ancestrale au produs trei populaţii sursă care 
au migrat din Asia în Americi şi care sunt 
asociate cu limbile eschimo-aleută, na-dene şi 
toate celelalte limbi. 

O a doua revelaţie genetică despre istoria 
populaţiei de nativi americani este cea mai 
evidentă la Chukchi, o populaţie din nord- 
vestul îndepărtat al Siberiei, care vorbeşte o 


limba neînrudită cu niciuna dintre cele care 
se vorbesc In Americi. Analizele mele au 
aratat ca Chukchi detin aproximativ 40% din 
zestrea genetică a primilor americani, 
datorită unei mişcării inverse, din America 
spre Asia.” Pentru cei care sunt neincrezatori 
în ideea ca descendentii primilor americani ar 
fi putut să se răspândească în afara Americii 
şi apoi să aibă un impact demografic 
substanţial asupra Asiei - cei care obişnuiesc 
să creadă că drumul migrator între Asia şi 
America este ca o stradă cu un singur sens - 
poate fi tentant să afirmâm că afinitatea 
genetică a populaţiei Chukchi cu nativii 
americani reflectă pur şi simplu faptul că sunt 


cei mai apropiaţi veri ai primilor americani în 
Asia. Această prejudecată în gândire m-a 
afectat şi pe mine, mai bine de un an, când 
încercam să dau un sens datelor pe care le 
aveam referitor la diverşi nativi americani. 
Dar datele genetice clarifică faptul că 
afinitatea este datorată migraţiei înapoi în 
Asia, deoarece Chukchi sunt mai strâns 
înrudiţi cu unele populaţii din trecutul 
primilor americani decât cu altele, o 
descoperire care poate fi explicată numai 
dacă o sub-linie genetică, apărută la multă 
vreme după diversificarea iniţială a liniilor 
primilor americani din America de Nord, a 
migrat înapoi în Asia. Explicaţia pentru 


aceasta observatie este aceea ca vorbitorii de 
eschimo-aleuta care s-au stabilit în America 
de Nord s-au amestecat intens cu nativii 
americani locali (care au contribuit la 
aproape jumătate din zestrea lor genetică), 
iar apoi au plecat înapoi în Siberia, unde şi-au 
continuat modul de viaţă prosper din zona 
Arctică, contribuind nu numai la genomul 
Chukchi, dar şi la cel al vorbitorilor locali de 
eschimo-aleută. Identificarea unui reflux al 
descendenților primilor americani în Asia - 
genul de descoperire pe care este greu Sa o 
demonstrezi arheologic - este tipul de 
surpriză pe care numai genetica o poate oferi. 

Un al treilea exemplu a ceea ce poate oferi 


genetica este istoria sosirii agriculturii In sud- 
vestul Statelor Unite, pornind din nordul 
Mexicului. Astăzi aceste regiuni sunt unite de 
o familie larg răspândită de limbi numite uto- 
aztecane, pe care lingviştii au considerat-o, în 
mod tradiţional, că s-ar fi răspândit de la nord 
la sud, bazându-se pe faptul că cele mai multe 
limbi din această familie si unele dintre 


numele de plante comune acestor limbi sunt 
tipice pentru extremitatea nordică a 
distribuţiei de astăzi a limbilor uto-aztecane. 
Totuşi, alţii au susţinut ca aceste limbi au 
radiat spre nord, pornind din Mexic şi 
urmând răspândirea culturii porumbului. S-a 
sugerat, cu cea mai mare convingere de câtre 
arheologul Peter Bellwood, ca limbile si 


popoarele au tendinţa de a se deplasa 
împreună cu răspândirea agriculturii.” 
Studiul ADN-ului ancestral al populațiilor 
care au trăit înainte şi după apariţia culturii 
de porumb în regiune, alături de comparatiile 
cu locuitorii de astazi, poate atesta această 
teorie, cel puţin în parte. începem să găsim 
unele indicii în ADN-ul ancestral. Studiile 
efectuate asupra porumbului străvechi au 
arâtat ca aceasta cultura a pătruns pentru 
prima oara in sud-vestul Statelor Unite pe o 
ruta montana (în interiorul ţării, peste 
dealuri), cu mai mult de 4 000 de ani in urma, 
iar apoi a fost inlocuita de specii de porumb 
cu origine In zona de coasta joasa, acum 
aproximativ 2 000 de ani.” Acesta este un 
exemplu remarcabil al modului în care şi 
plantele au, la rândul lor, istorii ale migraţiei 


şi ale unor amestecuri repetate, cu toate că, 
în cazul unor culturi domesticite, migrarea şi 
amestecul sunt mai dramatice, deoarece 
oamenii au supus aceste culturi selecţiei 
artificiale. Este doar o chestiune de timp până 
când vom fi capabili să testăm ideea conform 
căreia populaţiile noi s-au deplasat odată cu 
plantele nou cultivate. 

Ideală, desigur, este efectuarea unor astfel 
de studii într-un mod mai sistematic. Studiile 
genetice moderne şi ADN-ul ancestral ne 
permit să descoperim cum sunt conectate 
între ele culturile nativilor americani prin 
legături de migraţie şi care este 
corespondenţa dintre răspândirea limbilor şi 
tehnologiilor Şi mişcările populațiilor 


străvechi. Multe dintre aceste istorii s-au 
pierdut din cauza exploatării de câtre 
europeni, care au decimat populaţiile de 
nativi americani şi cultura lor. Genetica oferă 
ocazia de a redescoperi aceste istorii pierdute 
şi are potenţialul de a promova nu numai 
înţelegerea, ci şi vindecarea. 


Asia de Est si Pacificul 

-5 000 de ani in urma 
Agricultura se 

CAPITOLUL 8 


ORIGINEA GENOMICA A 
EST- 
ASIATICILOR 


EŞECUL RUTEI SUDICE 


j stul Asiei - vasta regiune care cuprinde 
China, 


Japonia şi sud-estul Asiei - este unul 
dintre cele mai largi teatre ale evoluției 
umane. Adaposteste mai mult de o treime din 
întreaga populație a lumii şi o fracțiune 
asemanatoare din diversitatea sa lingvistică. 
Olaritul a fost prima oara inventat aici, cu cel 
putin 19 000 de ani in urma.' A reprezentat 
punctul de plecare câtre popularea 
Americilor, acum mai bine de 15 000 de ani. 
Asia de Est a cunoscut o inventare 
independentă şi timpurie a agriculturii, acum 


aproximativ 9 000 de ani. 

Asia de Est a fost caminul familiei umane 
timp de cel puţin 1 700 000 de ani, vârsta 
celui mai vechi schelet cunoscut de Homo 
erectus, găsit în China.* Cele mai timpurii 
resturi umane descoperite în Indonezia sunt 
la fel de vechi.* Oamenii arhaici - a căror 
formă scheletica nu este aceeaşi cu a 
oamenilor ale căror trasaturi anatomice 
moderne încep să apară în rămăşiţele fosile 
din Africa datând de acum 

J J aproximativ 300 000 de ani’ - au 
trăit în Asia de Est, în mod continuu, 
începând din acele vremuri. Datele genetice 
arată, de exemplu, ca denisovanii s-au 
amestecat cu strămoşii australienilor şi 
papuaşilor de astăzi acum aproximativ 50 000 
de ani. lar dovezile arheologice şi scheletele 
arată că ,hobitii" înalţi de aproximativ un 
metru au continuat să existe cam până pe la 
aceeaşi dată, în insula indoneziană Flores.” 

A existat o dezbatere intensă cu privire la 
măsura în care oamenii arhaici din Asia de 
Est au contribuit la zestrea genetică a 
oamenilor care traiesc astăzi. Geneticienii 


chinezi si occidentali sunt aproape cu totii de 
acord ca oamenii de astăzi din afara Africii 
descind dintr-o răspândire, produsă acum 
aproximativ 50 000 de ani, care a dislocat în 
mare parte grupurile umane stabilite 
anterior.” Unii antropologi şi arheologi 
chinezi, pe de alta parte, au adus dovezi cu 
privire la asemanari ale caracteristicilor 
scheletice si ale stilurilor de confectionare a 
uneltelor la oamenii care au trait in Asia de 
Fst, inainte si dupa acest moment, ridicandu- 
se intrebarea daca a existat vreun oarecare 
grad de continuitate.’ La momentul aparitiei 
acestei cărți, cunoştinţele despre istoria 
populaţiei din Asia de Est sunt relativ 
limitate, comparativ cu cele legate de Eurasia 
de Vest, deoarece mai puţin de 5% dintre 
studiile pe ADN-ul ancestral se referă la Asia 
de Est. Diferenţa reflectă faptul că tehnologia 
ADN-ului ancestral a fost inventată în Europa 
şi că le este aproape imposibil cercetătorilor 
să exporte probe din China şi Japonia din 
cauza restricţiilor guvernamentale sau a 
preferintei ca studiile sa fie conduse de 
oameni de stiintă locali. Acest lucru a 


însemnat ca aceste regiuni geografice au 
ratat primii ani ai revoluţiei ADN-ului 
ancestral. 

în Vest, marele scenariu este că, acum 
aproximativ 50 000 de ani, oamenii au 
început sa confectioneze unelte sofisticate, 
cuprinse în categoria Paleoliticului Superior, 
caracterizate prin lame înguste de piatră 
cioplite printr-o tehnică nouă, din nuclee 
pregătite în prealabil. Orientul Apropiat este 
locul în care s-au 
găsit cele mai timpurii unelte ale 
Paleoliticului Superior, iar această tehnologie 
s-a răspândit rapid în Europa şi în nordul 
Eurasiei. Având în vedere cât de mult succes 
au avut oamenii care deţineau tehnologia 
Paleoliticului Superior, ar fi normal să ne 
aşteptăm ca această cunoaştere sa se fi 
răspândit şi în Asia de Est. Dar acest lucru nu 
s-a întâmplat. 

Modelul arheologic din est nu este 
concordant cu cel din vest. Există, într- 
adevar, dovezi arheologice in legatura cu 
mari schimbari comportamentale asociate cu 
sosirea oamenilor moderni acum aproximativ 


40 000 de ani si pe o întindere vastă de 
pamant din China si estul Indiei, incluzand 
folosirea de unelte sofisticate din os, margele 
din cochilii sau din dinti perforati, folosite 
pentru decorarea corpului, precum si cea mai 
timpurie arta rupestră cunoscută pana acum.& 
în Australia, dovezile arheologice ale unor 
locuri de popas umane indică faptul că 
oamenii moderni au ajuns acolo, în mod cert, 
cu cel putin 47 000 de ani în urmă, adică 
aproximativ la aceeaşi dată cu cele mai 
timpurii urme de oameni moderni din 
Furopa.! Este deci absolut clar că oamenii 
moderni au ajuns în Asia şi în Australia cam în 
aceeaşi perioadă în care au ajuns şi în 
Europa. Dar, în mod ciudat, primii oameni 
moderni din centrul şi estul Asiei, ca şi cei din 
Australia, nu au folosit tehnologia 
Paleoliticului Superior în confecţionarea de 
unelte. în schimb, au folosit alte tehnologii, 
dintre care unele erau mai asemanatore cu 
cele folosite de oamenii moderni din Africa, 
cu 10 000 de ani mai înainte.!! 

Stimulati de aceste observaţii, arheologii 
Marta Mirazon Lahr şi Robert Foley au 


sustinut ca primii oameni din Australia ar 
putea sa provina dintr-o migratie a oamenilor 
moderni, afara din Africa si din Orientul 
Apropiat, anterioară dezvoltării tehnologiei 
Paleoliticului Superior în vest. Conform 
acestei ipoteze a „rutei sudice”, emigrantii au 
părăsit Africa cu mai mult de 50 000 de ani în 
urmă si au umblat de-a lungul coastei 
Oceanului Indian, lăsând urmaşii de astăzi în 
rândul indigenilor din Australia, Noua Guinee, 
Filipine, Malaezia si insulele Andaman.” 
Antropologul Katerina Harvati şi colegii sai au 
descoperit, de asemenea, asemanari la nivel 
scheletal între aborigenii australieni şi 
africani, fapt care, susţin ei, reprezintă dovezi 
în favoarea acestui model.!* 

Ipoteza „rutei sudice” era cu mult mai mult 
decât o afirmaţie că ar fi existat oameni 
moderni plecaţi din Africa, cu mult timp 
înainte de acum 50 000 de ani - lucru pe care 
acum toti oamenii de stiintă seriosi îl 
acceptă.!* Dovezi ale existenţei oamenilor 
moderni în afara Africii, cu mult înainte de 
acum 50 000 de ani, includ scheletele 
moderne din punct de vedere morfologic din 


Skhul si Qafzeh, din Israelul de astazi, care 
datează de acum 130 000 - 100 000 de ani.*” 
Uneltele de piatra gasite in situl arheologic de 
la Jebel Faya si datand de acum aproximativ 
130 000 de ani sunt asemanatoare cu cele 
găsite în nord-estul Africii si au cam aceeaşi 
vârstă, fapt care sugerează că oamenii 
moderni traversasera de timpuriu Marea 
Rosie, înspre Arabia.!* Există, de asemenea, 
dovezi genetice preliminare ale unui impact 
timpuriu al oamenilor moderni ieşiţi din 
Africa asupra genomurilor Neanderthaliene, 
care deţin aproximativ 2% ADN care ar putea 
proveni din încrucişarea acestora cu o linie de 
oameni moderni, care s-a separat acum vreo 
200 000 de ani de liniile umane de astăzi, aşa 
cum ar fi de aşteptat dacă o populaţie de 
oameni moderni, înrudită posibil cu Skhul şi 
Qafzeh, s-ar fi încrucişat cu strămoşii 
Neanderthalieni.! Cu toate ca mulţi 
geneticieni, printre care mă număr si eu, sunt 
încă indecişi dacă această descoperire a unei 
încrucişări timpurii între oamenii moderni si 
Neanderthalieni este convingătoare, 
elementul esenţial este ca, acum, aproape toţi 


oamenii de ştiinţă sunt de acord că au existat, 
cu adevărat, răspândiri ale oamenilor 
moderni în Asia, care au precedat cu mult 
dispersia acceptată de acum 50 000 de ani şi 
care au contribuit într-un mod hotărâtor la 
apariţia tuturor oamenilor moderni non- 
africani de astăzi. Problema nerezolvată, în 
legătură cu ipoteza rutei sudice, nu este dacă 
o asemenea răspândire a avut loc, ci dacă ea 
a avut vreun impact pe termen lung asupra 
oamenilor care trăiesc astăzi. 

în 2011, Eske Willerslev a condus un studiu 
care părea sa demonstreze că această 
expansiune timpurie a avut cu adevărat un 
impact.!* El şi colegii sai au aplicat testul 
celor patru populaţii, arătând că europenii 
împărtăşesc mai multe mutații cu est- asiaticii 
decât cu aborigenii australieni, asa cum ar fi 
fost de aşteptat dintr-o contribuţie a rutei 
sudice la moştenirea genetică a australienilor. 
Aplicând modelul migraţiei prin ruta sudică la 
datele genomice, ei au estimat că aborigenii 
australieni sunt descendenţii unei populaţii de 
oameni moderni care s-a separat de europenii 
de astăzi, într-o perioadă de două ori mai 


veche decat aceea in care stramosii 


J 


celor din Orientul Apropiat s-au separat de 
europeni (75 000 - 62 000 de ani în urmă, 
comparativ cu 38 000 - 25 000 de ani). 


Exista totuşi o problema deoarece analiza 
nu a ţinut cont de cele 3 - 6% moştenire 
genetică pe care australienii o au de la 
denisovanii arhaici.'? Din cauză că denisovanii 
erau atât de divergenti fata de oamenii 
moderni, încrucişarea dintre ei ar fi putut 
face ca europenii sa aibă mai multe mutații în 
comun cu chinezii decât cu aborigenii 
australieni. într- adevăr, acest fapt explica 
observaţiile lor. Laboratorul meu a arătat că, 
după luarea în considerare şi a amestecului 
cu denisovanii, europenii nu împărtăşesc mai 
multe mutații cu chinezii decât cu 
australienii, aşadar chinezii şi australienii îşi 
trag aproape întreaga lor zestre genetică 
dintr-o populaţie omogenă, ai cărei strămoşi 
s-au separat devreme de strămoşii 
europenilor.” Acest fapt a relevat ca, în 
istoria non-africanilor, o serie de separari 
majore ale populaţiei au apărut într-un 


interval de timp exceptional de mic - 
începând cu separarea liniilor care conduc la 
vest-eurasiatici si est-eurasiatici si 


5 


terminand cu separarea stramosilor 
aborigenilor australieni de stramosii multora 
dintre est- eurasiaticii de pe continent. Aceste 
se-parari de populatii au aparut, toate, dupa 
momentul încrucişării Neanderthalienilor cu 
stramosil non-africanilor, 


acum 54 000 - 49 000 de ani, si înainte de 
data la care denisovanii si stramosii 
australienilor s-au amestecat, moment 
estimat genetic a fi cu aproape 12% mai 
recent decât încrucişarea dintre 
Neanderthalieni şi oamenii moderni, adică 
acum 49 000 - 44 000 de ani.” 

Succesiunea rapidă a separării liniilor 
genetice, în intervalul de timp relativ scurt 
dintre încrucişarea oamenilor moderni cu 
Neanderthalienii si 
, denisovanii, sugerează ca, în interiorul 
Eurasiei, oamenii moderni s-au deplasat in 
medii noi, în care tehnologia sau stilul lor de 
viata le-a permis sa se răspândească, 


înlocuind grupurile care trăiau acolo înainte. 
Răspândirea a fost atât de rapidă, încât este 
greu să ne imaginam că oamenii arhaici, care 
trăiseră în acele locuri timp de aproape 2 000 
000 de ani si despre care cunoaştem, 
bazându-ne pe dovezile incrucisarilor cu 
denisovanii, ca se aflau tot acolo atunci cand 
s-au răspândit oamenii moderni, ar fi opus 
prea mare rezistenţă. Chiar dacă oamenii 
moderni timpurii s-au răspândit în Estul Asiei 
pe ruta sudică, este probabil că şi ei au fost 
înlocuiţi de valurile ulterioare de emigranţi 
umani şi probabil că nu au contribuit decât cu 
un mic procent la moştenirea genetică a 
oamenilor de astazi.** în Asia de Est si in 
Eurasia de Vest, răspândirea oamenilor 
moderni afară din Africa şi Orientul Apropiat 
a avut un efect asemanator cu cel al ştergerii 
unei table, făcând loc noilor oameni. Vechile 
populaţii ale Eurasiei au sucombat şi în locul 
lor au venit grupuri noi, care au ocupat rapid 
peisajul. Nu există, în genomul est-asiaticilor 
de astăzi, dovezi genetice ale existenţei 


vreunei mosteniri substantiale provenite de la 
aceste populaţii mai timpurii.*? Aşadar, daca 
toţi urmaşii oamenilor moderni din Asia de 
Est si din 


Australia de astăzi provin din acelaşi grup 
care a contribuit şi la ADN-ul vest-asiaticilor, 
cum se explică faptul că asiaticii de sud-est şi 
australienii nu deţineau tehnologia 
Paleoliticului Superior, care este atât de 
strâns legată de răspândirea populațiilor de 
oameni moderni în Orientul Apropiat şi 
Europa? 

Primele unelte de piatră de tipul unor lame 
lungi, caracteristice tehnologiei Paleoliticului 
Superior, găsite de arheologi, datează de 
acum 50 000 - 46 000 de ani.** Dar din punct 
de vedere genetic, separarea descendentelor 
care conduc la apariţia vest- eurasiaticilor şi 
est-asiaticilor este posibil să se fi petrecut cu 
mult mai înainte, aşa după cum am spus, şi s- 
a petrecut, aproape sigur, la câteva mii de ani 
dupa încru-cişarea oamenilor moderni cu 
Neanderthalienii, de acum 54 000 - 49 000 de 
ani. Deci este posibil ca principala separare a 
strămoşilor vest-eurasiaticilor de cei ai est- 


asiaticilor sa se fi produs înainte de 
dezvoltarea tehnologiei Paleoliticului 
Superior, iar distribuţia geografică a acestei 
tehnologii să reflecte doar răspândirea 
populaţiei care a inventat-o. 

Există o dovadă care coroborează teoria 
conform căreia tehnologia  Paleoliticului 
Superior s-a dezvoltat după separarea 
principalelor descendente care au condus la 
apariţia vest-eurasiaticilor şi est-asiaticilor. 
Stravechii nord-eurasiatici, cunoscuţi prin 
rămăşiţele mai vechi de 24 000 de ani ale 
băiatului Malta din estul Siberiei”, sunt pe 
linia care conduce la apariţia vest- 
eurasiaticilor, lucru care i-a nedumerit 
întotdeauna pe geneticieni, deoarece 
stravechii nord- eurasiatici au fost localizati, 
geografic, mai aproape de Asia de Est. Dar 
lucrurile sunt logice tinand cont de distributia 
geografica a uneltelor de piatra caracteristice 
Paleoliticului Superior, care sunt asociate nu 
numai cu vest-eurasiaticii, ci şi cu nord- 
eurasiaticii si nord-est-asiaticii. Atât 
distribuţia tehnologiei uneltelor de piatră, cât 
şi distribuţia moştenirilor genetice corespund 


asteptarilor, daca tehnologia bine dezvoltata 
a Paleoliticului Superior a pătruns într-o 
populatie care traia inainte de separarea 
descendentelor care au condus la aparitia 
stravechilor nord-eurasiatici Şi vest- 
eurasiatici, dar după separarea descendentei 
care conduce la apariţia est-asiaticilor. 


Două scindări majore ale populaţiei, 
în decurs de aproximativ 5 000 de ani 


Oamenii Nea Denisovani 


54 000 - 49 000 de ani in urma 


© Incrucisare } 


~5 000 de ani 
49 000 - 44 000 
i Ao de ani în urmă 


Vânător- 
culegatorii 


Est-asiaticii Papuasii şi australienii 


Figura 22. Două scindări majore au avut loc in 
intervalul de aproximativ 5 OOO de ani dintre 
evenimentele de incrucisare cu Neander- .thalienii si cu 
denisovanii. 


Oricare ar fi fost motivul pentru care 
tehnologia Paleoliticului Superior nu s-a 
răspândit niciodată în partea sudică a Asiei de 
Est, este clar, din ceea ce s-a întâmplat 
ulterior si din succesul acestor populații în a 
înlocui populațiile rezidente anterioare, 
precum denisovanii, că tehnologia 
Paleoliticului Superior, în sine, nu a fost 
esenţială răspândirii cu succes a oamenilor 
moderni în Eurasia acum aproximativ 50 000 
de ani. A existat ceva mai profund decât 
tehnologia uneltelor de piatră din Paleoliticul 
Superior - tehnologia a fost numai o 
manifestare a inventivitatii şi capacităţii de 
adaptare -, care a permis acestor oameni 
moderni, care s-au răspândit, să domine 
oriunde, inclusiv în est. 


ÎNCEPUTURILE ASIEI DE EST MODERNE 


Primul studiu genomic asupra populațiilor 
est- asiatice moderne a fost publicat în 2009 
şi conţinea date provenite de la aproape 2 


OOO de indivizi din aproximativ 75 de 
populații.” Autorii s-au concentrat asupra 
descoperirii faptului ca diversitatea umană 
este mai mare în sud-estul Asiei decât în nord- 
estul Asiei. Ei au interpretat acest tipar ca 
dovadă a existenţei unui singur val de oameni 
moderni, care au ajuns în sud-estul Asiei şi 
apoi s-au răspândit, de acolo, înspre nord, în 
China şi dincolo de ea, urmând un model în 
care diversitatea genetică a populațiilor de 
astăzi poate fi atribuită unei singure populaţii 
care a ieşit din Africa şi s-a răspândit peste 
tot, pierzând din diversitatea genetică pe 
măsură ce fiecare mic grup pionier a 
prosperat.*’ Dar astăzi cunoaştem faptul ca 
acest model are, probabil, o utilizare limitată. 
în Europa au existat multiple înlocuiri de 
populaţii şi amestecuri semnificative, iar 
acum ştim, din studiul ADN-ului ancestral, că 
tiparele de diversitate din prezent, din vestul 
Eurasiei, oferă o imagine distorsionată a 
migraţiilor primilor oameni moderni în 
regiune.” Modelul migraţiei de la sud la nord, 
cu pierderea diversității pe traseu, este 
profund greşit în ceea ce priveşte Asia de Est. 

în 2015, Chuanchao Wang a ajuns în 
laboratorul meu, aducând cu el o comoară: 
date la nivel de genom de la un număr de 
aproximativ 400 de indivizi de astazi, din 
aproape 40 de populații diferite din China. 
China era rareori prezentă în studiul ADN- 
ului din cauza regulilor care limitau exportul 
de material biologic. Din aceasta cauză, Wang 
şi colegii lui au facut studiile genetice in 
China si ne-au adus datele lor pe cale 
electronica. in urmatorul an si jumatate, am 


analizat aceste date împreună cu date 
provenite din alte ţări est-asiatice, care 
fuseseră publicate anterior, şi cu ADN-ul 
ancestral din estul îndepărtat al Rusiei, 
generat în laboratorul nostru. Acest studiu ne- 
a permis să obţinem noi perspective genetice 
cu privire la istoria profundă a populațiilor 
din estul Asiei şi la originile locuitorilor 
actuali.*? 

Folosind analiza componentelor principale 
am gasit ca mostenirea genetica a majoritatii 
est- asiaticilor care traiesc astazi poate fi 
descrisa prin trei grupuri. 

Primul grup este centrat pe oamenii care 
traiesc in prezent in bazinul fluviului Amur, la 
granita dintre nord-estul Chinei si Rusia. 
Acesta cuprinde date despre ADN-ul ancestral 
pe care cei din laboratorul meu si altii le-au 
obtinut din bazinul Amurului. A rezultat ca 
aceasta regiune a fost locuita de populatii 
asemanatoare din punct de vedere genetic 
timp de peste 8 000 de ani.“ 

Al doilea grup este localizat pe platoul 
tibetan, o arie vastă la nord de Himalaya care, 
în majoritatea sa, este situată la altitudini 
mult mai mari decât cele mai înalte vârfuri ale 
Alpilor europeni. 

Al treilea grup este localizat în sud-estul 
Asiei şi este cel mai puternic reprezentat de 
indivizi din populaţiile indigene care trăiesc în 
insulele Hainan şi Taiwan de lângă coasta 
Chinei. 

Am folosit statistica testului celor patru 
populaţii pentru a evalua modele ale 
posibilelor relaţii dintre populaţiile actuale 
care reprezintă aceste grupuri şi nativii 
americani, insularii andamanezi şi cei din 


Noua Guinee. Aceste trei populatii din urma 
au fost in mare parte izolate de stramosii 
continentali ai est- asiaticilor, cel putin de pe 
vremea ultimei glaciatii, iar mostenirea lor 
genetica est-asiatica poate fi folosita ca model 
de ADN ancestral din acea perioada. 

Analiza noastra a evidentiat un model al 
istoriei populatiei In care mostenirea genetica 
de la oamenii moderni a majorităţii est- 
asiaticilor care traiesc pe continent provine, 
în mare parte, din amestecuri - în diferite 
proporţii - între două linii care s-au separat 
acum foarte multă vreme. Membrii acestor 
două linii genetice s-au răspândit în toate 
direcţiile, iar amestecul dintre ele cu unele 
populaţii, pe care le-au întâlnit în drum, a 
transformat peisajul uman al Asiei de Est. 


POPULATIILE FANTOMĂ DE PE MALURILE 
FLUVIULUI YANGIZE SI ALE FLUVIULUI 
GALBEN 


Unul dintre cele câteva locuri în care 
agricultura a început, în mod independent, a 
fost China. Dovezile arheologice arată că, încă 
de acum aproximativ 9 000 de ani, agricultorii 
au început să lucreze pământurile bătute de 
vânt din apropierea Fluviului Galben din 
nordul Chinei, cultivând mei şi alte plante. 
Cam in aceeaşi perioadă, în sud, în 
apropierea fluviului Yangtze, un grup diferit 
de agricultori a început să cultive alte plante, 
incluziv orezul.*' Agricultura din apropierea 
fluviului Yangtze s-a răspândit de-a lungul a 
două rute - o rută terestră, care a ajuns în 
Thailanda şi Vietnam, începând de acum 5 


000 de ani, şi o ruta maritima, care a ajuns în 
Taiwan cam în aceeaşi perioadă. în India si în 
Asia Centrală, agricultura chinezească s-a 
ciocnit pentru prima oară cu expan-siunea 
agriculturii din Orientul Apropiat. Tiparele 
lingvistice indică, de asemenea, posibilitatea 
mişcărilor populationale. Astăzi, limbile din 
estul continental al Asiei cuprind cel putin 11 
familii principale:  sino-tibetana, tai-kadai, 
austroneziana, austro-asiatica, hmong-mien, 
japonica, indo- europeana, mongolica, turcica, 
tunguza si coreeana. Peter Bellwood a 
susţinut ca primele şase corespund 
răspândirii agricultorilor est-asiatici, care şi- 
au imprastiat limba pe măsură ce s-au 
deplasat.°? 

Ce putem spune bazandu-ne pe datele 
genetice? Din cauza restricţiilor de exportare 
a materialului scheletic din China, 
informaţiile pe care le deţine genetica în 
legătură cu istoria profundă a populaţiei în 
Asia de Est sunt cu mult în urma celor 
referitoare la Eurasia de Vest sau chiar si la 
America. Cu toate acestea, Wang a extras 
informaţii, atât cât s-a putut, bazându-se pe 
puţinele noastre date referitoare la ADN-ul 
ancestral şi pe tiparele de variaţie ale 
oamenilor din ziua de astăzi. 

Am descoperit că în sud-estul Asiei şi în 
Taiwan există numeroase populaţii care îşi 
datorează cea mai mare parte a moştenirii lor 
genetice unei populaţii ancestrale omogene. 
Deoarece  localizările acestor populaţii se 
suprapun puternic cu regiunile în care s-a 
răspândit cultivarea orezului, pornind din 
valea fluviului Yangtze, este tentant sa 


emitem ipoteza ca provin din oameni care au 
dezvoltat cultivarea acestei plante. Nu avem 
inca ADN ancestral de la primii agricultori din 
valea fluviului Yangtze, dar banuiesc ca se va 
potrivi cu aceasta ,populatie fantoma a 
fluviului Yangtze” reconstituita, nume pe care 
l-am dat populatiei care a contribuit intr-o 
proportie covarsitoare la mostenirea genetica 
a sud-est-asiaticilor de astazi. 

Dar am gasit ca chinezii han - cel mai mare 
grup din lume, numarand mai mult de 1,2 
miliarde de oameni - nu descind direct din 
populatia fantoma a fluviului Yangtze. in 
schimb, han au o mare proporţie de moştenire 
genetică provenită dintr-o altă linie profund 
divergentă a genealogiei est-asiatice. Cea mai 
mare proporţie a acestei alte moşteniri se 
găseşte la populaţia han din nord, lucru care 
concorda cu lucrările din 2009, care au arătat 
că grupul han deţine diferenţe subtile în 
lungul unui gradient de la nord la sud.“ Acest 
tipar este de aşteptat, pornind de la istoria 
strămoşilor han, care au pornit dinspre nord 
şi s-au amestecat cu localnicii, pe măsură ce 
s-au răspândit către sud.“ 

Care anume ar putea fi acest alt tip de 
moştenire? Pe baza surselor istorice, se crede 
că chinezii han, care au unificat China în anul 
202 î.e.n., au provenit din triburile Huaxia 
mai timpurii, care, la rândul lor, au provenit 
din grupuri şi mai timpurii din valea Fluviului 
Galben, din nordul Chinei. Aceasta a fost una 
din cele două regiuni ale Chinei în care a 
apărut agricultura şi este, de asemenea, locul 
de unde s-a răspândit agricultura spre platoul 
tibetan estic, începând de acum aproximativ 3 
600 de ani.” De vreme ce han si tibetanii 


sunt, de asemenea, legati prin limbile sino- 
tibetane, ne întrebăm daca nu ar putea sa 
împărtăşească si un tip distinct de moştenire. 
Cand Wang a construit modelul sau 
referitor la istoria profunda a populatiei est- 
asiatice, el a găsit că atât chinezii han, cat si 
tibetanii aveau o mare proporţie din zestrea 
lor genetică provenită de la o populaţie care 
nu mai există sub o formă neamestecată şi pe 
care am putea-o exclude că ar fi contribuit la 
moştenirea genetică a multor populaţii sud- 
est-asiatice. Datorită dovezilor combinate, 
provenite din arheologie, lingvistică şi 
genetică, am numit această sursă „populaţia 
fantomă a Fluviului Galben”, presupunând că 
a dezvoltat agricultura în nord şi a răspândit 
limbile sino-tibetane. ADN-ul ancestral de la 
primii agricultori din valea Fluviului Galben 
va demonstra dacă această ipoteză este 
corectă sau nu. Odată disponibil, acest ADN 
ancestral ne va permite, de asemenea, să 
aflăm mai multe despre caracteristicile 
istoriei populaţiei est-asiatice, care sunt 
imposibil de descifrat numai pe baza analizei 
populațiilor care trăiesc astăzi şi a căror 
istorie a fost estompată de multe straturi 
suplimentare de migrații şi amestecuri. 

Odatā ce s-au format populațiile agrare 
fundamentale din câmpia chineză - populația 
fantomă a fluviului Yangtze şi cea a Fluviului 
Galben ele s-au răspândit în toate direcțiile, 
amestecându- se cu grupurile care sosisera în 


mileniile de dinainte. 

Oamenii de pe platoul tibetan - care detin 
aproximativ doua treimi din mostenirea lor 
genetica de la aceeasi populatie fantoma a 
Fluviului Galben, care a contribuit la aparitia 
populatiei han - reprezinta un exemplu al 
acestei raspandiri. Se pare ca ei au adus 
pentru prima oară agricultura în regiune, 
împreună cu aproximativ o treime din 
moştenirea genetică, de la o ramură 
anterioară de est-asiatici care ar corespunde 
triburilor indigene tibetane de vânător- 
culegători.** 

Un alt exemplu sunt japonezii. Timp de 
multe zeci de mii de ani, arhipelagul japonez 
a fost dominat de vânător-culegători, dar, 
începând de acum aproximativ 2 300 de ani, 
agricultura provenită din partea continentală 
a început să fie practicată şi a fost asociată cu 
o cultură arheologică cu asemanari evidente 
culturilor contemporane din peninsula 
coreeană. Datele genetice confirmă faptul că 
răspândirea agriculturii în insule a fost 
mediată de migrații. Privind populația 
japonezā de astăzi ca pe un amestec a două 
populații divergente de origine integral est- 
asiatică - una inrudita cu coreenii de astăzi si 
una înrudită cu populația Ainu, care în 
prezent este limitată la cea mai nordică insula 
japoneza si al cărei ADN este asemanator cu 
cel al vânător-culegătorilor existenţi înainte 
de pătrunderea agriculturii?” -, Naruya Saitou 
şi colegii sai au estimat că japonezii de astăzi 
au aproximativ 80% din moştenirea genetică 
provenită de la agricultori şi 20% de la 
strămoşii vânător-culegători. Bazându-ne pe 
dimensiunea segmentelor moştenite de la 


agricultori de catre japonezii de astazi, noi si 
Saitou am estimat ca data medie a 
amestecului a avut loc acum aproximativ 1 
600 de ani.” Această data este cu mult mai 
tarzie decat sosirea primilor agricultori in 
regiune şi sugerează ca, după sosirea lor, ar fi 
putut să treacă sute de ani până când să se 
înlăture segregarea socială dintre vânător- 
culegători şi agricultori. Data corespunde 
perioadei Kofun, prima dată când multe insule 
japoneze s-au unit sub o singură conducere, 
marcând, probabil, începuturile omogenizării 
care caracterizează atât de mult Japonia de 
astăzi. 

ADN-ul ancestral dezvăluie, de asemenea, 
istoria profundă a oamenilor din sud-estul 
Asiei continentale. în 2017, laboratorul meu a 
extras ADN de la oameni datând de acum 
aproximativ 4 000 de ani, de la situl 
arheologic Man Bac din Vietnam, unde 
oameni, ale căror schelete sunt mai 
asemănătoare ca forma cu cele ale 
agricultorilor de pe valea fluviului Yangtze şi 
cu cele ale est-asiaticilor de astăzi, au fost 
îngropaţi, unii lângă alţii, alături de indivizi 
ale căror schelete sunt mai asemănătoare cu 
cele ale vânător- culegătorilor care locuiseră 
acolo mai înainte.“ Mark Lipson, cercetător 
în laboratorul meu, a arătat că, în Vietnamul 
antic, toate probele pe care le-am analizat 
erau un amestec al unei linii timpuriu 
ramificate de est-eurasiatici cu populaţia 
fantomă a vaii fluviului Yangtze, cu o 
proporţie mai mare de populaţie fantomă a 
vaii fluviului Yangtze la unii dintre agricultorii 
Man Bac, pe care i-am analizat, decât la alţii. 


Principalul grup de agricultori Man Bac 
aveau, de asemenea, proportii de mostenire 
de la aceste doua linii asemanatoare cu cele 
intalnite la vorbitorii de astazi ai unor limbi 
austro-asiatice izolate. Aceste descoperiri 
concordă cu teoria că limbile austro- asiatice 
s-au răspândit prin mişcarea cultivatorilor de 
orez din sudul Chinei, care s-au amestecat cu 
vânător-culegătorii locali. Chiar şi astăzi, 
populaţii largi, vorbitoare de limbi austro- 
asiatice, din Cambodgia şi Vietnam, deţin 
proporţii substanţiale, deşi mai reduse, de 
moştenire genetică de la aceşti vânător- 
culegători. 

Impactul genetic al răspândirii populaţiei 
care a dispersat, de asemenea, şi limbile 
austro-asiatice s-a manifestat si dincolo de 
locurile unde sunt vorbite aceste limbi astăzi. 
într-un alt studiu, Lipson a arătat că, în vestul 
Indoneziei, unde limbile austroneziene sunt 
predominante, o proporţie substanţială de 
moştenire genetică provine de la o populaţie 
care derivă din aceeaşi linie ca vorbitorii de 
limbi austro- asiatice de pe continent.“ 
Descoperirea lui Lipson sugera că este posibil 
ca vorbitorii de austro-asiatică să fi venit 
primii in vestul Indoneziei, urmaţi de 
vorbitorii de austroneziană cu o moştenire 
genetică foarte diferită. Acest lucru ar putea 
explica de ce lingviştii Alexander Adelaar şi 
Roger Blench remarcau prezenţa unor cuvinte 
austro-asiatice împrumutate (cuvinte cu 
originea în alt grup lingvistic) de către limbile 
austroneziene vorbite în Borneo.“ în mod 
alternativ, descoperirile lui Lipson ar putea fi 
explicate şi dacă agricultorii vorbitori de 


austroneziana au facut un ocol prin partea 
continentală, amestecandu-se acolo cu 
populaţiile vorbitoare de limbi austro-asiatice, 
înainte de a se răspândi mai departe în vestul 
Indoneziei. 

Figura 23. Intre acum 50 OOO şi 10 OOO de ani, 
grupurile de vanator-culegatori s-au diversificat si s-au 
răspândit in nord-est, către Americi si in sud-est, către 
Australia. Acum aproximativ 9 OOO de ani, doua 
populații foarte diferite rezultate din aceasta 
raspandire inițială - una concentrată in jurul vaii 
Fluviului Galben din nord si cealaltă in jurul fluviului 
Yangtze - au dezvoltat, în mod independent, 
agricultura, iar acum aproximativ 5 OOO de ani s-au 
răspândit în toate directiile. În China, ciocnirea dintre 
ele a creat un gradient genetic de la nord catre sud, 
întâlnit la populaţia han de astăzi. 

Cel mai impresionant exemplu al mişcării 


agricultorilor din centrul Asiei de Est câtre 
periferie este expansiunea austroneziană. în 
prezent, limbile austroneziene sunt 
răspândite pe un areal vast, incluzând sute de 


insule îndepărtate din Pacific. Datele 
arheologice, lingvistice şi genetice, luate la un 
loc, au sugerat că, acum aproximativ 5 000 de 
ani, agricultori est-asiatici s-au răspândit în 
Taiwan, unde se găsesc cele mai adânci 
ramuri ale familiei de limbi austroneziene. 
Aceşti agricultori s-au răspândit spre sud, în 
Filipine, acum aproximativ 4 000 de ani, şi 
mai departe în sud, în insula principală a Noii 
Guinee şi în insulele mai mici din estul 
acesteia. Cam pe vremea în care s-au 
răspândit din Taiwan, probabil că au inventat 
canoele cu stabilizator (furchet, n. tr.), bărci 
cu buşteni plasați în lateral pentru a creşte 
stabilitatea lor în ape agitate, făcând posibilă 
navigația în larg. Cu 3 300 de ani în urmă, 
popoarele străvechi, care confectionau vase 
de lut în stilul numit Lapita, au apărut la est 
de Noua Guinee şi, la scurt timp după aceea, 
au început să se răspândească mai departe în 
Pacific, ajungând în scurt timp în insule 
precum Vanuatu, situate la 3 000 de kilometri 
depărtare de Noua Guinee. Le-a mai luat 
numai alte câteva sute de ani pentru a se 
răspândi in insulele polineziene vestice 
precum Tonga şi Samoa şi apoi, după o lungă 
pauză, care a durat până acum aproximativ 1 
200 de ani, s-au răspândit în ultimele insule 
locuibile ale Pacificului, Noua Zeelandă, 
Hawaii şi Insula Paştelui, acum circa 800 de 
ani. Expansiunea austroneziană spre vest a 
fost la fel de impresionantă, atingând 
Madagascarul din largul coastei Africii, situat 
la 9 000 de kilometri vest de Filipine, acum 
cel puţin 1 300 de ani, şi explicând de ce 
aproape toate populaţiile indoneziene de 
astăzi, ca şi populaţia din Madagascar, 


vorbesc limbi austroneziene.** 

Mark Lipson, cercetător în laboratorul meu, 
a identificat un marcator genetic al 
expansiunii austroneziene - un tip de 
moştenire genetică aproape întotdeauna 
prezentă la oamenii care vorbesc astăzi limbi 
austroneziene. Lipson a descoperit că 
aproape toţi oamenii care vorbesc aceste 
limbi posedă cel puţin în parte moştenire 
genetică de la o populaţie care este mult mai 
apropiat înrudită cu aborigenii taiwanezi 
decât cu populația est-asiatică de pe 
continent. Această descoperire susţine teoria 
răspândirii din regiunea Taiwanului.“ 

Cu toate că există elemente comune de 
ordin genetic, lingvistic şi arheologic, care fac 
convingătoare teoria expansiunii 
austroneziene, unii geneticieni s-au împotrivit 
sugestiei că primii oameni care au populat 
insulele îndepărtate din sud-vestul Pacificului 
în cursul răspândirii culturii Lapita ar fi fost 
descendenţi neamestecati ai agricultorilor din 
Taiwan.“ Cum ar fi putut aceşti emigranţi să 
treacă prin Papua Noua Guinee, care era 
ocupată cu mai mult de 40 000 de ani înainte, 
fără să se amestece decât foarte puţin cu 
locuitorii sai? Un astfel de scenariu părea 
improbabil având în vedere că, astăzi, toti 
insularii din Pacificul ce se întinde la est de 
Papua Noua Guinee au o moştenire genetică 
papuaşă de cel puţin 25%, unii ajungând până 
la 90%.” Cum s-ar putea potrivi acest 
scenariu cu ipoteza prevalentă conform căreia 
cultura arheologică Lapita ar fi fost făurită în 
cursul unei perioade de intense schimburi 
între oameni care erau, în esenţă, proveniţi 


din centrul agricol al Chinei (prin intermediul 
Taiwanului) $i papuasii din Noua Guinee? 

în 2016, ADN-ul ancestral a lovit din nou, 
contrazicand teoria care dominase pana 
atunci in literatura genetica. Este greu sa 
găseşti ADN bine conservat în zonele 
tropicale precum cele din sudul Pacificului. 
Dar capacitatea de a obţine ADN valabil din 
Pacific s-a schimbat atunci când, după cum 
am descris deja, Ron Pinhasi şi colegii sâi au 
arătat că ADN-ul din zona densă a stâncii 
temporalului, care conţine structurile urechii 
interne, conservă de până la o sută de ori mai 
mult ADN decât se poate obţine în mod 
obişnuit din alte oase.“ Initial, ne-am chinuit 
să obţinem probe din Pacific, dar odată ce am 
încercat să extragem ADN-ul din stânca 
temporalului, norocul ni s-a schimbat.“ 

Am reuşit să obţinem ADN de la populaţia 
ancestrală din insulele Vanuatu şi Tonga, din 
Pacific, asociată culturii ceramicii Lapita şi 
care a trăit în perioada cuprinsă între 3 000 şi 
2 500 de ani în urmă. Analizele noastre au 
arâtat că, departe de a avea proporţii 
substanţiale de moştenire papuaşă, aceste 
probe erau lipsite sau conţineau foarte puţină 
zestre genetică de acest fel.” Aceasta arată 
că trebuie să fi existat o migraţie majoră mai 
târzie dinspre Noua Guinee spre Pacificul 
îndepărtat. Migraţia târzie trebuie sa fi 
început acum cel puţin 2 400 de ani, deoarece 
toate probele din Vanuatu pe care le- am 
analizat, datând din acea perioadă şi după, au 
moştenire papuasa de cel putin 90°/o.°' 
Ramane un mister cum anume ar fi putut 
acest val ulterior sa îi înlocuiască pe 


descendentii celor care creasera ceramica 
Lapita si totusi sa pastreze limba pe care 
probabil ca o vorbisera acesti oameni. insa 
datele genetice arata ca asta este ceea ce s-a 
intamplat. Sunt genul de rezultate pe care 
numai genetica le poate oferi - dovezile clare 
ca au avut loc miscari umane majore. Dovada 
interacțiunii dintre oameni puternic 
diferentiati genetic plasează mingea înapoi in 
terenul arheologilor, care trebuie să explice 
natura şi efectul acestor migrații. 

Figura 24. ADN-ul ancestral ma, 
arată ca primii locuitori ai 
insulelor din sud-vestul TONG 
Pacificului nu au avut niciun fel de mostenire genetica 
papuaşă, care este răspândită astăzi peste tot in 
regiune si care a aparut in Noua Guinee mai tarziu 
decât acum 50 000 de ani (sus). Emigrantii pionieri 
aveau aproape in intregime o mostenire genetica est- 
asiatica (mijloc), in timp ce multiple valuri ulterioare de 
migratie au adus, in primul rand, influenta genetica 
papuasa (jos). 

ADN-ul ancestral din sud-vestul Pacificului a 


continuat sa duca la descoperiri neasteptate. 
Atunci cand noi si laboratorul condus de 
Johannes Krause, lucrând în mod 
independent, am analizat mostenirea genetica 
papuasa in Vanuatu, am gasit ca era mai 


indeaproape inrudita cu cea a grupurilor care 
traiesc In Insulele Bismarck de langa Noua 
Guinee decat cu cea a grupurilor care traiesc 
în prezent în Insulele Solomon - in ciuda 
faptului că Insulele Solomon se găsesc direct 
de-a lungul rutei navigabile spre Vanuatu.” 
De asemenea, am descoperit faptul că 
moştenirea genetică papuaşă prezentă în 
insulele îndepărtate ale Polineziei nu are o 
origine comună cu cea din Vanuatu. Astfel, 
trebuie că nu a fost vorba de una, nici de 
două, ci de trei migrații majore în largul 
Pacificului, prima migraţie aducând 
moştenirea genetică est-asiatică şi cultura 
Lapita, iar migrațiile ulterioare aducând cel 
putin două tipuri diferite de moştenire 
genetică papuaşă. Prin urmare, în locul unei 
istorii simple, răspândirea oamenilor în largul 
Pacificului a fost foarte complexă. 

Putem oare spera că vom fi capabili 
vreodată sa reconstituim detaliile acestor 
migrații? Există toate motivele sa fim 
optimişti. Imaginea referitoare la felul în care 
s-au format populaţiile de astăzi din insulele 
Pacificului este din ce în ce mai clară, graţie 
accesului la ADN-ul ancestral din regiune şi 
faptului că unele insule au istorii mai puţin 
complexe ale populațiilor lor decât grupurile 
de pe continent, din cauza izolării lor, ceea ce 
permite o reconstituire mai uşoară a celor 
întâmplate. Prin studiile la nivelul genomului 
populațiilor moderne şi ancestrale, vom avea, 
în curând, o imagine mult mai precisă a 
felului în care s-au mişcat oamenii prin 
această vastă regiune. 

Dar, în prezent, înţelegerea celor întâmplate 
în partea continentală a Asiei de Est rămâne 


obscura Si limitata. Raspandirea 
extraordinară a populaţiei han în cursul 
ultimelor 2 000 de ani a mai adăugat un nivel 
la amestecul masiv din cadrul unei structuri 
populationale complexe, care trebuie să se fi 
stabilit după mii de ani de agricultură în 
regiune, şi după apariţia şi dispariţia a 
numeroase grupuri din Epoca de Piatră, 
Epoca Aramei, Epoca Bronzului şi Epoca 
Fierului. Acest lucru înseamnă că orice 
încercare de a reconstitui istoria profundă a 
populaţiei din Asia de Est, bazată pe tiparele 
de variaţie ale oamenilor de astăzi, trebuie 
privită cu multă rezervă. 

Dar acum, în timp ce scriu acest capitol, 
tsunamiul revoluției ADN-ului ancestral 
ajunge la apogeu şi, în curând, se va sparge 
pe malurile Asiei de Est. în China, au fost 
înfiinţate laboratoare de ultimă generaţie 
pentru studiul ADN-ului ancestral, care îşi 
turează motoarele pentru investigarea 
colecţiilor de materiale scheletice care s-au 
adunat în cursul deceniilor. Studiile asupra 
ADN-ului ancestral din aceste probe şi din 
alte schelete vor duce la reconstituirea 
modului în care sunt legaţi între ei oamenii 
din cultura străveche a Asiei de Est 
continentale si oamenii care trăiesc astăzi, 
înţelegerea interrelatiilor profunde dintre 
populaţiile ancestrale ale est-asiaticilor si a 
mişcărilor 

* * popoarelor 
de la sfârşitul ultimei glaciatii va deveni 
curând la fel de clară ca şi înţelegerea celor 
petrecute în Europa. 

Dar este greu să facem preziceri în legătură 


cu ce anume vor indica studiile ADN-ului 
ancestral din Asia de Est. Desi am inceput sa 
avem o idee relativ clara asupra celor 
petrecute în Europa, bătrânul continent nu 
reprezintă un exemplu clar pentru ceea ce 
este de aşteptat în cazul Asiei de Est, 
deoarece acesta a fost tangent unora dintre 
progresele economice şi tehnologice din 
ultimii 10 000 de ani, pe câtă vreme China a 
fost centrul unor schimbări precum invenţia 
locală a agriculturii. Ceea ce înseamnă că, în 
timp ce putem fi siguri că descoperirile 
obţinute din studierea ADN-ului ancestral din 
Asia de Est ne vor ilumina, nu cunoaştem încă 
în ce anume vor consta aceste 


iluminări. Putem fi siguri doar de faptul ca 
studiile ADN-ului ancestral ne vor schimba 
modul în care înţelegem trecutul oamenilor 
din cea mai populată parte a lumii. 


O serie de migrații africane 


300 000 - 250 000 70000 - 50000 
de ani in urma de ani in 
Tranzitia la Tranzitia la 
Paleoliticul Paleoliticul 

Mijlociu Superior 


770 000 - 550 000 de ani in urma Estimarea genetica a 


separării populaţiei de Neanderthalieni de oamenii 2 30 000 - 200 000 de ani în 


urma Cele mai vechi fosile cu 


moderni 
trăsături comune cu cele ale 
oamenilor moderni anatomic 
(Jebel Irhoud. Maroc) 

800 000 dc am in urmă -700000 de ani În urmâ 0 
Posibilă desprindere a unei descendente arhaice afncane care s-a PERIOADA 
reamestecat cu africanii in ultimele zeci de mu de am DE 

4000-I 000 de a ni in 1 800 - 800 de ani În 
urma urma 

Expansiunea Expansiunea 
Bantu păstorilor 
răspândeşte răspândeşte 
agricultura din limbile khoe- 
Africa de Vest si kwadi in sudul 
Centrală si 


domesticirea 
animalelor din 


6 000 
de ani în urmă 


8 100- 1 400 de ani in urma 
Stramosii san. 

acum limitati doar la sudul 
Africii. 

s-au răspândit mult spre 
nord. 


9 000 de ani în urma - prezent 


4 000 
de ani în 


2 000 de ani 
în umnă 


Proent 


>1 400 de ani in 
urma Populaţie cu 
o treime 
moştenire 
genetică înrudită 
cu san continuă 
să trăiască în 
insulele din largul 


CAPITOLUL 9 


REALATURAREA AFRICII 
LA 


ISTORIA OMENIRII 


O NOUA PERSPECTIVA ASUPRA PATRIEI 
NOASTRE 


AFRICANE 


Roo rolului central jucat de 
Africa în istoria omenirii a abătut, în 
mod paradoxal, atentia de la ultimii 50 000 de 
ani ai istoriei sale. 

Studierea intensă a ceea ce s-a intamplat in 
Africa înainte de acum 50 000 de ani este 
motivată de recunoaşterea universală a 
importanţei trecerii de la Epoca Mijlocie a 
Pietrei la Epoca Târzie a Pietrei în Africa şi de 
la Paleoliticul Mijlociu la Paleoliticul Superior 
în afara Africii, acele mari salturi înainte în 
comportamentul uman modern recognoscibil, 
atestat în evidenţa arheologică. Cu toate 
acestea, savanții au manifestat un interes 
limitat faţă de Africa după această perioadă. 
Atunci când merg la conferinţe, o formulare 
comună pe care o aud este că „am părăsit 
Africa”, de parcă protagoniştii istoriei umane 
moderne trebuie să fie urmăriţi în Eurasia. Se 
creează astfel impresia greşită ca, odată ce 
Africa a dat naştere populaţiei ancestrale de 
non-africani, istoria sa s-a încheiat si că 
oamenii care au râmas acolo sunt relicve 


Statice ale trecutului, eliminati din planul 
principal si neschimbati în ultimii 50 000 de 
ani. 

Contrastul dintre bogatia de informatie pe 
care o detinem cu privire la istoria umana din 
Eurasia, din ultimii 50 000 de ani, si saracia 
de informatie despre Africa din aceeaşi 
perioada este extraordinar. in Europa, unde s- 
a desfasurat cea mai mare parte a 
cercetarilor, arheologii au documentat o serie 
detaliata de transformari culturale: de la 
Neanderthalieni la oamenii moderni pre- 
aurignacieni, la aurignacieni, la gravettieni şi 
la oamenii care au practicat cultura 
mezolitică, apoi la agricultorii din Epoca de 
Piatră şi la succesorii lor din epocile Cuprului, 
Bronzului şi Fierului. Revoluţia ADN-ului 
ancestral - care a prelevat in mod 
disproporționat mostre osoase din Eurasia şi 
mai ales din Europa - a sporit şi mai mult 
decalajul în înţelegerea preistoriei Africii, 
comparativ cu cea a Eurasiei. 

Dar, desigur, ceea ce au arâtat toate 
investigaţiile care nu merg la fondul 
problemei este că oamenii „rămaşi în urmă” 
în Africa s-au schimbat la fel de mult ca şi 
descendenţii celor care au emigrat. 
Principalul motiv pentru care nu cunoaştem 
prea multe lucruri despre istoria umană 
modernă din Africa este lipsa cercetărilor. 
Istoria umană din Africa din ultimii zeci de mii 
de ani este o parte integrantă a istoriei 
speciei noastre. Faptul că ne concentrâm pe 
ideea Africii drept locul de origine al speciei 
noastre, deşi pare a sublinia importanţa 
Africii, în mod paradoxal, îi face Africii un 


deserviciu, îndepărtând atenţia de la modul în 
care populaţiile care au rămas în Africa au 
ajuns să fie ceea ce sunt astăzi. Cu ajutorul 
studiilor ADN-ului modern şi ancestral, putem 
corecta acest lucru. 


AMESTECUL PROFUND CARE A FORMAT 
OAMENII MODERNI 


în 2012, Sarah Tishlcoff şi colegii sai au 
studiat impactul biologic al amestecurilor 
arhaice asupra genomurilor africanilor de 
astazi, fara sa aibă acces la genomuri 
stravechi precum cel al Neanderthalienilor 
Sau denisovanilor, care au fost folosite pentru 
studierea imperecherii dintre oamenii arhaici 
şi cei moderni, în Eurasia.’ 

Tishkoff si colegii sai au  secvenţiat 
genomuri provenite de la unele dintre cele 
mai diverse populaţii ale Africii şi au analizat 
datele obţinute, în căutarea unui tipar 
presupus a fi existat atunci când au avut loc 
încrucişări cu oamenii arhaici: segmente 
foarte lungi de ADN care au o densitate mare 
a diferenţelor, comparativ cu majoritatea 
celorlalte genomuri, care se potrivesc cu 
ideea originii într-o populaţie înalt divergentă, 
izolată pana recent de oamenii moderni.’ 
Atunci când au aplicat această abordare non- 
africanilor din ziua de astăzi, au gasit 
segmente de ADN care se potriveau aproape 
perfect cu secvențele Neanderthaliene. 
Tishkoff şi colegii sai au găsit, de asemenea, 
segmente lungi de secvenţe profund 
divergente la africanii de astăzi, ai căror 
strămoşi nu s-au împerecheat cu 


Neanderthalienii. Deoarece Neanderthalienii 
au contribuit putin sau chiar deloc la zestrea 
genetică a  africanilor, aceste segmente 
descoperite păreau a fi rezultatul unui 
amestec cu oameni africani arhaici misterioşi 
- populaţii fantomă ale căror genomuri nu au 
fost încă secventiate. 

Folosind acelaşi gen de semnătură genetică, 
Jeffrey Wall si Michael Hammer au încercat 
să afle cate ceva despre relaţiile populațiilor 
arhaice cu africanii de astăzi.” Ei au estimat 
că populaţia arhaică s-a separat de strămoşii 
oamenilor din prezent din Africa acum 
aproximativ 700 000 de ani şi s-au 
reamestecat acum aproximativ 35 000 de ani, 
contribuind cam cu 2% la genomul 
populațiilor africane actuale. Totuşi, este 
important să privim cu precauţie aceste date 
şi proporţiile aproximative ale amestecului, 
din cauza incertitudinilor cu privire la rata cu 
care apar mutatiile la oameni si din cauza 
numărului limitat de 

probe pe care le-au analizat Wall şi Hammer. 
Posibilitatea amestecului între oamenii 
moderni si cei arhaici în Africa Subsahariana 
este incitanta; exista chiar si ramasite umane 
in vestul Africii, care dateaza de acum 
aproximativ 11 000 de ani şi care au trasaturi 
arhaice, oferind dovezi scheletice in favoarea 
ideii Ca oamenii arhaici si cei moderni au 
coexistat in Africa pana relativ de curand.* 
Astfel, ar fi existat ocazii nenumărate de 
încrucişare cu oamenii arhaici, pe măsură ce 
oamenii moderni s-au răspândit în interiorul 
Africii, la fel cum au făcut-o şi în Eurasia. 
Dacă proporţia de amestec cu oamenii 


arhaici africani a fost de numai 2%, dupa cum 
au estimat Wall si Hammer, este posibil ca 
acestia sa fi avut doar un efect biologic 
modest, asemanator cu efectul contributiei 
Neanderthalienilor si denisovanilor la zestrea 
genetica a oamenilor de astazi, din afara 
Africii. Cu toate acestea, nu este exclusa 
posibilitatea unor evenimente majore de 
amestec In istoria straveche a Africii. Cea mai 
buna dovada a unui amestec profund al 
oamenilor moderni din Africa Subsahariana 
provine din frecvenţa mutatiilor. La o 
generatie dupa aparitia unei mutatii, aceasta 
este foarte rară, fiind prezentă la o singură 
persoană. în generaţiile ulterioare, frecvenţa 
mutatiei fluctuează in sus sau in jos in mod 
aleatoriu, depinzand de numărul de 
descendenţi cărora se întâmplă sa le fie 
transmisa. Cele mai multe mutatii nu ating 
niciodata o frecventa substantiala, deoarece, 
la un moment dat, putinii lor purtatori se 
întâmplă sa nu le transmită copiilor lor, ceea 
ce face ca frecvenţa acestor mutații să varieze 
până la 0% şi să dispară pentru totdeauna. 

Prin pompări continue în populaţie a unor 
mutații noi si rare, este de aşteptat sa existe 
mai puţine mutații comune decât mutații rare 
în respectiva populaţie. Frecventele 
mutatiilor care sunt variabile în cadrul unei 
populaţii sunt de aşteptat, în fapt, să urmeze 
o regulă inversă, la o frecvenţă de 10% 
apărând de două ori mai multe mutații decât 
la o frecventă de 20% si de două ori mai 
multe astfel de 


mutații la o frecvenţă de 20%, decât la o 
frecvenţă de 40%. 


Colegul meu, Nick Patterson, a testat 
aceasta probabilitate concentrandu-se pe 
mutaţiile prezente la un numar mare de 
indivizi din grupul Yoruba, din Nigeria, care 
erau prezente, de asemenea, si în genomul 
Neanderthalienilor.° Accentul pus de 
Patterson pe mutatiile întâlnite la 
Neanderthalieni a fost o abordare inteligentă; 
el ştia ca mutatiile descoperite în acest fel 
erau, aproape cu certitudine, frecvente la 
populaţia ancestrală comună a oamenilor si a 
Neanderthalienilor si, în consecinţă, si la 
urmaşii lor. Matematic, aşteptarea ca aceste 
mutații sa fie comune este contrabalansata 
precis de legea inversă, cu rezultatul că 
mutatiile care îndeplinesc aceste criterii sunt 
de aşteptat să fie în mod egal distribuite la 
toate frecvențele. 

însă datele reale au prezentat un tipar 
diferit. Când Patterson a examinat secvențele 
de la grupul Yoruba de astăzi, el a observat, 
în locul unei distribuții egale la toate 
frecvențele, o rată foarte crescută a mutatiilor 
atât la frecventele foarte crescute, cât si la 
cele foarte scăzute. Această distribuţie în 
forma de „U” a frecvenţelor mutatiilor este 
ceea ce ar fi de aşteptat in cazul unor 
amestecuri ancestrale. După ce două 
populaţii se separă, apar fluctuații randomiale 
de frecvențe, în cadrul fiecărei populaţii, 
astfel încât mutatiile care variază întâmplător, 
cu frecvenţe cuprinse între O şi 100%, într-o 
populaţie, nu sunt de aşteptat să fie aceleaşi 
care fluctuează în acelaşi mod într-o altă 
populaţie. Atunci când cele două populaţii se 
reamestecă, mutatiille care au atins o 


frecventa 

maxima intr-una dintre populatii, dar nu si in 
cealalta, vor fi reintroduse ca tipuri genetice 
variabile. Acest lucru va produce varfuri de 
densitate mutationala suplimentară în 
populaţia mixtă. Primul vârf, corespunzând 
mutaţiilor care au crescut la o frecvenţă 
maximă în prima populaţie, este de aşteptat 
Sa apară la o anumită proporţie a 
amestecului, în timp ce al doilea vârf, 
corespunzând mutatiilor care au atins 
frecvente maxime în cea de-a 

doua populatie, este de asteptat sa porneasca 
de la o valoare de 100%, minus proportia 
amestecului. Acesta este exact tiparul pe care 
l-a gasit Patterson. El a aratat ca acest tipar 
poate fi explicat daca Yoruba provine dintr-un 
amestec, In proportii aproape egale, dintre 
doua populatii foarte diferite. 

Patterson a testat daca aceste tipare 
observate erau concor-dante cu un model 
conform căruia numai Yoruba provine din 
acest amestec, dar nu si non- africanii. Dar a 
fost contrazis de date. in schimb, toate 


descendentele non-africane - si chiar si 
descendentele africane divergente, precum 
cea a vanator-culegatorilor san - par, de 


asemenea, sa fi provenit dintr-un amestec 
asemanator. Astfel, cu toate ca Patterson a 
început prin a cerceta vest-  africanii, 
încrucişarea pe care a detectat-o nu era 
specifică acestei populaţii. Mai curând părea 
să fie vorba despre un eveniment comun din 
istoria străveche a oamenilor din ziua de 
astăzi, sugerând că amestecul este posibil să 
fi avut loc aproape de momentul în care au 


apărut, pentru prima dată, trăsăturile 
oamenilor moderni anatomic în 

rămăşiţele scheletice, de acum aproximativ 
300 000 de ani.* 

Descoperirile lui Patterson au rezonat cu o 
descoperire din 2011, făcută de Heng Li şi 
Richard Durbin (discutată în partea I a 
acestei cărţi), care a reconstituit istoria 
dimensiunilor populaţiei umane pornind de la 
genomul unei singure persoane.” Studiul 
compara secvenţa genomica pe care o moş- 
teneste o persoană de la mama sa cu secvenţa 
pe care o primeşte de la tatăl sau. S-au gasit 
mai puţine locuri din genom pentru care 
vârsta reconstituită a unui strămoş comun 
corespundea intervalului cuprins între 400 
000 - 150 000 de ani în urmă decât ar fi fost 
de aşteptat, dacă populaţia ar fi avut o 
dimensiune constantă.“ O explicaţie posibilă a 
acestui rezultat ar fi faptul ca populaţia 
ancestrală a tuturor oamenilor moderni a fost 
una foarte numeroasă, în toată această 
perioadă, ceea ce ar însemna că 
probabilitatea ca oricare două genomuri de 
astăzi să aibă un anumit stramos comun in 
acest moment este foarte mică (existând mulţi 
strămoşi posibili în fiecare generaţie). Dar 
cealaltă posibilitate este ca populaţia umană 
ancestrala să fi fost alcătuită nu dintr-un grup 
care se încrucişa liber, ci din mai multe 
grupuri înalt divergente între ele şi, prin 
urmare, descendentii strămoşi ai oamenilor 
de astăzi erau izolaţi în populaţii separate pe 
atunci. Acest tipar s-ar putea să reflecte 
acelaşi eveniment de încrucişare pe care l-a 
evidenţiat Patterson prin studiul sau referitor 


la frecventele mutatiilor. Timpul reconstituit 
corespunde unei perioade din care există 
dovezi scheletice ale suprapunerii de forme 
umane arhaice şi oameni moderni, în Africa. 
De exemplu, scheletele de Homo naledi, 
descoperite recent într-o peşteră din Africa de 
Sud, aveau corpuri relativ asemănătoare cu 
cele ale oamenilor moderni, dar creierele 
erau mult mai mici decât cele ale oamenilor 
moderni si datau de acum 340 000 - 230 000 
de ani.” 

A existat, de asemenea, o a treia serie de 
dovezi ale amestecului arhaic. O părere 
comună este aceea că vânător-culegătorii san 
din sudul Africii provin, în mare măsură, 
dintr-o linie care s-a separat de cea care a 
condus la apariţia tuturor celorlalte linii ale 
oamenilor moderni de astăzi, înainte ca 
acestea sa se fi separat unele de celelalte.! 
Dacă aşa stau lucrurile, ar fi de aşteptat ca 
grupul san să împărtăşească mutatii, exact la 
aceeaşi rată, cu toti ceilalţi non- africani 
sudici. Dar Pontus Skoglund, cercetător în 
cadrul laboratorului meu, a arâtat că 
populaţia san împărtăşeşte mai multe mutatii 
cu africanii din est si din centru decât cu cei 
din vest, precum grupul Yoruba din Nigeria."! 
Această constatare poate fi explicată dacă 
populaţiile vest-africane ar poseda o zestre 
genetică mai mare din partea uneia dintre 
populaţiile care s-au desprins mai timpuriu 
decât populaţiile non-africane. Probabil că 
toţi oamenii de astăzi sunt un amestec între 
două mari grupuri ancestrale înalt divergente, 
cea mai mare proporţie de ADN întâlnindu-se 
la  vest-africani, dar toate populațiile 


mostenind material genetic de la ambele. 

Aceste rezultate sugereaza posibilitatea ca 
amestecul major în Africa sa se fi produs cu 
mult înainte de acum 50 000 de ani, cand a 
înflorit pe deplin comportamentul oamenilor 
moderni, dupa cum reiese din datele 
arheologice. Acest amestec nu a fost un 
eveniment minor, cum ar fi amestecul de 2% 
material genetic Neanderthalian la non- 
africani sau descendenta africanilor dintr-o 
populatie fantoma arhaica, descoperita de 
Wall si Hammer. Deoarece acest amestec a 
fost unul apropiat de 50/50, nu este nici 
măcar limpede care din cele două populaţii 
sursă ar trebui să fie considerată cu adevărat 
arhaică si care modernă. Probabil că niciuna 
din ele nu a fost modernă sau niciuna nu a 
fost arhaică. Probabil că amestecul în sine a 
fost esenţial pentru apariţia oamenilor 
moderni, aducând laolaltă trăsături biologice 
provenite de la cele două populaţii care s-au 
amestecat, combinându-le în moduri noi, care 
au fost avantajoase pentru populaţia nou 
formată. 


CUM A ARUNCAT AGRICULTURA UN VĂL 
PESTE TRECUTUL AFRICII 


De unde putem începe să aflăm ce anume s- 
a întâmplat în Africa după ce a apărut 
populaţia ancestrală de oameni moderni şi 
după ce strămoşii non-africanilor de astăzi s- 
au răspândit afară din Africa şi din Orientul 
Apropiat, acum aproximativ 50 000 de ani? 
Există o multitudine de informaţii disponibile 
studiului, deoarece secvențele de genom 
african sunt cam cu o treime mai diverse 


decat cele non-africane. Diversitatea umana 
din Africa este extraordinara nu numai in 
interiorul unei populaţii, ci si între ele, 
întrucât unele perechi de populaţii africane 
au fost izolate pentru o perioadă de până la 
patru ori mai lungă decât oricare alte perechi 
de populaţii din afara continentului african, 
după cum se reflectă în faptul că, pentru 
unele perechi de populaţii - ca, de exemplu, 
populaţia de vânător- culegători san din sudul 
Africii sau Yoruba din Nigeria -, densitatea 
minimă a  mutaţiilor care le separă 
genomurile este cu mult mai mare decât cea a 
oricăror alte perechi de genomuri din afara 
Africii.” 

Dar descoperirea trecutului îndepărtat al 
africanilor, pornind de la populațiile care 
trăiesc în prezent, reprezintă o abordare 
foarte provocatoare întrucât, cu toate că 
multe dintre variațiile ancestrale încă mai 
exista la oamenii de acum, totul este 
amestecat. Cea mai recentă amestecare a 
populațiilor a aparut în ultimele mii de ani, 
din cauza a cel putin patru mari expansiuni, 
toate asociate cu răspândirea grupurilor 
lingvistice, cele mai multe dintre ele fiind 
provocate de răspândirea agricultorilor." 
Aceste expansiuni au aruncat un văl peste 
trecutul africanilor, mişcând populații pe 
distanțe de mii de kilometri fata de locurile 
lor de origine, unde au înlocuit sau s-au 
amestecat cu alte populații, care se 
raspandisera acolo mai înainte. Din acest 
punct de vedere, studiul populațiilor africane 
nu este diferit de studiul celor eurasiatice, 
care s-au schimbat şi ele în cursul ultimelor 
câteva mii de ani. 


Expansiunea agricultorilor care a avut cel 
mai mare impact asupra Africii este cea 
asociată cu oamenii care vorbesc limbi din 
familia bantu.'* Studiile arheologice au 
documentat cum, începând de acum 
aproximativ 4 000 de ani, o nouă cultură s-a 
răspândit în afara regiunii, la graniţa dintre 
Nigeria şi Camerun, în Africa de Vest 
Centrală. Oamenii acestei culturi traiau la 
liziera pădurii cu savana aflată în expansiune 
şi au dezvoltat un set de culturi agricole 
foarte productive, capabile să susţină o 
populaţie densa.'? Acum aproximativ 2 500 de 
ani, ei s-au raspandit pana la Lacul Victoria, 
din estul Africii, şi deţineau tehnologia 
confectionarii uneltelor din fier’®, iar acum 
circa 1 700 de ani ajunseseră în sudul 
Africii.” Consecința acestei expansiuni este 
faptul ca majoritatea oamenilor din estul, 
centrul si sudul Africii vorbesc limbi bantu, 
cele mai diverse astazi in Camerun, fapt 
concordant cu teoria ca limbile protobantu isi 
au originea acolo si au fost raspandite de 
cultura care s-a extins si ea acum aproximativ 
4 000 de ani.'* Limbile bantu sunt un subgrup 
al unei familii mai mari de limbi nigero- 
congoleze care cuprind cele mai multe limbi 
din Africa de Vest'’, ceea ce pare să explice 
de ce astăzi frecvenţa mutatiilor în grupurile 
din Nigeria şi Zambia sunt mult mai 
asemănătoare decât frecventa mutatiilor din 
Germania si Italia, în ciuda faptului ca 
primele doua tari mentionate sunt separate 
de o distanta geografica cu mult mai mare. 


O posibila noua descendenta profunda 
din trecutul oamenilor moderni 


Oamenii moderni 


300 OOO - 200 000 de ani in 


000 de ani in 
CLINA VEST-AFRICANA 


Cea mai profunda Stravechii Est-africanii Sud-africanii 
desprindere a liniei vest-africani cautatori cautatori 


de oameni moderni 


Figura 25. Relaţiile profunde dintre liniile umane 
moderne de astăzi sunt departe de a fi simple. Un 
model pe cared sugerează descoperirile genomice este 
că separarea cea mai veche a oamenilor moderni în 
Africa a condus la o linie reprezentată în cea mai mare 
proporție în vestul A fricii, o separare care trebuie să fi 
apărut intr-o perioadă cuprinsă între acum 300 000 şi 
200 OOO de ani, data separării stravechilor cautatori 
est-africani şi sud-africani. O expansiune a oamenilor 
moderni, asociată cu tranziţia la Epoca Veche a Pietrei 
și la Paleoliticul Superior, de după acum 50 000 de 
ani, ar fi putut apoi sa conecteze toate populațiile din 
Africa. 

Metode genetice ultra-sensibile, care pot 


detecta strămoşii comuni ai unor perechi de 


indivizi in ultimele cateva mii de ani, ne-au 
permis acum sa aflam cate ceva despre 
traseele geografice ale expansiunii bantu. 
Variatia genetica a vorbitorilor de bantu din 
Africa de Est este mai îndeaproape înrudită 
cu variaţia genetică a celor din Malawi, din 
sudul pădurilor tropicale central-africane, 
decât este cu variațiile genetice ale celor din 
Camerun.“ Acest fapt sugerează că 
expansiunea bantu iniţială s-a petrecut în 
mare parte către sud si ca mişcarea câtre 
Africa de Est a reprezentat o expansiune mai 
târzie a acestora, după ce au ajuns în sud. 
Această idee contrastează cu teoria mişcării 
directe spre est, pornind din Camerun, o 
teorie plauzibilă înaintea apariţiei datelor 
genetice. 

O altă expansiune agrară care a avut un 
impact profund este cea care a răspândit 
limbile nilo- sahariene, vorbite de grupuri 
localizate între Mali şi Tanzania. Multi 
vorbitori de nilo-sahariană sunt crescători de 
vite si există ideea larg acceptată ca 
răspândirea nilo-saharienei a fost propulsată 
de propagarea agriculturii şi păstoritului în 
regiunea uscată a Sahelului, în perioada 
înaintării deşertului Sahara, din ultimele 5 
000 de ani. O ramură importantă a familiei 
nilo-sahariene este reprezentată de limbile 
nilotice, vorbite cel mai mult de crescătorii de 
vite din lungul Nilului şi din Africa de Est, 
incluzându-i pe Maasai şi Dinka. Datele 
genetice arată clar ca păstorii vorbitori de 
nilotică nu au fost întotdeauna dezavantajati 
social, prin comparaţie cu agricultorii, în 
zonele de frontieră unde se întâlneau unii cu 


ceilalti. De exemplu, grupul Luo din vestul 
Kenyei (din care facea parte tatal fostului 
presedinte al Statelor Unite, Barack Obama) 
este un grup predominant de agricultori, care 
vorbesc o limba nilotica. Dar George Ayodo, 
un om de stiinta expert in Luo din Kenya, care 
a petrecut un timp in laboratorul meu, a gasit 
ca frecventele mutatiilor in cadrul grupului 
Luo sunt mult mai asemanatoare cu cele ale 
majoritatii vorbitorilor de bantu, reflectand, 
se pare, o istorie în care vorbitorii de bantu 
din Africa de Est au adoptat o limbă nilo- 
sahariană de la vecinii lor de rang înalt.” 

Expansiunea limbilor africane a căror 
origine este cea mai neclară este asociată cu 
limbile din familia afro-asiatica. Ele sunt cele 
mai diverse în Etiopia de astăzi, fapt care 
întăreşte teoria că nord-estul Africii a fost 
locul natal al vorbitorilor originari ai acestor 
limbi. Dar familia de limbi afro-asiatice 
conţine si o 


ramură localizată în Orientul Apropiat, care 
include araba, ebraica şi vechea akkadiană. 
Pe această bază, s-a lansat ipoteza conform 
căreia răspândirea limbilor afro-asiatice, sau 
cel putin a unora dintre ramurile lor, ar fi 
putut să fie legată de răspândirea agriculturii 
din Orientul Apropiat, care a introdus orzul, 
grâul şi alte culturi din Orientul Apropiat în 
nord-estul Africii, acum aproximativ 7 000 de 
ani.” Apar deja noi perspective din studiile 
ADN-ului ancestral, care fac posibilă 
documentarea migrațiilor străvechi între 
Orientul Apropiat şi Africa de Nord, care ar fi 
putut să răspândească limbile, cultura şi 
grânele cultivate. în 2016 şi 2017, laboratorul 


meu a publicat două lucrări care aratau că o 
trăsătură comună a multor grupuri est- 
africane, inclusiv a celor care nu vorbesc 
limbi afro-asiatice, este aceea că deţin o 
moştenire genetică substanţială de la oamenii 
înrudiţi cu agricultorii care au trăit în 
Orientul Apropiat acum aproximativ 10 000 
de ani.“ Cercetările noastre au descoperit, de 
asemenea, o dovadă puternică a existenţei 
unui al doilea val de amestec asociat vest- 
africanilor - de data aceasta agricultorii 
înrudiţi cu iranienii având şi ei o contribuţie, 
aşa cum era de aşteptat de la o răspândire 
dinspre Orientul Apropiat în Epoca Bronzului 
- si au arâtat ca această moştenire 


genetică este larg răspândită la oamenii de 
astăzi din Somalia şi Etiopia, care vorbesc 
limbi afro-asiatice din subfamilia cuşitică. 
Astfel, datele genetice oferă dovezi ale 
existenţei a cel puţin două valuri majore de 
mişcări ale populațiilor de la nord la sud, în 
perioada in care limbile afro-asiatice se 
răspândeau si se  diversificau, dar nicio 
dovadă a vreunei migrații de la sud câtre nord 
(aproape că nu există niciun fel de moştenire 
genetică provenită de la africanii subsaharieni 
la oamenii din Orientul Apropiat sau la 
egipteni, înaintea perioadei medievale).*° 
Genele nu determină care este limba vorbită 
de un individ si astfel nu pot să ofere un 
răspuns definitiv în favoarea unei teorii sau a 
celeilalte, în sensul precizării locului de 
origine a limbilor afro-asiatice ca fiind Africa 
Subsahariană, Africa de Nord, Arabia sau 
Orientul Apropiat. Dar nu există niciun dubiu 
că datele genetice sporesc plauzibilitatea ideii 


că agricultorii din Orientul Apropiat 
reprezintă populaţia sursă, cel puţin pentru 
unele dintre limbile afro-asiatice, iar 
descoperirile genetice ridică întrebarea 
privind limbile care erau vorbite de câtre 
aceşti emigranţi de la nord câtre sud. 

Figura 26. Astăzi, 
moştenirea genetică 
înrudită cu vest- 
africanii este 
predominantă în estul 


şi sudul Africii datorită răspândirii bantu din ultimii 4 
000 de ani. 


A patra mare expansiune a agricultorilor in 
Africa este asociata cu limbile khoisan din 
sudul Africii. Asemenea celor doua grupuri de 
limbi vorbite de grupurile de vânător- 
culegători din sudul Africii - Kxa şi Tuu 
limbile khoisan sunt caracterizate prin 
sunetele „click” (sau clicuri, sunete produse 
prin blocarea şi eliberarea rapidă a fluxului 
de aer în cavitatea orală, sunt sunete cu 
valoare de consoane, n. tr.). în baza cuvintelor 
comune legate de creşterea vitelor s-a lansat 
ipoteza că limbile khoisan au fost aduse din 
Africa de Est de crescătorii de vite care s-au 
îndreptat spre sudul Africii cam cu 1 800 de 
ani în urmă şi care este posibil să fi cules şi 
sunetele clicuri de la populaţiile locale.” 
Datele genetice susţin ipoteza unei contribuţii 
genetice majore din partea agricultorilor est- 
africani la populaţiile vorbitoare de khoisan 
de astăzi. în 2012, Joseph Pickrell, cercetător 
în laboratorul meu, a arătat că vorbitorii de 
khoisan împart o cantitate disproporționat de 
mare din moştenirea lor genetică cu 
etiopienii, comparativ cu grupurile Kx’a şi 
Tuu, aşa cum ar fi fost de aşteptat din partea 
unei migrații dinspre nord.“ Dimensiunea 
segmentelor de ADN est-african de la unele 
populaţii vorbitoare de khoisan corespunde 
unui posibil amestec cu o populaţie fantomă 
de crescători de vite, care s-ar fi produs cu 1 
800 - 900 de ani în urmă, perioadă ce 
corespunde sosirii păstorilor si unei întârzieri 
produse înaintea finalizării amestecului cu 
populaţiile locale. Printre segmentele care se 
potrivesc cu est-africanii, Pickrell a gasit 
segmente chiar şi mai mici care se potrivesc 


în mai mare măsură cu genomul celor din 
Orientul Apropiat decât cu oricare alta 
populaţie şi care au lungimi corespunzătoare 
cu ceea ce ar fi de aşteptat în cazul unei 
încrucişări produse acum circa 3 000 de ani. 
Aceea este data medie la care s-a produs 
încrucişarea dintre oamenii cu o moştenire 
genetică vest- eurasiatică şi cei cu moştenire 
genetică subsahariană, la multe grupuri din 
Etiopia”, astfel încât descoperirea oferă 
susţinere suplimentară ipotezei unei surse 
est-africane. 

Prin studiul ADN-ului ancestral, acum 
această ipoteză s-a verificat. în 2017, Pontus 
Skoglund a analizat ADN-ul ancestral din 
rămăşiţele vechi de aproximativ 3 100 de ani 
ale unui sugar de gen feminin din Tanzania 
(în Africa de Est ecuatorială) şi dintr-o probă 
veche de aproximativ 1 200 de ani din 
regiunea vestică a Capului [Bunei Speranţe] 
din Africa de Sud, ambele probe fiind 
îngropate printre artefacte şi oase de 
animale, fapt care a permis atribuirea lor 
unor populaţii de crescători de vite.“ Fata din 
Tanzania era membră a unei populaţii 
fantomă de crescători de vite, pe care Pickrell 
Sl cu mine o prezisesem: un grup care-şi 
trăgea cea mai mare parte a moştenirii sale 
genetice din vechii vânător-culegători est- 
africani, iar restul, dintr-o populaţie înrudită 
cu vest-eurasiaticii ancestrali. în mod aproape 
sigur, această populaţie a jucat un rol major 
în răspândirea creşterii vitelor din Orientul 
Apropiat şi din Africa de Nord, în Africa 
Subsahariană. Proba noastră de ADN 
ancestral provenind de la crescatorul de vite 


din sudul Africii sustine, de asemenea, cu 
putere, aceasta idee, aratand ca isi trage 
aproximativ o treime din mostenirea genetica 
dintr-o populatie de pastori din care facea 
parte si fata din Tanzania, iar restul 
moştenirii sale genetice provenea din 
grupurile locale, înrudite cu vânător- 
culegătorii san de astăzi. Amestecul de 
moşteniri genetice în cazul păstorului din 
sudul Africii, care a trait acum 1 200 de ani, 
era foarte asemănător cu cel întâlnit la 
vorbitorii de khoisan de astăzi, dintre care 
multi sunt crescători de vite, fapt care susţine 
ideea că limbile khoisan timpurii, păstoritul şi 
acest tip de moştenire genetică est-africană s- 
au răspândit toate către sudul Africii prin 
deplasarea oamenilor. 

Peisajul diversităţii biologice şi culturale a 
Africii de astăzi, dominat de efectele 
expansiunilor agricultorilor din ultimele mii 
de ani, este extraordinar, dar este în acelaşi 
timp şi derutant, dacă interesul omului de 
stiintă este acela de a înţelege imaginea de 
ansamblu a ceea ce s-a întâmplat. O capcană 
în care au căzut, în mod repetat, cercetătorii 
din domeniul geneticii, arheologiei şi 
lingvisticii africane, este entuziasmul fata de 
diversitatea populationala a Africii de astazi, 
ilustrată printr-un diapozitiv cu fețele 
locuitorilor de pe întreg cuprinsul 
continentului, care arata foarte diferit unii de 
alții, diapozitiv pe care multi dintre noi il 
folosim atunci când prezentăm Africa. Este 
tentant de crezut că pentru a înțelege 
vremurile de demult din Africa trebuie sā 
ținem cont de toată aceasta diversitate şi să o 


explicam pe toata, dintr-odata. Dar cea mai 
mare parte a structurii populationale actuale 
a Africii este modelată de expansiunea 
agriculturii în ultimele câteva mii de ani, 
astfel încât îndreptarea atenţiei asupra 
descrierii uimitoarei diversitati a Africii, în 
mod paradoxal, aduce Africii un deserviciu la 
fel de mare ca şi cea asupra originii comune 
africane a tuturor oamenilor moderni. Trebuie 
să încetăm să ne concentrăm pe descrierea 
valului, ci să-l dam la o parte, iar pentru a 
face acest lucru avem nevoie de ADN-ul 
ancestral. 


RECONSTITUIREA TRECUTULUI DE 
CĂUTĂTORI AL 
AFRICANILOR 


Cine sunt cei care au trăit în Africa înainte 
de răspândirea producătorilor de hrană, 
oamenii care au transformat atât de profund 
peisajul uman de pe continent? Găsirea unui 
răspuns la această întrebare este extrem de 
dificila, dacă ne bazam pe tiparele de variaţie 
de astăzi. în introducerea acestei cărţi, am 
descris felul în care Luca Cavalli-Sforza a pus 
un pariu, în anul 1960, că va fi posibilă 
reconstituirea istoriei profunde a populațiilor 
umane pe baza exclusiva a tiparelor de 
variaţie genetică a grupurilor din prezent." 
Cu toate astea, a pierdut acest pariu, 
deoarece ADN-ul ancestral a relevat faptul că 
au avut loc atât de multe migrații şi disparitii 
de populaţii, încât, în cele mai multe situaţii, 
este foarte dificil, chiar şi cu metode statistice 
sofisticate, să se poată recupera detaliile 
evenimentelor demografice străvechi din 
urmele lăsate în ADN-ul oamenilor de astăzi. 

Inovația care face posibilă depăşirea acestui 


impas nu va fi surprinzătoare pentru cititor. 


Fste vorba de ADN-ul ancestral la nivel de 
genom, care poate fi co- analizat împreună cu 
date de la grupuri care au fost izolate genetic 
si cultural in comparatie cu vecinii lor, printre 
care pigmeii din Africa Centrala, vanator- 
culegatorii san din capatul sudic al Africii si 
triburile Hadza din Tanzania, ale caror limbi 
cu clicuri sunt foarte diferite de limbile bantu 
care le înconjoară si a căror moştenire 
genetica este, de asemenea, foarte diferita. 
Unele dintre aceste populaţii contin linii 
genetice înalt divergente faţă de cele ale 
vecinilor lor. Putem compara datele provenite 
din aceste probe ancestrale pentru a dovedi 
evenimente care au avut loc cu mai multă 
vreme în urmă decât cele care pot fi accesate 
analizând numai ADN-ul populațiilor actuale. 

Până de curând a fost dificilă obţinerea de 
ADN ancestral bine conservat din cele mai 
multe părţi ale Africii, deoarece climatul 
fierbinte accelerează reacţiile chimice de 
degradare a materialului biologic. Dar în 
2015, revoluţia ADN-ului ancestral a ajuns în 
sfârşit în Africa datorită sporirii eficienţei 
tehnicilor de extracţie a ADN-ului si unei mai 
bune cunoaşteri a oaselor care conţin cea mai 
mare cantitate de ADN. 

Primele date referitoare la ADN-ul ancestral 
la nivel de genom, din Africa, au provenit de 
la un schelet vechi de 4 500 de ani, găsit într- 
o peşteră din zona muntoasă a Etiopiei.” 
Acest individ străvechi era mult mai 
îndeaproape înrudit cu grupul Ari, care 
trăieşte în Etiopia de astăzi, decât cu multe 
alte grupuri. în prezent există un sistem 
complicat de caste care modelează vieţile 


multor oameni din Etiopia, avand reguli 
elaborate de evitare a căsătoriilor între 
grupuri cu roluri tradiţionale diferite.“ Ari 
cuprinde trei subgrupuri - cultivatori, fierari 
si olari -, care sunt diferenţiate social si 
genetic între ele şi fata de grupurile non-Ari.** 
De vreme ce populaţia Ari are o afinitate 
genetică deosebită cu individul din tinutul 
muntos vechi de 4 500 de ani, comparativ cu 
celelalte grupuri etiopiene, este limpede că au 
existat bariere locale puternice împotriva 
schimbului de gene şi a omogenizării pe 
teritoriul Etiopiei de astăzi. Aceste bariere au 
persistat cel puţin 4 500 de ani. Este cel mai 
bun exemplu de endogamie drastică pe care îl 
cunosc - chiar mai vechi decât dovezile de 
endogamie din India, despre care până acum 
se ştie că merge înapoi numai până în urmă 
cu aproximativ 2 000 de ani.” 

ADN-ul ancestral continuă să ne surprindă. 
în 2017, Pontus Skoglund a analizat, în 
laboratorul meu, 16 indivizi din Africa: 
cautatori şi păstori din Africa de Sud, care au 
trăit într-o perioadă cuprinsă între acum 2 
100 şi acum 1 200 de ani; culegători din 
Malawi, sudul Africii, care au trăit între acum 
8 100 şi acum 2 500 de ani; şi culegători, 
agricultori şi păstori din Tanzania si Kenya, 
care au trait intre acum 3 100 si acum 400 de 
ani.“ în vreme ce aceşti indivizi sunt de data 
recentă, comparativ cu unele dintre cele mai 
vechi probe de ADN ancestral eurasiatic, ei 
oferă, fară doar şi poate, informaţii despre 
structura populationala a Africii înainte de 
sosirea producătorilor de hrană, care au 
transformat cea mai mare parte a geografiei 


umane africane. 

O mare surpriza rezultata In urma analizarii 
de catre noi a ADN-ului ancestral a fost aceea 
ca a adus dovezi in favoarea existentei unei 
populatii fantoma care a dominat tarmul estic 
al Africii Subsahariene si care, in mare parte, 
pare sa fi fost indepartata de expansiunea 
agricultorilor.*’ Această populaţie, pe care am 
denumit-o ,cautatori est-africani”, a 
contribuit la intreaga mostenire genetica a 
două genomuri de vanator-culegatori 
ancestrali din colecţia noastră de probe din 
Etiopia si Kenya, ca si la aproape întreaga 
moştenire genetică a grupului Hadza de 
astăzi, din Tanzania, care, în prezent, numără 
mai puţin de o mie de indivizi. Am descoperit, 
de asemenea, că aceşti cautatori est- africani 
erau mai îndeaproape înrudiţi cu non- 
africanii de astăzi decât cu oricare alt grup 
din Africa Subsahariană. Relaţia strânsă cu 
non-africanii sugerează că strămoşii 
cautatorilor est-africani erau, probabil, o 
populaţie în timpul căreia a avut loc tranziţia 
de la Epoca Mijlocie la Epoca Tarzie a Pietrei, 
tranziţie care a stimulat răspândirea lor în 
afara Africii si, probabil, si în interiorul ei, 
acum circa 50 000 de ani. Aşadar, populaţia 
care s-a transformat în căutători est-africani a 
avut un rol decisiv în istoria noastră. 

Căutătorii est-africani nu erau o populaţie 
omogenă. Acest lucru este evident prin faptul 
că datele noastre includ cel puţin trei grupuri 
distincte de căutători est-africani în interiorul 
Africii - unul întinzându-se în teritoriul care 
aparţine, astăzi, Etiopiei şi Kenyei, un al 
doilea contribuind în mare măsură la originea 
cautatorilor ancestrali din arhipelagul 


Zanzibar si din Malawi si un al treilea 
reprezentat de populaţia Hadza de astăzi.” 
Din cauza putinelor date pe care le detineam, 
nu am putut sa determinam data la care 
aceste grupuri s-au separat unul de celălalt. 
Dar având în vedere împrăştierea geografică 
mare şi vechimea ocupaţiei oamenilor din 
această regiune, nu ar fi de mirare ca unele 
diferenţe dintre aceste grupuri să aibă 
vechimi de zeci de mii de ani. Există 
precedente ale unor asemenea separări în 
cadrul populațiilor de cautatori de hrană din 
Africa. în 2012, laboratorul meu şi un altul au 
arătat că un grup pe care eu îl consider ca 
fiind cel al ,cautatorilor sud-africani” - o 
filiatie care este la fel de divergentă de 
căutătorii est-africani ca şi de oricare 
populaţie existentă astăzi - con-tinea in ea 
două linii foarte divergente care s-au separat 
cu cel putin 20 000 de ani în urmă.” Africa de 
Est este un habitat uman cel puţin la fel de 
bogat ca si Africa de Sud şi nu ar fi 
surprinzător ca separarea între căutătorii din 
Africa de Est să fi fost cel puţin la fel de 
veche. 

O a doua surpriză a fost descoperirea 
faptului ca unele dintre probele provenite de 
la populaţia noastră ancestrală de cautatori 
africani prezentau o moştenire genetică 
comună atât cu liniile căutătorilor sud- 
africani, cât şi cu cele ale căutătorilor est- 
africani. Astăzi, liniile  câutătorilor sud- 
africani sunt restrânse aproape în totalitate la 
extremitatea sudică a Africii, unde reprezintă 
o parte importantă de moştenire geneticā 
pentru aproape toate populațiile care vorbesc 


o limba cu clicuri şi unde au contribuit 
aproape în totalitate la ADN-ul populaţiei de 
cautatori san de astăzi, ca si la genomurile 
ancestrale ale cautatorilor, pe care le-am 
obţinut din sudul Africii. Dar probele 
străvechi pe care le detinem indică faptul ca 
termenul de ,cautatori sud-africani” poate 
induce în eroare cu privire la locul unde a 
apărut populaţia ancestrală a acestui grup. 
Doi indivizi cu o vârstă de aproximativ 1 400 
de ani, din insulele Zanzibar şi Pemba, din 
largul coastelor Tanzaniei - un lanţ de insule 
care s-a separat de continent cu aproximativ 
10 000 de ani în urmă, odată cu creşterea 
nivelului mării, şi astfel adapostind, probabil, 
descendenţi izolaţi ai unei populaţii de 
căutători care au trăit, pe atunci, în Africa de 
Est“ - prezentau un amestec de aproximativ o 
treime material genetic înrudit cu cel al 
cautatorilor sud-africani, iar restul înrudit cu 
cel al căutătorilor est-africani.“! O serie de 
şapte probe din trei situri arheologice diferite 
din Malawi, sudul Africii Centrale, pe care le- 
am datat ca având o vechime cuprinsă între 8 
100 şi 2 500 de ani, faceau parte dintr-o 
populaţie omogenă care deţinea aproximativ 
două treimi din ADN înrudit cu căutătorii sud- 
africani si restul cu cei est-africani. Aşadar, 
zestrea genetică a cautatorilor sud-africani 
era distribuită, în trecut, pe o porţiune mult 
mai largă a continentului, ceea ce face dificilă 
stabilirea originii acestei populaţii ancestrale. 

ADN-ul ancestral ne arată că istoria Africii 
moderne îşi are rădăcinile în separări şi 
amestecuri dintre populaţii ancestrale, chiar 
dinainte de sosirea agriculturii. Prin urmare, 


istoria populatiilor din 

Africa este complexa la toate nivelurile si in 
toate timpurile, asa cum este de asteptat de la 
un continent cu asemenea dimensiuni uriase, 
cu reliefuri variate si cu o vechime atat de 
mare a prezenţei speciei noastre acolo. 
Revoluţia ADN-ului ancestral nu a apucat să 
pună decât un deget în Africa. în anii 
următori, Africa va fi pe deplin inclusă în 
revoluţia ADN-ului ancestral, iar datele vor 
proveni din rămăşiţe descoperite în mai multe 
locaţii şi cu o vârstă mai mare. Aceste date 
vor transforma, cu siguranţă, tabloul şi ne vor 
limpezi ideile despre ce anume s-a întâmplat 
în trecutul îndepărtat al Africii. 


CE URMEAZĂ PENTRU ÎNŢELEGEREA 
POVESTIIly t 
AFRICANE 


Unele dintre cele mai şocante exemple ale 
complexităţii structurii populaţiei umane din 
Africa sunt tiparele selecţiei naturale de pe 
acest continent. Oamenii de astăzi, cu o 
moştenire genetică vest- africană, au o rată 
crescută de boli falciforme (siclemii, n. tr.) 
provocate de o mutație care modifică proteina 
hemoglobină din sânge, molecula care, mai 
mult decât oricare altele, este răspunzătoare 
de transportul oxigenului în organism. în 
anumite zone din Africa, această mutație a 
ajuns la frecvenţe mari sub presiunea 
selecţiei naturale: în vestul îndepărtat (de 
exemplu, în Senegal), în vestul Africii 
Centrale (de exemplu, în Nigeria) şi în Africa 
Centrală (de unde mutatia s-a răspândit spre 
estul şi sudul Africii în urma migraţiilor 


asociate cu răspândirea bantu). Motivul 
pentru care această mutație a ajuns la 
frecvenţe atât de mari, în fiecare dintre 
aceste populaţii, este acela că, dacă o 
persoană este purtătoare a unei copii a 
acestei mutații, de la oricare dintre părinţii 
săi, aceasta o protejează împotriva malariei. 
Malaria este atât de periculoasă, încât 
protecţia oferită la aproximativ 20% din 
populaţia care deţine o copie a acestei mutații 
a hematiilor în formă de seceră este scutită, 
în termeni evolutionisti, de costul pe care 
aproximativ 1% din populaţie trebuie să-l 
plătească deţinând două copii ale mutatiei şi 
suferind de siclemie care, fara tratament, este 
letala in copilarie. In mod curios, mutatia a 
apărut in mod independent în fiecare dintre 
cele trei locaţii din Africa, lucru pe care-l 
cunoaştem din faptul ca secvențele de ADN 
pe care este localizată sunt diferite. Dintr-o 
perspectivă naivă, acest lucru pare 
surprinzător, deoarece ne-am putea gândi că 
o mutație ca aceasta ar fi atât de avantajoasă 
pentru persoanele care o deţin, încât odată 
apărută s-ar răspândi în jurul zonei puternic 
afectată de malarie din Africa, propulsată de 
o undă a selecţiei naturale, chiar dacă ar fi 
existat o rată scăzută de amestec între 
vecini.*? Un tipar asemănător se observa şi in 
cazul mutatiilor de la nivelul genei lactazei, 
care oferă capacitatea de a digera laptele de 
vacă la o vârstă adultă. Bazele genetice ale 
persistentei lactazei sunt complet diferite la 
nord-africani şi la Fulanii din vestul Africii, 
comparativ cu Maasai din Sudan şi Kenya, 
care au o mutație diferită, chiar daca 


afectează aceeaşi genă.“ 


Structura populatiei pre-bantu din estul 
Africii 

Figura 27. Descendenta restrânsă astăzi la populația 
de vanator-cu- legatori san din sudul Africii (F) era 
cândva răspândită in partea estică a Africii, cel putin 
pana in Tanzania. Descendenta restrânsă în prezent la 
vânător-culegătorii Hadza din Tanzania (C) a fost şi ea 


răspândită odinioară. 


Dupa cum au aratat Peter Ralph si Graham 
Coop, originile multiple ale mutatiilor 
falciforme in Africa si ale mutatiilor care 
permit adultilor sa digere laptele de vaca 
implica faptul ca rata migratiilor intre aceste 
populaţii - chiar si în parti ale Africii 
Subsahariene, situate la mai putin de 2 000 
de kilometri distanta una de alta - a fost 
extrem de redusa, de vreme ce a fost nevoie 
Sa apara aceste mutatii. Drept urmare, cel 
mai eficient mod prin care forțele 
evoluționiste au putut răspândi mutatiile 
folositoare a fost, deseori, acela de a inventa 
mai curând mutații noi, decât de a le importa 
de la alte populaţii.“* Rata limitată a 
migraţiilor între anumite regiuni din Africa, în 
ultimele câteva mii de ani, a avut drept 
rezultat ceea ce Ralph şi Coop au denumit un 
tipar „mozaicat” al structurii populaţiei din 
Africa. Mozaicarea este un termen matematic 


pentru un peisaj cu dale - regiuni omogene 
genetic, separate de granite bine definite - 
care este de asteptat sa se produca atunci 
cand procesul de omogenizare datorat 
schimbului de gene între vecini concurează cu 
procesul de generare de variaţii noi, 
avantajoase în fiecare regiune. Dimensiunile 
regiunilor unde apare acelaşi tip de mutație 
pentru siclemie sau pentru persistența 
lactazei reflectă rata schimbului genetic între 
populații învecinate din Africa, în ultimele mii 
de ani. 

înțelegerea istoriei populației africane este 
încă la începuturi, dar este deja clar că 
vorbim despre o poveste complicatā, cu 
separari între descendente majore, cum ar fi 
cea dintre cautatorii est-africani si cautatorii 
sud-africani, care dateaza de foarte multa 
vreme, si cu straturi de amestecuri care le 
depasesc pe cele mai recente, aparute ca 


urmare a raspandirii agriculturii. in cele din 
urma, cand vom obtine mai multe probe de 
ADN ancestral din Africa, vom fi capabili sa 
intelegem amploarea variatiei umane de pe 
acest continent din ultimele zeci de mii de ani 
Si sa realizam o reconstituire semnificativa a 
structurii populaţiei. 

Lucrul de care putem fi deja siguri este că, 
în Africa, precum şi în oricare altă regiune 
unde s-a descoperit ADN ancestral, modelul 
unui arbore evolutionist in care populaţiile 
umane de astăzi au rămas neschimbate şi 
separate din momentul în care s-au ramificat 
din trunchi nu mai este valabil şi că, în 
schimb, adevărul a implicat mari cicluri de 
separari şi amestecuri ale populaţiei. Mai 
putem, de asemenea, să fim siguri de faptul 
că, în Africa, la fel ca şi în oricare altă regiune 
a lumii care a oferit ADN uman ancestral, 
datele vor contrazice multe dintre 


presupunerile existente astăzi. Implicatiile 
acestei complexitati pentru societate şi 
pentru modul în care trebuie să regândim 
cine suntem reprezintă tema părţii a II-a a 
acestei carti. 


CAPITOLUL 10 


GENOMICA 
INEGALITATILOR 


MARELE AMESTEC 


mestecul genetic american a inceput 

aproape imediat ce a ajuns acolo 
Cristofor Columb, in 1492. Colonistii europeni, 
sclavii lor africani şi indigenii americani 
proveneau din populaţii ai caror strămoşi 
fuseseră izolaţi unii de alţii timp de zeci de mii 
de ani. în decurs de câţiva ani de când s-au 
întâlnit, au început să se amestece şi să 
fondeze noi populaţii care astăzi numără sute 
de milioane de indivizi. 

Martin Cortes „el Mestizo”  (Metisul) 
aparţinea uneia dintre primele populaţii de 
acest fel. S-a născut cam la patru ani după 
începerea campaniei militare din 1519, în care 
tatăl său, Hernăn Cortes, conducând doar 500 
de soldaţi, a înfrânt Imperiul Aztec care 
domina Mexicul. Mama sa, „La Malinche”, a 
fost una dintre cele douăzeci de femei 
prizoniere aztece ale spaniolilor şi a servit, la 
început, drept interpretă, înainte de a deveni 
amanta lui Hernan Cortes. Spaniolii au 
inventat repede un cuvânt pentru oamenii 
rezultați în urma combinării dintre europeni si 
nativii americani. Cuvântul „mestizo" provine 
din cuvântul spaniol mestizaje care înseamnă 
hibridizare - amestecarea diferitelor tipuri 
„rasiale”. Pentru a-şi menţine statutul în 


ierarhia sociala, spaniolii si portughezii au 
infiintat un sistem de caste in care persoanele 
de origine complet europeana (mai ales cei 
care s-au născut în Europa), aveau rangul cel 
mai înalt, în timp ce aceia care aveau ceva 
moştenire non- europeană aveau un rang 
inferior. Acest sistem s-a prăbuşit sub 
inevitabilitatea demografică a amestecului; în 
numai câteva secole, oamenii cu o moştenire 
genetică complet europeană fie reprezentau o 
minoritate extremă, fie dispăruseră şi nu mai 
era fezabil ca puterea sa le aparţină doar 
acelor indivizi cu descendență în întregime 
europeană. După mişcările de independenţă 
din secolul al XIX-lea şi începutul secolului XX, 
originea mixtă a devenit un motiv de mândrie 
în America de Sud si America Centrală. în 
Mexic, ea defineşte identitatea nationala.’ 
Migraţia africană în Americi, după anul 
1492, a avut loc la o scală asemănătoare cu 
cea europeană. Aproximativ 12 000 000 de 
sclavi africani au fost forţaţi sa facă aceasta 
călătorie, înghesuiți în calele corăbiilor, 
înainte de a fi vânduți prin licitație.’ 
Negustorii de sclavi din Spania, Portugalia, 
Franţa, Anglia şi Statele Unite au facut mari 
averi satisfacand nevoia de mana de lucru a 
colonistilor. Sclavii africani lucrau in minele 
de argint din Peru si Mexic si cultivau plante 
precum trestia de zahar si, mai tarziu, tutunul 
şi bumbacul. Africanii erau mai putin afectaţi 
de bolile din Lumea Veche decât erau nativii 
americani şi mai uşor de exploatat decât 
indigenii, deoarece se aflau la mare depărtare 
de casa şi erau imprastiati într-o populaţie 
care nu le cunoştea limba. Lipsiţi de punctele 


lor culturale de referinţă, sclavii aveau o 
capacitate scăzută de a se organiza sau de a 
se opune. Multi au fost vânduți in America de 
Sud sau în Caraibe, unde erau deseori 
exploataţi până la moarte. în jur de 5-10% 
dintre ei au fost aduşi în teritoriul viitoarelor 
Statele Unite. După prima vânzare de sclavi 
de către negustorii portughezi, înregistrată în 
1526, rata importului în 
Lumea Nouă a crescut, atingând un platou cu 
o valoare de aproximativ 75 000 de oameni pe 
an, până când comerţul transatlantic cu sclavi 
a fost interzis - în coloniile britanice, în 1807, 
în Statele Unite, în 1808 şi în Brazilia, în 1850. 

Astăzi, în Americi, există sute de milioane de 
oameni cu o obârşie africană, efectivele cele 
mai mari găsindu-se în Brazilia, Caraibe şi 
Statele Unite, în Americi, amestecul celor trei 
populaţii foarte diferite - europenii, indigenii 
americani şi africanii subsaharieni -, care a 
început acum aproape 500 de ani, continuă si 
astăzi. Chiar si în Statele Unite, unde 
americanii europeni încă reprezintă o 
majoritate, afro-americanii si  hispanicii 
reprezintă circa o treime din populaţie. 
Aproape toţi indivizii din aceste populaţii 
amestecate au segmente largi din genomul lor 
provenite de la strămoşi care au trait pe 
continente diferite acum mai putin de 20 de 
generatii. Un mic procent dintre americanii 
europeni au si segmente lungi de ADN 
provenit de la africani sau de la nativii 
americani, mostenire din partea unor oameni 
care s-au „infiltrat” în albii majoritari.° 

într-un roman de ficţiune din anul 1973, 
Race Against Time, Piers Anthony îşi imagina 


un viitor In care amestecul de populatii initiat 
de colonialismul european ajunge la inevitabil 
său sfârşit, iar în jurul anului 2300 aproape 
toţi oamenii aparţin unei populaţii 
„standard”*. în acel an, rămăseseră numai 
şase oameni puri: o pereche de „caucazieni 
pursânge”, o pereche de „africani pursânge” 
şi o pereche de „chinezi pursânge”. Aceste 
exemplare „pursânge” sunt crescute de părinţi 
adoptivi, într-o grădină zoologică umană, şi 
sunt lăsaţi sa se imperecheze numai cu 
partenerul de acelaşi fel, pentru a păstra 
diversitatea umană, o diversitate care este 
privită, prin prisma populaţiei „standard”, ca o 
resursă cu o valoare biologică de neînlocuit, 
pe cale de dispariţie. Ideea acestui roman este 
că, în secolele care au urmat anului 1492, a 
avut loc o omogenizare unică în istoria speciei 
noastre, o perioadă de amestecuri fara 
precedent între populaţii anterior separate, 
care a fost prilejuită de traversarea oceanului, 
eveniment care a adus la un loc grupuri ai 
căror strămoşi nu s-au aflat în contact timp de 
zeci sau sute de mii de ani. 

Numai ca aceasta idee este greşită. 
Revoluţia genomului a arătat ca nu trăim în 
timpuri fundamental diferite, atunci când 
privim lucrurile din perspectiva unei 
incursiuni profunde în trecut. Amestecuri de 
grupuri foarte diferite s-au petrecut din nou şi 
din nou, omogenizând populaţii la fel de 
divergente una de alta precum sunt europenii, 
africanii si nativii americani. Si, în multe 
dintre aceste mari amestecuri, tema centrală a 
fost aceea a cuplării bărbaţilor cu putere 
socială dintr-o populaţie cu femeile dintr-o altă 


populatie. 


PARINTII FONDATORI 


La scurtă vreme după Convenţia 
Constituţională din 1787, Thomas Jefferson, 
omul care urma Sa devina al treilea presedinte 
al Statelor Unite, a inceput o relatie intima cu 
sclava sa, Sally Hemings. Jefferson detinea o 
mare plantatie în statul Virginia, unde 
aproximativ 40% din populaţie erau sclavi.” 
Sally Hemings era o sclavă afro-americană 
care avusese trei bunici europeni. Dar mama 
mamei sale fusese o sclavă de origine 
africană, iar după legea din Virginia, statutul 
de sclav era moştenit pe linie maternă. 
Jefferson şi Hemings au avut împreună şase 
copii.® 


Relatia dintre Jefferson si Hemings a fost 
negata de unii, care au sugerat ca Jefferson - 
cel mai mare gânditor iluminist al Americii şi 
autorul Declaratiei de Independenta a Statelor 
Unite - nu ar fi sustinut o familie ilegitima. Cu 
toate acestea, un studiu publicat in 1998 a 
evidenţiat o potrivire a cromozomului Y 
provenit de la urmaşii, pe linie masculină, ai 
lui Eston Hemings Jefferson, cel mai tânăr fiu 
al lui Sally Hemings, şi urmaşii, pe linie 
masculină, ai unui unchi patern al lui 
Jefferson.’ Teoretic, descoperirea genetică ar 
fi putut fi explicată dacă o rudă pe linie 
bărbătească a lui Jefferson ar fi fost tatăl, iar 
nu însuşi Jefferson. Dar nu există dovezi 
istorice în favoarea acestei posibilităţi, în 
vreme ce există informaţii credibile in 
legătură cu relaţiile dintre Hemings şi 


Jefferson, provenite de la Madison Hemings, 
un alt fiu al femeii. Un studiu întreprins de 
fundaţia Thomas Jefferson Memorial, din anul 
2000, a conchis că povestea era foarte 
probabil adevărată.“ 

Conform informațiilor provenite de la 
Madison Hemings, mama sa a avut şansa de a- 
şi câştiga libertatea, deoarece l-a însoţit pe 
Jefferson în Franţa, unde sclavia era ilegală, 
dar a fost de acord să se reîntoarcă în Statele 
Unite, în calitate de sclavă, împreună cu 
Jefferson, cu condiţia ca, într-un final, copiii 
lor să fie eliberaţi. Hemings era cu 30 de ani 
mai tânără decât Jefferson, iar în Franţa, unde 
a început relaţia lor, pe când avea 14 - 16 ani, 
era dependentă de el. Ea era, de asemenea, 
soră vitregă cu soţia lui Jefferson, Martha 
Randolph, care murise cu câţiva ani înainte, 
din cauza unor complicaţii postpartum, şi al 
cărei tată avusese o relaţie secretă cu mama 
lui Sally Hemings.’ 

Istoricii au incercat sa cuantifice cat de 
raspandite erau familiile de acest fel in Statele 
Unite. Uniunile între indivizi cu origini 
amestecate nu erau, de multe 
ori, înregistrate, iar atunci când se 
înregistrau, copiii erau catalogati în moduri 
diferite, în state diferite. Genetica poate ajuta 
în acest domeniu. Cu toate că, până acum, 
nimeni nu a analizat ADN-ul din cimitirele 
afro-americane, pentru a stabili apariţia, în 
Statele Unite, a unei comunităţi cu o 
moştenire . 
amestecată, studiile genetice asupra 
populaţiei afro- americane de astăzi, din 
Statelor Unite, imbogatesc deja cunoaşterea 
noastră. în 2001, Mark Shriver a condus un 


studiu care analiza mutatiile extrem de 
diferite ca frecventa intre europenii si vest- 
africanii de astazi, pentru a explora populatia 
afro-americana din Carolina de Sud. Shriver si 
colegii lui au folosit aceste rezultate pentru a 
estima proporţia de strămoşi care au trait în 
Furopa, cu aproximativ 20 de generatii in 
urmă.! Cea mai mare proporție, în jur de 
18%, se gaseste in capitala statului, Columbia, 
unul dintre orasele din Statele Unite cu cel 
mai scazut procent de mostenire europeana. 
Fi au estimat ca, în lungul coastei Carolinei de 
Sud, se atinge o proporţie de moştenire 
genetică de origine europeană de aproximativ 
12%, inclusiv în oraşul- port de sclavi 
Charleston, ceea ce ar putea reflecta valurile 
de importuri de sclavi, care au dus la 
menţinerea unei moştenirii africane ridicate. 
Autorii 

au estimat ca cea mai mică proporţie de 
origine genetică europeană, de aproximativ 
4%, se întâlneşte în Sea Islands din largul 
coastei Carolinei de Sud şi a Georgiei, lucru 
care reflectă istoria izolării sclavilor care s-au 
stabilit acolo, izolare atestată şi de faptul că 
locuitorii de acolo sunt singurii afro-americani 
care încă mai vorbesc o limbă gullah, cu o 
gramatică de origine africană. Compararea 
tipurilor de cromozomi Y si de ADN 
mitocondrial, care sunt foarte diferite în 
privinţa frecvenței între afro-americani şi 
europeni, indică, de asemenea, ca majoritatea 
moştenirii genetice europene din aceste 
populaţii provine de la bărbaţi, ca urmare a 
inegalitatilor sociale reflectate de faptul ca 
încrucişarea se realiza în cea mai mare parte 


între bărbaţi liberi şi femei sclave."' 

Tiparele din Carolina de Sud reprezintă un 
microcosmos al celor din Statele Unite luate în 
întregul lor. Katarzyna Bryc, de la compania 
de testare a genealogiei personale 23andMe, a 
lucrat împreună cu mine pentru analizarea a 
peste 5 000 de indivizi autodeclarati ca fiind 
afro-americani, din bazele de date ale 
companiei, şi am găsit ca proporţia medie de 
moştenire genetică europeană este de 27% la 
nivelul întregului genom, dar numai de 23% la 
nivelul cromozomului X.? Compararea 
proportiei de moştenire genetică din 
cromozomul X şi din ceilalţi cromozomi poate 
oferi informaţii despre diferenţele dintre 
comportamentul masculin şi cel feminin în 
cursul amestecului populaţiei, deoarece două 
treimi dintre cromozomii X din lume sunt 
purtaţi de femei, comparativ cu numai 
aproximativ jumătate din ceilalţi cromozomi, 
astfel încât cromozomul X este relativ mai 
influenţat de istoria femeilor. Calculand 
proporţia de strămoşi europeni masculi şi 
femele care ar fi necesară pentru a produce 
diferenţa observată, în privinţa moştenirii 
genetice europene, conținută de cromozomul 
X şi de autozomi, Bryc a reuşit să facă o 
estimare separată a proportiei de strămoşi 
europeni, la afro-americani, ca fiind de 38% 
(masculi) şi 10% (femele). Aceste valori 
reflectă faptul că participarea bărbaţilor 
americani europeni la alcatuirea populaţiei de 
afro-americani de astăzi, este de patru ori mai 
mare decât contribuţia femeilor americane 
europene. Când am discutat aceste date cu 
sociologul Orlando Patterson, el a subliniat că 


fractiunea de mostenire genetica europeana 
din genomul afro-americanilor care provine de 
la barbati - si care, daca este diferita de 
jumatate, se numeste ,,discriminare sexuala” - 
trebuie sa fi fost cu mult mai mare in vremea 
sclaviei. De la aparitia miscarilor pentru 
drepturi civile din Statele Unite, de la mijlocul 
secolului XX, schimbările culturale au 
provocat o inversare a discriminării sexuale, 
cu mai multe cuplări între bărbaţi negri şi 
femei albe. Dacă am face studii ADN pe 
scheletele afro-americanilor de acum o sută de 
ani, există toate motivele să ne aşteptăm la 
reflectarea si mai accentuată a discriminarilor 
sexuale. 

Tiparele genetice sugerează că modelul 
Thomas Jefferson - Sally Hemings s-a repetat 
de nenumărate ori şi la alte cupluri. în timp ce 
aceasta este o poveste cunoscută, deoarece s- 
a petrecut în trecutul nu foarte îndepărtat şi a 
implicat persoane faimoase, există toate 
motivele sa considerăm că discriminările 
sexuale au jucat un rol central în istoria 
speciei noastre. Revoluţia genomului poate 
măsura prejudecățile sexuale datând din 
perioade despre care nu avem alte informaţii, 
ajutându-ne astfel să înţelegem felul în care 
inegalitatile ar fi putut modela omenirea din 
cele mai vechi timpuri. 


SEMNĂTURA GENOMICA A INEGALITATII 


La oameni, diferenţele biologice profunde 
care exisă între sexe înseamnă că un singur 
bărbat este capabil, fizic, să aibă cu mult mai 
mulţi copii decât o singură femeie. Femeile 
poartă sarcina timp de nouă luni şi deseori îşi 


alăptează copilul câţiva ani, înainte de a avea 
un alt copil. în acelaşi timp, bărbaţii sunt 
capabili de procreare, investind mult mai 
puţin timp în creşterea fiecărui copil, o 
diferenţă biologică ale cărei efecte sunt 
amplificate de factori sociali precum faptul că, 
în multe societăţi, bărbaţii petrec puţin timp 
cu copiii lor. Aşa se face că, măsurat prin 
contribuţia la viitoarea generaţie, bărbaţii 
puternici au potenţialul de a avea un impact 
cu mult mai mare în genomul populaţiei, decât 
femeile puternice, iar aceste lucruri se 
reflectă în datele genetice. 

Marea variabilitate a bărbaţilor în ceea ce 
priveşte numărul de urmaşi produşi înseamnă 
că, prin depistarea semnaturilor genomice ale 
variabilitatii din trecut în privinţa numărului 
de copii pe care i-au avut bărbaţii, putem 
obţine informaţii genetice asupra gradului de 
inegalitate socială din societate, luată în 
ansamblul ei, şi nu numai între bărbaţi şi 
femei. Un exemplu extraordinar în acest sens 
este oferit de inegalitatea în privinţa 
numărului de copii masculi, care pare să fi 
caracterizat imperiul întemeiat de Ginghis 
Han, care a domnit peste teritorii întinse între 
China şi Marea Caspică. După moartea sa, în 
1227, urmaşii săi, incluzând numeroşi fii şi 
nepoți, au extins Imperiul Mongol şi mai mult 
- către Coreea in est, pana in Europa 
Centrală, către vest, şi până în Tibet, către 
sud. Mongolii ţineau cai odihniti, în posturi 
stabilite strategic, pentru a asigura 
comunicarea rapidă în lungul a peste 8 000 de 
kilometri, cât măsura teritoriul lor. Imperiul 
Mongol unit a avut o viaţă scurtă - de 
exemplu, dinastia Yuan pe care au întemeiat-o 


în China a căzut în 1368 -, dar creşterea 
puterii lor le-a permis, fara Indoiala, sa aiba 
un impact genetic extraordinar asupra 
Eurasiei. 

Un studiu din 2003, condus de Christopher 
Tyler- Smith, a demonstrat cum un numar 
relativ mic de barbati puternici, care au trait 
in timpul Imperiului Mongol, au reusit sa aiba 
un impact incomensurabil asupra a miliarde 
de oameni care trăiesc astăzi în estul 
Furasiei.!” Studiul său asupra cromozomilor Y 
a sugerat că un singur mascul care a trait in 
acele 
timpuri a lăsat multe milioane de descendenţi 
direcţi pe linie masculină în teritoriul ocupat 
de mongoli. Dovadă este faptul ca aproximativ 
8% dintre bărbaţii din teritoriile care au fost 
ocupate cândva de Imperiul Mongol 
împărtăşesc o secvenţă caracteristică a 
cromozomului Y sau una diferită de aceasta cu 
numai câteva mutații. Tyler-Smith şi colegii 
săi au numit asta „grupuri în formă de stea” 
pentru a reflecta ideea unui singur stramos cu 
multi urmaşi si au estimat data la care a trait 
fondatorul y y 
acestei linii ca fiind între acum 1 300 si 700 de 
ani, pe baza ratei estimate de acumulare a 
mutatiilor de pe cromozomul Y. Data coincide 
cu perioada lui Ginghis Han, sugerând ca 
acest unic cromozom Y de succes sar putea să- 
i fi aparţinut chiar lui. 

Grupurile în formă de stea nu sunt limitate 
la Asia. Geneticianul Daniel Bradley şi colegii 
Sai au identificat un tip de cro-mozom Y care 
este prezent la 2-3 milioane de oameni de 
astăzi şi provine dintr-un stramos care a trait 


acum aproximativ 1 500 de ani.'* Este foarte 
comun printre persoanele al caror nume de 
familie este O’Donnell si care descind din una 
dintre cele mai puternice familii regale ale 
Irlandei medievale, ,Urmasii lui Niall” 
referindu-se la ,,Niall al celor noua ostatici”, 
un lider militar legendar din cea mai timpurie 
perioada a istoriei medievale irlandeze. Daca 
Niall chiar a existat, el trebuie sa fi trait la 
momentul oportun pentru a se potrivi cu 
cromozomul Y ancestral. 

Grupurile in forma de stea captivează 
imaginaţia deoarece pot fi legate, deşi numai 
la un mod speculativ, de diferite figuri 
istorice. Dar lucrul cel mai important este că 
analiza acestor grupuri în formă de stea a 
oferit noi perspective cu privire la schimbarile 
din structura socială, care au apărut cu multă 
vreme în urmă şi despre care este greu să 
obţinem informaţii pe alte câi. Aceasta este 
deci o arie în care analizele asupra 
cromozomului Y şi ADN- ului mitocondrial pot 
fi instructive, chiar şi în lipsa unor date la 
nivel de genom. De exemplu, o eterna 
dezbatere intre istorici este masura in care 
trecutul omenirii este modelat de anumiti 
indivizi ale căror acţiuni au avut un impact 
disproporționat de mare asupra generaţiilor 
ulterioare. Analiza grupurilor în formă de stea 
oferă informaţii obiective despre importanţa 
inegalitatilor extreme de putere, în diferite 
momente din trecut. 

Două studii, unul condus de Toomas Kivisild 
şi celălalt - de Mark Stoneking, au comparat 
rezultatele analizei secventelor de pe 
cromozomul Y şi a secventelor din ADN-ul 


mitocondrial, de la grupurile in forma de stea, 
ajungând la un rezultat extraordinar. 
Contabilizand numarul de diferente pentru 
fiecare litera ADN dintre perechile de 
secvenţe, care reflectă mutații acumulate în 
timp, aceste studii au estimat timpul care a 
trecut de când diferitele perechi de indivizi au 
împărtăşit un strămoş comun, pe linia integral 
masculină (cromozomul Y) sau integral 
feminină (ADN-ul mitocondrial). 

în cazul datelor referitoare la ADN-ul 
mitocondrial, toate studiile au gasit că cele 
mai multe cupluri care trăiesc astăzi au o 
probabilitate foarte scăzută de a împărtăşi un 
strămoş comun în cursul întregii lor linii 
feminine, din ultimii 10 000 de ani, o perioadă 
care depăşeşte tranziţia la agricultură în 
multe părţi ale lumii. Este exact lucrul la care 
ne-am fi aşteptat dacă populaţiile erau de mari 
dimensiuni în toată această perioadă. Dar în 
ceea ce priveşte cromozomul Y, studiile au 
gasit un tipar socant de diferit. La est-asiatici, 
europeni, locuitorii din Orientul Apropiat şi 
nord-africani, autorii au găsit multe grupuri în 
formă de stea cu strămoşi masculi comuni 
care au trait acum aproximativ 5 000 de ani.!* 

Perioada de acum aproximativ 5 000 de ani 
coincide cu peri-oada din Eurasia pe care 
arheologul Andrew Sherratt a numit-o 
„Revoluţia produselor secundare”, în cursul 
căreia oamenii au început să găsească 
numeroase alte utilizări pentru animalele 
domestice, dincolo de producţia de carne, 
incluzând folosirea lor la trasul carelor şi al 
plugurilor şi producerea de lactate şi de 
îmbrăcăminte din produse precum lâna.'* 
Acest lucru s-a petrecut, de asemenea, la 


începutul Epocii Bronzului, o perioadă 
caracterizată de creşterea semnificativă a 
mobilităţii J tă 

oamenilor şi acumularea de bogății, facilitată 
de domesticirea calului, invenţia roții si a 
vehiculelor pe roti şi acumularea de metale 
rare precum cuprul şi cositorul, care sunt 
ingredientele necesare obţinerii bronzului şi 
care trebuiau să fie importate de la distanţe 
de sute, uneori chiar de mii de kilometri. 
Tiparele cromozomului Y arată, de asemenea, 
că aceasta a fost o perioadă de creştere a 
inegalitatilor, o reflexie genetică a unei 
concentrări fără precedent a puterii în mâna 
unei fracțiuni foarte mici din populaţie, lucru 
care a fost posibil din cauza noii economii. 
Bărbaţii puternici din această perioadă au 
avut un impact extraordinar asupra 
populațiilor care le-au urmat - mai mult decât 
în oricare altă perioadă anterioară -, unii 
dintre ei lăsându-şi moştenire ADN-ul mai 
multor descendenţi decât Ginghis Han. 

Din studiile ADN-ului ancestral combinate cu 
arheologia, am început să construim o imagine 
a ceea ce ar fi putut însemna această 
inegalitate. Perioada de acum aproximativ 5 
000 de ani, de la nord de Marea Neagră şi 
Marea Caspică, corespunde cu ascensiunea 
culturii Yamnaya, care, după cum am discutat 
în partea a Il-a a cărţii, a profitat de cai şi de 
roti pentru a exploata pentru prima oară 
resursele stepei.“ Datele genetice arată că 
populaţia Yamnaya si urmaşii ei au avut 
extrem de mult succes, împingându-i masiv pe 
agricultorii din nordul Europei câtre vest şi pe 
vânător-culegătorii din Asia Centrală către 


est.” 

Arheologul Marija Gimbutas a afirmat cā 
societatea Yamnaya a fost nemaipomenit de 
stratificata şi de părtinitoare sexual. Yamnaya 
a lasat în urmă movile mari, aproximativ 80% 
dintre ele având în mijloc schelete de barbati, 
care purtau adesea rani provocate de acte de 
violenţă si care erau îngropaţi împreună cu 
pumnale şi topoare impresionante, din metal. 
Gimbutas susţinea că sosirea Yamnaya în 
Europa a marcat o răsturnare a relaţiilor de 
putere între sexe. Momentul a coincis cu 
declinul ,Batranei Europe” care, după 
Gimbutas, era o societate cu puține 
manifestări violente şi în care femeile jucau un 
rol social central, după cum reiese din 
figurinele infatisand-o pe Venus, omniprezente 
în Europa. în reconstrucţia sa, „Bătrâna 
Europă” a fost înlocuită de o societate 
centrată pe bărbaţi, fapt evident nu numai din 
datele arheologice, dar şi din mitologiile 
centrate pe bărbaţi din culturile grecească, 
norvegiană şi hindusă, care au fost răspândite, 
probabil, de populaţia Yamnaya.*° 

Orice încercare de a schiţa o imagine vie a 
modului în care arăta o cultură, înaintea 
perioadei textelor scrise, trebuie privită cu 
precauţii. Cu toate acestea, datele ADN-ului 
ancestral au oferit dovezi că 
Yamnaya a fost cu adevărat o societate în care 
puterea era concentrată în mana unui mic 
număr de bărbaţi din elita societăţii. 
Cromozomii Y pe care-i purtau Yamnaya 
aparţineau aproape toţi unui număr mic de 
tipuri, ceea ce arată ca un număr limitat de 
bărbaţi trebuie să fi avut extraordinar de mult 


succes * 
în răspândirea genelor lor. în schimb, in ADN- 


ul lor mitocondrial, Yamnaya aveau secvenţe 
mult mai diverse. Urmaşii Yamnaya sau 
rudele lor apropiate şi-au răspândit 
cromozomii Y în Europa şi India, iar impactul 
demografic al acestei expansiuni a fost 
profund, având în vedere că tipurile de 
cromozom Y pe care le purtau erau absente 
atât în Europa, cât şi în India, înaintea Epocii 
Bronzului, dar sunt predominante astăzi în 
ambele locuri.” 

De asemenea, această expansiune Yamnaya 
nu este posibil să se fi petrecut, pe de-a- 
ntregul, într-un mod prietenos, lucru care 
reiese clar din proporţia de cromozomi Y cu 
originea în stepă, atât din vestul Europei”, cat 
şi din India*’ de astăzi, care este mult mai 
mare decât proporţia de moştenire genetică 
originară din stepă în restul genomului. 
Preponderenta strămoşilor masculi proveniţi 
din stepă sugerează faptul ca urmaşii 
populaţiei Yamnaya, care deţineau putere 
politică sau socială, au avut mai mult succes în 
competiţia locală pentru gasirea unei 
partenere, decât bărbaţii din grupurile locale. 
Cel mai şocant exemplu pe care-l cunosc este 
cel din Iberia, în sud-vestul îndepărtat al 
Europei, unde strămoşii proveniţi din 
populaţia Yamnaya au sosit la începutul Epocii 
Bronzului, acum 4 500 - 4 000 de ani. în 
cadrul laboratorului lui Daniel Bradley şi în al 
meu, am obţinut, în mod independent, ADN 
ancestral de la indivizi din acea perioada.*® Am 
descoperit ca aproximativ 30% din populaţia 
iberică a fost înlocuită odată cu sosirea 


populațiilor din stepă. Dar înlocuirea 
cromozomului Y a fost cu mult mai dramatica: 
din datele noastre, în jur de 90% dintre 
masculii care au descendență Yamnaya au un 
tip de cromozom Y de origine stepică, tip care 
era absent in Iberia, înainte de această 
perioadă. Este limpede că au existat ierarhii şi 
dezechilibre extraordinare în privinţa puterii, 
în acţiune în cursul expansiunii din stepă. 
Studiile grupurilor în formă de stea se 
bazează pe cromozomul Y şi pe ADN-ul 
mitocondrial. Dar ce poate aduce în plus 
analiza la nivel de genom? Atunci când sunt 
folosite date la nivel de genom, pentru 
reconstituirea dimensiunii populaţiei 
ancestrale a celor mai multe grupuri de 
agricultori, din ultimii 10 000 de ani, acestea 
certifică o creştere a populaţiei in acea 
perioadă, fără evidenţierea vreunor gâtuiri 
populationale în cursul Epocii Bronzului, de 
felul celor detectate de studiul cromozomilor 
Y.” Acesta nu este rezultatul la care ne-am 
aştepta în urma evaluării medii a datelor 
referitoare la ADN-ul mitocondrial si 
cromozomii Y. De fapt, reiese că acest 
cromozom Y era o parte nereprezentativă a 
genomului în locurile unde anumite tipuri 
genetice au avut mai mult succes decât altele 
în transmiterea caracteristicilor lor către 
generaţii ulterioare. în principiu, o posibilă 
explicaţie a acestei constatări poate fi selecţia 
naturală, prin care unii cromozomi Y au oferit 
avantaje biologice, cum ar fi o fertilitate mai 
crescută, purtătorilor lor. Dar faptul ca acest 
tipar genetic s-a manifestat în jurul aceleiaşi 
date, în multiple locuri din lume - într- o 


perioada care coincide cu aparitia comunita- 
tilor stratificate social -, este un tipar mult 
prea evident pentru a putea fi explicat prin 
selectia naturala a unor mutatii avantajoase 
multiple, care au aparut In mod independent 
unele de altele. Cred ca o explicatie mult mai 
plauzibila este ca, in acea perioada, a inceput 
sa fie posibil ca unii barbati sa acumuleze atat 
de multa putere, incat nu numai ca au avut 
acces la un numar mare de femei, dar si ca isi 
puteau transmite prestigiul social generatiilor 
următoare, asigurând un succes asemănător şi 
urmaşilor lor pe linie masculină. Acest proces 
a determinat creşterea frecvenţei 
cromozomilor Y pe care-i purtau aceşti 
bărbaţi, de la o generaţie la alta, lăsând o 
urmă genetică ce spune foarte mult despre 
societăţile trecute. 

De asemenea, este posibil ca, în această 
perioadă, femeile însele să fi început să 
acumuleze mai multă putere decât au avut 
înainte. Cu toate acestea, deoarece este 
imposibil pentru o femeie, chiar pentru una 
foarte puternică, să aibă un număr foarte 
mare de urmaşi, efectul genetic al 
inegalitatilor sociale este mult mai uşor de 
detectat pe linie masculină. 


DISCRIMINAREA SEXUALĂ ÎN 
AMESTECUL DE POPULAŢII 


Există multe moduri în care se formează 
populaţiile - de exemplu, prin invazie, 
migraţia unora pe teritoriul altora, expansiune 
demografică pe acelaşi teritoriu si schimburi 
comerciale si culturale. Teoretic, populaţiile s- 


ar putea amesteca de pe pozitii de egalitate - 
de exemplu, prin suprapunerea a două 
populaţii cu resurse egale, care se deplasează 
în mod paşnic în acelaşi teritoriu. Dar mult 
mai adesea există asimetrie în privinţa 
relaţiilor, oglindita de amestecurile care 
implică bărbaţii dintr-un grup şi femei din 
celălalt, aşa cum s-a întâmplat în istoria afro- 
americanilor şi în istoria populaţiei Yamnaya. 
Istoriile diferite ale bărbaţilor şi femeilor, 
înregistrate în diferite părţi ale genomului, fac 
posibil studiul acestor încrucişări, ajutând la 
obţinerea de indicii cu privire la interacţiunile 
culturale care au avut loc cu mult timp în 
urmă. 

Unele dintre exemplele de discriminare 
sexuală, evidente din datele genetice, sunt cu 
adevărat 


stravechi. Sa luam, de exemplu, formarea populatiei ancestrale de non-africani. Toate 
analizele genetice asupra non-africanilor evidentiaza gatuirea genetica de acum mai mult 
de 50 000 de ani - însemnând un număr mic de indivizi care au dat naştere unui număr 
atât de mare de urmaşi din prezent. în 2009, am lucrat cu Alon Keinan, un doctor în stiinte 
din cadrul laboratorului meu, la compararea variaţiei genetice de pe cromozomul X, cel 
mai mare dintre cei doi cromozomi ai sexului, cu restul genomului. Spre surprinderea 
noastră, am găsit mult mai puţină variaţie genetică la nivelul cromozomului X al non- 
africanilor decât ne-am fi aşteptat, ţinând cont de gradul de variaţie genetică de la nivelul 
restului genomului, dacă am presupune că bărbaţii şi femeile au participat în mod egal la 
fondarea populaţiei ancestrale de non-africani. Tiparul era mult prea exagerat pentru a 
putea fi explicat printr-un scenariu simplu implicând un număr mai mare de bărbaţi decât 
de femei care să fi participat la fondarea populaţiei ancestrale de non-africani. Am 
descoperit însă că un scenariu care ar putea explica respectivul tipar presupune că, după 
apariţia iniţială a populaţiei ancestrale de non-africani, au existat influentari genetice ale 
acestei populaţii, din partea unor bărbaţi proveniţi din alte grupuri. Deoarece bărbaţii 
poartă o singură copie a cromozomului X pentru fiecare pereche de copii ale celorlalţi 
cromozomi, valuri repetate de migrații ale bărbaţilor ar duce la scăderea diversităţii 
cromozomului X (însemnând că ar rezulta mai puţină variaţie genetică a cromozomului X 
în cadrul populaţiei) comparativ cu restul genomului, fapt care se potriveşte cu tiparul 
observat.*° 


Aceasta ipoteza castiga oarecare 
o din ceea ce cunoastem | plauzibilitate 
populatiilor de vanator- 
culegatori pigmei, din centrul Africii, cu 
populatiile de agricultori, vorbitori de limbi 
bantu, care se află în jurul lor. Atunci cand 
grupurile bantu s-au extins pentru prima oară 
din vestul Africii Centrale, acum câteva mii de 
ani, au avut o influenţă profundă asupra 
populațiilor indigene de vânător- culegători 
din pădurile tropicale pe care le-au întâlnit, 
lucru evident din faptul că, astăzi, nicio 
populaţie de pigmei nu mai vorbeşte o limbă 
nonbantu si toti au descendentă bantu 
semnificativă. Chiar şi astăzi tiparul dominant 
indică faptul că bărbaţii bantu se încrucişează 
cu femei pigmee şi că descendentii lor sunt 
crescuţi în comunităţile de 


J 


pigmei.*! Valurile de influențare genetică 
bantu in populaţia de  pigmei sunt 
asemănătoare scenariului pe care l-am 
sugerat, eu şi Keinan, pentru populaţia 
ancestrală de  non-africani. Consecința 
genetică a acestui tipar antropologic se 
reflectă în faptul că pigmeii au un grad foarte 
redus de diversitate genetică la nivelul 
cromozomului X, comparativ cu ce ne-am 
aştepta, daca ne raportăm la restul 
genomului.** Probabil că acelaşi tip de procese 
au funcţionat în istoria non-africanilor, fapt 
care explică, şi în cazul lor, reducerea 


diversităţii cromozomului X, comparativ cu 
restul genomului. 

Dovada discriminarilor sexuale în 
amestecurile populatio-nale umane devine un 
fapt comun. Contribuţia europeană masculin- 
părtinitoare la populaţiile încrucişate din 
Americi este puternică la afro-americani, dar 
este cu adevărat extraordinară în cazul 
populațiilor din America Centrală si de Sud, 
reflectând poveşti precum cea a lui Hernan 
Cortes şi La Malinche. Andres Ruiz-Linares şi 
colegii au documentat cum, în regiunea 
Antioquia, din Columbia, care a fost relativ 
izolată între secolele al XVI-lea şi al XIX-lea, 
aproape 94% din cromo-zomii Y sunt de 
origine europeană, în timp ce 90% din ADN-ul 
mitocondrial provine de la nativii americani.” 
Acest lucru reflectă selecţia socială in 
defavoarea bărbaţilor nativi americani. 
Deoarece aproape întreaga moştenire 
genetică pe linie masculină provine de la 
europeni, şi aproape întreaga moştenire 
genetică pe linie feminină provine de la nativii 
americani, te-ai putea aştepta, în mod naiv, ca 
locuitorii de astăzi din Antioquia sā aibă 
jumătate din genom derivat de la europeni şi 
cealaltă jumătate de la nativii americani, dar 
lucrurile nu stau aşa. în realitate, aproape 
80% din genomul antioquian provine de la 
europeni.** Explicaţia este ca Antioquia a fost 
inundata de emigranti europeni timp de mai 
multe generaţii. Primii bărbaţi europeni care 
au sosit aici s-au împerecheat cu femei nativ- 
americane. Alţi europeni au migrat mai târziu 
[imperechindu-se cu descendenţii hibrizi din 
primul val, şi aşa mai departe, n. tr.]. Prin 


valuri repetate de migratie europeană, 
proporţia de moştenire genetică europeană a 
tot crescut în întregul genom, cu excepţia 
ADN-ului mitocondrial, deoarece acesta este 
trecut de la o generaţie la alta în mod integral 
de la femei. 

Discriminări sexuale ample au apărut şi în 
amestecul care a avut loc în timpul formării 
populațiilor de astăzi din India, în perioada 
cuprinsă între acum 4 000 şi acum 2 000 de 
ani.” După cum am discutat în partea a Il-a a 
cărţii, grupurile endogame din India, cu un 
statut social traditional superior, tind sa aiba o 
mai mare mostenire genetica din partea vest- 
eurasiaticilor decât grupurile cu un statut 
social tradiţional inferior“, iar efectul este 
foarte marcat în privinţa discriminării sexuale; 
ADN- ul mitocondrial având tendinţa de a 
avea, în foarte mare măsură, o origine locală, 
în timp ce o mult mai mare proporţie din 
tipurile de cromozom Y au afinitate faţă de 
vest-eurasiatici.*” Acest tipar reflectă, in mod 
foarte plauzibil, o istorie în care bărbaţii 
proveniţi din populaţii cu descendență vest- 
eurasiatică ocupau un loc mult mai înalt în 
sistemul de caste şi uneori se casatoreau cu 
femei de rang inferior. Informaţiile vorbesc 
despre un mod dramatic de uniune a unor 
populaţii inegale din punct de vedere social, 
pentru a forma structura genetică a Indiei de 
astazi. 

Cu toate acestea, ADN-ul are puterea de a 
răsturna supozitiile provenite din alte domenii, 
iar în acest caz a oferit, de asemenea, o 
surpriză cu privire la amestecurile bazate pe 
discriminările sexuale. Astăzi, aproape orice 


populatie insulara din Pacific detine ceva 
mostenire genetica de la oamenii de origine 
est-asiatică continentală. După cum am 
descris în partea a Il-a, această moştenire 
provine de la oameni ai căror strămoşi îşi 
aveau originea în insula Taiwan şi care au 
inventat navigația pe distanţe lungi, pe care 
au utilizat-o pentru a-şi răspândi populaţia, 
limba şi genele. Dar aproape fiecare populaţie 
din insulele Pacificului deţine, de asemenea, şi 
o moştenire papuasa, fiind înrudiţi cu vânător- 
culegatorii din Noua Guinee. în mod 
surprinzător, ţinând cont de ideea conform 
căreia bărbaţii dintr-o populaţie aflată în 
expansiune au tendinţa de a se împerechea cu 
femeile locale, studiile iniţiale asupra ADN- 
ului mitocondrial şi a cromozomilor Y au 
arâtat ca populaţia hibridă de astăzi din 
Pacific îşi trage cea mai mare parte a ADN- 
ului de origine est-asiatică nu de la bărbaţi, ci 
de la strămoşii pe linie feminină.“* 

O explicaţie posibila a acestui tipar a fost 
aceea că, în societăţile timpurii din Pacific, 
proprietatea era transmisă, de regulă, pe linie 
feminină, iar bărbaţii fuseseră cei care se 
depla-sasera, cu precădere, în aceste locuri.** 
Dar mai există un proces care este posibil să fi 
contribuit. După cum am arătat în partea a Il-a 
a cărţii, laboratorul meu a demonstrat că 
primii oameni din largul Pacificului aveau 
puţină moştenire papuaşă.“ Am arătat că 
valuri ulterioare de migrații de la vest câtre 
est ale oamenilor proveniţi din amestecul 
papuaşilor cu est-asiaticii de pe continent ar 
putea explica  omniprezenţa moştenirii 
papuase în insulele îndepărtate ale Pacificului 


de astazi. Daca barbatii provenind dintr-un val 
migrator ulterior aveau un avantaj social fata 
de populatia rezidenta anterioara, acest lucru 
putea duce la amestecul barbatilor nou-sositi, 
care aveau mostenire papuasa, cu femeile 
stabilite acolo, care aveau o moştenire 
genetică înrudită cu est-asiaticii. 

Exemplul insularilor din Pacific subliniază 
cât de important este să nu presupunem pur şi 
simplu că analizele genetice ale evenimentelor 
bazate pe discriminarea sexuală vor confirma 
aşteptările antropologice. Acum că a sosit 
revoluţia genomului, cu puterea sa de a 
respinge teorii foarte vechi, trebuie sa 
abandonam obiceiul de a aştepta confirmarea 
teoriilor anterioare cu privire la trecutul 
omenirii. Pentru a înţelege cine suntem, 
trebuie sa abordam trecutul cu umilinţă si cu 
o minte deschisă si să fim 


pregătiţi sa ne “schimbăm convingerile, din 
respect pentru valoarea datelor concrete. 


VIITORUL STUDIERII GENETICE A 
INEGALITATILOR 


in prezent, metodele de folosire a datelor 
genetice pentru studierea  discriminărilor 
sexuale prezente în istoria omenirii sunt 
frustrant de primitive. Multe dintre cele mai 
interesante descoperiri legate de 


discriminările sexuale s-au bazat numai pe 
două locaţii din genom, cromozomul Y şi ADN- 
ul mitocondrial, care reflectă doar o fracțiune 
infimă din arborele nostru genealogic. Studiile 
referitoare la dinamicile populationale bazate 
pe discriminări sexuale, folosind aceste 


sectiuni ale genomului, au devenit aproape 
inutile pentru intelegerea evenimentelor care 
au avut loc cu mai mult de 10 000 de ani în 
urma, deoarece, pe masura ce ne afundam in 
timp, oricare individ din lume provine dintr-un 
număr redus de Stramosi masculini si , 
feminini, prea puţini pentru a susţine o 
măsurătoare statistică precisa a discriminării 
sexuale. 

Viitoarele studii referitoare la amestecul de 
populaţii susţinut de discriminarile sexuale 
vor profita din plin de puterea datelor 
întregului genom. Studiile la nivel de genom 
pot compara mii de genealogii independente 
înregistrate în cromozomul X, cu zecile de mii 
de genealogii independente purtate de restul 
genomului. Compararea variaţiei genetice de 
pe cromozomul X cu variaţia genetică din alt 
punct al genomului ar trebui, la modul 
teoretic, să asigure o rezoluţie statistică mai 
bună. Dar, deşi unele studii de acest fel au 
fost revelatoare, precizia estimărilor a fost 
dezamăgitoare până în prezent, lucru care s-ar 
putea datora acţiunilor intense ale selecţiei 
naturale, care au afectat în mai mare măsură 
cromozomii X decât ceilalţi cromozomi si care 


îngreunează interpretarea tiparelor lor. 
Aşadar, în timp ce multe evenimente majore 
de amestec - precum cele dintre păstorii din 
stepă şi agricultorii din Europa sau cele dintre 
Neanderthalieni, denisovani si oamenii 
moderni, din trecutul mai îndepărtat - ar 
putea să aibă elemente de discriminare 
sexuală, detectarea lor prin compararea 
fractiunilor de moştenire de pe cromozomul X 
cu restul genomului este în prezent o 


provocare?! Dar problemele noastre din 
prezent legate de realizarea unor estimări 
precise privind discriminarile sexuale, 
bazându-ne pe cromozomul X, sunt, în mare 
măsură, probleme de ordin tehnic, reflectând 
limitările tehnicilor statistice de care 
dispunem astăzi. Noi metode, care se vor 
dezvolta în urmatorii ani, vor elibera întreaga 
putere de comparație între cromozomii X si 
restul genomului. Sper ca aceste metode 
îmbunătăţite, alături de datele directe oferite 
de ADN-ul ancestral provenit de la oamenii 
care au trăit pe vremea acestor încrucişări 
populationale, sa ne ofere noi perspective 
genomice cu privire la natura inegalitatii din 
trecutul îndepărtat al oamenilor. 
Dovada genomică a originii ancestrale a 
inegalitatii - dintre bărbaţi si femei si dintre 
oameni de acelaşi. . 
sex, dar cu mai multă sau mai puţină putere - 
este sugestivă, în lumina continuității de 
netăgăduit a inegalitatilor în zilele noastre. Un 
posibil răspuns ar putea fi acela că 
inegalitatea este parte a naturii umane şi că ar 
trebui să o acceptăm aşa cum este. Cred însă 
că trebuie să învăţăm lecţia opusă. Eforturile 
constante de luptă împotriva demonilor noştri 
= împotriva obiceiurilor sociale şi 
comportamentale care sunt conţinute în 
biologia noastră - reprezintă unul dintre 
comportamentele care ne înnobilează, de care 
noi, oamenii, ca specie, suntem capabili; 
aceste comportamente au fost esenţiale 
pentru multe dintre reuşitele şi realizările 
noastre. Dovada originii ancestrale a 
inegalitatii ar trebui sa ne motiveze sa o 
tratăm într-un mod mult mai sofisticat si sa ne 


comportam putin mai bine în vremurile 
noastre. 


CAPITOLUL 11 


GENOMICA RASEI SI A 
IDENTITATII 


TEAMA DE DIFERENIELE BIOLOGICE 


C ând mi-am început activitatea academică, 
in 2003, mi-am pariat cariera pe ideea ca 
istoria vest-africanilor si a europenilor din 
Americi va face posibilā descoperirea 
factorilor de risc care conduc la diferențe în 
privința bolilor precum cancerul de prostată, 
care apare cu o ratā de 1,7 ori mai mare la 
afro-americani decât la americanii europeni.! 
Această discrepanta aparte nu a putut fi 
explicată pe baza diferentelor de mediu sau de 
alimentație dintre populații, sugerând faptul 
ca factorii genetici ar putea juca un rol. 

80% din zestrea genetica a afro-americanilor 
de astăzi provine de la sclavii africani aduşi în 
America de Nord între secolele al XVI-lea si al 
XIX-lea. într-un grup mare de afro-americani, 
este de aşteptat ca proportia de moştenire 
genetică africana din oricare locaţie a 
genomului sa fie apropiată de o valoare medie 
(definind proporţia de moştenire genetică 
africană drept fracțiunea de strămoşi existenţi 
în Africa de Vest înainte de acum aproximativ 
500 de ani). Totuşi, dacă există factori de risc 
ai cancerului de prostată, care apare cu o 
frecvenţă mai mare la vest-africani decât la 


europeni, atunci este de asteptat ca afro- 
americanii cu cancer de prostată sa fi 
mostenit o zestre genetica africana mai mare 
decat media, in vecinatatea acestor variatii 
genetice. 


Această idee poate fi folosită pentru 
identificarea genelor care provoaca boala. 

Pentru a intreprinde astfel de studii, am pus 
la punct un laborator de biologie moleculara 
pentru identificarea mutatiilor care difera ca 
frecventa intre 


vest-africani şi europeni. Alaturi de colegii mei 
am dezvoltat metode care foloseau informaţia 
obţinută 


din aceste mutații pentru a identifica unde 
anume, în genom, sunt plasate segmente de 
ADN provenite de la strămoşii lor vest-africani 
şi europeni.* Pentru a demonstra că aceste 
idei funcţionează în practică, am aplicat 
aceste metode mai multor trăsături, incluzând 
cancerul de prostată, fibromul uterin, bolile 
renale terminale, scleroza multiplă, 
leucopeniile şi diabetul de tip 2. 

în 2006, alături de colegii mei, am aplicat 
metodele noastre pe un număr de 1 597 de 
bărbaţi afro- americani cu cancer de prostată 
şi am găsit că, într-o anumită regiune a 
genomului, aveau cu 2,8% mai multă 
moştenire genetică africană decât media din 
restul genomului lor.’ Posibilitatea apariţiei 
unei asemenea creşteri a moştenirii genetice 
de origine africană, în mod accidental, era de 
1:10 000 000. Atunci când ne-am uitat mai în 
amănunt, am gasit ca această regiune 
conţinea cel puţin şapte factori de risc pentru 


cancerul de prostată, toţi fiind mai frecvent 
întâlniți la vest-africani decât la europeni.“ 
Descoperirile noastre ar putea explica în 
totalitate rata mai mare a cancerului de 
prostată la afro- americani decât la americanii 
europeni. Am putut trage această concluzie 
deoarece afro-americanii, care se întâmplă să 
fi avut o moştenire complet europeană în 
această mică secţiune a genomului lor, aveau 
aproximativ acelaşi risc de cancer de prostată 
ca şi americanii europeni luaţi la întâmplare.” 

în 2008, am făcut o prezentare a studiului 
meu asupra cancerului de prostată, la o 
conferinţă pe tema disparitatilor în materie de 
sanatate la diferite grupuri etnice din Statele 
Unite. în prezentare, am încercat să transmit 
entuziasmul meu cu privire la abordarea 
ştiinţifică si la convingerea mea ca metoda ar 
putea fi de ajutor în depistarea factorilor de 
risc şi în cazul altor boli. Totuşi, dupa 
prezentare, am fost interpelat cu agresivitate 
de un antropolog din public, care considera 
că, prin studiul segmentelor de ADN de la 
„vest-africani” şi „europeni” pentru a înţelege 
diferenţele biologice dintre aceste două 
grupuri, cochetam cu rasismul. întrebările ei 
au fost secondate de alti câţiva si m-am 
confruntat cu reacţii 


asemănătoare si la alte conferinţe. Un 
specialist în etică legală, care m-a ascultat 
vorbind pe o temă asemănătoare, mi-a sugerat 
că ar fi bine să mă refer la populaţiile din care 
provin afro-americanii drept „grupul A” şi 
„grupul B”. Dar i-am răspuns că ar fi lipsit de 
onestitate să ascund modelul istoric care 
punea în mişcare această cercetare. Fiecare 


caracteristica a datelor pe care le-am analizat 
Sugera ca acest model era unul semnificativ 
din punct de vedere stiintific, oferind estimari 
corecte despre localizarea, in genom, a 
acestor segmente de ADN care provin de la 
stramosi care au trait In vestul Africii sau in 
Europa, în decursul ultimelor 20 de generaţii, 
înainte de amestecul determinat de 
colonialism si de comerţul cu sclavi. Era, de 
asemenea, limpede ca această abordare 
identifica factori de risc reali, care variau în 
frecvenţă în cadrul populațiilor, conducând la 
descoperiri cu potenţial în a îmbunătăţi starea 
de sanatate. 


Departe de a fi extremişti, cei care-mi 
puneau astfel de întrebări exprimau punctul 
de vedere dominant cu privire la pericolul pe 
care-l poate reprezenta explorarea 
diferenţelor biologice dintre populațiile 
umane. în 1942, antropologul Ashley Montagu 
a scris Man’s Most Dangerous Myth: The 
Fallacy of Race, in care susţinea că rasa este 
un concept social, fara realitate biologica, 
stabilind tonul cu care antropologii şi 
numeroşi biologi au abordat de atunci încoace 
această temă. Un exemplu clasic, citat 
adesea, se referă la lipsa de substanță în 
definirea „negrilor”. în Statele Unite, există 
tendința de a-i numi „negri” pe acei oameni 
care au o moştenire genetică africanā 
subsahariană - chiar daca este vorba doar 
despre o fracțiune foarte mica si chiar daca au 
o piele foarte deschisă la culoare. în Marea 
Britanie, prin „negrii” sunt denumiți, de 
obicei, indivizii care au o origine africană 
subsahariană, dar şi o culoare închisă a pielii. 


in Brazilia, definitia este din nou diferita: o 
persoana este ,neagra” daca are intru totul 
descendenta africana. Daca ,negru” are atat 
de multe definitii inconsistente, cum ar putea 
să existe vreun înţeles biologic pentru 
cuvântul „rasă”? 

începând cu anul 1972, argumentele 
genetice au început să fie incorporate în 
afirmaţiile antropologilor cu privire la lipsa de 
diferente biologice substanţiale dintre 
populaţiile umane. în acel an, Richard 
Lewontin a publicat un studiu al variaţiei 
tipurilor de proteine din sânge.” El a grupat 
populaţiile pe care le-a analizat în şapte „rase” 
- vest- eurasiatici, africani, est-asiatici, sud- 
asiatici, nativi americani, populaţia Oceaniei şi 
indigeni australieni - şi a descoperit că 
aproximativ 85% din variaţia tipurilor de 
proteine ar putea fi explicată prin variaţia în 
cadrul populațiilor şi „raselor”, şi numai 15% 
prin variaţii între acestea. El a tras concluzia 
că: „Rasele şi populaţiile sunt remarcabil de 
asemănătoare între ele, cea mai mare parte a 
variaţiei umane fiind explicată de diferenţele 
dintre indivizi. Clasificarea rasială a oamenilor 
nu are valoare socială si are efecte distructive 
asupra relaţiilor sociale şi umane, întrucât o 
astfel de clasificare rasială este privită astăzi 
practic ca neavând vreo semnificaţie genetică 
sau taxonomică, nu există justificare pentru 
menţinerea ei”. 

Astfel, prin colaborarea dintre antropologi şi 
geneticieni a fost stabilit consensul ca nu 
există diferenţe atât de mari între populaţiile 
umane, încât să indreptateasca conceptul de 
„rasă biologică”. Rezultatele lui Lewontin au 


spus cu claritate ca, în privinţa majorităţii 
trăsăturilor, populaţiile umane se suprapun în 
atât de mare măsură, încât este imposibil să 
identifici o singură trăsătură biologică, una 
care să ducă la separarea oamenilor în oricare 
două grupuri, ceea ce este, în mod intuitiv, ce 
cred unii oameni atunci când se gândesc la 
„rasă biologică”. 

Dar acest consens la care au ajuns mulţi 
antropologi si geneticieni s-a transformat, 
aparent fără dubii, într-o doctrină care spune 
că diferenţele biologice dintre populaţiile 
umane sunt atât de modeste, încât ar trebui să 
fie practic ignorate - ba mai mult de atât, din 
cauză că subiectul este atât de sensibil, 
studiul diferenţelor biologice dintre populaţii 
ar trebui să fie evitat pe cât posibil. Nu este 
deci surprinzător faptul ca unii antropologi şi 
sociologi privesc cercetările genetice 
referitoare la diferenţele dintre populaţiile 
umane ca fiind problematice, chiar dacă sunt 
întreprinse cu bune intenţii. Ei sunt îngrijoraţi 
de faptul că rezultatele studierii unor astfel de 
diferenţe vor fi folosite pentru a valida 
conceptul de rasa, care ar trebui să fie 
considerat discreditat. Ei consideră că aceste 
studii sunt plasate pe terenul alunecos al unor 
argumente pseudo-stiintifice referitoare la 
diferenţele biologice, care au fost folosite în 
trecut pentru a încerca justificarea comerţului 
cu sclavi, mişcarea eugeniştilor de sterilizare 
a persoanelor cu dizabilităţi ca fiind biologic 
defecte şi uciderea de câtre nazişti a 6 000 
000 de evrei. 

Preocuparea este într-atât de acută, încât 
politologul Jacqueline Stevens a sugerat ca 


atat cercetarea, cat si e-mailurile in care sunt 
discutate diferentele biologice dintre populatii 
să fie interzise si ca Statele Unite „ar trebui sa 
emită o lege care să interzică cercetătorilor şi 
sponsorilor lor [...] să publice, sub orice formă 
- inclusiv prin documente de uz intern si citări 
ale altor lucrări - afirmaţii 

* » despre genetica asociată cu 
variabilitatea rasei, etniei, nationalitatii sau a 
oricăror alte categorisiri din cadrul populaţiei, 
care sunt observate sau imaginate ca fiind 
ereditare, cu excepţia cazului în care se 
observă diferente semnificative statistic între 
grupuri, iar des-crierea acestora va produce 
beneficii clare pentru sanatatea populaţiei, 
aşa cum se stipulează de câtre comisiile de 
analiză, cărora aceste observații trebuie 
înaintate si de care trebuie aprobate.”® 


LIMBAJUL DESCENDENTEI 


Dar fie că ne place sau nu, revoluţia 
genomului nu poate fi oprită. Rezultatele pe 
care le oferă fac imposibilă menţinerea 
doctrinei stabilite în ultima jumătate de secol, 
deoarece acestea dezvăluie dovezi clare ale 
diferenţelor substanţiale dintre populaţii. 

Prima mare întâlnire dintre revoluția 
genomului şi doctrina antropologică a apărut 
în 2002, când Marc Feldman şi colegii săi au 
aratat ca, prin studierea unui număr suficient 
de mare de locuri din genom - ei au analizat 
377 de poziţii variabile -, este posibil să 
grupezi cei mai mulţi oameni dintr-un eşantion 
cuprinzând întreaga populaţie a lumii în 
clustere care se corelează puternic cu 
categoriile populare de rasă din Statele Unite: 


,atricana”, ,europeana”,  „est- asiatică”, 
„populaţia Oceaniei” şi ,nativ-americana”’. în 
timp ce concluziile lui Feldman erau, în mare 
măsură, în concordanţă cu cele ale lui 
Lewontin, în sensul că datele sale arătau, de 
asemenea, că există mai multă variabilitate în 
interiorul grupurilor decât între grupuri, 
studiul său definea grupurile în termenii 
combinațiilor de mutatii în loc să analizeze 


mutatiile în mod individual, asa cum făcuse 
Lewontin. 

Oamenii de ştiinţă au răspuns prompt. Unul 
dintre ei a fost Svante Paabo care, opt ani mai 
târziu, urma sa conducă studiile de 
secventiere a întregului genom al 
Neanderthalienilor şi denisovanilor arhaici. 
Paabo a venit la dezbaterea despre natura 
structurii populaţiei umane în calitate de 
director fondator al Institutului de 
Antropologie Evolutionista Max Planck din 
Leipzig, care a fost înfiinţat în 1997, în efortul 
de a reintroduce Germania într-un domeniu în 
care jucase un rol de lider înaintea celui de-al 
Doilea Război Mondial, dar pe care îl 
abandonase in mare parte din cauza 
contribuţiei centrale a  antropologilor la 
dezvoltarea teoriei naziste despre rasă. 

Svante  Păăbo şi-a luat în serios 
responsabilitatea morală în calitate de lider al 
unui ambițios institut antropologic german şi 
s-a întrebat dacă adevărul despre structura 
populaţiei umane nu era mai curând cel 
sugerat de antropologul Frank Livingston, 
cum ca „nu există rase, ci doar cline” - un 
punct de vedere in care variatia genetica 
umană este caracterizată prin gradienţi 


geografici graduali care reflectă încrucişarea 
dintre vecini. Pentru a explora această 
ipoteză, Paabo a investigat dacă grupele 
determinate de studiul lui Feldman au apărut 
clar definite, deoarece populaţiile analizate au 
fost eşantionate din întreaga lume într-un mod 
nealeatoriu. Pentru a înţelege cum poate o 
eşantionare nealeatorie să influen-teze acest 
rezultat, gândiţi-vă la Statele Unite, unde 
există o extraordinară diversitate, dar unde 
discontinuitatile genetice dintre grupuri 
precum afro-americani, americani europeni şi 
est-asiatici sunt mai accentuate decât în 
locurile din care provenit populațiile 
imigrante, deoarece Statele Unite şi-a atras 
imigranții dintr-un subgrup de locații 
mondiale. De exemplu, în Statele Unite, 
majoritatea moştenirii genetice africane 
provine de la câteva grupuri din vestul 
Africii", majoritatea moştenirii genetice 
europene provine din nord-vestul Europei, iar 
majoritatea moştenirii genetice asiatice, din 
nord- estul Asiei. Paabo a aratat că o astfel de 
eşantionare nealeatorie poate fi răspunzătoare 
de unele dintre efectele pe care le-au observat 
Feldman şi colegii sai. Totuşi, studii ulterioare 
au demonstrat că eşantionarea nealeatorie nu 
ar putea explica cea mai mare parte a 
structurii, deoarece o grupare substanţială a 
populațiilor umane se observă chiar şi atunci 
când se repetă analizele pe seturi de 
eşantionare mai uniform distribuite din punct 
de vedere geografic." 

O altă serie de discuţii a urmat unei lucrări 
din 2003, îndrumată de Neil Risch, care 
susţinea că gruparea rasială este utilă în 


cercetarea medicala, nu doar pentru a regla 
diferentele socio-economice si culturale, dar si 
pentru ca se coreleaza cu diferentele genetice 
pe care este important sa le cunoastem atunci 
cand se face diagnosticarea şi tratarea bolii.!* 
Risch a fost convins de exemple precum 
siclemia, care apare mult mai frecvent la afro- 
americani decât la celelalte populaţii din 
Statele Unite. El susţinea că este indicat ca 
medicii să se gândească mai degrabă la 
siclemie dacă pacientul este afro-american. 

în 2005, The Food and Drug Administration, 
din Statele Unite, a sprijinit acest mod de 
gândire atunci când a aprobat BiDil, o 
combinaţie de două medicamente 
recomandate pentru tratarea insuficienţei 
cardiace la afro-americani, deoarece datele 
indicau că sunt mai eficiente la afro-americani 
decât la americanii europeni. Dar, pe de altă 
parte, David Goldstein a sugerat că 
respectivele categorii rasiale sunt atât de slab 
predictibile pentru cele mai multe rezultate 
biologice, încât nu au valoare pe termen 
lung.!* El şi colegii săi au arătat că există o 
corelaţie foarte slabă între categoriile folosite 
în recensământul populaţiei din Statele Unite 
Şi reacţiile periculoase la diferite 
medicamente. El a recunoscut că bazarea pe 
categorii rasiale şi etnice este utilă, dat fiind 
nivelul scăzut al cunoaşterii din prezent, dar a 
prezis că viitorul va implica testarea 
individuală directa pentru mutatiile deţinute 
de fiecare si eliminarea totală a folosirii 
clasificărilor rasiale ca bază a deciziilor 
medicale individualizate. 

în acest context al controverselor au apărut 


studii precum cele provenite din laboratorul 
meu, centrate pe metode de determinare a 
originii populaţiei, nu numai cu privire la 
strămoşii nostri, ci si la segmentele 
individuale ale genomurilor noastre. 
Antropologul Duana Fullwiley a scris ca 
dezvoltarea a ceea ce ea numeşte „tehnologia 
amestecului” şi limbajul ,,stramosilor” pe care 
l-au adoptat geneticieni asemenea mie este o 
revenire la ideile tradiţionale ale raselor 
biologice.!” Ea a subliniat că, în Statele Unite, 
termenul de „descendenţă” (obârşie, strămoşi, 
origine etc., n. tr.) pe care-l folosim se 
înrudeşte destul de mult cu categoriile rasiale 
tradiţionale, iar părerea ei este că geneticienii 
populationisti au inventat un set de eufemisme 
pentru a discuta despre subiecte care au 
devenit tabu. Convingerea ca am adoptat 
eufemisme este împărtăşită, de asemenea, şi 
de cei aflaţi la celălalt capat al spectrului 
politic. La o conferinţă din 2010, de la Cold 
Spring Harbor Laboratory, la care am 
participat, jurnalistul Nicholas Wade şi-a 
exprimat resentimentele pe care le are faţă de 
termenul de „descendenţă” pe care îl foloseşte 
comunitatea  geneticienilor populationisti, 
afirmând că „termenul de rasă este un cuvânt 
din limba engleză cât se poate de bun”. 

Dar ,descendenta” nu este un eufemism şi 
nici nu este sinonim cuvântului „rasă”. în 
schimb, termenul s-a născut din nevoia 
urgentă de a folosi un limbaj precis pentru a 
discuta diferențele dintre oameni, la 
momentul la care dezvoltarea ştiinţifică a 
oferit, în sfârşit, uneltele necesare pentru a le 
detecta. Este un fapt de necontestat că există 


diferente genetice medii, deloc banale, intre 
populatii cu privire la multiple trasaturi, iar 
vocabularul pentru cuvantul rasa este prost 
definit si prea incarcat de istorie pentru a ne fi 
de ajutor. Dacă vom continua să-l folosim, nu 
vom putea încheia dezbaterea actuală, 
împotmolită în conflictul dintre două poziţii 
nejustificate. Pe de o parte, există credinţe cu 
privire la natura diferenţelor, care sunt 
generate de fanatism şi au puţină legătură cu 
realitatea. Pe de cealaltă parte, există ideea că 
oricare diferenţe dintre populaţii sunt atât de 
modeste, încât, din punctul de vedere al 
politicilor sociale, pot fi ignorate şi 
îndepărtate. Este momentul să lăsăm în urmă 
această falsă dicotomie paralizantă si să 
înţelegem ce ne spune, cu adevărat, genomul. 
ADEVĂRATELE DIFERENTE BIOLOGICE 


Am o înţelegere profundă faţă de 
îngrijorarea că descoperirile genetice despre 
diferenţele dintre populaţii pot fi utilizate în 
mod abuziv pentru a justifica rasismul. Dar 
tocmai din cauza acestei înţelegeri, mă 
îngrijorează faptul că oamenii care neagă 
posibilitatea unor diferenţe biologice 
substanţiale între populaţii, în privinţa unei 
palete largi de trăsături, persistă într-o poziţie 
nejustificată, una care nu va supravieţui 
atacului ştiinţei. în ultimele două decenii, cei 
mai mulți geneticieni populationisti au 
încercat să evite contradicţiile cu doctrina 
ştiinţifică. Atunci când suntem întrebaţi . 
despre posibilitatea existenței diferențelor 
între populațiile umane, avem tendința de a ne 
eschiva, făcând enunțuri matematice în 
spiritul celor ale lui Richard Lewontin, cu 


privire la diferentele medii dintre indivizii din 
cadrul aceleasi populatii, care sunt de sase ori 
mai mari decat diferentele medii dintre 
populatii. Subliniem faptul ca mutatii care 
stau la baza unor trasaturi care difera in mod 
dramatic între populaţii - exemplul clasic este 
culoarea pielii - sunt neobişnuite şi că atunci 
când analizăm genomul este limpede că 
diferenţele tipice în frecvenţa mutatiilor dintre 
populaţii sunt mult mai mici.!* Dar aceasta 
formulare în cuvinte bine alese maschează, în 
mod deliberat, posibilitatea existenței 
diferențelor medii substanțiale între populații, 
în ceea ce priveşte trăsăturile biologice. 
Pentru a înţelege de ce nu mai este o 
opţiune pentru geneticieni să se pună de 
acord cu antropologii şi să sugereze că orice 
diferenţe dintre populaţiile umane sunt atât de 
modeste, încât pot fi ignorate e de ajuns să 
aruncaţi un ochi la „bloggerii genomului”. De 
când a început revoluţia genomului, Internetul 
abundă în discuţii despre lucrările scrise pe 
tema variaţiei umane, iar unii bloggeri au 
devenit chiar analişti pricepuţi ai datelor 
accesibile publicului. Comparativ cu 
majoritatea oamenilor de ştiinţă, politica 
bloggerilor genomului are tendinţa de a fi una 
de dreapta - postările lui Razib Khan” si 
Dienekes Pontikos’® referitoare la 
descoperirea unor diferente medii In trasaturi 
între populatii, inclusiv aspectul fizic si 
abilitatea atletică. Blogul Furogenes abundă, 
uneori, în până la o mie de comentarii, ca 
răspuns la postari pe subiectul fierbinte al 
identificării populațiilor care au răspândit 
limbile indo-europene’’, un subiect foarte 


sensibil deoarece, asa dupa cum am aratat In 
partea a Il-a a cărţii, scenariile despre 
expansiunea vorbitorilor de limbi indo- 
europene au fost folosite ca o bază pentru 
construirea de mituri naţionale“, iar, uneori, 
s-a făcut abuz de ele, cum s-a întâmplat în 
Germania nazistă.” Convingerile politice ale 
bloggerilor genomului sunt alimentate, in 
parte, de ideea ca, atunci cand se discuta 
despre diferentele biologice dintre populatii, 
comunitatea academica nu onoreaza spiritul 
cautarii adevărului ştiinţific. Bloggerii 
genomului sunt încântați să sublinieze 
contradicţiile dintre mesajele corecte politic 
pe care le oferă, deseori, mediul academic, 
despre diferenţele imperceptibile ale 
trăsăturilor între populaţii şi lucrările lor care 
arată că aceasta nu e calea spre care se 
îndreaptă ştiinţa. 

Dar ce diferenţe reale cunoaştem? Nu putem 
nega existenta unor diferente medii 
substanţiale între, . 
populaţii, nu numai în privinţa unor trăsături 
precum culoarea pielii, dar şi diferenţe legate 
de dimensiunea corpului, capacitatea de a 
digera amidonul sau lactoza din lapte, 
capacitatea de a respira cu uşurinţă la mari 
altitudini şi predispoziția la anumite boli. 
Aceste diferenţe reprezintă doar începutul. 
Mă aştept ca motivul pentru care nu 
cunoaştem un numar mai mare de diferente 
între 

* * populaţiile umane să fie faptul ca nu 
au fost încă efectuate studii cu o putere 
statistică adecvată, care să le detecteze. 
Pentru majoritatea trăsăturilor, există, dupa 
cum a spus Lewontin, mult mai multă variaţie 


în interiorul unei populaţii decât între 
populaţii. Asta înseamnă că indivizi cu va-lori 
extrem de ridicate sau de scăzute ale 
majorităţii trăsăturilor pot apărea în orice 
populaţie. Dar asta nu exclude existenta 
diferentelor medii mai subtile în trăsături 
între populaţii. 

Lipsa de justificare a doctrinei este evidentă 
aproape de fiecare dată. în 2016, am 
participat la o conferinţă despre rase şi 
genetică, susţinută de biologul Joseph L. 
Graves Jr., la Muzeul de Arheologie şi 
Etnologie Peabody, de la Harvard. La un 
moment dat, Graves a comparat cele 
aproximativ cinci mutații cunoscute a avea 
efecte importante asupra pigmentatiei pielii şi 
care sunt, în mod evident, diferite ca 
frecvenţă, la diferite populaţii, cu cele peste 
10 000 de gene cunoscute a fi active în 
creierul uman. El a susţinut că, spre deosebire 
de genele răspunzătoare de pigmentatie, 
tiparele genelor deosebit de active la nivelul 
creierului ar avea cu siguranţă o medie 
superioară a mutatiilor în foarte multe locaţii, 
unele mutații propulsând trăsăturile cognitive 
şi comportamentale într-o direcţie, iar altele 
împingându-le în cealaltă direcţie. Dar această 
explicaţie nu funcționează deoarece, în 
realitate, dacă selecţia naturală a exercitat 
presiuni diferite asupra a două populaţii de 
când acestea s-au separat, trăsăturile 
influențate de un numar mare de mutatii sunt 
la fel de capabile să realizeze diferenţe medii 
mari între populaţii, ca şi trăsăturile 
influențate de un număr mic de mutații. Si 
într-adevăr, este deja cunoscut faptul că 
trăsăturile modelate de un număr mare de 


mutații (cum este probabil cazul 
comportamentului si al cognitiei) sunt ținte cel 
putin la fel de importante ale selecţiei 
naturale ca alte trasaturi, precum culoarea 
pielii, care este determinata de un numar mic 
de mutatii.” Cel mai bun exemplu pe care-l 
avem astăzi la dispoziţie, al unei trasaturi 
controlate de un numar mare de mutații, este 
înălţimea. Studii pe sute de mii de persoane 
au demonstrat că înălţimea este determinată 
de mii de poziţii variabile din cuprinsul 
genomului. 0 analiză din 2012, îndrumată de 
Joel Hirschhorn, a demonstrat că selecţia 
naturală a acestor mutații este răspunzătoare 
de statura medie mai scăzută a populaţiei din 
sudul Europei, comparativ cu cea a nord- 
europenilor.* 

înălţimea este doar un exemplu. Jonathan 
Pritchard a desfăşurat un studiu care a aratat 
că, în ultimii aproximativ 2 000 de ani, a 
existat o selecţie a variațiilor genetice care 
afectează multe alte trăsături la britanici, 
incluzând creşterea dimensiunii medii a 
craniului la sugar şi o creştere a dimensiunii 
medii a şoldurilor femeilor (probabil pentru a 
se adapta la dimensiunea crescută a capului 
copilului în timpul nasterii).** 

Este tentant să susţinem că influențarea 
genetică a dimensiunilor corpului este ceva, în 
timp ce trasaturile cognitive Si 
comportamentale sunt altceva. Dar aceasta 
linie a fost deja trecuta. Deseori, atunci cand o 
persoana participa la studiul genetic al unei 
boli, are de completat un formular in care 
ofera informatii despre inaltime, greutate si 
numarul de ani de scoala. Prin corelarea 
informatiilor referitoare 


la numarul de ani de scoala provenite de la 
peste 400 O00 de subiecţi de origine 
europeana, ale caror genomuri fusesera 
analizate în cadrul diverselor studii asupra 
unor boli, Daniel Benjamin şi colegii sâi au 
identificat 74 de variaţii genetice, pentru 
fiecare dintre ele existând dovezi certe că sunt 
mai frecvente la persoanele cu mai multi ani 
de studiu decât la cei cu mai puţini, chiar şi 
după ce s-au verificat factorii posibil 
confundabili precum  heterogenitatea din 
cadrul populației studiate.“ Benjamin şi 
colegii sai au arătat, de asemenea, că puterea 
geneticii de a face predicții în privinţa 
numărului de ani de şcoală este departe de a fi 
banală, chiar dacă influenţele sociale au, cu 
siguranţă, o influenţă medie mai mare asupra 
acestui comportament decât genetica. Ei au 
arătat că, în cazul populaţiei cu descendență 
europeană pe care şi-au desfăşurat studiul, ar 
putea fi posibil să se construiască un predictor 
genetic în care probabilitatea de a urma 12 
ani de şcoală este de 96% pentru a douăzecea 
parte a persoanelor cu cea mai ridicată 
predictie genetica, comparativ cu 
probabilitatea de numai 37% în cazul celor cu 
cea mai scăzută predictie genetică.% 

Cum anume influenţează aceste variaţii 
genetice nivelul de instruire? Presupunerea 
logică este că aceste variaţii au un efect direct 
asupra capacităţilor academice, dar probabil 
că o asemenea concluzie este greşită. Un 
studiu desfăşurat pe un număr de peste 100 
OOO de islandezi a aratat ca aceste variaţii 
cresc, de asemenea, vârsta la care o femeie dă 
naştere primului ei copil si ca acesta este un 


efect cu mult mai puternic decat cel referitor 
la numarul de ani de scoala. Este posibil ca 
aceste variatii genetice sa-si manifeste efectul 
în mod indirect, determinând oamenii sa 
amâne conceperea primul copil, ceea ce le 
facilitează finalizarea studiilor.*’ Acest lucru 
indică faptul că, atunci când găsim diferenţe 
biologice care controlează comportamentul, 
acestea s-ar putea să nu funcţioneze în sensul 
pe care-l presupunem noi, în mod naiv. 

Nu au fost încă descoperite diferenţe medii 
între populaţii în privinţa frecvenţei mutatiilor 
care influenţează nivelul de instruire. Dar o 
descoperire grăitoare este aceea că 
persoanele mai în vârstă din Islanda sunt, în 
mod sistematic, diferite de cele mai tinere, 
având un număr estimat genetic mai mare de 
ani de şcoală.’ Augustine Kong, 
conducatoarea studiului islandez, a aratat ca 
aceste rezultate reflecta o selectie naturala 
petrecută in ultimul secol, în detrimentul 
indivizilor cu un nivel prezis de educaţie mai 
mare, datorat probabil selecţiei indivizilor 
care au început să aibă copii la o vârstă mai 
tânără. Dat fiind faptul că fundamentele 
genetice ale numărului de ani de şcoală 
urmaţi de o persoană s-au schimbat, în mod 
măsurabil, în decurs de un secol într-o singură 
populaţie aflată sub presiunea selecției 
naturale, pare foarte probabil ca această 
trăsătură să varieze şi între populaţii. 


Nimeni nu cunoaşte modul în care variațiile 1 
x 


genetice care influenteaza nivelul de instruire 
al oamenilor de origine europeană afectează 
comportamentul oamenilor care nu au o 
origine europeanā sau care fac parte din 


Sisteme sociale diferit structurate. Acestea 
fiind spuse, se pare ca, dacă aceste mutatii au 
un efect asupra comportamentului unei 
populaţii, vor afecta şi comportamentul altor 
populaţii, chiar dacă efectul este diferit în 
funcţie de contextul social. lar nivelul de 
instruire, ca trăsătură, reprezintă, probabil, 
doar vârful icebergului trăsăturilor 
comportamentale influențate genetic. Studiul 
lui Benjamin este deja urmat şi de alte studii 
în care s-au găsit predictori genetici ai unor 
trăsături comportamentale”, inclusiv oœ 
cercetare derulată pe mai mult de 70 000 de 
oameni, ale cărei rezultate au evidential 
existenta de mutații cu putere predictivă 
semnificativă a performanţelor la testele de 
inteligenţă în peste 20 de gene.“ 

Pentru cei care doresc să contrazică 
posibilitatea existenţei unor diferențe 
biologice între populaţii, suficient de 
substanţiale pentru a face o diferenţă între 
aptitudinile sau înclinațiile oamenilor, calea 
cea mai sigură ar fi aceea de a afirma că, şi 
dacă ar exista astfel de diferenţe, probabil că 
ele sunt mici. Argumentul ar fi că, şi dacă 
există diferenţe medii între populaţiile umane 
în privinţa trăsăturilor determinate genetic, 
care influenţează cognitia şi comportamentul, 
de la separarea populațiilor a trecut atât de 
puţin timp, încât probabil diferenţierea 
cantitativă între populaţii este extrem de 
mica, revenindu-se la argumentul lui 
Lewontin, că diferenţele medii dintre populaţii 
diferite sunt mult mai mici decât diferentele 
medii dintre indivizii 


aparţinând aceleiaşi populaţii. Dar nici acest 


argument nu tine. Timpul mediu de separare 
între perechi de populaţii umane, de cand s-au 
ramificat dintr-o populaţie ancestrală comună, 
care este în jur de 50 000 de ani pentru unele 
perechi de populaţii non-africane şi de până la 
200 000 de ani sau chiar mai mult în cazul 
unor populaţii africane subsahariene, este 
departe de a fi neglijabil pe scala de timp a 
evoluţiei umane. Dacă selecţia cu privire la 
înălţime şi circumferința capului nou- 
născutului poate avea loc în decurs de 2 000 
de anit, pare greşit să sustii că nu pot apărea 
diferenţe medii asemănătoare în privinţa 
trăsăturilor cognitive şi comportamentale. 
Chiar dacă nu ştim care sunt aceste diferenţe 
încă, ar trebui să pregătim ştiinţa şi societatea 
pentru a putea face faţă realităţii acestor 
diferenţe, în loc să ne ascundem capetele în 
nisip şi să pretindem că astfel de diferenţe nu 
pot fi descoperite. A nu avea nicio reacţie şi a 
sugera publicului şi colegilor ca nu pare 
posibil să existe diferente substanţiale între 
trăsăturile diferitelor 


populaţii este o strategie pe care nu ne-o mai 
putem permite, noi, oameni de ştiinţă, şi care, 
în fapt, este nocivă. Dacă în calitate de oameni 
de stiintă ne vom abtine, din proprie iniţiativă, 
să stabilim un cadru rational pentru 
discutarea diferenţelor dintre oameni, vom 
lăsa un vid care va fi umplut de pseudo- 
stiintă, un rezultat cu mult mai rău decât cel 
la care am putea să ajungem discutând în mod 
deschis. 


PERSPECTIVA REVOLUŢIEI GENOMULUI 


în ceea ce priveşte întrebarea daca 
categoriile sociale tradiționale de rasă 
corespund categoriilor semnificative biologic, 
revoluţia genomului ne-a oferit deja noi 
perspective care depăşesc cu mult informaţia 
care era disponibilă primilor geneticieni 
populationisti $i  antropologilor care au 
abordat aceasta tema. Astfel, datele oferite de 
revolutia genomului Sunt potential 
eliberatoare, oferind ocazia pentru progres 
intelectual dincolo de cadrul actual al 
dezbaterilor. 

Nu mai departe de 2012, încă mai părea 
rezonabil sa interpretam datele genetice 
umane ca indicând categorii imuabile precum 
„est-asiatici”,  „caucazieni”,  „vest-africani”, 
„nativi americani” şi „australieni”, fiecare 
dintre aceste grupuri fiind separate, fara a fi 
suferit amestecuri, timp de zeci de mii de ani. 
Studiul lui Marc Feldman, din anul 2002, a 
produs clustere care corespund destul de bine 
acestor categorii, iar modelul părea să facă 
treabă bună în descrierea variaţiei în multe 
parti ale lumii (cu unele excepţii). in alte 
lucrări, Feldman şi colegii sai au propus un 


model al felului în care ar fi putut să apară 
acest tip de structură în cadrul populațiilor 
umane. Fi au susţinut ca oamenii moderni, 
care s-au răspândit afară din Africa şi din 
Orientul Apropiat acum aproximativ 50 000 de 
ani, au lăsat populaţii descendente în drumul 
lor, care la rândul lor au dat naştere propriilor 
lor populații descendente, în prezent, 
locuitorii fiecărei regiuni fiind descendenți 
direcți ai oamenilor moderni care au ajuns 
acolo prima oară.“ Modelul lor de „fondator în 


serie” era mai sofisticat decat cel imaginat de 
teoreticienii raselor biologice din secolele al 
XVII-lea şi al XVIII- lea, dar au împărtăşit 
predicția ca, după ce s-au stabilit, populaţiile 
umane abia dacă s-au mai amestecat între ele. 

Descoperirile oferite de ADN-ul ancestral au 
demonstrat însă că modelul fondatorului în 
serie nu se susţine. Astazi cunoaştem faptul ca 
structura din prezent a populațiilor nu reflectă 
structura existentă cu mai multe mii de ani în 
urmă.** în schimb, populaţiile actuale ale lumii 
sunt amestecuri de populaţii înalt divergente, 
care nu mai există în formă pură - de 
exemplu, nord-eurasiaticii străvechi, care au 
contribuit cu o proporţie mare de moştenire 
genetică la formarea europenilor de astăzi ca 
şi la cea a nativilor americani”, şi multiplele 
populaţii străvechi din Orientul Apropiat, la fel 
de deosebite între ele, precum sunt de diferiţi 
între ei europenii si est-asiatici de astăzi.“ 
Cea mai mare parte a populațiilor de astăzi nu 
sunt urmaşii exclusivi ai populațiilor care au 
trăit în aceleaşi locuri acum 10 000 de ani. 

Descoperirea faptului ca natura structurii 
populațiilor umane nu este aşa cum ne-am fi 
aşteptat serveşte drept un semnal de 
avertizare pentru cei care cred că ştiu că 
adevărata natură a diferentelor 


dintre populațiile umane va 
corespunde stereotipurilor rasiale. 
Aşa cum avusesem o imagine 
ares. „a originii oamenilor 
impurii, inainte de revoluţia ADN- 
ului ancestral, care a declanşat o 
avalansa_ de surprize, tot aşa ar 
trebui să nu avem incredere in 
banuielile pe care le avem in 
legatura cu diferentele biologice. 
Nu posedam inca esantioane de 
dimensiuni suficient de mari 
pentru a desfăşura studii 


convingătoare. cu privire la cele 
mai multe trasaturi cognitive şi 
comportamentale, dar tehnologia 
este acum disponibilă şi, odată ce 
studii de inalta calitate vor fi 


efectuate - lucru care şe _ va 
realiza undeva, pe acest Pamant, 
fie ca ne place sau nu -, orice 


asociere genetica descoperita va fi 
incontestabila. Va trebui sa facem 
fată acestor studii şi să 
reactionam in mod responsabil la 
ele, atunci când vor fi publicate. 
Putem fi insă deja siguri ca vom fi 
surprinşi de unele dintre 
rezultate. 


Din nefericire, în prezent, există o nouă 
specie de autori si oameni de stiintă care 
susţin nu numai că există diferenţe genetice 
medii, dar şi că le pot ghici, bazându-se pe 
stereotipurile rasiale tradiţionale. 

Persoana care a facut cel mai recent o 
afirmaţie 

J 
deosebită, cum ca ar exista o bază genetică 
pentru stereotipurile referitoare la diferenţele 
genetice dintre populațiile umane, este 
jurnalistul Nicholas Wade, de la New York 
Times, care în 2014 a publicat A Troublesome 
Inheritance: Genes, Race and Human 
History.” Tema constantă a relatărilor lui 
Wade este predilectia cercetătorilor din lumea 
academica de a se coaliza in jurul teoriilor 
Stiintifice acceptate si faptul ca ei sunt 
constant demascati de un grup de rebeli care 
spun adevarul (el este cel care a scris despre 
frauda stiintifica, a descris Human Genome 
Project ca fiind un monolit care risipeste banul 
public si a atacat valoarea studiilor la nivel de 
genom pentru gasirea de variatii genetice care 
contribuie la creşterea riscul apariţiei unor 
boli). în Troublesome Inheritance, Wade 
revine cu aceeaşi temă, sugerând că s-a 


realizat o alianţă a corectitudinii politice între 
antropologi şi geneticieni, cu scopul de a 
reprima adevărul că există diferente 
semnificative între populaţiile umane şi că 
aceste diferenţe corespund stereotipurilor 
clasice legate de rasă. O parte a argumentării 
sale conţine ceva adevăr - Wade evidenţiază 
corect problema unei comunităţi academice 
care încearcă sa impună o doctrină 
neverosimilă. Cu toate acestea, „adevărul” pe 
care îl prezintă în opoziţie, ideea că nu numai 
că există diferenţe substanţiale, dar că 
acestea corespund probabil stereotipurilor 
rasiale tradiţionale, nu are niciun merit. 
Cartea lui Wade combină conţinut ştiinţific 
convingător cu părţi care sunt în întregime 
speculative, prezentând totul cu aceeaşi 
autoritate şi cu acelaşi ton, astfel încât cititorii 
naivi, care acceptă părţile sale bine 
argumentate, sunt tentaţi să accepte şi restul. 
Mai rău de atât, atunci când compari cartea 
cu scrierile anterioare ale lui Wade, în care 
rebelii care spun adevarul ar fi savanţi ai 
creativităţii şi împlinirii, el nu numeşte niciun 
savant serios din domeniul geneticii care să-i 
susţină speculațiile.” Si totuşi, celebrandu-i 
pe cei care s-au opus doctrinei defectuoase, 
sugerează în mod greşit că teoriile alternative 
ale acestora trebuie să fie adevărate. 

Ca exemplu al speculațiilor cărora Wade le 
acordă girul său, unul dintre capitolele sale se 
concentrează pe un eseu scris în 2006, de 
Gregory Cochran, Jason Hardy şi Henry 
Harpending, sugerând că valoarea medie 
crescută a [Q-ului la evreii askenazi (mai mult 
de o abatere standard peste media mondială) 
şi raportul disproporționat al numărului de 


laureati ai Premiului Nobel (de aproape o suta 
de ori mai mare decat media generala) ar 
putea sa reflecte selectia naturala datorata 
istoriei milenare In cursul careia evreii au 
practicat camataria (creditarea cu bani), o 
profesie care necesita scrisul şi calculul 
matematic.“ Aceştia au subliniat, de 
asemenea, rata ridicată a bolilor Tay Sachs şi 
Gaucher la evreii aşkenazi, care sunt datorate 
unor mutatii care afectează stocarea lipidelor 
în creier şi care, au speculat ei, creşte ca 
frecvenţă sub presiunea selecţiei pentru acele 
variaţii genetice care contribuie la inteligenţă 
(ei au susţinut că aceste mutații pot fi benefice 
atunci când apar într-o singură copie, spre 
deosebire de cazul în care apar în două copii 
şi provoacă apariţia bolilor). Acest argument 
este contrazis de dovada că aceste boli, 
aproape sigur, se datorează unui ghinion 
întâmplător - faptul ca, în timpul gâtuirii 
populationale medievale care i-a afectat pe 
evreii aşkenazi, numărul mic de indivizi care 
au avut multi urmaşi 


purtau, întâmplător, aceste mutații“ -, dar, cu 
toate acestea, Wade citează ca dovadă a 
afirmațiilor sale articolul, în care se 
argumentează ca acest lucru ar putea fi 
corect. Harpending a mai făcut şi în trecut 
speculaţii fara dovezi cu privire la cauzele 
diferenţelor comportamentale dintre populaţii. 
într-o prelegere pe care a sustinut-o la o 
conferinţă din 2009, cu tema „Preserving 
Western Civilization” (Conservarea civilizaţiei 
occidentale - n. tr.), el a afirmat că oamenii cu 
descendentă africană subsahariană nu au 
înclinația de a munci, atunci când nu trebuie 


sa o facă - „Nu am văzut pe nimeni din Africa 
să aibă vreun hobby”, spunea el - deoarece, 
considera el, africanii subsaharieni nu au 
trecut, în ultimele mii de ani, prin acel tip de 
selecţie naturală care să favorizeze munca 
asiduă, aşa cum sa întâmplat cu eurasiatici.“! 

Wade a evidenţiat, de asemenea, şi cartea 
economistului Gregory Clark, A Farewell to 
Alms, sugerând că motivul pentru care 
Revoluţia Industrială a luat avânt în Marea 
Britanie, înainte de oricare alt loc, a fost rata 
relativ ridicată a natalității în rândul oamenii 
înstăriți, în precedentele cinci secole, 
comparativ cu cea în rândul oamenilor mai 
putin avuti. Clark susţine ca aceasta rata 
crescuta a natalitatii a raspandit in populatie 
trasaturile necesare apariţiei capitalismului, 
incluzând individualismul, răbdarea Si 
capacitatea de a munci ore la rand.** Clark 
recunoaste ca nu poate face o deosebire intre 
transmiterea genelor si transmiterea culturala 
de la o generatie la alta, dar Wade preia ideea 
lui Clark prezentand-o ca pe o dovada ca 
genetica este posibil sa fi jucat un rol. 

Am acordat un oarecare spatiu discutarii 
erorilor din cartea lui Wade, deoarece 
consider ca este important sa explic ca, doar 
pentru faptul ca multi oameni de stiinta s-au 
implicat in incercarea de a mentine vie o 
doctrina neplauzibila, acest lucru nu inseamna 
că oricare „eretic” neconformist are dreptate. 
Şi totuşi, Wade sugerează exact acest lucru. El 
scrie, „Fiecare dintre civilizațiile majore a 
dezvoltat instituţiile adecvate circumstanțelor 
si supravieţuirii 


sale. Dar aceste instituţii, deşi sunt puternic 


impregnate de traditiile culturale, se sprijina 
pe un fundament al comportamentului uman 
modelat genetic. lar atunci cand o civilizaţie 
produce o serie distinctă de instituţii, care se 
menţin timp de multe generaţii, acesta este un 
semn al prezenţei unui şir de variaţii la nivelul 
genelor care influenţează comportamentul 
social uman.”** Wade insinueaza, în scris, ca 
ideile rasiste populare cu privire la diferenţele 
care există între populaţii au un oarecare 
temei. 

Wade nu este nici pe departe singura 
persoană convinsă că deţine adevărul despre 
diferențele dintre populații. La aceeaşi 
conferinţă din 2010, despre „DNA, Genetics, 
and the History of Mankind” (ADN- ul, 
genetica si istoria omenirii - n. tr.), unde l-am 
întâlnit prima data pe Wade, am sesizat un 
freamat in spatele meu si, cand m-am intors, 
am fost socat sa- 1 vad pe James Watson, cel 
care, In 1953, a fost coautor la descoperirea 
ADN-ului. Watson fusese, pana In urma cu 
câţiva ani, directorul laboratorului Cold 
Spring Harbor, unde se ţinea conferinţa. Cu 
un secol în urmă, laboratorul fusese epicentrul 
mişcării eugenice în Statele Unite, 
contabilizând trăsături ale multor persoane 
pentru a ajuta la o reproducere selectivă şi 
pledând pentru o legislaţie, care a trecut în 
multe state, pentru sterilizarea persoanelor 
considerate defecte si combaterea unei 
degradări percepute a fondului genetic. A fost 
deci ironic faptul că Watson a fost forţat să se 
retragă de la conducerea Cold Spring Harbor, 
după ce a fost citat, într-un interviu acordat 
ziarului englezesc Sunday Times, că ar fi spus 


ca era ,in mod inevitabil sceptic cu privire la 
şansa Africii”, adăugând că ,,[toate] politicile 
publice se bazează pe faptul că inteligenţa lor 
este la fel ca a noastră - în timp ce toate 
testele arată că lucrurile nu stau aşa”**. (Nu 
există nicio dovadă genetică în favoarea 
acestei afirmaţii.) Când l-am văzut pe Watson 
la Cold Spring Harbor, acesta s-a aplecat 
câtre mine si Beth Shapiro, care-mi statea 
alaturi, soptindu-ne ceva de genul ,,Cand aveti 
de gând sa va dati seama de ce voi, evreii, 
sunteti cu atat de mult mai inteligenti decat 
toţi ceilalţi?” Apoi a adăugat ca evreii şi 
brahmanii indieni aveau performanţe înalte 
datorită avantajelor genetice, conferite de mii 
de ani de selecţie naturală, pentru a deveni 
savanţi. A continuat să spună în şoaptă că 
indienii, din experienţa lui, erau, de 
asemenea, şi servili, în mare parte, deoarece 
s-au aflat sub colonizatorii britanici şi specula 
că aceasta trasatura s-a menţinut, fiind 
selectată de sistemul de caste. A mai vorbit 
despre modul în care studenţii est-asiatici au 
tendinţa de a fi mai conformisti, datorită 
selecţiei pentru conformare din cadrul 
societăţii chinezeşti antice. 

Plācerea pe care o găseşte Watson în a 
contesta punctele de vedere consacrate este 
legendara. Indisciplina sa poate sa fi fost 
importanta pentru succesul sau ca om de 
Stiinta. Dar acum, la vârsta de 82 de ani, 
rigoarea sa intelectuala disparuse, iar ceea ce 
a rămas era dorinţa de a-şi emite impresiile, 
fara a le supune măsurătorilor care i-au 
caracterizat cercetarea ştiinţifică a ADN-ului. 

Scriind acum, tresar la gândul că Watson 


sau Wade sau inaintasii lor s-ar afla In spatele 
meu. Istoria stiintei a demonstrat, din nou si 
din nou, pericolul de a te increde in instinctele 
tale sau de a fi condus de prejudecatile tale - 
de a fi prea convins că ştii care este adevărul. 
Din eroarea de a gândi că soarele se învârte în 
jurul Pământului, că descendența umană sa 
separat de cea a maimutelor antropoide cu 
milioane de ani în urmă şi că structura 
populaţiei umane actuale are o vechime de 50 
000 de ani, când, în realitate, cunoaştem că a 
fost modelată prin amestecul de populaţii 
petrecut în mare parte acum 5 000 de ani - 
din toate aceste erori si multe altele ar trebui 
să învăţăm sa fim precauti şi să nu ne bazam 
pe  bănuielile noastre sau pe aşteptările 
stereotipe ale celor din jur. Dacă putem avea 
încredere în ceva, acest lucru este că, 
indiferent ce diferente credem ca percepem, 
aşteptările noastre sunt greşite, în cea mai 
mare parte. Ceea ce face ca declaraţiile lui 
Watson şi Wade şi Harpending să fie rasiste 
este modul în care sar de la observaţia 
conform câreia comunitatea academică neagă 
posibilitatea existenţei unor diferențe 
plauzibile la pretenţia, nesustinuta de nicio 
dovadă ştiinţifică”, că ei ştiu care sunt acele 
diferente şi că diferențele respective 
corespund stereotipurilor populare vechi - o 
convingere care este în mod garantat greşită. 
Adevărul este ca, la această ora, nu 
cunoaştem care va fi natura sau direcţia 
diferentelor codificate genetic dintre populaţii. 
Un exemplu este supra- reprezentarea 
extremă a persoanelor cu origine vest- 
africană în rândul sprinterilor de elită. Toţi 


barbatii Analisti la cursele olimpice de 100 m, 
din 1980 încoace, chiar si cei proveniţi din 
Europa sau America, au o descendenta vest- 
africană recentă." Ipoteza genetică cea mai 
frecvent invocata pentru a explica acest lucru 
este aceea ca ar fi existat, datorita selectiei 
naturale, o modificare în sensul creşterii 
mediei abilităţilor de alergare rapidă a 
oamenilor de origine vest-africană. O mică 
creştere a mediei nu pare să însemne mare 
lucru, dar poate face o mare diferenţă la 
nivelul extremelor unei abilității foarte 


ridicate - de exemplu, o creştere cu 0,8 a 
abaterii standard a mediei abilităţilor de 
sprintare la vest- africani ar fi de aşteptat să 
ducă la o creştere de o sută de ori a proportiei 
de indivizi care să fie deasupra punctului 
99,99999 al funcţiei de repartiție la europeni. 
Dar o explicaţie alternativă, care ar prezice 
aceeaşi amploare a efectului, este ca pur şi 
simplu există mai multă variabilitate în 
abilitatea indivizilor de origine vest-africană 
de a sprinta - cu mai multi indivizi atât cu 
abilităţi foarte ridicate, cât şi cu abilităţi 
foarte scăzute.“ O răspândire mai largă a 
abilităţilor în jurul aceleiaşi medii si o creştere 
de o sută de ori, la vest-africani, a proportiei 
de oameni plasați deasupra punctului de 
99,99999% gasit la europeni este, de fapt, 
exact lucrul la care te poţi aştepta dată fiind 
diversitatea genetică cu aproximativ 33% mai 
mare a vest-africanilor comparativ cu 
europenii. Dacă aceasta explică sau nu 
dominanta  vest-africanilor în cursele de 
viteză, pentru numeroase alte trăsături 
biologice - inclusiv cele cognitive - ar fi de 


aşteptat sa întâlnim o proporţie mai mare 
printre africanii subsaharieni cu capacităţi 
extreme, predictibile genetic. 

Aşadar, cum ne-am putea pregăti pentru 
eventualitatea în care, în anii ce vor urma, 
studiile genetice vor arâta că trăsături 
comportamentale sau cognitive sunt 
influențate de variațiile genetice şi ca aceste 
trăsături diferă, în medie, între populaţiile 
umane, atât în ceea ce priveşte valoarea 
medie, cât şi variaţia din cadrul populaţiei? 
Chiar daca încă nu cunoaştem care vor fi 
aceste diferente, trebuie mai degrabă să 
găsim un nou mod de a gândi, care să se poată 
acomoda acestor diferenţe, decât să negăm 
categoric că diferenţe de acest fel pot exista şi 
astfel să ne lăsăm prinşi pe picior greşit, fara 
nicio strategie, odată ce vor fi descoperite. 

Ar fi tentant acum, în zorii revoluţiei 
genomului, sa ne pozitionam de partea unei 
noi platitudini reconfortante, invocând istoria 
amestecurilor repetate din trecutul uman ca 
argument pentru care diferenţele inter- 
populationale ar fi lipsite de semnificaţie. Dar 
o astfel de poziţie este greşită, de parcă, dacă 
am alege doi oameni la întâmplare, dintre cei 
care trâiesc astăzi, am afla ca mare parte 
dintre genealogiile populationale care au 
contribuit la genomul lor au trait izolate unele 
de altele, suficient de mult timp, încât 
probabilitatea de a fi apărut diferente 
biologice substanţiale între ei să fie amplă. 
Modalitatea corectă de a face faţă descoperirii 
inevitabile de diferente substanţiale între 
populaţii, este aceea de a realiza că existenta 
lor nu ar trebui să afecteze felul în care ne 


comportam. Ca societate, ar trebui sa ne 
angajam sa acordam tuturor drepturi egale, in 
ciuda diferentelor care exista intre indivizi. 
Daca aspiram să-i tratam pe toţi cu respect, 
indiferent de extraordinarele diferente care 
exista 


între indivizii unei populaţii, nu ar trebui să fie 
cu mult mai dificil sa ne obisnuim cu 
diferentele mici, dar semnificative între 
trăsăturile generale ale populațiilor. 

Pe lângă imperativul de a acorda tuturor 
acelaşi respect, este important si să reținem 
că există o mare diversitate a trăsăturilor 
umane, care nu includ numai trăsături 
cognitive şi comportamentale, dar şi trăsături 
din aria abilităţilor atletice, a abilităţilor 
manuale si a capacităţilor de interacţiune 
socială si empatie. Pentru cele mai multe 
trăsături, gradul de variaţie dintre indivizi 
este atât de mare, încât oricare persoană 
dintr-o populaţie poate excela în privinţa 
oricărei trăsături, indiferent de populaţia sa 
de origine, chiar dacă anumite populaţii au 
valori medii diferite datorită amestecului 
genetic şi influențelor culturale. Pentru cele 
mai multe trăsături, efortul întreţinut şi 
mediul propice sunt suficiente pentru a 
permite unei persoane cu o performanţă 
prognozată genetic a fi mai scăzută, într-un 
anumit domeniu, să exceleze comparativ cu 
cei cu o performanţă prognozată genetic a fi 
superioară. Din cauza caracterului 
multidimensional al trăsăturilor umane, a 
marilor variaţii care există între indivizi si a 
gradului în care efortul şi condiţiile de 
dezvoltare pot compensa dotarea genetică, 


singura modalitate judicioasă de abordare 
este aceea de a considera fiecare persoană şi 
fiecare populaţie ca pe o realizare 
extraordinară a geniului nostru uman şi de a 
acorda fiecărei persoane toate şansele pentru 
a reuşi, indiferent de combinaţia genetică 
particulară pe care se întâmplă să o posede. 
Pentru mine, răspunsul natural la această 
provocare este acela de a învăţa din exemplele 
oferite de diferenţele biologice care există 
între masculi şi femele. Diferenţele dintre cele 
două sexe sunt, de fapt, mult mai profunde 
decât cele care există între populaţiile umane, 
reflectând peste o sută de milioane de ani de 
evoluţie si adaptare. Bărbaţii si femeile diferă 
prin cantităţi imense de material genetic - un 
cromozom Y pe care bărbaţii îl au, iar femeile, 
nu şi un al doilea cromozom X, pe care femeile 
il au, iar bărbaţii, nu. Majoritatea oamenilor 
acceptă faptul că diferenţele biologice dintre 
bărbaţi şi femei sunt profunde şi că acestea 
contribuie la diferentele medii în privinţa 
dimensiunilor si a forţei fizice, cât şi în 
privinţa temperamentului Sl 
comportamentului, chiar daca există întrebări 
despre gradul în care diferenţele particulare 
sunt influențate de aşteptările sociale şi de 
educaţie (de exemplu, multe locuri de muncă 
din industrie şi profesii pe care femeile le 
îndeplinesc, în număr mare, astăzi, erau 
practicate de puţine femei în secolul trecut). 
Astăzi  aspirăm atât sa recunoaştem că 
diferenţele biologice existentă, cât şi să 
acordăm aceleaşi libertăţi şi oportunităţi 
fiecăruia, indiferent de aceste diferenţe. Este 
evident, din inegalitatile medii profunde, care 


persistă între femei şi bărbaţi, ca împlinirea 
acestor aspirații reprezintă o provocare, dar, 
cu toate acestea, este important să ne 
obişnuim şi chiar să acceptăm diferenţele 
reale care există, luptându-ne, în acelaşi timp, 
să ajungem într-un loc mai bun. 

Adevărata crimă a rasismului, în cele din 
urmă, este judecarea indivizilor după un 
presupus stereotip al grupului lor - ignorarea 
faptului că, atunci când sunt aplicate anumitor 
persoane, stereotipurile sunt aproape 
întotdeauna iInselatoare. Afirmatii de tipul 
„Eşti negru, deci probabil ca ai ureche 
muzicală” sau „Eşti evreu, deci probabil că 
eşti istet” sunt, fără îndoială, foarte 
dăunătoare. Fiecare este o persoană unică, cu 
puterile şi slabiciunile sale, şi ar trebui tratată 
ca atare. Să presupunem că sunteţi antrenorul 
unei echipe de atletism, iar un tânăr vine şi 
cere să încerce să participe la cursa de 100 m, 
în care indivizii cu o origine vest-africană sunt 
statistic mult supra-reprezentati, sugerandu- 
se posibilitatea ca genetica sa joace un rol. 
Pentru un antrenor bun, rasa nu are relevanta. 
Testarea vitezei de alergare a tanarului este 
simpla - il pui sa alerge pe teren contra 
cronometru. Cele mai multe situaţii sunt de 
acest fel. 


O NOUA BAZA A IDENTITATII 


Revolutia genomului reprezinta, in realitate, 
o forta mult mai eficienta pentru a ajunge la o 
noua înţelegere a diferenţelor si identităţii 
umane - pentru intelegerea locului nostru 
personal in lumea din jurul nostru - decat 


pentru promovarea vechilor credinte care, 
aproape întotdeauna, sunt greşite. 

Pentru a înțelege puterea revoluției 
genomului în des-fiintarea vechilor 
stereotipuri legate de identitate si pentru 
construirea unei baze noi pentru identitate, sa 
ne gândim la modul în care evidenţierea 
amestecurilor repetate din istoria umanităţii a 
distrus aproape toate argumentele care 
obisnuiau să fie folosite pentru susţinerea unui 
nationalism bazat pe biologic. Ideologia 
nazistă a existenţei unei rase „pure” ariene, 
vorbitoare de limbă indo-europeană, cu 
rădăcini adânci în Germania, trasabilă prin 
artefactele culturii ceramicii cordate, a fost 
spulberata de descoperirea faptului ca 
oamenii care foloseau aceste artefacte au 
venit, printr-o migraţie în masă, din stepa 
rusă, un loc pe care nationalistii germani l-ar 
fi disprețuit ca sursă.“ Ideologia Hindutva, 
conform careia nu au existat contribuţii 
majore la cultura indiană din partea 
migrantilor veniţi din afara sudului Asiei, este 
demontată de faptul ca aproximativ jumătate 
din moştenirea genetică a indienilor de astazi 
provine din valuri multiple de migraţie în 
masa din Iran şi din stepa eurasiatică, din 
ultimii 5 000 de ani.“ în acelaşi mod, ideea ca 
tutsi din Rwanda si Burundi au O moştenire 


genetică provenită de la agricultorii vest- 
eurasiatici, iar hutu, nu - o idee care a fost 
integrată în argumentele în favoarea 
genocidului”! - este un nonsens. în prezent, 
cunoaştem faptul ca aproape toate grupurile 
care trăiesc astăzi sunt rezultatul unor 
amestecuri repetate de populaţii, care au avut 


loc de-a lungul a mii si zeci de mii de ani. 
Amestecul face parte din natura umană şi 
nicio populaţie nu este - sau nu ar putea fi - 
„pură”. 

Cei care nu sunt oameni de ştiinţă au 
realizat deja capacitatea revoluţiei genomului 
de a genera noi poveşti. Afro-americanii s-au 
aflat în fruntea acestei mişcări. în timpul 
comerțului cu sclavi, africanii au fost 
dezradacinati şi lipsiţi, în mod forţat, de 
cultura lor, ceea ce a avut drept efect 
pierderea religiei, limbii si tradițiilor 
strămoşilor lor, în decursul câtorva generații. 
în 1976, romanul Roots, al lui Alex Haley, a 
folosit literatura pentru a începe revendicarea 
rădăcinilor pierdute prin povestirea odiseei 
sclavului Kunta Kinte si a urmaşilor săi.” 
Urmând acest exemplu, profesorul de 
literatură Henry Louis Gates Jr., de la 
Harvard, a valorificat potenţialul studiilor 
genetice de a recupera rădăcinile pierdute ale 
afro- americanilor. în seria sa de televiziune, 
Faces of Americans, şi în serialul Finding Your 
Roots care i-a urmat, îi declara violoncelistului 
Yo-Yo Ma, care este capabil să-şi stabilească 
genealogia până în China secolului al XIII-lea, 
că Gates, ca afro-american, nu va sti niciodată 
cum e să simţi acest lucru, dar a aratat ca 
genetica poate oferi perspective informative 
bogate chiar şi în cazul afro-americanilor care 
au o cunoaştere limitată a genealogiei lor.” 

A răsărit o nouă industrie de „testare a 
genealogiei personale” pentru a valorifica 
potenţialul revoluţiei genomului de a oferi o 
bază pentru noi poveşti şi de a compara 
genomurile consumatorilor cu altele care au 


fost deja testate. Programele de televiziune pe 
care le-a produs Gates s-au construit in jurul 
ideii trasarii genealogiilor şi ADN-ului unor 
invitaţi celebri, folosind relatarea poveştilor 
personale ale unor celebrităţi pentru a-i ajuta 
pe telespectatori să înţeleagă capacitatea 
datelor genetice de a evidenția trăsăturile din 
trecutul familiei lor, despre care altfel nu ar fi 
avut cunoştinţă. De exemplu, programele au 
dezvăluit relații neştiute, profunde, între 
perechile de invitaţi (strămoşi comuni în 
ultimele câteva sute de ani). Au folosit, de 
asemenea, teste genetice pentru a determina 
nu numai continentele in care au trăit 
strămoşii lor, dar şi regiunile din cadrul acelor 
continente. 

Ca persoană de culoare albă în Statele 
Unite, cu istoria privării forţate a populațiilor 
de rădăcinile lor, cred că oricine - afro- 
americani si mai ales nativi americani - are 
dreptul sa incerce să folosească datele 
genetice pentru a-şi completa piesele lipsă din 
istoria familiei sale. Cu toate acestea, pentru 
cei care presupun că testarea genealogiei 
personale are vreo valoare ştiinţifică, este 
important sa se tina seama de faptul ca multe 
rezultate sunt usor de interpretat in mod 
eronat si ca rareori cuprind avertizarile pe 
care oamenii de ştiinţă le atribuie 
descoperirilor provizorii. 

Unele dintre cele mai bune exemple vin din 
industria care s-a dezvoltat pentru a oferi 
rezultate genetice afro-americanilor. 0 
companie este African Ancestry, care le oferă 
clienţilor informaţii cu privire la tribul vest- 
african şi regiunea în care tipurile lor de 


cromozom Y si de ADN mitocondrial sunt cel 
mai 


frecvent intalnite. Aceste rezultate sunt usor 
de  suprainterpretat, deoarece frecvențele 
tipurilor de cromozom Y şi ADN mitocondrial 
sunt prea asemănătoare în Africa de Vest 
pentru a realiza, cu încredere, localizări 
exacte. Ca un exemplu, să consideram un tip 
de cromozom Y care există cu o frecvenţă uşor 
mai crescută la grupul etnic Hausa decât la 
grupurile vecine Yoruba, Mende, Fulani şi 
Beni. Atunci când African Ancestry trimite 
rezultatele, poate spune ca un bărbat afro- 
american are cromozomul Y de tipul celui care 
este cel mai frecvent la Hausa.” însă este 
foarte posibil şi probabil ca adevăratul 
stramos sa nu fi aparţinut grupului Hausa, 
deoarece există multe triburi în Africa de Vest 
si niciunul dintre triburi nu a contribuit cu mai 
mult decât o fracțiune modestă la descendenta 
africană a  afro-americanilor.” Si totuşi, 
oamenii care au făcut aceste teste rămân 
deseori cu impresia că îşi cunosc originea. 
Rick Kittles, un genetician populationist, co- 
fondator al African Ancestry, descrie acest 
sentiment spunând: „Originea mea pe linie 
feminină merge înapoi în nordul Nigeriei, 
teritoriul tribului Hausa. Am mers în Nigeria 
şi am vorbit cu oamenii de acolo, am aflat 
despre cultura şi tra-ditiile Hausa. Acest lucru 
m-a ajutat sa- mi fac o idee despre cine 
sunt.” în teorie, testele de descendență 
realizate la nivel de genom sunt mult mai 
puternice decât testele bazate pe cromozomul 
Y şi pe ADN-ul mitocondrial. Dar în prezent, 
nici chiar metodele de testare la nivel de 


genom nu sunt suficient de bune pentru a 
oferi informaţii de înaltă rezoluţie cu privire la 
locul din Africa unde au trait strămoşii unei 
persoane afro-americane, în parte deoarece 
bazele de date ale populațiilor actuale din 
Africa de Vest nu sunt suficient de complete. 
Mult mai multe cercetări trebuie făcute 
pentru a face posibilă efectuarea de studii de 
acest fel cu o oarecare precizie. 

Un alt motiv de frustrare pentru afro- 
americani ar putea fi că transformările 
culturale care au apărut dupa ce sclavii 
africani au ajuns în America de Nord au fost 
atât de mari, încât astăzi există puţine 
diferente între afro-americani referitor la 
locurile din Africa de unde au provenit 
strămoşii lor. Africanii dintr-o anumită parte a 
continentului au fost vânduți şi amestecați cu 
cei proveniţi din alte regiuni, astfel încât, în 
decursul câtorva generaţii, marea diversitate 
culturală şi variațiile genetice care existau 
între primii sclavi s-au estompat, devenind de 
nerecunoscut. Omogenizarea aproape 
completă a moştenirii africane care a avut loc 
a devenit evidentă într-un studiu nepublicat, 
pe care l-am realizat în 2012, împreună cu 
Kasia Bryc, în care am analizat date la nivel de 
genom provenite de la peste 15 000 de afro- 
americani din Chicago, New York, San 
Francisco, Mississippi, Carolina de Nord şi 
Sea Islands din Carolina de Sud, explorând 
dacă unele populaţii afro-americane erau mai 
apropiate de anumiţi vest-africani decât de 
alţii, după cum ar fi de aşteptat pe baza 
rutelor eterogene de aprovizionare cu sclavi a 
Statelor Unite.” Era logic să ne aşteptăm la 


unele diferente. Din cele patru mari porturi In 
care soseau sclavii, New Orleans a fost 
aprovizionat mai ales de negustorii de sclavi 
francezi, în timp ce 


Baltimore, Savannah si Charleston erau 
alimentate mai ales de britanici, care-i 
aduceau din diferite parti ale Africii. Dar ceea 
ce am descoperit a fost că amestecul 
strămoşilor vest-africani ai afro 


americanilor a fost atat de intens, incat nu am 
putut detecta nicio diferenta cu privire la 
populaţiile africane sursă ale afro- 
americanilor de pe continentul american. 
Numai în Sea Islands, în largul coastei 
Caroline! de Sud, am detectat dovezi ale unei 
legături speciale cu un loc anume din Africa, 
în acest caz oamenii din Sierra Leone, locul 
de origine a limbii cu o gramatică africană pe 
care locuitorii din gulagul Sea Islands încă o 
mai vorbesc. Ar fi necesare studii ale ADN- 
ului ancestral al primei generaţii de sclavi 
africani pentru a trasa efectiv rădăcinile în 
Africa.” 

Problemele rezultatelor oferite uneori de 
companiile de testare a  genealogiilor 
personale nu se limitează la afro-americani. 
Este o capcană generală, care derivă din 
interesele financiare pentru care aceste 
companii trebuie să ofere clienţilor lor ceea 
ce par a fi rezultate semnificative. Acest lucru 
devine o problemă chiar şi pentru cele mai 
riguroase companii. între 2011 şi 2015, 
compania de testare genetică 23andMe le-a 
oferit clienţilor o estimare a proportiei de 
moştenire genetică Neanderthaliană, 
permițându-le să stabilească o legătură 
personală cu cercetările care arată că non- 
africanii moştenesc în 


T 


jur de 2% din genomul lor de la 


Neanderthalieni.** Totuşi, măsurătorile făcute 
de acest test au fost foarte inexacte, deoarece 
variaţia reală a proportiei de ADN 
Neanderthalian în cadrul celor mai multe 
populaţii este de numai câteva zecimi de 
procent, în timp ce testul raportează o 
variaţie de câteva procente.“ Mai mulţi 
oameni mi-au spus, încântați, că rezultatele 
testării descendentei lor Neanderthaliene 
efectuata 


de 23andMe îi plasează în fruntea celor 
câteva procente din populaţia lumii cu acest 
tip de moştenire genetică, dar din cauza 
impreciziei testelor, probabilitatea ca 
persoanele care au primit un scor atât de înalt 
de la 23andMe să aibă mai mult decât 
proporţia medie de moştenire genetică 
Neanderthaliană este doar cu puţin mai mare 
de 50/50. Am ridicat aceasta problemă 
membrilor echipei de la 23andMe şi chiar am 
evidenţiat problemele într-o lucrare ştiinţifică, 
publicată în 2014.61 Mai târziu, 23andMe şi-a 
schimbat raportul şi nu mai face astfel de 
afirmaţii. Totuşi, compania continuă să ofere 
clientilor sai un clasament al numărului de 
mutații derivate de la Neanderthalieni, pe 
care le deţin în genomul lor.” Acest 
clasament, de asemenea, nu oferă dovezi 
certe că acei clienţi ar fi moştenit mai mult 
ADN Neanderthalian decât media populaţiei. 

Nu toate descoperirile companiilor de 
evaluare a genealogiei personale sunt greşite 
şi multe persoane au obţinut, în urma unor 
astfel de testări, rezultate care pentru ei 
reprezinta o informatie satisfacatoare, mai 
ales atunci cand este vorba de trasarea 
genealogiilor cărora li s-a pierdut urma. Un 
exemplu este acela al persoanelor adoptate 
care-şi caută părinţii biologici. Un altul este 
legat de localizarea membrilor familiei 
extinse. 

Totuşi, din punctul meu de vedere, nu 
găsesc că această abordare este 
satisfăcătoare. în timp ce mă pregăteam 
pentru scrierea acestei cărţi, m-am gândit 
dacă să-mi trimit ADN-ul unei companii de 


testare personală sau să-l studiez în propriul 
meu laborator, iar apoi să descriu rezultatele, 
imitând abordarea multor jurnalişti, care se 
ocupă de domeniul testărilor genealogiei 
personale. Dar, sincer să fiu, acest lucru nu 
mă interesează. Grupul meu de origine - 
evreii aşkenazi - este deja super-studiat. Sunt 
convins că genomul meu va fi foarte 
asemănător cu cel al oricărui alt membru al 
grupului. Mai curând aş folosi toate resursele 
pe care le am pentru a secventia genomurile 
persoanelor care sunt insuficient studiate. 
Sunt, de asemenea, îngrijorat de capcana 
intelectuală a auto-studierii. Sunt suspicios 
din principiu cu privire la oamenii de ştiinţă 
care sunt super-interes aţi de propria lor 
familie sau cultură. Pur şi simplu le pasă prea 
mult. în laboratorul meu lucrează cercetători 
din toate colţurile lumii şi i-am încurajat, fără 
a avea întotdeauna succes, să aleagă proiecte 
de studiere a oamenilor care nu aparţin 
populaţiei lor. Folosirea genomului ca o 
unealtă cu ajutorul căreia să mă conectez la 
lumea din jur prin legăturile personale de 
familie şi trib îmi pare a fi provincială şi 
nesatisfăcătoare. 

Totuşi, ceea ce ne-a oferit revoluţia 
genomului este o cale chiar mai importantă 
de a ajunge să înţelegem cine suntem - o cale 
de a păstra în minte extraordinara diversitate 
umană care există astăzi si care a existat în 
trecutul nostru. Problema înţelegerii 
conexiunilor dintre sine si lume este una 
fundamentală pentru mine şi mi-a îndrumat 
interesul de o viaţă pentru geografie, istorie şi 
biologie. în mod ironic pentru o persoană ca 


mine, care nu este deloc religioasa, un 
exemplu din Biblie este cel care imi ofera 
perspectiva asupra modului in care revolutia 
genomului poate ajuta la rezolvarea acestei 
probleme existentiale. 

in fiecare an, de Pastele evreiesc (Pesah), 
evreii se adună in jurul mesei si deapana 
povestea exodului din Egipt. Sărbătoarea 
Paştelui evreiesc este importantă pentru 
evrei, deoarece le readuce aminte de locul lor 
în lume şi îi încurajează să desprindă 
invataminte despre modul în care ar trebui să 
se poarte. Această povestire a avut 
extraordinar de mult succes, măsurabil prin 
faptul că i-a susţinut pe evrei în identitatea 
lor, timp de mii de ani, ca o minoritate care 
trăieşte pe pământuri străine. 

Povestea Pastelui începe cu mitul 
patriarhilor din vechiul Israel: prima 
generatie, a lui Avraam si Sara; a doua, a lui 
Isaac si Rebeca; a treia, a lui lacob, Lea, 
Rahela, Bilha si Zilpa; $i a patra generatie, a 
celor 12 copii de sex masculin (părinţii 
triburilor Israelului) si a unei fiice, Dina. 
Aceşti oameni sunt mult prea îndepărtați de 
imensele populaţii de astăzi pentru a părea 
conectaţi în mod semnificativ la prezent. 
Procedeul literar care leagă această familie 
străveche cu mulţimea de familii care au 
urmat este Iosif, unul dintre fiii lui lacob, care 
este vândut de fraţii săi ca sclav în Egipt şi 
care ajunge să ocupe o poziţie de mare forţă. 
Când foametea loveşte în regiune, restul 
familiei sale migrează, de asemenea, în Egipt, 
unde este întâmpinată cu bunăvoință de Iosif, 
în ciuda fărădelegii pe care o comisese asupra 


lui. Trec 400 de ani si urmaşii acestei familii 
se înmulţesc exponential, formând o naţiune 
cu peste 600 000 de bărbaţi adulti si un 
număr chiar mai mare de femei si 

copii. Sub conducerea lui Moise, ei rup 
lanţurile oprimării, rătăcesc zeci de ani şi îşi 
elaborează codul lor de legi. Apoi se reîntorc 
pe Taramul Fagaduintei al Stramosilor lor. 

După ce citesc povestea de Paşte, evreii 
înţeleg în mod intuitiv felul în care membrii 
populaţiei lor, numărând milioane de oameni, 
sunt înrudiţi unii cu ceilalţi şi cu trecutul. 
Povestea le permite evreilor să se gândească 
la acele milioane de coreligionari ca la nişte 
rude directe - şi să-i trateze cu egal respect şi 
seriozitate, chiar dacă nu înţeleg gradul lor 
exact de înru-dire -, să scape din capcana 
perceperii lumii din prisma unor familii relativ 
mici în cadrul cărora au crescut. 


Pentru mine, multitudinea de populaţii 
interconectate care au contribuit la genomul 
fiecăruia dintre noi oferă o poveste 
asemănătoare, care mă ajută să înţeleg care 
este propriul meu loc în lume si mă fereşte de 
a fi intimidat de numărul enorm de indivizi 
din specia noastră - imensitatea populaţiei 
umane numărându-se în miliarde. Poziţia 
centrală a amestecului în istoria speciei 
noastre, aşa după cum a fost demonstrată în 
ultimii câţiva ani de revoluţia genomului, 
semnifică faptul ca noi toţi suntem 
interconectati si ca vom continua sa ne 

conectam unii cu alții si în viitor. Această 
povestire a conexiunilor imi permite să ma 
simt evreu, chiar dacă s-ar putea sa nu 
descind direct din stramosii biblici. Ma simt 


american, chiar daca nu provin din americanii 
indigeni sau din primii europeni sau africani 
care s-au stabilit aici. Vorbesc engleza, o 
limbă care nu a fost vorbită de strămoşii mei, 
acum o sută de ani. Provin dintr-o tradiţie 
intelectuală, Iluminismul european, care nu 
este tradiţia Stramosilor mei directi. Revendic 
toate aceste lucruri 


ca fiind ale mele, chiar dacă nu au fost 
inventate de stramosii mei, chiar daca nu am 
o inrudire genetica stransa cu ele. Ideea nu 
este aceea a anumitilor noştri strămoşi. 
Revoluţia genomului ne oferă o istorie 
comună care, daca îi acordăm atenţia 
cuvenită, ar trebui să ne ofere o alternativă la 
nenorocirile rasismului si naţionalismului si 
să ne 

facă sa realizam ca avem cu toţii aceleaşi 
drepturi la moştenirea noastră umană. 


CAPITOLUL 12 


VIITORUL ADN-ULUI 
ANCESIRAL 


A DOUA REVOLUŢIE ŞTIINŢIFICĂ ÎN 
ARHEOLOGIE 


P rima revoluţie ştiinţifică din arheologie a 
început în 1949, atunci când chimistul 
Willard Libby a făcut o descoperire care a 
transformat pentru totdeauna domeniul şi i-a 
adus Premiul Nobel, 11 ani mai târziu.! Ela 
aratat ca, prin măsurarea fracțiunii de atomi 
de carbon din ramasitele organice străvechi, 


care contin 14 nucleoni în loc de mai comunii 
12 sau 13, poate determina data la care a 
intrat pentru prima dată carbonul în lanţul 
nutritiv. Pe Pământ, izotopul radioactiv !**C se 
formează, în cea mai mare parte, prin 
bombardarea atmosferei de către razele 
cosmice, menţinând proporţia tuturor 
atomilor de carbon de acest tip la un nivel 
aproximativ de unu la un trilion. în timpul 
fotosintezei, plantele extrag carbonul din 
atmosferă si îl transformă în zahar. De acolo, 
el se integrează în toate celelalte molecule ale 
vieţii. După ce organismul respectiv moare, 
jumătate dintre atomii de “*C pe care-i 
conţinea se dezintegrează în ‘*N, într-un 
interval de timp de 5 730 de ani. Asta 
înseamnă că fracțiunea tuturor atomilor din 
rămăşiţe străvechi care au 14 nucleoni ? * 
scade într-un ritm cunoscut, permiţând 
oamenilor de ştiinţă să determine data la care 
carbonul a pătruns în organismul viu, atât 
timp cât această dată este mai mică de 
aproximativ 50 000 de ani (dincolo de această 
dată, urinele de '*C sunt prea mici pentru a 
mai putea fi măsurate). 

Datarea cu radiocarbon a revoluţionat 
arheologia, făcând posibilă determinarea 
vârstei reale a materialelor şi depăşind astfel 
ceea ce fusese posibil doar prin studierea 
straturilor de rămăşiţe. Descoperirile făcute 
de arheologi au fost profunde. în Before 
Civilization: The Radiocarbon Revolution and 
Prehistoric Europe, Colin Renfrew a descris 
modul in care datarea cu radiocarbon a 
demonstrat ca preistoria umana se extindea 
cu mult dincolo de perioadele de timp 
considerate înainte şi descrie felul în care 


revolutia radiocarbonului a rasturnat 
presupunerea ca toate invențiile majore din 
preistoria europeana au fost importate din 
Orientul Apropiat.* in timp ce agricultura si 
scrierea au avut, intr-adevar, originea in 
Orientul Apropiat, inovatiile in prelucrarea 
metalelor si în construcţiile monumentale, de 
tipul megalitilor de la Stonehenge, nu 
proveneau din Egipt sau din Grecia antică. 
Aceste descoperiri şi multe altele, despre 
adevărata vârstă a ramasitelor străvechi, au 
dus la o nouă apreciere a culturilor indigene 
de pretutindeni. 

Pătrunderea datării cu radiocarbon în toate 
aspectele arheologiei este evidentă din cele 
peste o sută de laboratoare care oferă 
arheologilor servicii de datare cu radiocarbon 
a probelor lor şi, de asemenea, din faptul că 
una dintre deprinderile pe bază pe care 
arheologii serioşi le dobândesc, în facultăţi, 
este modul critic în care să interpreteze 
datarile cu radiocarbon. Datarea cu 
radiocarbon a schimbat chiar sistemul de 
măsurare a timpului de câtre arheologi. 
Vechii chinezi măsurau anii din momentul în 
care împărații se urcau pe tron; romanii au 
început datarea de la fondarea mitică a 
oraşului lor; iar evreii, de la data creării lumii, 
conform Bibliei. în prezent, aproape toată 
lumea denumeşte anii de dinaintea şi de după 
presupusa dată a naşterii lui lisus. Pentru 
arheologi, timpul este acum măsurat prin 
numărul de ani de dezintegrare radiocativă, 
înainte de prezent (Before Present - BP, n. 
tr.), unde prezentul este definit ca fiind anul 
1950, anul aproximativ al descoperirii datării 


cu radiocarbon de catre Libby. 

Revoluţia radiocarbonului a transformat 
disciplina arheologiei într-una care, începând 
cu anii 1960, nu mai era doar o ramură a 
umanisticii, ci avea, în schimb, rădăcini la fel 
de puternice în ştiinţe, cu un înalt standard al 
dovezilor care sunt astăzi necesare pentru 
susţinerea afirmațiilor.” în perioada care a 
urmat, multe tehnici ştiinţifice adiţionale au 
fost adoptate de către arheologi, incluzând 
flotabilitatea pentru identificarea ramasitelor 
vegetale si studiul ratiilor altor izotopi 
atomici, pe lângă cei ai carbonului, pentru 
determinarea tipului de hrană consumată de 
oameni si animale si stabilirea 

E ? deplasărilor 
semnificative în teritoriu, în cursul vieții lor. 
Noul set de unelte stiintifice pe care le aveau 
acum la dispoziție arheologii a facut posibilā 
analizarea siturilor arheologice pe care le 
excavau, în moduri care nu fuseseră 
disponibile generațiilor anterioare de 
arheologi şi obținerea unor perspective mai 
de încredere. 

Este tentant sa priveşti ADN-ul ancestral ca 
fiind încă una dintre noile tehnologii ştiinţifice 
care au devenit disponibile arheologilor, după 
revoluţia radiocarbonului, dar asta ar 
însemna o subestimare, înaintea ADN-ului 
ancestral, arheologii aveau indicii în legătură 
cu deplasările populaţiei, bazate pe 
schimbarea formei scheletelor ancestrale şi 
pe tipurile de artefacte produse de oameni, 
însă aceste date erau greu de interpretat. Dar 
prin secventierea întregului genom al 
oamenilor ancestrali, este posibilă 
înţelegerea, în foarte mare detaliu, a felului în 


care sunt înrudiţi toti aceştia între ei. 


Valoarea unei tehnologii revoluţionare este 
rata cu care dezvăluie surprize; în acest sens, 
ADN-ul ancestral este mai revoluţionar decât 
oricare altă tehnologie ştiinţifică anterioară 
folosită pentru studierea trecutului, inclusiv 
cea a datării cu radiocarbon. O analogie mai 
corectă a valorii analizei ADN-ului ancestral 
este aceea cu invenţia microscopului, din 
secolul al XVII-lea, care a facut posibilă 
vizualizarea lumii microbilor si a celulelor pe 
care nimeni nu şi-o imaginase înainte. Cand 
un instrument nou deschide perspective câtre 
o lume care nu a fost explorată anterior, tot 
ceea ce înfăţişează este nou şi surprinzător. 
Asta este ceea ce se întâmplă acum cu ADN-ul 
ancestral. Oferă răspunsuri definitive la 
întrebarea daca schimbările din arhiva 
arheologică reflectă mişcări de populaţii sau 
comunicare culturală. Din nou şi din nou, sunt 
relevate lucruri la care aproape nimeni nu s-a 
aşteptat. 


UN ATLAS AL ADN-ULUI ANCESTRAL AL 
OMENIRII 


Pana acum, revoluția ADN-ului ancestral a 
fost foarte eurocentrica. Din cele 551 de 
esantioane de date de ADN ancestral la nivel 
de genom publicate pana in 2017, aproape 
90% provin din vestul Eurasiei. Centrarea pe 
vestul Eurasiei este o reflectare a faptului ca 
Europa este locul unde s-a dezvoltat cea mai 
mare parte a tehnologiei pentru analiza ADN- 
ului ancestral si ca, In cea mai mare parte a 
timpului, arheologii au explorat si au 


descoperit ramasite in Europa. Dar revolutia 
ADN-ului ancestral se raspandeste si a produs 
deja câteva descoperiri despre istoria 
omenirii din afara vestului Eurasiei, cele mai 
notabile fiind cele legate de popularea 
Americilor* şi a insulelor îndepărtate din 
Pacific.” Având în vedere că progresul 
tehnologic? a făcut posibilă, astăzi, recoltarea 
de probe ADN ancestral din zonele calde, 
chiar tropicale, nu am nicio îndoială că, în 
următorul deceniu, ADN-ul ancestral din Asia 
Centrală, Asia de Sud, Asia de Est şi Africa va 
dezvălui surprize la fel de mari. Rezultatul 
acestui efort va fi construirea unui atlas al 
ADN-ului ancestral al omenirii, dens 
eşantionat în spaţiu şi în timp. Acesta va 
reprezenta o resursă care, cred eu, va 
rivaliza, din punct de vedere al contribuţiei la 
cunoaşterea umană, cu primele hărţi ale 
globului pământesc, realizate între secolele al 
XV-lea şi al XIX-lea. Atlasul nu va raspunde la 
toate întrebările legate de istoria populaţiei 
umane, dar va oferi un cadru, o bază la care 
ne vom reîntoarce întotdeauna, atunci când 
vom studia noi situri arheologice. 

Există toate motivele să ne aşteptăm, în anii 
care vor urma, la o avalanşă de descoperiri 
majore determinate de ADN-ul ancestral, pe 
măsură ce acest atlas va fi construit. Unul 
dintre pragurile-cheie, care abia a fost atins 
de studiul ADN-ului ancestral, este perioada 
ultimilor 4 000 de ani. Majoritatea probelor 
studiate până acum au fost mai vechi, dar 
cunoaştem, desigur, din documentele scrise 
ca şi din dovezile arheologice că timpurile mai 
recente - perioada dezvoltării scrisului, a 
stratificării sociale complexe şi a imperiilor - 


au fost extraordinar de bogate in evenimente. 
Bagajul de date provenite din ADN-ul 
ancestral, chiar si cele referitoare la vestul 
Eurasiei, arata ca o autostrada suspendata, 
aflata Inca In constructie, care se termina in 
aer, neconectand populatiile din trecut cu 
cele din prezent. Folosirea ADN-ului pentru a 
afla ce s-a intamplat In aceasta perioada va 
duce la completarea cunostintelor pe care le 
avem de la celelalte discipline. 

Pentru a uni ultimii 4 000 de ani, pentru a 
conecta trecutul cu prezentul, nu este 
suficient să colectam pur şi simplu date 
despre ADN-ul ancestral din perioadele 
recente. Metodele statistice care au 
funcţionat atât de bine pentru studierea 
perioadelor mai vechi devin inutile atunci 
când avem de analizat perioade mai recente. 
în special, metodele bazate pe testul celor 
patru populaţii îşi datorează forţa măsurării 
proporţiilor de mosteniri genetice de la 
populaţiile înalt diferenţiate - descendentele 
foarte diferite acţionează ca o substanţă de 
contrast ale cărei proporţii schimbătoare pot 
fi urmărite. Cu toate acestea, în Europa, unde 
s-au făcut, până acum, cele mai mari progrese 
în domeniul ADN-ului ancestral, cunoaştem 
faptul că, acum aproximativ 4 000 de ani, 
multe populaţii erau deja foarte asemănătoare 
cu populaţiile de astăzi în privinţa compoziţiei 
lor genetice.” De exemplu, în Marea Britanie, 
cunoaştem că, începând de acum 4 500 de 
ani, odată cu oamenii care-şi îngropau morţii 
alături de vasele ceramice cu gâtul larg 
aparţinând culturii vaselor-clopot, britanicii 
antici aveau un amestec genetic foarte 


asemănător cu cel al britanicilor de astazi.° 
Totuşi, ar fi o greşeală sa tragem de-aici 
concluzia că britanicii de astăzi sunt 
descendenţi puri ai populaţiei vaselor- clopot. 
în realitate, populaţia Marii Britanii s-a 
transformat în urma unor valuri succesive de 
migrații ale unor oameni veniţi de pe 
continent, care erau asemănători genetic cu 
oamenii asociaţi mormintelor specifice 
culturii  vaselor-clopot. Metode noi, mai 
precise, sunt necesare pentru a determina cât 
de mult din moştenirea genetică a Marii 
Britanii provine din aceste valuri ulterioare. 
Pentru a răspunde acestei provocări, 
geneticienii statisticieni dezvoltă o nouă clasă 
de metode care fac posibilă identificarea 
amestecurilor şi migraţiilor chiar şi în cazul 
populațiilor care sunt foarte asemănătoare în 
privinţa compoziţiei lor ancestrale profunde. 
Secretul constă în îndreptarea atenţiei asupra 
istoriei comune recente a populațiilor 
analizate în loc de istoria comună străveche. 
Atunci când sunt analizate la un loc un număr 
suficient de mare de probe, este posibil să se 
găsească segmente ale genomului în care 
perechi de indivizi să aibă în comun un 
strămoş apropiat, în decursul ultimelor 
aproximativ 40 de generații, iar prin 
concentrarea pe aceste segmente ale 
genomului, putem afla ce s-a întâmplat în 
istoria umană în acest interval de timp (în jur 
de aproximativ 1 000 de ani).” Având în 
vedere numărul mic de probe disponibile 
până acum în studierea ADN-ului ancestral, 
aceste metode nu au fost deosebit de utile, 
deoarece doar perechile rare de indivizi sunt 


suficient de indeaproape inrudite pentru a 
avea segmente lungi de ADN identic. Dar pe 
masura ce creste numarul de indivizi de la 
care detinem probe de ADN, numarul de 
perechi pe care le putem analiza pentru a 
detecta inrudirea creste si el odata cu 
patratul numarului de probe. in ritmul cu care 
se obtine astazi ADN-ul ancestral, este 
rezonabil sa ne asteptam ca, In cativa ani, un 
singur laborator, cum este al meu, să producă 
date la nivel de genom provenite de la mii de 
oameni străvechi, în fiecare an. Acest lucru va 
permite alcătuirea unei cronici detaliate a 
modului în care s-au schimbat populaţiile 
umane în ultimul mileniu. 

Forţa acestei abordări se poate deja vedea 
într-un studiu din 2015, „The People of the 
British Isles”, care a esantionat peste 2 000 
de indivizi din Marea Britanie a zilelor 
noastre, ai căror bunici se născuseră toţi în 
cadrul unui areal geografic nu mai mare de 
80 de kilometri.!0 Studiul a descoperit ca, 
după standardele convenţionale, populaţia 
britanică a fost foarte omogenă. De exemplu, 
măsura clasică a diferentierii genetice dintre 
două populaţii britanice este de aproximativ o 
sută de ori mai mică decât aceeaşi măsurare a 
diferentierii dintre populații, comparând 
europenii cu est-asiaticii. în ciuda 
omogenitatii, autorii au putut să grupeze 
populaţia britanică în 17 grupuri clar definite, 
prin căutarea grupurilor în care toate 
perechile de indivizi aveau rate crescute de 
Strămoşi comuni recenti. Fixând poziţia 
acestora pe o hartă, ei au observat 
extraordinara structurare genetică, ce a 


persistat în ciuda faptului ca oamenii s-au 
mişcat încolo şi încoace, în mod continuu, în 
teritoriul britanic, în ultima mie de ani, proces 
care ar fi fost de aşteptat să omogenizeze 
populaţia. Limitele grupurilor marchează 
graniţele dintre comitatele sud-vestice Devon 
şi Cornwall; Insulele Orkney din largul coastei 
Scoției; un grup în mare parte nediferentiat, 
care traversează Marea Irlandei şi care 
reflectă migraţia protestanților scoțieni în 
Irlanda de Nord, în decursul ultimelor câteva 
sute de ani; iar în interiorul Irlandei de Nord, 
două grupuri distincte si foarte puţin 
amestecate, care corespund în mod sigur 
populațiilor catolice şi protestante, divizate de 
religie şi de sute de ani de dusmanie sub 
conducerea britanică. Succesul acestei 
analize, efectuate doar pe oamenii din ziua de 
astăzi, dă speranţe că această abordare se 
poate extinde si la esantioanele care sunt mai 
vechi. în 


laboratorul meu, am generat deja date la nivel 
de genom, provenite de la peste 300 de 
britani antici. Co-analizând aceste date cu 
britanii de astăzi, inclusiv cu cele din studiul 
„People of the British Isles”, ne aşteptăm să 
putem conecta punctele dintre trecut şi 
prezent în această mică parte a lumii. 

Studiile asupra ADN-ului ancestral 
cuprinzând esantioane mari oferă, de 
asemenea, promisiunea de a putea estima 
dimensiunile populaţiei umane în diferite 
momente din trecut, un subiect în legătură cu 
care aproape că nu avem nicio informaţie 
fiabila din perioada anterioară invenţiei 
scrisului, dar care este important pentru 


înţelegerea nu numai a isto-riei şi evoluţiei 
oamenilor, ci şi a aspectelor economice şi 
ecologice. într-o populaţie de multe sute de 
milioane de indivizi (cum este populaţia han 
chinezească), o pereche de indivizi aleşi 
randomial este de aşteptat să aibă foarte 
puţine sau niciun segment comun de ADN în 
cuprinsul ultimelor 40 de generaţii, deoarece 
descind din strămoşi aproape integral diferiţi 
în această perioadă. în schimb, la o populaţie 
mică (precum cea a indigenilor din insula 
Micul Andaman, care are un efectiv de mai 
puţin de 100 de persoane), toate perechile de 
indivizi sunt strâns înrudite şi vor dezvălui 
dovezi ale înrudirii lor prin împărtăşirea 
multor segmente de ADN. Măsurarea modului 
în care oamenii sunt înrudiţi a fost utilizată 
pentru a arăta, în mod corect, că dimensiunea 
populaţiei Marii Britanii în ultimele câteva 
sute de ani era de mai multe milioane de 
indivizi.!! într-o cercetare care este în 
desfăşurare, eu şi Pier Palamara am 
demonstrat că aceeaşi abordare poate fi 
folosită pentru a arâta că agricultorii timpurii 
din Anatolia, de acum aproximativ 8 000 de 
ani, faceau parte din populaţii mult mai mari 
decât vânător-culegătorii din sudul Suediei, 
care erau contemporanii lor, aşa cum era de 
aşteptat în baza densităţii mai mari care 
poate fi susţinută prin activitatea agricolă. Nu 
am nicio îndoială că aplicarea acestei 
abordări ADN-ului ancestral va oferi o 
perspectivă bogată asupra modului în care 
populaţiile şi-au schimbat dimensiunile în 
timp. 


PROMISIUNEA ADN-ULUI ANCESTRAL DE 
A RELEVA BIOLOGIA UMANA 


în principiu, ADN-ul ancestral are la fel de 
multe informaţii de oferit în legătură cu 
modul în care s-a schimbat biologia umană, 
pe cât oferă despre migraţia şi amestecul 
uman. Şi totuşi, în timp ce capacitatea ADN- 
ului ancestral de a releva transformările 
populationale a reprezentat un succes 
fulminant, până în prezent, observaţiile în 
legătură cu biologia umană au fost limitate. 
Un motiv principal este acela ca, pentru a 
urmări schimbările biologice umane, în timp, 
trebuie să poţi studia modul în care s-a 
modificat frecventa mutaţiilor. Dar acest 
lucru necesită sute de eşantioane, iar până 
acum, dimensiunea esantioanelor de ADN 
ancestral a fost relativ mică, de numai câteva 
probe din fiecare context cultural. Ce se va 
întâmpla atunci când vom avea date la nivel 
de genom de la mii de agricultori europeni 
care au trâit la scurt timp după tranziţia la 
agricultură? Comparând rezultatele unei 
scanări pentru depistarea selecţiei naturale 
recente la aceşti indivizi cu o scanare a 
europenilor actuali ar trebui să putem 
înţelege dacă ritmul şi natura adaptărilor 
umane s-au schimbat între perioadele 
premergătoare agriculturii şi perioada de la 
tranziţia la agricultură. Ar putea fi chiar 
posibil să se determine dacă selecţia naturală 
şi-a încetinit ritmul, în ultima sută de ani, din 
cauza progresului medical, care le-a permis 
indivizilor cu condiţii genetice care nu le-ar fi 
favorizat supraviețuirea şi producerea de 
urmaşi să trăiască şi să procreeze. Exemple 


de astfel de conditii medicale includ vederea 
Slaba, care poate fi acum pe deplin corectata 
cu ajutorul ochelarilor, sau infertilitatea, care 
poate fi corectată şi ea prin intervenţii 
medicale, sau provocările cognitive, care pot 
fi acum controlate prin medicatie şi 
psihoterapie. Este posibil ca această 
schimbare în privinţa ritmului selecției 
naturale să fi condus la acumularea de mutatii 
care să contribuie la modificarea acestor 
trăsături în cadrul unei populații. +? 

Capacitatea ADN-ului ancestral de a stabili 
ritmul în care s-au modificat frecventele unor 
mutatii 


însemnate din punct de vedere biologic este 
importantă nu numai pentru că oferă 
posibilitatea urmăririi evoluţiei unor trăsături 
specifice, dar şi pentru că oferă o unealtă 
inexistentă anterior, pe care o putem folosi 
pentru a înţelege principiile fundamentale ale 
modului în care acţionează selecţia 


naturală. 0 întrebare fundamentală î in biologia 
evoluţiei umane este dacă această evoluţie se 
desfăşoară în mod obişnuit prin modificări de 
amploare ale frecvenţelor mutatiilor într-un 
număr relativ mic de poziţii din genom, ca în 
cazul pigmentării pielii, sau prin modificări 
mici ale frecvenţelor la un numar foarte mare 
de mutații, cum este cazul înălţimii.!* 
înţelegerea insemnatatii relative a fiecărui tip 
de adaptare este importantă, dar această 
întrebare este mai provocatoare atunci când 
singura unealtă disponibilă este analizarea 
oamenilor care au trăit cu toţii în aceeaşi 
perioadă. ADN-ul ancestral depăşeşte acest 
obstacol - capcana timpului care oferă numai 


posibilitatea de a studia prezentul. 

Cercetarea ADN-ului ancestral dezvaluie, de 
asemenea, evolutia agentului patogen. Cand 
maruntim rămăşiţe umane, uneori întâlnim 
ADN provenit de la microorganisme care se 
găseau în sângele respectivei persoane atunci 
când aceasta a 
murit şi care ar putea să fie considerate cauze 
ale decesului. Această abordare a demonstrat 
ca bacteria Yersinia pestis a fost cauza 
Ciumei Negre din secolele XIV - XVII", a 
ciumei ius-tiniene din Imperiul Roman, din 
secolele VI-VIII,!” şi a unei ciume endemice 
care a fost răspunzătoare de cel putin 7% din 
decese la scheletele din mormintele de acum 
aproximativ 5 000 de ani, răspândite în stepa 
eurasiatică.!* Studierea patogenilor străvechi 
a relevat, de asemenea, istoria şi originea 
leprei antice!', tuberculozei antice’’, şi, la 
plante, cauza crizei cartofului din Irlanda.!* 
Studiile asupra ADN- ului ancestral 
eşantionează acum, în mod regulat, material 
de la microbii care locuiesc în corpul uman, 
inclusiv cei din placa dentară şi fecale, 
oferind informaţii despre hrana pe care o 
consumau strămoşii noştri. Suntem doar la 
începutul explorării acestui nou filon de 
informaţie. 


ÎMBLÂNZIREA VESTULUI SĂLBATIC AL 
REVOLUŢIEI ADN-ULUI ANCESTRAL 


Viteza revoluţiei ADN-ului ancestral este 
exaltantă. 


Tehnologia se dezvoltă atât de rapid, încât 
multe dintre lucrările care se publică chiar 


acum folosesc metode care vor fi depasite in 
câţiva ani. Specialiştii în ADN-ul ancestral se 
înmulţesc - în propriul meu laborator, de 
exemplu, au absolvit deja trei doctoranzi care 
şi-au înfiinţat propriile lor laboratoare de 
cercetare a ADN-ului ancestral. Tendinţa 
majoră este specializarea. Pionierii din 
domeniul ADN-ului ancestral îşi petreceau 
mare parte din timp călătorind prin lume, în 
locaţii îndepărtate, vorbind cu arheologii şi cu 
oficialităţile locale şi întorcându-se cu probe 
unice, pe care le-au analizat apoi în 
laboratoarele lor de biologie moleculară. 
Călătoria în locuri exotice şi goana după 
obţinerea de probe-cheie sunt esenţiale 
pentru modul de a face stiintă. Unii dintre 
cercetătorii din a 


J J 


doua generatie au adoptat acest model. Dar 
altii, inclusiv eu, calatoresc mult mai putin si, 
în schimb, ne petrecem cea mai mare parte a 
timpului dezvoltând competentele în tehnici 
de laborator sau analize statistice 
îmbunătăţite, obţinând probele pe care le 
studiem prin parteneriate din ce în ce mai 
egale cu antropologii şi arheologii. 
Laboratoarele de ADN ancestral vor deveni 
si ele mai specializate. în prezent, noi, cei 
care lucram cu ADN-ul ancestral, avem 
privilegiul să facem cercetări pe populaţii din 
întreaga lume şi din perioade foarte largi de 
timp. Suntem precum Robert Hooke, care şi-a 
folosit microscopul pentru a descrie o paletă 
extraordinar de largă de mici obiecte în 
cartea sa  Micrografia, sau precum 
exploratorii de la sfârşitul secolului al XVIII- 
lea, care navigau în toate colţurile lumii. Dar, 


în cel mai bun caz, avem o cunoaştere 
superficială a fondului istoric, arheologic şi 
lingvistic al oricărui subiect pe care il 
cercetam, şi pe măsură ce cunoaşterea 
sporeşte, va fi necesară o înţelegere mai 
profundă a fiecărei regiuni şi a problemelor 
specifice asociate acesteia, pentru a progresa. 
în următoarele două decenii, mă aştept ca în 
fiecare departament serios de antropologie şi 
arheologie, ba chiar şi de istorie şi biologie, 
să fie angajaţi specialişti în ADN-ul ancestral. 
Profesioniştii angajaţi în aceste funcţii vor fi 
specializaţi în studierea unor regiuni diferite - 
de exemplu, Asia de Sud-Est sau nord-estul 
Chinei -, iar cercetările lor nu vor trece de la 
China la America, la Europa şi la Africa aşa 
cum o fac cercetările mele din prezent. 

ADN-ul ancestral va urma şi el calea 
specializării şi chiar a profesionalizării atunci 
când vine vorba de înfiinţarea laboratoarelor 
care oferă servicii, similare celor care există 
pentru datarea cu radiocarbon. Laboratoare 
care oferă servicii de analizare a ADN- ului 
ancestral vor analiza probe, vor genera date 
la nivel de genom şi vor oferi rapoarte uşor de 
interpretat, asemănătoare în mare parte celor 
furnizate, în prezent, de companiile de testare 
a  genealogiei personale. Rapoartele vor 
determina specia, sexul şi relaţiile de rudenie 
Si vor evalua tipul de rudenie dintre indivizii 
nou studiati si indivizii pentru care există deja 
date. Cercetătorii care trimit probele spre 
analiză vor primi o copie electronică a datelor 
pe care le vor putea folosi după cum doresc, 
întregul proces nu ar trebui să coste mai mult 
decât dublul datării cu radiocarbon. 


Laboratoarele care oferă servicii vor 
prolifera, dar cercetătorii care analizează 
datele pentru a studia istoria populatiilor nu 
vor fi niciodată complet înlocuiţi. Arheologii 
interesati sa se documenteze cu privire la 
populatiile stravechi, folosind ADN-ul, vor 
avea intotdeauna nevoie de parteneriatul cu 
ex-pertii in  genomică, daca doresc sa 
foloseasca tehnologia pentru rezolvarea unor 
probleme subtile. Obţinerea de informaţii 
despre sex, specie, legături de rudenie şi 
strămoşi cu ajutorul ADN-ului ancestral va 
deveni în cele din urmă o rutină. Dar 
problemele ştiinţifice mai profunde, care pot 
fi abordate cu ajutorul datelor provenite din 
ADN-ul ancestral - cum ar fi, de exemplu, 
modul în care s-au amestecat şi au migrat 
populaţiile şi cum s-a produs selecţia naturală 
în timp - este puţin probabil să fie abordate în 
mod adecvat prin rapoarte standardizate. 

Viitorul laboratoarelor specializate pe ADN- 
ul ancestral, pe care îl consider atrăgător, se 
bazează pe un model care a apărut în rândul 
laboratoarelor de datare cu radiocarbon. De 
exemplu, Oxford 
Radiocarbon Accelerator Unit procesează un 
număr mare de probe contra cost şi foloseşte 
acest flux de venituri pentru a susţine un 
laborator care produce automat programe de 
datare şi date mai ieftin, mai eficient şi la o 
calitate superioară celei care s-ar atinge dacă 
cercetătorii s-ar limita la propriile lor 
întrebări. Dar apoi, oamenii de ştiinţă se 
folosesc de forţa teribilă a laboratorului de 
datare a  radiocarbonului pe care l-au 
construit, pentru a întreprinde cercetări 


inovative, cum este studiul condus de Thomas 
Higham, care a clarificat seria de date cu 
privire la disparitia Neanderthalienilor din 
Furopa, aratand ca acestia au disparut de 
pretutindeni in decursul catorva mii de ani de 
contact cu oamenii moderni.?! Acesta este, de 
asemenea, modelul pe care l-am învăţat pe 
când eram cercetător postdoctoral la 
Massachusetts Institute of Technology, într- 
unul dintre cele cateva centre de secventiere 
care desfasurau o activitate intensa pentru 
Human Genome Project, finantat de catre 
U.S. National Institutes of Health, prin 
contracte mari de producţie de date. 
Conducatorul centrului si indrumatorul meu, 
Eric Lander, a profitat de faptul ca putea 
indrepta forta centrului sau de secventiere 
spre a căuta să rezolve problemele ştiinţifice 
care-l nedumereau. Acesta este si modelul 
meu: să construieşti un laborator căruia să-i 
comanzi apoi să răspundă la întrebări 
profunde legate de trecut. 


DIN RESPECT PENTRU OSEMINTELE 
STRAVECHI 


Prima data am mers in lerusalim cand 
aveam şapte ani, împreună cu mama, fratele 
meu mai mare şi sora mea mai mică. Am 
locuit în acea vară si în vara următoare într- 
un apartament pe care-l deţinea bunicul meu, 
într-o zonă săracă, ultraortodoxă, populată de 
bărbaţi îmbrăcaţi în caftane lungi şi negre şi 
femei în haine modeste şi cu eşarfe pe cap. 
Băieții mergeau la şcoli religioase de 
dimineaţa până seara, dar vinerea după- 
amiaza, înainte de Şabat, li se dădea drumul 


mai devreme şi se alaturau, deseori, 
demonstrațiilor politice. în timpul protestelor, 
dădeau uneori foc tomberoanelor de gunoi şi 
aruncau cu pietre în poliţişti. îmi aduc aminte 
ca mă uitam la baietii care alergau cu feţele 
acoperite şi cu ochii şiroind din cauza gazelor 
lacrimogene pe care le aruncau poliţiştii 
înspre ei. 

Unele dintre aceste proteste erau orientate 
împotriva săpăturilor din Cetatea lui David, 
un loc care se întindea în josul dealului de la 
poalele Muntelui Templului, situat la sud de 
Vechiul Ierusalim, şi care acoperă o mare 
parte a regiunii care a devenit capitala ludeei, 
acum aproximativ 3 000 de ani. Protestatarii 
erau supăraţi că săpăturile ar putea deranja 
mormintele strămoşilor evrei, o posibilitate 
omniprezentă, atunci cand sapi în Israel. 
Pentru protestatari, deschiderea mormintelor, 
fie în mod accidental, fie pentru cercetări 
ştiinţifice, era o profanare. 

Oare ce ar gândi aceşti oameni despre 
activitatea din laboratorul meu, aceea de 
măcinare a oaselor provenite de la sute de 
oameni străvechi, în fiecare lună? Probabil că 
nu le-ar păsa prea mult de probele care nu 
provin din Israel, dar cred ca problema este 
generala si m-am surprins reflectand din ce in 
ce mai mult asupra deschiderii mormintelor si 
eşantionării ramasitelor oricarul om 
stravechi. Este posibil ca multi dintre oamenii 
ale caror oase le studiem noi sa nu-si fi dorit 
ca rămăşiţele lor sa fie folosite astfel. 

Un argument adus de unii specialişti în 
ADN-ul ancestral şi arheologi este acela că 
cele mai multe rămăşiţe pe care le studiem 
aparţin unor culturi atât de îndepărtate în 


timp, încât nu au nicio legătură decelabila cu 
Oamenii de astazi. Acesta este standardul 
codificat în lege, in U.S. Native American 
Graves Protection and Repatriation Act, care 
stipulează că rămăşiţele trebuie înapoiate 
triburilor de nativi americani atunci când 
există dovezi culturale sau biologice ale 
legăturii lor cu populaţiile actuale. Cu toate 
acestea, acest standard este depăşit acum, 
după exemplul oferit de scheletul vechi de 
aproximativ 8 500 de ani al omului Kennewick 
şi scheletul de aproximativ 10 600 de ani 
găsit în Spirit Cave, care au fost returnate 
triburilor deşi nu există dovezi culturale sau 
genetice clare în legătură cu înrudirea 
acestor schelete cu vreun grup specific care 
trăieşte astăzi.” Pe măsură ce studiem 
schelete care sunt mai apropiate, în timp, de 
vremurile noastre, este important să ne 
gândim la implicaţiile revendicărilor moderne 
asupra unor rămăşiţe străvechi. Aceste 
rămăşiţe străvechi sunt ramasite ale 


unor oameni adevăraţi, a căror integritate 
fizică nu ar trebui să o incalcam, decât daca 
avem motive întemeiate să o facem. 

în anul 2016, m-am decis să cer sfatul unui 
rabin, care se întâmpla să fie şi fratele mamei 
mele. El este ortodox, ceea ce înseamnă că 
urmează pe deplin regulile statuate de 
tradiţia evreiască orală. Aveam speranţa că s- 
ar putea să fie deschis la întrebarea mea, 
deoarece fusese un avocat al adaptării 
iudaismului ortodox, pe cât posibil, la lumea 
modernă, respectând în acelaşi timp şi 
constrângerile regulilor sale fixe, o mişcare 
de incluziune care s-a numit „ortodoxia 


deschisa” - cel mai recent, a organizat un 
seminar religios în cadrul căruia sa 
pregătească femei ca rabini ortodocşi, un rol 
din care femeile din comunitatea respectivă 
fuseseră excluse înainte. l-am spus că în 
laboratorul meu macinam oseminte ale unor 
oameni străvechi, dintre care multi nu ar fi 
dorit, probabil, ca ramasitele lor să fie 
deranjate şi că simt că nu m-am gândit 
suficient de mult la acest lucru. A fost evident 
tulburat si mi-a cerut să-i las ceva timp de 
gândire. După aceea a revenit cu o povata pe 
care un rabin o dă pentru a îndruma, atunci 
când nu există precedente stabilite de decizii 
sau poveţe pe care să le fi formulat alţi rabini 
înainte. El mi-a spus că toate mormintele 
umane sunt sacrosancte, dar că există 
circumstanţe atenuante care fac permisibilă 
deschiderea unui mormânt, atâta vreme cât 
această acţiune poate promova înţelegerea şi 
poate dărâma barierele dintre oameni. 
Studierea variației umane nu a fost 
întotdeauna o forţă a binelui. în Germania 
nazistă, cineva cu pregătirea mea în 
interpretarea datelor genetice ar fi fost 
însărcinat cu catalogarea oamenilor în funcţie 
de descendența lor, dacă acest lucru ar fi fost 
posibil în anii 1930. Dar în vremurile noastre, 
descoperirile provenite din ADN-ul ancestral 
aduc puţină consolare pentru interpretările 
rasiste sau naţionaliste greşite. in acest 
domeniu, urmărirea adevărului de dragul 
adevărului a avut, într-un mod coplesitor, 
efectul detonării stereotipurilor, dărâmării 
prejudecatilor şi sublinierii legăturilor dintre 
oameni despre care nu se cunoştea înainte că 


ar fi înrudiţi. Sunt încrezător ca sensul 
activitatii mele si a colegilor mei este acela de 
a promova intelegerea si salut oportunitatea 
pe care o avem de a face ce e mai bine pentru 
oamenii, străvechi si moderni, pe care am 
avut privilegiul de a-i studia. Consider că rolul 
nostru este acela de a facilita utilizarea ADN- 
ului ancestral într-un domeniu care nu este 
numai al nostru, al geneticienilor, dar şi al 
arheologilor şi al 

publicului - acela de a realiza potenţialul sa 
extraordinar de a dezvălui cine suntem. 


NOTE REFERITOARE LA 
ILUSTRATII 


Sursa hărților. Toate hărţile au fost realizate 
folosind date de pe site-ul Natural Earth 
(http://www.naturalcarthdata.com/). 

Figura 1. Contururile din figura la sunt bazate pe 
Figura 2A din L. L. Cavalli-Sforza, P. Menozzi şi A. 
Piazza, ,Demic Expansions and Human 
Evolution”, Science 259 (1993): 639-46. 
Contururile din figura lb sunt bazate pe 
interpolarea numerelor prezentate în Figura 3 
din W. Haak et al., „Massive Migration from the 
Steppe Was a Source for Indo-European 
Languages in Europe”, Nature 522 (2015): 207- 
11. Interpolarea a fost realizată cu ajutorul 
softului POPSutilities.R al lui E Jay et al., 
„Forecasting Changes in Population Genetic 
Structure of Alpine Plants in Response to Global 
Warming”, Molecular Ecology (2012): 2354-68 si 
cu parametrii setati dupa recomandările din O. 
Frantois, „Running Structure-like Population 
Genetic Analyses with R”, iunie 2016, 


http://membres- 
timc.imag.fr/Olivier.Francois/tutoRstructure. pdf. 

Figura 2. Graficul reprezinta cei 3 748 de indivizi 
din baza interna de date a laboratorului 
autorului, asa cum era aceasta in 19 noiembrie 
2017, grupate dupa anul în care au devenit 
disponibile datele. 

Figura 4. Numărul de strămoşi genealogici care se 
presupune că ar fi contribuit la ADN-ul unei 
persoane care trăieşte astăzi se bazează pe 
rezultatele  simulărilor oferite autorului de 
Graham Coop. Simulările au fost realizate după 
cum este descris în G. Coop, „How Many Genetic 
Ancestors Do | Have”, blogul gcbias, 11 


noiembrie 2013, https://gcbias.org/2013/II/Il/how- 


does-your-number-of-genetic-ancestors-grow- 
back-over- time/. 

Figura 5. Numărul de mutatii care apar într-un 
anumit segment care separa genomul pe care o 
persoană îl primeşte de la tata de cel pe care îl 
primeste de la mama poate fi folosit pentru 
estimarea timpului scurs de la momentul cand, 
pentru respectiva locatie din genom, a existat un 
stramos comun. Panelul (2), care se bazeaza pe 
analizele raportate în S. Mallick et al., „The 
Simons Genome Diversity Project: 300 Genomes 
from 142 Diverse Populations”, Nature 538 
(2016): 201-6, ilustreaza timpul estimat de cand 
a existat cel mal recent stramos comun mediu, 
tn cazul a 250 de perechi de genomuri non- 
africane (linia continua) si 44 de perechi de 
genomuri apartinand unor indivizi din Africa 
Subsahariana, măsurat în locaţii egal distantate 
din ADN. Panelul (3) prezinta timpul maxim 
estimat la fiecare locaţie din genomul celor 299 
de perechi de genomuri şi se bazează pe 
analizele aceluiaşi studiu. 

Figura 6. Distribuţia aproximativă a 
Neanderthalienilor este adaptată după Figura 1 
din J. Krause et al., „Neanderthals in Central Asia 
and Siberia”, Nature 449 (2007): 902-4. 

Figura 7. Numărul de mutatii partajate se bazează 
pe comparatia francez-san-Neanderthalian din 
tabelul S48 din Materialele Online Suplimentare 
ale lui R. E. Green et al., „A Draft Sequence of 
the Neandertal Genome”, Science 328 (2010): 
710-22. 

Figura 8. Ilustratia se bazează pe datele din Figura 
2 din Q. Fu et al., „An Early Modern Human from 
Romania with a Recent Neander-thal Ancestor”, 
Nature 524 (2015): 21619. 

Figura 9. llustraţia replaseaza grafic datele 
prezentate în Figura 2 din Q. Fu et al., „The 
Genetic History of Ice Age Europe”. Nature 534 
(2016): 200-5. 

Figura 10. Datele din diagramele radiale provin din 
coloanele Al si AK din Tabelul suplimentar 2 din 
S. Mallick et al., „The Simons Genome Diversity 


Project: 300 Genomes from 142 Diverse 
Populations”, Nature 538 (2016): 201-6. Fiecare 
populatie este reprezentata de o medie a 
indivizilor din cadrul populației respective. 
Proportia de mostenire genetica arhaica este 
exprimată ca o fractie a maximului găsit în 
oricare dintre populaţiile cuprinse în baza de 
date. Valori mai mici de 0,03 sunt considerate ca 
fiind O, iar valori mai mari de 0,97 sunt marcate 
ca fiind 1. Un subset de 47 de populaţii este 
reprezentat grafic pentru a evidenția acoperirea 
geografică, reducând în acelaşi timp dezordinea 
vizuală. 

Figura 13. Această imagine reprezintă migrațiile în 
Europa, descrise de Q. Fu et al., „The Genetic 
History of Ice Age Europe”, Nature 534 (2016): 
200-5. intinderea gheturilor este redesenata in 
baza unei figuri online din „Extent of Ice Sheets 
in Europe”, Harta. Encyclopaedia Britannica 
Online, 
https://www.britannica.com/place/Scandinavian- 
Ice- Sheet?oasmld=54573. 

Figura 14. Panelul (a) este redesenat pe baza 
datelor extinse din Figura 4 din W. Haak et al., 
„Massive Migration from the Steppe Was a 
Source for IndoEuropean Languages in Europe”, 
Nature 522 (2015): 207-11. Panelul (b) si insertia 
acestula sunt adaptate, cu permisiunea autorilor, 
dupa Figura 1 si Figura 2 din D. W. Anthony si D. 
Ringe, „The Indo-European Homeland from 
Linguistic and Archaeological Perspectives”, 
Annual Review of Linguistics 1 (2015): 199-219. 

Figura 15. Graficele de dispersie din toate cele trei 
paneluri se bazează pe analiza componentei 
principale din Figura Ib din |. Lazaridis et al., 
„Genetic Origins of the  Minoans and 
Mycenaeans”, Nature 548 (2017): 214-8. Axele x 
şi y sunt orientate pentru a se alinia, în mare, cu 
poziţiile genetice şi geografice. 

Figura 16. Diagramele circulare se bazează pe 180 
de indivizi din cultura vaselor-clopot pentru care 
există suficient de multe date ale ADN-ului 
ancestral pentru a face estimări relativ precise 


ale descendentei legate de stepă. Indivizii sunt 
grupaţi pe ţările Europei actuale. Datele provin 
din versiunea revizuită a articolului lui I. Olalde 
et al, „Ihe Beaker Phenomenon and the 
Genomic Transformation of Northwest Europe”, 
bioRxiv (2017): doi.org/10.1101/135962. 

Figura 17. in panelul (a), contururile familiei de 
limbi sud- asiatice sunt redesenate pe baza unul 
grafic din A Historical Atlas of South Asia, ed. 
Joseph E. Schwartzberg (Oxford: Oxford 
University Press, 1992). in panelul (b), graficul 
de dispersie se bazează pe analiza componentei 
principale din Figura 3 din D. Reich et al., 
„Reconstructing Indian Population History”, 
Nature 461 (2009): 489-94. Axele x şi y sunt 
orientate pentru a se alinia, în mare, cu poziţiile 
genetice şi geografice. 

Figura 18.  Contururile geografice şi datele 
estimative ale răspândirii culturii grâului şi 
orzului sunt desenate pe baza unei schite oferită 
cu amabilitate de Dorian Fuller. Contururile 
pentru partea vestică a hărţii respectă Figura 2 
din E Silva şi M. Vander Linden, „Amplitude of 
Travelling Front as Inferred From *C Predicts 
Levels of Genetic Admixture Among European 
Early Farmers”, Scientific Reports 7 (2017): 
11985. 

Figura 19. Calota de gheaţă nord-americană şi 
poziţiile tarmurilor provin din figurile de la 
paginile 380-83 din A. S. Dyke, „An Outline of 
North American Deglaciation with Emphasis on 
Central and North-ern Canada”, Quaternary 
Glaciations - Extent and Chronology, Part II: 
North America, ed. liirgen Ehlers şi Philip L. 
Gibbard (Amsterdam: Elsevier, 2004), 373-422. 
Pozitiile calotelor de gheata din Eurasia provin 
din Figura 4 din H. Patton et al., ,Deglaciation of 
the Eurasian Ice Sheet Complex”, Quaternary 
Science Reviews 169 (2017): 148-72. Gheaţa şi 
linia tarmurilor Americii de Sud provin din Figura 
5.1 din D. J. Meltzer, „The Origins, Antiquity and 
Dispersal of the First Americans”, în The Human 
Past, editia a 4-a, ed. Chris Scarre (Londra: 


Thames & Hudson, 2018), 149-71. Linia țărmului 
Siberiei este trasată prin interpolare. 

Figura 20. Această imagine combină informaţia 
provenită din Figura 2 din D. Reich et al., 
„Reconstructing Native American Population 
History”, Nature 488 (2012): 37074 si Figura 5 
din P. Flegontov et al., ,Paleo-Eskimo Genetic 
Legacy Across North America”, b/oRxiv (2017): 
doi.org/10.1101.203018. 

Figura 21. Aceasta ilustratie repozitioneaza datele 
din Figura 1 din P. Skoglund et al., „Genetic 
Evidence for Two Founding Populations of the 
Americas”, Nature 525 (2015): 104-8. 

Figura 23. Posibilele rute de migraţie ale 
vorbitorilor timpurii de tai-kadai, austro-asiatica 
şi austroneziană sunt trasate pe baza Figura 2 
din |. Diamond şi P. Bellwood, „Farmers and 
Their Languages: The First Expansions”, Science 
300 (2003): 597-603. 

Figura 24. Vechiul țărm în panelul (1) urmează cu 
aproximaţie harta din A. Cooper şi C. Stringer, 
„Did the Denisovans Cross Wallace’s Line?”, 
Science 342 (2013): 321-23. 

Figura 25. Această ilustrație este bazată pe Figura 
3D din P. Skoglund et al., „Reconstructing 
Prehistoric African Population Structure”, Cell 
171 (2017): 59-71. 

Figura 26. Contururile familiei de limbi africane le 
aproximează pe cele prezentate în Figura 3 din 
M. C. Campbell, J. B. Hirbo, J. P. Townsend şi S. A. 
Tishkoff, „The Peopling of the African Continent 
and the Diaspora into the New World”, Current 
Opinion in Genetics and Development 29 (2014): 
120-32. Posibilele căi de migrație asociate 
expansiunii bantu sunt asemănătoare cu cele din 
Campbell et al., „The Peopling of the African 
Continent”, dar incorporează şi opinii ale lui 
Scott MacEachern şi descoperiri provenite din 
studii genetice ulterioare, care sugerează că o 
expansiune la nord de pădurea tropicală este 
posibil să nu fi contribuit mult la moştenirea 
vorbitorilor de limbă bantu, de astăzi, din Africa 
de Est (G. B. Busby et al., „Admixture into and 


Within Sub-Saharan Africa”, eLife 5 (2016): 
el5266, şi E. Patin et al., „Dispersals and Genetic 
Adaptation of Bantu-Speaking Populations in 
Africa and North America”, Science 356 (2017): 
543-46). 

Figura 27. Aceasta ilustratie combina cifrele din 
figurile 2B şi 2C din P. Skoglund et al., 
„Reconstructing Prehistoric African Population 
Structure”, Ce//171 (2017): 59-71. 

Figura 28. Adaptata, cu permisiunea autorilor, 
dupa Figura 2 din M. Karmin et al., ,A Recent 
Bottleneck of Y Chromosome Diversity Coincides 
with a Global Change in Culture”, Genome 
Research 25 (2015): 459-66. 

Istoria ADN-ului mitocondrial 

Populatiile umane s- 
au răspândit 
dramatic în ultimii 50 000 de ani. Putem vedea acest 
lucru în arborii relatiilor, construiti pe baza ADN-ului 
mitocondrial, unde raritatea strămoşilor comuni recenti 
din acea perioadă reflectă dimensiuni mari ale 
populatiilor. 

cromozomului Y, multi oameni au strămoşi comuni de 
acum aproximativ 5 000 de ani. Acest lucru corespunde 
Zorilor Epocii Bronzului - o perioadă a primelor societăți 
înalt stratificate social in care unii bărbaţi au reuşit să 
acumuleze bunuri si să aibă o f =. 4 

contributie exceptionala la urmatoarea generatie. 

